
PREDGOVOR HRVATSKOM IZDANJU 


Ovo djelo izašlo je na španjolskom jeziku u dva sveska g. 1981. u Venezueli, gdje radim već 
više od trideset godina, pod naslovom Histor i adeJesus (Povijest Isusova). Poslije 
dugogodišnjeg čitanja, bilježenja, razmišljanja i — oklijevanja, konačno sam se odlučio da ga 
napišem. Još od mojih ranih godina u Rimu i Jeruzalemu, uz ostale teme, uvijek sam se zanimao i za 
evanđelja. Moja doktorska disertacija proučava jedan od vidika teologije četvrtog evanđelja (C r i t i 
c a »d e 1e r m i n i s m i« j o a n n e i, Jeruzalem 1947). Neke bilješke objavio sam u posebnim 
publikacijama, kao što su Jesus y la politica (Isus i politika), Caracas 1973; Nuestro Mesias (Naš 
Mesija), Caracas 1974; Fermento de Evangelio (Kvasac Evanđelja), Caracas 1976; i mnogo članaka 
u dnevniku LaReligion (Caracas). Uprkos tome, cijeli ovaj dugi niz godina oklijevao sam da se 
bacim na ovaj sintetički rad, jer sam bio potpuno svjestan koliko je to težak i odgovoran posao. Ipak 
sam se konačno odlučio na njega, jer sam se u svom pastoralnom djelovanju svaki čas sve više 
uvjeravao, kako je u ovoj sredini neophodno potrebno djelo ove vrste. Mnoge osobe, pa čak i 
svećenici (kojih je sve manje, i sve su više zatrpani praktičnim pastoralnim, poslovima), nemaju ni 
vremena ni mogućnosti proučavati moderna stručna tumačenja evanđelja, a današnji kršćanin, pa ni 
onaj prosječni, ne zadovoljava se više jeftinim frazama o Isusu. Htio sam, barem djelomično, 
zadovoljiti toj potrebi ovim tekstom, kojim želim pružiti najnužniju, bitnu obavijest o ličnosti i pojavi 
o kojoj su napisane cijele biblioteke. Upravo zbog te obilnosti i zbog neizmjerne složenosti predmeta, 
koju i manje obaviješteni mogu sebi zamisliti, svjestan sam i svih nedostataka, koje mi naprosto nije 
bilo moguće izbjeći. 

Kad su neka moja braća franjevci u Bosni dobili u ruke i pročitali ovu knjigu, odmah su me 
počeli poticati da je prevedem na hrvatski, tvrdeći da bi bila korisna i u hrvatskoj (i u svakoj drugoj) 
sredini, budući da je to djelo »univerzalno vrijedno zbog svoje jasnoće, svog poštenog i solidnog 
pristupa problemima, svog strahopoštovanja pred Isusovom osobom« (iz pisma jednog od njih). 
Rado sam pristao na tu želju, ostavljajući mojoj braći odgovornost za jezičnu čistoću, jer ima već 40 
godina da ne pišem hrvatski. 

Ova knjiga nije pisana za stručnjake evanđelja, nego za običnog čitaoca koji se zanima za 
Isusovu osobu, ali koji već ima svoje zahtjeve u tom pogledu. Nije to strogo znanstveni rad, ali nije ni 
površna zbirka otrcanosti, nego nastoji ozbiljno govoriti o svom predmetu. Radi toga, od ovog djela 
ne smije se očekivati ni više ni manje od onoga što može i što treba dati. 

Temeljni stav pri pisanju ove knjige polazi od apsolutnog poštivanja tekstova i njihovih autora, 
i autor pretpostavlja da su njihovi sastavljači ozbiljni 

i pošteni pisci te da vrlo dobro znaju o čemu pišu. Nastojao sam "prenijeti se u položaj prvih 
čitalaca njihovih djela i čitati tekstove onako kako mislim da su ih oni razumijevali, dcdeko od nekih 
naših modernih predrasuda. 

Čitati evanđelja sinoptički, nije tek laki konkordizam, nego prijeka potreba, ako se želi dobiti 
cjelovita slika Isusove osobe. Poznato je da svako od naših evanđelja predstavlja svoju posebnu 
»kristologiju«. Nijedna od njih ne sadrži potpuni Isusov portret. One su različite skice toga portreta, 
nastale pod raznim uglovima, pod kojima su ljudi propovijedali o Isusu i kako su doživljavali Isusa u 
prvim kršćanskim zajednicama. Kako svaka od njih ima svoj temelj u stvarnosti, jedino razumna (ne 
mehanička) integracija podataka može nas približiti izvorniku. 

Možda će netko shvatiti da je naslov knjige polemički, imajući u vidu onaj »povijesni 
agnosticizam«, koji je od nekog vremena postao obvezatna moda (R. Bultmann je pisao: »Stvarno 
mislim da ne možemo znati skoro ništa o Isusovom životu i ličnosti, jer pn’obitni kršćanski izvori 
ne pokazuju zanimanja ni za jednu od tih dviju stvari, a osim toga oni su fragmentarni i uglavnom 
legendarni«). Ja sam naprosto htio reći već od samog naslova da je taj pomodni agnosticizam daleko 
od toga da bude uvjerljiv; i s tim ne izražavam samo moje mišljenje. 1 

Kao kratki uvod u to pitanje, upućujem na bilj. 4 u ovoj knjizi. Tlo na kojem se kreće problem 
povijesnosti krajnje je sklisko. Stalno je potrebno imati u vidu nekoliko činjenica koje čovjeka mogu 
navesti na dvosmislenost i nesigurnost: 

— »Povijesnost« (povijesna narav i povijesna vrijednost) nije isto što i»točnost«; stari se pisci 
nisu odlikovcdi »točnošću«, koja je naprotiv psihološki zahtjev našeg mentaliteta u pisanju povijesti i 
u svakoj drugoj znanosti. 

— »Povijest u objektivnom smislu sačinjavaju ljudski događaji (r e s g e s t a e). Mi kršćani (i 
ne samo mi) vjerujemo da Bog upravlja ne samo općim tokom povijesti, nego da može intervenirati i 
u životu pojedinačnog čovjeka, tj. povijesne stvarnosti. To je posve oprečno tzv. »znanstvenom« 
pojmu povijesti, gdje se ne dopušta nikakav (nadnaravni upliv: vrhunaravnost ne može ući u sastav 
ljudskih događaja, nego je ona vjersko tumačenje nekih od tih događaja. Kako se vidi, i »mi« i »oni« 
upotrebljavamo nekad iste izraze, cdi mislimo na posve druge stvari. 

— U vezi s gore rečenim, za mnoge će »povijesno« u Isusovoj osobi biti samo ono što pripada 
njegovoj »ljudskoj« dimenziji. Mi naprotiv vjerujemo, da u (povijest Isusove osobe spada i sve ono što 
se odnosi na njegovu »božansku« stvarnost: obje su razine izraz jedne te iste konkretne povijesne 
ličnosti: na isti način povijesno vrednujemo i rodoslovlja Mateja i Luke i Ivanov prolog. 

— Pokušaji da se u pojedinostima odredi što je »povijesno« a što ne u našim evanđeljima i 
Isusovoj osobi, doveli su do potpunog relativizma i 


1 Među mnogim optimističkim stavovima, koji se sve češće pojavljuju, imam pri ruci španjolski prijevod knjige Jesus the 
Jew (Isus Židov) od Geze Vermesa (Barcelona 1979), koji smatra daje moguće »ponovno dostignuti istinske Isusove 
crte« posebno ako ga stavimo u njegov prirodni povijesni židovski, palestinski i galilejski kontekst. U osnovi, to je 
ispravno stanovište (o pojedinostima se može raspravljati): Isus je sin jednog određenog naroda ijedne određene kulture. 
Samo što je on, u isto vrijeme, stvarnost koja nadilazi svaku kulturu ... 

nesigurnosti:što jedan kaže, drugi niječe, tako da se obujam »povijesnog« stalno proširuje ili 
sužuje, već prema autorima i njihovim spisima. 2 

— Ne može se bez daljnjega prihvatiti, da se povijest može pisati samo na »čistim« izvorima, 
jer razlozi za tu tvrdnju stvarno nisu uvjerljivi. Naša današnja evanđelja su jedini razrađeni materijal 
koji posjedujemo o Isusovoj osobi, djelu i nauci. Napisana su dosta godina poslije događaja i 
odražavaju vjeru kršćanske zajednice o Isusu. Ali ta vjera nije izrasla iz neke praznine, nego je 
osnovana na stvarnim događajima (kako bi i moglo biti drukčije?), koje je ona sačuvcda upravo u 
našim evanđeljima. Ti su elementi dovoljni da se može rekonstruirati s priličnom vjerojatnošću 
izvorna Isusova slika; slika koju je vjera dotjerala (»retuširala«), ali ne izobličila. 

S obzirom na kronologiju, stvar je nesigurnija, cdi nije beznadna. Evanđeliste nije zanimao 
povijesni red događaja. Od njih možemo izravno doznati samo najglavnije etape Isusovog života 
(djetinjstvo, javno djelovanje, smrt i uskrsnuće). Sve drugo unutar tog okvira pitanje je hipoteza. Ali 
postoje unutarnji kriteriji, koji te hipoteze čine više ili manje vjerojatnim. Samo treba reći da su ti 
kriteriji mnogostruki, pa su tako i hipoteze mnogostruke. Siguran sam da se mnogi neće složiti u svim 
pojedinostima s mojim kronološkim redoslijedom. U velikom broju slučajeva, stvarno su moguća 
drukčija mišljenja. Važno je da se nikada ne postupi svojevoljno, nego s obrazloženjem. 

O Isusu će se pisati sve do konca svijeta, jer nikad nije dovoljno ono što se o njemu rekne. 
Svjestan te istine, usudio sam se napisati ove stranice, s najdražom nadom svakog pisca, da će i 
njegova riječ naći odjeka u nekom raspoloženom srcu, koje je možda čekcdo upravo tu riječ, ne nešto 
drugo. 

BIBLIOGRAFSKA BILJEŠKA 

Rad kao što je ovaj pretpostavlja da je autor morao upotrijebiti mnogo djela iz raznih struka: 

— komentare evanđelja; 

— filologiju; 

— rabinske paralelizme;— kumranske spise; 

— Isusove »Živote«; 

— »kristologije«; 

— »teologije« N. Z.; 

— »sinopse« evanđelja itd. 

Ne navodim ovdje poimenice nijedno od tih djela, jer to ne smatram korisnim: stručnjaci ih 
ionako poznaju, a nestručnjaci bi teško za njima posegnuli. 

U bilješkama na dnu stranica naći će se i po koja bibliografska naznaka. 

Nekad sam prisiljen navoditi u španjolskom prijevodu, jer nisam raspolagao s izvornim 
izdanjem (pisao sam ovu knjigu u jednom malom venezuelskom seocu, daleko od velikih biblioteka i 
znanstvenih ustanova). 

Fra A. A. 


2 Od te neodređenosti i nesigurnosti boluje i najnoviji sažetak raznih mišljenja i pokušaja sinteze Josepha A. Fitzmayera. 
Nouveau Testament el Christologie. Questions actuelles, u Nouvelle Revue Theologigue 113 (1981) 18—47; 187—208. 


7 



8 



I. DIO 


DJETINJSTVO, 
PRIPRAVA 
I PRVA 

MISIONARSKA 

ISKUSTVA 


9 



10 



1 . 


UVODNI DIO 


TEOLOŠKI PROLOG 

Iv 1,1—18 1 

Dva naša evanđelja otvaraju se prologom: Ivanovo i Lukino. Ova dva prologa potpuno su 
različite naravi. 

Ivanov prolog je teološki. Nastup mu je svečan, svi pojmovi uzvišeni; pravi orlov let. To je 
divna teološka sinteza Kristove osobe: 

— u njezinom vječnom predopstojanju u krilu Božjem; 

— u njezinoj stvaralačkoj ulozi; 

— u njezinim raznim očitovanjima svijetu; 

— u njezinom utjelovljenju (to — napose); 

— u njezinom djelovanju u srcima ljudi; 

— u raznim reakcijama, koje ljudi zauzimaju prema njemu. 

Ivanov prolog, a tako donekle i cijelo njegovo evanđelje, plod je evanđelistova razmišljanja 
(usko povezanog s njegovom vjerom i s vjerom cijele kršćanske zajednice) o toj jedinstvenoj pojavi 
koja se zove Isus. U isto vrijeme povijesna i transcendentna osoba; uvijek prisutna u svijetu u svrhu 
ostvarenja spasenja. 

S jednim jedinim pogledom obuhvaća se cijela povijest spasenja. 

Središte je njezino Riječ Božja. 

Riječ je postojala »u početku«, već prije stvaranja, oduvijek; u apsolutnoj vječnosti; nije bilo 
vremena u kojem Riječ ne bi postojala (r. la). 

Ova Riječ Božja bila je »kod Boga«: uvijek s Njime, različita od Njega, ali u intimnim 
odnosima svoje biti s Njime (rr. lb.2). 

Ovaj intimni odnos s Bogom nije vanjski, nego unutarnji, jer Riječ je (oduvijek, od sve 
vječnosti) Bog (r. lc). Biti Bog, bitno je svojstvo Riječi: ona je božanska, iste biti kao i Bog. 

Ova prva dva retka prologa stoje kao protuteža rodoslovljima kod Mateja i Luke: tamo 
evanđelisti, preko Isusovih predaka, hoće da ustvrde da je on povijesno ukorijenjen u ljudskom rodu, 
u jednom narodu i jednoj lozi; ovdje se govori o njegovom božanskom porijeklu i njegovom vječnom 
postojanju. 

Zatim pisac prelazi na stvaralačku ulogu Riječi: »Sve je po njoj postalo, i ništa što postoji nije 
bez nje postalo« (r. 3). Ista stvar je izrečena na pozitivan i negativan način: naprosto sve što je 
stvoreno, bez ikakve iznimke, sve je djelo stvaralačke moći Riječi, kojom se Otac služi kao svojim 


1 Osim komentara, usp. posebno M. - E. Boismard. Le prologue de Saint Jean, Pariš 1966. Da se vidi sažetak raznih 
mišljenja, uvijek je korisno pogledati I. - M. Voste, Studia Ioannea, Roma 1930, 30—100. 

oruđem. Riječ ne stvara izravno, nego je ona sredstvo preko kojega stvara Bog. Lapidarnom 
rečenicom sažima se prvo poglavlje Postanka, gdje se prije svakog stvaralačkog čina kaže: »I reče 
Bog«, što znači, da se Bog poslužio svojom Riječju pri stvaranju i da su po snazi te Riječi stvari 
počele postojati... 

Poslije stvaranja općenito uzetog, dolazimo do svijeta ljudi. Sve što je bilo stvoreno, imalo je 
svoj život u Riječi (r. 4a). Vidjeli smo da sve stvorene stvari duguju svoj opstanak njoj, ali to na 
poseban način vrijedi za čovjeka, koji uživa »život«. Bog je živo biće na najuzvišeniji način. Riječ 
sudjeluje u potpunosti u tom božanskom životu (jest Bog: r. lc). Prema tome, čovjeku je također život 
sudjelovanje u životu Riječi, stvaralačkog oruđa Božjeg. Svaki ljudski život ima svoj početak u 
Riječi, kao u svom izvoru. 

Ali ovaj život Riječi posjeduje nužno odgojnu ulogu: on je »svjetlo ljudima« (r. 4b). On je 
jedino istinsko svjetlo, sposobno da osvijetli put ljudima. To je razumljivo ako držimo u vidu, da je 
život Riječi puno sudjelovanje u životu Božjem i da kao takav pretpostavlja savršeno poznavanje 
Boga i svega onoga što On traži i očekuje od ljudi. Kad Riječ čini da čovjek sudjeluje u tom 
njezinom životu, ona mu podjeljuje također to poznavanje Boga i njegove volje. U savjesti svakog 
čovjeka nalazi se zapaljeno to božansko svjetlo, tako da je, još prije bilo koje pozitivne objave, svaki 
čovjek u stanju spoznati Boga, njegova bitna svojstva i nužni put koji vodi do njega (usp. Rim 1.19- 
20 ) 

Ali unatoč tome, u svijetu se od početka ljudskog roda odvija tragična drama. Čovjek se 
grijehom, pobunio protiv božanskog života u sebi, protiv života koji je »svjetlo« i tako stvorio slanje 
protivno njemu, stanje »tame«. Od toga časa, svjetlo i tama postoje naporedo. Božansko je svjetlo 
stalno zapaljeno u čovjeku, ali usred njegove tame (r. 5a). 

Da naglasi tu stvar, evanđelist ističe kao bitne već izrečene pojmove: da je Riječ jedino istinito 
svjetlo, u stanju da rasvijetli svakog čovjeka. 

Ali, pojavljuje se također nov elemenat: već se izričito govori o dolasku Riječi na ovaj svijet (r. 
9). S tim se nagoviješta niz »dolazaka« ili očitovanja Riječi, o kojima će se opširnije govoriti u 
slijedećim recima. 

U prvom redu, radi se o stalnoj prisutnosti Riječi u svijetu (misli se, u svijetu ljudi) po svojoj 
moći i po stvaralačkom činu (r. lOab). Ta prisutnost odgovara onomu što mi nazivamo »naravnim 
zakonom«. To je naravna objava ili očitovanje Riječi. Po njoj je svaki čovjek oduvijek bio sposoban 
spoznati Boga i doći do Njega. Očekivalo bi se da će čovjek iskoristiti taj stalni poziv Božji što ga je 
Riječ upisala u njegovo srce. A dogodilo se sasvim protivno: »Svijet ga ne upozna« (r. 10). Nije ga 
prihvatio ni svojim razumom ni svojim životom. Nastavio je svojim vlastitim putem grijeha (usp. 
Rim 1,21—32). 

Poslije neuspjeha u poganskom svijetu, Bog je izabrao jedan narod kao svoje vlasništvo i Riječ 
dođe k »svojima« (r. 11). Ona to radi postepeno i na razne načine; najprije preko proroka (Hebr 1,1), 
tj. preko cijele objave starog zavjeta, koju su najizvomije i najčišće izrazili proroci. I u najnovije 
vrijeme, u ovom posljednjem razdoblju, Bog se objavio po svom Sinu, utjelovljenjem Riječi (Hebr 
1,2). Bilo bi logično očekivati, da će barem ovaj narod, obasut božanskom pažnjom, na dostojan 
način odgovoriti na Božju poruku. Ali, drama se nastavlja: ni njegovi ga ne primiše (r. 11b). S 
obzirom na stari zavjet, to se vidi iz cijele povijesti Izraela: povijesti izdaja, nevjernosti i ubijanja 
proroka (usp. Dj. ap. 7,51—53). A što se tiče Isusovog pokoljenja, znamo to i previše dobro: sve se 
svršilo na križu ... 

Ali, pored svega toga, odbacivanje Riječi nije bilo potpuno. Uvijek je bilo pojedinaca i skupina 
vjernih Bogu. Od starog zavjeta dovoljno je sjetiti se »ostatka« Izraelova, »Jahvinih siromaha«, itd. 
Među Isusovim suvremenicima, jedna mala skupina njegovih najbližih bila je jezgra buduće Crkve. 

Dakle, svima koji po vjeri primiše Riječ, budući da je ona Sin Božji u najuzvišenijem smislu 
riječi i u svoj punini, ona dade vlast da i oni zauzvrat budu sinovi Božji (r. 12). Postoji novo 
sinovstvo, novo rođenje. Ono se daje kad čovjek vjeruje u Riječ, u njezino »ime«, tj. kad se čovjek 
životno uklopi u njezinu osobu. Riječ je kao sjemenka koja se sije. Ako se ona prihvati dobro 
raspoloženim srcem, kao u plodnoj zemlji (Mt 13, 3—9. 18—23), nastaje bitna usaglašenost između 
nje i čovjeka, tako da se čovjek uistinu »ponovno rodi« za novu dimenziju svog bića, pa njegov život 
dobiva sve oznake života Riječi. 

To novo rođenje nije, dakle, nikakav fizički nego potpuno duhovni proces, jer se sastoji u 
darivanju (i prihvaćanju) Duha Božjega. Riječ nam može dati to novo sinovstvo, jer ni ona nije 
naravni proizvod čovjeka nego dolazi izravno od Boga (r. 13). 

Dosad još nije bilo izričitog govora o Utjelovljenju, premda se ono pretpostavljalo. Sad dolazi 
najviša točka prologa, vrhunski događaj povijesti spasenja, posljednje i konačno očitovanje Riječi 
Božje: i Riječ je tijelom postala i nastanila se među nama (r. 14a). 

»Tijelo« znači čovjek, ovaj konkretni čovjek kojeg poznajemo, ljudska narav kakva danas 
postoji; naprosto sve ono što mi danas podrazumijevamo kad izgovorimo riječ »čovjek«: biće koje 
ima tijelo i dušu, slabo, potrebno, konačno, smrtno ... Ali, uza sve to, on nikad ne prestaje biti 
vječna Riječ Očeva. Bog i čovjek u isto vrijeme. Velika tajna. Prema tome, u osobi Isusovoj možemo 
prihvatiti sva ljudska iskustva, osim grijeha (Heb 4, 15), koji bi se protivio njegovom božanstvu. S 
druge strane, naša se ljudska narav obogatila neočekivanim božanskim dostojanstvom. 

U ljudskoj Riječi živi vječni Bog. Ivanov prolog to simbolički izražava kad kaže da se Riječ 
»ušatorila« među nama. Time on izražava njezino povijesno prebivanje među ljudima: kao što je Bog 
nekoć boravio u šatoru Saveza, tako sada stanuje u ljudskoj naravi Riječi... 

R. 14 je antiteza r. 1. Upravo u toj antitezi sastoji se tajna utjelovljene Riječi: Bog-čovjek, 
vječnost-povijest, trajanje-postanak: 

— »bijaše« Riječ (r. la) — »postade« tijelom (r. 14); 

— »kod Boga« (r. lb) — »među nama« (r. 14); 

— bijaše »Bog« (r. lc) — postade »tijelom« (r. 14). 

Božanska slava Riječi, koju je ona posjedovala od sve vječnosti kod Boga (usp. Iv 17, 5), bila 
je kao prekrivena i sakrivena svojim ljudskim omotom. Općenito govoreći, nije se mogla zapažati 
ljudskim očima: Isus je pred svojim suvremenicima izgledao kao svaki drugi čovjek svog vremena i 
svojih posebnih prilika. Ipak, tu slavu bilo je moguće prepoznati u njegovim čudesima (usp. Iv. 2, 11; 
11, 4. 40) i također u ponekom izvanrednom događaju njegovog povijesnog života, kao npr. 
preobraženju (usp. Lk 9, 32). Naravno, Boga mogu prepoznati samo oni koji posjeduju unutarnju 
spremnost da ga prepoznaju. I farizeji su prisustvovali Isusovim čudesima, ali su ih pripisivali 
drugim, nimalo pobudnim uzrocima ... Tako se dogodilo da su neki očevici koji su s njim živjeli i 
koji su vjerovali u njegovo božansko porijeklo (usp. Iv 17, 8), 


2 Rabi se grčka riječ »sarx«, koja u NZ naglašava slabost, mlitavost, malenkost, nemoć, nedostatak, ograničenost..., sve to 
svojstveno ljudskoj naravi. 

mogli »vidjeti« njegovu slavu; slavu koja mu je svojstvena kao jedinorođenom Sinu Očevu (r. 

14b). 

Na isti način mogli su ustanoviti da je bio »pun milosti i istine« (r. 14c). Proživio je svoj život 
čineći dobro (Dj 10, 38): pomagao potrebne, sitio gladne, ozdravljao bolesne, uskrsavao mrtve, 
opraštao grešnicima ..., i konačno dao svoj život kao zadovoljštinu za ljudske grijehe. Jedna od 
značajnih karakteristika njegove osobe bilo je upravo to: milost i istina, to jest (prema terminologiji 
SZ) milosrđe i vjernost, unatoč tome što su njegovi suvremenici primili samo u maloj mjeri njegovu 
poruku. Budući da je ona Bog (r. lc), Riječ je i u tom pogledu vjerni odraz svog Oca, koji je (u 
starom savezu) uvijek bio milosrdan i vjeran svom narodu, dobar i ustrajan u dobroti, unatoč svim 
neposlušnostima i prijestupima (usp. Izl 34, 6—7). 

Ova bitno božanska svojstva nalaze se u utjelovljenoj Riječi u svoj punini (ona je Bog: r. lc), i 
od te punine svi smo mi primili, obilno i uvijek više, milost za milošću (r. 16). 

Na taj je način jedan savez naslijedio drugi. Poslije prvog saveza, utemeljenog na Zakonu, koji 
je Bog dao preko Mojsija (usp. Izl 34, 14—27), dolazi sada novi savez, što ga je ustanovio Isus u 
»milosti i istini« (r. 17), tj. u novom zakonu ljubavi. Ove oznake božanske ljubavi prenose se na nas, 
s ciljem da ih ostvarujemo u našem životu prema Bogu i prema našoj braći. 

Boga ne možemo »vidjeti« ovdje na zemlji; nije ga moguće spoznati pomoću naših fizičkih 
osjetila. Jedino ga je njegov jedinorođeni Sin, zato što je također Bog i oduvijek sudjeluje u 
njegovom životu, mogao »vidjeti« (spoznati) u svoj savršenosti (usp. Iv 6, 46; 8, 38). S druge strane, 
ovaj Sin postao je čovjek kao i mi, i u toj ljudskoj osobi bile su nam objavljene intimne tajne Božje, 
koje je samo ona poznavala (r. 18). 

Od toga časa, čovjek nije primoran pristupiti Bogu jedino preko ideja i predstava, pomoću 
apstrakcija, nego ga može promatrati izravno, u konkretnoj ljudskoj osobi, čije su povijesne oznake 
vrlo dobro zacrtane. Mi smo danas povlašteni u usporedbi sa svim prošlim generacijama prije 
Utjelovljenja. Ali, također, imamo i više odgovornosti: čovjek danas ne može više reći, da ne zna 
kako izgleda Bog i što on traži od njega. I ne može imati prave isprika za takvo neznanje ... 

U današnjem prologu ima nekoliko stavaka o Ivanu Krstitelju (rr. 6—8. 15), koji očito nisu 
izvorno njemu pripadali. Ne samo da kidaju jedinstvo ideja prologa, nego se i stilski razlikuju od 
ostaloga teksta. Vrlo je vjerojatno da njihovo izvorno mjesto treba tražiti prije r. 19, gdje bi se mogli 
vrlo dobro shvatiti kao uvod u niz Krstiteljevih svjedočanstava. 

Općenito se priznaje da ovi reci imaju polemički karakter. Jako se naglašava da Ivan nije bio 
»svjetlo«, nego samo svjedok svjetla (r. 8) i da je niži od Mesije (r. 15). Ta crta se više-manje 
podržava u cijelom evanđelju usp. 1, 26—27; 3, 29—30; 5, 31—36; 10, 41). Vjerojatno se time 
pobijaju neosnovane tvrdnje Ivanovih učenika, koji su svojatali mesijansko dostojanstvo za svoga 
učitelja. Oni su se mnogo godina uzdržali kao posebna vjerska skupina (usp. Dj 18, 25; 19, 3—4). 

Ali, u današnjoj redakciji prologa, ove bilješke o Krstitelju imaju svoju ulogu: one su 
»svjedočanski« doprinos ljudskom očitovanju Riječi. 

POVIJESNI PROLOG 
Lk 1,1-4 3 

»Budući da su mnogi pokušali sastaviti pripovijedanje o događajima što su se odigrali među 
nama, kako su nam ih predali oni koji su od početka bili očevici i služitelji riječi, učini se i meni 
dobro, pošto sam ih pomno ispitao sve od početka, da ti ih napišem po redu, preuzvišeni Teofile, da 
se osvjedočiš o sigurnosti nauke koju si primio«. 

Kako se vidi, Lukin prolog ima posve drukčiji naglasak. Na sažet način podaje nam nekoliko 
povijesnih podataka koji su od goleme važnosti za razumijevanje postanka naših evanđelja i glavne 
djelatnosti prve Crkve, koja se sastojala u vjerskom podučavanju ili katehezi. 

Ta djelatnost poznaje nekoliko etapa. 

»Od početka« postoji usmena »predaja«. Prije nego se pojavio ikakav spis, postojalo je samo 
to: usmena kateheza, propovijedano Evanđelje. 

Ova »predaja« počinje od »očevidaca«, koji su također »služitelji riječi«, tj. prvi propovjednici. 
Misli se prvenstveno na apostole, ali se ne isključuju drugi misionari, koji su djelovali pod 
apostolskim auktoritetom. 

Ova činjenica podaje posebni pečat prvom kršćanskom naviještanju. S jedne strane, apostoli su 
očevici. Podaci koji od njih proizlaze iz prve su ruke, apsolutno vjerodostojni. S druge strane, oni su 
starješine crkava. Ove nisu nekakva gomila ili nekakve anarhične skupinice, nego prave zajednice, 
hijerarhijski organizirane. I apostoli se stalno ponašaju kao starješine, budno pazeći nad životom 
crkava. Djela apostolska sačuvala su nam brojna svjedočanstva auktoritativnih odluka apostola u 
poteškoćama i sumnjama svake vrste (socijalnim, disciplinarnim, doktrinalnim, itd.), koje su se s 
vremenom pojavljivale. 

Ova prisutnost apostola, ako imamo u vidu njihovu izvanrednu ljubav prema Učitelju i 
činjenicu da su neposredni svjedoci događaja i brižni starješine svojih zajednica, jest mnogostruko 
jamstvo za prvo kršćansko naviještanje: 

Jamstvo izvornosti. Pazilo se da se sva poruka temelji na onome što su primili od Isusa. Ne 
možemo zamisliti da bi propovjednici slobodno izmišljali ili uljepšavali događaje. 

Jamstvo pouzdanosti. Pazilo se da se vjerno predaju čini i riječi Isusove, izbjegavajući svako 
moguće iskrivljavanje njegove misli. 

Jamstvo povijesnosti. Događaji su se mogli pripovijedati tako kako su se stvarno dogodili. 
Sadržaj kršćanskog propovijedanja jest prava povijest (ne radi se o mitovima i legendama), premda 
sačinjena na način općenito primjenjivan u ono vrijeme, daleko od ovog našeg nastojanja oko 
matematičke točnosti, što je jadan od oznaka našeg modernog duševnog ustrojstva. 4 

3 Osim komentara, usp. C. D. D. Moule, The Phenomenon of the NeiuTestament, London 1968; J. R. Soheifler, Asi 
nocieron los evangelios, Bilbao 1967. 

4 Tako se već ovdje susrećemo s općim problemom povijesnog značaja Isusove osobe. Postala je znamenitom razlika 
između povijesnog Isusa j Isusa vjere (kako gaje istumačila vjera kršćanske zajednice). U vezi s tim je i teorija o 
»čistim« (originalnim, nikakvim tumačenjima nezaraženim) povijesnim izvorima, na temelju kojih bi se jedino mogla 
praviti povijest. Naša evanđelja nisu takvi izvori, i ne mogu poslužiti da se sačini znanstvena Isusova povijest... Ali ima 
negativnih reakcija na tu tezu čak i s nekatoličke strane. Misli se, da i zainteresirani izvori mogu biti isto tako 
vjerodostojni kao i »čisti«. Ličnosti Starog Istoka ne mogu se proučavati zapadnjačkim idejama. »Te ličnosti su se 
pojavljivale ne izolirano.nego u središtu kruga vjernih učenika. Ovi su nastojali ne samo asimilirati njihovu nauku, nego 
također i primjere njihova života, koje bi zatim sačuvali i predavali s najvećom točnošću kasnijim pokoljenjima«; usp. 
Francis J. Me Cool, The Preacher and the Historical Witness oj the Gospels, u Theological Studies,. 21 (1960), 517—543 
(navod iz kondenzacije u Selecciones de Teologia, Barcelona, 1 1962, 42). 

Za nas su dvije stvari izvan svake sumnje: da postaji kerigma, kršćanska poruka (»postpashalno« tumačenje) o Isusovoj 
osobi i djelu: i da ta vizija vjere vjerno reproducira povijesnu (»predpashalnu«) sliku te ličnosti i njezina djela. 

Koncilska konstitucija o božanskoj objavi (»Dei Verbum«) sažima to na ovaj način: »Sveta Majka Crkva vjerovala je i 
vjeruje čvrsto i stalno, da navedena četiri evanđelja, čiji povijesni značaj ustvrđuje bez oklijevanja, vjerno priopćuju ono 
što je Isus, Sin Božji, živeći među ljudima, stvarno učinio i naučavao za njihovo spasenje, sve do dana kad je bio uzet na 
nebo (usp. Dj 1, 1—2). Apostoli su zacijelo, poslije Gospodinovog uzašašća, propovijedali svojim slušateljima ono što 
je on bio rekao i učinio, s onim povećanim razumijevanjem koje su tada imali, poučeni slavnim Kristovim događajima i 
svjetlom Duha istine. Sveti su autori napisali četiri evanđelja izabravši neke stvari između mnogih, koje su se već 
prenosile usmeno ili pismeno, dok su druge saželi ili ih protumačili prema stanju crkava, zadržavši napokon oblik 
naviještanja, ali tako da su nam uvijek saopćavali istinu o Isusu. Napisali su ih, dakle, bilo na temelju vlastitog pamćenja 
ili uspomena, bilo po svjedočanstvu onih koji su »od početka bili očevici i služitelji riječi«, s namjerom da mi upoznamo 

Sadržaj propovijedanja sačinjavaju »događaji koji su se odigrali među nama«, tj. sve što se 
odnosi na Isusa; prebogati materijal, koji su apostoli svježe pamtili, nakon što su živjeli s Učiteljem 
kroz skoro tri godine u bliskoj vezi 


»istinu« o onim stvarima u kojima smo bili podučeni (usp. Lk 1, 2—4)« (br. 19). 

Prema tome, kerigmatizirani Isus i povijesni Isus nisu dvije različite stvari pa jedan proizlazi iz drugog. U ovoj općoj 
procjeni slažu se i mnogi protestantski autori, za koje su naša evanđelja ozbiljni izvori informacija. Navodim ovdje neke 
misli J. Jeremiasa: »Evanđelje i Kerigma pripadaju si intimno i nerazrješivo. Ne mogu postojati izolirano. Isusovo 
evanđelje, bez svjedočanstva Crkve, koja ga prenosi, ispovijeda i posvjedočuje, mrtva je povijest. Ali i kerigma bez 
Isusa i njegova propovijedanja samo je ideja, teorem... Kerigma, naviještanje prvotne Crkve o Krisitu, stalno nadilazi 
samo sebe i upućuje nas na povijesnog Isusa. Jer Kerigma... se odnosi na jedan povijesni događaj, u kojem se objavio 
sam Bog. Ali, iznad svega, središnji sadržaj kerigme — 'umro prema Pismima za naše grijehe' — tumačenje je jednog 
povijesnog događaja: ova smrt je podnesena radi nas... Na isti način, i navještanje uskrsnuća upućeno je dalje od samog 
sebe. Uskrsli i po apostolima naviješteni Krist posjeduje povijesne i bitne crte s kojima su učenici dobro upoznati, crte 
zemaljskog Gospodina... Osnov kerigme jest samo propovijedanje Isusovo. I dokaz daje prvotna Crkva bila svjesna 
toga jest činjenica daje uvijek popunjavala kerigmu (misionarsko propovijedanje) s didahe (poukom zajednice), kao što 
je nalazimo u kazivanjima o životu, smrti i uskrsnuću Isusovom. Samo utjelovljenje zahtijeva, da Isusova povijest mora 
biti otvorena povijesnom istraživanju. Ne možemo ostaviti po strani sablazan utjelovljenja«; usp. Die zentrale 
Bedeutung des historischen Jesus, u Theologie der Gegenwart, 4 (1961), 66—72 (navod prema kondenzaciji u 
Selecciones de Teologia, 9 1970, 14). 

Današnja tendencija, čak i među Bultmannovim učenicima, ide za tim da se ustvrdi jedinstvo između povijesnog Isusa i 
kasnijeg propovijedanja. Navodim sada neke riječi Ernsta Kasemanna: »Prvotno kršćansko propovijedanje i s njim 
povezana crkvena dogmatika jedini su način što ga posjedujemo, da doznamo nešto o povijesnom Isusu... Faktička 
povijest ne dobiva svoju povijesno-značajnu vrijednost od predaje kao takove (od samog izbrajanja čina), nego od 
tumačenja od razumijevanja čina. Faktička povijest ima povijesno-značajni smisao jedino ukoliko govori našoj 
sadašnjosti, pitajući i odgovarajući, to jest, ukoliko nađe tumača koji slušaju i iznose svoj upit i svoj odgovor našem 
pokoljenju. To primorava prvotno kršćanstvo da preda faktičku povijest jedino unutar kerigme... Evanđelja pokazuju 
stvaran interes za tu faktičku povijest, i tom interesu dugujemo njihov postanak i njihov oblik, tako različit od ostalih 
spisa N. Z... Prvotno kršćanstvo, premda, istovjetujući poniznog Isusa s proslavljenim Gospodinom, očituje da, izlažući 
povijest, ne može ispustiti iz vida svoju vjeru, isto tako (izražava, da ne želi zamijeniti povijest s mitosom. Za prvotno 
kršćanstvo, zemaljskog Isusa možemo razumjeti jedino polazeći od pashe, ali pashu ne možemo razumjeti ispuštajući iz 
vida zemaljskog Isusa... Evanđelje, ako ne želi zapasti u moralizam i misticizam, mara biti povezano s onim koji se, 
prije i poslije pashe, objavio kao Gospođin«; usp. Bas Problem des historischen Jesus, u Zeitschrift ftir Theologie und 
Kirche, 51 (1954), 125—153 (navodi iz kondenzacije u Selecciones de Teologia, 11 1972, 88—91). 

Kristologija i povijesni značaj Isusove osobe zauzimaju u zadnje vrijeme osobitu pozornost. O raznim metodama i 
kriterijima, po kojima se od propovijedanog Isusa (Isusa naših evanđelja) može doći do povijesnog, mogu se vidjeti 
navedeni članci Jeremiasa i Kasemanma; zatim Ignace de la Potiterie, Come imtpostare oggi ii problema del Gesu 
storico, u Civiltd Cattoiica, 120 (1969) II, 447—463; Rene Latourelle, Criteres d’ authenticite historique des Svangiles, 
u Gregorianum, 55 (1.974), 609—637; Jurgen Roloff, Auf der Suche nach einem rieuen Jesusbild. Ten-denzen und 
Aspekte der gegenwdrtigen Diskussion, u Theologische Literaturzei-tung, 98 (1973), 56,1—572; usp. također Chrisitian 
Duquoc, Christologie, II, Pariš 1972 (u španjolskom prijevodu, iziđ. Sigueme, Salamanca 1972, II, 124—225). Uz ove 
napore, postoji tafeođer tendencija da se Isusova slrka polkaže ra'sitavljena od karigme, izvan kristaloSke doigime (za 
ikoju se smaitra da naigrđiuije njegovu praviu sliku) i izvan dogmaitičike i tradicionalne Orlkve: Isus bi bio sveti luđak 
(H. Oox), radikalni nezadovoljnik (A. Holi), političar-revoluctonaraic (marksistiiSko .tumačenje), itd.; o toj tendenciji 
može se vidjeti navedeni članak J. Rolođfa i Waltera Kaapera, Jesus im Streit der Meinungen, u Theologie der 
Gegenwart, 16 (1973), 233—241; EinmaM.gk.eit und VnvoersaUtdt Jesu Christi, lb., 17 (1974), 1—11. Htjeđasmo od 
samog početka pružiti neki površni uvid u sadašnje stanje pitanja, jer nas ovaj problem prati na svakoj stranici i u svakoj 
riječi naših evanđelja. Katolička egzegaza konstatira sa zadovoljstvom, da se i u nekatoličkom polju najozbiljnije 
tendencije slažu u bitnom: da su zemaljski Isus i proslavljeni Krist jedna te ista osoba. 

Utjelovljenje pretpostavlja povijest jednog čovjeka, i naša su evanđelja jedini izvor za tu povijest. I ovaj rad ide posebno 
za tim da osvijetli Isusov zemaljski lik pomoću evanđeoskih podataka; bez toga naša vjera ne bi imala oslona. 

Ovaj je materijal trebalo također izložiti po ustaljenom redu, da se izbjegne nered i samovolja u 
katehezi. Sigurno je i taj red bio smišljen od samog početka. 

Obje stvari, sadržaj i globalni red izlaganja, odrazuju se u prvim govorima Petrovim (Dj 2, 
14—40; 3, 13—26; 10, 34—43), koji kronološki predstavljaju prvo kršćansko naviještanje svijetu. 
Budući da su prvi, prirodno je zaključiti da su također programatski. Djela Apostolska očito ne 
reproduciraju potpuni tekst govora, nego samo kratki sadržaj izloženih ideja. To je normativna skica, 
koju svako kršćansko naviještanje (onda i danas) mora slijediti. Nešto kao skelet, koji je trebalo da 
bude »ispunjen« u svim svojim dijelovima s onim materijalom koji su očevici vjerno predali. 

Ovo što ovdje tvrdimo nije nikakva samovolja. Dovoljan je samo površni uvid u ove Petrove 
govore, da se uvjerimo, da oni predstavljaju globalnu skicu svih naših evanđelja, posebno Markovog, 
i s obzirom na sadržaj i na opću rasporedbu. 

Sve to dovodi nas do zaključka da naša evanđelja nisu ništa drugo nego pisani kratki sadržaj 
usmene kateheze, čije su glavne crte bile zamišljene od samog početka. Ovaj postanak i ovaj opći 
plan dovoljno osvjetljuju globalnu suglasnost među njima. Ta suglasnost jamči nam također 
najhitniju kronologiju Isusovog života (priprava, apostolsko djelovanje u Galileji, djelovanje u Judeji, 
smrt i uskrsnuće). 

Međutim, da se sačuva potpunost, čistoća i jednoličnost nauke prirodno je misliti da su također 
»popunjavanja« skice bila izrađena s više-manje istim materijalima i da su bila raspoređena 
sistematski. Tako se mogu istumačiti suglasja i u manjim jedinicama naših evanđelja. 


17 



Kako se vidi, već sami karakter prve kršćanske kateheze tumače nam jedan vidik (suglasja) 
poznatog »skeptičkog pitanja« (Ivanovo evanđelje, budući da je vremenski zadnje i polazi s drugih 
meridijana, predstavlja problematiku za sebe). 

Ali, ovo nam tumači i nesuglasja. Istočnjačko je pamćenje poslovično, pojačano još raznim 
mnemotehničkim metodama, čije tragove susrećemo i u našim evanđeljima. Ali, unatoč svemu tome, 
u svim usmenim predajama neizbježiva su kolebanja. Kršćanska predaja nije mogla izbjeći te 
poteškoće. I to nije ništa negativno. Naprotiv, ove razlike u sporednim stvarima obogaćuju katehezu i 
učvršćuju u nemaloj mjeri njezinu autentičnost. 

Razlike su bile neizbježive zbog različitih karaktera raznih kršćanskih zajednica, a također, kao 
što je naravno, i zbog posebnih ličnosti pojedinih propovjednika. Svaka zajednica ima svoje 
specifične potrebe, rezultat je ljudske sredine, posebnih interesa, časovitih nastojanja..., itd. Tako se 
već tada osjetila potreba da se ista poruka prilagodi ovim posebnim potrebama; »aggiomamento« je 
prvotna briga Crkve. 5 

Na taj način, prema različitim okolnostima, nastaju razlike a da se ne gubi sveukupna 
identičnost. Ovdje se uzme neki materijal, a tamo se izostavi. Ovdje se voli ovaj izražaj, a tamo 
drugi. Ovdje se prikupljaju u jednu logičnu cjelinu razne stvari, da se bolje predstavi ili pojača jedan 
predmet, dok se tamo ostave svaka u svom vlastitom kontekstu. Kronološke i topografske pojedinosti 
mogu imati neku važnost za jedne a nikakvu za druge..., itd. Sve će se to poslije odraziti u našim 
napisanim evanđeljima, kao drugi vid »sinoptičkog pitanja« (nesuglasja uz suglasja). 

Drugu etapu kateheze predstavljaju prve zapisane bilješke. Već unaprijed se može pretpostaviti 
da je bilo takvih bilježaka. Pamćenje izdaje, dolazi neizbježno zaboravljanje. Osjeća se potreba da se 
uspomene fiksiraju. I stvarno, posjedujemo u našim evanđeljima raznih znakova, iz kojih se da 
zaključiti da je bilo takvih bilježaka, malih neslužbenih zbirki. Na primjer, zbirka Isusovih »logia«, 
onih kratkih i prodornih izreka poslovičnog i sapijencijalnog karaktera, koje je Isus upotrebljavao u 
velikoj mjeri, slijedeći u tome stari običaj svoga naroda (sapijencijalna književnost). Sad se jasno vidi 
da se, kad je zbirka bila gotova, već bio izgubio povijesni kontekst nekih od tih izreka (stvarno, danas 
često ne znamo gdje bismo ih stavili), ali radi njihovog doktrinalnog značenja htjeli su ih sačuvati 
pod svaku cijenu. Isto se to može reći o posebnim zbirkama parabola, čudesa, »govora«, itd. 

U Lukinom prologu možda je moguće naći neizravnu aluziju na ove zabilješke i zbirke. Kad on 
kaže da namjerava pisati »po redu«, on možda želi reći da postoje i neki »neuredni« spisi, tj. 
djelomični i neslužbeni. S druge strane, to se ne može odnositi na »pripovijedanja«, koga je 
spomenuo na početku prologa, jer ih smatra sličnima svom vlastitom djelu. 

Sigurno je da su evanđelisti rabili ove male zbirke. To se da zaključiti iz okupljanja u logične 
jedinice evanđeoskih materijala koji su izvorno pripadali raznim povijesnim kontekstima (kao Govor 
na gori, itd.) a također iz nekih Isusovih »logia« koji se danas sigurno nalaze izvan svog povijesnog 
konteksta. 


3 Ali prilagođavanje nije isto što i krivotvorenje ili izmišljotina: »Isusova je poruka magla biti aktualizirana; bila je 
namijenjena svim narodima svih vremena; sadržavala je već u sebi buduća pokoljenja. Crkva je imala zadaću daje 
prilagođuje, ali vjerno je reproducirajući« (Me Cool, nav. čl.). 

Naravno, i ove zabilješke proizlaze iz usmene predaje (uvijek jedini izvor; ono što je bilo 
»predano« od očevidaca), ali sa svoje strane pomažu da sa ona sačuva i proširi; one su novo oruđe 
kateheze. 

Daljna etapa u ovom procesu jesu spisi koje Luka izričito spominje u svom prologu. Kaže da su 
bili »mnogi«, što znači »razni«. On ih zove »pripovijedanja«, tj. uredna i potpuna književna djela. 
Kao i naša današnja evanđelja, ona su sadržavala »događaje koji gu se odigrali među nama«, tj. život 
i djela Isusova; »evanđelja« prije naših. Kad Luka kaže da se »i njemu« učinilo dobro napisati po 
redu te stvari, kao da hoće reći da su ti spisi slični njegovom. 

I ti su spisi nastali iz usmene predaje i iz kateheze, a sa svoje strane bili su još važnije 
pomagalo toj istoj katehezi. Kako ih Crkva nije priznavala kao službeno »Pismo«, nije se čuditi da su 
s vremenom potpuno iščezli. 

Konačno, kao zadnja etapa, dolaze naša sadašnja evanđelja, koja se pojavljuju relativno kasno. 
Luka govori o svom posebnom slučaju, ali sa svom sigurnošću izražava opće pravilo, kojega se 
Crkva držala u svim slučajevima ove vrste, tako da ono što on kaže o svom spisu možemo mirne duše 
primijeniti i na druga evanđelja. 

Izvori su mnogobrojni. Temeljni je izvor usmena predaja, kateheza, koja je kroz nekoliko 
desetljeća dobila stalan i zajamčen oblik ali koja sadržava ono što je bilo »predano« od »očevidaca«, 
uspinjući se tako do samih početaka. Neke pojedine obavijesti mogu dolaziti od osoba koje su bile u 
dodiru s očevicima. Onda dolaze manje zbirke, i konačno ona »pripovijedanja« (izgubljena 
»evanđelja«) koja se spominju u prologu. Kad Luka kaže, da je »pomno ispitao sve te stvari od 
početka« (općenit i neodređen izraz), on želi naznačiti da je, kao dabar povjesničar, ne samo pomno 
provjerio povijesni karakter događaja o kojima piše u svojoj knjizi, nego da je također kritički ispitao 
autentičnost posebnih izvora koje je upotrijebio. 

Među pisanim izvorima, u posebnom, Lukinom slučaju, općenito se uzima, da se mogao 
poslužiti također Markovim evanđeljem. 

U svakom slučaju, upotreba pisanih izvora može jednako istumačiti, i zbog istih osnovnih 
razloga koje smo vidjeli govoreći o usmenoj predaji, suglasja među evanđeljima (nekad i u pojedinim 
riječima) i u isto vrijeme bezbrojne razlike među njima, koje su uvijek padale u oči. 

Sadržaj evanđelja su »događaji koji su se odigrali među nama«. Njihovi pisci nemaju namjere 
pisati sistematski i potpuni Isusov životopis, nego samo prikupiti izbor najvažnijih stvari, samo ono 
što je Crkva smatrala bitnim da se naučava o njegovoj osobi. 

Metoda se odlikuje ozbiljnošću i redom Prije pisanja, pomni ispit svih stvari. Ništa se ne 
poduzima olako. Sve je prorešetano kroz skrupulozno sito autorovo. Sve zaslužuje potpuno 
povjerenje. A ono što kaže da želi pisati »po redu«,ne znači da uvijek slijedi strogi kronološki red 
događaja (kako ćemo kasnije vidjeti), nego daje djelo sastavljeno po logičnom planu. Evanđelist nije 
neki mehanički prepisivač, nego pravi autor, koji dobro zna svoj posao i piše pravo književno djelo. 

Svrha evanđelja je kršćanska pouka i utvrđenje u njoj. Evanđelje doprinosi vjerodostojnosti 
onoga što se primilo u katehezi. Utvrđuje u vjeri koja se na njoj osniva. 

Prema tome, evanđelja su nadasve vjerske knjige. Ona su pisana kateheza. Njihova je svrha reći 
nam istinu o Isusu Kristu i pobuditi vjeru u njega. 

Sve ostalo, sve što ne spada na tu spasonosnu poruku, jest sporedno. Zbog toga, bilo bi 
pogrešno tražiti u njima neko »znanstveno« postavljanje pitanja. I svemu tome treba još dodati 
posebni način pisanja povijesti u stara vremena, gdje se važnim drži samo središnji događaj, a 
okolnosti se mogu zaobići ili preinačiti (gdje, kako, kada...). Tako se tumači činjenica da u našim 
evanđeljima nekada potpuno manjkaju ili su sasvim neodređeni i nepotpuni kronološki, geografski i 
topografski podaci. Naši evanđelisti nisu ni izdaleka slutili da će to zadati veliku glavobolju 
današnjim ljudima kod kojih duhovno ustrojstvo ne podnosi takvih praznina. 

I ova knjiga ima za cilj djelomično popuniti te okolnosti koje nedostaju. 


ISUSOVI PRECI 
Mt 1,1—17;Lk3,23—38 6 

Osim povijesti, Isus je imao i svoju pretpovijest. 

Jednu transcendentnu pretpovijest, u krilu Božjem; o tom govori Ivanov prolog (1,1—2). 

I jednu ljudsku pretpovijest, koju sačinjava dugi niz predaka; o njoj nas obavještavaju 
rodoslovlja, koja se nalaze u evanđeljima Mateja i Luke. 

U Bibliji se rodoslovlja počesto sretnu tako da njihova pojava u našim evanđeljima nije nikakva 
novost. 

Briga za rodoslovno stablo uvijek je bila živa na staram Istoku, već iz socijalnih razloga: mjesta 
u društvu, pitanja nasljedstva..., itd. Na poseban način važi to za Izrael, mesijanski narod. Ta se briga 
osjećala naročito oštro u vrijeme poslije sužanjstva. Povratnici iz sužanjstva našli su u zemlji 
žiteljstvo sastavljeno djelomično od stranaca a djelomično pomiješano sa strancima. Sve je bilo 
zamršeno i nejasno; nestalo je slijeda loze. Takvo stanje raspiruje nacionalističke i rasne težnje (usp. 
Ezr 9,2; Neh 13,24). Svi koji bi željeli neku važnu službu, posebno svećenički stalež, morali su 
dokazati svoje izraelsko porijeklo pomoću liste svojih predaka (usp, Ezr 2,59—63; Neh 7,64—65). 
Poslije toga vremena nisu bile rijetke obitelji koje su posjedovale svoje rodoslovno stablo. Nije čudo 
da je i sv. Josip imao svoje. 

Ova dva evanđeoska rodoslovlja imaju neke oznake koje padaju u oči: 

Jedno je silazno (Mt: svršava s Isusom), a drugo je uzlazno (Lk: počinje s Isusom). Ima 
biblijskih primjera za obje metode. 

Obadva su očito nepotpuna: spominju se nekoja pokoljenja a izostavljaju druga. Nemaju 
namjere da budu iscrpna. 

Obadva su umjetna. Matejevo rodoslovlje dijeli se na tri skupine od 14 imena. Lukino sadrži 77 
imena, podijeljenih uli skupina od 7. 

Obadva se međusobno ne slažu. Pokušalo se na tisuće načina dovesti ih u sklad, ali to je 
uzaludan posao, više pitanje znanstvene znatiželjnosti, nego praktične koristi. Nije ih moguće 
pomiriti. Svako od ovih rodoslovlja slijedi svoj vlastiti izvor (razlike su znak da se nisu međusobno 
poznavali), bez nastojanja da se provjeri povijesna točnost u svakom pojedinom slučaju. Njihova je 
namjera nadasve vjerska. 

Oba rodoslovlja hoće dokazati, da je Isus rodoslovno povezan, da ima svoje pretke koji su 
dobro poznati u povijesti, da je čvrsto ukorijenjen u ovoj zemlji, da je u pravom smislu povijesni 
čovjek. Ne radi se o nekom 


6 Stavljamo u zagrade tekstove koji se u današnjoj redakciji evanđelja nalaze izvan svog povijesnog konteksta. 

mitu, ili nekoj legendi, ili o nekoj osobi koju bi bila stvorila kolektivna halucinacija 
fanatiziranih vjernika. 

Naravno, u granicama ovog općeg cilja, svaki evanđelist ima svoj posebni naum. 

Očito je da je Mt obuzet mesijanskom idejom. Prije same liste predaka, evanđelist ustvrđuje da 
je Isus »sin Davidov, sin Abrahamov« (r. 1). Abrahamu, ocu izabranog naroda, bilo je obećano da će 
u njemu biti blagoslovljeni svi narodi zemlje (Post 12,3; 22,18). To se obećanje ispunja u punom 
smislu samo u Isusu, koji je novi Abraham, otac novog naroda Božjeg Davidu je bilo obećano, da će 
se njegovo prijestolje čvrsto uzdržati dovijeka (2 Sam 7,16). Budući daje Isus njegov »sin«, po tom 
je također njegov vječni prestolonasljednik (usp. Lk 1,32). Naziv »sin Davidov« klasičan je 
mesijanski izraz. ) Matej, dakle, hoće dokazati da je Isus definitivni i istinski čuvar mesijanskih 
obećanja. 

Luka, naprotiv, koji u prvom redu ima u vidu poganske čitatelje, ima širi pogled. Uzdižući 
svoje rodoslovlje sve do Adama i do Boga, želi naglasiti da je Bog na jednak način otac svih ljudi, 
premda je na poseban način otac Isusov (usp. 1,35); i da je Isus novi Adam, otac novog ljudskog 
roda, u kojem je sažet cijeli ljudski rod. Tako se naviješta, daje Isus spasitelj cijelog ljudskog roda. 

Već od davne starine privlačilo je pažnju to što se u rodoslovlju Matejevu spominju četiri žene: 
Tamara, Rahaba, Ruta i Batšeba (usp. 1,3—6). Oduvijek se isticalo daje ta činjenica tim čudnovatija, 
ukoliko žena ne može imati mjesta u židovskom rodoslovlju, ukoliko su sve četiri bile »grešnice«, i 
ukoliko su sve četiri bile strankinje. 

Da se istumači ta prividna neskladnost, obično se kaže, daje evanđelist, Uključivši te žene, htio 
izraziti nauku o općenitosti spasenja (strankinje) i o općenitosti milosti (grešnice). 

Ovdje bi se moglo primijetiti slijedeće: 

Spomenuta općenitost spasenja i milosti teološka je činjenica, ali tko bi mogao dokazati da ju je 
evanđelist namjeravao naučavati ovdje, u tako stručnom tekstu i kontekstu? 

Žene ne nastupaju ovdje kao karike rodoslovlja. Nasljeđe je obilježeno isključivo po očinskoj 
lozi. Žene se spominju sasvim uputno, kako se vidi i iz same stilizacije. 

Da su bile »grešnice«, nema nikakvog smisla na ovom mjestu. Radi se o procjenama našeg 
objektivnog morala, jednostavno prenesenim u jedan posve različit moralni kontekst. I ne uzima se u 
obzir nakana Biblije, koja, kad govori o ovim ženama (izuzev možda Batšebu), želi ih upravo 
prikazati kao primjere žrtve i svih vrlina. 

A s obzirom na to da su bile strankinje stvar također nije tako jednostavna kao što se misli. 
Istina je da je biblijski stav prema strancu negativan, iz vjerskih razloga. Na poseban način vrijedi to 
za žene strankinje u mješovitim brakovima. Taj stav povijesno razumljiv,zbog negativnog upliva 
poganskih naroda s vremenom se sve više pojačavao,dok nije došao do krajnosti u periodu iza 
sužanjstva,za vrijeme Ezdre i Nehemije. 

Ali u stvarnosti, što posebno vrijedi za stara vremena, na tu stvar nije se uvijek tako loše 
gledalo. Židovi davnine nisu bili iste osjetljivosti u tom pogledu. Brakovi i sveze s inostranim 
ženama nisu pobuđivali velikih skrupula. 


7 Usp. L. Satourin, Les noms et les titres de Jesus, Bruges-Paris, 1963 (u španjolskom prijevodu, Salamanca 1965, str. 
48—53); Maurice Carrez, Jesus fils de David, u Le Monde de la Bible, 7 (1979), 32. 


21 





Josip se oženio Egipćankom (Post 41,45). Sam Mojsije se oženio Madijankom (Izl 2,18), ili, 
prema drugog predaji, Kušankom (Abesinkom?) (Br. 12,1). Kod Samsona, jača je njegova ljubav 
prema jednoj Filistejki, nego protivljenje njegovih roditelja (Suci 14). I sami počeci Judinog plemena 
(a to je Isusovo pleme!) pomiješani su s inostranom krvlju preko Tamare. Novo inostrano pojačanje 
ušlo mu je preko Rahabe i Rute. Sam David nije rasijecao nikakve poteškoće da drži neizraelske žene 
u svom haremu. Absalom je sin Aramejke (2 Sam 3,3). I Saloman je rasni mješanac, sin Batšebe, 
koja je vjerojatno bila Hetitka kao i njezin muž (2 Sam 11,3). I upravo od toga mješanca loza predaka 
doći će do Isusa (Mt 1,7). Samo naše puritanske i elitnorasne ideje mogu vidjeti neku nepriličnost u 
toj stvari. Naprotiv, upravo u toj činjenici treba možda vidjeti posebnu Božju providnost, to da je 
mesijansko pleme bilo otvoreno za univerzalizam već od samog početka. 

Po svoj prilici, problem je mnogo jednostavniji nego što se misli: uključenje ovih četiriju žena 
među Isusove pretke jednostavno zavisi od izvora koje je evanđelist rabio: 1 Ljet 2,4 (Tamara), Ruta 
4,13.21 (Rut); 1 Ljet 3,5 (Batšeba). Što se tiče Rahalbe, predaja koja ju smatra ženom Salamonovom 
(Mt 1,5) nije biblijska. Prema židovskim legendama, bila je žena Jošudma. Vidi se, daje Mt imao pri 
ruci druge izvore. 8 ) 


8 O ženama u Matejevom rodoslovlju opširno sam pisao u dugom nizu članaka, objavljenim u dnevniku La Religion u 
Caracasu (Venezuela): 25. i 28. veljače 1979: 10, 11, 12, 14, 15, 18, 20, 21, 22. srpnja 1979; 3, 4, 6, 7, 8, 9, 10, U, 13, 14, 
15, 16, 17, 18, 20, 21, 1 28. studenog 1979; 6, 7, 8, i 10. veljače 1980. 

II. EVANĐELJE DJETINJSTVA 


A) Dva naša evanđelja (Mt i Lk) posvećuju svatko po dva poglavlja Isusovom djetinjstvu. U 
materijalnom pogledu, to je razmjerno mali dio ovih dviju knjiga, ali ta poglavlja imaju vrlo veliko 
značenje za razumijevanje cijelog Evanđelja. 

U zadnje vrijeme, ove kratke crtice iz Isusova djetinjstva pobuđuju veliko zanimanje i njima je 
posvećeno mnogo ozbiljnih i zanimljivih studija, zato što su ljudi shvatili njihovo izvanredno 
značenje za novozavjetnu povijest i teologiju. Otkrili su u njima veliko bogatstvo ne samo objektivne 
informacije, nego također, i to naročito, teološkog razmatranja o Isusovoj osobi, poslanju i 
providnosnoj zadaći. Jednom riječju, može se kazati da ove pripovijesti predstavljaju cijelu malu 
sažetu kristologiju, koja je kasnije naširoko razrađena pomoću svega onog što slijedi. 

One, prema tome, sadrže u jezgri cijelo Evanđelje, usredotočeno u Isusovoj osobi. 

One su sadašnjost koja već naviješta budućnost. 

One su kao zgusnuti snop svjetla, koji preplavljuje i sažima cijelu povijesno-spasonosnu 
poruku o Kristu Spasitelju. 

Ali, u isto vrijeme, vjerojatno nijedan drugi dio evanđelja ne postavlja toliko poteškoća i 
prigovora kao ove pripovijesti o djetinjstvu. Poteškoće se odnose prvenstveno na povijesni karakter 
ispričanih događaja. Lako je zapaziti da su ova poglavlja pisana posebnim stilom. Čudesno zauzima 
ovdje prvo mjesto. Skoro bih rekao da je ono izabrano kao književni rod, da se tako naglasi 
izvanredno značenje glavne osobe. Postaji tu neko ozračje čuda, koje se može takmičiti s najboljim 
biblijskim primjerima, kao što je knjiga proroka Jane. Sni, anđeli, čudljive zvijezde, dijete koje je sin 
djevice... Kao da se namjerno htjelo skupiti na jednom mjestu sve naj ne vjerojatnije stvari koje se 
mogu zamisliti. 

Ne nalazimo li se možda u nestvarnom svijetu slatkih mitova, da se tako opravda kasnija, 
iracionalna vjera? 

Stvarno, mnogi tako misle: svi oni koji niječu mogućnost »vrhunaravnog«, svi »racionalisti« 
svih vremena. 

To se nijekanje osniva na takozvanom »znanstvenom« pojmu povijesti, koji je potpuno 
antropocentrički: povijest bi sačinjavalo jedino ono što može učiniti čovjek. »Znanstveno-povijesno« 
je isključivo ono što je ljudsko, što se može ponoviti, što se može ustanoviti i dokazati, što se može 
izračunati, samo iskustveno... Sve što nije »ljudsko«, nalazi se izvan »povijesti«. Nijedan 
pretpostavljeni zahvat stran čovjeku ne može pripadati»povijesnom« 

blagu ljudskog roda. Ne zamislivo je da vrhunaravno ili božansko prodre u »povijest« čovjeka. 
Vrhunaravno se može razumjeti jedino kao predstava subjektivne vjere. Čudo, ako ga uzmemo kao 
»povijesni« događaj, jest apsurd. Prema tome, Isusova čudesa, i, naravno, sve čudesne okolnosti 
njegovog rođenja i djetinjstva, ne mogu pripadati povijesnoj objektivnosti. Radi se o mitovima, 
stvorenim iza kako. je nastala vjera, s nakanom da se istumači ta ista vjera. 

Na to bismo mogli primijetiti slijedeće: 

a) Sav svijet nema isto mišljenje o tom tako »znanstvenom« pojmu povijesti. Previše je skučen 
i, očito, ne može istumačiti sve pojave ljudske povijesti. Povijest se sastoji od svih događaja koji se 
stvarno događaju u svijetu; tumačenje tih događaja i njihovog postanka posve je druga stvar. 

b) Zapažamo sa zadovoljstvom da već izlazi iz mode biblijska i posebno evanđeoska 
»mitomanija«. Svaki dan otkrivaju se novi motivi poštovanja prema povijesnom karakteru naših 
evanđelja. Dopušta se da su evanđelisti sastavili svoja djela na svoj način, ali da nisu bili neki luđaci 
nego ozbiljni pisci, potpuno svjesni svoga posla. Puno je manje dopustivo da je cijela brojna i 
mnogoznačna ljudska zajednica, čija se vjera odrazuje u ovim spisima, bila neuravnotežena. 

c) Pretpostaviti neke mitove koji bi bili stvoreni iza kako je nastala vjera,s nakanom da se 
opravda ta vjera..., znači prevelik logički skok. Na primjer, kako i odakle se mogla roditi vjera prve 
kršćanske zajednice u »uskrsnuće«, ako je »uskrsnuće« mit nastao poslije vjere? 

d) Nijekanje vrhunaravnog je apriorno, a poznato je kako su slabi takvi stavovi. Osim toga, radi 
se o vrlo udobnoj metodi tumačenja uznemirujućih složenih pitanja povijesne fenomenologije. Lako 
je zanijekati čudo, ništa nas ne stoji. A vrlo se lako obrukati ako se čovjek suoči licem u lice s 
misterijem. To pretpostavlja stalno i pozorno osluškivanje događaja, da bismo uspjeli nazrijeti štogod 
od tih tajanstvenih putova Božjih, koji često zbunjuju i izazivaju našu »racionalnost«. 

e) A jesu li bar neki od tih čudnih događaja koji se ovdje spominju tako »mitski« za današnjeg 
čovjeka? Na primjer, sni sv. Josipa, predstavljaju li neku zagonetku za modemu psihologiju? Vizija 
zvijezde koja se kreće, je li još uvijek nešto tako neobičnog poslije događaja u Fatimi? U jednom 
spisu Mrtvog Mora nalaze se tri Mesijina horoskopa: vidi se, da su astrolozi onoga vremena nastojali 
ustanoviti pod kojim bi se sazviježđem rodio Mesija... U stvari, ono što je nekima teško priznati jest 
to da preko ovih ljudskih nosilaca može djelovati Bog. 

f) Najzanimljivije je da evanđelisti ne samo da ne ublažuju čudesni karakter događaja, nego bih 
čak rekao da ih žele naglasiti i uvijek ih zadržati u prvom redu. Oduzeti ovim pripovijestima čudesne 
elemente, značilo bi lišiti ih njihovog vlastitog smisla. Događaji iz Isusovog djetinjstva našli su svoje 
mjesto u evanđeljima upravo zbog toga jer su čudesni. S ovim nizom čudesa želi se pokazati, od 
samog početka, da je ovo dijete božansko Dijete. To je pradnavještenje neizrecivog misterija Isusove 
osobe. To je svjetlo, pomoću kojega se može razumjeti kasnija sudbina ovog Djeteta. Na primjer, 
činjenica da već na samom početku svog javnog djelovanja Isus naučava s neobičnim auktoritetom 
(Lk 4,32), nepoznatim kod drugih židovskih učitelja toga vremena (Mk 1,22), mogla bi izgledati kao 
svojevoljna izmišljotina; no stvar postaje razumljiva ako se ima u vidu, da je On bio takav već od 
djetinjstva (Lk 2,47), što znači oduvijek... 

Radi se o Djetetu tako čudesnom, da sama njegova majka ostaje zadivljena okolnostima 
njegova rođenja i prvim godinama njegova povijesnog života. Uzbuđena je pozdravom, koji joj 
izgleda neprikladan (Lk 1,29). S naivnim zdravim razumom seoske djevojke čudi se pred pomišlju da 
bi se neko ljudsko biće moglo roditi bez posredovanja muškarca (Lk 1,34). Divi se kad joj druge 
osobe govore o providnosnoj sudbini njezinog Sina (Lk 2,33), i ne razumije kad joj On sam to isto 
kaže (Lk 2,50). 

Naši evanđelisti kao da bi htjeli reći: ovo Dijete znači nešto jer je takvo dijete; ne bi imalo 
smisla zanimati se za to dijete, kad ono ne bi bilo božansko Dijete ... Radi toga našli evanđelisti 
govore o svim tim stvarima kao o najprirodnijim stvarima na svijetu. Za njih, i za naraštaje prvih 
kršćana, sigurno se nije radilo o nekim mitovima, nego o zbivanjima koja su se stvarno dogodila, 
koja su bila dobro ustanovljena i općenito prihvaćena. 

B) Osim toga, u našim evanđeljima jasno se očituje briga da se naglasi povijesni karakter 
događaja. Vjeri prvih kršćanskih zajednica i katehezi koja je hranila tu vjeru, bila je potrebna ta 
osnova, da sačuvaju svoju vlastitu ustrajnost. Sami razvoj»kerigme« (prvog veselog kršćanskog 
navještaja) dokazuje to posve jasno. Ako je središnja izjava kerigme (spasenje smrću i uskrsnućem 
Kristovim — obraćenjem kao ličnim usvajanjem toga spasenja) bila proširena do oblika današnjeg 
Markovog evanđelja, dogodilo se to prvenstveno zato da je učine razumljivom i vjerodostojnom, 
povezujući je s poviješću Isusovom. Bilo je apsolutno potrebno ustanoviti identitet između 
povijesnog Isusa i uskrslog Krista: bilo bi apsurdno vjerovati u uskrsnuće,kad se ne bi znalo da je to 
povijesni događaj povijesne ličnosti koga se zove Isus. 

Pripovijesti iz Isusovog djetinjstva u evanđeljima Mateja i Luke jesu daljnje proširenje te iste 
kerigme, neovisno o svim pitanjima povijesne ili književne kritike koja je s njima u vezi; ne bi bilo 
logično nijekati im istu nakanu i isto nastojanje. 

Osim toga, vidjeli smo kako Luka, koliko se njega tiče, jasno pokazuje svoju ozbiljnost s 
obzirom na povijesni temelj događaja koje pripovijeda:sve je pomno ispitao, i izričito kaže da želi 
doprinijeti većoj solidnosti vjere... Nitko ne može reći da Luka nije savjestan povjesničar; i knjiga 
Djela apostolskih dobra je povijest. 

C) Ova osjetljivost za povijest posebno je očevidna s obzirom na djevičansko začeće Isusovo, 
koje je središnji događaj ovih prapovijesti i najveća poteškoća na koju se obara racionalistička 
kritika. 

U prvom redu, svjedočanstvo tekstova je besprijekorno: djevičansko je začeće obilno i snažno 
zasvjedočeno kod obojice evanđelista (Mt 1,18—25; Lk 1,26—38). I ne može se govoriti o 
međusobnoj zavisnosti: ova dva pripovijedanja vrlo su različita po sastavu i po načinu gledanja; zna 
se da među njima ne može biti nikakvog odnosa. Očito je dakle da temeljne informacije obojice, 
siguran posjed kršćanske zajednice, proizlaze iz jednog te istog zajedničkog izvora, puno ranijeg 
nego što su naša pisana evanđelja. A to znači da o djevičanskom začeću Isusovu postoji neko ljudsko 
svjedočanstvo;i barem je to činjenica uistinu povijesna i za»najznanstveniji« pojam povijesti. 

Ali, povijesni značaj onoga što je ispripovijedano potvrđuju još neki unutarnji čimbenici, koji 
nisu nevažni. 

— Evanđelisti ne osjećaju nikakve potrebe da tumače, a još manje da brane tu stvar. Izlažu je 
kao tako općenito prihvaćenu u kršćanskoj zajednici, da joj ne treba nikakva komentara. Kad Mt 
citira tekst Izaije 

(Mt 1,22; Iz 7,14), on očito ne polazi od proročanstva da mu prilagodi tobožnje ispunjenje, 
nego polazi od povijesne činjenice da dokaže da se u njoj ispunilo proročanstvo. 

— Zbog svega toga, događaj je ispričan divnom jednostavnošću, bez traženja riječi, kao posve 
naravna stvar, s takvom neposrednošću da se odmah razumije, bez ikakvog naprezanja, u svoj svojoj 
sirovosti. 

Ideja djevičanskog začeća posebno je odbojna za židovski mentalitet. Židov je svašta mogao 
očekivati prije nego da se Mesija rodi od djevice. Osim toga, zna se da djevičanstvo nije ulazilo u 
perspektive normalne židovske žene. Svi ti odbojni elementi najbolji su dokazi za povijesnu 
autentičnost događaja. 

Matej citira tekst Izaije o »djevici koja začinje i porađa sina« kao dokaz da se ispunio u 
slučaju Isusovom (Mt 1,22—23). Kod Luke, anđeo sigurno ima u vidu te iste riječi u času navještenja 
(Lkl,31). A treba znati da se u židovskoj predaji ovaj Izaijin tekst nikad nije tumačio mesijanski; ta 
izvanredna upotreba toga mjesta novi je dokaz za povijesnu autentičnost događaja. 

D) U vezi s povijesnim značajem evanđelja djetinjstva, nužno se postavlja i pitanje 
književnog rada ovih kazivanja. 

Radi li se o povijesti (histariogirafiji), kao što se obično mislilo prije? Ili se radi o pouci, kao 
što se skoro jednodušno misli danas? 

Ova dva stava mogla bi se i z raziti ekstremistički. Netko bi mogao reći, da se radi o 
historiografiji u strogom smislu riječi. A drugi bi mogli reći, da se radi o događajima koji samo 
izvana izgledaju povijesni, a u stvari su mitski, i upotrijebljeni su kao oslonac ili kao književni trik da 
se izrazi određena pouka, koja je na ovom mjestu jedino važna. 

Krajnosti su uvijek opasne. Poznato je da nas ekstremistički stav instinktivno dovodi do toga 
da ne prepoznamo dio istine koji se nalazi na drugoj strani. 

Iako pripovijedaju povijesne događaje, očito je da glavna nakana evanđelista nije bila 
historiografija. To je jasno već iz činjenice, da pripovijedaju samo neke izabrane epizode, koje 
nemaju uvijek međusobne logične veze i ne pružaju nam zaokruženu sliku ni o jednom predmetu. 

Prema tome, književni rod ovih kazivanja treba tražiti u drugom smjeru. Glavna briga 
evanđelista bila bi — ostaviti nam neku poruku, neki navještaj. Radilo bi se o posebnom književnom 
didaktičnom rodu, gdje se uzimaju kao temeljne točke neki povijesni događaji, da se pomoću njih 
pruži pouka o nekoj važnoj stvari i unaprijed navijesti izvanredna sudbina neke ličnosti. U Bibliji ima 
i drugih primjera toga postupka; i ovdje kod Luke, takve su neke izrazitije epizode iz djetinjstva 
Ivana Krstitelja. 

Ovo mišljenje, koje učenjaci danas općenito zastupaju, Christian Duquoc (citirajući R. 
Laurentina) ovako sažima: »Pripovijesti o rođenju koje se nalaze u Mateju i Luki uključuju se u 
predaju starog zavjeta: razaznati u začeću ili u rođenju neke znakove, koji unaprijed naviještaju neku 
od Boga posebno blagoslovljenu sudbinu. Prema tome, te pripovijesti ne polaze od anegdote kao 
polazne točke, nego više stoje u vezi s rahinskim književnim rodom, zvanim »haggada«. On se bitno 
sastoji od kazivanja čiji temelj može biti povijesni, iako nije nužno da tako bude, i čija je nakana 
naučavati neki nauk. Ako »haggada« upotrebljava izvore uzete iz Sv. pisma, zove se »midraš« 9 


9 Christologie, I, Pariš 1968. (u Španjolskom prijevodu, izd. Siguame, Salamanca 1971, str. 37). 

Kako se vidi, u ovom didaktičnom književnom rodu temelj ne mora uvijek biti povijestan; 
može biti također izmišljen. Mnogi bi bili u napasti pomisliti da je to upravo naš slučaj, iz razloga 
koje je lako zamisliti. Ali, vidjeli smo da se povijesni karakter događaja Isusovog djetinjstva ne može 
razumno nijekati. Uostalom, »midraš« (haggada) služi se također povijesnim događajima kao 
polaznim točkama. 

Prema tome, evanđelje djetinjstva sadrži neke povijesne činjenice (stvari koje su se uistinu 
dogodile), ali sadrži također teološko tumačenje glavne ličnosti. 

Evo što se dogodilo: na temelju Uskrsnuća i Duhova nastupilo je novo shvaćanje svih stvari 
koje imaju neku vezu s Isusom. Ne da su se promijenili događaji; oni su uvijek isti; ono što se 
promijenilo jest to da su se pokazali pod novim svjetlom. To je nešto slično iskustvu što ga je svaki 
od nas možda imao: kad zbog nekog odlučnog događaja, gledajući unazad, najedanput otkrijemo 
drugi smisao svakog koraka što smo ga učinili u životu... 

U tom novom shvaćanju pokazali su se i događaji Isusovog rođenja i djetinjstva. U svjetlu 
totalne Kristove stvarnosti ljudi su otkrili poruku koju su oni sadržavali. Bilo je neizbježno vidjeti u 
njima providnosno značenje. Svaki događaj bio je opomena, proroštvo. Ova kazivanja proročki su 
navještaj Kristova misterija. Prednacrt. 

E) Da kratko sažmemo glavne točke tog prednaviještanja. 

a) U prvom redu, misterij Isusove osobe, izražen u njegovom djevičanskom začeću (Mt 1, 
18—25; Lk 1, 26—38). Ličnost jedinstvena i neponovljiva. Nebo i zemlja skupa. Učovječeni Bog. 
Pobožanstvenjeni čovjek. Neizreciva sinteza dvaju krajnosti, koje inače izgledaju nepomirljive. 
Neizreciva integracija. Na jednoj strani, pravi čovjek, izdanak određenog rodoslovlja, potomak 
određenih predaka, rođen od žene; na drugoj strani, pravi Bog. 

Misterij pobožanstvenjenog čovjeka ili humaniziranog božanstva u osobi Isusovoj veliko je 
svjetlo koje nam omogućuje shvaćanje cijelog Evanđelja. Uistinu, Isusovo osobno ponašanje, njegov 
način djelovanja i sama njegova paradoksalna sudbina, mogu se shvatiti samo iz integralne vizije 
njegove osobe. Ako ga gledamo površno (ili u samo jedinoj dimenziji), Isus izgleda protivurječan 
čovjek. I sam njegov tragični svršetak (što ga on, na izgled, izričito traži) rekao bih da izravno 
opovrgava sami smisao njegovog duhovnog pokreta. A sve te stvari postaju shvatljive i divno se 
slažu, ako ih promatramo iz misterija njegove osobe. 

b) Temeljna oznaka ove ličnosti sastoji se u tome da je on Spasitelj svijeta. 

Kod Luke, anđeli to proglašuju pastirima kao bit »Evanđelja« (Radosne novosti). Ovo je 
dijete »Spasitelj«, što znači »Mesija« (ili »Krist«), u kojem su kroz duge vjekove bile pohranjene 
nade Izraela, i koji je, prema vjeri kršćanske zajednice, »Gospodin« (»Kyrios«), božanski spasitelj 
(Lk2, 11). 

Kod Mateja, naglasak je na etimološkom značenju imena »Isus« (Jahve je spasenje). 
Evanđelist naglašava da je to ime odredila Providnost, da ga Bog izravno hoće (vidi također Lk 1, 
31), radi mesijanskog poslanja Djeteta — oslobođenja od grijeha (Mt 1, 21). 

Mesijanski karakter Isusov označen je također povijesnom činjenicom njegovog porijekla. 
Mesija nije neko isključivo božanske biće, nego ima svoje korijenje u ljudskoj povijesti. Dok Lukino 
rodoslovlje označava jednostavno njegovo srodstvo s ljudskim rodom općenito, Matejevo hoće da 
izričito dokaže njegovu povezanost s etničkom grupom Božjeg naroda, i, još posebnije, 

njegovo davidovsko porijeklo (»sin Davidov«), siguran znak mesijanske autentičnosti. 

c) Ali, Isus je u osnovi vjerski spasitelj:»On će spasiti svoj narod od grijeha njegovih« (Mt 1, 
21). Grijeh; je bitno religiozni događaj. On je prekid odnosa s Bogom. Naravno, on ima i društvene 
posljedice: nije moguće da se stav prema Bogu ne odrazi na stavu prema čovjeku, ali to nipošto ne 
oduzima grijehu njegov bitno vertikalni smisao. 

Prema tome, mesijansko poslanje Isusovo ima za svrhu ponovno povratiti razbijenu 
vertikalnost: On je onaj»koji uzima grijeh svijeta« (Iv 1, 29). 

d) Napomenuli smo, da grijeh ima društvenih posljedica i odjeka. Bog je tako intimno upleten 
u ljudsku povijest, da prekinuti odnose s Njim nužno upliva na društvene odnose među ljudima. Kad 
se govori o oslobođenju od »grijeha«, treba isto tako, i to nužno, misliti na oslobođenje društvenih 
odnosa od svih njihovih ponižavajućih elemenata. 

Isus nije samo duhovni Mesija. 

Njegovo rođenje nijemi je protest protiv onih situacija u kojima se mnoga djeca moraju roditi 
u nekoj spilji. 

I on je na poseban način spasitelj siromaha. Došao je da gladne nasiti dobrima (Lk 1, 53). 
Prije nego ikome drugom, objavljuje se pastirima, koji su mali vlasnici ili obični namještenici, 
siromašni svijet (Lk 2, 15—18). Ne radi se o običnom klasnom davanju prednosti, premda ni to ne bi 
bilo ništa psihološki čudno, budući da i on proizlazi iz tog društvenog sloja. Postoji tu puno dublja 
motivacija: siromaštvo je posljedica grijeha, a Isus je došao da izbavi čovjeka od grijeha (Mt 1, 21). 

e) Naravno, Isus smatra da se društveno oslobođenje postiže oslobođenjem od grijeha. Nije 
moguće podignuti neku zgradu,ako se prije ne postave temelji. On je Mesija temelja. Svijet, naprotiv, 
u njemu želi vidjeti političkog vještaka. Mesijansko iščekivanje njegovog vijeka vremenitog je 
značenja: očekivali su oslobođenje od tuđinskog tlačenja, koje je s vremenom postalo nepodnošljivo, 
i liječnika od svih društvenih zala naroda. 10 Po svemu sudeći, Isus je ujedinjavao u svojoj osobi sve 
uvjete za tu ulogu: svetost, osobnu simpatičnost, neusporediv auktoritet, istinsko suosjećanje sa 
siromašnim svijetom, izvanrednu moć... 

Ali, Isus je sve razočarao. I to je već bilo unaprijed kazano u okolnostima njegova rođenja. 


10 Ovom stavu slične su neke grane južnoameričke teologije oslobođenja i oslobodilačkih ’kristologija, svedenih 
isključivo na obavezu ekonomskog, društvenog i političkog oslobođenja potlačenih naroda. Kažem » neke« grane, one 
koje manipuliraju evanđelje da služi određenoj poetičkoj ideologiji. Napomenimo ipak, da treba naglasiti daje teologija 
oslobođenja nastala iz dubokog evanđeoskog osjećaja. Isusovi stavovi, gesti, riječi, događaji nadilaze svoj vlastiti 
povijesni čin i obraćaju se svim ljudima svih vremena; posve je, dakle, opravdano »ponovno čitanje« Evanđelja idući od 
suvremenih društveno-ekonomsko-političkih situacija, ako uistinu vjerujemo u valjanost njegove vječne poruke. Samo 
se radi o tome da se ne izgubi vizija cjeline, svodeći poruku na samo jedan vidik. Ima već par stoljeća da se ne prestaju 
nizati »kristologije« jedna za drugom,jedna kratkotrajnija od druge, koje žive samo toliko koliko ih iziskuje neka 
društvena ili ideološka hitna potreba. 

Kad L. Boff tvrdi, »da nijedna kristologija nije i ne može biti neutralna, nego mora biti »partijska« i »kompromitirana«, 
i da njezin govor dira u društvene interese, koliko god se ona smatrala nepolitičkom, on kaže istinu; ali bi nam to, više 
nego kao oslon da zauzmemo neki stav, trebalo poslužiti kao opomena pred pogibelju. Radi se o našem subjektivnomu, 
koji je u stanju izobličiti sve stvari. Polazeći s ovog stanovišta, kristologija potlačenih opravdala bi sve kristologije 
tlačitelja. Upravo zato što nismo neutralni, morali bismo se truditi da to budemo što je moguće više ... 


28 



Ne pokazuje se iznenada, na spektakularan način, od nepoznatih predaka (Iv 7, 27). Ulazi u 
povijest kao svako drugo siromašno dijete, čovjek koji se zove Josip, smatran je njegovim ocem. 
Majka mu je mlada Židovka, po imenu Marija. 

Ovo Dijete više sliči na ljudski promašaj. Ne može imati ljudskog stana da se u njemu rodi. 
Rodio se u spilji. Mjesto kraljevskih mirisa, porodilište vonja đubretom. Mjesto kolijevke, položen je 
u jasle. 

Malo mjeseci poslije rođenja, on mora bježati u tuđu zemlju. Politički bjegunac. Prognanik. 

Osim toga, to Dijete namjerava izbaviti čovjeka od grijeha..., iako bi bilo puno praktičnije ne 
plaćati više poreza cezaru i osloboditi se od bezdušnih špekulanata. 

I još više, nad betlehemskom spiljom i samo nebo pjeva o miru među ljudima ..., mjesto da 
trubi na oslobodilački rat. 

Nitko nije očekivao Mesiju ove vrste. 

f) Konačno, naviješta se protivurječna sudbina Mesijina, tj. odjeci koje će njegova »pojava 
izazivati za vrijeme svog povijesnog života i tokom cijele ljudske povijesti. 

U tom pogledu, ove pripovijesti su skup svjetla i sjena, upravo kao i ličnost koju navješćuju. 
Spajaju se tragedija i veselje. Matejevi tekstovi uporno ostaju više na tragičnoj strani, što je 
razumljivo u katehezi za Židove, koji su kao nacija prestali biti Božjim narodom, zbog toga što su 
odbacili Krista. Lukina kazivanja sva su prožeta veselim notama, što je također razumljivo u poruci 
namijenjenoj poganskom svijetu, koji je pozvan da postane novi Božji narod. 

Ova protivurječna sudbina bila je naviještena na općenit način u Simeonovim riječima u 
hramu (Lk 2, 34—35). Ovo Dijete bit će uzrok »propasti i uskrsnuća«. Odsada, ne može više biti 
nehaja i neutralnosti. Moguća su samo dva tabora: onih koji vjeruju i onih koji ne vjeruju, onih koji 
se spašavaju i onih koji se gube. Zbog toga, Krist će uvijek biti »protivurječni znak«, ospor ravani i 
pobijani znak, oko kojeg će se rađati protivurječja ljudi; predmet mržnje i ljubavi. Na taj način, otkrit 
će se »misli srdaca«: izaći će na vidjelo najskrovitiji zakuci svakog čovjeka, svijet će se mobili z irati 
za ili protiv njega. 

Ta opća konstatacija potvrđena je zatim nekim pojedinostima. 

Isus je odbijen. Nema kuće da se u njoj rodi (Lk 2, 7). Isključen je iz ljudskih ustanova; 
izbačen je iz ljudskog društva. — Plaši se Herod i sav Jeruzalem (Mt 2, 3). Isus je velika smetnja. 
Pravi neprilike. Mjesto da pobudi na radost, izvor je brige i nelagodnosti, za mogućnike i za one koji 
to nisu, za svakog od njih iz osobnih razloga. Stvarnost je da više nitko nije miran. — Bježi u Egipat 
(Mt 2, 13—15). Malo nedostaje da ga ubiju (Mt 2,16—181. Tirani ga ne podnose. Mrze ga. Zloba se 
ljudska obrušava na njega. Prognanik, jer je nepoželjan. Izbjeglica, jer ga se boje. Ali se ne da ni 
uhvatiti ni dotući,što samo tjera u očaj potajnu moru onih koji se osjećaju ugroženi od njega. 

Isus je primljen. Radosni, prepoznaju ga pastiri (Lk 2, 15—18), obični svijet, »puk«, bez 
intelektualnih težnji i društvene oholosti: — Traže ga magi (Mt 2, 1—12), pogani koji su došli iz 
dalekih zemalja, ljudi ne »izabrani« ali otvorena duha, dobrih namjera, bez vjerskih predrasuda, bez 
osjećaja religiozne samodostatnosti,s jedinom velikom željom da nađu spasenje,radosni kad su ga 
našli. — Na taj način, Isus je univerzalni spasitelj. Rodio se u tami štale, ali od te tame širi se svjetlo 
koje će obasjati sve narode, noseći spasenje 

svim narodima (Lk 2, 30—32), Spasenje se ne ograničava na povijesni narod Božji. Od ovog 
časa, i poganski se narod (zastupan magima) spontano nudi, s radošću, poklonstvom i predanijem (Mt 
2, 10—11), da se stvori novi Božji narod. Plemensku vjersku uskogrudnost zamjenjuje univerzalizam 
bez granica. 

Na koncu, jedna je stvar izvan svake sumnje: evanđelje djetinjstva jest autentičan početni 
portret Isusova lika, koji će zatim biti u tančine popunjen (i obrazložen) drugim evanđeoskim 
materijalima. To je razlog radi kojeg smo mu posvetili ovaj razmjerno dugi uvod 11 na početku 
evanđeoske povijesti, jer nam olakšava opći pogled na razumijevanje cijele te povijesti, od početka 
do kraja. 

Sada možemo preći na pojedinosti. 

1) NAVJEŠTENJE KRSTITELJEVOG ROĐENJA 
(ZADNJE TROMJESEČJE G. 746, 8. pr. Kr.) 

Lk 1,5—25 12 

Vijesti o djetinjstvu Ivana Krstitelja isključivo su Lukine. O njegovim izvorima općenito, treba 
vidjeti ono što smo rekli komentirajući njegov prolog. U svakom slučaju, konačni izvor svih tih 
informacija mogu biti samo Krstiteljevi roditelji. 

Glavne osobe: Zaharija, svećenik jeruzalemskog hrama, i njegova žena Elizabeta, također 
svećeničkog porijekla, idealna žena za jednog svećenika. Oboje su bili pobožne osobe, ali nesretni jer 
su bili bez djece, iako su ih molili od Boga cijelog života (usp. r. 13). Sad već nisu imali nikakve 
nade, jer se konačno pokazalo daje Elizabeta nerotkinja a oboje su već bili i poodmakle dobi. 

Prizor se odigrava u jeruzalemskom hramu, za vrijeme Zaharijine svećeničke službe: ukazuje 
mu se anđeo Gabrijel i saopćava mu od strane Božje, da će dobiti sina, koji će se zvati Ivan (»Jahve 
je bio milostiv«), da će biti velik po svojim uzvišenim osobnim svojstvima i po svojoj izvanrednoj 
ulozi Mesijinog preteče (usp. zatim Lk 3,14; 2,7; Mt 17,10—13). Zaharija sumnja (nije ni čudo) i 
traži neki znak kao potvrdu tog obećanja. Anđeo mu naviješta da će ostati nijem: kazna za nevjeru i 
znak koji je tražio. 

Svršivši svoju službu u hramu, Zaharija se vraća kući. Ne naznačava se mjesto gdje mu je bila 
kuća; saznat ćemo to drugom zgodom (usp. Lk 3,39). 

Eli z abeta je noseća i kroz pet mjeseci proživljava svoju sreću u potpunoj intimnosti. Budući da 
Zaharija nije mogao govoriti, ni ona ne htjede, iz osjećaja tankoćutnosti, nikome reći za tu stvar; 
sama Djevica Marija doznat će za to nadnaravnim putem (usp. r. 36). 

Što se tiče vremena kad se to dogodilo, kaže se samo da je bilo »u vrijeme Heroda«, što je vrlo 
neodređeno (37-4. pr. Kr.). Da se malo točnije približimo, uzimamo kao polaznu točku rođenje 
Isusovo. Kako ćemo vidjeti u svoje vrijeme, ono se vrlo vjerojatno dogodilo pri koncu 747. godine od 
utemeljenja Rima,tj. 7. pr.Kr.Prema tome,Isusovo začeće se dogodilo u 


11 Ove su bilješke sažetak i izvaci iz našeg opširnijeg rada o tom predmetu: Nuestro 
Mesias, Caracais, 1976, 7—100. 

12 Pri svakom paragrafu stavljamo njegov odgovarajući tekst. Ako je u zagradama, znači da se ne nalazi u svom 
povijesnom kontekstu. 

prvom tromjesečju te godine. A u to vrijeme Elizabeta je već bila u svom šestom mjesecu (uap. 
Lk 1,26), što znači da navještenje Krstiteljeva rođenja treba staviti u zadnje tromjesečje 746. godine 
(8. pr. Kr.). Ivan će se roditi polovicom godine 747. (7. pr. Kr.). 

2) NAVJEŠTENJE ISUSOVOG ROĐENJA 
(PRVO TROMJESEČJE G. 747, 7. pr. Kr.) 

Lk 1,26—38 

Ovaj ulomak, strogo paralelan sa prethodnim, također je isključivo Lukin. 

Prvi izvor informacija (ovdje i u djelom evanđelju djetinjstva) ne može biti nitko drugi nego 
sama Djevica Marija. Ali se može pretpostaviti, da je ona pričala te stvari i u svojoj obitelji, tako da 
su informacije za katehezu mogle proizaći isto tako iz tog izvora; ne treba zaboraviti da je jedan od 
bližih rođaka Isusovih bio prvi jeruzalemski biskup. 

Jedina ljudska ličnost ovog prizora dovoljno je dobro predstavljena. Radi se o židovskoj 
djevojci koja se zove Marija. 

U tom času djevojka je bila »djevica«, što znači ne samo mladu djevojku, već sposobnu za 
udaju, nego (kako će se odmah vidjeti iz dijaloga s anđelom) djevojku koja još nije imala spolnih 
snošaja. 

Ali, ona je bila »zaručena« za čovjeka iz istog sela koji se zvao Josip, što stvarno znači da je 
bila udata za njega s obzirom na sve zakonske učinke braka, izuzev stanovanja pod istim krovom i 
spolnog uživanja braka. 13 ) 

Kod Židova, dob koju su smatrali sposobnom za brak počinjala je vrlo rano (12 godina za 
ženu, 13 za muškarca), ali brak se redovito sklapao oko osamnaeste godine (između zaruka i ženidbe 
uzimao se razmak od jedne godine). Otprilike te dobi bila je Djevica Marija u času navještenja, ili 
možda godinu dvije manje; dakle, vrlo mlada djevojka. 

Mjesto gdje se odigrava ovaj događaj jest Marijina kuća. Sigurno je to bila kućica slična 
mnogim takvim stanovima koji su otkriveni arheološkim iskapanjima; spilja uređena za stanovanje, s 
nadogradnjom od kamena ta ulazu. 14 ) I ja sam vidio mnogo takvih bijednih stanova, koje su arapske 
izbjeglice improvizirale u strašnim godinama 1948. i slijedećim. 

Marijina kuća: siromašna kuća siromašnog svijeta. 

Marija se nalazi u unutrašnjosti kuće i tamo »ulazi« anđeo Gabrijel, isti koji se bio ukazao 
Zahariji. Tu počinje dugi dijalog među njima, čiji kratki sadržaj imamo sačuvan u sadašnjem 
evanđelju. 

Anđeo, kao što bi učinio na njegovom mjestu svaki došljak, najprije pozdravlja djevojku. 
Samo što je njegov pozdrav vrlo svečan, i zr ažen zvučnim 


13 Nešto više o braku u pravnom i običajnom pogledu može se naći u Joseph Stiassnv, Le mariage juif au debut de lere 
chretienne, u Le Monde de la Bible, 16 (1981), 42-43. 

14 Ima mnogo drugih primjera gdje su spilje vještački iskapane, da bi služile kao dopuna kuća (skladišta za namirnice). 
Kuću od kamena gradili su nad špiljom. Sačuvalo se mnogo tih podruma, ali nijedna kamena kuća iz evanđeoskog 
vremena: kamenje je vjerojatno iskorišteno u kasnijim gradnjama. Nestalo je i Gospine kamene kuće; spilja koja se od 
davnima štuje njezin je podrum; usp. Stanislao Laffreda, Nazareth a l'epoque evangelkjue, u Le Monde de la Bible, 16 
(1981), 8—43; 

riječima, i označava oslovljenu djevojku kao osobu koju je Bog na najposebniji način obdario 
svojim milostima. 

Ona se prepada: kako se te riječi mogu odnositi na nju, skromnu i neznatnu seosku djevojku? 

Anđeo joj odgovara da je sve to djelo milosti Božje. Začet će i poroditi sina, kojemu će dati 
ime Isus (»Jahve spašava«). Bit će velik, baštinik vječnog mesijanskog kraljevstva. 

Marija ne razumije kako se to može dogoditi, budući da je ona još uvijek u razdoblju 
»zaruka« s Josipom, kad nisu dozvoljeni spolni bračni odnošaji. 

Anđeo joj tumači da će njezin sin biti plod stvaralačke snage Božje i da će se zbog toga zvati 
Sinom Božjim u istinskom smislu. Bit će to sin-čudo. Kod Boga ništa nije nemoguće, kao što se 
također pokazalo u slučaju Elizabete, njezine rođakinje (ne određuje se pobliže u kome je koljenu to 
rodbinstvo). 

Marija tada prihvaća odredbu Božju. Ona ne vidi sve to sasvim jasno, ali je sigurna barem u 
jadnoj stvari: da joj Bog govori da sve mora biti tako kako joj on naviješta. 

Prihvativši po vjeri riječ Božju, ta Riječ se utjelovljuje u njezinoj utrobi. To je čas začeća. U 
tom času, »Riječ tijelom postade« (Iv 1,14). 15 

Sve se to događa u Nazaretu. U doba »mitova« govorilo se da je i Nazaret pobožna 
izmišljotina i da to mjesto nije postojalo u Isusovo vrijeme, budući da se ne spominje ni u S. Z., ni u 
kasnijoj židovskoj književnosti. Arheološka iskopavanja dokazala su da je na ovom mjestu postojala 
ratarska naseobina u godinama 900—500. pr. Kr. Našlo se također ostataka iz rimskog perioda, tj. iz 
vremena N. Z 16 Ako se Nazaret ne spominje u dokumentima, to sigurno treba pripisati činjenici da se 
radilo o bijednom seocetu, koje do toga časa nije igralo nikakve uloge dostojne da mu se sačuva 
uspomena. Naprotiv, u Isusovo vrijeme spominju ga na poslovičan način, kao mjesto na zlu glasu 
(usp. Iv 1,46). I stvarno, kasnije u Isusovom životu, njegovi se stanovnici pokazuju u nimalo 
zamamljivom svjetlu: svadljivi, zavidni, neprijateljski i nesnošljivi (usp. Lk 4,23—29). 

Kao vrijeme navještenja (i djevičanskog začeća) stavili smo prvo tromjesečje g. 747. (7. pr. 
Kr.), devet mjeseci prije Isusova rođenja, koje ćemo staviti pri koncu te godine. 

U času Isusova začeća, Elizabeta je već šest mjeseci u drugom stanju (rr. 26 i 36). Ivan je pola 
godine ispred Isusa. 


3) POSJET MARIJE ELIZABETI 
(DRUGO TROMJESEČJE G. 747, 7- pr. Kr.) 

Lk 1,39—56 

Kad je Marija otišla u posjet? Evanđelje kaže »u one dane«, ali to je samo uvodna i spojna 
formula, koja, prema tome, ne kaže ništa. Sudeći prema kontekstu. Djevica se zaputila odmah iza 
vrhunaravne objave o Elizabetinoj 


15 Analiza Navještenja u svjetlu tekstova S. Z. može se vidjeti u jedinom kratkom osvrtu protestantske teološke 
spisateljice Nicale Falilo, L'Annonciation, u Le Monde de la Bible, 16 (1981), 40—41. 

16 Točnije govoreći arheološka iskopavanja koda je u Nazaretu vodio P. B. Bagatti (Stiuidium Biiblieuim .Franciscanum 
iz Jeruzalema) pokazala su, daje mjesto bilo neprekidno nastanjeno još od vremena prije patrijarha pa do Isusova 
vremena: dvije tisuće godina poviti usp. S. Laffreda, nav. čl. 

trudnoći (1,36): starica, Marijina rođakinja, već je u šestom mjesecu (1,26—36), i djevica će 
ostati kod nje tri mjeseca (1,56), tj. čitavo vrijeme do Krstiteljeva rođenja, o kojem se odmah govori. 

Kaže se da se Marija zaputila žurno ili revno, što označava neku užurbanost i veliki interes. 
Ovdje se podrazumijeva također i pravi razlog tog dugog posjeta. Elizabeta je starica u nosećem 
stanju, što pretpostavlja mogućnost komplikacija svih vrsta. Marija ide da bude s njom u ova zadnja 
tri najkritičnija mjeseca trudnoće, da je pomogne u kućnim poslovima, da joj bude pri ruci u 
eventualnim poteškoćama njezinog stanja, i da joj možda pomogne pri porođaju i u prvim danima iza 
njega. 

Elizabeti na se kuća nalazi u kraju koji se zove Judima »Gora«, što u biblijskom govoru 
označuje gorski kraj koji se prostire od Betlehema na sjeveru do južno od Hebrona. U jednom od 
mjesta ovoga kraja živio je Zaharija s Elizabetom. Tekst ne kaže ništa pobliže, ali kršćanska tradicija 
sve od VI. stoljeća (Teodozije; izričitije Kalendar Jeruzalemske Crkve, VII—VIII. st.) poistovjećuje 
to mjesto sa selom Ain Karem, koje se nalazi nekoliko kilometara zapadno od Jeruzalema i koje se 
od srednjeg vijeka nazivalo Sv. Ivan od Gore. 17 

Ako je ovo poistovjećenje točno, postoji znatna udaljenost između Nazareta i ovog mjesta: 
bila su potrebna otprilike četiri dana za taj put. I Marija putuje sama (još nije bio sklopljen brak sa 
Josipom), što budi pomisao, da se mogla priključiti kakvoj skupini hodočasnika koji su išli u 
Jeruzalem. Ako je točna kronologija koju slijedimo (drugo tromjesečje g. 747.), moglo se raditi o 
hodočašću za Pashu te godine. 18 

Prizor susreta dviju rođakinja zasićenje vrhunaravnim ozračjem. 

Marija ulazi u Elizabetinu kuću i pozdravlja je na uobičajen način (»Salom!«). Dovoljan je taj 
prvi doticaj (obadvije će zatim detaljnije govoriti o svojim stvarima) da Eli z abeta prepozna u Mariji 
Mesijinu majku. U tom smislu može se istumačiti i naravno micanje djeteta u njezinoj utrobi, kao da 
bi poskočilo od radosti zbog nevidljivog susreta sa Spasiteljem. 

Marija tada izgovori uzvišenu himnu zahvalnosti (»Magnificat«), koja je sva složena od izraza 
i misli S. Z., i predstavlja pravi jezgroviti sažetak najčišće starozavjetne duhovnosti. Premda je očita 
kasnija redakcija, nema razloga da se niječe marijinska izvornost ove himne. U isto vrijeme, ona 
pokazuje obiteljsku sredinu obilježenu biblijskom pobožnošću, u kojoj je bila odgojena Djevica. 

Kaže se da je Marija ostala s Elizabetom oko tri mjeseca i da se zatim vratila svojoj kući. 
Tako evanđelist završava ovaj prizor, da nam odmah iza toga ispripovijeda rođenje djeteta, ali to ne 
znači da Djevica nije mogla ostati sve do rođenja djeteta i nekoliko dana poslije: upravo tih dana bila 
je njezina prisutnost najpotrebnija. 

Marija se vraća »svojoj« kući, ne Josipovoj; još nisu u definitivnom braku. 

Prema našoj kronologiji, ova tri mjeseca Marijinog posjeta odgovaraju drugom tromjesečju g. 
747. (7. pr. Kr.) 


17 Tekstove predaje(odVII.doXVII.st.)vidi u D. Baldi.Enchirdion Locorum Sanctorum, Jeruisatem 1935, br. 43—88. 

18 O hodočašćima u jeruzalemski hram usp. Jotseph Cohen, Les pelerinages au Temple de Jerusalem, u Le Monde de la 
Bible, 13 (1980), 29—32. 

4) KRSTITELJEVO ROĐENJE 
(SREDINOM G. 747, 7. pr. Kr.) 

Lk 1,57 

Kad je došlo vrijeme, radio se Krstitelj. Slavljenje i čestitanja, tim više opravdana kad se 
doznalo za providnosne okolnosti tog događaja. 

Vrlo je vjerojatno da je Djevica s kojom iskusnom babicom iz susjedstva pomogla pri porođaju. 

Izgleda da je Elizabeta sve do zadnjeg časa ljubomorno čuvala svoju tajnu pred drugim 
osobama. 

Prema našoj kronologiji, Krstitelj se radio polovicom godine 747. (7. pr. Kr.). 

5) KRSTITELJEVO OBREZANJE 

Lk 1,58—79 

Osmi dam po rođenju, dijete je bilo obrezano. Prema običajima kasnijeg židovstva, toga dana 
službeno se davalo ime djetetu. Ovdje je nastala ljupka prepirka sa susjedima i rođacima. Svi bi htjeli 
da se dijete nazove Zaharija, vjerojatno u čast poodmakle dobi njegovog oca. Ali Elizabeta odluči da 
će se zvati Ivan, ime neuobičajeno u obitelji. Sigurno ju je Zaharija već obavijestio o pojedinostima 
svog viđenja u hramu, pa tako i o onom što se odnosilo na ime (1,13). Stvarno, i Zaharija potvrdi da 
će se zvati Ivan; slaganje među njima nije slučajno. 

U taj čas, Zaharija prestaje biti nijem: sve se ispunilo, pa »znak« prestaje. Posve spontano, iz 
starčevih grudi izvija se pjesma hvale (»Benedictus«), sva prožeta, kao i himna Djevice, idejama S. 
Z. o dobroti i vjernosti Božjoj, koji ispunja svoja obećanja o spasenju: jedna je karika u tome lancu i 
ovo dijete, određeno da bude Mesijin preteča. 

Vjerojatno je daje Djevica još uvijek bila prisutna na toj velikoj obiteljskoj slavi. 

U međuvremenu, vijest se raznosila i tumačila po cijelom kraju. Svi su bili uvjereni u 
vrhunaravnu sudbinu ovog djeteta. 

6) PROBLEMI I BRAK SV. JOSIPA 
(POČETAK DRUGOG POLUGODIŠTA G. 747, 7. pr. Kr) 

Mt 1,18-24 

Od Luke znamo mjesto i okolnosti Isusovog začeća (prizor navještenja). 

Matej samo ustanovljuje da je Marija začela na vrhunaravan način, i da se to dogodilo prije 
nego što je počela živjeti s Josipom (djevičansko začeće), dok se još uvijek nalazila u razdoblju 
zaruka. 

I sad najedanput Josip zapaža da je Marija u drugom stanju. Kad je to mogao zapaziti? Treba 
pretpostaviti neka četiri mjeseca trudnoće, kad ona počinje biti vidljiva izvana. To bi značilo jedan 
mjesec poslije njezinog posjeta Elizabeti; zbog toga smo gore stavili »početkom drugog polugodišta 
g- 747. 

Sasvim je prirodno da je Josip budno pazio na sve što se odnosilo na njegovu zaručnicu. 
Njezina ga je trudnoća strašno zbunila. Nije mogao misliti na drugo,nego na pogrešan korak. Kazna 
za takve prekršaje tako je 

velika, da se on i ne usuđuje pitati je, od straha da bi mogao čuti vrlo neugodne stvari. 
Uostalom, možda mu ni sama Djevica nije bila u stanju dati neko zadovoljavajuće i vjerodostojno 
tumačenje tog misterija. Budući da je bio čovjek u svemu ispravan, odluči se za zakonsko 
»otpuštanje«. Ali, želi to učiniti »potajno«, tj. s najvećom mogućom obazrivošću unutar neizbježnih 
zakonskih norma (usp. Pnz 24,1). Unatoč svemu tome, s njegove strane postoji veliko poštovanje 
prema Djevici: sve izgleda vrlo stvarno, a sve je tako nevjerojatno ... 

Dok se on muči s tim mislima, dolazi mu vrhunaravna objava o tom predmetu, 19 puno 
uvjerljivija nego sve što bi mu sama Marija mogla reći. Daje mu se do znanja da se može slobodno 
oženiti Marijom, kako je već bio naumio, jer je sin kojega ona nosi u svojoj utrobi izravni plod Božje 
moći. Sam Josip treba mu dati ime, izjavljujući tako svoje zakonsko očinstvo nad njim, kao da bi se 
rodio iz njegovog braka. I dat će mu ime Isus, koje već po svom značenju (»Jahve spašava«) 
označava njegovo vrhunaravno poslanje: spasit će svijet od grijeha. Ovim zakonskim Josipovim 
očinstvom, Isus će biti povezan s lozom Davidovom: mesijanski spasitelj. 

S tim vrhunaravnim posredovanjem iščezavaju sve Josipove sumnje. Slavi se svadba; tim se 
svršava razdoblje zaruka, započeto prije godinu dana. 

Ali, unatoč tome što se radi o normalnom braku, Josip i Marija nemaju spolnih bračnih 
odnosa »dok ona ne porodi sina« (Mt 1,25); što ne znači da su ih. imali kasnije; hoće se reći da je 
rođenje Isusovo bilo stvarno djevičansko. 

U času Navještenja mijenja se — možemo reći — religiozna ličnost Djevice. Ona dobiva 
novu svijest. Poslije toga Božjeg čuda u njoj, jedna je stvar za nju sigurna i odlučena: da nikad neće 
moći imati spolnih odnosa s bilo kojim čovjekom. Prije sklapanja braka, smatrala je svojom 
dužnošću obavijestiti o tome svoga zaručnika. Josip je ljubi toliko, da pristaje na brak s tim 
pogodbama. I on s ljubavlju prihvaća vrhunaravni nacrt Božji i tako se djelotvorno uključuje u 
povijest spasenja. 

Kad se zatim rodio Isus, on nad njim vrši svoje zakonsko očinsko pravo pa mu daje ime. 

7) ISUSOVO ROĐENJE 
(PRI KONCU G. 747, 7. pr. Kr.) 

Mt 1,25; Lk 2,1—20 

Oba evanđelista donose vijest o Isusovom rođenju ali je iznose na vrlo različit način. 

Matejeva vijest sasvim je kratka i usputna: samo se spominje rođenje, i to kao mimogred, u 
okviru druge tvrdnje, bez ikakve okolnosti bilo vremena, bilo mjesta, bilo čega. 

Luka je, naprotiv, bogat zanimljivim pojedinostima. 

a) U prvom redu, kao dobar povjesničar, on uokviruje Isusovo rođenje u događaj profane 
povijesti: opći popis pučanstva rimskog carstva (ti popisi imali su za zadaću pružiti podatke potrebne 
za ubiranje carskih poreza), što ga je u Palestini provodio Kvirin, upravitelj provincije Sirije, po 
naredbi cara Augusta. To je vanjska okolnost, preko koje se ispunja providnosna 


19 Objava dolazi u snu (1,20) i ta metoda će se ponoviti više puta (2,13. 19—20. 22; usp. također 2,12); o snovima sv. 
Josipa usp. A. Augustinovich Nuestro Mesias, 19—22. 

Božja odluka: da se Mesija rodi u Betlehemu. Naime, prema rimskom običaju, zajamčenom i 
po drugim krajevima, ljudi su se morali upisati u »svom gradu«, pa je Josip morao doći iz Nazareta u 
Betlehem, izvorno sjedište davidovske obitelji, kojoj je i on pripadao. 

b) Josip dovodi sa sobom Mariju. Ona je u zadnjim danima trudnoće. Začuđuje da se ona 
upravo tih dana izlaže opasnosti dugog (oko 150 km) i, u ona vremena, teškog puta. Ali, bilo je 
pogibeljnije ostavite je samu u tim okolnostima, ako je Josip morao biti odsutan više dana. Jedino, on 
nije bio primoran biti odsutan upravo tih dana. Popisi pučanstva znali bi nekada trajati i po par 
godina, tako da se uživalo dosta elastičnosti za selenje iz jednog mjesta u drugo; bilo bi nemoguće 
zamisliti, da se svi koji su potjecali iz nekog mjesta najedanput nađu tu u isto vrijeme. Sve bi nam to 
moglo sugerirati neki nacrt i neki plan. Rekao bih da su Josip i Marija naumili ispuniti svoju dužnost 
da se popišu, pa se zatim nastaniti stalno u Betlehemu, gdje su se sigurno nadali naći bolje životne 
uvjete za svoju obitelj, imajući u vidu skori dolazak novog člana. Iz nekog nama nepoznatog razloga 
nisu mogli prije poći na put, ali su sigurno poduzeli sve mjere da put ispadne što manje pogibeljan. 
Više nego o običnom putovanju, ovdje se radi o selidbi i premještaju. 

Uistinu, poslije Isusovog rođenja, obitelj ostaje nastanjena u Betlehemu. Magi je još uvijek 
nalaze na tom mjestu. Na povratku iz Egipta, obitelj misli, sasvim prirodno, živjeti ponovo u Judeji 
(Betlehemu), pa se jedino iz političkih razloga nastanjuje u Galileji (usp. Mt 2,22). 

c) Stižu u Betlehem još za dana i traže prenoćište. Kao i svi drugi put nici, najprije traže 
mjesto u primitivnoj seoskoj gostionici. Tih »hanova« bilo je u svim palestinskim selima, posebno u 
onim koja su se nalazila na glavnim cestama. U njima se moglo zadovoljiti najelementarnijim 
potrebama putnika. Kako je Marija predosjećala da će se te noći poroditi, jasno je da nisu mogli ostati 
u velikom otvorenom dvorištu gostionice, gdje su noćivali skupa ljudi i životinje; sigurno su potražili 
zaklonjeniji kutić u neke vrste velikoj dvorani, zatvorenoj zidovima, koja je u tim gostionicama bila 

90 

određena isključivo za osobe." 


20 Tako tumačimo Lukin izraz. Na ovom mjestu, da označi gostionicu, on rabi riječ »katalyma«, istu kojom će kasnije 
označiti mjesto posljednje večere (22,11). Sudeći po upotrebi odgovarajućeg glagola (usp. 9,12; 19,7), radi se o mjestu 
gdje se netko privremeno smjesta; znači, »gostinjska dvorana«. Ova može biti u privatnoj kući, ali ne nužno; glagol 
»katalyo« (neprelazno značenje) znači nastaniti se u privatnoj kući (19,7), ali označava također bilo koji privremeni 
smještaj (9,12). — Na drugom mjestu (10,34: parabola o dobrom Samarijancu), da označi gostionicu, evanđelist rabi 
riječ »pandoheion«, što doslovno znači »mjesto za sve«, skupno mjesto za stanovanje. U starim istočnjačkim 
gostionicama računalo se s velikim nepokrivenim dvorištem, gdje su se smještali ljudi i životinje skupa (što bi moglo 
odgovarati »pandoheion-u«) ali je bilo također i soba, namijenjenih isključivo za ljude, koji bi mogli plati taj luksuz (što 
bi moglo biti »ka-talyma«). 

Drugi razumiju »katalyma« kao privatnu kuću, koja se redovito sastojala od samo jadne sobe, gdje je živjela cijela 
obitelj. Kuća bi se prislanjala uz neku spilju prilagođenu za štalu. Josip bi, dakle, zatražio stan u jednoj od tih kuća, ali 
ne našavši slobodnog mjesta, sklonio bi se u štalu iza kuće. Neki čak misle, daje kuća bila Josipova, koji bi u 
Betlehemu tako svoje stalno boravište. Marija je bila. Nazaretanka ili je barem živjela u Nazaretu prije braka, dok je 
Josip bio Betlehemac, Oni su sklopili brak u Nazaretu, i kad je došla obaveza popisa, Josip se sa svojom suprugom 
pojavio u svojoj kući u Betlehemu. Ali njegova kuća (soba) bila je tako puna rodbine i gosta, da se on morao skloniti u 
štalu... ; usp. M. E. Boismard, Synopse des quatre Evangiles en francais, II, Pariš 1972, str. 63; ali usp. već spomenutu 
La Bible de Jerusalem, u komentaru na ovo mjesto. 


36 



Ali, tu ne nađoše mjesta: »nije bilo mjesta za njih«. Sav naglasak je na riječima: za njih. U 
nakani evanđelista nije moguće ne vidjeti transcendentni smisao opomene: Isus je odbačen od 
ljudskog društva... Ali, uz ovo teološko značenje o Isusovoj budućnosti, ove riječi zadržavaju i svoj 
smisao 

o kon kr etnim okolnostima. »Za njih«, za osobe njihovih prilika, nije se našlo mjesta u seoskoj 
gostionici. To je vjerojatno zbog toga što su bili vrlo siromašni i nisu mogli sebi dozvoliti luksuz da 
plate cijenu koju im je vlasnik tražio za prikladno mjesto u dvorani (u ove dane popisa, potražnja je 
sigurno velika). Drugi razlog mogao bi biti daje bilo previše nagomilanog svijeta u toj dvorani, zbog 
čega ne bi bilo ni najelementarnijih uvjeta za porođaj i da se sačuva naravni stid, obzir i pristojnost u 
tim okolnostima. 

Ne našavši mjesta u gostionici, Josip i Marija idu u štalu u blizini; ona tu porodi, povije dijete 
u pelenice i položi ga u jasle... 

Govori se jedino o »jaslama«, ne o štali; ali jedina stvar pretpostavlja drugu. Kao štale služile 
su priređene prirodne spilje, kojih ima dosta ne samo u Betlehemu, nego i u cijeloj Palestini. Na 
selima, ove su štale u stvari bile dio kuće, nekad kao podrum (kuća je nad njim), a nekad kao stražnji 
predio (kuća je sprijeda). A nekad su bile i nezavisne od kuće, ali nisu bile daleko od nje. Seoske 
obitelji čuvale bi tu svoje blago preko noći. Kako se Isus rodio noću, dobro su u skladu sa stvarnošću 
one stare predaje, prema kojima bi, osim Josipa i Marije, uz malog Isusa bilo i domaćih životinja ... 

Spilje su služile kao štale također u poljima. Tu bi blago obično noćivalo pod vedrim nebom,u 
torovima, ali u slučaju teške studeni ili nevremena, i blago i pastiri zaklonili bi se u spilje. 

Sve okolnosti Isusovog rođenja upućuju na siromašan porod. 

Štala, mjesto normalnog ljudskog stana. Ne može se zamisliti gore mjesto za porođaj nego što 
je štala: zbog nečistoće, đubreta, zagušljivog zraka i smrada ... 

Djevica nema uza se nikakve babice; porađa sama, bez ičije pomoći. Nevjerojatno je da bi je 
Josip, mlad i neiskusan čovjek, mogao u nečemu pomoći;uostalom,treba računati s prirodnim 
sustezanjem čistog muža... Ova pojedinost dokazuje usput, da je Marija bila zdrava i jaka žena. Već 
od davnih vremena, hebrejske žene bile su na glasu kao vrlo snažne i životne, da rađaju lako, nekad 
potpuno same, bez ičije pomoći (usp. Izl. 1,19). 

Sama Djevica »povija« svoje djetešce u pelenice siromaha, koje je unaprijed pripravila. Nema 
nikoga tko bi je pomogao u tom izrazito ženskom poslu. Kolika razlika između njezinog slučaja i 
Elizabete, poštovane svećenikove žene, okružene susjedama i rodbinom (usp. Lk 1,57)! 

Mjesto u čistu kolijevku, makar i najjednostavniju i najsiromašniju, Isus je položen u 
»jaslice«, primitivne jasle za životinje, izgrađene od kamenja i naslonjene uz zidove špilje. 

d) Rekli smo da se Isus rodio noću. To se da zaključiti iz slijedeće epizode s pastirima, 
kronološki povezane s njegovim rođenjem. To su poljski pastiri; polje istočno od Betlehema dobro je 
za pašu. Vidi se da ih ima nekoliko, da se mogu izmjenjivati preko noći, što bi značilo da se radi o 
pastirima-najmenicima, a ne o vlasnicima blaga. O njima se kaže da su »bdjeli noćne straže«. Noć se 
dijelila na »straže« i pastiri su se izmjenjivali prema tim »stražama«, da se zaštiti blago od noćnih 
kradljivaca i od divljih životinja. 

Dakle, u neki čas te noći, ukaže se pastirima anđeo, okružen neobičnim svjetlom, koje jako 
odudara od okoline noćne tame. Sigurno su se probudili i oni pastiri koji su bili zaspali, i svi se 
preplaše. Anđeo ih umiruje, uvjeravajući ih da se nemaju čega bojati, nego naprotiv da bi trebalo da 
se naveliko 

raduju, jer im se »danas« rodio očekivani Mesija, ovdje u Betlehemu, mesijanskom gradu 
(»gradu Davidovom«). Oni sami moći će to provjeriti: neka idu u mjesto, i u toj i toj štali, naći će 
novorođenče, povijeno u pelenice i položeno u jasle. S tim znakovima, nije moguće da se prevare. To 
je nešto sasvim drugo od onoga što svijet zamišlja s obzirom na slavni dolazak Mesije! Izraz »danas« 
označuje nešto što se događa ovog istog časa, u jednom te istom vremenskom razmaku (usp. Lk 4,21; 
19,9; 23,43); ovdje, konkretno, ove iste noći. 

I kao nebeska potvrda anđeoske vijesti, ovom se anđelu pridružuje cijelo mnoštvo anđela, koji 
počinju pjevati hvalospjev, u kojem se izražava značenje ovog događaja za nebo i za zemlju: na nebu, 
više slave Bogu; za zemlju, dolazak novog vremena mira i spasenja, plod ljubavi i blagonaklonosti 
Božje. 

Rodio »vam« se Spasitelj ... Mesija se rodio pastirima (iako ne isključivo: radost je »za sav 
narod«), on je Mesija pastira. Pastiri su siromašni ljudi, skromni i svesrdno prezreni od društvene i 
vjerske aristokracije. Svijet siromašnih. Mesija siromašnih. Objava Mesije siromašnim. Paralelna s 
objavom poganskom svijetu u osobama maga, u Matejevom evanđelju. 

e) Pastiri pođu u Betlehem i nađu sve kako im je rekao anđeo. Sigurno su saopćili Josipu i 
Mariji objavu koja im je bila dana. Zatim počinju raznositi tu novost na sve strane. Ljudi ih slušaju 
zapanjeni i zadivljeni. A za njih je sve to poticaj da slave Boga. Siromasi se raduju Mesijinom 
rođenju. 

Za Djevicu, to što čuje od pastira nije nikakva novost: to je ona već bila čula osobno ranije i 
djelomično već proživjela (djevičanski porođaj). Od samog početka ona je bez kolebanja povjerovala 
u ono što joj je Bog objavio. I najavljene stvari već su se počele ispunjati. Ali, tko može odjedanput 
posve jasno vidjeti u tolikom misteriju? To je razlog da se sve pozorno opaža, da se ne zaboravi 
nijedna pojedinost, da se međusobno povežu događaji, da se razmišlja u molitvi..., s nakanom da sve 
bolje otkrije te tajnovite puteve koje joj je Bog zacrtao. 

To je samo nekoliko događaja što se dogodiše u božičnoj noći, koje je kršćanska kateheza 
smatrala značajnim za vjeru zajednice i koje nam Luka donosi s prizvukom radosti i optimizma. 

Središte tih događaja jest Betlehem Judin. Prema židovskom vjerovanju, koje nam je sačuvao 
i prorok Mihej, u tom mjestu trebalo je da se rodi Mesija (usp. Mt 2,5—6; Mih 5,1). Betlehemska 
spilja jedno je od povijesno najzajamčenijih svetišta; posjeduje neprekidnu predaju sve od II. st. 
poslije Kr. Da iskorijeni kršćanski kult, koji se tu održavao bez sumnje već od početka Crkve, rimski 
car Hadrian ga je obeščastio, sagradivši na tom mjestu svetište za raspušteni kult. U IV. st. (326), car 
Konstantin i njegova majka Jelena dali su sagraditi na tom mjestu veličanstvenu baziliku, koju je 
zatim u VI. st. rekonstruirao car Justinijan (528—565), i kao takva postoji još i danas. 21 Misli pa, i to 
s puno vjerojatnosti, da su polja istočno od Betlehema i današnjeg sela Beth-Sahur polja Boaza i Rute 
(Davidovih pradjedova) i da su se na njima nalazili pastiri one nezaboravne noći. 

Moramo se sada dotaknuti pitanja GODINE ISUSOVA ROĐENJA. To nam je neophodno 
za našu radnju, jer smo svu prethodnu kronologiju događaja postavili s obzirom na taj datum, a tako 
ćemo uraditi i s kasnijom kronologijom Isusovog djetinjstva. 


Tekstove predaje fod Il.do XVII. st.) vidi u D. Baldi, Enchiridion, br. 89—158 

O tom pitanju napisana su brda knjiga. Izlažem ovdje samo one točke koje izgledaju 
najvjerojatnije. 

Sva zbrka proizlazi od jednog monaha iz VI. st. (umro g. 544), zvanog Dionizije Mali, koji je 
podijelio povijest na dvije velike periode, prije Krista i poslije Krista, stavivši kao prvu godinu 
kršćanskog doba g. 754. od osnutka Rima. Te se godine držimo još uvijek u računanju kršćanskog 
doba; a taj račun je sigurno neispravan. 

Da se odredi godina Isusova rođenja, moguća su dva puta. 

Jedan od njih jest poznati Kvirinov popis pučanstva, jedini pozitivni podatak profane 
povijesti, koji nam je sačuvao Luka (2,1—2). Na žalost, taj je popis pučanstva kamen spoticanja i za 
same povjesničare, koji nikako ne mogu da se slože u toj stvari. Dok eventualno ne izađu na svjetlo 
neki novi dokumenti, s današnjim povijesnim znanjem ne možemo doći do sigurnih zaključaka. Radi 
toga, ovdje ne uzimamo u obzir taj nesigurni oslonac, da ne bismo zamarali običnog čitatelja 
raspravama koje nikuda ne vode. 

Drugi put je smrt Heroda Velikog. 

Danas se znade posve sigurno, da je stari ubojica umro (apokaliptički) 22 g. 750. od osnutka 
Rima, tj. četiri godine prije predmnijevanog početka našeg doba. Umro je točno prvih dana travnja g. 
750. Znamo to po svjedočanstvu Josipa Flavija: kad se svršiše posmrtne počasti i sedam dana 
službene žalosti, već je bila na pragu svetkovina Pashe, koja je te godine padala na 12. travnja. 

Prema tome, rođenje Isusovo mara se pomaknuti naprijed (Isus se rodio za Herodovog 
kraljevanja) barem za četiri godine s obzirom na početak našeg doba. 

Ali, to pomicanje mara biti još veće. 

Herod nije umro u Jeruzalemu, nego u svojoj palači u Jerihonu. 23 Jeruzalemski bogataši imali 
su svoje luksuzne kuće u Jerihonu, kao ljetovališta, gdje bi provodili hladne mjesece, od studenog do 
veljače. Treba pretpostaviti, dakle, da se Herod preselio u Jerihon mjeseca studenog g. 749. Ne zna se 
da li je već došao bolestan ili mu se bolest tu pogoršala; vjerojatno je da se već pri dolasku nije 
osjećao dobro. 

Trebalo bi sada odrediti vrijeme proteklo između njegovog prelaza u Jerihon (ili njegove 
bolestiji dolaska maga. Naime,dok se magi nalaze u Jeruzalemu, Herod ne pokazuje nikakvog znaka 
bolesti ili neraspoloženja. Naprotiv, izgleda još uvijek snažan, vrlo zabrinut za svoje prijestolje, u 
pokretu i aktivan, pa još i pomišlja da i sam ode u Betlehem i sve osobno izvidi. Sve to daje 
pretpostaviti,da je između Herodove bolesti i dolaska maga moralo proći barem šest mjeseci; na taj 
način, magi bi bili u Jeruzalemu u drugom tromjesečju g. 749. 

Treba konačno odrediti vrijeme između dolaska maga i Isusovog rođenja. Ovdje je odlučujući 
broj »dvije godine«. Herod zapovijeda da se ubiju sva betlehemska djeca rođena u zadnje dvije 
godine. Njegova se odluka zasniva na pomnoj istrazi kod maga o dobi djeteta Isusa, prema vremenu 
kad se njima pojavila zvijezda. Naravno,dijete nije moglo tada imati pune dvije 


22 Herođovu smrt opisuje Joisip Flavije u Židovskom ratu,I, 656 i u Židovskim starinama, XVII, 168—170. 

23 Arheološka iskopavanja u herodovskom Jerihonu vršena su u g. 1950. il951., a zatim bez prekida od g. 1973. U tim 
istraživanjima nađeni su ostaci triju Herodovih palača, sagrađenih u razmacima od približno ;deset godina jedna od druge; 
velebni građevinski kompleksi, rađeni po poznatom herodovskom kriteriju veličine luksuza;vidi kratku informaciju, o 
planovima i fotografijama,u Ehud Netzer, Jericho. Les construictions herodiennes, u Le Monde de la Bible,17 (1981) 
28—34. 

godine, jer je Heorod morao računati s nekim rubom sigurnosti, ali isto tako nije moglo imati 
puno manje, jer bi onda izgubio snagu broj »dva«. Razumno je dakle, pretpostaviti, da pri dolasku 
maga dijete Isus ima otprilike godinu i po, što bi njegovo rođenje dovelo kod konac g. 747. 

Prema tom računu, Isus se rodio u mjesecu studenom ili prosincu godine 747. od osnutka Rima, 
što odgovara g. 7. pr. Kr. Moglo bi biti nešto prije, a nikako kasnije. 

Ovakav bi, prema tome, bio slijed događaja: 

konac g. 747. (7. pr. Kr.): Isusovo rođenje; 

drugo tromjesečje g. 749. (5. pr. Kr.): posjet maga; 

konac g. 749. ,(5. pr. Kr.): Herodova bolest; 

proljeće g. 750. (4. pr. Kr.): Herodova smrt; 

g. 754: prva službena godina (pogrešna) kršćanskog doba. 

Kako je Isus umro početkom travnja g. 30. posl. Kr., znači daje tada imao skoro 36 godina. 
Naša godina 1983. trebala bi biti 1990. 

Iz Lk 2,8 (pastiri koji noću borave pod vedrim nebom) neki su zaključivali, da se Isus morao 
roditi u ljetnim mjesecima, zato što je i u Betlehemu prilično hladno u studenom i prosincu. Ali u 
rabinskim dokumentima razlikuju se tri vrste blaga: ono što uvijek boravi noću u štali; ono što se 
zatvara u štalu samo u zimskim mjesecima; i ono što u svako vrijeme ostaje u polju."' Prema tome, 
iz ovog teksta ne može se ništa sigurno zaključiti s obzirom na godišnje doba kad se rodio Isus. 

Što se tiče 25. prosinca kao datuma Božića, on se pojavljuje tek od polovice IV. stoljeća, kao 
kršćanska zamjena poganske svetkovine »rođenja nepobijeđenog sunca«. Jedino istinsko sunce 
ljudskog roda je Krist, svjetlo svijeta (Iv 8,12). 

8) ISUSOVO OBREZANJE 
Lk 2,21 

Obrezanje je, prema običaju, osam dana poslije rođenja. Evanđelje stavlja naglasak na davanje 
imena, koje se tom zgodom službeno postavlja. Taj čin pripada po pravu Josipu, kao zakonskom ocu 
djeteta (Mt 1,21), premda isto pravo uživa i majka (usp. Lk 1,31). Ali se izričito daje do znanja, da je 
to već prije bilo odlučeno višom Božjom odredbom (usp. Lk 1,31). To ime je providnosno i 
predstavlja cijeli program. 


9) ZAKONSKI POSJET HRAMU 
(PROSINAC G. 747, 7. pr. Kr., ILI SIJEČANJ G. 748., 8. pr. Kr.) 

Lk 2,22—38 

Ova je Lukina vijest, zbog svoje sažetosti, vrlo nejasna. Već na početku (r. 22) ona govori o 
nekom »čišćenju« Isusa i Marije, što se nikako ne može odnositi na obje osobe u istom smislu. Iz 
onoga što se govori kasnije postaje jasno, da se ta riječ u pravom smislu odnosi samo na Mariju, i da 
u Isusovom slučaju odgovara njegovom »prikazanju« Gospodinu, što se opet sastoji u zakonskom 
otkupu prvorođenstva. 


24 Navode Vidjeti u U. Holzmeister, Chronologia vitae Christi, Roma 1933, 38—39. 

Što se tiče Djevice, treba znati da je žena po porođaju postajala »nečista«, i da bi sredila svoj 
položaj, morala se podvrći posebnom obredu »čišćenja« u hramu,“ četrdeset dana poslije rođenoga 
muškog djeteta. Bilo je propisano dati za žrtvu janje od jedne godine, ili, ako siromaštvo ne bi 
dozvolilo tolikog troška, par grlica ili dva golubića (usp. Lev 12,1—8). Gospa je dala ovo zadnje (or. 
24), kad je u tu svrhu posjetila jeruzalemski hram, četrdeset dana poslije Isusova rođenja; žrtveni dar 
siromaha. 

Što se tiče Isusa, situacija je drukčija. O njemu se kaže da su ga odnijeli u hram da ga 
»prikažu« Gospodinu; i to začuđuje, budući da nema nikakvog zakonskog propisa koji bi naređivao 
takvo »prikazanje«. Unatoč tome, ono je stavljeno u uzročni odnos s jednim zakonskim propisom (r. 
23), i ta dužnost, ispunjenje zakonske obaveze, ponovno je ustvrđena riječima r. 27: »da izvrše ono 
što za njega nalaže zakon«. A spomenuti zakon je da svako muško prvorođenče treba biti posvećeno 
Gospodinu (r. 23; usp. Izl 13,13; 34,20); što znači da se »prikazanje« Djeteta sastojalo u ispunjenju te 
odredbe. 

Ipak, evanđelje spominje samo zakonsku premisu, a ne i njezinu posljedicu, a upravo je ona 
predmet ovog putovanja. Treba znati da prvorođenci po pravu pripadaju Bogu, tj. Božjem kultu; ali 
budući da se kultno osoblje uzimalo iz Levijevog plemena, morao se platiti »otkup« božanskog prava 
prvorođenstva (Izl 13,30; 34,20). Isusova obitelj došla je u jeruzalemski hram da plati taj »otkup«. 

Obaveza je spadala na roditelje; nije se zahtijevalo da i dijete bude prisutno, ali Gospa nije 
htjela izgubiti ovu priliku da prikaže svoga sina Gospodinu i da zamoli za njega Božji blagoslov. 

Nije bilo nužno ići u jeruzalemski hrani da se plati otkup, jer je bilo moguće platiti ga kojem 
bilo svećeniku, obično najbližem, ali budući da udaljenost između Betlehema i Jeruzalema nije velika 
(9 km), to putovanje nije predstavljalo nikakvu nezgodu. 

Normalno bi se otkup morao platiti u mjesecu u kojem je dijete rođeno (Br. 18,16), ali razlika 
od deset dana nije previše važna, pa Djevica iskorištava priliku da ispuni obje obaveze u isto vrijeme. 

Evanđelje zatim bilježi reakciju dviju starijih osoba koje su se toga časa nalazile u hramu: 
obje vrlo pobožne, nadahnute, željno su očekivale mesijansko spasenje. 

Jedna je od tih osoba Šimun, koji je po vrhunaravnoj objavi znao da neće umrijeti dok ne vidi 
Mesiju. Odmah gaje prepoznao u Djetetu Isusu i i z rekao hvalospjev (»Nunc dimittis«), koji naviješta 
otvaranje nove epohe spasenja. Ali ta radosna nota odmah je zamračena navještenjem dvostruke 
drame: drame Isusove, koji će biti znak kojem će se protiviti, kamen smutnje za jedne i temelj 
uskrsnuća za druge; i drame Marijine, žalosne majke, kojoj će život biti stalna mora zbog 
odbacivanja i patnja njezina sina. 26 

Druga je osoba proročica Ana, koja isto tako u Isusu prepoznaje Otkupitelja Izraela, dovoljan 
razlog da se ona osjeti pozvanom govoriti o njemu svima onima, koji, kao i ona, podržavaju živu 
mesijansku nadu. 27 


25 Kroz tisuću godina.jeruzalemski hram bio je centar religioznog života u Izraelu. Nekim njegovim aspektima (povijest, 
arheologija.predaja itd.(posvećen je cijeli 13.broj revije Le Mondede la Bible(1980), s obiljem fotografija, planova i 
crteža. 

26 Usp. P. Benoit, Un glaive te transpercera l'ame, u The Catholic Biblical Quarterly, 25 (1963), 251—261. 

27 O toj ličnosti vidi A. Augustinovich Ana la profetisa, u La Religion od 18,20, 22. i 23. veljače g. 1977. 

Prema kronologiji koju slijedimo, ako se Isus rodio u studenom ili prosincu g. 747. (7. pr. Kr.), 
njegovo prikazanje u hramu palo bi ili u prosinac te godine ili u siječanj g. 748. (6. pr. Kr.). 

10) POSJET MAGA 

(DRUGO TROMJESEČJE G. 749, 5. pr. Kr.) 

Mt 2,1—12 

Ova epizoda o magima kronološki je prva poslije prikazanja u hramu. Između jednog i drugog 
događaja postoji razmak od godinu i po dana; očit dokaz onoga što smo u svoje vrijeme napomenuli, 
da ove pripovijesti iz Isusovog djetinjstva ne mogu imati biografsku ili historiografsku nakanu. 

Zabilježili smo drugom zgodom, da su Josip i Marija došli u Betlehem da se tu definitivno 
nastane. Cijelo to vrijeme proveli su u tom mjestu. Samo što sada već stanuju u kući (usp. Mt 2,11). 
Moguće je da je Josip tražio neki siromašni stan za svoju obitelj (ako nije posjedovao svoju vlastitu 
kuću, kao što neki misle) odmah poslije Isusovog rođenja, budući da je štala najneprikladnije mjesto 
za život netom rođenog djeteta. Vjerojatno se već obred obrezanja održao u toj kući. 

Ne znamo ništa o životu svete obitelji u tom međuvremenu. Pretpostavlja se da je to bio 
običan život siromašne obitelji u Betlehemu onog vremena. 

Epizoda maga ima očito teološki značaj pretkazivanja. 

Ovi magi dolaze s »Istoka«; izraz je vrlo neodređen i njim se označuju sve one zemlje istočno 
od rijeke Jordana, klasične zemlje astrologa i astronoma. Oni su vidjeli zvijezdu kako izlazi na istoku 
i shvatili da se radi o zvijezdi netom rođenog »židovskog kralja«. 

Ništa se ne kaže o vremenu kad se pojavila zvijezda, da li onda kad se Isus rodio, ili onda kad 
magi polaze na put; zna se da ima godina i po dana između jednog i drugog događaja. Na prvi 
pogled, čovjek bi rekao, da su pojava zvijezde i tajnovito saznanje njezinog značenja neposredni 
razlog njihovog putovanja; ali s druge strane, Herodovo ispitivanje o »vremenu kad im se ukazala 
zvijezda«, s nakanom da se orijentira o približnoj dobi djeteta i da zasnuje svoju strategiju smrti (usp. 
Mt 2,7. 16), radije bi značilo da im se zvijezda ukazala kad se Isus rodio. 

Magi dolaze u Jeruzalem i tu se raspituju za mjesto gdje se nalazi netom rođeni židovski 
mesija; neka ideja u obližnjim zemljama o židovskim mesijanskim nadama nije ništa izvanredno. 
Magi znaju pod sigurno da se taj »kralj« rodio; pitaju samo gdje se sada nalazi. 

Vijest o tim čudnim istočnjačkim tipovima i o još čudnovatijem njihovom propitkivanju (brzo 
se raširi po cijelom gradu. Odmah dođe i do Herodovih ušiju, po uhodama rasijanim na sve strane. 
Dovoljno je bilo samo čuti riječ »kralj« pa da se uzbudi preko mjere, premda svjestan da se radi o 
kralju-mesiji (ali ipak kralju!). Odmah sazove ljude vještake u tim stvarima da ga izvijeste o mjestu 
gdje se treba roditi Mesija, i tako dozna da je, prema staroj proročkog predaji, to mjesto Betlehem. 

On ima već izrađen plan. Pozove mage, ali »potajno«, sa svom obazrivošćurda eventualno ne 
izađe smiješan (sve to što se govori ne izgleda 


O zvijezdi maga vidi A. Augustinovich , Nuestro Mesias, 23—27. 

normalno) ili da cijeli plan osigura sa svih strana, ako bude potrebno. S velikom lukavošću 
(koje mu nikada nije nedostajalo) dozna od njih vjerojatnu dob djeteta, a onda im saopći da se ono 
nalazi negdje u Betlehemu: neka pomno ispitaju sve okolnosti i točno se obavijeste o mjestu gdje 
sada živi dijete, jer i on sam misli poći tamo i pokloniti mu se. Njegova je nakana da ide u Betlehem 
iskrena: do krajnosti nepovjerljiv (nikad se nije pouzdavao ni u vlastitu obitelj), lično bi se uvjerio da 
li su mu magi rekli istiniti... 

Poslije razgovora s Herodom, magi pođoše na put. Na tom putu između Jeruzalema i 
Betlehema, ona ista zvijezda, koju su oni vidjeli tamo u svojoj dalekoj zemlji (tko je ne bi 
prepoznao?), pojavi im se opet i pođe pred njima dok se konačno ne zaustavi nad mjestom gdje je 
bilo dijete. Oni uđu u kuću, poklone se Djetetu i pruže mu svoje darove: zlato, tamjan i smimu ... 
Zatim vrhunaravno obaviješteni o Herodovim ubilačkim nakanama, na povratku se ne navrate više u 
Jeruzalem, nego odu u svoju zemlju drugim putem, spustivši se preko pustih krajeva istočno od 
Betlehema prema Mrtvom Moru. 

Oduvijek je privlačila na se pozornost činjenica da se magi zaustavljaju u Jeruzalemu: na 
temelju toga reagira Herod onako kao što znamo, što se moglo izbjeći da su otišli ravno u Betlehem... 

Na to se može primijetiti slijedeće: 

Na prvom mjestu, sasvim je prirodno da oni idu najprije u prijestolnicu, budući da se radi o 
rođenju važne ličnosti, pa čovjek spontano misli da se takve stvari događaju u prijestolnici, a ne u 
nekom drugom mjestu. Uostalom,obično se u prijestolnica najlakše doznaju sve vrste važnih 
informacija. 

Na drugom mjestu, treba imati u vidu da je za cijelo ovo Matejevo poglavlje značajna stroga 
unutarnja književna povezanost. Autor je smatrao potrebnim dovesti mage u Jeruzalem 
(ispripovijedati njihov prolaz kroz prijestolnicu), da učini razumljivim slijedeće tri važne činjenice: 
da se Mesija morao roditi u Betlehemu; da tiranin progoni Mesiju, ne žacajući se ni najodvratnijeg 
ubojstva; daje Mesija morao bježati u Egipat. 

Ne zna se koliko su zlata, tamjana i smirne dali magi Djetetu Isusu. Kako se radi o važnim 
strancima, koji dolaze iz takvih daljina, sigurno se nije moglo raditi o nekoj neznatnoj količini. U 
svakom slučaju, bila je to providnosna pomoć, kao s neba pala, za siromašnu obitelj, koja će ubrzo 
morati bježati u progonstvo ... 

Teološka je nakana očevidna: 

Isus je odbačen od svojih, a prihvaćen od tuđih; nagoviješta se novi Božji narod. 

Iza kako se objavio svijetu siromaha (pastiri:Lk 2,8—20),Isus se objavljuje poganskom 
svijetu; on je svjetlo naroda (L/k 2,32). 29 

Slijedeći našu kronologiju, koju smo opravdali na drogom mjestu, stavljamo posjet maga u 
drugo tromjesečje g. 749. (5. pr. Kr.), negdje pri koncu toga tromjesečja. 


29 Naravno, teološka nakana ne znači nijekanje povijesti. O povijesnom temelju ovog kazivanja vidi kratku bilješku P. F. 
Mannsa, Hay que creer todavia en los magos? u Tierra Santa, Jeruzalem, siječanj-veljača 1979, 4—6. 

11) BIJEG U EGIPAT 
(SREDINOM G. 749, 5. pr. Kr.) 

Mt 2,13—15 

Kronološki, bijeg u Egipat slijedi ubrzo poslije posjeta maga. Ovo kazivanje odiše nekom 
hitnošću. 

Ne zna se koliko su vremena ostali magi u Jeruzalemu; možda par dana. Ne može se 
pretpostaviti dug boravak. Ali, isto tako ne može se raditi o munjevitom posjetu; proveli su tu barem 
jednu noć (usp. r. 12). 

Na isti način, ne zna se koliko je vremena prošlo između odlaska maga i časa kad je Herod 
zapazio da su ga oni izigrali (r. 16). Ne može se računati s mnogo dana, zbog blizine mjesta i velikog 
broja uhoda, koje je kralj sigurno bio razmjestio na sve strane. Može se pretpostaviti, da je odmah iza 
kako je doznao stanje stvari počeo davati naredbe za izvršenje svoga plana. U taj čas, i Josip je 
obaviješten o pogibelji (r. 13). Sigurno je na brzu ruku pripravio najnužnije stvari za dugi i teški put 
preko južnih pustinja i otputovao te iste noći (r. 14) s majkom i s djetetom. 

Radi svega toga, stavljamo ovaj događaj u polovicu g. 749. (5. pr. Kr.). 

Nije čudno da sveta obitelj ide u izgnanstvo upravo u Egipat: 

Zbog svog bogatstva, Egipat je oduvijek bio zaklonište za one koji su tražili kruha. Radi 
izvjesnog liberalnog duha i svojih vještih poteza na među narodnoj šahovskoj ploči, Egipat je isto 
tako bio zaklonište za sve vrste političkih prognanika. U ono vrijeme, Egipat je bio provincija 
rimskog carstva,pod izravnom upravom Rima, tako da nije bilo nikakve pogibelji za kakvo Herodovo 
uplitanje. 

Od nekoliko vjekova unazad, postojale su u Egiptu brojne židovske kolonije;neke od njih 
(npr. Afeksandrija) vrlo su velike, aktivne i važne. U ovo vrijeme koje nas ovdje zanima, računalo se 
da židovska dijaspora u Egiptu ima otprilike milijun osoba. U svakom važnijem središtu bilo je 
skupina židovskih obitelji,međusobno solidarno ujedinjenih. Ne zna se u koje je mjesto stigla naša 
mala prognanička obitelj, ali je sigurno da su našli neku podršku kod svojih sunarodnjaka. 

Ali, glavini razlog tog događaja providnosnog je značaja; naredba da se presele u Egipat 
dolazi od anđela (od Boga) i ima viši smisao. Od svih evanđelista, Matej je onaj koji najpomnije pazi 
da naglasi intimni odnos dvaju zavjeta i potpuno ispunjenje starog u Kristovoj osobi. Tako je u 
Isusovom povratku iz Egipta trebalo vidjeti ispunjenje cijelog smisla proroštva izraženog u Hoš 11,1: 
Izrael oslobođen iz Egipta, budući daje »sin«, jest slika i tip Sina ... 

Sveta je obitelj ostala u Egiptu »do Herodove smrti« (r. 15), što ne znači da su se povratili 
odmah poslije njegove smrti; samo se hoće reći, da se nisu povratili prije mjeseca travnja g. 750; u 
stvari znamo da su se povratili nekoliko mjeseci kasnije. 

12) POKOLJ NEVINE DJEČICE 
(SREDINOM G. 749, 5. pr. Kr.) 

Mt 2,16—18 

Iza kako je čekao nekoliko dama, Herod konačno opazi da su magi otputovali i da su ga 
izigrali kao budalu »Vrlo se rasrdio« zbog toga, i ono što je u početku mislio uraditi oprezno, radi 
sada puno brutalnije,što je više u 

1A 

skladu s njegovim pravim karakterom: zapovjedi da se ubiju sva muška betlehemska djeca 
(teško ih je moglo biti više od dvadesetak) od dvije godine pa naniže. On se prije bio obavijestio od 
maga o približnoj dobi djeteta (prema vremenu kad im se ukazala zvijezda), dodavši nekoliko 
mjeseci više za svaku sigurnost. 

Poginu nekoliko nevine dječice, ali ne i Dijete Isus: u to vrijeme on se već nalazio blizu 
egipatske granice ... 

Ono što se najviše čulo tih dama u Betlehemu bio je plač majki. Evanđelist i ovdje vidi puno 
ispunjenje Jeremijinog proroštva (31,15) gdje prorok zamišlja veliku majku Rahelu kako plače nad 
nestankom sjevernog kraljevstva (nad »svojim sinovima«) i deportacijom pučanstva u Babiloniju (g. 
721. pr. Ki'.). 


13) POVRATAK IZ EGIPTA 
(KONCEM G. 750, 4. pr. Kr.) 

Mt 2,19—22 

Poslije Herodove smrti (početkom travnja g. 750), Josip je opet vrhunaravno obaviješten da 
neposredne pogibelji za dijete više nema, i da se prema tome može povratiti sa svojom obitelji u 
Izrael. 

Sudeći po tekstu, čovjek bi rekao da se sveta obitelj povratila odmah poslije te obavijesti. Ali 
nije bilo tako, jer na svom ulasku u Palestinu oni doznaju da u Judeji vlada Arhelaj, a to je moglo biti 
samo nekoliko mjeseci poslije Herodove smrti. 

U svojoj posljednjoj oporuci, Herad Veliki razdijelio je svoju kraljevina među svoja tri sina 
(Ajrhelaja, Heroda Antipu i Filipa), i prema njoj Arhelaj je doibio Judeju, Samariju i Idumeju. Ali 
budući da je trebalo da tu oporuku potvrdi rimski car, Arhelaj je otišao u Rim da se bori za svoju 
stvar, protiv jake oporbe pučanstva i samog svog brata Heroda Antipe. U tom međuvremenu, carski 
legat Kvintilije Varon okupirao je Palestinu. Konačno je Arhelaj bio potvrđen u svojim provincijama 
s naslovom »etnarha«, ali su svi ti poslovi morali trajati skoro do konca g. 750. Ako se sveta obitelj 
vraća pri samom početku stvarne Arhelajeve vladavine, taj povratak bi pao u zadnje mjesece g. 750. 
(4. pr. Kr.). Prema tome, njezin boravak u Egiptu trajao bi otprilike godinu i po dana (od polovice 
prošle godine). 

Kad je troje izgnanika ušlo u Palestinu i doznalo da u Judeji »kraljuje« Arhelaj, sv. Josip se 
»poboja« ići onamo, tj. u Betlehem, odakle su bili otišli. Njegova bojazan bila je opravdana, jer je i 
Arhelaj bio na glasu zbog okrutnosti kao i njegov otac. Upravo zbog te okrutnosti i drugih 
pretjeranosti svih vrsta, Rim gaje zbacio s prijestolja i protjerao u Galije g. 6. posl. Kr. 

Još jedanput. Bog upozoruje u snu Josipa da se povuče u Galileju, koja je pri diobi kraljevine 
pripala Herodu Antipi; ovaj, unatoč svemu, nije bio toliki kriminalac kao njegov brat. 


30 Skoro patološka okrutnost glavna je oznaka ovog monarha, inače »Velikog« u mnogom drugom smislu; usp. Maurice 
Oarrez, L’envers d'un grand regne, u Le 

Monde de la Bible, 17 (1981), 50—52. — Kad Josipa Flavija postoje dva Herodova portreta (jedan u Ratu, a drugi u 
Starinama), koji se međusobno razlikuju, vjerojatno zbog toga što pisac popravlja svoj glavni izvor (usp. Paul-irenee 
Fransen, Herode et l'historien, nav. mj., 53—55), ali u oba je sačuvana ova oznaka okrutnosti, i krvoločnosti. 

14) NASTANJENI U NAZARETU 
(KONCEM G. 750, 4. Kr.) 

Mt 2,23; Lk 2,39 

Oba evanđelista imaju vijest o tame kako se sveta obitelj nastanila zastalno u Nazaretu, ali u 
različitim povijesnim kontekstima. 

Kod Luke, to se događa poslije prikazanja Djeteta u hramu. On je naprijed bio zabilježio da su 
u Nazaretu stanovali Josip i Marija prije porođenja Djeteta (1,27; 2,4). Vidjeli smo kako su se zatim 
preselili u Betlehem, kako se tu rodilo Dijete, i kako su ga poslije četrdeset dana odnijeli u 
jeruzalemski hram. Ispunivši tu zakonsku obavezu, sad se sasvim prirodno vraćaju u »svoj grad«. 

Luka ne zna za cijeli onaj niz događaja, koji su se odigrali u međuvremenu i o kojima govori 
Matej. Očito je, dakle, da slijed događaja kojeg nam podaje Luka ne odgovara stvarnom kronološkom 
redu. 

Prema Mateju, sveta obitelj se nastanjuje u Nazaretu poslije povratka iz Egipta. On ne zna ništa 
o nekom prijašnjem boravljenju tamo; ovdje ga prvi put spominje. Kao povijesni razlog navodi 
Josipov strah od Arhelajeve okrutnosti (2,22), ali u stvari radi se o providnosti: to je nalog Božji (r. 
22). Ovaj se tekst ne nalazi u ovom obliku nigdje u Bibliji, i teško je reći na što zapravo evanđelist 
misli. 

U svakom slučaju, jasno je daje ispravna njegova kronologija događaja. 

Uzaludan je posao nastojati uskladiti dvojicu evanđelista. Upozorili smo u svoje vrijeme, da je 
evanđelje djetinjstva izbor najvažnijih događaja, a ne biografija. Svaki evanđelist donosi ono što je 
našao u svojim izvorima. Vidi se da se međusobno ne poznaju. Oni se popunjuju. 

Prema našoj kronologiji, kad obitelj definitivno dolazi u Nazaret, Dijete Isus navršava tri 
godine. 


15) DJEČAK U HRAMU 
(PASHA G. 759, 6. posl. Kr.) 

Lk 2,41—50 

Rekli smo daje Isus imao tri godine kad se njegova obitelj konačno nastanila u Nazaretu. Ništa 
ne znamo o slijedećih devet godina njegovog djetinjstva. A onda, jedan jedini događaj: nečuveni 
razgovor Dječaka s nekoliko velikih učitelja u jeruzalemskom hramu. 

Taj prizor sadrži nekoliko karakterističnih osobnih pojedinosti (npr. brigu i bol roditelja i 
njihovo kasnije nerazumijevanje), iz kojih se da naslutiti da su Gospa i Josip prvi izvor te vijesti. 

Događaj se odigrava za vrijeme Pashe (svetkovina o kojoj je bilo obvezatno hodočastiti u 
Jeruzalem), kad je Isus imao dvanaest godina, što bi po našoj kronologiji odgovaralo Pashi godine 
759, 6. posl. Kr. 

Posve je shvatljivo da je predaja (kateheza) sačuvala tu epizodu. Ona ima vrlo veliku 
kristološku vrijednost. 

— Ove odlične spoznaje kod prostog djeteta, koje izazivaju divljenje kod svih, evanđelisti ne 
shvaćaju kao jednostavni prerani razvoj, kao da se radi o čudu od djeteta, nego kao vrhunaravnu 
odliku, koja je dio misterija njegove osobe. Mnogi kasniji čini njegova života shvatljivi su samo u 
svjetlu ove rane objave. 

— Najznačajnije riječi ovdje su one kojima Isus izjavljuje da se mora baviti stvarima svog oca 
(r. 49), Postoji kontrast u njegovim odnosima s ovim Ocem i roditeljima Josipom i Marijom. Isus je 
svjestan da na poseban način pripada svom Ocu. Posjeduje tu svijest već kao dječak. Kao da bi se 
htjelo reći, da je posjeduje oduvijek, da ona nije nešto stečena; tu se sastoji sva tajna njegove osobe. 
A pripadati Ocu na apsolutan način može nekada značiti bol za sve ljudske odnošaje; Božji interes 
prevladava nad svim. Ova epizoda osvjetljuje sveobuhvatni pojam što ga je Isus imao o svom 
poslanju, kojeg će se držati cijelog života, do posljednjeg predanja na križu. 

Ovo nije bila jedina tjeskoba koju je Marija podnijela. Bit će ih ubuduće puno više, kako joj je 
već bilo najavljeno prije dvanaest godina (usp. Lk 2,35). Ovog časa ona nije razumjela riječi svog 
Sina, i to nije nikakvo čudo; malo pomalo, razumijevat će ih sve više, upravo na osnovi bolnih 
iskustava koja joj neće uzmanjkati... 

16) MLADOST I SKRIVENI ŽIVOT KRSTITELJA 
(DO JESENI G. 27. posl. Kr.) 

(Lk 1,80) 

Vijest o Krstiteljevo j mladosti (Lk 1,80) trebalo bi po povijesnoj logici staviti ovdje, kad su 
pisci završili s kazivanjima o Isusovu djetinjstvu. U sadašnjem evanđelju, Luka je stavlja izvan 
njezinog povijesnog konteksta, da zaokruži sve što se odnosi na Ivana pa da se posveti Isusovom 
ciklusu. 

Upotrebljavajući tradicionalni izraz (usp. 1 Sam 2,26), kaže se daje dijete raslo i jačalo duhom; 
što označava normalni razvoj od djeteta do dječaka, mladića i odraslog čovjeka. 

Kaže se zatim da je »boravio u pustinjama«; što znači, da se ne radi samo o privremenom 
boravku i na preskoke, nego da je stalno živio tamo. 

Palestinska »pustinja« nije klasična pješčana pustinja, nego kamenito zemljište bez raslinja, što 
dolazi od kamenite naravi tla i od nedostatka kiša. U našem slučaju radi se bez sumnje o onom 
pustom kraju (zvanom »judejska pustinja«), čija zapadna granica polazi od idealne crte Jeruzalem- 
Hebran i završava se na istoku rijekom Jordanom i Mrtvim Morem. 

Izrazi upotrijebljeni u tekstu daju slutiti, da Ivan nije imao stalnog boravišta, nego da se selio iz 
mjesta u mjesto. U ovom širokom kraju ima doista prirodnih spilja i osamljenih mjesta, koja su 
mogla poslužiti za stan Krstitelju, kao što su kasnije poslužila mnogim kršćanskim monasima. U 
pustinji (blizu Mrtvog mora) nastanila se u svoje vrijeme i slavna kumranska zajednica. 31 

U kršćanskoj predaji spominje se nekoliko tih Krstiteljevih »pustinja«: jedna blizu Ain Karema, 
druga južno od Hebrona, itd. 


31 O Kumranu postaji ogromna bibliografija, znanstvena i više pučka. Najvažnije općenite informacije o tom predmetu 
danas je lako naći u svim bibličkim publikacijama. - Ja sam živio u Jeruzalemu kad je bila nađena prva spilja i prvi 
rukopisi. Još se uvijek sjećam ogromnog uzbuđenja, ne samo mjesnog, nego i svjetskog, prouzročenog ovim našašćem, 
sigurno najsenzacionalnijim u ovom stoljeću. Godine 1951. posjetio sam tu prvu spilju i napisao kratku informaciju o 
dotada nađenim stvarima: I manoscritti ebraici del Mar Morto, u La Terra Santa, Jeruzalem, 26 (1961), 74—79; 
objavljeno također u Dobrom Pastiru, Sarajevo 1951, III—IV, 276—283. Tim se okončao moj osobni dodir s tim 
predmetom, jer su me drugi vjetrovi odnijeli na druge strane ... 

Ne zna se kad je Ivan ostavio udobnu svećeničku kuću svojih roditelja i otišao u pustinju. 
Sigurno to nije učinio dok je još bio dijete; roditelji mu to ne bi dozvolili. S druge strane, tekst 
upućuje na dugi boravak, a ne samo kratko vrijeme priprave prije javnog nastupa i djelovanja. 
Vjerojatno je Ivan izabrao taj način života kad je došao do punoljetnosti. 

Ne spominju se razlozi radi kojih je tražio pustinju, ali oni su dovoljno nabačeni u kontekstu 
(prije i poslije). Kad je Ivan stekao jasniju svijest o svom budućem poslanju (usp. Lk 1,14—17. 66), 
smatrao je, da je život u pustinji najbolji način da se na njega pripravi. Tu je sve strogo, ne može se 
računati s nikakvom lagodnošću; pustinja je sigurno sredstvo za asketski rast osobe. Osim toga, 
pustinja, samoća, tradicionalno je mjesto blizine Božje, gdje mu se može govoriti izravnije, bez 
ometanja sa strane, gdje čovjek može pročistiti svoje nakane i produbiti cijeli svoj duševni život; 
sredina prikladna za duboko usvajanje u duši Božjeg plana, koje je Ivanu bilo potrebno isto kao i 
snaga karaktera, koja se stječe askezom. 

U pustinji je Ivan ostao »do dana u koji se jasno očitova Izraelu«, tj. do početka svog javnog 
djelovanja. Ovo, prema našoj kronologiji (kako ćemo vidjeti u svoje vrijeme), započinje u jesen 
godine 27. naše ere, kad je Ivan tek navršio 35 godina života: čovjek u punoj, rascvjetanoj zrelosti. 

17) MLADOST I SKRIVENI ŽIVOT ISUSOV 
(DO SIJEČNJA G. 28. posl. Kr.) 

Lk 2,51. (40). 52 

Poslije zgode u hramu (kad je Isusu bilo dvanaest godina), sveta se obitelj vraća u Nazaret (r. 
51). Time započinje dugo razdoblje (od toga časa više od dvadeset godina) Isusovog života, o kojemu 
ne znamo ništa pojedinačno. 

Posjedujemo međutim neke opće značajke toga razdoblja. 

Na prvom mjestu, daje Isus bio »poslušan« svojim roditeljima (r. 51) Ta poslušnost ne odnosi 
se na neki pojedinačni čin, niti se ograničava samo na djetinjstvo, nego je oznaka cijelog života. Kao 
što se roditelji brinu za sina (r. 48), tako je sin poslušan njima. Roditeljska vlast s ljubavlju i sinovska 
poslušnost: dva stupa sretne biblijske obitelji... 

Sto se tiče Majke, ona je brižno čuvala u svom srcu sve te stvari koje su se odnosile na njezina 
Sina. Već u prvim godinama njegova života vidjelo se i reklo mnogo stvari, koje je trebalo zadržati, 
čvrsto upamtiti, proučavati, promišljati. 

Već prije je rečeno da neke od tih stvari Majka nije mogla razumjeti; upravo zbog toga bilo je 
potrebno uvijek ih se prisjećati i razmatrati ih u svjetlu one prve objave pri Navještenju; i to je Gospa 
činila, polažući ih u svoje srce, kao što se sjemenka polaže u plodnu zemlju, da jednom proklija u 
jasnoći... Možda će morati čekati do Duhova, dok dođe do te sretne jasnoće. 

Najvažnija opća obavijest jest ona koja se odnosi na ljudski razvoj Isusove ličnosti (r. 52, i 
već prije r. 40). Formula je slična onoj kojom se izražava razvoj Krstiteljev (1,80). Ali je potpunija. 
Jasno se misli na fizički, intelektualni, moralni i religiozni razvoj: potpuna zrelost. I kao posljedica 
toga, dvostruki pozitivni prijem: sa strane Božje, zbog svetosti njegova života; i također sa strane 
ljudi, zbog posebne privlačnosti i osobne simpatičnosti koja će mu biti od velike koristi u kasnijem 
apostolatu. 

Ovdje se ponovno srećemo s tajnom njegove božansko-ljudske osobe. 

Izuzev grijeh, Isus je bio pravi čovjek u svemu drugom. Prema tome, mogao je i morao rasti u 
svojoj ljudskosti. Nema sumnje da je Isus bio podložen normalnoj evoluciji kroz koju prolazi svaki 
ljudska stvor. Jedino što mi, zbog manjka informacija (posjedujemo samo malo zgoda iz djetinjstva i 
samo jednu iz dječačkog doba), ne možemo stvoriti točnu ideju o tom njegovom osobnom rastu ili 
evoluciji. Zamišljamo da se Isus razvijao kao i svaki obični čovjek njegova vremena i njegove 
povijesne, sociološke, kulturne i religiozne sredine. 

Ali Isus je bio također Bog. Prema tome, ne možemo govoriti o razvoju njegove osobe kao da 
bi se radilo o bilo kojem čovjeku. Sigurno je da postoji razvoj, ali unutar okvira koji već postoji. 

Vidjeli smo da Isus ima jasnu svijest da pripada u potpunosti svom Ocu. Ima je od svoje 
dječačke dobi (Lk 2,49). Nitko ne bi mogao reći kad ju je počeo imati; zaključujemo, prema tome, da 
ju je imao oduvijek. Isus nije mogao rasti u svojoj božanskoj biti (u svojoj kategoriji Boga). U nekom 
smislu, Isus je uvijek bio isti; u njemu se nisu mogle događati potpuno nove stvari; on nikada nije 
mogao postati nešto što već nije bio prije... Dosljedno tome, razvoj koji se događa u njegovoj osobi, 
nije nezavisan, nego se razvija unutar tog osnovnog okvira koji oduvijek postoji. Zbog toga, sve što 
Isus radi kao čovjek, sve što učini ili kaže, sve to proizlazi iz tog okvira. Tako se događa da su sve 
Isusove »ljudske« stvari učinjene »božanski«. Ljudski Isusov rast, razvoj njegove ličnosti, bitno je 
obilježen njegovim božanstvom — nešto analogno ličnom razvoju vjernika, kod kojega vjera nužno 
upliva na sve njegove stvari i stavove. 

Sve nam to dokazuje da nije moguće izraditi pravu Isusovu psihologiju. 

On je izvanredna ličnost, jedinstvena, izvan svake ljudske mjere. 

Čovjek je kao i mi, sve je u njemu jednako kao i u nama: jede, govori, radi, uživa, pati... 

Ali ipak, sve je u isto vrijeme različito, jer on potpuno pripada Bogu i vidi sve stvari iz Boga 
koji je u njemu. 

To znači da o njemu možemo imati neke psihološke spoznaje, analogno s našim ljudskim 
iskustvima, jer je čovjek i ponaša se kao čovjek. Ali ta spoznaja ne može biti iscrpna. Naše iskustvo 
ne može biti mjera razmjerna njegovom. On će uvijek biti »izvanserijski«. On je živio (i umro) kao i 
mi, ali ipak posve različito. O njemu možemo reći mnogo stvari, ali nijedna ga ne može potpuno 
definirati. On ne može biti u strogom smislu psihološki analiziran. Svako psihološko spoznanje o 
njemu nužno je djelomično: dolazi do određene točke, dok se ne sretnemo s božanstvom... 

Nepoznavanje tog jedinstvenog značaja Isusove ličnosti razlog je osnovnog nedostatka mnogih 
tumačenja njegove osobe: djelomičnosti. 

Tumačenje koje bi bilo samo psihološko, nužno je nedovoljno. Isto to treba reći o svakom 
isključivo »ljudskom« tumačenju Isusove osobe: povijesnom, sociološkom, religioznom itd. 

Isusa treba istraživati i razumijevati u svim tim dimenzijama — i uvijek će ostati misterij 


32 Usp. Pietro Parente, La psicologia di Cristo, Milano 1957; Romano Guardini. Die menschliche Wirklichkeit des 
Herrn, Wtirsburg 1958. 

III. PRIPRAVA 


RAZDOBLJE PRIPRAVE 

Vidjeli smo, da je više od dvadeset godina Isusovog privatnog života u Nazaretu za nas 
nepoznanica. Ne posjedujemo nikakvih informacija, osim opće značajke tog dugog vremena. 

Tako se dogodilo sigurno ne zbog nedostatka podataka. Kroz sve te duge godine, Isus je živio 
stalno usko povezan s Marijom i Josipom. Posve je sigurno da su oni pripovijedali o tom razdoblju 
Isusova života, kao što su govorili o njegovom djetinjstvu. Ali, vidi se da kateheza nije tu otkrila 
ništa tako važno da se preda budućim kršćanskim pokoljenjima. Jednostavni i mirni život radnika, u 
neznatnom seocetu galilejskih brda... 

Skriveni Bog. 

Sav interes kateheze (i naših evanđelja) zaokupljen je Isusovim javnim životom, koji je 
okrunjen smrću i uskrsnućem. 

Ali, njegov javni život nije otpočeo improvizirano. 

Bilo je tu razdoblje priprave. 

Bila je tu daljna i neposredna priprava. 

Kao daljnu pripravu treba bez sumnje smatrati cijeli njegov privatni život u Nazaretu. Luka to 
napominje prilično jasno (2,40. 52). Puna ljudska zrelost: fizička, psihološka, duhovna, religiozna. 
Iza najskromnijeg vanjskog izgleda, život dubokog sjedinjenja s Bogom, koji ga čini ugodnim u 
njegovim (očima... 

Neposredna priprava, jedna je vanjska a druga osobna. Prvu sačinjava pokornički pokret Ivana 
Krstitelja, u koji spada i Isusovo krštenje. Osobna priprava sastoji se od dugog posta u pustinji i od 
iskustva teških kušanja. 

Zanimljivo je zapaziti da sva četiri evanđelista prije javnog Isusovog života stavljaju 
Krstiteljevo djelovanje: to je siguran odraz prvobitnog nacrta, prema kojem se ravnala kršćanska 
kateheza, kako se može vidjeti iz najranijeg crkvenog kerigmatičnog naviještanja (usp. Dj 10,37; 
13,24). 


1) KRSTITELJEV LIK 
(JESEN G. 27. posl. Kr.) 

Mt 3,1—6; Mk 1,1—6; Lk 3,1—6 

Ova tri evanđelista najprije nam predstavljaju Krstitelja: njegovu osobu, predmet njegova 
propovijedanja i druge okolnosti njegova djelovanja kao preteče. 

Sva trojica se slažu u slijedećim točkama: 

a) U općem predmetu njegovog propovijedanja koji se sastoji u »metanoji«, što mi 
prevodimo kao obraćenje ili pokora. Etimološki, ova riječ znači »promjenu mentaliteta«: promjenu 
našeg načina kako promatramo i ocjenjujemo stvari, što će nas prirodno dovesti do promjene našeg 
načina života i djelovanja (usp. Lk 3,7—14). 

Matej dodaje, kao motivaciju obraćenja, prisutnost »nebeskog Kraljevstva«, onog novog doba 
za koje bi morala biti značajna Božja vladavina u svijetu. U ovom kontekstu, obraćenje koje Ivan 
propovijeda, osim što znači unutarnju i vanjsku promjenu, dobiva i puno širi smisao: postaje potpuna 
preorijentacija prema ovoj novoj stvarnosti, njezino usvajanje. Zahtjev je (radikalan. 

Kad Ivan kaže da je Kraljevstvo već tu, misli na Mesiju, koji je već prisutan, i kojega će on sam 
uskoro otkriti svijetu. 

b) U krštenju metanoje, koje se sastojalo u tome da se osoba zaroni u vode rijeke Jordana. 
Taj pokornički obred bio je određen za oproštenje grijeha (Mk i Lk). Naravno, učinak oprosta ne 
proizlazi od obreda, nego je plod unutarnjeg obraćenja, koje se obredom izražava. 

Prije obreda, ispovijedaju se grijesi (Mt i Mk). Sve što znamo o toj ispovijedi jest to da je bila 
usmena (izvanjska). 

Vjerojatno se radi o javnom i kolektivnom priznanju grijeha cijelog naroda, kao u Neh 9,2—3, i 
kako je bio običaj u kumranskoj zajednici pri primanju novih članova. Ako se radilo o tome, nema 
nikakve poteškoće što se i Isus podvrgao tom obredu, premda je bio bez osobnih grijeha. 

Mnogi misle da postoje izvanbiblijske analogije toga obreda: npr. krštenje prozelita i naročito 
dnevna ritualna pranja u kumranskoj zajednici, u vezi upravo s obraćenjem ili iz želje za obraćenjem 
i unutarnjom čistoćom. Ali, unatoč tome, Ivanovo je krštenje različito: davalo se samo Židovima (ne i 
prozelitima), i to svima koji bi htjeli (ne samo članovima jedne zajednice ili jedne sekte), i davalo se 
samo jedanput (nije se moglo ponoviti). 

c) U navodu iz S. Z., koji odgovara Iz 40,3 (kod Mk proširen s Mal 3,1). 

d) U pozornici njegovog djelovanja. To je »pustinja« (Mk), tj. »judejska pustinja« (Mt), veliki 
kraj, što ga Lk označuje kao »jordansku pokrajinu«: onaj malo nastanjeni dio krajeva nižeg Jordana, 
blizu njegovog ušća u Mrtvo More. 

Obred krštenja vršio se u rijeci Jordanu (Mt i Mk). Kako ćemo odmah vidjeti, Ivan se 
premještao duž rijeke, prema časovitim potrebama, ali se mora pretpostaviti, da se najviše zadržavao 
na mjestu gdje je priliv svijeta bio najveći: pobliže govoreći, na onom mjestu kuda je vodio 
tradicionalni put iz Jerihona, kojim su se služili svi oni koji bi išli u Transjordaniju i na tom mjestu 
prelazili rijeku. Na tom odsjeku rijeke, sučelice Jerihonu, sigurno je i Isus bio kršten. 

Matej i Marko slažu se u slijedećim točkama: 

a) Označuju Ivana kao »Krstitelja« (Mk: »Krštavajućeg«, ako se usvoji čitanje s članom), po 
najupadnijem činu njegova djelovanja (uronjavanje u rijeku). 

b) Njegov strogi način života u odijelu i hrani, potpuno usklađen s pustinjskom sredinom: 
asketski lik, koji za sebe ,ne traži ništa više od onoga što mu pustinja može dati. 

c) Veliki priliv svijeta iz cijele Judeje, uključivši Jeruzalem (i pokrajinu (Jordana: Mt). 


33 Uisp. Boismard, Synopse, II, 69. 

d) Izričito se spominje ovaj kraj, jer je odavde bio sigurno najveći dio svijeta. Vidjet ćemo odmah daje 
među Ivanovim slušateljima bilo i Galilejaca, što znači da je njegov pokret u kratko vrijeme postigao 
nacionalni odjek. 

Sa svoje strane, Luka je jedini koji nas stavlja u povijesni okvir ovoga događaja: »petnaeste godine 
vladanja cara Tiberija« (3,1). Ovo je jedini izričiti i točni kronološki podatak u svim našim evanđeljima, pa bi 
prema tome morao biti od. najveće važnosti za kronologiju Isusova života,. 

Na žalost, nije tako očit zaključak koji se može izvesti iz ove vijesti s obzirom na naše kršćansko doba. 
Tekst se može tumačiti na mnogo načina, 34 i ja se ograničavam samo na neke bitne stvari. 

August je umro 19. kolovoza g. 14. posl. Kr. Toga dana, Tiberije ga je službeno naslijedio na 
carskom prijestolju. Prema rimskom računu, Tiberijeva petnaesta godina išla bi, prema tome, od 19. 
kolovoza godine 28. do 18. kolovoza godine 29. posl. Kr. U nekom razdoblju između ova dva krajnja 
datuma trebalo bi staviti djelovanje Ivana Krstitelja. 

Uza sve to, danas se redovito ne usvaja ta pretpostavka. S jedne strane, ne slaže se dobro s 
ostalom kronologijom Isusova života. S druge strane, manje je vjerojatno da bi se Luka služio 
rimskim računanjem vremena. Mnogo je prirodnije pretpostaviti, da se služio s irskim računanjem i 
računanjem građa Antiohije; treba imati u vidu da je Luka »Sirac iz Antiohije« prema Euzebiju i sv. 
Jeronimu; uostalom ovaj način računanja bio je uobičajen također u Palestini sve do vremena 
Seleukovića. 

Prema ovom sirskom računanju, civilna godina počinje s 1. listopada, tako da bi prva godina 
Tiberijeva odgovarala za onih nekoliko sedmica između 19. kolovoza i 30. rujna godine 14, a 
njegova petnaesta godina išla bi onda od 1. listopada godine 27. do 30. rujna godine 28. posl. Kr. 35 U 
toj godini, dakle, treba staviti početak javnog djelovanja Krstitelj evo g. 

Treba još odrediti točno razdoblje te godine. Bez sumnje, radi se o jeseni (počevši od rujna) 
godine 27, iz slijedećih razloga: 

Ivanu se obraćaju velike mase puka, i to nas upućuje na jesen, kad su poslovi u poljima već 
završeni a novi se još ne mogu početi, tako da svijet ima vremena da čuje glasovitog proroka. 

— Ovih mjeseci smanjuje se snaga sunčane žege, koja je u drugo doba godine vrlo jaka u dolini 
Jordana blizu Jerihona i Mrtvog Mora (depresija od skoro 400 m ispod nivoa mora). Osobno se dobro 
sjećam te žege, 36 i znam da u ljetnim mjesecima tamo stanuju ili. idu oni koji moraju tu stanovati ili 
ići, i to sigurno ne da provedu nekoliko sedmica praznika... 

— Kako ćemo kasnije vidjeti, Isus je vjerojatno bio kršten početkom siječnja, i razmak 
vremena između početka Krstiteljevog djelovanja i toga događaja nije velik. 

Ostajemo, dakle, pri tome da Krstitelj započinje svoju službu u jesen g. 27. posl. Kr. Tada mu 
je više od 35 godina. Kao i u ostalim kronološkim pitanjima, ni ovdje ne možemo računati s 
apsolutnom sigurnošću, ali možemo računati s razumnom vjerojatnošću. Ova je točka od bitne 
važnosti, jer polazeći odavde možemo izraditi cijelu kronologiju Isusova života na prilično (skladan 
način. 


34 Holzmaister, u svojoj Chronologia, posvećuje tom pitanju trideset gustih stranica (55—85). Moj dobri 
profesor s Bibličkog instituta u Rimu, kao čestit Nijemac, skupio je tu sve što se može reći o tom predmetu i 
mislim daje još uvijek nenadmašen u bogatstvu informacija. 

35 Neki misle, da Iv 2,20 (46 godina gradnje hrama) potvrđuje ovaj račun; ali vidjet ćemo kasnije, da taj 
podatak nije ni tako jednostavan ni siguran. 

36 Iskusio sam to do sitosti spremajući svoju knjižicu o Jarihonu (Gerico e dintorni, Jeruzalem 1951). 

2) POZIV NA OBRAĆENJE 
Mt 3,7—10; Lk 3,7—9 

Prema Luki, Ivanovi su slušatelji narod ili mnoštvo. Matej, naprotiv, govori o farizejima i 
saducejima (iako ove dvije grupe nikad nisu bile dobri prijatelji, Matej ih nekada stavlja skupa po 
ustaljenom obrascu; usp. također 16,1.6.11-12). Uzevši skupa oba evanđelista, rekli bismo da je u 
onom mnoštvu bilo također farizeja i saduceja. Ništa čudno, jer i Luka spominje neke posebne 
skupine, kao što su carinici i vojnici (3,12.14). 

Ono što kod Mateja začuđuje jest upravo to da dolaze Ivanu farizeji i saduceji. Zna se da su 
farizeji odbacivali Ivanovo krštenje (Lk 7,30), jer nisu vjerovali ovom propovjedniku (Mt 21,32); 
naprotiv, šalju istražna poslanstva radi ispitivanja (Iv 1,24; 5,33). Možda se nalaze ovdje upravo radi 
špijunaže (prorok je uvijek prijetnja za ustaljeni red, što ga oni predstavljaju), pa da mogu kasnije 
poduzeti neke službene mjere. Tu istu brigu možemo razumjeti i kod saduceja: u narodu se 
komentiralo da bi taj pokret mogao imati mesijanski značaj (Lk 3,15), što je stvar u najvećoj mjeri 
pogibeljna za njihov (društveni i politički položaj, tako daje dobro ispitati i osobno provjeriti. 

Farizeji su bili relativno malena skupina (oko 6000) religioznih ekstremista i teologa; svi 
»pismoznanci« pripadali su toj skupini. U stvari, oni su predstavljali, ili bolje rečeno, željeli da 
predstavljaju duh Izraela kao naroda Saveza. Krajnji konzervativni na tom polju, smatrali su herezom 
svaku novu stvar koja ne bi slijedila njihovu vlastitu liniju. 

Saduceji su bili više politička stranka nego li skupina s religioznim težnjama. Stranka narodne 
aristokracije, bezuvjetni podržavatelj rimske vladavine, pa je njihova glavina svrha bila sačuvati 
svoje ekonomsko-društvene privilegije. Odskakale su u toj skupini naročito velike svećeničke 
obitelji. Sinedrij (Veliko vijeće) bio je u ono vrijeme potpuno pod uplivom saduceja. Njegov 
predsjednik bio je Veliki svećenik. Od tri skupine koje su ga sačinjavale, najjača je bila svećenička 
aristokracija. Iste usmjerenosti bila je i druga skupina, zvani »starješine«, sastavljena od laičke 
aristokracije. Treća grupa, »pismoznanaca«, sastavljena od svjetovnjaka i od farizeja, bila je manjina 
u vijeću. Odnošaji između saduceja i farizeja nisu bili previše srdačni, jer su u mnogom pogledu 
saduceji bili religiozni »racionalisti«. 

Njihova prisutnost u ovom prizoru je nesumnjiva, jer način kojim Ivan kori svoje slušatelje 
odgovara puno bolje farizejima i saducejima, nego pučkim masama, koje su otvoreno dobro 
raspoložene (Lk 3,7). 

Slušajući Ivana, imamo dojam da govori neki od starih i z raelskih proroka. Najavljuje se 
»Jahvin dan«, strašni mesijanski sud, koji je već na vratima. 

On vodi borbu protiv religiozne obmane, istu borbu koju su vodili i stari proroci. 

U prošlosti, živjelo se od mnogih takvih obmana, uspavljujući se idejom da nijedan zločin neće 
biti kažnjen i da se može mirno nastaviti kao i dosad, ne obazirući se na zločine: ništa se neće 
promijeniti (»i sutra, će biti kao danas«. Iz 56,12), Jahve će i dalje činiti čudesa za dobrobit svoga 
naroda (Jer 21,2), ne može se dogoditi nikakva nesreća, jer je Jahve uvijek s njima (Mih 3,11), jer 
postoji hram (Jer 7,4)..., itd. Sva ta lažna sigurnost zasniva se na činjenici da je Izrael Božji narod, 
izabrana rasa; da je Jahve njegov otac i prijatelj njegove mladosti (Jer 3,4). 

Kao što se u svoje vrijeme Jeremija borio protiv tih obmana, govoreći da hram nije nikakvo 
jamstvo (Jer 26,6), tako sada Ivan izjavljuje, da biti 

»sinovi Abrahamovi« isto tako nije nikakvo jamstvo: Bog nije vezan uz etničko potomstvo, već 
i od kamenja može sebi načiniti djecu. Jedino važno za Spasenje jesu »plodovi dostojni obraćenja«, 
tj. život u skladu s novom religijom srca. 

Jasno se najavljuje nova vizija Božjeg naroda, koji duguje svoj postanak ne rasnim elementima, 
nego novim odnosima s Bogom. I u toj stvari Ivan nastavlja liniju starih proroka, koji su prije 
nekoliko vjekova prorekli dolazak novog saveza, osnovanog na ljudskom srcu, na unutarnjim 
nagnućima čovjeka, na unutarnjosti njegova bića (usp. Jer 31,31—33). 


3) DRUŠTVENI ZNAČAJ OBRAĆENJA 
Lk 3,10—14 

U obraćenju koje je propovijedao Krstitelj najznačajniji su njegovi društveni zahtjevi, koji 
odgovaraju društvenoj dimenziji grijeha. 

Kad izlaže u čemu se kon kr etno sastoji obraćenje o kojem propovijeda, on ne zahtijeva toliko 
(budući da je već unaprijed pretpostavlja) promjenu života pojedinca kao »privatne« osobe (u 
njegovoj »privatnosti«), nego promjenu pojedinca kao člana društva. Pojedinac može otrovati 
društvo, kao što ga može i preporoditi. Budući da pojedinac stvarno truje društvo svojim uplivom na 
društvene strukture, on je također pozvan da ga tako i preporodi tim istim uplivom. 

— Masama naroda, koje žele promjenu i samo hoće da znaju kako da se ona provede u 
kon kr etnom životu, kaže da se obraćenje sastoji u podjeli vlastitih dobara s onima koji ništa nemaju. 
Privatno vlasništvo nije apsolutno pravo, nego mora služiti kao oruđe ljubavi. 

»Carinicima kaže da se obraćenje sastoji u tome da ne zahtijevaju od svijeta ono na što nemaju 
pravo. To je kon kr etna primjena obraćenja posebno na njih. Carinik se obogaćivao lako i 
basnoslovno. Carinik je bio poduzetnik. On je plaćao rimskoj država određenu svotu novca u ime 
poreza nekog kraja, a onda bi to ubirao sebi od pojedinaca, ali s pretjeranim i nepristojnim dobicima. 
Zato ih je narod toliko mrzio, s jedne strane kao strukturu u službi inostranog tlačitelja, a s druge 
strane kao pijavice siromašnog svijeta. Krstitelj im daje do znanja da se ne mogu nagomilavati 
bogatstva na osnovi nepravde. Nije dozvoljeno uvećavati svoju vlast, otimajući svaku vlast slabijima. 
Ne traži od njih da se odreknu svoga posla, nego da ga vrše u duhu pravde i društvene osjećajnosti; 
nije loša struktura, nego njezina zloupotreba. 

— Onda dolaze i »vojnici«. Ne može biti govora o rimskim vojnicima. A s druge strane, 
Židovi su bili izuzeti od vojne službe. Obično se misli da se radi o nekom poluvojničkom ili 
policijskom tijelu, koje je služilo kao oružana podrška carinicima. Dakle, oni moraju promijeniti svoj 
život ondje gdje su dosad najviše griješili: nikome ne činiti nasilja, nikoga lažno ne prijavljivati, 
zadovoljiti se s ugovorenom plaćom. Ne radi se o tome da ostave svoj posao, nego da ga vrše u duhu 
pravde i društvenog osjećaja. 

4) NAJAVA MESIJE 
Mt 3,11—12; Mk 1,7—8; Lk 3,15—18 


Lik i djelovanje Krstiteljevo stekli su neobičan odjek u pučkim masama i pojačali mesijanska 
iščekivanja u tolikoj mjeri, da se u narodu počela rađati misao da bi sam Ivan mogao biti Mesija (Lk). 

Ivan je zbog toga osjetio potrebu da predusretne to mišljenje, stavljajući svaku stvar na svoje 
mjesto. 

— Ne kaže to izričito, ali kaže neizravno: Mesija nije on. Mesija je onaj drugi koji će se ubrzo 
pojaviti: dolazi poslije njega. To je osoba puno jača i puno važnija od njega, tako da se on ne osjeća 
dostojnim ni skinuti mu sandale (izuti gospodara: posao roba). 

— Onaj Mesija koji dolazi donijet će drugo krštenje, mnogo učinkovitije od njegova. Ivan 
krštava vodom, što je obična tvar i simbol očišćenja. Mesija će krstiti Duhom Svetim (Mk) i ognjem 
(Lk). »Oganj« je sredstvo i simbol radikalnog očišćenja. Mesija donosi Duha Svetoga koji očišćuje. 
Njegovo krštenje bit će potpuno očišćenje iznutra. 

— Ali, Mesija je također vrhovni sudac. Ono što Ivan ne može učiniti, učinit će on: s 
nepogrešivim auktoritetom razlučit će pšenicu od pljeve i spalit će pljevu (Mt i Lk). 

U Ivanu se odražavaju najteže prijetnje S. Z. Stari su proroci najavljivali »Jahvin. dan« (sud i 
kaznu), ali su isto tako najavljivali spasenje, pobjedu Božje pravde, koja je jača od čovjekova grijeha; 
kod njih je jača optimistička vizija. 

Ivan voli viziju ognja koji pali (pa možda tako zamišlja i »oganj« Mesijinog krštenja); očito: 
njegov Mesija još nije kršćanski. 


5) ISUSOVO KRŠTENJE 
(PRVA SEDMICA SIJEČNJA G. 28) 

Mt 3,13—17; Mk 1,9—11; Lk 3,21—22 

A) Isusovo krštenje bilo je tako providnosno raspoređeno, da se on stvarno pojavio onako kako 
je Ivan bio rekao: kao »onaj koji je jači«. U nekom smislu, to je vrhunski čin njegova života, ukoliko 
znači božansko posvećenje za njegovo mesijansko poslanje. U tom pogledu, njegov teološki doseg je 
ogroman: ono je kao pozadina na kojoj se odražava i čini razumljivim cijelo Isusovo mesijansko 
djelo, naročito njegov nauk i čudesa, ali isto tako i njegova definitivna proslava uskrsnućem. 

Tri sinoptička evanđelja pripovijedaju nam taj događaj; četvrto evanđelje ga nema, ali ga očito 
pretpostavlja (usp. Iv 1,32). 

Krstiteljev pokret dobiva svaki dan veći opseg. Glas o njemu širi se i na sjeverni dio zemlje. 
Tako se dogodilo da su se i skupine Galilejaca spustile sa svojih brda prema Jordanu, među njima i 
Isus, kao jedan od mnogih. 

Ivan ga ne pozna (usp. Iv 1,31), ali kad mu se Isus približio da zatraži krštenje, ima neki jaki 
predosjećaj, nešto kao časoviti intuitivni bljesak, da bi se moglo raditi o očekivanom Kristu, koji 
treba doći poslije njega. I neće 


37 Nije nužno pretpostaviti nikakvu vrhunaravnu objavu. Prije svog krštenja, Isus je sigurno živio u Ivanovom društvu 
skupa s ostalim Galilejcima. Svraćao je na sebe pozornost svih svojom skromnošću i nekim posebnim ozračjem svetosti 
koje je okruživalo njegovu osobu. Neki su ga poznavali kao nekog Isusa, sina Marijina iz Nazareta. Slušajući razgovore, 
Ivan se vjerojatno počeo prisjećati nekih stvari. Poznati su odnosi koji su nekoć vladali između Isusove i Ivanove 
obitelji i uvjerenje tih obitelji o providnosnoj sudbini njih dvojice. Ivan je proveo duge godine u pustinji i sve 
je izgledalo zaboravljeno, ali sad najedanput počinju navirati iz podsvijesti ove mutne uspomene... Uskoro će 
dobiti vrhunaravnu sigurnost znakom goluba (Iv 1,31—33). 

da ga krsti. Netko tko nije grešnik, ne treba tog pokorničkog simbola. Ne samo to, nego on, koji 
je beskrajno veći, trebao bi preuzeti ulogu krstitelja. 

Isus ga konačno uvjeri, rekavši mu da je potrebno ispuniti »svu pravdu«, sve što je određeno u 
Božjim planovima. On se ovdje nalazi s drugim ljudima i želi raditi sve što i drugi rade, a sam će 
Bog, koji je sve to predvidio, pokazati da je on nad svima drugima. 

Jedini Matej nam govori o ovom rvanju dvojice velikana, s istom apologetskom notom koju 
imaju i druga kazivanja o Krstitelju. 

Ivan tada zaroni Isusa u vode rijeke. 38 Izašavši iz Jordana, iz otvorenog neba spušta se na njega 
u obliku goluba Duh (Mk), Duh Sveti (Lk), jer je Duh Božji (Mt). U isto vrijeme, iz još uvijek 
otvorenog neba, čuje se glas Božji (samo Bog govori iz nebesa), koji proglašava Isusa svojim 
ljubljenim Sinom. 

»Duh« Božji, na ovom mjestu, ima opći biblijski smisao snage ili moći Božje (ne radi se o 
posvećujućem Duhu, kojeg je Krist oduvijek posjedovao). Taj »Duh« se daje uvijek kad treba 
ispuniti neku zadaću koju je Bog odredio. Njegov silazak u ovom času znači daje Krist pun božanske 
moći da započne svoju mesijansku službu, čija će oznaka biti upravo ova snaga Božja. 

Glas iz neba pokazuje Isusa u jedinstvenoj kategoriji pravoga Sina Božjega. Ali taj glas i Duh 
koji silazi podsjećaju odveć blisko na jedan Izaijin tekst (42,1), a da ne bismo vidjeli u njima i 
Jahvinog Slugu: Mesiju koji spašava čovjeka bolom i smrću, a ne oružanom revolucijom, kako su 
sanjali zeloti. 

Ovdje se spominju dva posebna iskustva: viđenje (golub) i slušanje (glas iz neba). U tekstu, to 
se izričito pripisuje samo Isusu. Luka kaže, da je obje te stvari Isus iskusio »u molitvi«, što sugerira 
mistično iskustvo: unutarnje gledanje i slušanje, gdje Isus doživljava ljudski odraslu i zrelu svijest 
onoga čega je on oduvijek bio svjestan (usp. Lk 2,49). Napomenuli smo u svoje vrijeme, da Isusa 
možemo psihološki tumačiti samo do određene točke. On je mogao »rasti« u svojoj ljudskosti (Lk 
2,52). 

Da li su i druge osobe koje su prisustvovale tom događaju vidjele i čule to isto? Tekstovi ne 
kažu ništa izričita u tom pogledu, ali daju naslutiti da je tako bilo. Barem za Ivana smo sigurni da je 
vidio goluba (usp. Iv 1,31—34). (Ali i ovdje treba pretpostaviti unutarnje iskustvo, gdje je uvijek 
moguća neka unutarnja sumnja; da se radilo o vanjskom viđenju i slušanju, bilo bi puno teže 
razumjeti kasnije sumnje Ivana (Mt 11,3) i njegovih učenika (Iv 3,26) s obzirom na Isusovu narav. 

Prema općenitoj patrističkoj predaji, Isus je svojim krštenjem posvetio sve vode kojima ćemo 
se mi krštavati, tako da se može smatrati da je onog časa bilo ustanovljeno i kršćansko krštenje. A to 
znači da je Isusovo krštenje ne samo početak njegova javnog života, nego također početak nove 
epohe 


38 Uronjavanju u vodu prethodi »ispovijed« grijeha. I Isus ju je učinio. Već smo govorili o tom predmetu. U njegovom 
slučaju, ne može se pomišljati na osobne grijehe. Radi se o grijesima naroda: Isus »ispovijeda« grijehe grešnog naroda. U 
svakom slučaju, za kršćansku zajednicu taje stvar magla izgledati sablažnjiva; njezina povijesna autentičnost tim je još 
više zajamčena. 

Drugi, naprotiv, misle daje Krstitelj bio jedina osoba osim Isusa koja je vidjela goluba i daje golub bio realno Vidljiv; 
tako, npr., A. Feuillet, Le Baptimo de Jesus, u Revue Biblique, 71 (1964), 321—352. 

39 Diragi, napratiiv, miisile daje Kmsitiitelj bio jedina osoba osim Isusa koija je vi djela goluba i daje golub bio realno 
Vidljiv;, tako, npr., A. Feuillet, Le Baptimo de Jesus, u Revue Bibligue, 71 (1964), 321—352. 

spasenja.»Do Ivana sežu Zakon i Proroci. Otada se navješćuje radosna vijest o kraljevstvu 
Božjem« (Lk 16,16). 

B) S obzirom na kronologiju, od velike je važnosti ustanoviti MJESEC ISUSOVOG 
KRŠTENJA Uz početak javne Krstiteljeve djelatnosti, ovo je neuralgična točka cijele kronologije 
javnog Isusova života. Radi toga posvećujemo ovom pitanju izuzetno velik prostor. 

Kažemo unaprijed daje najvjerojatniji datum Isusovog krštenja početak siječnja g. 28. posl. Kr. 
Nastojat ćemo sada opravdati tu tvrdnju. 

Da se odredi datum Isusovog krštenja, najvažnija polazna točka je Pasha koja se spominje u Iv 
2,13, kronološki prva Pasha Isusovog javnog službovanja. Budući da se spominju još dvije Pashe (Iv 
6,4; 11,55), imamo tu glavni dokaz da je Isusovo javno djelovanje trajalo tri godine. Prema tome, 
kako smo početak Krstiteljevog djelovanja stavili u jesen godine 27, ova prva Pasha Iv 2,13 mora biti 
svetkovina godine 28. 

Židovska Pasha započinjala je 14. nizana, prvog mjeseca židovske godine (usp. Izl 12,18). A 
mjesec nizan započinjao se prvim danom iza mlađaka našeg mjeseca ožujka, tako da je, po našemu 
kalendaru, Pasha počinjala 14. dana poslije mlađaka u ožujku. A godine 28. posl. Kr. mlađak je bio 
vidljiv 16. ožujka, tako da je prvi dan nizana bio 17. ožujka, a 14; nizana (početak Pashe) morao je 
biti 30. ožujka. 40 

Prema tome, Pasha prve godine javnog službovanja Isusovog (Iv 2,13), ona godine 28, polazna 
točka da se odredi datum njegova krštenja, slavila se 30. ožujka. Ovdje ćemo zadržati taj datum, jer 
nam se čini čvrsto sigurnim. 

Ali, teoretski, on nije bez prigovora. Ima autora koji misle da bi Pasha one godine 28. mogla 
pasti i u zadnje dane travnja (mjesec dana kasnije). Radi se o slijedećem: 

Vrijeme Pashe se određivalo također stanjem žetve. 16. nizana bilo je propisano prinijeti prvi 
snop zrelog klasja (Lev 23,11). Ovaj tekst kaže: »sutradan po suboti«, ali »subota« ovdje znači, 
prema tumačenju farizeja (saduceji su tumačili drukčije), 15. nizan, ili prvi dan Beskvasnih kruhova, 
koji se slavio isto tako svečano kao i subota. Zrelo klasje, o kojem se govori u tekstu, odnosi se na 
ječam, jer pšenica sazrijeva kasnije. 

Ovaj obred prvih snopova smatrao se početkom žetve, koja se redovito nije mogla vršiti prije 
Pashe, izuzev vruće jerihonske krajine (znamo to iz rabinskih izvora). S druge strane, bilo je 
zabranjeno slaviti Pashu, ako ječam još nije bio zreo. U tom slučaju je trebalo ubaciti jedan mjesec, 
što znači odgoditi Pashu za jedan mjesec. U našem slučaju, ako se godine 28. morao ubaciti jedan 
mjesec, Pasha te godine bila bi pala na 28. ili 29. travnja, jer je travanjski mlađak bio vidljiv 14. ili 
15. toga mjeseca. 41 

Uprkos tome, u našem slučaju nema nikakve potrebe pretpostaviti to umetanje, a još bi manje 
bilo opravdano uspostaviti strogo pravilo (kao što čine neki autori), prema kojem bi se židovska 
Pasha teško mogla slaviti izvan mjeseca travnja. Istina je, da je redovitiji slučaj početi žetvu, u 
vrućim krajevima, tek polovicom . travnja, ali je, također istina, da nekad može početi, i u ožujku ili 
početkom travnja. Oni koji su živjeli u Palestini znaju, da ovdje ne važi nikakvo pravilo, jer početak 
žetve zavisi također od trajanja kišnog perioda. Ja sam, npr., zabilježio, da su godine 1949. kiše 
prestale tek sredinom travnja, tako da se te godine moglo početi sa žetvom mnogo kasnije nego 
obično. S druge strane, treba znati da je bilo dozvoljeno, u slučaju da klasje iz blizine Jeruzalema ne 
bi bilo zrelo za Pashu, donijeti 


40 Vidi kronološku tablicu u Holzmeister, Chronologia, 200, 

41 Vidi navedenu kronološku tablicu, Holzmeister, o. c. 

ga iz drugih krajeva za vjerski obred, na primjer iz jerihonske ravnice; ovdje se dozvoljavalo 
početi žetvu prije Pashe, jer se pretpostavljalo, da bi klasje moglo biti zrelo prije svetkovine. 

Drugačije rečeno, Pasha se mogla slaviti i prije žetve, jer se uvijek moglo skupiti nešto zrelog 
klasja i prije žetve. Prema tome, ubaciti jedan mjesec u godini 28. ne čini se potrebnim, jer je lako 
pretpostaviti da se već 30. ožujka moglo upabirčiti nešto zrelih klasova, iako je prava žetva morala 
čekati do sredine travnja. 

Ostajemo, dakle, pri tome da se Pasha g. 28. slavila 30. ožujka. Da se dođe do datuma krštenja, 
treba ispitati slijed nekoliko događaja, koji su se odigrali između ta dva datuma. S tim ćemo, u isto 
vrijeme, uspostaviti kronologiju prvih čina Isusovog javnog djelovanja. 

1) Imamo najprije Isusov post i kušnje u pustinji. Prema Mk 1,12, taj period počinje »odmah« 
(gr. »euthys«, uzastopce) poslije krštenja, i nema razloga da se tom izrazu ne prida njegovo doslovno 
značenje (premda s nekom elastičnošću), zato što je Isusovo krštenje bilo kao vrata njegove javne 
službe, koju nije trebalo odgađati i za koju se odmah trebalo pripraviti. Taj period traje četrdeset 
dana. Znamo da je to okrugao i simboličan broj, ali ga se može zadržati upravo radi njegovog 
simboličnog i tradicionalnog značenja. 

2) Slijedi svečano Ivanovo svjedočanstvo o Kristu pred jednim poslanstvom iz Jeruzalema, 
koje su sačinjavali svećenici i levite (hijerarhijska vlast) te farizeji. U nekim pojedinostima, ovaj je 
odsjek paralelan s Lk 3,15—17, i s obzirom na opći predmet mogao bi se slaviti i na početku 
Krstiteljevog službovanja. Ali učesnici nisu isti. Kod Luke, puk je onaj koji misli da bi Ivan mogao 
biti Mesija, dok se kod Iv već radi o službenom provjeravanju onih »Židova« koji će kasnije biti 
stalni Kristovi protivnici. Zatim je očito iz cijelog konteksta, da se prizor odigrava poslije Isusovog 
krštenja. Najprije, Ivan se više ne nalazi na Jordanu, nego je već u Betaniji s onu stranu Jordana (Iv 
1,28). U zimskim mjesecima, Jordan se skoro svake godine izlije iz svog korita, tako da nije čudno 
što je Krstitelj potražio drugo mjesto, manje pogibeljno i pristupačnije. Osim toga, slijedećeg dana 
(Iv 1,29), Ivan jasno pretpostavlja daje krštenje Isusovo prošla stvar (Iv 1,32—34). 

Prema tome, jeruzalemsko poslanstvo treba staviti poslije Isusova krštenja i vjerojatno poslije 
posta u pustinji. Isus nije prisutan u ovom prizoru, ali se slijedećeg dana i on pojavljuje u 
transjordanskoj Betaniji (Iv 1,29). Ako se ne uzme daje tek prethodnog dana svršio svoj post trebalo 
bi poslije posta nadodati barem nekoliko dana, recimo jednu sedmicu. Krstiteljeve riječi: »Među 
vama stoji netko koga vi ne poznate« (Iv 1,26) dale bi naslutiti, da je Isus već bio započeo svoju 
službu u pravom smislu riječi. S druge strane, ne može se pretpostaviti dug razmak vremena od posta, 
jer se Ivanovo svjedočanstvo o »Jaganjcu Božjem«, kojim on predstavlja Isusa svojim učenicima tu 
prisutnim (Iv 1,29—34), dobro slaže sa samim početkom njegovog službovanja. 

3) Slijedećeg dana iza jeruzalemskog poslanstva (Iv 1,29) Isus dolazi u susret Ivanu u 
Betaniji, s onu stranu Jordana. Ivan ga pokazuje kao Jaganjca Božjeg, koji uzima grijeh svijeta, i kao 
Mesiju, nad kojim je vidio kako se spušta Duh Sveti u obliku goluba, u času njegova krštenja, kako 
mu je Bog bio obećao da će vidjeti (Iv 1,29—34). 

4) Slijedećeg dana odigrava se prvi poziv nekolicine učenika (Iv 1,35—42). Ivan se još 
uvijek nalazi u Betaniji sa dva učenika, kojima ponovo pokazuje Isusa kao Jaganjca Božjeg. Ova 
dvojica slijede Isusa do mjesta gdje je tih dana živio oko četiri sata poslije podne (»deseti sat« Iv 1,39 
prema istočnjačkom računanju, gdje se dan uzima od izlaska do zalaska sunca) i ostaju s 

njim do konca tog dana. Jedan od njih bio je Andrija, brat Šimuna Petra. Drugi nije nazvan po 
imenu, ali se dovoljno daje do znanja (bila bi dovoljna samo ova kronološka potankost) da se radi o 
Ivanu evanđelistu. 

Andrija vodi svog brata Šimuna da ga predstavi Isusu. Isus mu već toga časa promijeni ime u 
Kefa-Petar-Stijena; razlog te promjene dat će mu kasnije (Mt 16,17—18). 

Kako je Andrija ostao kod Isusa do konca onog dana (Iv 1,39), treba pretpostaviti da mu je tek 
slijedećeg dana predstavio svog brata Šimuna. 

Prvi Isusovi učenici bili su Galilejci koji su s drugim ljudima svoga kraja bili došli da se 
uključe u Ivanov pokret. Oni su kroz neko vrijeme ostali u društvu Krstiteljevom kao njegovi učenici, 
i to im je iskustvo poslužilo kao dobra priprava da kasnije postanu Isusovi učenici. 

5) Sutradan Isus odluči poći u Galileju (Iv 1,43). 

Između jeruzalemskog poslanja i odluke da se ide u Galileju protekla su četiri dana. 

Kronološki slijed događaja koji iza toga dolaze, nije potpuno jasan. 

Poziv Filipa i Natanaela (Iv 1,43—51), mogao bi se, strogo govoreći, staviti i poslije puta u 
Galileju (kako smo vidjeli, razlog prisutnosti ovih Gaililejaca u Judeji jest Krstiteljev pokret), i u toj 
pretpostavci svadba u Kani bila bi trećeg dana (Iv 2,1) iza kako su Ostavili Jordan. Ovaj put od 
Jerihona do Kane (danas Kefr Kenna, 9 km sjeveroistočno od Nazareta), strogo govoreći, može se 
prevaliti u tri dana, idući dolinom Jordana do Beisama, i onda preko doline Ezdrelona. 

Ali, vjerojatnije je da se poziv Filipa i Natanaela dogodio po povratku u Galileju. Odluka za 
povratak (Iv 1,43) čini se da označuje samu stvarnost putovanja. Osim toga, činjenica da se Natanael 
nalazi pod smokvom (Iv 1,48) daje naslutiti familijarnu sredinu: radije smokva u kućnom dvorištu, 
nego neka smokva u jerihonskom kraju. 

Prema tome, ovi su se događaji vjerojatno odigrali na slijedeći način: 

6) Isus, s učenicima koje je već bio pozvao, ostavlja jerihonsku pokrajinu i vraća se u Galileju. 
Dolazi pravo u Betsaidu, grad Andrije i Šimuna (Iv 1,44), na sjevernoj obali Tiberijadskog jezera. Taj 
put, prilično lagan u zimsko doba, može se svršiti u tri dana, idući uvijek dolinom Jordana, u smjeru 
Beisana, a zatim možda prijekim putem preko jezera. Poslije tako dugog puta, treba pretpostaviti 
barem dva-tri dana odmora. Tom je zgodom Isus možda našao i pozvao Filipa, koji je također iz 
Betsaide (Iv 1,43—44). 

7) Treba umetnuti barem jedan dan do poziva Natanaela (Iv 1,45—51). On je iz Kane galilejske 
(Iv 21,2), udaljene dan puta od Betsaide. Upravo tih dana spremala se svadba u Kani, i Isus je 
namjeravao učestvovati u njoj s učenicima koje je do tada bio pozvao. Možda ga je pozvao sam 
Natanael, u čijoj je kući vjerojatno proveo dva dana. Treći dan (Iv 2,1) iza kako je pozvao Natanaela, 
slavila se svadba u Kani, kojoj je prisustvovao također Isus sa svojim učenicima. 

Prema tome, treba pretpostaviti barem devet dana između časa kad su ostavili Jordan i svadbe u 
Kani. 42 


42 Kaiko se vidi, mi kronološkim bilješkama Iv pridajemo povijesnu vrijednost. PP. Boismard i Laimouille (uisp. Synopse, 
III, L'Bmmgile de Jean, Pariš 1977, 99) vide tu radije vještački raspored: autor bi bio rasporedio početak Isusove službe 
prema shemi sedmice (Iv 1,19—2,1; 1): 

— prvi dan: rr. 19—28 (židovsko poslanstvo Krstitelju); 

— drugi dan: rr. 29—34 (Ivanovo svjedočanstvo); 

— treći dan: rr. 35—39 (dva učenika); 

— četvrti dan: rr. 40—42 (poziv Šimuna); 

— peti dan: rr. 43—51 (poziv Filipa i Natanaela); 

— šesti dan: ne nalazi se izričito u kazivanju; 

— sedmi dan: rr. 2,1—U (svadba u Kani). 

Šesti dan se ne spominje upravo radi toga da se može upotrijebiti (u 2,1) formula »treći dan«, koja je kršćanima evocirala 
temu uskrsnuća. Ova podjela na sedam dana je vještačka; nije »povijesni« podatak u modernom smislu riječi, nego 
očitovanje povijesti spasenja. Kao što se prvo stvaranje svršilo u sedam dana, tako se događa također s novim stvaranjem, 
koje se počinje utjelovljenjem Riječi Božje u Isusu, a dobit će definitivni oblik u uskrsnuću. Ovi autori nisu jedini koji tako 
misle. Nama se upravo njihovo kazivanje čini previše izvještačeno 

8) Poslije svadbe, Isus se spušta u Kafamaum, na sjeveroistočnoj obali jezera, skupa sa svojom 
majkom i »braćom« i učenicima (Iv 2,12). Moglo bi se dopustiti da je Isus iz Kane najprije otišao u 
Nazaret, budući da se u Kafarnaumu najedanput pojavljuju s njim i njegova »braća«, koji nisu bili u 
Kani (to se barem za njih ne kaže), ali kako ova dva sela nisu daleko jedno od drugoga, razlika u 
vremenu ne izlazi velika. Izričito se kaže da Isus nije ostao u Kafainaumu mnogo dana (Iv 2,12), 
možda samo dva-tri, tako da sve to vrijeme od svadbe u Kani do kraja kratkog boravka u Kafanaumu 
možemo svesti na nekih pet ili šest dana. 

9) Ovom zgodom, Kafarnaum je samo jedna postaja na putu u Jeruzalem (možda da se izbjegne 
ne uvijek siguran put kroz Samariju, ili iz nekog drugog razloga). Uistinu, »bijaše blizu židovska 
Pasha, te Isus uziđe u Jeruzalem« (Iv 2,13). 

Treba pretpostaviti barem tri dana puta između Kafarnauma i Jeruzalema. 

Zaključujući prema situaciji u Jeruzalemu, izgleda da su hodočasnici već počeli pristizati sa 
svih strana. Možda je do svetkovine manje od jedne sedmice (nekih pet dana). 

Prema našem, ne matematičkom nego približnom računu, ovako možemo predstaviti redoslijed 
događaja od krštenja do prve Pashe (obrnutim redom): 


DOGAĐAJ 

TRAJANJE 

DAN U MJESECU 

1) Pasha g. 28. (Iv 2,13) 


30. ožujka 

2) Dolazak u Jeruzalem i vjerojatno vrijeme do Pashe 

5 dana 

25. ožujka 

3) Put od Kafarnauma do Jeruzalema (usp. Iv 2,12—13) 

3 dana 

22—25. ožujka 

4) Od svadbe u Kani do konca kratkog boravka u 
Katfarnaumu (Iv 2,12) 

6 dana 

16—22. ožujka 

5) Od povratka u Galileju do svadbe u Kani ,(Iv 1,43—2,1) 

6 dana 

10—16. ožujka 

6) Povratak u Galileju od Jordana (Iv 1,43) 

6 dana 

7—10. ožujka 

7) Od jeruzalemskog poslanstva do odluke povratiti se u 
Galileju (Iv 1,29—43) 

4 dana 

3—7. ožujka 

8) Od konca posta do jeruzalmskog poslanstva (Iv 1,19) 

7 dana 

25. velj.—3. ožujka 

9) Post i kušnje 

40 dana 

16.siječ.—25. veljače 

10)Krštenje Isusovo 

»euthvs« (Mk 1,12) 

odmah prije posta 

Prema ovoj skici, Isusovo krštenje trebalo bi staviti polovicom siječnja godine 28. Ali, račun je 
približan, jer smo uzeli u obzir samo najnužnije dane. Radi toga, možemo mirne duše pretpostaviti 
ovdje-ondje nekoliko dana više, pogotovo u slučaju Isusovih putovanja: nije vjerojatno da bi on 
putovao stalno i bez predaha, kao što nekad daje slutiti tekst evanđelja. Na taj način, s Isusovim 
krštenjem možemo mirne duše doći do prve sedmice siječnja. A to sa svoje strane pokazuje, kako se 
dobro poklapaju kronologija evanđelja i crkvena predaja (grčka skoro jednodušno, latinska u velikoj 
većini), koja Isusovo krštenje stavlja na 6. siječnja, dan kad se svečano slavio njegov spomen. 

Prema našoj dosadašnjoj kronologiji, kad je kršten, Isus ima navršenih trideset i tri godine i 
nekoliko mjeseci. Luka kaže: »otprilike trideset godina«, oko trideset godina (3,23), Ni sam izraz koji 
upotrebljava ne zahtijeva točnost, ali nije daleko od nje. 

Kao mjesto Isusova krštenja smatra se, počevši od najstarije kršćanske predaje, jedan gaz na 
Jordanu, sučelice Jerihonu, blizu samostana zvanog Prodromos (Preteča). U kršćanskoj književnosti 
prvih vjekova, ovo se mjesto stavlja u uski odnos s prelazom Hebreja preko rijeke pri svom ulasku u 
obećanu zemlju (Jš 3). Bizantinska i srednjovjekovna predaja, s onom stalnom težnjom da nagomila 
razne biblijske uspomene na jednom te istom mjestu, stavila je ovdje i prelaz preko rijeke proroka 
Ilije prije njegovog uzašašća (2 Kr 2,8), Elizejeva čudesa i svu Krstiteljevu djelatnosit. 43 

6) KUŠNJE U PUSTINJI 
(DO ZADNJE SEDMICE VELJAČE G. 28) 44 
Mt 4,1—11; Mk 1,12—13; Lk 4,1—13 

1) Jedini izvor obavijesti o ovom doživljaju u pustinji mogao je biti sam Isus, jer tu nije bilo 
nikoga s njim. Očito je da se kasnije, na temelju bitnih podataka, izradila cijela jedna književno- 
teološka cjelina. 45 

2) Događaj je, na izvanjski i unutrašnji način usko povezan s krštenjem na Jordanu. 

Vanjska je povezanost u vremenu. Dok je Matej, po svom običaju, neodređen (»onda«). Marko 
kaže da se to desilo »odmah« poslije krštenja. To ne znači nužno da je redoslijed događaja 
neposredan, nego da se između jednog i drugog događaja nije ništa drugog važnog desilo, i da nije 
proteklo mnogo vremena, najviše par dana: radi se o asketskoj pripravi za službu koju je već trebalo 
početi. 


43 Usp. A. Augustinovich, Gerico e dintorni, 172—181. 

44 Za datiranje vidi shemu i razlaganje u prethodnom poglavlju. 

45 O postanku kazivanja može se vidjeti J. Dupont, L'origine du recit des tentations de Jesus au desert , u Revue Bibliaue, 
63 (1966), 30—76. 

— Mnogi drže, daje nastanak kazivanja komunitaran: pripovijest izrađena u kršćanskoj zajednici. Formulacija pojedinih 
mišljenja zavisi od pojedinih autora: svaki od njih brani svode mišljenje iz svog vlastitog ugla. 

— Kazivanje se bolje razumije, ako se pretpostavi da dolazi od samog Isusa: odgovara problemima njegovog (javnog 
djelovanja. Radi se o istinskom doživljaju (ne o fikciji), premda izraženom jezikom mašte, koji je značajan za Isusa. — 
Prema navedenom autoru, Isus nije saopćio toga događaja ni u početku svoga službovanja, ni prije epizode u Cezareji 
Filipovoj (ova epizoda je njegov najbolji okvir): pretpostavlja zabrinutost učenika o tome kako uskladiti ono što oni 
očekuju od Mesije s konkretnim postupcima Isusovim u izvršavanju svog poslanja. 

Važniji je unutarnji odnos između dva događaja. Na prvom mjestu, isti Duh Božji, koji se za 
vrijeme krštenja spustio na Isusa u obliku goluba, vodi ga sada u pustinju s velikom silom (Mk rabi 
jak izraz: »istjera ga«), i sa snagom tog Duha pobjeđuje Isus neprijatelja. Na drugom mjestu, Isus je 
pri krštenju bio uveden u službu Mesije s oznakama Jahvinog Sluge, i to svojstvo njegovog 
mesijanizma postat će okvir napasti. 

3) Sva tri sinoptička evanđelja donose ovaj doživljaj u pustinji. Marko se ovdje puno 
razlikuje od ostale dvojice, jer ima samo mali sažetak, i to nepotpun: 

— ne govori o postu; 

— samo spominje kušnje, ali ne govori posebno o njihovim sadržajima; 

— ima detalj o životinjama koje su boravile s Isusom u pustinji; 46 

— pretpostavlja daje Isus bio napastovan kroz svih četrdeset dana (to i Luka izričito kaže), dok 
prema Mateju, napasti se događaju na koncu toga vremena. 

4) Pozornica je palestinska pustinja: neko zabačeno i osamljeno mjesto, bez raslinja, 
nenastanjeno i divlje, gdje kao jedini stanovnici borave životinje (Mk). 47 Mora biti neko mjesto tih 
oznaka nedaleko od Jordana. Ne možemo ga zamisliti na samoj ravni Jerihona i Mrtvog mora. U 
prvoj napasti govori se o »kamenju« koje je moguće pretvoriti u kruh, što dobro pristaje nekoj 
kamenitoj pustinji, kao što je ona brdska pustinja, koja prema zapadu ograničava jerihonsku ravnicu i 
seže sve do Jeruzalema. 

5) Isus je ostao u pustinji četrdeset, dana. Broj četrdeset ima tradicionalnu vrijednost i to upravo 
u kontekstu posta i kušnja. I Mojsije je bio na Sinaju, u prisutnosti Jahvinoj, kroz četrdeset dana i 
četrdeset noći, u strogom postu, bez kruha i bez vode (Izl 34,28). I kroz četrdeset godina izraelski je 
narod lutao po pustinji, izložen kušnjama i gladi, ali ga je konačno Jahve nahranio manom i svojom 
riječju (Pnz 8,2—3). Isus je novi Mojsije i novi narod Božji... 

Ali ova vrijednost povijesnog simbola ne oduzima ovom broju njegovo vremensko značenje. U 
najmanju ruku, nema nikakvog razloga da ga tako ne razumijemo; zbog toga smo, polazeći od 
krštenja, stavili boravak u pustinji do zadnje sedmice veljače. 

6) Isus živi cijelo to vrijeme u potpunom postu (dan i noć). Nije to post na istočnjački 
način (kakav je još uvijek kod muslimana), koji obavezuje samo preko dana. Osim toga, tekst 
pretpostavlja apsolutni post. Tako dugi period uzdržljivosti pretjeran je za obični ljudski organizam; 
to bi moglo značiti daje Isus bio izvanredne fizičke konstitucije; ali, naravno, nikad ne zaboravljajući 
da evanđelisti uvijek gledaju njegovu osobu vrhunaravnim očima. 

Biblija često povezuje post s molitvom. Post olakšava molitvu i čini je autentičnijom. Kao što 
čini laganijim tijelo, tako izgleda da čisti i dušu, čini je prozirnijom, olakšanijom i raspoloženijom za 
saobraćaj s Bogom. Duboki duhovni smisao posta sastoji se u pobjedi nad našom ohološću, i prema 
tome u sposobnosti da se predamo providnosti: stavovi koji su neophodno potrebni za čisto 
približenje Bogu. Znali su to vrlo dobro kršćanski askete, koji su tjelesni post smatrali povlaštenim 
sredstvom duhovnog uzdignuća. 


46 Mt i Mk spominju također službu anđela. Po Mk čovjek bi rekao, daje ta služba trajala cijelo vrijeme posta i napasti, 
dok bi, prema Mt, anđeli pristupili k Isusu da mu služe tek poslije napasti. — »Sin čovječji« (Mesija) ima pratnju anđela 
(usp. Mk 8,38; Iv 1,51), i oni se zovu »njegovi« anđeli (usp. Mt 16,27; 24,31). 

47 Divlje se zvijeri, ovdje spominju bez sumnje da se naglase fizičke značajke pustinje; ali to ne ide na uštrb eventualne 
teološke vizije o novom zemaljskom raju pomirenom u Kristu (usp. Iz 11,6—9). 

Ali, dugi post može postati i pogibeljan. Glad remeti čovjekovu ravnotežu, organski i psihički. 
To može dati povoda najjačim i najneočekivanijim napastima. I to su iskusili stari kršćanski anahoreti 
u svojim pustinjskim skrovištima. Kako ćemo kasnije vidjeti, dugi Isusov post igrao je veliku ulogu u 
psihologiji njegovih napasti. 

7) Isusov napasnik je đavao. On je napasnik u najistinskijem smislu riječi, napasnik bez 
daljnjega (1 Sol 3,5), onaj koji zavodi ljude na zlo (1 Kor 7,5; Dj 5,3). Uvijek stoji u zasjedi (Ef 
6,11), očekujući zgodnu priliku da te ulovi u svoje mreže (1 Tim 3,7) prevarom i lažima (2 Sol 2,9— 
IO ). 48 

8) Isus je bio napastovan cijelo vrijeme svoga posta, ali Matej i Luka govore posebno samo o 
tri napasti. Jedna od njih ne stoji u istom redoslijedu kod obojice: druga kod Mateja jest treća kod 
Luke. Matejev redoslijed izgleda da je izvoran, jer je logičniji: od niže na više, napasti rastu u 
intenzivnosti. 

9) Danas se svi slažu u tome da ove tri napasti imaju mesijansko značenje, tj. da napadaju 
izravno Isusa u svojstvu Mesije. Pri njegovom krštenju vidjeli smo da se kod njega radi o 
mesijanizmu Jahvinog Sluge: mesijanizmu služenja, boli i smrti (najviši stupanj darežljivosti), koja 
su prema Božjoj namisli jedina sredstva istinskog oslobođenja čovjeka. 

Napasnik nastoji da skrene Isusa od toga poimanja mesijanizma i od tog puta. Sugerira mu da s 
takvim idejama u glavi neće moći nikoga spasiti, da nijedna normalna osoba ne može misliti, da bi se 
ovaj svijet robova mogao osloboditi nezainteresiranim služenjem i idući svojevoljno u smrt. Treba 
imati vlast u ruci, da se može učiniti nešto uistinu uspješnog. Napasnik, dakle, poziva Isusa da se 
osloni na druge vrijednosti, upravo na one vrijednosti koje njegovi suvremenici drže jedino 
vrijednim. 

— Mesijanizam »kruha«, materijalnog blagostanja (prva napast). Beskorisno je govoriti o 
drugim stvarima, dok se čovjek previja sa praznim želucem. Otkupljenje čovjeka sastoji se u 
materijalnom obilju. Čovjek će se (osjetiti slobodnim tek onda, kad vidi zadovoljene sve svoje 
materijalne potrebe, kad vidi riješene sve svoje ekonomske probleme, da ne mora zavisiti ni od koga i 
da ga nitko ne izrabljuje. Materijalistički mesijanizam. 

— Magični mesijanizam (druga napast): mesijanizam spektakla i čuda, velikih pothvata i 
nepogrešive sigurnosti, gdje je sve zajamčeno izvana, bez vlastitog napora. Pod drugim vidom, 
mesijanizam kazališta, cirkusa, ringa, mikrofona, »zvijezda«, opojne iako prolazne slave, pljeska (s 
jedne strane) — i jeftinog zadovoljenja instikta masa (s druge strane). 

U »panem et circenses« (kruha i igara) sažimali su stari Rimljani prve dvije napasti; ali tim su 
samo izražavali primitivnu težnju, koja kuca u srcu svakog čovjeka. 

Politički mesijanizam (treća napast): mesijamizam gospodstva nad svijetom, 
mesijanizam vlasti i moći, koji bi uništio rimsko carstvo, da namjesto njega uspostavi sveopće 
židovsko carstvo. 

S obzirom na Sotonu u ovoj trećoj napasti, zanimljivo je zabilježiti neke stvari. 

Na primjer to, da je jedan od uvjeta političkog mesijanizma »pokloniti« se đavlu; znači da 
nužno uključuje otpadništvo od Boga. I nije moguće da bude drukčije, budući da se on osniva na 
nadmoćnosti jačega (moral svih imperijalizama). 


48 O problematici u vezi s biblijsko-kršćanskim vjerovanjem u opstojnost sotone (koji nipošto nije priča za djecu), usp. 
Raymond Didier, Satan: Quelques reflexions theologiques, u Lumiere et Vie, 78 (1906), 77—98. 

Važna je također njegova tvrdnja da je gospodar svijeta. Potpuno je istinita. Đavao ne 
pretjeruje. »Sotona spava svake noći na uzglavlju moćnika«, govorio je Papini. 

Ogromnu logičnu pogrešku počinio je đavao u samom postavljanju pitanja. Ako je neki čovjek 
ili narod zagospodario svijetom, to znači da je prije morao podjarmiti i zasužnjiti mnoge ljude ili 
narode. Đavolska je teorija da se može donijeti sloboda zarabljujući... Politički mesijanizam ne 
donosi slobode, zato što neizbježivo gnoji leševima jednih zemljište gdje obećava razbuditi život 
drugih. 

10) Znamo da je Isus časno izašao iz napasti. Pokazao se nepokolebljiv. Ništa ne može slomiti 
njegovo beskrajno pouzdanje u Boga. On računa jedino s Božjom snagom. Nije mu potrebno nikakvo 
jamstvo da to dokaže samom sebi. I apsolutno je prožet onim što Bog želi od njega. Potpuno je 
uvjeren da je to jedini put spasenja. Svaku napast zaustavlja s nekom riječju iz Biblije: iznad svih 
ljudskih vrijednosti stoji beskrajna snaga riječi Božje... 49 

11) Upravo ove obrasce mesijanizma koje mu đavao predlaže, morao je Isus pobijati za vrijeme 
cijelog svog javnog života. 

Narod je očekivao materijalističkog mesiju: moćni lijek protiv svih narodnih zala. Mesiju koji 
bi riješio sve društvene probleme i oslobodio zemlju od inozemne kolonizacije. U Isusovo vrijeme, ta 
je nada skoro nada očajnika. Rimsko carstvo nikad nije izgledalo tako općenito i tako učvršćeno. 
Izgledalo je vječno i neosvojivo ljudskim snagama. Samo čudesan i sjajan zahvat mesije mogao bi 
spasiti situaciju, a već je bilo nemoguće više čekati. U tom ozračju postaju razumljive neke 
iracionalne oznake zelotskog mesijanizma. Narod (a i Isusovi apostoli) nije poznavao nikakve druge 
ideje o mesiji. 

Kazivanje o napastima pretpostavlja da Isus od samog početka vidi u mesijanizmu vremenskih 
vrijednosti i moći novu đavolsku napast, koja mora biti iskorijenjena. Njegovo kasnije držanje bit će 
u skladu s tim stavom. 

Premda Isus zna da je Mesija, nikad to izričito ne kaže on osobno, sve dok se ne nađe na sudu, 
kad će nedvosmisleno odrediti granice i pravi domašaj tog mesijanizma. 

Čini čudesa, ali ne želi da se o njima govori, jer se boji da ih loše ne shvate, kao spektakularne 
poteze moćnog osloboditelja.... 

Zabranjuje demonima da mu se obraćaju s mesijanskim naslovima. 

Zabranjuje apostolima govoriti o tim stvarima pred masama. 

Bježi kad ga žele proglasiti kraljem. 

I kako prolaze mjeseci, tako se malo pomalo povlači od pučkih masa, posvećujući se sve više 
pripravi svoje izabrane skupine. 

U ovom kontekstu treba se mjeriti važnost koju je prva Crkva i njezina kateheza pridavala 
ovom događaju: za njih on ima teološko-prognostički smisao, on je predobjava, unaprijed iskazana 
značajka neke osobe i nekog poslanja; isti slučaj koji smo vidjeli u epizodama djetinjstva. 


49 »Ovaj kritični 'ne' treba odzvanjati pri svakom pokušaju da duboko izmijenimo čovjeka polazeći od samog čovjeka.. 
Samo ga Bog može obnoviti... Isus blaženstva obećaje ne samo sitost, samilost i utjehu, nego također i posljednji 
elemenat: vidjet će Boga (Mt 5,8). Zbog toga, nedovoljno je ne samo sadašnje stanje svijeta, nego i svako drugo, čak i 
najbolje... Bez Boga, čovjek ne izgrađuje raja, nego babilomsku kulu. Ona će ga smrviti«: Wolfgang Knorzer, ... dami 
wollen wir an, dich glauben, u Bilbel und Kirohe, 25 (1970), 9—13 (citirano prema kondenzaciji u Selecciones de 
Teologia, 11 1972, 132—133). 

A to opet potvrđuje povijesni značaj događaja. Iz evanđeoske povijesti znamo, da je Isus 
uistinu često bio podvrgnut napastima ove vrste. Prema tome, ne radi se o nekoj izmišljotini 
kršćanske zajednice, jer ona Crkva sigurno nije mogla doživjeti napasti te vrste... 

12) Napasti imaju veliku važnost i u proučavanju Isusove psihologije. Na prvom mjestu, jesu li 
te napasti bile osjetne ili potpuno unutrašnje? Stari su pisci mislili, da se radilo o osjetnim napastima: 
đavao se pokazuje u ljudskom liku, govori ljudskim riječima, prenosi Isusa ... Danas nitko tako ne 
misli. Ne treba umnožavati čudesa bez potrebe. Iz vlastitog iskustva znamo da se napast uvlači preko 
mašte. Osim toga, đavao je i previše inteligentan, da bi se dao tako lako vidjeti i prepoznati. Njega ne 
možemo lično vidjeti (Mt 13,25). On radi sa zadovoljstvom kad ga odmah ne prepoznaju, jer tako 
može lakše sijati ljulj (Mt 13,39) i oduzeti riječ Božju (Mk 4,15). 

Poteškoća je u tome kako može đavao imati vlast nad Isusovom maštom, budući da je on 
apsolutno (božanski) savršen; ali to isto pitanje može se postaviti i s obzirom na mogućnost same 
napasti, kako ćemo kasnije vidjeti. 

Zanimljivo je zapaziti, kako kod Isusa napast traži ista vrata za ulazak kao i kod nas: 
odgovarajući kontekst. Sitog se čovjeka ne bi moglo napastovati jelom; kod gladnog čovjeka to je 
sasvim prirodno. Visina izaziva želju za spektakularnošću. Široki vidik, koji daje naslutiti nepoznate 
svjetove, lako potakne želju za vlašću. 

Glavni je problem napasti pitanje njihove mogućnosti u Isusovoj osobi. Poznato je da je napast 
izazov našoj slobodi, računajući s čovjekovom prirodnom sklonošću na zlo. Kako je onda moguća 
kod Krista, koji je sama svetost? Očito je da katolički teolog i čitatelj ne mogu zaobići to pitanje; to 
je toliko istina da mu još uvijek i Duquoe posvećuje nekoliko stranica u svom djelu. 50 

Autor s pravom opaža da je beskorisno, želeći izbjeći poteškoću, pretpostaviti da se ne radi o 
stvarnosti, nego o književnoj fikciji, koja bi predstavljala pedagošku opomenu nama (Crkvi) da ne 
padnemo u vremenite mesijanizme; jer ako napasti nisu bile stvarne u osobi Kristovoj, ne .mogu biti 
nikakav primjer za nas. 

Da istumači tu stvar, Duquoc se hvata za razliku koju prave teolozi između napasti koje izviru 
iz tijela ili svijeta, i napasti koje proizlaze od vraga. U prvom slučaju, pretpostavlja se prethodno 
postojanje grijeha, barem istočnog, i unutarnja suglasnost sa zlom, što je kod Krista isključeno. 
Preostajala bi ona druga vrsta, napasti koje dolaze od vraga, U tom slučaju, »ne postoji prije 
spomenuta suglasnost. Vrag je pokušava probuditi, polazeći od dane situacije. Sotona će učiniti sve 
moguće da ona postane subjektivna. I sva lukavost sotone sastoji se u tome što ruši unutarnju 
ravnotežu i čini da se objektivna situacija shvati kao napast. On želi uspostaviti suglasnost«. Da 
nastane takva napast, dovoljno je »da situacija u kojoj se duhovni čovjek nalazi pruži objektivno 
predmet za sumnju o Bogu«. A s druge strane, »svetost Kristova, nagoviještena u njegovom krštenju, 
ne odvaja ga od našeg zemaljskog stanja. Njemu je svijet predmet iskustva. Situacija, u koju ga je 
stavila Božja volja, shvaćena je prema tome u kon kr etnom iskustvu sa svom tamom i prividnom 
avanturom koju u sebi nosi. Ta situacija, dakle, posljedica poslanja kojeg je Bog nametnuo svom 
sluzi, može postaviti jedno pitanje, tim više što je prividno osuđena na propast i što očito nije na 
nivou ispravnog i inteligentnog ljudskog iskustva, da li je to najbolji način da se ljudima objavi Božji 
plan i njegov osobni misterij«. 


50 Usp. Christologie, /, 84—95 

Svi bi se mogli složiti s ovim zaključcima. Ono što meni izgleda bježanje od poteškoće, jest 
ona polazna točka, ona razlika što je teolozi prave među napastima, razlika više spekulativna nego 
stvarna. I đavao, kad napastuje, računa konačno s našom unutrašnjošću: s požudom koja je plod 
grijeha (Rim 7,8): »svakoga napastuje njegova vlastita požuda, koja ga privlači i mami« (Jak 1,14). 
Kad ne bi s tim računao, đavao bi badava gubio vrijeme (a nije lud). U tom smislu, postoji jedan 
jedini izvor svih napasti: naša ljudska narav, ranjena grijehom: naša »suglasnost sa zlom«. Prema 
tome, uvijek ostaje pitanje: kako je to moguće kod Isusa Krista? 

Ovdje treba uzeti u obzir nekoliko stvari: 

— Najprije, misterij Isusove osobe. Naši tekstovi sasvim spontano, i bez ikakvog 

nastojanja za harmoniziranjem, imaju o njemu tvrdnja koje izgledaju proturječne. S jedne strane: 
savršen Bog, svet, apsolutno sjedinjen s voljom Božjom. S druge strane, bijedan i ranjiv čovjek. 
Mnogo teže bit će one napasti u Getsemanskom vrtu i u zapostavljenosti na križu. Kad Isusa, osim 
grijeha (svjesnog usvajanja zla), može se pripustiti sva »težina naših slabosti« (Heb 4,15). 

Da ne ispadnemo neozbiljni, moramo primiti oba niza tekstova tako kako glase. Drukčije 
rečeno: na planu objektivnog proučavanja dokumenata, potrebno je prihvatiti misterij Krista. 

— Sva ova zbrka i sve ove rasprave nastaju radi dvosmislenog značenja pojma napasti, onoga 
što je u njoj bitno. Pogrešno je poći od izvora napasti, kao da bi to bilo najvažnije. Budući da se na 
izvoru napasti nalazi naša požuda, odmah stvaramo ideju da je ona nešto negativno, nešto zlo, i da 
prema tome ne može postojati u Isusovoj osobi. A napast nije zla. Napast je dvolična, i zato opasna, 
ali nije zla; naprotiv, može postati sredstvo povećanja duhovnog savršenstva. Ne molimo se Bogu da 
nam oduzme napast, nego da nas pomogne da ne padnemo u nju. 

— Kod napasti treba razlikovati dva vida: jedan objektivni i drugi subjektivni; ili dva trenutka: 
vanjsku predstavu i unutarnju odluku. 

Na bit napasti spada samo prvi vid ili prvi trenutak; ne treba ga pobrkati s procesom asimilacije 
ili odbacivanja. 

Napast je uvijek izazov našoj slobodi, izazvan nečim što stoji izvan nas. Došla s bilo koje 
strane (iz požude ili od sotone), napast je uvijek neka stvarnost izvan nas, koja nastoji odvratiti našu 
pažnju od Boga prema drugim interesima. To je postavljanje alternative protiv Boga, ali koju čovjek 
osjeća kao neizbježiv poziv, pred kojim ne može ostati ravnodušnim, gdje se mora odlučiti. Zbog 
toga napast osjećamo kao »sablazan« (Mt 16,23); tj. kao zapreku, kao kamen o kojeg se možemo 
spotaknuti... — ako ne računamo s pripravnom samoobranom. 

U navedenim biblijskim tekstovima, koji izvor napasti stavljaju u požudu, govor je o sadašnjoj 
ljudskoj naravi, izmijenjenoj grijehom. Ali to ne isključuje da bi moglo u »nevinoj« ljudskoj naravi 
biti drukčije. Napast je stavljanje u pitanje Boga, i ono ne zavisi od kreposti ili grijeha, nego od 
bitnog svojstva čovjeka kao slobodnog bića. Stavljanje u pitanje Boga jedna je od mogućnosti 
»ljudske« naravi kao takve, ne nužno »grešne« ljudske naravi; drukčije, Eva ne bi bila mogla 
doživjeti napast. A tako je mogao biti napastovan Isus, bez uštrba njegove božanske savršenosti; to je 
cijena njegovog učovječenja. Nema ništa zla u tom stavljanju u pitanje (u najgorem slučaju, moglo bi 
se govoriti o »slabosti«); naprotiv, u Isusovom slučaju bilo je povod da on pokaže svoju svetost, 
ostajući neslomivo vjeran Božjem planu (drugi trenutak); ali ovdje se već nalazimo izvan same biti 
napasti. 

13) Isusove napasti bile su uvjetovane također dugim postom u pustinji. Ovako o tom predmetu 
piše Romano Guardini: »Post vrši unutarnji upliv, tijelo gubi svoju ukrućenost, i duh se uzdiže do 
veće slobode. Sve dobiva krila i postaje laganije. Manje se osjeća breme i prepreka sile teže. Stavljaju 
se u. pokret granice stvarnosti, povećava se vlast mogućega... Duh postaje osjećajniji, savjest 
pronicljivija, tankoćutnija i zahtjevnija... Povećava se osjećaj koji se suočuje s odlukama duhovnog 
značaja... Obrambena sredstva, koja moraju čuvati ljudski život protiv tajanstvenih snaga ili životnih 
pogibelji, protiv svih previše bliskih i prijetećih sila, koje se nalaze ispod, iznad ili pored ljudskog 
postojanja, postaju slabija. Duša je kao izložena tim silama bez ikakve zaštite... Povećava se svijest 
duhovne moći isto kao i pogibelj da se jasno ne razlikuje mjera onoga što nam je bilo doznačeno, ni 
granice našeg vlastitog ograničenog bitka, njegovog dostojanstva i moći... To je napast oholosti, 
čarobnjaštva, duhovne zanesenosti... Ako religiozno vrlo nadarena duša to proživljuje, može upasti u 
krizu, koja ju stavlja pred krajnje alternative i uvodi je u najteže pogibelji. Ovo je čas kad se rađa 
napast za Isusa ...« 51 

14) Zanimljivo je vidjeti Isusove reakcije na napasti, prema onome što nam napominju 
evanđeoski tekstovi: 

— ne zapaža se kod njega nimalo želje da posjeduje ono na što ga đavao nastoji navesti; 

— nema u njemu nikakve unutarnje borbe; 

— ne čini nikakvog napora da nadvlada napast; 

— reklo bi se da napast odbija »automatski«. 

Još se jedanput srećemo s misterijom njegove božansko-ljudske osobe; kako rekosmo, 
psihologija Isusa moguća je samo do stanovite točke. U njemu postoje u isto vrijeme stavovi koji bi 
kod običnog čovjeka bili protivurječni. On može u isto vrijeme staviti čin i njegovu negaciju. U 
Getsemaniju, on istovremeno i odbija i prihvaća smrt. U jedan te isti čas, doživljuje i odbija napast... 

Kako, onda, on može biti primjer za nas, u našim napastima? 

Isus ne može biti naš primjer u savršenstvu kojim je činio sve stvari i koje obični čovjek nikada 
neće moći dostići. Njegova se egzemplarnost sastoji u tome da je »put« (Iv 14,6). S obzirom na 
napast, »put« se sastoji u »odbijanju«. Pozvani smo da odbijemo napast. On to radi »automatski«, od 
svoje vlastite božanske snage; čovjek prožet njegovim nakanama, morat će se namučiti da dođe do 
istog rezultata; ali važno je ići tim putem. Ono što je u njemu »naravno« i »beskrajno«, to čovjek 
mora steći svojim vlastitim naporom i na svom vlastitom stupnju stvorenja. 

15) Nekatoička tumačenja redovito niječu povijesnu stvarnost napasti. Može biti 
zanimljivo zabilježiti veliku raznolikost tih tumačenja: 

— prema jednima, radilo bi se o nekoj Isusovoj paraboli, koju su evanđelisti pretvorili u stvarni 
događaj; 

— prema drugima, to je mit koji vuče svoje korijene iz S. Z., i prema kojem se Kristu, »sinu 
Božjem«, pripisuje ono što je iskusio izraelski narod, »kolektivni sin Božji«; 

— poganski mitovi o borbi između božanskih sinova i vlasti tame; 

— napasti Budine, o kojima se govori u budističkoj književnosti, prenesene na Kristovu osobu; 


Der Herr, (navod prema španjolskom prijevodu u izdanju Rialp, peto izd., Madrid 1963, str. 61). 

— đavao je neki farizej, koji je ispočetka zadivljen slijedio Krista a poslije postao njegov 
neprijatelj; 

— izaslanik Velikog vijeća sa zadatkom da napastuje Isusa; 

— književna fikcija, u kojoj je Isus izrazio svoje kasnije borbe; 

— način kojim prvobitna kršćanska predaja predstavlja unutarnje Isusove borbe, bilo prije, bilo 
za vrijeme njegovog javnog djelovanja... 

Itd., itd. 52 

Povijest tumačenja Isusove osobe dobra je učiteljica: uči nas kako je neizbježna samovolja i 
slijepe ulice, kad se polazi od apriornih pretpostavki. 

16) Tradicionalno mjesto prve i treće napasti (druga [Mt] ima za pozornicu jeruzalemski hram) 
jest brdo koje se danas zove arapski Džebel Karantal, zapadnjački Kvarantena (također Kvarantana, 
Kvadrantana, Karantana, Karantena...), na spomen broja četrdeset. Nalazi se blizu Jerihona, zapadno 
od njega, i izdiže se okomito nad ravnicom. 

Čini se da je to ime iz XII. stoljeća, kad je predaja već jednodušna. Ali se može reći da predaja 
dolazi sve do IV. stoljeća, premda nemamo izričitih svjedočanstava, jer je u tom stoljeću hodočasnica 
Egerija posjetila to brdo kao sveto mjesto. Nije nam se sačuvao opis njezina »Putovanja«, ali sv. 
Valerije opat (VII. st.), spominjući njezin put, kaže da se hodočasnica također popela na brdo »koje 
je iznad Jerihona i koje je isto tako posvetio Gospodin«. 

Lokalizacija ovih dviju napasti nije jednodušna u srednjovjekovnoj predaji. Najstalnija i 
najjednodušnija je predaja koja pravi razliku između boka toga brda (negdje oko polovice uspona, 
gdje se danas nalazi grčki pravoslavni samostan) i njegovog vrha: na prvom mjestu stavlja se prva 
napast, a na drogom treća (ovdje je vjerojatno postojala makabejska tvrđava Dok; usp. 1 Mak 
16,14—,16). 53 

Naravno, predaja pretpostavlja da je Isus bio fizički prenesen s jednog mjesta na drugo; ali već 
znamo što treba misliti o toj stvari. 


Usp. Vasite, De baptismo, tentatione et transflguratione Jesu , Roma 1934, 76—98. 
53 Usp. A. Augustinovich, Gerico e dintorni, 120—138. 

IV. JAVNO DJELOVANJE: PRVA ISKUSTVA 


JAVNO DJELOVANJE 

Isusovo misionarsko djelovanje zove se »javnim djelovanjem u suprotnosti s njegovim 
»privatnim« životom u Nazaretu. Toj djelatnosti posvetio je on relativno kratko vrijeme; svojom 
preranom smrću bio je silom spriječen. 

Strogo govoreći, javno Isusovo djelovanje počinje već s njegovim krštenjem; ono je kao 
službeno ustoličenje i božansko osposobljenje za poslanje; od toga časa, njega »nosi« Duh Božji. 
Dugi post u pustinji neposredna je osobna priprava za poslanje, u srdačnoj povezanosti s Ocem. 

Ali, kao javna služba redovito se uzima Isusova misionarska djelatnost u pravom smislu riječi, 
koja se proteže od konca posta do njegove smrti, i koja, kako ćemo vidjeti, obuhvaća nešto više od 
dvije godine. Tom periodu posvećen je skoro sav sadržaj naših evanđelja, ali bez naročitog osvrtanja 
na povijesni redoslijed, nego raspoređen prema logičnim pretpostavkama pojedinog evanđelista; 
unutarnji studij tekstova nastoji staviti svaku stvar u svoj vjerojatni kontekst. 

Staro je pitanje o trajanju javnog djelovanja. 54 Danas se redovito slažu u tome da treba slijediti 
Ivanove kronološke podatke. Točniji je nego sinoptici. On izričito spominje tri židovske Pashe za 
vrijeme javnog djelovanja: 2,13; 6,4; 11,55. 55 To znači, daje Isusova služba trajala dvije godine više 
ono nekoliko mjeseci prije prve Pashe. 

Neki autori uzimaju također Iv 5,1 kao svetkovinu Pashe. U tom slučaju, javno djelovanje 
Isusovo trajalo bi tri godine i nekoliko mjeseci. Ali vidjet ćemo u svoje vrijeme daje to mišljenje vrlo 
malo vjerojatno. 

Sinoptici nemaju nikakvog izričitog podatka u tom pogledu. Općenito čitanje njihovih 
evanđelja daje dojam da se radi o samo jednoj godini (ili čak manje). Ali već u stara vremena rekli su 
da bi Isus morao biti sportski prvak u trčanju, ako je za jednu godinu mogao učiniti sve ono što su 
evanđelja zabilježila (a radi se samo o izboru događaja)... 

Ipak, i u sinopticima se može naći pokoji neizravni znak, koji pretpostavlja barem jednu Pashu 
više osim posljednje, što nužno produžuje javno (službovanje za jednu godinu više. Tako se u Mk 
2,23 (i paral.) govori o zrelom klasju, što znači vrijeme oko Pashe, malo prije ili malo kasnije. Isto 


54 Po običaju, iscrpljiv studij svih mogućnosti može se naći kod Holzmeistera, o. c, 111—155. 

55 Tekst naveden na zadnjem mjestu (11,55) odnosi se na posljednju Pashu, Pashu njegove smrti, koja će biti zatim 
spomenuta još nekoliko puta (12,1; 13,1; 18,28; 19,14). 

tako u Mk 6,39 (umnoženje kruhova) govori se o zelenoj travi, Što znači proljetno vrijeme oko 
Pashe. 56 

Općenito je poznato, da Iv pojašnjuje i popunjuje sinoptike. Posebno u ovom predmetu 
jednostavno je neophodno osloniti se na njegovo svjedočanstvo. Na osnovi toga i mi ostajemo pri 
tome da je javno djelovanje Isusovo trajalo dvije godine i nekoliko mjeseci. 

To se vrijeme može podijeliti u nekoliko etapa, dovoljno ocrtanih u našim evanđeljima: 

— prva misionarska iskustva: od napasti do definitivnog puta u Galileju; 

— djelovanje u Galileji, koje traje skoro godinu i po, s kratkim prekidom u Jeruzalemu; 

— službovanje u Judeji, koje odgovara zadnjem polugodištu Isusova života; 

— posljednja sedmica, koja se svršava smrću i pokopom. 


PRVA MISIONARSKA ISKUSTVA 
(OD KONCA VELJAČE DO SVIBNJA G. 28) 

Simoptici nemaju ništa o Isusovom djelovanju između napasti i puta u Galileju, gdje će 
započeti svoju dugotrajnu službu. Kad bismo računali samo s njima, ne bismo mogli ni pomisliti na 
neko takvo djelovanje. U njihovoj perspektivi, javno djelovanje Isusovo ima svoj početak u Galileji, i 
to iza kako je Ivan Krstitelj bio bačen u tamnicu (Mt 4,12; Mk 1,14). 

Kao i u drugim slučajevima, četvrto evanđelje popunja ovdje veliku prazninu. Iz toga evanđelja 
doznajemo daje Isus neko vrijeme djelovao skupa s Krstiteljem, tj. prije nego što simoptici i započnu 
sa svojim izvještajima o njegovoj javnoj službi. Tom periodu posvećen je sav materijal ovog 
evanđelja od 1,19 do konca 3. poglavlja. 

Za ovaj kratki period značajni su česti pokreti: Isus djeluje u dolini Jordana, putuje na kratko 
vrijeme u Galileju, ide na svetkovinu Pashe u Jeruzalem i konačno ostaje u Judeji sve do galilejskog 
djelovanja. 

Zanimljiv je ovaj period upravo radi toga jer se radi o prvim apostolskim iskustvima: 

— prvi poziv i upoznavanje s učenicima; 

— prvo čudo; 

— prvi doticaj s prepredenim (i već neprijateljskim) mentalitetom u Jeruzalemu. 

Ovaj prvi period obuhvaća skoro tri mjeseca. 

Što se tiče kronologije pojedinih događaja, upućujemo na ono što smo prije izložili (str. 41— 
44). 


36 Ovdje je Mk paralelan s Iv 6,4, gdje se spominje druga Pasha u Isusovom javnom djelovanju. Iz ovog paralelizma 
izlazi, da Mk pretpostavlja još jednu Pashu prije ove druge; ali kad bi se uzelo u obzir samo njegovo evanđelje, jedino što 
bi se maglo zaključiti jest još jedna Pasta osim posljednje. I Mt 23,37 (Lk 13,34) daje naslutiti daje Isus u više navrata 
djelovao u Jeruzalemu, ali se to, strogo govoreći, moglo dogoditi i u samo jednoj godini. Mnogo manje dokazuje Lk 
13,1—5: Isus nije nužno morao biti u Jeruzalemu, kad je izgovorio te riječi. 

1) KRSTITELJEVO SVJEDOČANSTVO PRED JERUZALEMSKIM 

POSLANSTVOM 
(POČETKOM OŽUJKA G. 28) 

Iv 1,19—28 

Poslije krštenja i posta, kronološki dolaze na red dva Krstiteljeva svjedočanstva o Isusu, 
priložena u četvrtom evanđelju (Iv 1,19—34) 

Stavljamo ih sedmicu dana poslije posta, prvih dana ožujska g. 28. 

Može se neizravno zaključiti da je Isus već započeo svoje javno djelovanje. Kad Krstitelj kaže 
da među njima stoji netko koga oni ne poznaju (Iv 1,26), vjerojatno se to ne odnosi na Isusovu 
fizičku prisutnost, nego na njegovu aktivnu prisutnost. 

Na Krstiteljevu osobu različito gledaju sinoptici i četvrto evanđelje. Kod sinoptika, Ivan je 
prvenstveno pokornik koji nastoji pripraviti srca ljudi da prihvate Mesiju, dok je u četvrtom 
evanđelju prvenstveno svjedok mesijanskog dostojanstva Kristovog. Ta Krstiteljeva oznaka svjedoka 
bila je već prije spomenuta u prologu (1,7—8. 15). Njegovo svjedočanstvo je od velike važnosti, jer 
se osniva na osobnom iskustvu, kojim je spoznao vrhunaravna svojstva Isusove osobe i poslanja (usp. 
1,33—34). 

Prvo od ovih svjedočanstava dato je jednom poslanstvu iz Jeruzalema. Poslali su ga »Židovi«. 
Četvrto evanđelje vrlo često rabi ovu riječ da označi Židove neprijateljski raspoložene prema Isusu, 
naročito političke i religiozne vlasti. Ove vlasti, uzbunjene Krstiteljevim pokretom, šalju službeno 
izaslanstvo da sumnjivog proroka podvrgnu detaljnoj istrazi. I iz sinoptika znamo da je religiozna 
aristokracija bila nesklona prema Ivanovom pokretu (usp- Mt 21,32; Lk 7,30). 

Izaslanstvo se sastoji od svećenika i levita (r. 19) te farizeja (r. 24). 58 

Prisutnost svećenika i levita je razumljiva. S jedne strane, uživaju povjerenje Velikog vijeća, a 
s druge strane, oni su specijalisti u tom predmetu: Krstitelj se služi svojim vlastitim obrednikom, a to 
je isključiva nadležnost ljudi kojima je povjeren kult... 

Prisutnost farizeja još je razumljivija: u vjerskom životu Izraela, to je najosvještenija skupina, 
najosjetljivija za bilo koju stvar, koja bi izašla izvan 


57 Radi karaktera ovoga rada, pridržavamo se povijesne perspektive sadašnje redakcije naših evanđelja sve dok nam je to 
razumno moguće, sve dok se ne osjetimo primorani (nekad ćemo biti primorani) uraditi drukčije. Mi ovdje govorimo o 
dva svjedočanstva. Književna kritika, u svom studiju evolucije teksta, uvijek će moći doći do drukčijih zaključaka. Na 
primjer, Boismard i Lamouille (o. c, 81) govore o obilju »duplikata« u odsjeku Iv 1,19—36; usp. rr. 19 i 22; 29 i 35—36; 
31a i 33a; 32 i 33b—34... »Duplikati« predstavljaju različite predaje i izvore jednog te istog događaja; znači onda da se 
mijenja povijesna perspektiva. Isti autori povezuju ovaj odsjek s Iv 3,23.25, što mijenja čak i geografsku situaciju (usp. o. 
c, 81 i 88). To su poštovanja vrijedne hipoteze, ali koje toliko važe koliko dokazuju. Drugi se vjerojatno neće složiti s tim 
zaključcima. U svakom slučaju, čini nam se, da sadašnji tekst pruža zadovoljavajući povijesni redoslijed. 

58 R. 24 može se čitati na dva načina: ili da su neki od poslanih bili farizeji, ili daje izaslanstvo bilo poslano od farizeja. 
Povezavši ga s r. 19, može se još razumjeti u smislu da su poslani svećenici i levite pripadali skupini farizeja .. Prvo 
tumačenje je najočitije. Treće je previše izvještačeno. Drugo (izaslanstvo poslano od farizeja) je nevjerojatno, jer farizeji 
nisu bili službeno ovlašćeni intervenirati u ovom slučaju; iako je najsigurnije da su potiho nadahnuli taj pothvat. Sve bi 
ispalo drukčije, kad bi se rr. 22:—24 uzeli kao »duplikat« ili kao paralelna predaja, prema kojoj bi farizeji zamijenili 
svećenike i levite: u tom slučaju, jedini izaslanici bili bi oni. 

okvira predaje i kanona koje su oni sami uspostavili, najalergičnija na svaku novost... Sigurno 
je da su oni bili prvi koji su zapazili Krstiteljevu. prisutnost. Budući da oni nisu mogli izravno povesti 
istragu, sigurno su učinili da se pokrene Veliko vijeće da to učini (tako su postupili i s Isusovom 
osudom: oni ga sami nisu mogli osuditi, ali su pomno pripravili teren da to učine nadležne vlasti). Ali 
oni ne vjeruju potpuno ni u izaslanike sinedrija i zato se žele lično osigurati. 

Svrha poslanstva jest dobiti obavijesti o značaju pokreta: da lije izravno mesijanski ili da li ima 
barem neku vezu s mesijanizmom. Prema tome je i pripravljen ispit glavne ličnosti, koji se 
usredotočuje na ove tri kon kr etne točke: 

— Da li je Mesija. 59 To je bilo upravo ono mišljenje o Ivanu koje je kolalo u masama puka 
(usp. Dk 3,15). 

— Da lije Ilija... Prema starim židovskim predajama, Ilija nije umro, i u posljednja vremena on 
će se ponovo pojaviti da pripravi ljude za dolazak Mesije. Te predaje odrazuju se i u Bibliji (Mal 
3,22—23; Mt 7,10—12) 60 

— Da lije Prorok... Onaj prorok sličan Mojsiju, novi Mojsije, kojeg se očekivalo u eshatološka 
vremena (usp. Pnz 18,15—18) 61 . 

Na sva tri pitanja Krstitelj odgovara s odlučnim »ne«. On je samo glas koji viče u pustinji, 
pripravljajući put Mesiji (Iz 40,3; Iv je ovdje paralelan sa sinopticima: Mt 3,3; Mk 1,3; Lik 3,4—6). 

Ako stvari tako stoje, s kakvom vlašću onda on krštava? 

Odgovor Krstiteljev vrlo je sažet (ili možda nije u cijelosti reproduciran): On samo krštava 
vodom (Mesijino krštenje bit će drukčije: r. 33), obred koji simbolizira unutarnje obraćenje, izazvano 
njegovim propovijedanjem; to spada na njegovo poslanje da pripravi Mesijin dolazak; njegova se 
vlast sastoji u tom poslanju, kojim se ispunja ono što je prorokovao Izaija. 

Ovo je posao priprave i uvođenja; poslije njega dolazi Mesija, beskrajno veći od njega, kojemu 
on nije dostojan ni odriješiti sveze na sandalama (još jedan paralelizam sa sinopiticima: Mt 3,11; Mk 
1,7; Lk 3,16). 

Kao mjesto gdje je bilo dato ovo svjedočanstvo, spominje se Betanija s onu (istočnu) stranu 
Jordana; i kaže se da je to mjesto gdje je Ivan krštavao tih dana. To znači da se nije više nalazio na 
mjestu gdje je prije krštavao i gdje je bio kršten Isus. Ova promjena mjesta duguje se možda 
nabujaloj rijeci, što je obična stvar u ovim mjesecima; moguće da je u ovakvim prilikama ovaj kraj 
bio pristupačniji i prelaz preko rijeke u Betaniji lakši. 

Mjesto »Betanija« mnogi stari rukopisi imaju »Betabara«, čitanje koje se više sviđa mnogim 
starim i modernim tumačima. »Betabara« znači »kuća (mjesto) prelaza«, i misli se da bi to ime bilo u 
vezi s prelazom Izraelaca preko rijeke pri svom ulasku u obećanu zemlju. Prema toj lekciji, Ivan ne bi 
bio promijenio mjesto, nego bi još bio na mjestu gdje se krstio Isus. Ali sa stanovišta tekstualne 
kritike, lekcija »Betabara« je nevjerojatnija; radije je treba smatrati kao ispravak, da se izbjegne zbrka 
s drugom Betanijom, koja je vrlo poznata u evanđeljima i koja se nalazi blizu Jeruzalema. 


59 Poslanici pitaju: »Tko si ti«; ali Krstitelj razumije doseg pitanja i odgovora da on nije Mesija. 

60 Usp. A. Augustinovich, »El-Khader« e ii profeta Elia, Jeruzalem 1971 (drugo izd.), 46—48. 

61 Tekst Ponovljenog zakona govori o ustanovi profetizma kao takvog a ne o nekoj posebnoj osobi. Pučko mišljenje, 
pretpostavljeno u pitanju izaslanika, tumačilo ga je o jednom pojedincu, koji je, prema kontekstu, različit od Mesije. 
Kasnije crkveno tumačenje razumjelo je ovaj tekst o samom Mesiji (usp. Dj 3,22). 


72 



U svakom slučaju, na drugoj strani rijeke nije se dosada mogla naći i poistovjetiti nikakva ni 
Betanija ni Betabara; sve što se o tome reklo, jest nesigurno. 

2) SVJEDOČANSTVO ,0 JAGANJCU BOŽJEM 
(PRVI DANI OŽUJKA G. 28) 

Iv 1,29—34 

Sutradan 62 iza prvog svjedočanstva, Ivan vidi Isusa kako ide prema njemu, i pokazuje ga kao 
jaganjca Božjeg koji uzima (ukida) grijeh svijeta. 

Mnogo se crnila potrošilo na ovom retku. Odakle je Krstitelj izvadio ovu sliku jaganjca? 
Predloženo je bilo nekoliko rješenja, ali su mišljenja redovito podijeljena između Iz 53,7.12 i Izl 12. 
U prvom slučaju, radi se o Jahvinom Slugi, koji se ispoređuje s pitomim janjetom na putu u klaonicu 
i koji na sebi nosi (a ne »uzima«) grijehe svijeta. U drugom slučaju, radi se o pashalnom janjetu, kao 
»simbolu otkupljenja Izraela«. Na koncu konca, i prvi tekst sadrži smisao otkupljenja. Oba mišljenja 
imaju svojih prednosti i svojih poteškoća. Možda su ovdje sliveno prisutne obje slike. Bez sumnje, 
slika pashalnog janjeta više je u skladu s kontekstom ovog evanđelja (usp. 19,36). Slika janjeta 
otkupitelja, primijenjena na Krista, postala je kasnije općenita u kršćanskoj književnosti (usp. 1 Kor 
5,7; 1 Pt 1,19; Otk 5,6—10; 7,14). 63 Ali upravo odatle nastaje druga poteškoća: ne radi li se tu o 
kasnijoj crkvenoj teološkoj elaboraciji? Je li Krstitelj mogao imati takvu ideju Mesije kakvog 
predstavlja? Na razini naravi, nije mogao. U tom slučaju, ako se ovdje odražava vjera Crkve, koje bi 
značenje Ivan bio dao slici janjeta? To će ostati nepoznanica. 

Ali ipak, ne treba zaboraviti da je Krstitelj bio predstavljen kao čovjek koji je imao 
vrhunaravne objave o Isusu (rr. 32,—34). Zar nije moguće da mu je bila objavljena i ta strana? 

Drugi je izvor rasprava »grijeh svijeta«. Neki misle, da se radi o nekom posebnom grijehu; na 
primjer, o nepoznavanju Boga i njegove Riječi, koju će Krist dokinuti davši nam pravu spoznaju 
Boga i njegove volje (Boismard i Lamouille). Općenitije je mišljenje koje shvaća grijeh u 
univerzalnom smislu: sve što na svijetu ima značaj grešnoga. 64 

Ne spominje se publika, pred kojom je Ivan ovo svjedočio, ali ne treba previše umovati o toj 
stvari, govoreći čak o manjku logike u kazivanju (Boismard i Lamouille): lako je zamisliti, da je 
Krstitelj stalno bio okružen osobama željnim da ga čuju. 

Mjesto je isto kao i u prethodnoj epizodi: transjordanska Betanija. 

Iza kako je predstavio Isusa kao jaganjca Božjeg, Krstitelj spominje jednu svoju prethodnu 
izjavu o njemu kao čovjeku koji će doći poslije njega, koji je veći od njega, jer je postojao prije 
njega. Isto je svjedočanstvo bilo zabilježeno već u prologu (r. 15). S obzirom na Isusovu prednost, 
Ivan se o tom izrazio dan prije, pred izaslanstvom iz Jeruzalema (r. 27), a iz sinoptika znamo daje to 
učinio i prije krštenja (Mt 3,11; Mk 1,7; Lk 3,16). Što se tiče svjedočanstva o predopstojanju, ne zna 
se kad ga je izgovorio. 


62 Ova će se formula ponoviti ubuduće nekoliko puta. Kako smo vidjeli, neki autori smatraju to vještačkim rasporedom. 
Mi smo joj zadržali povijesnu vrijednost. 

63 O toj slici, posebno s obzirom na židovsku apokaliptiku, usp. Annie Jaubert, L'imaee de l'Agneau, u Le Monde de la 
Bible, 3 (1978), 22—24. 

64 O drugim tumačenjima vidi A. Augustinovich, Critica »determinismi« foannei, Jeruzalem 1947, 116—117. 

Zatim Ivan dva puta naglašeno tvrdi, da nije poznavao Isusa (barem u svojstvu Mesije), kao da 
bi želio jače naglasiti važnost sadašnjeg vrhunaravnog znanja o njemu. Ivan ne spominje Isusovo 
krštenje, ali spominje jedan događaj koji se tada odigrao (poznajemo ga detaljno iz sinoptika): Duh 
koji se spustio iz neba u obliku goluba i stao nad Isusa. On ga je vidio svojim vlastitim očima. I za 
njega to je bio siguran znak, jer Bog, koji ga je poslao da krsti vodom, bio mu je prije objavio, da 
osoba nad kojom vidi da stane Duh, jest Mesija, koji će krštavati Duhom Svetim. Tako on, na osnovi 
ovog svog osobnog iskustva i ove više spoznaje, može posvjedočiti da je Isus uistinu Mesija (»sin 
Božji«, idi »izabranik Božji« prema drugim rukopisima). 

3) PRVI POZIV ANDRIJE I IVANA 
(PRVI DANI OŽUJKA G. 28) 

Iv 1,35—39 

Prvi poziv dvojice prvih učenika jest prvi Isusov misionarski čin, koji je izričito zabilježen u 
evanđelju. 

Ovdje nas već predusreće jedan stari problem, još uvijek bez sigurnog rješenja. 

Već tih prvih dana djelovanja, četvrto evanđelje nam pripovijeda ovdje (rr. 35—51) jedan niz 
poziva na učeništvo. Čovjek bi rekao da se radi o definitivnom pozivu, jer ovi učenici prate Isusa 
posvuda za ovih prvih mjeseci, koji prethode dugom galilejskom djelovanju (usp. 2,11.12.17; 3,22; 
4,8.27.31.33). 

Sa svoje strane, sinoptici govore, ali već za vrijeme galilejske djelatnosti, o drugom nizu 
poziva: najprije dvaju parova braće (Mk 1,16—20 i paral.), zatim Levija (Mk 2,13—14 i parah), i 
zatim Dvanaestorice (Mk 3,13—19 i parah) 

Ta su kazivanja potpuno različita jedno od drugog: s obzirom na pozvane osobe i na mjesto i 
vrijeme poziva. 

Kako ih uskladiti? 

Mislim da ovdje treba imati u vidu slijedeće čimbenike: 

— Nije moguće paralelizirati spomenute događaje: svaki pokušaj te vrste udario bi na 
nesavladive poteškoće. 

— Ne bi bilo pošteno priznati povijesnu vrijednost jednom kazivanju a zanijekati je drugom. 

— Sinoptici počinju javni Isusov život sa službom u Galileji; nije čudo da nemaju nikakvih 
podataka o svemu onom što se dogodilo prije toga perioda. 

— Općenito se priznaje da četvrto evanđelje nastoji da popuni sinoptike. 

— Ni u samim sinopticima učenici nisu bili pozvani svi u isto vrijeme; postoji kao neko 
stupnjevanje. 

Poslije ovih opaski, iskreno mislimo, da se treba povratiti tradicionalnom rješenju problema, 
koje pretpostavlja dva poziva: jedan prvi, privremeni poziv, u početku službe (Iv), i drugi, definitivni, 
poziv za vrijeme galilejske djelatnosti (sinoptici). 

To je najnaravnije i najrazumnije rješenje (ne lako izbjegavanje poteškoće) iz slijedećih 
razloga: 

— Tako se svim kazivanjima na jednak način priznaje njihova povijesna vrijednost, kako 
to iziskuje znanstveno poštenje. 

— Bez ovog prethodnog dodira (Iv), potpuno je psihološki neuvjerljivo kazivanje sinoptika. 
Čovjek ne mijenja tako lako svoj način života. To da su se učenici onom zgodom odjedanput odlučili, 
pretpostavlja prethodno vrijeme razmišljanja i mjerenja svih za i svih protiv. Inače bi trebalo 
pretpostaviti, da je Isus hipnotizirao ili vrhunaravno utjecao na te odluke, što bi bilo protivno 
njegovom načinu postupanja s ljudima i njegovom apsolutnom poštivanju ljudske slobode. 

— Prvi poziv, privremen, pokazuje da i Isus ne uzima stvari olako. Ako netko namjerava 
osnovati solidnu zajednicu, treba prije misliti na neki period kušnje. To je upravo ono što čini Isus 
ovom metodom »stupnjevanja«. Prvo poziva buduće učenike i traži od njih da budu s njim cijelog 
ovog prvog perioda (par mjeseci); tako imaju dovoljno vremena da se međusobno upoznaju, oni 
njega i on njih. Kad su zatim stigli u Galileju, daje im slobodu, da se, ako hoće, povrate svom 
prijašnjem životu (usp. Mk 1,16 i paral.); tako mogu isporediti ono što ostavljaju i ono što ih čeka u 
Isusovoj zajednici. Kako ćemo vidjeti, ovo vrijeme sazrijevanja traje otprilike mjesec dana, a za neke 
i više. To je vrijeme potrebno i da oni srede sva obiteljska pitanja, za slučaj da se odluče poći s 
Isusom. Kad zatim dođe definitivni poziv, njihova neposredna odluka nije ni nepromišljen čin ni 
psihološko silovanje, nego plod zrelog i ozbiljnog razmišljanja, potpuno slobodni i svjesni svega što 
na se preuzimaju. Isus poštiva osobnu slobodu odluke; bez toga, njega slijediti ne bi imalo nikakve 
zasluge. 

Kod ovog prvog poziva spominje se samo pet učenika (Andrija, Ivan, 65 Petar, Filip i Natanael), 
ali treba pretpostaviti, da je Isus isto tako postupio i s drugima, dok nije došao do broja dvanaest. Za 
vrijeme svoga kratkog boravka u Galileji, o kojem ćemo ubrzo govoriti, Isus je imao prilike 
upotpuniti doticaje s dotičnim osobama. 

Poslije ovih bilježaka, možemo sada vidjeti kazivanje u kojem nam se pripovijeda prvi Isusov 
doticaj s prvim učenicima. 

Događaj se odigrava sutradan iza posljednjeg Ivanovog svjedočanstva, na istom mjestu 
(Betanija s onu stranu Jordana). 

Ova dva čovjeka bili su Ivanovi učenici i upravo su bili u društvu svog učitelja, kad vidješe 
Isusa kako prolazi u blizini. Krstitelj im ga pokaže i predstavi kao jaganjca Božjeg; vidi se da ova 
dvojica nisu bila prisutni dan prije i da nisu čuli toga izraza. Sigurno je učinio na njih dubok utisak i 
pobudio veliko zanimanje za tu osobu, jer odmah odlučiše da pođu za Isusom. U dani čas on se 
okrene, i videći da idu za njim, upita ih što žele. Oni mu odgovore s drugim pitanjem, o mjestu gdje 
on boravi. S tim mu daju do znanja, da bi željeli porazgovarati se s njim nadugo i mimo, nasamu, u 
njegovom stanu. Isus ih pozva da pođu s njim i vide mjesto. Vjerojatno je to bila neka kuća u selu u 
kojoj je bio kao gost; ili možda neka privremena koliba koju si je sam bio načinio u polju. Ova dva 
uzvanika pođoše s njim i ostadoše kod njega cijeli taj dan. Ali, dan se (prema židovskom načinu 
računanja) već svršavao, jer je bilo četiri sata poslije podne i ostala (su samo dva sata do zalaska 
sunca. Sigurno je, radi toga, da su ova dvojica ostala s Isusom i preko noći; istočnjačko 
gostoprimstvo ne bi Isusu dozvolilo da ih otpusti u taj sat. 

Ništa se ne kaže o čemu su njih trojica govorili tog popodneva i te noći. Ali, znamo to 
neizravno. Kao rezultat sastanka, dva učenika postigoše 


65 Ivan nije spomenut po imenu, ali se dovoljno upućuje na njega. 

sigurnost da je Isus Mesija (usp. r. 41); dopušteno je zaključiti da je to također bio predmet 
njihovog dugog i prisnog razgovora. 6 

Od dvojice prvih učenika, jedan je izričito spomenut po imenu: Andrija, brat Simuna Petra. 
Drugi se ne spominje poimenice, ali upravo zbog toga sigurno je da se radi o Ivanu evanđelistu; u 
prilog tome moglo bi se navesti ovaj vrlo živi i osobni način pripovijedanja, svojstven nekom 
očevicu; također i ova prividno nevažna potankost (»bilo je to oko desetog sata«), koja, u stvari, 
otkriva intimnost i veliku ljubav prema Učitelju, što je također jedna od oznaka ovog evanđelja. Ovo 
tradicionalno mišljenje, daleko je najvjerojatnije, iako ne posve sigurno. 67 

Sudeći po rezultatu sastanka (uvjerenje da je Isus Mesija), može se nagađati, da su se oba 
učenika već tada odlučili slijediti Isusa. Naslov »Rabbi« (učitelj), nedavno samo uglađeni pozdrav (r. 
38), postaje sada za njih stvarnost. Oni su njegovi učenici. 

Andrija to dokazuje odmah, pridobivši svog brata Simuna. 

4) PRVI POZIV PETRA 
(PRVIH DANA OŽUJKA G. 28) 

Iv 1,40—42 

Premda se ovaj put ne ponavlja formula »sutradan«, treba je postaviti, jer je dan prije (a 
vjerojatno i noć) Andrija ostao u društvu s Isusom. 

Mjesto je još uvijek isto: transjordanska Betanija. 

Prije nego što uradi išta drugo, Andrija traži svog brata Simuna, koji se također nalazi na 
Jordanu među Ivanovim učenicima. Iskustvo koje je proživio dan prije bilo je tako jako, da nije 
mogao čekati: htio je podijeliti svoju sreću sa svojim bratom i privezati i njega za novog Učitelja. 

Našavši Simuna, saopći mu da su našli Mesiju (grčki Krista, ili Pomazanika). Samo to, ništa 
više. On je apsolutno uvjeren. S tim uvjerenjem i s tom hitnjom vodi ga pred Isusa, da se i on lično 
uvjeri u istoj stvari. 

Isus ga pogleda prodorno pa mu reče: »Ti si Šimun, sin Ivanov, ali zvat ćeš se Kefa«; to je 
prijepis aramejske riječi koja znači »pećina«, grčki Petar »(kamen«). 

Drugo ime, drugi život. 

Novo ime, novo posebno poslanje. 

Zasada se, naravno, radi samo o najavi. Kasnije, svi će razumjeti doseg poslanja, sadržanog u 
ovom imenu (usp. Mt 16,18—19; Iv 21,15—17). 

Ova epizoda otkriva nam nešto o Isusovom poznavanju ljudi. 

Naravno, ono što se najprije naglašava, to je njegovo vrhunaravno poznavanje. Tako je on 
poznavao »nutrinu svakog čovjeka«, bez potrebe da mu netko kaže nešto o nekomu (Iv 2,25). Tako je 
on poznavao intimni život Samarijanke (Iv 4,16—19), i mrmljanja svojih učenika iako ih nije čuo (Iv 
6,61: tekst kaže, daje to znao »u samom sebi«, unutar; znanje koje dolazi 


66 Ovdje reproduciramo povijesni smisao događaja, što ne isključuje i simbolički smisao, koji se stalno ponavlja u 
četvrtom evanđelju a koji bi ovdje izražavao narav Kristova učenika: »slijediti« i »tražiti« dva su uvjeta da netko bude 
učenik; »naći ga« i »ostati s njim« je nagrada onima koji ga znadoše tražiti i slijediti (tako još uvijek Boismard i 
Laimouille, o. c, 96). 

67 Drugi istovjetuju ovog učenika s Filipom; ali to znači tražiti poteškoće i ondje gdje ih nema. 

iznutra a ne od nekog fizičkog iskustva). Tako, našavši se prvi put sa Šimunom, zna mu ime i 
daje sin Ivanov. 68 

Ali, ipak, on posjeduje i izuzetnu naravnu intuiciju. Radi se o njegovom »pogledu«. On gleda 
ljude intenzivno, duboko, istražujući samo dno bitka. Njemu je dovoljno »vidjeti« nekoga, pa da 
obuhvati cijelu njegovu ličnost. On »čita« ljude. Zbog toga, on može jednom jedinom riječju izraziti 
bit neke osobe, obilježujući u isto vrijeme njezinu sudbinu; tako radi sa Šimunom na ovom mjestu, a 
kasnije će to uraditi s Natanaelom (rr. 47—48). I sinoptici će nam govoriti o ovom pogledu, kojim će 
Isus savršeno vladati svim situacijama. 

Tako, već pri ovom prvom susretu, Isus je »vidio« Šimuna u potpunosti, i našao ga pogodnim 
za posebno poslanje, koje mu je već tada bio odlučio povjeriti. Usprkos svih nesavršenosti Petrovog 
karaktera, Isus se nije prevario. 

Evanđelje nije zabilježilo Petrovu reakciju na ovaj susret. Kršćanska ju je zajednica previše 
dobro poznavala, da bi evanđelist osjetio potrebu reći nešto o tome. 

5) PUT U GALILEJU 
(DRUGA SEDMICA OŽUJKA G. 28) 

Iv 1,43a 

Poslije Petrova poziva, evanđelist bilježi, da je sutradan Isus »htio« ili odlučio poći u Galileju. 
Ne govori zatim o tom putu, ali malo dana kasnije stvarno ga nalazimo u Galileji, u Kani... Sve to 
navodi na misao, da Isusova »odluka« putovati znači isto što i sam put. 

Stavljamo, dakle, put u Galileju sutradan iza Petrovog poziva. Prema tome, Filipov i 
Natanaelov poziv bit će poslije putovanja, u Galileji, a ne prije putovanja, u dolini Jordana, kako neki 
misle. 

U prilog ovog mišljenja govore upravo okolnosti Natanaelovog poziva: sve upućuje na domaću 
galilejsku sredinu radije nego na nemirni život oko Krstitelja u jordanskoj dolini. 

6) PRVI POZIV FILIPA 
(DRUGA SEDMICA OŽUJKA G. 28) 

Iv 1,43b—44 

Poziv Filipa nije obilježen nikakvom naznakom okoliša. Teoretski, on se mogao dogoditi bilo 
gdje. Mi ga stavljamo u Galileju, poslije putovanja. 

Vjerojatno se odigrava u Betsaidi, Filipovom rodnom mjestu. Tekst osim toga kaže, daje to bio 
i Petrov i Andrijin grad. Sigurno se hoće reći, da je bio njihovo rodno mjesto, jer onoga časa oni su 
bili nastanjeni u Kafamaumu (Mk 1,29). U Betsaidi su možda imali rodbine i prijatelja. Možda je i 
Filip bio jedan od njih. Sigurno su ga smatrali prikladnim da uđe u njihovu skupinu, i to su predložili 
Isusu. Isti postupak kojeg je počeo Andrija sa svojim bratom: postavši učenicima, postaju apostoli. 


68 U četvrtom evanđelju ima doista tekstova o ovom predmetu: Isus zna od početka tko će ga izdati (6,64. 70—71; 13,11. 
27—28); zna da će umrijeti za vrijeme Pashe (13,1); zna što misle neki od njegovih učenika (16,19); zna sve što će se s 
njim dogoditi (.16,4). Tako je bilo naglašeno kad njega to nadnaravno znanje, da su svi oni koji su dolazili u doticaj s 
njim, bili uvjereni u to (16,30; 21,17). 

Tako se čini vrlo vjerojatno, da je Isus (u društvu Petra, Andrije i Ivana), iz ovih razloga 
misionarskog značaja, putovao izravno iz transjordanske Betanije u Betsaidu. Ovo se mjesto nalazilo 
na sjeveroistočnoj obali Tiberijadskog jezera. Putovanje se moglo udobno završiti u tri dana, idući 
jordanskom dolinom do južne obale jezera i onda ploveći preko jezera do Betsaide. Došavši u mjesto, 
našli su Filipa i Isus ga poziva da ga »slijedi« (da pođe za njim, uobičajena formula za poziv 
učenika). 

Ni ovdje se ne bilježi neposredna reakcija pozvanog, ali se iz slijedećeg događaja vidi daje bila 
pozitivna. 69 


7) PRVI POZIV NATANAELA 
(DRUGA SEDMICA OŽUJKA G. 28) 

Iv 1,45—51 

Natanael je bio iz Kane galilejske (Iv 21,2) i vjerojatno ga je Isus pozvao u tom mjestu. U selu 
se pripravljala neka svadba, u kojoj je trebalo da sudjeluje i Isus. Tako je Isus, poslije par dana 
odmora u Betsaidi, prešao u Kanu (s četiri učenika, koje je dotada bio pridobio). Nije bilo poteškoća 
za smještaj kroz nekoliko dana prije svadbe, jer je Kana blizu Nazareta, tako da je Isus tu sigurno 
imao svojih poznanika. Uostalom, u Kani je živio Natanael, vjerojatno Filipov prijatelj. Možda je 
upravo Filip predložio društvu da idu izravno k Natanaelu i preporučio ga kao dobrog kandidata za 
njihovu opću stvar, siguran da će ga moći pridobiti. 

Dolaze u Kanu popodne, kad se Natanael mimo odmara pod smokvom u dvorištu svoje kuće. 

Kazivanje opet postaje vrlo živo i potanko, odajući svakom riječju da je pisac očevidac 
Sastavljeno je od niza dijaloga. 

Filip se uputi naprijed prije ostalih, da pozdravi Natanaela i da mu predstavi svoje nove 
prijatelje, posebno Isusa. 

— Našli smo, kaže mu, onoga o kome su pisali Mojsije u Zakonu i proroci... Najvažnija vijest 
koju mu saopćuje, jest duboko uvjerenje cijele skupine, da su konačno otkrili dugo očekivanog 
Mesiju, naviještenog u cijelom Starom Zavjetu. I pokaže mu ga. 

— To je Isus, sin Josipov, iz Nazareta... Pučko je mišljenje, da je Isus Josipov sin (Lk 3,23). 
Stvarno, i sami Nazarećani ga smatraju Josipovim sinom (Lik 4,22) ili zanatlijinim sinom (Mt 13,55); 

70 

svi su mu susjedi dobro poznavali oca (Iv 6.41). 

— Zar iz Nazareta može šta dobra izaći?..., odbrusi mu Natanael, sav preneražen tako 
nevjerojatnom viješću. Natanael tim pokazuje da jest ono što će zatim Isus o njemu reći: iskren 
čovjek, koji otvoreno kaže što misli. Kana i Nazaret su dva susjedna sela (9 km). Svijet se poznaje. A 
možda ima i nešto zavisti, kao što se zna dogoditi u malim selima u unutrašnjosti zemlje. U svakom 
slučaju, Nazaret je neznatno seoce, koje se nikad nije ni u čemu istaklo. A osim toga, njegovi su 
stanovnici na glasu kao svadljivci (usp. 


69 Neki nastoje, oslanjajući se i na neka svjedočanstva predaje, poistovjetovati ovog Filipa s onim iz Djela (6,5; 8,5 ss.) 
(usp. Boismard i Lam'ouille, o. c, 94); čini mi se nemoguć pothvat. 

70 Boismard i Lamouille (o. c, 93) misle, da bi ovdje, osim doslovnog smisla (sin Josipa iz Nazareta), mogao biti prisutan 
i širi smisao (sin patrijarha Josipa), analogno izrazu »sin Davidov«: Isus bi imao pravo na naslov »kralj izraelski« (r. 49) 
ukoliko je baštinik patrijarha Josipa. 

Lk 4,28—29), tako da su dobro zaslužili loše mišljenje što je o njima postojalo u ovom kraju. 
Natanael u potpunosti dijeli opće mišljenje, da ništa dobroga odatle ne može izaći. A još se manje 
može zamisliti, da bi Mesija mogao doći iz Nazareta. Galileja nije Mesijina zemlja (usp. Iv 7,41— 
42.52); prema starim predajama, Mesija se ima roditi u Betlehemu Jude (Mih 5,1; Mt 2,5—6). 

— Dođi i vidi..., veli mu Filip. On je uvjeren u ono što govori i siguran da će se i 
Natanael moći o tome osobno uvjeriti. 

Onda se Natanael zaputi prema skupini, i kad je bio dovoljno blizu da je mogao čuti Isusov 
glas, reče Isus svom društvu: 

— Evo ovdje pravog Izraelca, bez lukavstva... Čovjek dobar i religiozan, čovjek koji uistinu 
zaslužuje ime Izraelca, zato što živi po vjeri Izraela u potpunosti, bez smicalica, licemjerja i 
tumačenja osvrćući se na osobe (kao npr. farizeji). 

— Odakle me poznaješ ...? pita ga Natanael, sav u čudu, zatečen i duboko potresen. Nije ga 
vidio nikad prije, a ipak čita u njegovoj unutrašnjosti. 

— Prije nego što te Filip pozva, dok si bio pod smokvom, vidjeh, te... »Vidio« sam te potpuno. 
Jednim jedinim pogledom, ja znam tko si i kako si; mogu te u tančine odrediti. 

— Rabbi, ti si Sin Božji, ti si Kralj Izraelov..., oduševljeno povika Natanael. Vrhunaravno 
poznavanje njegove osobe dovoljno mu je, da dođe do istog uvjerenja kao i ostali s obzirom na Isusa. 
Nalazi se u prisutnosti Mesije. Prebujali osjećaj nagoni ga da se posluži sa dva mesijanska naslova 
(»Kraj Izraela« i »Sin Božji«; ovaj zadnji ne prelazi domašaj mesijanskog naslova; bilo bi prerano 
pretpostaviti kod Natanaela vjeru u Isusovo sinovstvo Božje...). 

— Jer ti rekoh da sam te vidio pod smokvom, vjeruješ? Vidjet ćeš većih stvari nego što je ova... 
Dosada znaš o meni vrlo malo. Bit ćeš svjedok puno većih događaja, kao što su moja čudesa; već 
ovih dana vidjet ćeš izvanredno (čudo, upravo ovdje u Kani... Takav svjedok bit će ne samo on, nego 
svi oni. Ali to što će oni stvarno vidjeti, bit će snaga Božja koja će po njemu djelovati, radi uskog i 
stalnog jedinstva između Boga i njega. Dosljedno tome, po onom što će vidjeti, on će prepoznati, da 
je Bog u zajedništvu s njim (Sinom čovječjim); na malo zagonetan način on im to svima kaže u r. 
51 . 72 

Po običaju, ne kaže se izričito da li je Natanael primio poziv, ali je to očito iz cijelog konteksta. 

70 ' ' 

I Isus pokazuje da to zna, kad mu kaže da će vidjeti većih stvari. 


71 U ovom odlomku susrećemo se s tri mesijanska naslova: »Kralj Izraela«, »Sin Božji« i »Sin čovječji«; o njima vidi 
Sabourin, o. c, 48—58, 219—231, 264—267; također Boismard i Lamouille, o. c, 51—53. 

72 Općenito ovdje vide aluziju na Jakovljev san (Post 28,12—15) o ljestvama koje su spajale nebo i zemlju, i anđele Božje 
koji su uzlazili i silazili po njima, stoje sve značilo daje Bog bio s njim; tako i anđeli Božji koji uzlaze i silaze nad 
Mesijom, označuju stalnu vezu između Boga i njega. — U Mt 25,31 anđeli prate Sina čovječjeg pri njegovom slavnom 
povratku na koncu vremena; zbog toga neki vide i u našem tekstu daje već najavljena ta eshatološka vizija; nama se čini 
ta anticipacija preranom. 

73 Natanaela obično poistovjećuju s Bartolamejem iz liste Dvanaestorice (Mt 10,3 i paral.). 

8) SVADBA U KANI 
(POLOVICOM OŽUJKA G. 28) 
Iv 2,1—11 


Ova je pripovijest izvanredno važna, jer stavlja na kušnju kristologiju i mariologiju. U isto 
vrijeme, jedna je od egzegetski najtežih u četvrtom evanđelju, djelomično možda upravo zbog toga 
svog značaja. Može se reći, da je skoro svaka riječ u prvih pet redaka predmet rasprava. Komentatori 
uživaju u ovom tekstu, pokazujući oštrinu svog opažanja, svoju obrazovanost i mašta. Stvarno se 
teško odlučiti među tolikim mišljenjima i tolikim mogućnostima mišljenja. Najzanimljivije je da se 
ima što prigovoriti svim tim mišljenjima; nijedno od njih nije neranjivo; nijedno od njih ne može 
računati sa sigurnošću. Ako se ja odlučujem za neko tumačenje, činim to jer mi izgleda da je 
izravnije izraženo u samom tekstu. A računam također i sa šutnjama teksta. Bilo bi nerazborito 
pretpostaviti da je dijalog između majke i sina u ovom prizoru reproduciran u potpunosti. Isto tako, 
treba računati s ljudskim i religioznim psihološkim stanjem glavnih osoba točno u ovom povijesnom 
času. 

Događaj se odigrava »treći dan« poslije zadnjeg ispripovijedanog slučaja, tj. Natanaelovog 
poziva. Vidi se daje Isus ostao dva dana kao gost u Natanaelovoj kući. Naša kronologija vodi nas do 
polovice ožujka. 

U nekoj kući u Kani slavila se svadba. U imućnijim obiteljima, (po svemu izgleda da je to i naš 
slučaj), te bi svečanosti znale trajati i po sedmicu dana. Uzvanici bi dolazili prema prilikama; svi nisu 
mogli doći istog dana. 

Mjesto se zove Kana galilejska. Identifikacija ovog mjesta je nesigurna. Mišljenja su 
podijeljena između Kefr Kenna, sela sjeveroistočno od Nazareta, na sadašnjem putu između Nazareta 
i Tiberijade, i ruševina zvanih Khirbet (Jana, 14 km sjeverno od Nazareta. Vjerojatnije je prvo mjesto 
(Kefr Kenna), sudeći prema staroj predaji. Sadašnja franjevačka crkva u selu sagrađena je na mjestu 
nekog starog svetišta, čiji tragovi se mogu pratiti sve do VI st. 74 

Na svadbi je i Isusova majka. 75 Pretpostavlja se daje tamo došla prije Isusa. Sudeći po tome da 
ona pazi na sve pojedinosti i da posreduje u času nevolje, reklo bi se da joj je bila povjerena dužnost 
da bdije nad dobrim tokom svečanosti; a to bi opet moglo značiti da je bila u nekom užem odnosu s 
mladencima. To je razlog da je i Isus bio pozvan na svadbu. Ali, njegova bi se prisutnost i bez toga 
mogla razumjeti zbog posebnog prijateljstva s Natanaelom, koji je iz ovog sela. U svakom slučaju, 
kako je Isus već imao oko sebe skupinu učenika, poziv je bio za sve njih. Oni dolaze jednog od 
zadnjih dana svečanosti, kad namirnica već počinje ponestajati... Marija, koja sve vidi, zapaža da 
nema vina. 

— Nemaju vina, kaže Isusu. Strašno težak položaj. Vino je glavna stvar na svadbi. 

Ovdje počinje govoriti »šutnja« teksta. 

Gospa saopćava tu nemilu vijest upravo Isusu, koji je obični uzvanik kao i drugi, i koji kao 
takav nije pozvan da rješava obiteljske probleme te vrste. Prirodno bi bilo da je ona otišla govoriti s 
domaćinom, jer je očito da je Marija zabrinuta zbog te poteškoće i da bi je htjela nekako riješiti. Ako 


74 Tekstove predaje o Kani vidi u Baldi, Enchiridion, far. 238-264. Autor zapaža da »redoslijed puta i:udaljenost koju 
hodočasnici pretpostavljaju između Nazareta i Kane, više govore u prilog Kefr Kanne« (o. c, 257, bilj. 1). Drugi se ne 
slažu s tim mišljenjem. 

75 Kako je odsutan Josip, neki misle daje u to vrijeme već bio mrtav. 

se ona, usprkos tome, obraća Isusu, znači da mu želi reći, da ga moli, da mu predlaže, da se 
nada da bi on mogao nekako riješiti tu poteškoću. Nije to obična obavijest, nego zainteresirano 
posredništvo ... 76 

Neki kažu da Marija nije mogla moliti za čudo, Zbog toga Sto Isus dotada nije bio učinio 
nijednog čuda, i što se ni po čemu ne vidi da bi ona mogla nešto znati o čudotvornoj moći svog Sina. 
Ali, oni koji tako misle, ostavljaju na brzu ruku po strani cjeloviti kontekst evanđelja, po kojem bi se 
inače moglo bolje razumjeti Gospino psihološko stanje ovog časa. 

U prvom redu, tu su izvanredni događaji pri rođenju i djetinjstvu. Oni su neizbrisivi. Za nju su 
bili objava vrhunaravnog značaja i sudbine njezina Sina. Ona je povjerovala bezuvjetno, oslanjajući 
se jedino na Božju riječ. Ali ta je vjera također i obaveza: »čuvati brižno sve te stvari u svom srcu« 
(Lk 2,51): razmatrati, opažati, uspoređivati... Sigurno, iza toga slijedi dvadesetak godina mirnog 
života u Nazaretu. Godine ljudske monotonije. Ništa izvanrednog. Njezin Sin živi i radi kao i svi 
drugi ljudi. Ali ona zna, da nije kao drugi ljudi. Zna to po vjeri, koju je imala još prije nego se on 
rodio. Ona se hrani tom vjerom, sa željom da sve bolje razumije te stvari. S tom svojom tajnom u 
srcu i s majčinskim okom koje na sve pazi, ona je u stanju otkriti, pod običnom vanjštinom, neke 
božanske bljeske, koje vjerojatno nijedan drugi ljudski pogled ne bi bio u stanju zapaziti. To je drugi 
period vjere i intimnih otkrića... Njezin Sin nije kao drugi ljudi... I sada, (događaji ovih posljednjih 
sedmica. Prije tri mjeseca, Isus je sa skupinom Galilejaca otišao na Jordan, da se priključi 
Krstiteljevom pokretu. Ubrzo je doznala da se radi o konačnom odlasku. Vijesti se šire brzo kao 
požar. Ona zna sve što se tamo dogodilo, što je rekao Krstitelj..., o Duhu Božjem, koji je već 
zavladao životom njezinog Sina... I sad ga vidi ovdje, već okruženog učenicima, koji čvrsto vjeruju 
da je on Mesija. Njezina vjera, koja se dosad nije osnivala ni na čemu konkretnom, dobiva sada 
osjetnu podršku. Ona osjeća da joj njezin Sin više ne pripada, jer vidi da se definitivno predao 
»stvarima svoga Oca« (Lk 2,50). Ona sad razumije da se kod njega počela pokazivati ona druga 
dimenzija njegova bića, kako joj je to bilo objavljeno prije više od trideset godina ... 

S ovim Duhom Božjim, koji ga sada nosi posvuda, ne bi li možda mogao riješiti i ovaj 
obiteljski problem? 

Isus, u prvi čas, to neće. Zatim mijenja svoj plan. Sve to može izgledati čudno, ali samo na prvi 
pogled. 

— Što ti hoćeš od mene, ženo? Još nije došao moj čas... 

»Ženo« nije izraz prezira ili manjka ljubavi. Najbolji dokaz za to je da upotrebljava taj izraz i u 
vrhunskom času križa (19,25). I upotrebljava ga isto (tako obraćajući se jednoj ženi, koju je uvijek 
volio (20,15). Ali je sigurno da ne znači nikakvu familijarnu bliskost; zvučilo bi to nekako kao kad 
bismo se mi obratili svojoj majci zovući je »gospođom« mjesto »imamom«... Nema sumnje da Isus 
želi naglasiti razmak. Fizičko materinstvo za njega ne stoji više na prvom mjestu; on već djeluje kao 
Mesija; »stvari njegova Oca« zauzimaju prvo mjesto. 


76 Drugi misle, da bi to značilo praviti nasilje nad tekstom. Majka bi jednostavno obavijestila sina o delikatnoj i za 
domaćine malo nedostojnoj situaciji: »Katastrofa! Nemaju vina! Sta će uraditi?« (usp. Boismard i Lamouille, o. c, 105— 
106; ali nisu oni jedini koji tako misle). — Sigurno, tekst ne traži više od toga, ali kontekst, da. Iz konteksta je posve 
jasno, daje Gospa zabrinuta zbog te poteškoće i daje nastoji riješiti. Zašto se onda obraća Isusu, kojeg se ta stvar ne tiče? 
Prisutnost Djevice nije bila patrebna obliku ovog čuda; zbog toga, ako ona posreduje, sigurno to ne radi u ulozi običnog 
komentatora. 

»Što ti hoćeš od mene? Doslovno: »Što meni i tebi?«. Ovaj izraz susreće se često u Bibliji (i 
također u grčkoj književnosti), i prema raznim kontekstima dobiva i različite nijanse u značenju, ali. 
uvijek s osnovnim biljegom opozicije među dvojicom učesnika. Postoji uvijek razlika u planovima, u 
mišljenjima, u interesima, u postavljanju pitanja ... Ovdje bi mogao otprilike značiti: Zašto se miješaš 
u moje planove? Ti misliš na to kako da se riješi časovita potreba, dok ja moram misliti na svoj »čas« 

Tvrdi izrazi, bez sumnje. Mogli bi se sablazniti oni koji ih uzimaju ovako nasamu, ne držeći u 
vidu duhovni kontekst osoba. Zato se u komentarima srećemo s tolikim stilističkim akrobacijama, s 
nakanom da se ublaži njihov smisao... 

Ali to zaslađivanje nije potrebno. Opet se treba prenijeti u psihološko stanje osoba u tom 
povijesnom času. 

Isus je već započeo svoju mesijansku djelatnost. On je oduvijek bio svjestan da pripada svom 
Ocu (Lk 2,50). Od vremena svog krštenja, on tu svijest proživljava kao zreo čovjek i već pretvorenu 
u konkretne nacrte svog poslanja. Odsada, njegovo će poslanje orijentirati cijeli njegov život. 
Poslanje prije svega: »stvari njegova Oca« prije svake druge stvari. Odsada, sve je podvrgnuto 
najvišem interesu Kraljevstva Božjeg. 

Takva odluka nužno donosi bolne raskide: otraga ostaju prijašnja kuća, prijašnja obitelj, 
prijašnje zanimanje ... Korjenite odluke ne poznaju srednjih nijansa: sve je da ili ne, sa mnom ili 
protiv mene. Korjenita odluka za Boga stavlja u drugi red sve ljudske procjene. 

Jesu li stvarno bolni ti raskidi? Sve zavisi od toga kako čovjek proživljuje tu odluku. Ima 
bolova i bolova. Ima i radosnih bolova. Ne znam zašto nas začuđuje Isusov slučaj, kad isto to 
možemo iskusiti i u svom vlastitom životu. Kad se mladić ili mlada djevojka odluče za redovnički 
život, to nekim osobama, tuđim obitelji, može izgledati kao neosjetljivost prema roditeljima, ali kad 
bi upitali same roditelje, vidjeli bi, da su oni sretni što njihova djeca mogu ostvariti svoj san, premda 
ih nužno mora boliti rastanak s njima... 

To je slučaj Isusa i Marije. Njih su dvoje bili prožeti jedno drugim. Majka je proživljavala 
sudbinu svoga sina. Oni su mogli govoriti posve jasno jedno drugome. I savršeno su se razumijevali, 
jer su bili na istom »valu«. 

Slučaj koji najviše sliči ovome jest epizoda u hramu (Lk 2,50). Zašto ste me tražili? Zar niste 
znali da se ja moram zauzimati za stvari mog Oca? ... Zašto se miješaš u moje stvari? Zar nisi znala 
da ja imam svoj »čas«? 

Ovom zgodom, Djevica se sigurno sjetila onih riječi u hramu od prije više od dvadeset godina... 
Sad ih čuje po drugi put, ali ih razumije bolje u ovom kontekstu novog života, koji je njezin Sin već 
započeo. Mjesto bola, intimno se raduje, jer vidi da se ispunjaju obećanja... 

»Još nije došao moj čas« ... Isus neće djelovati, jer još nije došao njegov »čas«. Taj »čas« je u 
vezi s eventualnim djelovanjem, što ga iziskuje sadašnja situacija; uspkos Ivanovoj terminologiji na 
drugim mjestima, ovdje kontekst ne dopušta drukčijeg tumačenja. Drukčije rečeno: u misionarskim 
Isusovim planovima, nastupiti s čudom nije bilo predviđeno za ovaj čas. 


77 Mnogi tumače »čas« kao proslavljanje po smrti i uskrsnuću, na temelju Iv terminologije, koji uvijek rabi ovaj izraz u 
ovom smislu (usp. 7,30; 8,20; 12, 23. 27; 13,1; 17,1). Čudo koje ovdje čini, bila bi prefiguracija i anticipacija tog 
proslavljenja (usp. r. II). Ali ideja »časa« kao konačnog proslavljenja čini nam se prerana u ovom povijesnom momentu. 

Poteškoća je u tome, da Isus ipak protivurječi sam sebi i čini čudo. Ali to ipak nije nikakvo 
protivurječje, niti ima razloga za sablazan. Ovo nije jedini slučaj da Isus mijenja svoje planove. 
Ženi Kananejki najprije kaže da joj neće ozdraviti kćer, a zatim je ozdravlja (Mt 15,24.28). Svojoj 
rodbini (najprije kaže da neće ići na svetkovinu, a zatim ode (Iv 7,8.10). U bilo kakvom planiranju 
bilo kojeg razumnog čovjeka, ovo mijenjanje je moguće i treba ga predvidjeti. Pastoralno planiranje 
ne može biti ukočeno: mora računati s novim okolnostima, koje mogu nastati i kojima se treba 
prilagođavati. Isus ne radi ništa drago. Ne može se reći da time mijenja Božje planove. U Božjim 
planovima već su bile predviđene i te promjene... 

I sada, još jedanput, govori »šutnja« teksta. Prvi odgovor Isusov bio je negativan, ali se Gospa 
ponaša kao da je on pristao. To znači da su njih dvoje još razgovarali, i da je Isus konačno dao svoj 
pristanak. 

—Učinite što vam god rekne..., kaže Marija poslužiteljima. 

S tim počinje ostvarivanje čuda. Cijeli niz pojedinosti naglašuje njegovu veličinu i autentičnost. 

Isus naređuje služiteljima da napune vodom šest posuda koje su redovito služile za obredna 
pranja. Bile su to ogromne posude, svaka od njih od dvije ili tri »metrete«, tj. između 80 i 120 litara; 
u cijelosti oko šest stotina litara vode a kasnije vina. Količina sadržaja naglašava veličinu čuda. 

Posude su bile napunjene »do vrha«, da ne bude nikakve sumnje u autentičnost promjene. 

Isus sada naredi da odnesu sadržaj ravnatelju stola. Oni zahvatiše jednu količinu, ali odmah 
zapaziše, da se voda koju su oni sami bili donijeli najednom pretvorila u vino. Zadivljeni u prvi čas 
ne mogu izgovoriti ni jedne jedine riječi... Govorit će kasnije... Uvelike se zadivio i ravnatelj stola, ali 
iz drugog razloga. On nije ništa znao o čudu, ali okušavši vino, ustanovi da je odlično, čudna stvar, 
da se tako dobro vino ostavi za konac svečanosti. On tako prigovori mladoženji: obično se dobra vina 
iznose na početku, a kad se svi dovoljno ponapiju, pa više dobro ne razlikuju, može im se dati i 
bućkuriš... A ovdje su uradili sasvim protivno ... Još jedna pojedinost, koja potvrđuje autentičnost 
čuda. 

Evanđelist bilježi daje to bio prvi Isusov »znak«; tj. prvo čudo koje je učinio za vrijeme svog 
javnog djelovanja. Dva učinka postiže to čudo: 

— S njim je Isus pokazao svoju »slavu«. Zbog toga što je isto s Ocem Sin uživa njegovu slavu 
(usp. 1,14). Čudo je djelo moći Božje, i to sačinjava njegovu slavu; što znači, da su Isusova čudesa 
izvanjska i povijesna očitovanja te vječne slave, koja je njemu prirođena (usp. također 11,4). Čudo je 
»znak« njegove slave. 

Zbog ovog čuda, njegovi učenici »povjeravaše« u njega. Već prije, oni su početno vjerovali da 
je on Mesija, ali se sada ta vjera potvrđuje i raste s ovim očitim dokazom vrhunaravne moći, koja 

djeluje u Isusu. 


78 U zadnje vrijeme, sve više se prihvaća upitni oblik fraze (tako i naš hrvatski prijevod u izdanju Stvarnosti, Zagreb 
1998). Zar moj čas nije već došao? Sto znači daje već došao. Tekst bi rekao sasvim protivno od onoga što prividno kaže. 

I tako bi nestala svaka poteškoća. Tražiš od mene da interveniram? Pa nema poteškoće, već je došao moj čas... — 
Filološki, moguće je tako čitati tekst, ali takvo čitanje, osim što je nasilno, jest i sumnjivo kao želja da se izbjegne 
poteškoća teksta. 

79 U komentarima se mogu vidjeti razne simbolike ovog kazivanja. Simbolika je stalna oznaka četvrtog evanđelja. Neki je 
toliko pretjeruju, da skoro upadaju u alegorizaciju (od tog pretjerivanja boluje i inače odlični komentar Boismarda i 
Lamouillea). Zna se da simboličko tumačenje ne ide na uštrb povijesne istinitosti događaja. 

Čudo u Kani pruža nam priliku, da reknemo nekoliko riječi o Isusovim ČUDESIMA uopće. To 
nas opet primorava, da se sjetimo nekih općih crta teologije čuda. 80 Budući su Isusova čudesa jedan 
od bitnih dijelova evanđelja, ovi reci poslužit će nam kao orijentacija za bolje razumijevanje 
pojedinih slučajeva. 

Odmah na početku treba napomenuti da je čudo siloviti upad vrhunaravnog u život svijeta i 
čovjeka, i da je, prema tome, jedini mogući stav prema njemu stav vjere ili nevjerovanja. Nastojati 
učiniti čudo »prirodnim« lud je i beskoristan pothvat. Jednostavno rečeno, treba imati odvažnosti 
(reći: vjerujem, ili: ne vjerujem. 

Naravno, naša vjera treba biti razumna. Sv. Augustin je rekao da nitko ne bi vjerovao, kad ne bi 
vidio da treba vjerovati (»nemo crederet, nisi videret asse credendum«). Vjerniku čudo nije nešto 
nelogična ili protivurječna u samom sebi. 

Definicije čuda iz prošlih vremena obično su nepotpune (djelomične), zato što su uzimale u 
obzir samo neke vidove čuda, zapostavljajući ili ne obazirući se na druge. 

U Rječnicima se kaže da je čudo »osjetni čin koji nadvisuje naravni red, proizveden od Boga«. 
U stvari, to je definicija sv. Tome, kako ćemo kasnije vidjeti. Ovdje se bit čuda očito stavlja u odnos 
s naravnim redom (nadvisuje ga, nešto je vrhunaravno) i s njegovim uzrokom (proizvedeno je od 
Boga, jedinog koji nadvisuje naravni red). Jednom riječju, bit čuda bila bi njegova transcendencija. 
Treba odmah napomenuti, da za Bibliju (glavni izvor teologije čuda) ovaj vid ne samo nije bitan, 
nego nije ni najvažniji. 

Uostalom, i sam odnos čuda prema naravnom redu teško da bismo danas izrazili na isti način. 

Definicija, koja je kroz vjekove vladala u teologiji, potječe od sv. Tome: »Aliquid dicitur esse 
miraculum quod fit praeter ordinem totius naturae creatae« — »Zove se čudom nešto što se dogodi 
izvan reda bilo koje stvorene naravi«. 

»Kad kažemo 'narav', razumijemo cjelovitu stvarnost koja nas okružuje i koja je pristupačna 
našem opažanju, koja čini sama po sebi zatvorenu i savršenu cjelinu te koja se kreće zahvaljujući 
svojoj vlastitoj vitalnosti i ponaša se prema karakterističnim zakonima i normama. Sto odatle ne 

proizlazi, zove se vrhunaravno ili »mimonaravno«. 

Čudo ne računa s ovom naravi ni sa zakonima koji je sačinjavaju. Ove zakone čudo obustavlja, 
ukida, povređuje..., ili kako vam se to svidi nazvati. Jedino Bog, koji je stvorio taj red, može ga i 
ukinuti. Čudesa su, dakle, »događaji proizvedeni od Boga izvan kozmičkih procesa« (Lapointe). 

Razvitak znanosti i racionalizma odlučno je zanijekao tu tvrdnju, pa se čudo smatra nemogućim 
apsurdom. Mislilo se da svijetom vlada apsolutni! 


8n Bibliografija, o ovoj tami je beskonačna, i lako se može naći u svakoj biblijskoj enciklopediji ili u specijaliziranim 
studijama. Ja ovdje navodim samo neke radove kojima sam se više služio: članak Miracle u Vooabulaire de Theologis 
Biblique (Xaviar Lean-Điufaur); Ch. nuquioc, Christologie, I, 114—1:20; Vittoirio Marcozzi, II Miracolo, Milano 1(957; 
Adriantus de Gtroot, De Bijbel over het Won-der, Roermiorud; Franz Kamphatuis, Die Wunderberichte der Evangelien, u 
Bibel und Leben, 6 (1965), 122—135; Heniry Wan»sbrough, Jesus the Wonderworker, u The Clergy Revievo, 55 (19<70), 
859—867; Roger Lapointe, Qu'en est-il des miracles?, u Eglise et TKeologie, 6 (1975), 77—96; Dr. Vjelkoslav Bajsić, 
Osjećaj za čudo i čudesno kao sastavni dio štovanja svetaca, u Bogoslovskoj smotri, 44 (1974), 53—58; A. 
Augustinovich, Notas sobre el pentecostalismo catolico, Caracas 1974, 74—82; Norbart Bunđscherer, Moderne 
Naturivissensćhaft und christlicher Glaube, Miinohen 196-8 (u špamjolsikom prijevodu, Billbao itd. 1969, str. 283— 
301). 

81 De Groot, o. c, u španjolskom prijevodu (Estella 1970), str. 13. 

determinizam, ustaljeni, kruti, nepromjenljivi i univerzalni zakoni, koji ne dopuštaju da se 
dogodi nešto izvan njihova dosega, tako da čudo ne bi bilo ništa drugo nego neznanje koje ne zna da 
je neznanje (Spinoza). Znanost može dopustiti neistumačeno, ali ne može dopustiti neistumačivo; tj. 
ima stvari koje znanost danas nije u stanju istumačiti, ali koje se mogu istumačiti prirodnim putem i 
koje će sigurno biti istumačene u budućnosti. Pripustiti čudo, znači tumačiti pomoću transcendmcije 
ono što se danas ne može istumačiti znanstvenim putem ... 

Danas znanost nije baš tako uvjerena u determinizam prirode. Na primjer, dopušta se 
mogućnost slučaja, da se i ne govori o slobodi i nepredvidljivom u ljudskom životu, tako da nije 
nelogično pomisliti isto tako daje moguća neka nadnaravna intervencija izvan prirodnih zakona. 

Ali, ipak, danas se ljudima ne sviđa puno ideja Boga koji bi ukidao, obustavljao ili povređivao 
svoje vlastite zakone. Djelovanje Božje u stvorenom svijetu događa se nužno unutar »prirode«; tj. 
također unutar njezinih zakona. U stvari mi niti smo otkrili te zakone niti ih možemo zamisliti. To su 
skrivene i na neko vrijeme nedjelotvorne moći stvorenog svijeta. Te moći je sam Bog stavio u 
stvoreni svijet i one su, prema tome, svakog časa podložne njemu. Kad Bog učini neko čudo, izvodi 
na svjetlo i stavlja u pokret te skrivene mogućnosti, koje bi inače bez njegova zahvata ostale tog časa 
nedjelotvorne: »Čudo je ostvarenje snaga, koje postoje u svijetu, prema njegovim vlastitim zakonima, 
ali tako da se same po sebi ne bi mogle povezati na onaj način kako se one pojavljuju u određenom 
času. Premda čudo znači izuzetak unutar onoga što zapažamo u svijetu kao stalno, ipak je sigurno da, 
dopuštajući čudo, dopuštamo isto tako da Bog djeluje u svijetu po zakonima koji su svojstveni tom 

svijetu. Čudo, kao inicijativa Božja, savršeno se i bez ikakvog otpora uključuje u razvoj svijeta«. 

Stvarno, svijet se razvija prema nekom blistavom završetku kozmičkih razmjera. Jedanput će se 
i materijalni svijet, sada podvrgnut propadanju i vremenitosti, pridružiti konačnoj slavi sinova Božjih 
(Rim 8,18—22). Čudom, Bog unaprijed ostvaruje iako samo djelomično, lik toga otkupljenog svijeta. 
Svako je čudo novo stvaranje Božje, koje nam daje nazrijeti ono što će jednom postati naš svijet i mi 
u njemu: novo nebo i nova zemlja..., 84 


82 »Isključujući ono što se označilo kao inflacija čuda, koja je u prošlosti pogodovala nepoznavanju znanstvenih 
determinizama, koje je znanost otkrila, ostaje čvrsta mogućnost, da razum ne mora odbaciti čuda, jer bi mogao doći u 
protivurječnost sa znanstvenim determiniranom. Uistinu, determinizam naravnih zakona nije toliko krut, da ne bi 
dozvolio neko povezivanje, neko krivudanje, neki pluralizam mogućih izbora u razvoju pojava. Sam život, naročito u 
svojim višim oblicima, a posebno u čovjeku, daje nam za sve to dokaz, što ga, kako izgleda, biološka filozofija nije 
shvatila u svoj njegovoj širini i značenju«: Francois Russo, La Science et l'incroyance, u Nouvelle Revue Theologique, 
106 (1974), 246—265; navod prema kondenzaciji na španjolskom u Selecciones de Teologla, 15 (1976), 34. 

83 De Groot, o. a, 14—15. 

84 »Ništa nas ne primorava, da vidimo čudo kao neki samovoljni i strani zahvat Božji, kao da bi Bog spriječio tok svog 
vlastitog stvorenja. Naprotiv, čudo ne ide protiv sila stvorenog svijeta, nego na divan, dobar i sretan način čini da ona 
zablistaju u pravcu 'uzdisaja i porođajnih muka’ stvorenja (Rim 8,22). 'Moj Otac neprestano radi, zato i ja radim' (Iv 5,17). 
Zbog svega toga, ne smijemo govoriti o 'povredi naravnih zakona'. Najbolje bi bilo reći, da čudo čini čovjeka svjesnim da 
ne zna što se može dogoditi u njemu samom i u svijetu. Čovjek se začudi kad mu svijet dopusti spoznati štogod od njemu 
svojistvenih ciljeva. Vjernik po čudu ide tragom početne akcije novog stvorenja, u koje je već ušao uskrsli Gospodin«: De 
nieuwe katechismus, famozni Novi holandski katekizam iz g. 1966; navod prema španjolskom prijevodu, Barcelona 1969, 
108—9. 

Čudo, dakle, pripada viziji ovog novog budućeg svijeta — »ne pokraj, nazad, povrh ili ispod, 
nego pred njim. Jedan 'drukčiji svijet' i koji ide pred ovim, ne da ga uništi ili da mu oduzme stvarnost, 
nego da pokaže njegovu relativnost. Ne poništuje ga, jer se ocrtava jedino u perspektivi koju otvara 
svijet našeg sadašnjeg iskustva. Ali ono pokazuje njegovu relativnost, jer se predstavlja s obzirom na 
njega kao dugoročnije rješenje. Kakve razloge imamo da zamišljamo neki svijet viši od sadašnjeg? 
Jednostavno to što nam ovaj svijet našeg sadašnjeg iskustva ne izgleda dovoljan. Sposobni smo — 
utopijski ili ne — zamisliti mogućnost drukčijeg i boljeg svemira nego što je ovaj. Dapače i 
fatalistične vizije svijeta uključuju neki ciklični preporođaj, kao da predmnijevaju da se stvari ne 
mogu isključivo svesti na sadašnje stanje. I još više. Postoji čovjekova želja i mašta. Čovjekova želja 
redovito ide dalje od onoga što se funkcioniranjem ovoga svijeta može dobiti. A što se tiče mašte, u 
općoj ekonomiji ljudskog života ,ona ima ulogu odbiti ono što je već bilo učinjeno, s pogledom 
uprtim u ono što bi moglo biti«. 85 

Perspektiva različnog i višeg svijeta, kamo nas čudo unaprijed uvodi, jest ne samo predmet 
čovjekove nade, nego i zahtjev ljudskog duha. Kako rekosmo, vjera koja dopušta čudo jest razumna, 
ali samo vjera ga može dopustiti. 

Ova razmatranja o odnosu Boga i naravnog reda u čudu bila su potrebna da se zadovolji naša 
znanstvena nespokojnost, ali su daleko od onog što zaokuplja Bibliju s obzirom na čudo. Bibliju su 
napisali ljudi posebnog načina mišljenja, koje ne razaznaje skup »uzroka «koji se kreću u svijetu, 
nego sve izravno svodi na Boga, jedini uzrok svih stvari. Za Bibliju, čudo je jednostavno čin Božji i 
ništa više. 

Ali za nas danas nije svejedno znati na koji je način Bog (ili Isus) auktor nekog »čudesnog« 
čina. Zbog toga, na koji bilo način se razumio odnos Boga i prirodnih zakona, uvijek treba imati pred 
očima razliku između takozvanog »apsolutnog« i »relativnog« čuda. Apsolutno čudo uvijek je 
događaj, koji se, pri sadašnjem razvitku svijeta, ne može dogoditi bez izravne intervencije Božje, bilo 
da se radi o ukidanju prirodnih zakona, ili da se radi o anticipaciji budućeg svijeta unutar dinamike 
današnjeg svijeta. Naprotiv, relativno čudo jest čudo samo s obzirom na nas i na stupanj našeg 
razumijevanja prirodnih zakona. Doseg »čudesnog« zavisit će od mjere znanstvenih spoznaja. Mnoge 
osobe smatrat će »čudesnim« neke događaje, koji će za druge biti posve »prirodni«. 

Treba imati u vidni da su u mnogim slučajevima koji su smatrani čudesnim, bili po srijedi 
fizički, premda nepoznati ili nedovoljno poznati uzroci kao što isto tako mogu biti po srijedi psihički 
uzroci, koji su danas strastveni predmet psihologije i parapsihologije: ozdravljenja, objave, 
prikazanja, vizije, čuvenja, telepatija, pronicljivost, predznanja, poruke s drugog svijeta..., itd. Zbog 
svega toga, čudo treba dokazati, a nikada pretpostaviti. Premda može izgledati pretjerano, u praksi se 
treba držati slijedećeg pravila: »Koliko god bi čudna i izvanredna mogla izgledati neka znanstvena 
hipoteza, ne treba je omalovažavati, jer bi sto puta čudnovatija i izvanrednija bila nadnaravna 
intervencija«. 86 

Razumije se da se ni u ovim »naravnim« slučajevima ne može isključiti čudo već unaprijed i 
aprioristički. Ne može se isključiti mogućnost, da bi 


83 R Lapointe, nav. čl.; navod prema kondenzaciji na španjolskom, u Selecciones de Teologia, 15 (1976), 250—251. 
86 Usp. A. Augustinovich , Notas sobre el pentecostalismo catolico, 72 i 80. 

neka metafizička transcendentalna snaga iskoristila skup čimbenika, kojima znanost tumači 

neki fenomen. 

Sve to treba primijeniti i na Isusova čudesa u našim evanđeljima. Neka su od njih očito 
»apsolutna«, kao uskrsnuća mrtvih ili zahvati u fizičkom svijetu; i najveće od svih čudesa, njegovo 
vlastito uskrsnuće. Ali neke druge događaje njegovi su suvremenici mogli smatrati čudesima, dok su 
u stvari oni mogli biti prirodni, premda njima nepoznati procesi. Ipak ni u ovim slučajevima ne može 
se unaprijed isključiti čudotvorni zahvat Isusov; potrebno je razaznati stvarnost u svakom pojedinom 
slučaju. 

Za bibličko razumijevanje čuda treba imati u vidu slijedeće dvije stvari: 

—Najprije, da transcendentno i čudesno nije isto: »Budući da je transcendentno, upravo zato 
što nadilazi naravne snage čovjeka i prirode, na svoj način neobično i čudesno, dolazi lako do krivog 
zaključka da je riječ o posvemašnjoj identičnosti, tj. da rečenica: 'Sve što je transcendentno jest i 
čudesno' vrijedi i obrnuto: 'Sve što je čudno i čudesno jest i transcendentno'. Pri tom se, međutim, ne 
uvažuje činjenica da je čovjek vrlo ograničen i da sve što je po njegovu shvaćanju ili po njegovu 

iskustvu čudesno, ne mora biti doista znak Božjeg djela. Inače bi svi luđaci bili sveci.. .«. 

Nisu sva »čuda« znakovi Božji. Ima izvanrednih stvari, koje izgledaju čudesa, ali koje s 
Bogom nemaju ništa zajedničkog. Tako možemo razumjeti stroge Isusove opomene, da se ne damo 
prevariti, budući da čudesne stvari mogu činiti i zle osobe (usp. Mt 7,22) i lažni kristi i lažni proroci 
(Mk 13,22). Sveti Pavao kaže da će ih dapače činiti i sam sotona preko Anti kr ista (2 Sol 2,9; usp. Otk 
13,13). 

Isto tako razumijemo zašto Isus nikad ne pristaje da učini neko čudesno djelo zbog samog 
čudesnog djela. Zamka koju mu je đavao htio postaviti za vrijeme kušnje, sastojala se upravo u tome, 
i znamo s kakvom snagom ga je Isus odbio (Mt 4,1—11). Isto je tako odbio pismoznance i farizeje, 
kad su zatražili od njega da im učini neko izvanredno čudo (Mt 12,38—39). Isto tako nije htio 
pomoću čudesa zadovoljiti takmičarske želje svojih zemljaka iz Nazareta (Lk 4,23), niti bolesnu 
znatiželju Herodovu (Lk 23,8—9). 

—Treba zatim znati da čudo nije odvojen čin, koji samo ima svoj posebni smisao kao taj čin, 
nego da je dio spasonosnog plana Božjeg, i da prema tome ima puno širi smisao: »Kršćanski Bog 
posjeduje, obzirom na čovjeka, svoj spasiteljski plan i to prije no što ga je itko zamolio za neko po 
sebno uslišanje. Tako i čudo, koje igra stanovitu ulogu u tom spasiteljskom planu, nije samo neki 
proizvoljni ili hiroviti proboj sa strane transcendencije u redoviti tok prirode, u svojoj posebnosti 
posve osamljen, nego se čudo posve uklapa u spasiteljski božanski plan te služi objavi i ostvarenju 
toga plana. Čudo je tu, dakle, podređeno nekom objektivnom redu koji stoji prije i ne zavisno od 

svakog ljudskog htijenja ili izražene potrebe«. 

Tako smo došli do srži biblijskog pojma čuda, do njegovog religioznog značenja. Čudo je 
objava (i djelomično ostvarenje) spasiteljskog plana Božjeg. Prema tome, ono se ne može odijeliti od 
Božje riječi; ono je i samo objavljujuća riječ Božja, samo što je i z ražena činom. Zato ga ne možemo 
odvojiti ni od osobe i poslanja Božjeg Mesije, u koje se ono uklapa sasvim prirodno kao njegov nauk 
i drugi njegovi egzemplarni gesti. 

Jasno je, dakle, da transcendentni vid čuda ne samo nije bitan za Bibliju, nego da je 
drugorazredan. On je pretpostavka (Bog je autor čuda). Stoji se 


87 Usp. Wihelm Boli, Religionspsychologie, Miinchen 1965; navedena misao prema španjolskom prijevodu, 
Barcelona 1869, 452. 

88 V. Bajsić, na nav. mj., 55. 

89 V. Bajsić, nav. č., 53—54. 

na tome da on ima objavnu dimenziju znaka i ostvarenja Božjeg plana po svom Kristu. Sama 
transcendencija nije dovoljna, jer se ona uvijek može loše tumačiti pa se takvim tumačenjima može 
doći čak do neoprostivog grijeha protiv Duhu Svetom (usp. 12,22—32). 

Ovdje možemo spomenuti samo neke najvažnije točke koje se odnose na religiozno značenje 

čuda: 

1) U prvom redu, čudesa su nerazrješivo povezana s osobom Isusa kao Mesije, spasitelja i 
poslanika Božjeg; tako su usko sjedinjena s njegovim poslanjem da bi zanijekati njih značilo 
zanijekati cijelo Evanđelje. 

— Moraju voditi do vjere u Isusa kao Krista, Sina Božjeg (Iv 20,31). 

— Moraju biti dokaz, da gaje Otac poslao (Iv 10,36). 

— Ona su Očevo svjedočanstvo o njegovom mesijanskom poslanju (Iv 5,36). 

— Lazarevo uskrsnuće treba služiti kao dokaz, da gaje Otac poslao (Iv 11,42). 

— Ozdravljenje uzetog čovjeka dokazuje da ima vlast opraštati grijehe (Mt 9,6). 

— Ići po vodi dokazuje daje »Sin Božji« (Mesija) (Mt 14,33). 

— Natanael prepoznaje u njemu »Sina Božjeg« (Mesiju) (Iv 1,49). 

— Po čudesima zna Nikodem da on dolazi od Boga (Iv 3,2). 

— Na pitanje nije li on Krist, odgovara pozivajući se na svoja čudesa, koja treba da svjedoče za 
njega (Iv 10,24—25). 

— Tako Isus može odgovoriti Krstiteljevim izaslanicima, da su njegova čudesa dokaz da je on 
Mesija i da on s njima započinje novo mesijansko doba l(Mt 11,2—5), kao što su navijestili proroci 
da će se dogoditi u eshatološkim vremenima (usp. Iz 35,5—6; 61,1). 

2) Ali čudesa dokazuju ne samo da je Isus Mesija, nego i to da je božanski Mesija, u posjedu 
božanske moći, zato što je bitno ujedinjen sa svojim Ocem. 

— Opraštati grijehe može jedino Bog a Isus pomoću čuda dokazuje da posjeduje tu vlast (Mt 

9,3). 

— Čudesa dokazuju daje Otac u njemu i on u Ocu (Iv 10,37; 14,11). 

— Zbog toga, Lazarova bolest, s obzirom na čudo koje misli učiniti, služi za to da se pokaže 
slava Božja i slava Sina Božjeg, po snazi Božjoj, koja sada djeluje u Sinu (Iv 11,4). 

— Na taj način, čudo u Kani pokazalo je njegovu »slavu« (moć), jer ga je učinio snagom 
Božjom, koja je u njemu (Iv 2,11). 

3) Budući da su čudesa nerazdvojiva od Isusovog mesijanskog poslanja, isto su tako 
nerazdvojiva od njegove evangelizacije ili poruke. Njegovo naviještanje i njegova čudesa sačinjavaju 
jednu jedinu poruku; njegova su čudesa riječi u akciji. 

—Na njegovim misionarskim putovanjima, propovijedanje evanđelja o Kraljevstvu ide skupa 
s njegovom čudotvornom djelatnošću (Mt 1,39; Mk 9,35). 

— Izabirao je Dvanaestoricu, da budu s njim i da im podijeli poslanje da propovijedaju i čine 
čudesa (Mk 3,14—15). 

— Kad šalje učenike na misionarski posao, daje im istu zadaću da naviještaju evanđelje i čine 
čudesa (Mt 10,7— 8 ). 

—Stvarno, oni rade ijedno i drugo na svom apostolskom poslanju (Mk 6,12—13). 

4) Ali ipak, nikada čudo ne može zauzeti mjesto koje ima riječ, i u usporedbi s riječju ono je 
drugorazredno. Čudo ne vodi nužno do vjere, dok bi riječ trebala biti dovoljna za tu svrhu (Lk 14,31). 
Puno više važi to za Isusovu riječ, jer prema javnom priznanju on je naučavao s takvim auktoritetom 

kakav se nikad prije nije vidio (Mt 7,29). Stvarno, mnogi su povjerovali u njega samo zbog 
njegove riječi, kao Samarijanci (Iv 4,41) ili dvorski činovnik (Iv 4,50). Isus hvali vjeru koja svoju 
sigurnost ne osniva na fizičkim dokazima (Iv 20,29). 

5) Ali sa sivim tim, čudo znači doprinos riječi; dodaje joj novu vjerodostojnost, pokazujući 
moć i božansku vlast onoga koji izgovara riječ (Iv 10,36 — 37; 14,11). Čudesa su božanska potvrda 
poruke. 

6) Budući da čudesa dokazuju prisutnost i moć Mesijinu, i budući da je glavini predmet 
Mesijinog poslanja Kraljevstvo Božje, čudesa dokazuju u isto vrijeme, da se to Kraljevstvo već 
započelo njegovom prisutnošću (Mt 12,28). A to opet znači da je svršilo kraljevstvo sotone. Odatle 
veliko značenje čuda kao pobjede nad sotonom. 

Sotona se dočepaje vlasti nad svijetom izravno posjednućem; 90 ali iskorištava i svaku slabost 
današnjeg svijeta (posljedica prvog grijeha, usp. Post 3,16—19) da »posije ljulj« (Mt 13,25) i tako 
proširi svoju vlast. 

Bila je, dakle, neizbježiva borba između Mesije i sotone. Ovaj dvoboj počinje kušanjem u 
pustinji (Mt 4,1—11), gdje Mesija pobjeđuje: simbolički (preludij onoga što će se stalno događati u 
čudesima. 

Izravna borba (i pobjeda) nad sotonom odigrava se u izgonjenju zlih duhova; zbog toga su tako 
česti ti slučajevi (kod sinoptika; u Iv nema nijednoga). Isus to čini snagom Duha Božjega 
(božanskom moću), kojim je bio obdaren pri svom krštenju; i budući da je Duh Božji protivan duhu 
zla, dokaz je to daje već došlo Kraljevstvo Božje (Mt 12,28). 

Ali svako Isusovo čudo znači poraz sotone a ne samo kad izgoni zle duhove. Uistinu, svako je 
čudo popravak nekog zla u prirodi, neke prirodne nesreće ili nedostatka (bolesti, neprijateljskih 
prirodnih elemenata, smrti), što je sve oružje u vražjim rukama. Na taj način, svako čudo tjera sotonu 
iz jednog dijela njegovog carstva. 

Tako su čudesa stvarni prednastup eshatološkog Kraljevstva, tog novog svijeta, u kojem više 
neće biti nikakvih nesreća ni zala. 

Tu istu vlast Isus predaje i svojim apostolima: ali duhovi se i njima pokoravaju, premda uvijek 
»u ime« Isusovo (Lk 10,17). 

Razumije se da pobjeda nad sotonom nije definitivna. Zanimljivo je primijetiti da se on, 
poražen u pustinji, povlači, ali do »(pogodnog časa« (Lk 4,13). Ta prilika odlučnog napada pruža mu 
se uoči Isusove smrti, kad se on služi Judom (Lk 22,3) i onima koji ga osuđuju na smrt (Lk 22,57). U 
toj zgodi izgledalo je kao da je sotona pobijedio ali je kasnije postalo očito, da je tu doživio najveći 
poraz. Ipak, on se nikad ne umara i nastavit će sa svojim napadajima sve do konca svijeta. Ali, on je 
već pao s neba kao munja (Lk 10,18): nema više nikakve nade u pobjedu. A definitivni poraz 
zaključit će se definitivnom borbom na posljednjem sudu (Otk 20,10). 

7)Poslije izloženog, bolje se razumije značenje čuda kao »znaka«. Ono je simbol, vanjsko 
očitovanje više stvarnosti. Ono je simbol Mesijine prisutnosti, autentičnosti njegovog poslanja, 
vrijednosti njegove poruke, njegove pobjede nad sotonom... 

To simboličko značenje izražava se već samom riječju, kojom naša evanđelja označuju čudo: 
»znak« (grčki, semeion«, plural »semeia«). 

Nalazimo ovu riječ već u sinopticima (Mt 12,38—39; 16,1.4; 24,30; Mk 16,17; Lk 23,8, itd.), 
premda uz druge izraze, 91 dok je ona u četvirtom evanđelju 


90 Za teološko-pastoralni. sud o toj stvari, usp. A. Augustinovich , Notas sobre el pentecostalismo catolico, 88—97. 

91 »Thaumasiia« (divni čini, koji pobuđuju pozornost i udivljenje); »dynameis« (moći, čini koji pokazuju moć); »terata« 
(čuda, čudesni čini). 

postala stručni izraz, isključivi način da se označi čudo, kad o njemu govori evanđelist ili druge 
osobe osim Isusa. Zanimljivo je da u ovom evanđelju Isus, kad govori o svojim čudesima, ne 
upotrebljava ovaj izraz, nego riječ »djelo« (grčki »ergon«, plural »erga«). 93 Samom uporabom ovih 
dviju riječi kao da bi se htjelo reći, da su čudesa objektivno, za cijeli svijet, znakovi ili simboli, ali da 
nisu to isto za Isusa: za njega su »djelo«, svojstveno Božje djelovanje u njemu. 

Što se tiče čudesa koja donosi četvrto evanđelje, posebna simbolika nekih od njih jasno je 
naznačena Isusovim govorima ili izjavama, izričito povezanim s čudom: takav je slučaj umnažanja 
kruhova (pagl. 6), slijepca od rođenja (pogl. 9), Lazarovog uskrsnuća (pogl. 11) i čudesnog ribolova 
(pogl. 21). To ne znači, da druga čudesa nisu znakovi, nego da njihovu simboliku treba odrediti 
prema cjelovitom kontekstu evanđelja. 

Da se povratimo sada na opću liniju znaka. Osim već spomenutih značenja mogu se naglasiti 
još i ovi: 

Čudo je znak moći, znak vrhovne moći, kojoj se sve podlaže (usp. Mk 4,41). Odatle riječ 
»moć« (grčki »dynamis«) da se označi čudo. 94 Naravno, radi se o Božjoj moći. Isus je liječio »moću 
Gospodnjom« (Uk 5,17). 

Čudo je znak Božjeg djelovanja u svijetu po Isusovoj osobi. Uistinu, sve što Isus radi, to Bog 
radi u njemu (Iv 5,19—21). I budući da Bog nikad ne može prestati djelovati u svijetu, tako isto i Isus 
mora uvijek biti aktivan (Iv 5,17). Tako se može Istumačiti zašto Isus rabi riječ »djelo«: on je 
uvjeren, da je čudo djelo Božje u njegovoj osobi, i da ga drugi mogu zapaziti kao znak tog djela. On 
je u svemu bitno sjedinjen s Ocem; njegovo poslanstvo sastoji se u tome da dovrši djelo Očevo (Iv 
4,34; 17,4). 

Kako smo vidjeli, čudo je simbol »slave« Božje (Iv 2,11; 11,4.40), upravo jer je simbol 
božanske snage, koja se sada očituje u Isusu. 

— Konačno, čudo je znak Isusove dobrote, njegovog razumijevanja ljudskih potreba (Mk 
8,1; lik 7,13). 

8) Ali čudo nije mrtav znak, nego uspješan. Ostvaruje ono što znači. Kako rekosmo, stvarno 
anticipira, u jednom dijelu današnjeg svijeta, definitivno kraljevstvo, gdje više neće biti oporbi, ni 
bolesti, ni smrti. 

9) Čudo je usko povezano s vjerom, samo što ta povezanost, na prvi pogled, može izgledati 
dvoznačna. S jedne strane, kaže se, da čudo može i treba voditi do vjere, a s druge strane zahtijeva se 
vjera kao prethodni uvjet za čudo ... Treba imati u vidu razna značenja vjere u ovom odnosu i razne 
časove toka događaja. 

— Prvi čas: potrebne su neke prethodne dispozicije da se prihvati čudo, biti prethodno 
otvoren prema vrhunaravnom. Vjera je tu isto što i povjerenje. Povjerenje u njegovu osobu, i još 
konkretnije, povjerenje u njegovu vrhunaravnu moć (usp. Mk 2,5; 5,28-34; 10,51—52; Lk 17,13,19). 
Isus ga zahtijeva od onih koji od njega traže čudo; taj zahtjev se pretpostavlja u njegovim izjavama 
slijepcu iz Jerihona (Mk 10,52) i izliječenom gubavcu (Lkl7,19), 


92 Sam Isus nikada ne rabi te riječi osim u složenom izrazu »znakovi i čuda« (»semeia kal terata), kao u Iv 4,48 i barem u 
nekim kodeksima Iv 6,36 (radi toga, složeni izraz na ovom mjestu je vjerojatniji, iako manje zastupan). Kako je rabe 
evanđelist i druge osobeusp.lv 2,11.18,23; 3,2; 4,54; 6,2.14.30; 7,31; 9,16; 10,41; 1.1,47; 12,18.37; 20,30. 

93 Iv 5,20.36; 7,21; 9,3.4; 10. 25.32.37.38; 14,10.1,1.12; 15,24; 17,4. —Jedanput i »braća« Isusova govore o njegovim 
»(djelima« (Iv 7,3). Iz konteksta je jasno da se odnose na čudesa, ali kao na dio njegovog djelovanja, a da im ne pridaju 
neko transcendentno značenje. 

94 Mt 7,22; 11,10.21.23; 13,54.58; 14,2; Mk 9,39; Lk 19,37, ito. 

kad im kaže, da ih je njihova vjera spasila. Ali ga zahtijeva (i hvali) i kod onih koji traže čudo u 
korist drugih osoba: od onih što su doveli uzetoga (Mk 2,5), od Jaira (Mk 5,36), od padavičarevog 
oca (Mk 9,23), od stotnika (Lk 7,9). 

Tako je neophodna ova prethodna vjera, da zbog nevjere Nazarećana Isus nije učinio ondje 
mnogo čudesa (Mt 13,58); što više »nije mogao« da ih učini (Mk 6,5). Očito, ne radi se o 
metafizičkoj, nego o moralnoj nemogućnosti. Bez prethodnih dispozicija, čudo ne znači nikakvu 
duhovnu dobrobit ni za koga; naprotiv, moglo bi se pretvoriti u dječje igranje ili glumačko isticanje, a 
to Isus nikako nije htio dopustiti. 

Slučaj Nazareta samo je kon kr etni slučaj nedostatka potrebnih dispozicija. U četvrtom 
evanđelju, taj stav zauzimaju osobito politički, socijalni i religiozni šefovi naroda. Taj se stav osniva 
na raznim moralnim uzrocima, koji su oprečni otvorenosti prema vrhunaravnom: fanatički legalizam 
(5,16; 9,16), nacionalističke mesijanske težnje (5,43), traženje osobne slave (5,44), oholost koju daje 
poznavanje zakona (7,48—49), strah da se ne izgube postignuti položaji (1.1,47—48), zavist (12,11), 
itd. Sve to dovodi do onog strahovitog sljepila, koje čini nemogućim pristup k istini (9,34; 12,40). 95 

—Drugi čas: kad već postoje potrebne prethodne dispozicije, čudo može dovesti do autentične 
vjere, do savršene vjere (usap. Mt 11,20—24; Mk 8,17—21). Pod tim se razumije vjera u Isusovu 
osobu; u transcendentni značaj njegove osobe; vjera da je on Krist-Mesija (Iv 7,31; usp. 9,35—38; 
20,31), poslan od Boga i jedno te isto s Bogom (Iv 3,2; 9,16; 10,36). Vidjeti ono što smo rekli pod br. 
1 . 

Čudo može dovesti do vjere, ali nije nužno da tako bude; vjera je uvijek slobodna; čudo ne 
pravi sile našem pristanku (usp. Lk 16,31); zbog toga neki mogu i dalje biti nevjerni, iako su 
prisustvovali čudesima (Iv 15,24; 7,4—5; 12,37). Ali njihova nevjera ne može imati isprike (Iv 
15,24; 9,41), zato što se svojevoljno zatvaraju pred mogućnošću vjerovanja, koju im Bog pruža. 

Čudo, dakle, omogućuje vjeru, a ova, sa svoje strane, vodi do autentičnog razumijevanja čuda. 
Samo vjera u Isusa kao Mesiju i Sina Božjega može dosegnuti pravi smisao čuda. Ono što je ovdje 
važno, nije sam povijesni čin, nego ono što se iza njega skriva i što se samo po vjeri može vidjeti. 
Čovjek koji ne vjeruje može prisustvovati nekom čudu a da ne prihvati njegovo religiozno značenje 
(Iv 4,48); može priznati njegov čudesni značaj i njegov transcendentni uzrok, ali neispravno tumačeći 
tu transcendenciju (Mk 3,22). I sami učenici mogu ne razumjeti neko čudo (Mk 8,17—21). Tako se 
može istumačiti Isusovo ponašanje u nekim slučajevima: to, na primjer, kako smo već vidjeli, da ne 
pristaje učiniti čudo, kad mu se to traži iz želje za čudesnim ili iz bilo kojeg drugog lažnog motiva; ili 
da ne pridaje važnosti prianjanju uz njegovu osobu, koje se oslanja isključivo na vanjski čudesni čin 
(Iv (2,23—24; 4,48) ili na neki interes koji se od toga ima (Iv 6,26). Tako se tumači također njegova 
stalna praksa, kojom je zabranjivao da se njegova čudesa razglašuju (Mk 1,44; 3,12; 5,43; 7,36; 8,26, 
itd.): govoriti o nekom čudesnom činu, ne znači izraziti cijelu njegovu stvarnost; ispripovijedati neki 
čudesni čin u njegovoj povijesnoj golotinji nekom nevjerniku, ne samo da mu neće donijeti nikakve 
duhovne koristi, nego može još imati sasvim protivne učinke. 


95 


O misteriju židovske nevjere u četvrtom evanđelju usp. A. Augustinovich, Critica »determinismi« joannei, 151—190. 

—Treći čas: kad čovjek već vjeruje u Isusa-Mesiju, čudo može još povećati, produbiti i pojačati 
njegovu vjeru (Iv 2,11). 

10) S obzirom na autentičnost Isusovih čudesa, njegovo zahtijevanje prethodnog povjerenja 
moglo bi navesti nekog na misao da se radi o sugestiji ili autosugestiji. Ali ta sumnja nije opravdana. 
Kako smo vidjeli, Isus nekada ne traži vjeru od onih koji su izravno zainteresirani, nego od onih koji 
ih predstavljaju. U drugim zgodama, uopće ne zahtijeva prethodnu vjeru (barem evanđelisti o tom ne 
govore): to je slučaj s čudom usahle ruke (Mk 3,1—6), sa sinom naimske udovice (Lk 7,11—15), sa 
zgrčenom ženom (Lk 13,10—13), s bolesnikom od vodene bolesti (Lk 14,1—6). A u drugim 
zgodama on djeluje iz udaljenosti, isključujući tako svaku mogućnost sugestije: to je slučaj stotnika 
(Lk 7,1—10) i Kananejkine kćeri (Mk 7,24—30). 

Na isti način, ne može se govoriti o magičnim smicalicama. To je posve očito kod čudesa iz 
daljine. Alije očito također u slučajevima gdje se čudo događa jednostavnim doticajem (Mk 1,41), ili 
uzeti ruku i pozvati (Mk 5,41), ili jednostavno zapovijedajući: da bolesnik ustane (Mk 2,11), da 
ispruži ruku (Mk 3,5), da umukne more (Mk 4,39). 

Iznad svega postoji Isusova savršena moralna čestitost, koju priznaju čak i njegovi najgori 
neprijatelji (Mt 22,16). 

Ovdje bi se moglo postaviti pitanje, nije li Isus, osim vrhunaravne božanske moći, posjedovao 
i neku naravnu parapsihološku snagu. Razlog za to pitanje mogli bi nam dati tekstovi kao Lk 6,19 
(»sve je mnoštvo tražilo da ga se dotakne, jer je iz njega izlazila sila — dynamis — koja je liječila 
sve«) ili Lk 8,46 (Mk 5,30) (»Isus, osjetivši odmah silu — dvnamis — koja je iz njega izišla ...«). 

Mislim da se kod Isusa može dopustiti takva posebna prirodna energija, koja bi djelovala čak i 
automatski, mimo njegove volje, premda bi kasnije toga bio svjestan (slučaj žene bolesne od 
krvarenja). Ove dvije moči nisu protivne jedna drugoj. Bog može upotrijebiti za svoje ciljeve i ove 
izvanredne prirodne sposobnosti. 

Ali. ipak, sam evanđelist Luka istumačio nam je u čemu se sastojala ta Isusova »sila« 
(dynamis) kojom je liječio: daje to bila snaga Božja (Lk 5,17). Pomoću nje je on činio i druga čudesa 
(Lk 4,36); nju je on predao i svojim apostolima (Lk 9,1; 10,19). I u slučaju žene bolesne od krvarenja 
čudo se izričito pripisuje njezinoj vjeri (Lk 8,48), da se predusretne svako naravno tumačenje. 

11) Što se tiče povijesnog značaja Isusovih čudesa, treba se sjetiti onoga što smo rekli o 
povijesnom značaju evanđelja i Isusove osobe uopće. Čudesa su tako nerazdruživo ujedinjena s tom 
osobom, s njezinim poslanjem i porukom, da bi zanijekati njih značilo oduzeti svaku vrijednost toj 
poruci. 

Čudo apriorno niječu oni koji ne dopuštaju mogućnost vrhunaravnog reda; oni koji ne mogu 
zamisliti da bi se Bog mogao miješati u stvari ovog svijeta. 

Poznato je da su apriorne tvrdnje sumnjive i slabe. Uostalom, što se bez obrazloženja tvrdi, bez 
obrazloženja se i niječe... 


9) KRATKI BORAVAK U KAFARNAUMU 
(TREĆA SEDMICA OŽUJKA G 28) 

IV 2,12 

Kaže se da je Isus sišao u Kafarnaum »poslije toga«, što u kronološkom redoslijedu znači 
poslije svadbe u Kani. 

U evanđeoskim tekstovima često se spominje Kafarnaum, grad smješten na sjevernoj obali 
Tiberijadskog jezera. U ono vrijeme bio je to napredan 

i važan grad. Kao pogranično mjesto (između Filipovog teritorija i teritorija Heroda Antipe), 
imao je carinarnicu, vojničku postaju i, naravno, sinagogu. Kako ćemo vidjeti u svoje vrijeme, Isus je 
za vrijeme svog galilejskog djelovanja razvio veliku misionarsku djelatnost u ovom gradu; ne samo 
to, nego ga je izabrao i za stalno boravište u tom periodu; bolje rečeno, za neku vrstu misijskog 
središta, odakle je putovao po cijeloj Galileji. Ipak, sva ta ljubav i sav taj napor posvećeni ovom 
gradu, nisu ostavili nikakvog neposrednog rezultata; to nije jedini Isusov neuspjeh. 96 

Skupa s Isusom, sišli su u Kafamaum. njegova majka, braća i učenici. 

Majka je već bila na svadbi u Kani. 

»Braća« Isusova jesu njegovi više-manje bliži rođaci; imat ćemo prilike govoriti o njima. 
Evanđelist ne spominje da bi bili prisutni na svadbi u Kani; vidi se da su se kasnije pridružili ovoj 
skupini; ili je možda Isus učinio kratki izlet iz Kane u Nazaret i onda se povratio s njima. 

Činjenica da cijela obitelj ide u Kafarnaum ne znači da mijenja boravište, seleći se iz Nazareta 
da se nasrtani u Kafarnaumu. Radije treba misliti sasvim protivno. Isus je definitivno ostavio svoju 
obitelj, svjestan svih posljedica tog čina, da bude potpuno slobodan za Kraljevstvo Božje. Sigurno je, 
da nema nikakve namjere povratiti se na prijašnji život. Kasnije, nastanit će se privremeno u 
Kafarnaumu, ali će njegova obitelj ostati i dalje u Nazaretu. 

Prisutnost je učenika (mekih ih rukopisi ne spominju) razumljiva: kako smo vidjeli, oni prate 
Isusa u svim ovim prvim misionarskim iskustvima. 

Skupina nije ostala puno vremena u Kafarnaumu; najviše sedmicu dana. Vjerojatno u 
slijedećem retku možemo naći razlog toga. Bila je blizu Pasha te godine. Isus ima namjeru 
hodočastiti u Jeruzalem. Prate ga već spomenute osobe i, sigurno, mnoge druge skupine Galilejaca. 
Kafamaum je samo prolazno mjesto. 

Da se ode iz Galileje u Jeruzalem, redovno se upotrebljavao kraći put preko Samarije. Ali, 
Samarija nije bila uvijek siguran teritorij (zbog neprijateljstva njezinih stanovnika), osobito kad se 
radilo o većim skupinama Židova. Zbog toga (znamo to od Josipa Flavija), nekada bi radije izabrali 
duži ali sigurniji put po jordanskoj dolini. Iz Kafamauma bi putnici obilazili 


96 Već godine 66. poslije Krista (podatak je uzet iz Josipa Flavija) Kafarnaum je bio sveden na kategoriju sela. Sudeći po 
nekim rabinskim izvorima, u I. st. većina njegovih stanovnika pripadala je kršćanskoj zajednici. U II—III. st mjesto je 
doživjelo veliki, procvat židovstva. U IV. st., obraćeni Židov, knez Josip od Tibarijade, sagradio je ondje crkvu na mjestu 
gdje se mislilo da je bila kuća sv. Petra. Mjesto je balo potpuno porušeno g. 665. — Nekoliko mjesta u blizini jezera 
svojatalo je istovjetnost s Kafarnaumom, ali danas ne može biti nikakve sumnje da se radi o mjestu zvanom Teli Hum, 
oko 4 km zapadno od ušća Jordana. Svjedočanstva stare kršćanske predaje (usp. Baldi, Enchiridion, br. 432—458) bez 
sumnje idu u prilog toj identifikaciji. Franjevci tu posjeduju rezidenciju blizu ostataka (sada djelomično rekonstruiranih) 
neke sinagoge, koja sigurno nije ona iz evanđelja (Lk 7,5), nego nekoliko vjekova kasnija, iako je možda sagrađena na 
istom mjestu gdje je stajala ona evanđeoska. — Ima već nekoliko godina (od 1968) otkako su franjevački arheolozi 
Kustodije Svete Zemlje izvršili iscrpno arheološko proučavanje Kafarnauma. Rezultati tih radova mogu se vidjeti u 
njihovim znanstvenim izvještajima, objavljenim u Jeruzalemu. Otkrivenje grad iz vremena evanđelja, sa svojim ulicama i 
trgovima. Ali najvažniji pronalazak bila je lokalizacija kuće sv. Petra i njegovog brata Andrije, koja je najvjerojatnije 
služila Isusu i njegovoj skupini kao rezidencija za vrijeme javnog djelovanja u Galileji. Ovih dana javlja Kustodija Svete 
Zemlje, da ima gotov nacrt za zaštitu kuće sv. Petra, i daje već dobila dozvolu gradnje od izraelske vlade ....; usp. Tierra 
Santa, siječanj-veljača 1982, str. 43. Više o tom Memorijalu i uopće o arheološkim nalazima u Kafarnaumu donosi Tierra 
Santa ad ožujka-travnja 1962, str. 65—88. 

jezero (po zapadnoj ili po istočnoj strani), i onda bi išli dolinom Jordana, odakle bi se uspinjali 
u Jeruzalem starim putem, koji je preko brda izlazio na Maslinsku goru. 

10) ISUS STIŽE U JERUZALEM 
(MALO DANA PRIJE 30. OŽUJKA G. 28) 

Iv 2,13 

Iz Kafarnauma, gore opisanim putem, Isus je »uzišao« u Jeruzalem. Tim hodočašćem on 
izvršuje obavezu koju je imao svaki odrasli Židov. 

Put od jezera do Jeruzalema mogao je trajati oko tri ili četiri dana. 

Pasha je bila »blizu«. Uistinu, kad je Isus stigao u Jeruzalem, našao je tu komešanje koje je 
odavalo blizinu svetkovine. Do nje ima još možda četiri ili pet dana. 

Kao što znamo, Pasha se one godine 28. (prva u njegovom javnom djelovanju) slavila 30. 
ožuika. 

oOo 

Kad je Isus stigao u Jeruzalem za prvu Pashu svog javnog života, četvrto evanđelje pripovijeda 
nam kako je istjerao trgovce iz hrama i kasniju raspravu sa Židovima (Iv 2,14—22). Ali slično 
kazivanje nalazimo i kod sinoptika samo što je oni pripisuju zadnjoj sedmici Kristovog života, tj. 
nekoliko dana prije posljednje Pashe (Mt 21,12—17; Mk 11,15—19; Lk 19,45—48). 

Narav našega rada primorava nas, da se već sada odlučimo u ovom problemu: da li se u oba 
slučaja radi o istom događaju i kad se on dogodio. 

Ovo je pitanje vrlo staro i mnogo se o njemu raspravljalo. Ja ću se osvrnuti samo na bitne točke 
te rasprave, nastojeći izvući zaključak koji mi se čini najuvjerljivijim. 

1) Prije svega treba napomenuti da se ovdje ne radi o samom događaju, nego o evanđeoskom 
kazivanju. Iako se dopusti, da ova kazivanja predstavljaju jedan jedini izgon trgovaca i da se on 
događa pri zadnjoj Pashi (kao kod sinoptika), mora se pretpostaviti kao sigurno da je Isus našao 
trgovaca u hramu i za prve Pashe. Iz tekstova izlazi jasno jedna stvar: da je u pashalno vrijeme 
postojao taj običaj, da bi se zadovoljilo potrebama mnogih hodočasnika koji su se tom zgodom 
slijevali u Jeruzalem. Dopušta se da se sam čin izgona mogao dogoditi dvaput; za prve i za posljednje 
Pashe. Pitanje je da li kazivanja o izgonu, kod Iv i kod sinoptika, govore o samo jednom ili o dva 
različita događaja. 

2) Razlozi za dva izgona su slijedeći: 

različite kronološke okolnosti; 

razlika u raspravi, koju Krist drži sa Židovima poslije izgona: Ivanovo kazivanje (2,18—22) 
pretpostavlja drukčije okolnosti od onih u sinoptika (Mt 21,14—17; Mk 11,18—19; Lk 19,47—48). 

3) Glavni razlog da se dopusti samo jedan izgon jest očita sličnost dviju naracija. Ne priznati tu 
činjenicu — rekao bi P. Lagrange — išlo bi već protiv samog dostojanstva katoličke egzegeze. 

Ali ni oni koji dopuštaju samo jedan izgon, ne slažu se u vremenu kad se to dogodilo, da li za 
prve ili za posljednje Pashe. Ima dobrih razloga za jedno i za drugo vrijeme. 

4) 0vo su razlozi za prvu Pashu (Iv): 

Iv piše posljednji i može imati nakanu da ispravi neke stvari, stavljajući ih na svoje pravo 
mjesto. 

Iv je mogao staviti ovaj događaj bilo za prve bilo za posljednje Pashe, jer spominje tri 
svetkovine. Ako pripisuje taj događaj prvoj Pashi, znači da to radi svjesno. Sinoptici, naprotiv, nisu 
mogli učiniti drukčije, jer nemaju mjesta za tri Pashe. 

Kronološka bilješka Iv 2,20 (46 godina gradnje hrama) bila bi u skladu s prvom Pashom (g. 
28). Prema Josipu Flaviju, Herod je počeo gradnju hrama 18-e godine svoje vladavine, što bi 
odgovaralo g. 20/19. pr. Kr. Ako se kao početak uzme g. 19. pr. Kr., svršetak perioda od 46 godina 
podudarao bi se s g. 28. posl. Kr. 97 

5) Ovo su razlozi za posljednju Pashu: 

— Ovaj izvanredni dokaz mesijanskog dostojanstva sa strane Isusa, koji se tek postepeno 
objavljivao, slaže se puno bolje s koncem nego s početkom njegove službe. 

— Isusove riječi o rušenju hrama u tri dana (Iv 2,19) citirane su na njegovom sudskom procesu 
(Mt 26,61; Mk 14,58; usp. Mt 27,40), što bi značilo da se radi o skorom događaju. 

— Isusova otvorena aluzija na svoju smrt (Iv 2,19.21—22) razumije se bolje, ako je izgovorena 
u vremenu kad je već bila naređena. 

6) S ovim još uvijek nije iscrpljen problem. I oni koji dopuštaju samo jedan izgon, ne slažu se u 
tome kad se održala rasprava koja je iza toga slijedila. 

— Jedni misle da se radi o dvjema različitim raspravama: ona četvrtog evanđelja (Iv 2,18—22) 
dogodila bi se poslije izgona trgovaca, za prve Pashe; a ona kod sinoptika (Mt 21,14—17 i paral.) 
bila bi jedna od tolikih kontroverzija koje je Isus imao zadnje sedmice svog života. 

— Drugi, naprotiv, misle da se kod Iv i kod sinoptika radi o jednoj te istoj raspravi, koja bi se 
dogodila za vrijeme posljednje Pashe (kao kod sinoptika), jer se čini da se bolje slaže s vremenom 
prije muke. 

7) Sto možemo konačno reći? 

— Nije nužno pretpostaviti dvije rasprave. Razlike između ova dva kazivanja nisu takve, da se 
ne bi mogla u njima vidjeti jedna te ista stvar, pogotovo ako se uzme u obzir, da je Iv mogao imati 
nakanu ovdje, kao i u mnogim slučajevima, da upotpuni sinoptike. 

— Ova jedina rasprava dogodila se za vrijeme posljednje Pashe (blizu muke); mislimo, da su 
gore navedeni razlozi (br. 5) prilično uvjerljivi. 

— Izgleda neosporivo da se mora dopustiti samo jedan izgon. Sličnost između dvaju kazivanja 
uistinu je takva, da bi bilo zaista neozbiljno pretpostaviti da se radi o dvjema različitim stvarima. 

Kronološke razlike ne znače neku neprevladivu poteškoću: kod Iv se može raditi o logičnom 
rasporedu događaja, kao što je čest slučaj u svim našim evanđeljima. 

Razlike u raspravama isto tako nisu neprevladive, kako smo vidjeli. 


97 Tekst označuje da su radovi trajali 46 godina. To povijesno nije posve točno. Prema Josipu Flaviju, rekonstrukcija je 
bila potpuno svršena tek g. 63. posl. Kr., kad su bili otpušteni svi radnici... Možda su već u Isusovo vrijeme bili svršeni 
glavni radovi, pa bi tako bio opravdan ovaj izraz; ili se jednostavno govori o trajanju radova od početka do ovoga datuma. 
U svakom slučaju, ovaj kronološki podatak (Iv 2,30) mnogo je nesigurniji i mnogo kontroverzniji nego to komentari 
redovito pretpostavljaju; usp. Holzmeister, Chronologia, 85—91. 

— Izgleda, da se ovaj jedini izgon ne može staviti u vrijeme prve Pashe (kao kod Iv), nego da 
ga treba staviti za vrijeme posljednje Pashe (kao kod sinoptika). Navedeni razlozi su dovoljni. 

Kod Iv se radi o književnom i logičnom raspoređaju događaja. U ovom dijelu evanđelja nalazi 
se cijeli niz javnih Krstiteljevih svjedočanstava o Isusu, tako da je evanđelist mogao smatrati 
zgodnim da nadoda i ovo drugo svjedočanstvo samoga Isusa o svojoj osobi. 

Prema tome, iako inače puno cijenimo kronološke vijesti četvrtog evanđelja, ovdje smo 
primorani ne slijediti njegov redoslijed; u ovom kontekstu, dakle, nećemo govoriti o izgonu trgovaca 
iz hrama, nego ga ostaviti za posljednju sedmicu Isusova života. 

11) PRVI VJERNICI U JERUZALEMU 
(PRVA SEDMICA TRAVNJA G. 28) 

Iv 2,23—25 

Svetkovina Pashe trajala je sedmicu dana. Isus ju je cijelu proveo u Jeruzalemu. Uzevši u obzir 
da je stigao u prijestolnicu nekih pet dana prije svetkovine, njegov boravak u gradu tom zgodom 
potrajao bi do dvije sedmice: dovoljno vremena da mu omogući predstaviti se jednom svom 
posebnom slušateljstvu, sastavljenom od gradskih stanovnika i od mnoštva hodočasnika, koji su stigli 
sa svih strana. 

Isus je sigurno iskoristio prisutnost tog mnoštva da propovijeda. Evanđelist ne govori o tome, 
ali spominje čudesa što ih je tom zgodom učinio; u ono prvo vrijeme to je najviše svraćalo pozornost. 
On bilježi također prve reakcije pred tim čudesima: ovdje reakcije svijeta uopće; u slijedećem 
odlomku, reakcije farizeja po imenu Nikodema. 

Kaže se, da su »mnogi povjerovali« u njega, upravo zbog čudesa koja su vidjeli. Vjera koja se 
osniva na čudesima. Vjera koja se ne sviđa Isusu; on nema povjerenja u takvu vjeru. Mjesto vjere, 
radije bi trebalo govoriti o časovitom priznanju, o prolaznom entuzijazmu, što ga pobuđuju čudesna 
djela. Već znamo da ono što je u čudu važno nije njegov čudesni oblik, nego to da je »znak« 
vrhunaravnih stvarnosti. Vjera koja se rađa od čuda, trebala bi biti vjera u Isusovu osobu kao Mesije i 
poslanika Božjeg i Sina Božjeg. Tako nije u ovom slučaju. I Isus je to znao. Dovoljno mu je bilo 
samo vidjeti neku osobu, pa da pročita njezinu unutrašnjost; o tom njegovom višem poznavanju 
stvari već smo govorili drugom zgodom. 

12) RAZGOVOR S NIKODEMOM 
(PRVA SEDMICA TRAVNJA G. 28) 

Iv 3,1—12 

Isus je, bez sumnje, ostao u Jeruzalemu cijelu prvu sedmicu travnja, tj. cijelo vrijeme trajanja 
svetkovine i dok je bilo hodočasnika u gradu. Ova mnoštva svijeta bila su mu dobro došla za njegove 
misionarske svrhe. Zatim ćemo ga vidjeti kako ostavlja Jeruzalem i ide po pokrajini Judeji (Iv 3,22). 
Prije tog misionarskog izleta, tj. jednog od tih dana osmine Pashe, on ima razgovor s Nikodemom. 

Osobe kao Nikodem ključne su osobe u židovskom društvu. Pripadao je skupini farizeja, bio je 
član Velikog vijeća (grčki »arhon«, prvak) i još k tomu učitelj (r. 1 i 10); kao što je netko rekao 
»sama srž židovstva«. 

Taj čovjek ide Isusu u posjet. Budući da se radi o ovako velikoj ličnosti, taj čin ima veliko 
značenje: znači da je ovaj novi prorok bio u stanju u malo dana privući ozbiljno pozornost na sebe i 
osoba koje se ne zadovoljavaju s malim. Nije da Nikodem već vjeruje, ali postoji u njemu iskreni 
interes, da temeljitije upozna ono što mu se na prvi pogled predstavlja sa svim oznakama ozbiljnosti i 
višeg jamstva. 

Nikodem dolazi na razgovor Isusu »noću«, sigurno iz straha pred svojim kolegama farizejima. 
Još su neki istog položaja kao i on simpatizirali s Isusom, ali potajno, sigurno iz istog straha (12,42; 
npr. Josip iz Airimateje: 19,38). Kasnije, Nikodem će izraziti svoja uvjerenja s više slobode (7,50— 
51) i učestvovat će velikodušno u Isusovom pogrebu (19,39). 

Nikodem počinje razgovor. Obraća se Isusu kao »Učitelju«, i priznaje mu to svojstvo na osnovi 
čudesa koja je učinio, a koja su očiti znakovi prisutnosti Božje u njemu i da ga je Bog poslao; prema 
tome, i naučavat će s božanskim auktoritetom. 

Činjenica da naglašava njegovo svojstvo učitelja otkriva nakanu njegova posjeta: on želi čuti 
nešto o Isusovoj nauci. 

Isus se tada otkriva govoreći o jednom predmetu koji je bitan: o potrebi nekog novog stanja u 
čovjeku, u vidu novih stvarnosti koje on donosi. Kaže mu da je potrebno roditi se iznova (ili 
»odozgo«; tj. od Boga; ovaj izraz može značiti obje stvari; u stvari, dolaze na isto), da se vidi 
Kraljevstvo Božje. 

»Kraljevstvo Božje«, na ovom mjestu, isto je što i sjedinjenje s Bogom, definitivno spasenje u 
povezanosti s Bogom. »Vidjeti« Kraljevstvo, isto je što i »ući« u njega (r. 5); tj. učestvovati u njemu, 
iskusiti ga. Dakle, da se dođe do tog iskustva, potrebno je novo rođenje, preporođaj (ili rođenje od 
Boga); znači da treba promijeniti potpuno način života, postati novi čovjek, kao novorođenče. 

Drugom zgodom reći će Isus da je potrebno postati kao djeca, da se uđe u Kraljevstvo (Mt 

18,3). 

Nijedna razumna osoba ne može ovdje pomišljati na neko novo fizičko rođenje; ali Nikodem 
se pričinja da ga tako razumije, željan nastaviti dijalog i dobiti neka daljna razjašnjenja. Njemu je 
takva tvrdnja jednostavno apsurdna. 

Isus mu sada stvarno bolje razjašnjuje svoju tvrdnju. Da se uđe u Kraljevstvo Božje — da se 
učestvuje u božanskom životu — neophodno je potrebno preporoditi se u jednu novu narav, što se 
postizava jedino po Duhu ili snazi Božjoj, koja djeluje po vodi krštenja. 98 

Logično je daje tako. čovjeka možemo vidjeti u dvije dimenzije: u svojstvu naravnog čovjeka 
(»tijelo«) i u njegovom duhovnom postojanju (»duh«). Čista ljudska narav ne nadvisuje čisto naravne 
mogućnosti. Čovjek, da dođe do duhovnog postojanja, mora se uteći jednakom, duhovnom principu, 
jer u svojoj ljudskoj naravi ne nalazi te mogućnosti. 99 


98 Možda je Isus govorio jedino o »Dubu«, i daje »vodu« (krštenje) nadodao evanđelist, tumačeći potpuni smisao 
Isusovih riječi onako kako ih je razumijevao sakramentalni život zajednice. U svakom slučaju, istinska preporodna snaga 
jest djelo Duha Božjega; krštenje je sredstvo i efikasni simbol ovoga Duha. Nauka ovdje izražena ista je kao u Tit 3,5: 
spašavamo se »kupelju preporoda i obnove Duha Svetoga«. 

99 O suprotstavljanju »tijelo«-»duh« usp. A. Augustinovich, Critica »determimsmi« joannei, 59—62. 

To Nikodemu može izgledati čudno, ali ne bi trebalo da tako bude, jer i u prirodnom životu ima 
misterija koje ne razumijemo. Na primjer, jedna tako svakidašnja stvar kao što je vjetar: znaš da 
postoji, osjećaš ga kad ti miluje lice, čuješ njegov zvižduk, a ipak obični čovjek ne zna ni odakle 
dolazi ni kamo ide. Isto to se događa s duhovnim preporodom: to je nešto apsolutno stvarnog, iako se 
ne može razumjeti samo naravnim razumom; a osim toga on pripada ekonomiji suverene Božje 
slobode, kao što je i vjetar slobodan. 

Nikodem ne razumije kako može biti nešto takva. To s jedine strane pokazuje, kako je sredina 
bila slabo duhovno pripravljena za novu Isusovu poruku, a s druge strane, stvar je razumljiva, jer, 
iako se radi o »učitelju u Izraelu«, koji ima iza sebe vjekovnu religioznu tradiciju, običnim ljudskim 
znanjem nije moguće prodrijeti u ove vrhunaravne stvarnosti. Svjedočiti o tim stvarima može jedino 
netko tko ih je »vidio«, kao Isus. Jedini on, budući da je Sin, ima to izravno iskustvo božanskog 
života (1,18), i kad govori, on samo saopćava ono što je »vidio« živeći kod Oca (8,38); zato njegovo 
svjedočanstvo zaslužuje puno povjerenje; samo što na žalost nitko ne prihvaća tog svjedočanstva. 100 
A to znači da perspektive nisu previše laskave, jer, ako mu ne vjeruju kad govori o zemaljskim 
stvarima, o stvarima koje se tiču ljudi ove zemlje, kao na primjer o novom rođenju, kako će mu 
vjerovati kad im bude govorio o nebeskim stvarima, o božanskim stvarnostima u pravom smislu 
riječi, kao na primjer o onome što je on »vidio« i »znade« o božanskom životu. 

Smatramo vjerojatnijim, da se ovdje (r. 12) svršava dijalog s Nikodemom. Ono što iza toga 
dolazi, radije je niz teoloških razmišljanja, povezanih s općom temom razgovora koje prirodno 
razvijaju glavnu ideju. 


13) TEOLOŠKA RAZMIŠLJANJA 
Iv 3,13—21. (31—36) 

Općenito se uzima kao dijalog s Nikodemom cijeli odsjek do r. 21, tako da bi i reci 13—21 
bili riječi Isusove. Ali među novijim tumačima ima ih koji misle da se razgovor s Nikodemom 
svršava s r. 12, ili 13, ili 14, ili 15. (već prema raznim autorima), i da zbog toga drugi dio ovog 
odlomka ne predstavlja Isusove riječi, nego da su to teološki komentari evanđelista, (nastali na 
temelju opće teme razgovora. 

Čini nam se da tekst stvarno treba tako tumačiti i da je najvjerojatnije da ti komentari počinju 
već sr. 13. Među ostalim razlozima mogu se spomenuti slijedeći: 

— rječnik je svojstven ovom evanđelistu; 

— govor je u trećoj osobi; 

— stil, tematika i teološke perspektive podsjećaju izbliza na Prolog. 

Istina je da nema nikakvog izravnog znaka, po kojem bi se dalo zaključiti, da ovdje počinje 
govoriti evanđelist, ali to ne začuđuje u djelu ovih značajki, gdje prelazi nisu jasno obilježeni: na 
primjer, između povijesne 


100 Plural r. 11 tumačio se na razne načine. Za neke, to je plural veličanstva. Za druge, slikoviti plural, nasuprot onom što 
rabi Nikodem u r. 2 — (»znamo«), postavljajući se skupa s drugim osobama koje isto misle; i Isus se pridružuje 
vjernicima. — Najvjerojatnije je daje Isus govorio u singularu i daje plural djelo evanđelista, koji je Isusovom 
svjedočanstvu pridružio svjedočanstvo kršćanske zajednice; tekst podsjeća izbliza na 1 Iv 1,1-3 

stvarnosti i simbola, između originalnog izraza i kako je kasnije bio shvaćen,itd. 

Isto to treba reći o recima 31—36. Ovaj se odlomak redovito smatra nastavkom Krstiteljevog 
svjedočanstva, ali se treba teško oznojiti da se nekako ujedine te dvije stvari. Tema ovih redaka 
različita je od teme razrađene u prethodnom kontekstu, dok je naprotiv usko povezana s odlomkom 
rr.13—21. Zbog toga, uzimamo oba odlomka kao cjelinu, kao jedno jedino razmišljanje evanđelista, 
prouzrokovano dijalogom s Nikodemom. 101 

Ovi tekstovi, prema tome, nemaju kronološkog mjesta u Isusovom životu; izvanvremenski su 
kao Prolog; stavljamo ih ovdje zbog njihove veze sa prizorom o Nikodemu. 

Za svoje opaske u r. 13, evanđelist se oslanja na posljednje Isusove riječi (r. 12), gdje on 
govori o nebeskim stvarima. Dakle, nijedan čovjek ne može govoriti mjerodavno o tim stvarima, zato 
što nijedan čovjek nije uzašao na nebo. Jedini boji je uzašao na nebo jest Sin čovječja, 102 onaj isti koji 
je sašao s neba postavši čovjekom (1,14). On, dakle, zaslužuje da mu se u potpunosti vjeruje sve što 
rekne (r. 11), i ovo što kaže o duhovnom preporodu (rr. 3 i 5), koji se sada zove »vječni život« (r. 

i rn 

15): život Božji u čovjeku, ali koji se ne može zapaziti osjetilima niti mjeriti ljudskim vremenom. 

Sredstvo kojim se dolazi do tog »Vječnog života« jest vjera; ali vjera u spasiteljsku vrijednost 
Kristove samrti; zbog toga, on mora biti »uzdignut« na križ (r. 14; usp. 12,32—33), da svi oni koji 
pogledaju u njega s očima vjere mogu imati »život«, kao što su se Židovi spašavali od smrti 
pogledom na (mjedenu zmiju, koju je Mojsije bio uzdigao u pustinji (Br 21,8—9). 

To je zbog toga što na početku svih stvari postoji beskrajna Božja ljubav prema svijetu. Iz te 
ljubavi predao je Bog svog jedinog Sina, da bi ljudi mogli postići vječni život (r. 16). To znači da se 
svrha utjelovljenja bitno sastoji u spasenju svijeta po Sinu (r. 17). Ali postoji i osuda, jer i čovjek 
sudjeluje u svom spasenju. Sve zavisi od vjere. Onaj koji vjeruje u Sina, odgovara nakanama Božjim 
i nakanama utjelovljenja, i neće biti »suđen« (osuđen), dok onaj koji ne vjeruje, već je osuđen, 
automatski, samim činom svoje nevjere (r. 18). Tako je dolazak Kristov stvorio rastavu ili 
diskriminaciju (grčki »krisin«) među ljudima, bilo s obzirom na samog Krista (r. 19), bilo s obzirom 
na ljude međusobno (r. 20—21). 104 

Diskriminacija se sastoji u tome što je Svjetlo 105 došlo na svijet, ali svi ga ne prihvatiše: 
mnogi su više voljeli tamu, čemu se ne treba čuditi, jer su im djela bila zla (r. IO); 106 tj. cijeli je 
njihov život bio zao, bez ikakve norme savjesti i zakona. Taje činjenica razumljiva po onome što se 
općenito zapaža u životu ljudi (rr. 20—21). Postoje dvije vrste ljudi: jedni koji imaju dobre nakane i 
drugi koji ih nemaju. Dolazak Kristov prigoda je da ljudi pokažu ono što stvarno jesu. Čovjek koji 
živi nemoralno, mrzi svjetlo ljudi i istine, svjesno bježi od njega, da ne otkrije pred drugima svoju 
moralnu golotinju i da se, kad bi to bilo moguće, sakrije i pred vlastitom savješću (r. 20). Drukčije se 
ponaša onaj koji »čini istinu«, tj. onaj koji 


101 Naravno, ostaju na snazi svi kritičko-književni problemi, kaje ovo stanovište izaziva, ali za ta pitanja upućujemo na 
komentare. 

102 Očito je, da to Isus nije mogao reći govoreći s Nikodemom; događaj je iz vremena nakon uskrsnuća. 

103 O tom pojmu usp. A. Augustinovich , Critica »determinismi« joannei, 65—66. 

104 O tim pojmovima usp. isto djelo, 62—71, 

105 Isto Svjetlo iz Prologa: 1,4.5.9. 

106 »Ljudi« iz r. 19, u perspektivi evanđelista, istovjetnoj s onom iz Prologa, pred stavljaju onaj dio Izraela koji je odbacio 
Spasitelja (1,10—11). 

uvijek polazi s čistom nakanom, iskreno, prema nalogu, svoje savjesti: on ne samo da ne 
bježi od svjetla, nego ga još i pozitivno traži, da budu bjelodana njegova djela kao djela učinjena u 
Bogu (r. 21). 108 

Reci 31—36 ponavljaju, naglašuju i proširuju ideje sadržane u tekstovima koje smo već vidjeli 
i u Prologu- 

— R. 31 —Onaj koji dolazi odozgo ili s neba, stoji iznad-sviju..., zato što je jedini koji je 
uzašao na nebo (r. 13), koji se od sve vječnosti nalazi u krilu Božjem (1,18); zato je on jedini koji zna 
božanske stvari i može biti,njihov svjedok (r., 11). Naprotiv, naravni (»zemaljski«) čovjek boluje od 
naravnih ograničenosti: može govoriti jedino o zemaljskim stvarnostima i nije u stanju razumjeti 
vrhunaravne tajne; odatle Nikodemovo nerazumijevanje (r. 10). 

— R. 32 — Onaj koji dolazi s neba, stvarno svjedoči o svemu što je vidio i čuo, ali nitko ne 
prihvaća njegovo svjedočanstvo..., kao što se već reklo u rr. 11 i 19 i 1,5,10—11. 

— R. 33—34 — Prethodna tvrdnja općeg značaja poznaje iznimke. Uvijek se nađe osoba koje 
prihvate njegovo svjedočanstvo i tako dokažu da je Bog istinit, budući da je on Božji poslanik i 
govori Božje riječi (usp. 8,26), i, osim toga, posjeduje bez mjere Duha... Tako je zajamčen kao učitelj 
(r. 2): pun je istine (1,14), posjeduje puninu božanstva (1,16). 

— R. 35 — Sve je to tako zato što Otac ljubi Sina i sve je stavio u njegovu »ruku« (vlast)... On 
je jedini Sin (1,14.18), kojemu Otac iz ljubavi pokazuje sve što čini (5,20). 

— R. 36 — Među ovlastima predanim Sinu jest i ta da daje »vječni život« onima koji u njega 
vjeruju, dok su nevjernici osuđeni..., kao što se reklo u rr. 16—18 (usp. 9,41). 

14) MISIONARSKI IZLET PO JUDEJI 
(TRAVANJ G. 28) 

Iv 3,22 

Poslije Pashe, Isus ostavlja Jeruzalem i ide po unutrašnjosti Judeje, zadržavajući se tu i 
krštavajući..., premda znamo, da nije krštavao on osobno, nego da su to radili njegovi učenici (4,2), u 
njegovo ime i njegovim auktoritetom. 

Bilo je to pokorničko krštenje, kao i Ivanovo. 109 Kao i Ivanovo, i ovo je krštenje pripravljalo 
ljude, samo još izravnije i neposrednije, da mogu prihvatiti Mesiju. 

U ovom periodu, Isus je razvio vrlo intenzivnu djelatnost. Krštavao je više nego Ivan, što znači, 
da je imao i više slušateljstva nego on. Prema tome, dobivao je i više sljedbenika. Tako se u malo 
vremena razvio važan pokret, tako daje ozbiljno zabrinuo prvake u prijestolnici (4,1). 


107 Za izraz »Činiti, istinu« usp. A. Augustinovich , Aletheia nel IV Vangelo, u Studii Biblici Franciscani hiber Annuus, 1 
(1050—1951), 161—190, posebno 168—,172; »Fare la Verita«, u La Terra Santa 22 (1947), 120—124. 

108 Bmsmard i Lamouille misle daje redakcija rr. 1:9;—21. pretrpjela .upliv Ef 5,6—14; a oba teksta da su pod uplivom 
misli i frazeologije Kumrana, očite u dualizmu »svjetlo«-»tama«; usp. o.c, 116; tekstovi i citiranja Kumrana ib., 123-124. 

109 Očito je, da ovdje ne može biti govora o kršćanskom krštenju, već najavljenom po Isusu (r. 5), ali ostvarenom tak 
poslije njegovog, proslavljenja i dolaska Duha Svetoga (16,7; usp. Mt 28,19). 

Ništa se ne kaže o mjestu gdje se Isus zadržavao u to vrijeme. Bio je u Judeji, ali to je dosta 
neodređeno. Možda negdje u dolini Jordana. Drugi misle, da bi to moglo biti u Betelu: u samom selu 
postojao je veliki ribnjak i u bli z ini dva obilna vrela. Prema drugima opet, djelovao je možda u 
nekom mjestu sjeverne Judeje, gdje je bilo vode. Sigurno je da to nije bilo u Jeruzalemu ili u 
neposrednoj blizini grada, jer farizeji tek kasnije doznaju za njegove uspjehe (usp. 4,1). Moguće je 
također, da je više puta mijenjao mjesto, već prema onima koji su tražili njegovo krštenje. 

Osim krštavanja, ne govori se ni o kakvoj drugoj Isusovoj djelatnosti u Judeji u tom periodu. 
To je sve što o njemu znamo do njegovog puta u Galileju. Budući da taj put pada u mjesecu svibnju 
godine 28. (kako ćemo vidjeti), znači da se Isus zadržao na ovom misionarskom izletu po Judeji 
cijelog mjeseca travnja te godine. 

15) PARALELNA KRSTITELJEVA DJELATNOST 
(TRAVANJ G. 28) 

Iv 3,23-24 

U isto vrijeme dok je Isus misionario po Judeji, nastavljao je Ivan sa svojim krštavanjem. To 
znači, da su kroz neko vrijeme oba prvaka djelovala skupa. Znamo to jedino iz četvrtog evanđelja, jer 
prema promatranju sinoptika Isus počinje svoje javno djelovanje tek iza kako je Ivan bio utamničen. 

U ovo vrijeme, Krstitelj se ne nalazi više u dolini Jordana blizu Jerihona i Mrtvog Mora, nego 
znatno dalje na sjeveru, u »Enonu blizu Salima«. Kao razlog te promjene navodi se obilje vode u tom 
mjestu: »enon« (ovdje vlastito ime u grčkom prijepisu) znači »vrela«. 

Identifikacija ovog mjesta nije osobito sigurna. Prema staroj kršćanskoj predaji iz IV. st. 
(Euzebije, sv. Jeronim, Eterija), 110 postojalo je selo zvano Salem ili Šalim, 111 nekih 12 km južno od 
Beisana (starog Sikythopolisa), na zapadnoj obali Jordana, koje bi odgovaralo mjestu spomenutom u 
evanđelju. Istina je da se u tom mjestu nalazi nekoliko izvora vode. 

Razumljivo je što se Krstitelj premjestio ovamo. Poplave Jordana u travnju još su jače nego u 
siječnju, tako da su u to doba godine i riječni gazovi manje upotrebljivi. Možda je pristup 
transjordanskoj Betaniji (gdje je Krstitelj zadnje vrijeme djelovao) postao težak ili nemoguć, tako da 
se on osjetio primoranim poći više na sjever, u potrazi za boljim mjestom. Ali ne treba isključiti ni 
apostolski vidik stvari: dati mogućnost i drugim krajevima da se priključe njegovom pokorničkom 
pokretu. 

Ali svi se autori ne slažu s ovom identifikacijom, jer joj današnja toponimija kraja ne ide u 
prilog. Neki misle, da bi evanđeoski Enon odgovarao radije obilnim vrelima Wadi Faraha, koja bi 
navodno u starini nosila to ime. Nedaleko odande oko 9 km na jug, blizu starog Siheina i današnjeg 
Nablusa, postojao je u Kristovo vrijeme grad Salem (usp. Post 33,18—19 u prijevodu LXX), čije se 
ime sačuvalo u današnjem arapskom selu Salimu. 


110 Tekstovi u.Baldi, Enchiridion, br. 265—268. 

111 Kod Eterije susrećemo također oblik Sedima, ali sama autorica napominje da dolazi od »coirrupto sarmone«, od 
pučkog iskrivljenja imena Salem. 

Prema toj pretpostavci, Krstiteljevo djelovanje odvijalo bi se u samom srcu Samarije. 

Nama se čini, da je puno važnije svjedočanstvo predaje. U svakom slučaju, u bilo kojoj od 
ovih dviju pretpostavki, jedna je stvar sigurna: da se Krstiteljev pokret nije ograničavao na samo usku 
zonu rijeke Jordana, nego da se stalno širio i da bi sigurno obuhvatio cijelu zemlju, da prorok nije bio 
silom uklonjen. 

Dotle, evanđelist izričito bilježi, Ivan još nije bio bačen u tamnicu; što znači da pretpostavila, 
daje sinoptička predaja o tom predmetu dobro poznata, tako da on ne treba ništa više dodavati. 

16) POSLJEDNJE KRSTITELJEVO SVJEDOČANSTVO 
(TRAVANJ G. 28) 

Iv 3,25—30 

U ovo vrijeme nastade rasprava između Ivanovih učenika i nekog Židova 113 o »očišćenju« koje 
se postizavalo krštenjem, a koje sada obavlja ne samo Ivan, nego i ovaj novi prorok, koji se pojavio u 
zadnje vrijeme. Sudeći po onome što se kasnije kaže, izgleda da je rasprava bila o tome, koje je 
krštenje bolje: Ivanovo ili onog drugog. Izgleda da je onaj Židov davao prednost Isusovom krštenju, 
budući da je više svijeta išlo k njemu nego k Ivanu. To je dovoljno da se u Ivanovim učenicima, 
vjernim svom učitelju i poistovjetovanim s njime, pobudi zavist i zloba: kad učitelj gubi na važnosti, 
smanjuju se i oni... Idu, dakle, svom učitelju, da im kaže što on o tome misli: onaj drugi čovjek, koji 
je bio s njim s onu stranu rijeke (u Betaniji), i o kojem je Krstitelj dao svoje svjedočanstvo, sad i sam 
krštava, ali s takvim uspjehom, da sav svijet grne k njemu... Daju mu na znanje, da bi, ako tako 
nastavi, ubrzo moglo nestati njegovog pokreta; a to boli. 

Učitelj im odgovara, da se mora dogoditi upravo to, ali da to njemu nije nikakav razlog da 
bude žalostan, nego sasvim protivno. Podsjeća ih na svoje vlastite riječi (usp. 1,20.23), da on nije 
Mesija, nego da je poslan od Boga pred njim, da mu pripravi put. Radi se samo o tome da svatko 
shvati svoje vlastito poslanje. S jedine strane, Isus ne prisvaja sebi na silu nikakvog prava: ako radi to 
što radi, znači da je to Božja volja. S druge strane, Ivan je dobio od Boga poslanje da bude Mesijin 
preteča, i pravo zadovoljstvo dolazi pravom čovjeku samo od svijesti da je vjerno odigrao ulogu koju 
je imao u životu. Takav je njegov slučaj. Kad bi se taj slučaj usporedio sa svadbom, Isus bi bio 
mladoženja, a Ivan počasni prijatelj, koji ima zadaću da svečanost što bolje ispadne. Kad on vidi da 
su mladenci sretni, prirodno je da se i on osjeti sretnim, budući da je pridonio svoj obol toj sreći... 


112 Tako, među ostalim, Boismard i Lamouile. Osim toga, oni misle da se sva Krstiteljeva djelatnost odvija ovdje u 
Samariji: Iv 3,23.25 bila bi prva pojava Krstiteljeva, neposredno prije 1,19; radilo bi se o predaji nezavisnoj od sinoptičke 
predaje, koja stavlja Ivanovo djelovanje u dolinu Jordana; usp. o. c, 20.88—80.126. 

113 Čitanje kritički sigurno, nasuprot plurala »Židovi«; prema tame, ne može se staviti u vezu sa »Židovima« iz 1,19 (kao 
što čine Boismard i Lamouille); mnogo manje se može misliti da se zamijeni s »Isusovim učenicima«, kao što čine neki 
autori (među njima i L a Bible de Jerusolem). 

U ovom času, Krstiteljevo je srce puno te sreće. 

Ispunjuju se namjere Božje: Isus mara rasti a on se umanjivati. Vidjeti sebe umanjenim u 
ovakvim prilikama, također je razlog sreće za velike duše (usp. Mt 11,11); samo duhovna sićušnost 
nekih učenika mogla je vidjeti tu stvar drukčije. 

Sunce koje izlazi i sunce koje zalazi. 

Naskoro, upravo ovih dana, Krstitelj će potpuno iščeznuti. Tako će se čak i fizički završiti 
jedna epoha, a Isus će se svom snagom dati na to da ostvari novu ... 

JAVNO 

I. USPJESI I KRIZE 
1) KRSTITELJ U TAMNICI 
(SVIBANJ G. 28) 

(Mt 14,3—4); i(Mk 6,17—20); <Lk 3,19—20) 

Isusovo poslanje u Galileji, najduži period njegovog javnog djelovanja, prema četvrtom 
evanđelju započinje se poslije zadnjeg Krstiteljevog svjedočanstva (usp. Iv 4,1—3). Kako smo 
vidjeli, ono se dogodilo nekog dana mjeseca travnja g. 28. Evanđelist je izričito zabilježio, da u to 
vrijeme Krstitelj još nije bio utamničen. 

Sa svoje strane, sinoptici kažu, da je Isus poduzeo svoj put u Galileju poslije Ivanovog 
utamničenja (Mt 4,12; Mk 1,14). 

Te vijesti zajedno uzete upućuju nas daje Krstitelj bio bačen u tamnicu malo vremena iza ovog 
posljednjeg svjedočanstva. 

U svakom slučaju, Ivanovo utamničenje dolazi kronološki prije Isusovog puta; zbog toga, 
stavljamo ga ovdje na prvom mjestu. Kako ćemo naprijed vidjeti, ovo se putovanje ostvaruje sa svom 
vjerojatnošću u svibnju g. 28: istog mjeseca i Ivan je bačen u tamnicu. 

Četvrto evanđelje ne govori o Krstiteljevom utamničenju, ali zna za njega (3,24). Naprotiv, o 
njemu govore tri sinoptika, ali sva trojica izvan njegovog povijesnog konteksta (Mt 14,3—4; Mk 
6,17—20; Lk 3,19—20). Luka ga spominje piroleptički, prije Isusovog krštenja, da tako rekne zadnju 
riječ o svemu što se odnosi na Krstitelja; ostala dvojica stavljaju ga kasnije, jer o njemu pripovijedaju 
skupa sa Krstiteljevom smrću. 

Izvršitelji ovog zločina jesu Herod Antipa i Herodijada. 114 

Herod Antipa je mlađi sin Heroda Velikog i Samarijanke Maltake. U ovo vrijeme on je tetrarh 
Galileje i Pereje (Transjordanije). Bio se oženio jedinom kćerkom Arete IV, kralja Arapa-Nabateja, 
ali prigodom jednog puta u Rim, gdje je živio jedan njegov polubrat, oženjen s Herodijadom, on se 
zaljubi u nju i obeća joj, da će se rastaviti od svoje zakonite žene i oženiti se njom. Kad je doznala za 
tu stvar, njegova zakonita žena uteče na vrijeme k svome ocu, koji će se kasnije ljuto osvetiti za tu 
uvredu. 

Herodijada je bila unuka Heroda Velikog, kći Aristobula i Berenike. Bila je udata za jednog 
svog strica, koji se također zvao Herod, polubrata Antipinog (sina Heroda Velikog i Marijamninog). 
Evanđelisti mu daju ime Filip, što može dovesti do zabune s drugim Filipom, tetrarhom Itureje i 
Trahonitide, koji je također polubrat Antipin, i koji se kasnije oženio s 


114 Glavni izvanbiblijski izvor je Josip Flavije; navode i tumačenje činjenica vidi u U. Holzmeister, Historia aetatis Novi 
Testamenti, Roma 1938, 69—76. 

Herodijadinom kćerkom Salomom. I uistinu neki tumači misle, da su se evanđelisti ovdje 
prevarili, jer — navodno — misle na ovoga Filipa-tetrarha. Drugi smatraju vjerojatnijim da je 
Herodijadin muž, po običaju u obitelji, nosio kao drugo ime Filip (Herod Filip). Kako on nije bio 
vladar nikakvog teritorija, Herodijada iskoristi Antipino obećanje i ode s njim. Od jednog strica 
pređe drugom stricu. 

Ovo združenje ne može se nikako zakonski opravdati. Herodijada je nećakinja i snaha 
Antipina, tako da se ovdje radi o rodoskvrnuću i o preljubu (muž joj je još uvijek bio živ), dva 
zločina koje je zakon strogo kažnjavao. 

Ali Herod je sam sebi bio sav zakon. Ima dosta podataka o moralnom karakteru ovog 
beznačelnog vladara. To je čitav mozaik ljudske psihologije. Tipični istočnjački knez, čija je glavna 
oznaka luksuz i slijepa sjetilnost. U sebi nesiguran, on slijedi odluke svoje žene. U isto je vrijeme 
lukav i smišlja sredstva obrane pred nekom mogućom opasnošću. Ubojica je i ne htijući. 
Nezamislivo je okrutan, ali kao da to nije njegova stvar. Osjeća strah pred vrhunaravnim, u koje 
ozbiljno ne vjeruje. Zna za grižnju savjesti, ali ona ne ostavlja nikakva traga u njemu. Neozbiljan i u 
najsvečanijim časovima ... 

Razlog zbog kojeg je Ivan bačen u tamnicu upravo je taj zajednički život Heroda i Herodijade. 
U nekoliko zgoda (vremena upotrijebljena u tekstu označuju ponovljenu ili trajnu radnju), Krstitelj je 
predbacio vladaru to njegovo nedostojno i sramno ponašanje. Njegova veza s Herodijadom 
dvostruko je oskvrnuće: jer je njegova nećakinja i snaha (usp. Lev 18,14.16; 20,20—21). Tekst 
uzima u obzir ovaj zadnji vidik i naglašuje također da se radi o preljubu. Prema Lk, Krstitelj je kudio 
Heroda ne samo za ovaj čin, nego i zbog »svih drugih zlodjela«, tako da je utamničenje Ivanovo 
samo jedan zločin više na gomili drugih. Herod je tip, koji je daleko od nedužnosti. 

Tamnica je, dakle, Herodu sredstvo da se oslobodi nepoželjnog kritičara. Prema Josipu Flaviju, 
Herod se otarasio Ivana iz straha pred mogućom pučkom revolucijom, koju bi podiglo njegovo 
propovijedanje, a to je bilo pogibeljno za njegovu tetrarhiju. Ali ovaj politički motiv ne isključuje 
onaj drugi religiozno-moralnog značaja, koji navode evanđelisti. 115 

Ali unatoč svemu tome, pravi je đavao u ovoj stvari Herodijada. Osvetljiva žena, mrzila je 
Ivana svim srcem, i njezina je želja bila da ga odmah ukloni (Mk), ali bilo je nekih prepreka koje je 
trebalo svladati i čekati zgodnu priliku. Glavna je privremena zapreka sam Herod, koji se muči u 
protivurječnostima. I on bi želio ubiti Ivana (Mt), ali se zasad ne usuđuje da to učini iz dvostrukog 
straha. S jedne strane, iz straha od naroda (Mt), iz političkog straha: zatvorenik je uživao velik ugled 
u narodu pa se trebalo bojati pučkog ustanka. S druge strane, iz straha od samog Ivana, kojega su 
općenito smatrali »pravednim i svetim«. To je religiozno-praznovjemi strah, razumljiv kod čovjeka 
koji je izgubio pravi religiozni osjećaj. Radi svega toga, unatoč želji da ukloni neugodan glas, on bi u 
stvari više volio ne ubiti Krstitelja. Ima nešto u tom čovjeku što ga privlači protiv njegove volje. Bilo 
mu je drago slušati ga, iako su ga njegove riječi ostavljale u nedoumici... Ponor protivurječja. I ubit 
će bez uvjerenja. 

Iz evanđelja ništa ne znamo o mjestu gdje se nalazila tamnica, ali znamo iz Josipa Flavija, da se 
nalazila u Maherontu. Bila je to tvrđava, i tamnica, 


3 Jacques Dominique Butin ispoređuje ove dvije predaje u studiji La mort de Jean Baptiste en Macherante, u Le Monde 
de la Bible 22 (1982) 40—41. — O Krstiteljevoj smrti u Maherontu govori Josip Flavije u svojim Starinama, XVIII, 
116—119. 

i luksuzna palača, na samoj istočnoj obali Mrtvog mora, u divljem i teško pristupačnom 
kraju. 116 Za zimskih mjeseci, sigurno je divno bilo provesti nekoliko dana praznika u tako 
osamljenom, ali tako udobnom i luksuznom mjestu. Zbog svoje usamljenosti bilo je to ujedno idealno 
mjesto da se u njemu prirede poznate istočnjačke orgije za mogućnike ... 

Gdje je Krstitelj bio uhvaćen? Zadnje mjesto njegovog djelovanja, spomenuto u evanđelju, bilo 
je Enon kod Salima (Iv 3,23). Vidjeli smo, da se učeni ljudi ne slažu s čime da ga poistovjete: jedni 
misle, da se nalazimo u samom središtu Samarije, dok bismo prema drugima bili u bli z ini Beisa-na 
(starog Skitopolisa). Ni u jednom slučaju ne bi to bilo pod vlašću Heroda Antipe: Samarija je bila 
pod izravnom rimskom upravom, a Skitopolis je pripadao skupu slobodnih helenističkih gradova, 
zvanom Dekapolis. To bi onda značilo, da je Krstitelj poslije Enona ušao u Galileju, u Herodov 
teritorij, gdje je bio uhićen. 


2) PUT U GALILEJU 
(SVIBANJ G. 28) 

Mt 4,12; Mk 1,14; Lk 4,14a; Iv 4,1—4 

Sinoptici govore o putu u Galileju odmah poslije napasti u pustinji, jer oni nemaju ništa o 
Isusovoj djelatnosti između ova dva datuma. Četvrti evanđelist, iza kako je govorio o toj djelatnosti u 
međuvremenu, govori o putu: na toj točki susreću se sva četiri evanđelja. 

Luki je stalo do toga da ustvrdi, kako je Isus nošen u Galileju Duhom Božjim. Radi se o istom 
Duhu koji je obuzeo Isusa prigodom krštenja (3,22). Isus je pun toga Duha (4,1.18). Duh je snaga 
Božja (1,35). Isus je oruđe snage Božje; izvršitelj božanskih planova; poslanje u Galileji dio je tih 
planova. 

Marko ima u prvom redu kronološku bilješku: Isus ide u Galileju iza kako je Ivan bio 
»predan«. 

Matej i Ivan također napominju neposrednu okolnost, koja je izravno pokrenula ovaj 
misionarski plan što ga je Isus već otprije bio spremio. Mislim da se oba evanđelista podudaraju u 
motivu, iako to čovjek ne bi na prvi pogled rekao. 


116 Danas ruševine poznate kao Khirbet el-Mukawer, što podsjeća na staro ime. Tekst Josipa Flavija i kratka povijest 
mjesta može se vidjeti kod Baldija Enchiridion, 288—289 (i bilj. 1); usp. i njegovu Guida di Terra Santa , Jeruzalem 
1953, 471. Tvrđava se nalazila na vrhu brda. Premda se Krstiteljevo tijelo (bez glave) štovalo u Sebasti, ovdje u 
Maherontu, na spomen njegova mučeništva, održala se cvatuća kršćanska zajednica sve do arapske najezde, kako to 
svjedoče još uvijek vidljivi ostatci crkava. — Prvi pokušaj arheoloških iskapanja u Qal'at el Mishnaqa, identifictiranom s 
herodijaruskom tvrđavom u Maherontu, učinjen je g. 1968. Pokazalo se tada, da ono što se prije smatralo kosinom, koja 
je povezivala tvrđavu na vrhu brda sa selom na podnožju, nije ništa drugo nago temelj vodovoda, koji je dovodio vodu u 
cisternu tvrđave. Drugo istraživanje mjesta izvršeno je g. 1973. Od g. 1978. iskapanja na ovom mjestu preuzela je na sebe 
jedna arheološka ekspedicija ispred Studium Biblioum Franciscaniuim iz Jeruzalema, pod vodstvom o. Virgilija Corboa. 
Kratki izvještaj o rezultatu prvih dviju sezona (s fotografijama i planovima) pruža Michele Piccirillo, Macheronte. 
Identification et exploration de Qal'at el Mishnaqa, u Le Monde de la Bible 17 (1981) 10—16. Kratki izvještaj o 
posljednjoj sezoni (7. rujna — 10. listopada 1981) usp. E. Lođreda, Nuevos deseubrimientos en Magueronte, u Tierra 
Santa, Jeruzalem 1982, siječanj-veljača 1982, str. 25—31. 

Matej kaže da se Isus »povlači« u Galileju iza kako je čuo da je Krstitelj bio »predan«. Glagol 
»povući se« uvijek označuje udaljiti se od neke pogibelji (usp. Mt 2,12.13.14.22; 12,15; 14,13; 
15,21). Ovdje bi to kon kr etno značilo da se Isus želi udaljiti od pogibelji da i sam ne bude utamničen. 
Ali onda, kako je netko rekao, idući u Herodov teritorij, ide upravo u vučja usta. To znači, da se Isus 
ne boji izravno Heroda. On se želi udaljiti od nekoga koji može spletkariti protiv njega kad Heroda, 
kao što je vjerojatno već učinio s Krstiteljem. Ivan je bio »predan« (Mt i Mk). Tko ga je predao? Nije 
teško zamisliti da iza te stvari stoje farizeji. Oni nikada nisu bili Krstiteljevi prijatelji (usp. Lk 7,30; 
Iv 1,24—25), i svojim spletkarenjem mogli su vrlo dobro poduprijeti razloge, koje je sam Herod već 
imao, da zatvori nepoželjnog proroka. Ovo je pravi neprijatelj, od kojeg se Isus želi udaljiti, udaljivši 
se od glavnog središta njegovog upliva; provincijalni život na sjeveru nije predstavljao tolike 
pogibelji. 

To je upravo informacija koju nam daje Iv. Isus je otišao u Galileju iza kako je doznao da su 
farizeji obaviješteni o njegovim uspjesima i kako pridobiva mnogo pristalica. Sigurno su bili 
zabrinuti za svoj vlastiti položaj i vlast, videći kako raste glas i uticaj jednog izvanrednog čovjeka. 
Sigurno nisu mogli mimo gledati tu situaciju, i sada Isus traži kraj manje izložen njihovim 
zasjedama. Ali radi se o vrlo relativnoj sigurnosti, kako ćemo ubrzo vidjeti. 

Sudeći jedino po sinopticima, reklo bi se da je ovo prvo putovanje u Galileju, jer oni nemaju 
ništa o Isusovoj prethodnoj djelatnosti. Iv, naprotiv, vrlo je točan u ovom slučaju: kaže da je otišao 
»ponovno« (4,3), da se povratio u Galileju, budući da je već jedanput prije obavio to isto putovanje 
poslije napasti u pustinji (Iv 1,43). 

Jedino, ovaj put je staza različita: ide iz Judeje ravno u Galileju preko Samarije. Evanđelist (Iv 
4,4) bilježi, da je »bilo potrebno« da prođe preko Samarije. Vjerovatno želi dati providnosno 
značenje ovom izrazu: s ovim poslanjem među Samarijancima ispunja Božji plan... Ali u povijesnom 
smislu on hoće da kaže da je to u ovom slučaju najprikladniji put. Na sličan način i Josip Flavije 
govori o ovom prolazu kroz Samariju, kad se netko žuri da u kratko vrijeme stigne iz Galileje u 
Jeruzalem. Piše isto tako, da je bio običaj među Galilejcima ići preko Samarije u Jeruzalem 
(prigodom vjerskih svetkovina. To je bio redoviti običaj, ali bilo je iznimaka. Neprijateljstvo između 
Židova i Samarijanaca nekad bi preporučivalo onaj drugi put, duži ali sigurniji, po jordanskoj dolini, 
kao što je vjerovatno učinio Isus na svom prvom putovanju (tako se može istumačiti njegov prijašnji 
kratki boravak u Kafamaumu: Iv 2,12). Ovom zgodom, Isus ide uobičajenim putem. 

Zanimljiva je Mk informacija: Isus je putovao »propovijedajući«. To znači da nije prošao u 
Galileju ravno, odjedanput, nego da se zaustavljao na putu i iskorištavao svaku prigodu da naviješta 
Dobru vijest. Ova metoda da iskoristiti sve prednosti neke okolnosti, bit će jedna od karakteristika 
njegove kasnije misionarske prakse. 

Jedan primjer te djelatnosti na putu u Galileju jest i sve ono što se dogodilo u središtu Samarije. 

3) EVANGELIZACIJA SAMARIJANKE 
(SVIBANJ G. 28) 

Iv 4,5—30 

Kako rekosmo, Isus putuje u Galileju propovijedajući. Zaustavi se gdje mu izgleda prikladno. 
Iskorištava svaku zgodu da ostavi svoju poruku. Toj se metodi duguje ovih par dana što se zaustavio 
u zemljopisnom i religioznom srcu Samarije (jedini slučaj koji su nam. evanđelisti zabilježili, ali to 
ne isključuje da je bilo i drugih sličnih na istom putovanju). 

Najprije, razgovor s nekom Samarijankom sumnjivog života. Tematika je mnogostruka, ali se 
odvija logično po osobitom redoslijedu asocijacije ideja. Poslije Nikodema, ovo je drugi primjer 
Isusove evangelizacije pojedinaca, sigurno prema uzorku posebnog tipa kršćanske kateheze, koja se 
odražava u četvrtom evanđelju. 

Kao daljni nastavak ovog individualnog razgovora, Isus ostaje još dva dana misionareći među 
Samarijancima; ne spominju se teme tog propovijedanja, ali se spominju njegovi pozitivni rezultati. 

Pozornica razgovora sa Samarijankom jest Jakovljev zdenac blizu Sihara. (Iako se kaže da je 
Isus došao u samarijski grad zvan Sihar, očito je da je došao na spomenuti zdenac, koji se nalazi u 
blizini tog grada. 

Neki (počevši od sv. Jeronima) identificiraju ovaj evanđeoski Sihar sa starim Sihemom, 
današnjim Teli el-Balatah, dok drugi vaše vole da ga poistovjećuju s današnjim selom E1 Askar. 117 
Oba su mjesta blizu Jakovljeva zdenca; otprilike 1 km udaljenosti. Zanimljivo je da u oba mjesta 
postoje obilni izvori vode, tako da se ne vidi jasno zašto je žena (predpostavlja se da je iz Sihara) 
došla na zdenac da uzme vode: možda jer joj je kuća bila bliže zdencu nego seoskom vrelu..., ili iz 
bilo kojeg drugog sporednog razloga. 

Zdenac se nalazi u »polju što ga je Jakov dao svom sinu Josipu« (usp. Post 48,22). Prema 
jednoj predaji, Jakov je to zemljište u Sihemu kupio (Post 33,19), dok ga je, prema drugoj tradiciji, 
osvojio oružjem (Post 48,22). Voda je u Palestini od životne važnosti; radi toga je Jakov, premda je u 
blizini bilo vode u izobilju, iskopao svoj vlastiti zdenac na svom zemljištu, da bude nezavisan i on i 
njegovo blago. Kasnije će, na ovom posjedu, biti sahranjeni smrtni ostaci njegovog sina Josipa, 
doneseni iz Egipta (Jš 24,32), 

Ovaj zdenac je zdenac-vrelo (grčki »pege«, izvor, vrelo), jer se hrani podzemnim izvorom. U 

Bibliji takav zdenac se zove zdenac »žive vode« (usp. rr. 10—11 i Post 26,19), tj. tekuće vode, za 

razliku od zdenca-cisterne, koji sadrži ustajalu vodu. Jakovljev je zdenac vrlo dobro izgrađen, jer se 

još uvijek poslije četiri tisuće godina upotrebljava i razina vode se mijenja, između deset i više od 

118 

trideset metara dubine. 

Ništa ne znamo o mjestu odakle je Isus započeo svoje putovanje. Jedino što znamo jest to da je 
skoro cijelog travnja krštavao na teritoriju Judeje (Iv 3,22; 4,1—2). Ako je krštavao u jordanskoj 
dolini, to mjesto nije moglo biti previše na sjeveru, jer bi u tom slučaju puno lakše bilo putovati u 
Galileju preko Beisana (Skitopolisa). Ako se nalazio pri nižem Jordanu, mogao je doći u bli z inu 
Sihema idući jednim od ova dva brdska puta: ili 

117 Tekstovi predaje u Baldi, Enchiridion, br. 269—296. 

118 Radi ovog evanđeoskog navoda, kršćani su uvijek smatrali Jakovljev zdenac kao sveto mjesto. Od IV. st. postajala je 
tu crkva-svetište, porušena i ponovno sagrađena nekoliko puta. Zdenac je danas vlasništvo pravoslavnih; usp. Baldi, 
Guida, 303—304; tekstovi predaje u Enchiridion, br. 269—296. 

uzlazeći od Fazaela preko Agrabe, ili (malo više na sjever) slijedeći tok Wadi Fara. A ako se je 
nalazio u unutrašnjosti Judeje, išao je tradicionalnim putem Jeruzalem-Nablus. 

Isus je, dakle, sjeo na rub zdenca. Sam je, jer su učenici otišli u grad, da kupe nešto hrane; 
neprijateljstvo sa Samarijancima nije priječilo svaku izmjenu dobara. Podne je. Isus je umoran od 
puta; sigurno su putovali sve od zore. Osim toga, ovo je čas najveće vrućine. Žedan je, ali nema čim 
zagrabiti vode iz zdenca (usp. r. 11); ako ne dođe tko iz sela, trebat će potražiti neku posudu ... Ali 
upravo tog časa stigne jedna Samarijanka da zagrabi vode; ona ima sve potrebno za taj posao. Kad je 
napunila svoje posude, Isus je zamoli da mu dadne malo vode. Žena u strancu lako prepozna Židova 
(fizionomija, način govora — i njezino veliko iskustvo s ljudima!), i počne ironično: Kako je moguće 
da ti, Židov, tražiš vode od Samarijanke? Vi Židovi izbjegavate nas Samarijance kao kugu, ali se ne 
ustručuvate s nama općiti kad vam zatreba, kao što ti sada tražiš vode i kao (tvoji drugovi koji su 
otišli da traže hrane... Žena ima svoje razloge da tako govori, jer stvarno — zapaža evanđelist — 
Zidovi se ne druže sa Samarijancima. 

Isus daje ženi do znanja da to što ona kaže ima svoj temelj gledajući na opću situaciju, ali da 
sadašnji čas ima izvanredno značenje i da ona i ne pomišlja o ovome što se ovog časa događa, jer kad 
bi ona znala tko je taj što s njom sada govori, i što je taj »dar Božji« — božanski, jedini, neisporedivi, 
najdragocjeniji poklon — njegove prisutnosti među ljudima, uloge bi se izmijenile: ona bi tražila od 
njega, i on bi joj dao »živu vodu« — vodu svog spasenja što ju je donio na svijet, jedinu koja je u 
stanju osigurati neumrli život čovjeku. 

Unatoč ženine zagrižljive opaske, a s namjerom da podgrije razgovor, Isus daje Samarijanki do 
znanja, da svi Židovi nisu jednaki, da svi nemaju neprijateljskih osjećaja prema Samarijancima, da on 
osobno nema tog kompleksa. Ova je epizoda rani primjer onog što ćemo kasnije stalno vidjeti kao 
jednu od karakteristika njegove ličnosti: sloboda od bilo kakvih predrasuda, rasnih, društvenih, 
moralnih... On je Židov, ponosan na autentične vrijednosti svoga naroda, ali to ga ne smeta, kad mu 
se pruži prilika, da pohvali istinske vrline Nežidova ... Prijatelj je siromaha, ali to ga ne priječi 


119 Biblija (2 Kr 17, 24—11) tumači postanak Samairijanaca polazeći od asirske okupacije sjevernog kraljevstva g. 722. 
pr. Kr. Tom su zgodom mnogi Izraelci bili deportirani u Asiriju a mnogi Asirci naseljeni u Izraelu. Od sjedinjenja ovog 
novog elementa s Izraelcima preostalim u zemlji, sjedinjenja krvi i vjerovanja, nastala je ova posebna rasna i vjerska 
mješavina, koju poznajemo pod imenom Samarijanaca (još ih ima vrlo mali broj u gradu Nablusu). Etnička nečistoća i 
vjerski sinkretizam snažno su ih odjeljivali od Židova. Poslije sužanjstva za vrijeme rekonstrukcije hrama, Samarijanci su 
pokušali da se ujedine sa Židovima, ali Zarobabel i drugi vođe odlučno su ih odbili (usp. Ezr 4,1 —5). To je definitivno 
zapečatilo takozvani »samarijanski raskol«. Oni su podigli svoj suparnički hram na brdu Garizimu i taj hram je postojao 
do g. 128. pr. Kr., kad gaje porušio Ivan Hirkan; ali je vrh brda ostao kao sveto mjesto samarijanskog kulta sve do danas 
(u bizantinsko vrijeme taj je kult bio neko vrijeme zabranjen i na vrhu brda sagrađena crkva u čast Majke Božje). Raskol 
je samo zaoštrio duboku mržnju između dvaju naroda. Prema knjizi Sirahovoj, Samarijanci su »glup svijet«, (koji čak i 
nisu narod, gore nego Edomićani i Filisterjci (Sir 50,25—26). I samo ime Samarijanac bilo je teško uvredljivo, bilo je isto 
što i reći nekome daje posjednut (Iv 8,48). Po mišljenju mnogih Židova, Saimarijainci su nečisti kao i svaki drugi 
poganski narod, tako daje općenje ,s njima donosilo zakonsku nečistoću. A oni opet sa svoje strane nisu štedili nijedne 
zgode da pokažu svoje neprijateljstvo prema Židovima (usp. Lk 9,53; i Josip Flavije bilježi slučajeve kao što je ovaj). 
Samarijanka zna zašto ovako govori; i u njezinim riječima, osim ironije, odzvanja stara mržnja ... 

da ima prijatelja bogataša... Poznat je po svojoj svetosti: i moralnoj čestitosti, ali to ga ne smeta 
da opći s moralno sumnjivim osobama (bludnicama, carinicima)... Taj će stav i njega učiniti 
sumnjivim zbog praktičnog krivovjerja pred javnim mišljenjem, nad kojim je vladao okamenjeni 
legalistički tradicionalizam. S velikim osjećajem nezavisnosti, Isus se izdiže iznad kazuistike svoje 
sredine, zna razlikovati čovjeka od njegova pogrešnog postupka, nikad ne gubi vjeru u dobrotu i 
sposobnost popravka... 

Što se tiče napose Samarijanaca, dovoljno je poznat Isusov ljubazni ton prema njima: dosta se 
sjetiti parabole o dobrom Samarijancu ili slučaja zahvalnog gubavca ... Istina je, kad šalje učenike u 
misije, da isključuje pogane i Samarijance (stavlja ih na isti stepen) (Mt 10,5), ali to nije znak mržnje 
ili diskriminacije, nego rezultat realističnog planiranja misionarskog rada za vrijeme svog povijesnog 
života; to je prva etapa, nužno ograničena, iza koje će doći druga univerzalnih nacrta (usp. Mt 28,19). 

Ženi su vjerojatno Isusove riječi izgledale kao hvalisavost: kad bi ti znala tko sam ja! Šio misli 
ovaj čovjek da je on? Govori joj o nekoj živoj vodi koju bi joj dao, a ne može biti govora o drugoj 
vodi nego o ovoj, iz ovog zdenca, ali i to je ludo ovog časa. Kako bi mi ti mogao dati da se napijem, 
kad nemaš ni čime da zagrabiš vodu a voda u zdencu je ovih dana niska? Zar možda misliš da možeš 
dobiti vodu bilo gdje, čarobnim štapićem, kao Mojsije u pustinji? Ali u tom slučaju, ti bi smatrao 
sebe većim od samog našeg oca Jakova budući da on nije računao s kakvom čudesnom vodom, nego 
je morao teško raditi da iskopa ovaj zdenac ... 

Govoreći o »živoj vodi«, Isus namjerno upotrebljava dvoznačni izraz, da izazove 
nerazumijevanje svoje sugovornice i da tako proširi svoju ideju (postepeni ulazak); ali ni taj korak 
naprijed neće biti posve jasan, što će izazvati promjenu teme i dovesti do središnje točke koja zanima 
Isusa. 

Žena misli na fizičku vodu, a to što Isus obećava posve je različita voda, koja gasi žeđ ne samo 

časovito, nego zauvijek, jer se u onome koji je pije pretvara u nepresušivo vrelo, koje struji za vječni 

život — »voda« spasenja koju on donosi jest sposobnost biti novo stvorenje po vjeri u njega, život 

koji se odlikuje božanskim oznakama, koji se ne mjeri ljudskim kategorijama vremena i prostora... 

Objektivno, Isusove riječi znače korak naprijed s obzirom na ono što je rekao prije, ali žena 
jednako ništa ne razumije. Njih se dvoje nalaze na različitim valnim dužinama. Žena ne može 
zamisliti da postoji i neka druga voda, različita od ove koju obično pijemo. Ovaj Židov mora biti 
luckast kada obećava neku čudesnu vodu koja bi zauvijek ugasila našu žeđ. Njezina ironija sad je još 
ljuća. Divno! Neka joj ovaj židovski čarobnjak dadne malko te svoje čarobne vode, da već jedanput 
prištedi sebi ovo dosadno dolaženje na zdenac. 

Ženine su reakcije razumljive; Isus ih ne uzima za zlo. Naprotiv, i on će sebi dozvoliti malo 
ironije, da joj dokaže, na vrlo izravan način, da je sposoban ispuniti ono što obećaje. U tu svrhu 
potrebno je promijeniti temu, ali iznenadno, bez prelaza, da je uhvati nepripravnu, bez ikakve 
mogućnosti da pobjegne. 


120 Obično se »dar Božji« i »živa voda« (rr. 10 i 14) tumače o Duhu Svetom usp Iv 7,37—39; posebno paralelizam 
između 4,14 i 7,38). Ova posebna primjena nije mi uvjerljiva, jer se u 7,34 kaže izričito, da dar Duha dolazi poslije 
Isusovog proslavljenja, dok se ovdje »živa voda« već nudi Samarijanki fr. 10); r. 14 mogao bi se razumjeti za budućnost, 
ali ga ne smijemo odijeliti od r. 10. Zbog toga, više volim opće tumačenje u smislu novog života što Isus donosi; metafora 
je dobro upotrijebljena, budući daje voda elemanat bitan za život. 

Budući da nije pristojno da muškarac govori nasamo sa ženom, a još manje ako je žena udata 
(usp. r. 27), zašto ne potraži svoga muža, pa da tako nastave započeti razgovor, bez pogibelji da bi 
tko mogao štogod posumnjati? 

Nemam muža — odgovori mu žena. Priznaje istinu i možda hoće da ovom tako stasitom 
Židovu dadne do znanja, neka bude bez brige, ona je slobodna žena! 

Jasno je da nemaš muža — odvrati joj Isus kao iz puške. Dobro si rekla, jer unatoč tome što 
imaš čovjeka, nemaš muža. Čovjek s kojim sada živiš nije po zakonu tvoj, a prije njega imala si 
drugih petoricu, koji isto tako nisu bili tvoji kao ni sadašnji. 

Ovo je odlučan udarac. U tren oka žena razumije da se ovdje radi o puno ozbiljnijoj situaciji 
nego što je mislila. Ovdje staji čovjek koji čita tajne srca i života. Na svakog ostavlja težak utisak kad 
vidi da je razotkriven u svojoj najdubljoj unutrašnjosti, pogotovo ako nas ona bruka. Ovo je znanje 
očito nadljudsko Tako je pao Natanael (Iv 1,49). 

Sad vidim da si prorok — priznaje žena. Ovaj puta, nestalo je svake ironije i mjesto nje je ušlo 
poštovanje i zanimanje. Samo proroci mogu znati i razotkriti tajne stvari (usp. Lk 7,39). 

A kad je tako, isplati se iskoristiti ovu priliku i razjasniti jedan vrlo važan predmet. On kao 
prorok sigurno može dati zadovoljavajući odgovor na problem koji vjekovima razdvaja Samarijance i 
Židove: mjesto štovanja Boga. Za nas Samarijance, središte bogoštovlja jest ovo brdo Garizim, koje 
nas tu promatra sa svim svojim veličanstvom, dok je za vas Židove jedino zakonito mjesto 
bogoštovlja jeruzalemski hram. Tko ima pravo? 

Isus joj naviješta da će ubrzo doći vrijeme, kad će pitanje materijalnog mjesta štovanja Boga 

biti potpuno drugorazredno. Istina je da Samarijanci nemaju pune spoznaje Boga, ukoliko su 

(priznajući samo prvih pet knjiga Biblije) okmjili objavu, dok Židovi čuvaju potpunu objavu i još su 

osim toga oruđe spasenja određeno od Boga. Ali u svakom slučaju, doći će vrijeme, i stvarno je već 

došlo, kad pravi klanjaoci Oca neće biti privezani za neko materijalno mjesto, nego će se klanjati u 

»duhu i istini«. Stvar je razumljiva: budući da je Bog »duh« — izvor svih duhovnih stvarnosti koje 

saopćava čovjeku — prirodno je da i štovanje što ga on očekuje od čovjeka bude klanjanje u »duhu i 

istini« — »duhovno« štovanje, koje je jedino »istinito« — ukoliko odgovara načinu Božjeg 

djelovanja, što se ne može reći za staro bogoštovlje, ni samarijansko ni židovsko. 


121 Za izraz vidi A. Augustinovich, Aletheia nel IV Vangelo, u Studii Biblici Fran-sciscani Liber Annuus, I (1950—1951) 
173—176. — Isusova tvrdnja pretpostavlja, da staro bogoslužje nije bilo duhovno, što treba promatrati u svijetlu 
povijesnih ostvarenja Izraela više nego po njegovom religioznom kodeksu. Mojsije je ispovjedio duhovnost Božju 
zabranivši svaku plastičnu predstavu Jahvinu (Izl 20,4), i ovaj najviši karakter Jahvin morao je vladati svim detaljnim 
zakonima bogoštovlja. Vjerski materijalizam, usvojen kasnije od velike većine naroda, nikada nije bio prihvaćen kao 
zakonit; dokazuje to djelo proroka, neumornih boraca za Božja prava. Ali i zakonito bogoslužje seje postepeno kvarilo, 
jer se smatralo bitnim ono što je vanjsko i materijalno a zaboravljalo da materijalne žrtve nisu u stanju, same po sebi, 
očistiti dušu (usp. Heb 10,4). Trebalo je. dakle, čekati nova vremena, gdje bi duhovne žrtve (usp. 1 Pt 2,5) zauzimale prvo 
mjesto. Proroci, u žalosnim prilikama sadašnjice, tješili su se vizijama ove posve duhovne budućnosti. Jeremija predviđa, 
da će u mesijanska vremena čak i škrinja zavjetna biti potpuno beskorisna i zaboravljena (Jer 3,16); neće više biti 
potreban taj vanjski simbol, upravo zbog toga što će novi odnos između čovjeka i Boga biti religija srca, duhovna religija; 
Bog će stanovati u srcu svakog vjernika, i svi će se narodi s njim ujediniti na isti način snagom 

Žena priznaje da je Isus prorok, koji poznaje tajne stvari, ali da nije prorok sličan Mojsiju (Pnz 
18,18), kojega Samarijanci očekuju kao Mesiju (»Taeb«, povratnik). Ona nije posve uvjerena u 
rješenje koje joj je Isus dao o mjestu bogoštovlja. Ali, kako ima doći Mesija, on će definitivno 
razriješiti taj spor... 

122 

Mesija sam ja, ja koji govorim s tobom — kaže joj Isus. Ovo je središnja točka, završna 
točka cijelog razgovora: tvrdnja i prihvaćanje njegova mesijanskog značaja. Jer, u stvari, 
Samarijanka ga već sada prihvaća. Isus se bez sumnje izrazio s takovom sigurnošću u glasu, da ona 
nije mogla uzmaknuti. Razumjela je tog časa, da sve ono što joj je otkrio iz njezinog intimnog života 
nije bilo neko obično pretkazanje nekog običnog proroka, nego čudesno znanje Mesije-Proroka. 

Sad se mijenja prizor. Vraćaju se učenici iz sela s kupljenom hranom i uvelike se čude kad vide 
da njihov Učitelj razgovara javno sa ženom; nešto što vjekovna starozavjetna i rabinska kultura nije 
mogla zamisliti za nekog učitelja. 123 Čude se, da (još će mnogo puta ostati začuđeni u njegovom 
društvu), ali ne sumnjaju u njega; njihov je Učitelj izvan svake sumnje (mogli su to ustanoviti u ovo 
malo vremena što su s njim), tako da oni ne osjećaju nikakve potrebe da ga upitaju štogod o toj stvari. 

Kad su učenici došli, žena je otišla. Premda gonjena velikim uzbuđenjem, ne prestaje biti žena, 
pa misli na detalje. Isus joj je bio zatražio vode; zato ostavlja tu svoj krčag za ručak cijeloj družini. I 
trči u selo te nadigne sve, da idu na zdenac i upoznaju čovjeka, koji joj je otkrio sav njezin prošli 
život. Tko zna ne radi li se o Mesiji. Kaže to u obliku pitanja, da pobudi više znatiželjnosti, ali ona je 
potpuno uvjerena u to. Toliko je uvjerena i toliko govori o toj stvari, da njezino uvjerenje zaražava i 
druge: stvarno, stanovnici sela kreću prema zdencu, da sve osobno provjere. 

4) VEĆ SE BIJELE POLJA ... 

Iv 4,31—38 

Kad je žena već otišla, učenici pozovu Isusa na hranu, koju su bili kupili u Siharu. On im 
odgovori da ima drugu hranu, koju oni ne poznaju. Učenici misle da mu je možda netko donio štogod 
da pojede, dok su oni bili odsutni. Isus im tada istumači, da se njegova hrana sastoji u tome da vrši 
volju ornoga koji ga je poslao (usp. 5,30; 6,38) i da dovrši njegovo djelo (usp. 5,36; 9,4) — što se 
sastoji u ispunjenju njegova poslanja, da vodi ljude Bogu prihvaćanjem riječi koju im Isus objavljuje. 
Ljudi, kad posiju polja, običavaju reći da još ima četiri mjeseca do žetve. Ovdje nije bilo potrebno 
čekati toliko vremena. Neka pogledaju ova lijepa polja, koja se šire odavle prema istaku: već se bijele 
usjevi za žetvu... Pa tako isto već je gotova duhovna žetva Samarijanaca; mogli su to vidjeti na ženi 
koja je otišla, i ubrzo će vidjeti i na drugima. I Isus, žetelac, vidi nagrađen 


ove unutarnje religije. Radi se o onom novom savezu, što ga isti Jaremija opisuje (Jer 31,31—34), koji neće biti 
ustanovljen onako kao što je bio stari (postao nevaljan nevjerom naroda), jer neće biti upisan u kamenu, nego u 
čovjekovom srcu (usp. i 2 Kor 3,3). — Isus Samarijanki ne dodaje ništa novoga. Samo kaže, daje to vrijeme već došlo 
(nav. mg., str. 173, bilj. 38). 

122 U Galileji Isus ne bi nikad dozvolio takve tvrdnje ni sebi ni drugima (usp. Mk 8,30; Iv 6,15), zbog opasnosti da ga 
pogrešno razumiju u vremenitom smi slu; u Sanrariji, gdje je samo na prolazu, takva opasnost ne postoji.. 

123 Usp. A. Augustinovich, La mujer como problema, Caracas 1975, 68—92, 103—104. 

svoj posao i sabire plodove, ne u materijalne i prolazne žitnice, nego za vječnost. Samo što su u 
ovom slučaju sijač i žetelac ista osoba, tako da se obojica raduju u isto vrijeme... A to se redovito ne 
događa u poljskim poslovima, gdje je uglavnom istinita poslovica, da je jedno sijač a drugo žetelac. I 
kad bi se radilo o istim osobama, izgledi roda ne bi bili isti: sijač se ne veseli teškom naporu, dok 
žetelac uživa skupljajući plodove, tim više ako se on osobno nije umarao sijući... I sami učenici već 
su mogli iskusiti nešto od toga. Cijelog prošlog mjeseca, Isus ih je poslao da rade na teritoriju Judeje, 
i postigoše dosta uspjeha (usp. 3,22; 4,1—2); ali u stvari oni su skupili plodove onoga što su drugi 
bili pripravili (Krstitelj i njegovi učenici)... 124 

5) EVANGELIZACIJA SAMARIJANACA 
(SVIBANJ G. 28) 

Iv 4,39—42 

Vidjeli smo kako je Samarijanka otišla u selo da ispriča 
zemljacima svoj sastanak na zdencu i da i njih pozove. Postignuta se 
sreća odmah priopćava drugima: već poznajemo nekoliko primjera: 
učenika koji se automatski pretvaraju u apostole ... 

Kao jedini razlog svoje vjere, žena spominje Isusovo vrhunaravno poznavanje njezina intimnog 
života (nr. 29 i 39). To je dokaz više da je čudo valjan motiv vjerodostojnosti, ako je čovjek 
prethodno otvoren prema istina. To je jedan od puteva kojima se dolazi do vjere, uvijek moguć, 
premda manje čest i najnesigumiji od svih. 

Ženino posredovanje u selu imalo je pozitivan rezultat: stvarno, mnogi povjeravaše u Isusa po 
njezinom svjedočanstvu (r. 39). 

Vjera koja se osniva na ljudskom svjedočanstvu navjestitelja. To je najobičniji način kojim 
mase vjernika dolaze do vjere. Vjera koju smo dobili od majke, od katehete, od svećenika, od sredine 
... »Pučka« i tradicionalna vjera. Vjera sigurna (»vjera ugljara«), ali ne i nužno proživljena vjera 
(svjesno usvojena kao osobno vlasništvo, kad postane duboko lično uvjerenje); prema tome, izložena 
svim pogibeljima neasimiliranog doživljaja. 125 

I ženin poziv imao je pozitivan učinak: stanovnici sela izašli su prema zdencu, da se sastanu s 
Isusom (r. 30). Pri tom sastanku ostadoše osvojeni njegovom osobom. Zamoliše ga da ostane s njima 
neko vrijeme, i ostade tu dva dana (r. 40). Rezultat: povjerava još mnogo više njih, ali ovaj puta 
izravno radi Isusove riječi. I govorili su ženi, da sada vjeruju ne zbog njezinog svjedočanstva, nego 
zbog svoga vlastitog iskustva (rr. 41—42). 

Najsavršeniji stupanj vjere: proživljena vjera, vjera koja je postala osobna vrijednost i odluka. 


124 Moglo bi se nastaviti s idejom, da i oni uvijek moraju biti spremni raditi, prihvaćajući da drugi poberu ono što su oni 
zasijali; da apostolski radnik ne može tražiti da uvijek vidi rezultat svog napora; daje naša dužnost sijati, sa neslomivom 
vjerom u Božju uspješnost, iako se plodovi ne pojave odmah... — Cijeli ovaj ulomak izražen je ponešto zagonetnim 
govornom, koji dopušta da ga se tumači na mnogo načina; ja nastojim čitati onako kako mi izgleda najprirodnije u općem 
povijesnom kontekstu. 

125 Usp. A. Auigustinovich, Puebla y religiosidad poipular, Caracas 1&79, 36—48. 

To ne znači da nije potreban navjestitelj; u stvari, nitko ne može doći do vjere bez posrednika 
(usp. Rim 10,14). Ali znači, da se moja vjera ne osniva na ugledu navjestitelja, nego na vrijednosti 
onoga što se naviješta, same naviještene riječi, koju priznajem kao Božju riječ i kao odlučno dobro za 
moj osobni život. Radim to ili to radim tako, ne zato što mi to drugi kažu, nego jer sam uvjeren daje 
to za mene jedini izbor, da je to ono što Bog traži od mog života. 

Ali proživljenost vjere ide još dalje, kad se dođe do toga da se poistovjeti Isusova osoba s 
osobom vjernika, kad se ne samo njegova riječ, nego totalni Krist, koji je put, istina i život (Iv 14,6), 
pretvori u moj put, moju istinu i moj život... Kršćanin ne prianja prvenstveno uz neki nauk, nego uz 
jednu osobu. 126 

Isus ostade u Siharu dva dana. Dva dana misionarskog djelovanja u sredini, u koju se više neće 
s tom namjerom povratiti. Ali kad se poslije nekoliko godina bude evangelizirala Samarija (Dj 8,4— 
25), učenici će se sigurno sjetiti te prve sjetve velikog Sijača ... 

Ne kaže se izričito o čemu je Isus propovijedao u ta dva dana, ali je bez sumnje glavna 
pozornost svraćena na mesijanski značaj njegove osobe; može se to zaključiti iz onoga što se 
spominje kao jedini predmet vjere Samarijanaca, tj. da je Isus Mesija. Ovdje se on zove »spasiteljem 
svijeta« (r. 42). Formula je Ivanova (ovdje i u 1 Iv 4,14), ali je ideja vrlo uobičajena u cijelom N. Z.: 
Isus je mesijanski spasitelj, ali sveopćeg značaja (ne ograničuje se isključivo na židovski narod). 
Teško je zamisliti, da bi sami Samarijanici mogli upotrijebiti taj izraz; " jezik je to evanđelistov, koji 
tako tumači neki više-manje istoznačni izraz Samarijanaca; ali oni su već mogli iskusiti početke toga 
univerzalizma, videći kako Isus s njima opći, stavljajući se tako iznad stare uskogrudnosti židovstva 

XXX 

Isusov put u Galileju (gdje će započeti svoju dugotrajnu galilejsku djelatnost) i kratki boravak 
od par dana u Samariji stavili smo u svibanj g. 28, bez nekog podrobnijeg datuma. Do tog zaključka 
dovela nas je cijela kronologija koju smo dosada slijedili (u I. dijelu ovog djela). 

Izgleda da ova kronologija može biti potvrđena riječima Iv 4,35: »Zar vi ne kažete: Još četiri 
mjeseca pa dolazi žetva? Evo velim vam: Podignite vaše oči i pogledajte njive, već se bijele za 
žetvu«. 

Naravno, svi ne tumače ovako ovaj tekst. Dapače, izgleda da je češće mišljenje protivno ovome 
što mi (s drugima) ovdje zastupamo. Naglašavaju prvi dio retka, i pretpostavljaju daje Isus izgovorio 
ove riječi kad je uistinu još bilo četiri mjeseca do stvarne žetve, koja se u onom brdskom kraju 
obično ne vrši prije svibnja; prema tome, bili bismo sada u siječnju ... 

Glavna je mana ovog tumačenja u tome što ne uzima u obzir drugi dio retka, gdje se kaže da su 
njive već bijele za žetvu; tj. da je klasje već zrelo za žetvu. Istina je da Isus ovdje govori o duhovnoj 
žetvi, o vjeri Samarijanaca, ali se mora pretpostaviti da uzima kao sliku toga stvarnu žetvu; inače ni 
prvi dio retka ne bi imao nikakva smisla. Zbog toga, puno je vjerojatnije tumačenje koje naglašava 
drugi dio retka. Isus govori o duhovnoj 


126 Usp. A. Augiustinovich, Vivencia de la Iglesia comunidad, Madriđ-Salamanca 1972, 36—37. 

127 O naslovu »(spasitelj« uap. L. Sabourin, o. c, 153—168. 

128 Naslov je izgleda helenističkog porijekla; usp. Xavier Leon-Dufour, Dictionnaire du Nouveau Testament, Pariš 1975, 

žetvi, ali pokazuje (kao sliku te duhovne stvarnosti) već zrelo klasje kako se bjelasa u poljima 
(izraz je poznat u rabinskoj književnosti). Prema tome, bili bismo u mjesecu svibnju, mjesecu žetve u 
Samariji. 

Prvi je dio retka neka vrsta pučke poslovice, kao uvod u Isusovu i z reka. Ovaj tekst treba ovako 
razumjeti: »Nije li istina da vi običajete reći poslije sjetve: Već posijasmo, sad imamo četiri mjeseca 
za odmor, a onda će trebati misliti na žetvu? Evo, dakle, podignite oči i pogledajte polja, već su zrela 
za žetvu ...« 

Protivnici ovog mišljenja kažu, da se nigdje nije našla takva poslovica; ali ne može se 
zahtijevati da budu zapisane sve poslovice. Uvodna formula (»zar vi ne kažete?«) ista je kao i kod 
drugih poslovica (usp. Mt 16,2; Mk 7,11; Lk 12,54—55). 

Drugi kažu, da takva poslovica nije vjerojatna, jer je, prema rabinskim dokumentima i prema 
stvarnim prilikama zemljišta, razmak između sjetve i žetve šest mjeseci. Ali taj razmak od šest 
mjeseci ne smije se uzeti u strogom smislu. Sjetva u Palestini počinje u studenom, poslije prvih kiša, 
i traje cijelog prosinca. Žetva ječma počinje u travnju, i zatim, prema žitaricama i krajevima, traje još 
dva mjeseca. Prema tome, ona poslovica nije protivna mjesnim prilikama. Slavni zemljoradnički 
kalendar iz Gezera (X. st. pr. Kr.) stavlja četiri mjeseca između sjetve i žetve. 

Ovo prvo mišljenje, koje put u Galileju stavlja u siječanj, nije prihvatljivo još iz slijedećih 
razloga: 

— Kad bi se radilo o siječnju, bili bismo već u drugoj godini javnog Isusovog djelovanja. Isus, 
nakon dolaska u Jeruzalem za prve Paste (Iv 2,13), ostao bi u Judeji devet mjeseci. A to je posve 
nevjerovatno: najprije, jer je sjećanje na čudesa učinjena za vrijeme svetkovine još uvijek živo u 
Galileji (Iv 4,45), što upućuje na skorije događaje; zatim, jer bi se teško mogla istumačiti šutnja 
sinoptika o tako dugom periodu javnog djelovanja; napokon, jer boravak u Judeji, poslije prve Pashe, 
tako kako je ispripovijedan kod Iv (3,22—4,1), radije upućuje na relativno kratko vrijeme. 

— Isus, umoran od puta, sjeda na rub zdenca, žedan je i traži da pije (Iv 4,6—7): sve se to vrlo 
dobro razumije u svibnju, mjesecu velike žege, ali nije tako očito u siječnju i u ovom kraju. 

— U onim prilikama, dok Isus govori o svojoj duhovnoj hrani (Iv 4,32), teško je zamisliti da bi 
učenici bili zauzeti samo gledajući polja i vulgarno govoreći o žetvi koja će doći tek poslije četiri 
mjeseca ... A spomenuto tumačenje pretpostavlja upravo to. 

Ostajemo, dakle, pri tome, da Isus dolazi u Samariju u svibnju g. 28. Zadržao se dva dana u 
Siharu i onda je stigao u Galileju (Iv 4,43—45). 

6) DOLAZAK U GALILEJU I PRVE REAKCIJE 
(SVIBANJ G. 28) 

Lk 4,14bJ5b; Iv 4,43.45 

Isus je ostao u Siharu (Samariji) dva dana (Iv 4,40). Poslije ta dva dana, krenuo je u Galileju 
(4,43). Ništa se ne kaže da li se pri prolazu zaustavljao na drugim mjestima, ali to nije isključeno, jer 
znamo daje putovao »propovijedajući« (Mk 1,14). 

Evanđelisti nam bilježe također prve utiske Galilejaca, i z razito pozitivne. 

Luka kaže da se dobar glas o njemu raširio po cijelom kraju (r. 14b). Jedna od značajki Lukinog stila 
jest da bilježi pohvalne osvrte o Isusovoj osobi (4,37; 5,15; 7,17). Kaže također da gaje cijeli svijet 
hvalio (»slavio«) (r. 15b); to je druga značajka Lukina, da bilježi udivljenje ljudi pred njegovom 
osobom i djelovanjem (4,22; 5,26; 8,25; 9,43; 13,17, itd.). 

Kad bi se oslonili samo na Luku, ovi pozitivni osvrti i ovo udivljenje nad Isusovom osobom 
izgledalo hi posve neočekivano, jer se prije toga ne spominje nikakvo Isusovo djelovanje koje bi 
pobudilo takve osjećaje. Ali stvar postaje razumljiva, ako je stavimo u opći povijesni kontekst 
Isusova života. Ključ za razumijevanje daje nam upravo četvrto evanđelje. Tu se kaže (4,45) da je, 
došavši u Galileju, Isus bio dobro primljen od svojih zemljaka zbog svih onih čudesa, koja je bio 
učinio prigodom nedavne svetkovine Pashe (usp. 2,23); stvari koje su i mnogi od njih vidjeli, jer su 
isto tako bili na svetkovini; kad su se povratili iz Jeruzalema (dok je Isus ostao u Judeji), ovi očevici 
imali su dovoljno toga pričati po svim zakucima svoje pokrajine o čudesnim stvarima koje je Isus 
činio; oni su mu pripravili tlo, pa ga je, kad je došao u Galileju, sav svijet primio s oduševljenjem i 
udivljenjem... 

Ovdje ne uzimamo u obzir Iv 4,44: »Jer je sam Isus izjavio da nijedan prorok nije uvažen u 
svom vlastitom zavičaju«. Ovaj se redak otvoreno protivi onom prije njega i onom poslije njega. 
Posve je očito, da ovo nije njegovo povijesno mjesto. To je opaska evanđelista, koja bilježi upravo 
negativne reakcije Galilejaca ili njihovo odbijanje Isusa. Ta će situacija nadoći kasnije. Znamo iz 
sinoptika (četvrto evanđelje pretpostavlja kao poznat taj sinoptički detalj) točnu okolnost u kojoj je 
Isus izgovorio te riječi (Mk 6,4 i paral.); zato ovaj redak ostavljamo za kasnije, paralelno onoj 
povijesnoj situaciji. 


7) OPĆI SAŽETAK 
(Mt 4,17); Mk 1,15; Lk 4,15a 

Prije nego što zađu u pripovijedanje pojedinih događaja dugotrajnog galilejskog djelovanja, 
evanđelisti nam pružaju sasvim općenit sažetak toga razdoblja o Isusovom djelovanju i o sadržaju 
njegova propovijedanja. 

Glavna je djelatnost Isusova služba riječi. Luka je predstavlja kao »naučavanje«: prevladava lik 
Isusa kao učitelja. Matej označava tu djelatnost kao »propovijedanje«: tu je pružen lik misionara. 

Luka nadodaje da je naučavao u »njihovim sinagogama«. Tim se hoće reći, da su ove 
bogoštovne zgrade bile povlaštena mjesta gdje je Isus naučavao; razlog je lako razumljiv; ali, kako 
ćemo vidjeti, Isus nije naučavao samo u sinagogama. 

Kad bismo čitali samo Mateja, rekli bismo, da je Isus počeo propovijedati tek iza kako se 
nastanio u Kafarnaumu (»od toga časa«). Očito, ova njegova bilješka, u današnjoj redakciji, ne stoji 
ondje gdje bi trebalo da stoji; njezino je mjesto ovo gdje smo je mi stavili. 

Što se tiče sadržaja propovijedanja, Luka u svom sažetku ne kaže ništa. — Matej spominje 
dvije točke: obraćenje i dolazak nebeskog kraljevstva, ali tako da jedno zavisi od drugog: obraćenje 
kao nešto potrebno, imajući u vidu da je Kraljevstvo već došlo. To je isti obrazac kojim je sažeto i 
Krstiteljevo propovijedanje (Mt 3,2). Jedino vidik je drukčiji. Za Krstitelja, obraćenje je potrebno 
radi Kraljevstva, koje ubrzo treba da započne; za Isusa, ono je potrebno jer je Kraljevstvo već 
započelo. — Marko ulazi više u 


129 Upotrijebljeni izraz (»engiken«) može značiti, daje pojava Kraljevstva na vratima (ali još ne prisutna), ili daje 
Kraljevstvo već došlo (daje prisutno); prvo značenje odgovara vidiku Krstitelja, drugo vidiku Isusovom. 

pojedinosti. Najprije daje do znanja, da se u Isusovom propovijedanju Kraljevstvo Božje 
pokazuje kao nova epoha spasenja, iza kako se ispunilo predmesijansko vrijeme, vrijeme starog 
saveza; da je to epoha ostvarenja, iza kako se svršilo vrijeme obećanja. Zatim nas izvješćuje, da je 
Kraljevstvo Božje »Evanđelje« ili Dobra Vijest, o kojoj je Isus propovijedao već od početka svog 
puta (r. 14). 130 Konačno dodaje, kao drugu točku Isusovog propovijedanja, potrebu vjere u to 
»Evanđelje«. 

Izlazi, dakle, da je Kraljevstvo Božje središnja točka Isusovog »Evanđelja«. Uistinu, sva 
bezbrojna tematika njegova propovijedanja svodi se u osnovi na ovu jedinu temu, koja sve obuhvaća. 

KRALJEVSTVO BOŽJE je jedan od onih vrlo složenih biblijskih pojmova, koje je teško 

obuhvatiti samim jednim pogledom. Ovdje se ograničujemo jedino na njegove najhitnije elemente, 
tako kako se izdvajaju iz Isusovog načina izražavanja. 

Formula »Kraljevstvo Božje« je Markova i Lukina, dok Matej upotrebljava formulu 
»Kraljevstvo nebesko«, što je ropski prijevod hebrejskog »malkoth šammaim« (aramejski 
»malkutha dišemaja«), gdje »nebo« (»nebesa«) nije drugo nego sinonim Božjeg imena, prema 
hebrejskom običaju da se što manje izgovara ime Božje. Iz toga slijedi, da je formula Mk i Lk stvarni 
prijevod (više u skladu s nesemitskim uhom) istog izražaja. Nema sumnje, da je izvorni izraz, koji je 
Isus upotrebljavao bio onaj Mt; imat ćemo i drugih prilika vidjeti, kako on upotrebljava i mnoge 
druge opisne govore, da ne izgovori Božje ime. 

Kraljevstvo Božje, prema sažetoj i točnoj definiciji P. Lagrange-a, jest »vrijeme spasenja, kad 
Bog mora vladati savršenije nego prije«. Ova definicija je istinita, ali samo ako je uzmemo u 
neograničenom smislu. Da se dođe do toga smisla, treba uzeti u obzir cijeli sklop Isusovih izreka o 
tom predmetu. Nijedan pojedinačni tekst ne izražava ovaj pojam u potpunosti. Glavna pogreška nekih 
tumačenja jest upravo djelomičnost, uvažavanje nekih izričaja a zaboravljanje drugih. 

— Prema mišljenju nekih, Isusa zanima jedino unutrašnje kraljevstvo, koje se nalazi u duši; 
prema tome, glavni predmet njegove djelatnosti sastoji se u naučavanju nove nauke. 

— Prema drugima, Isus je revolucionarne, koji misli osnovati nacionalno kraljevstvo, prema 
političkim iščekivanjima svojih suvremenika. 

— Napokon, treći misle, da Isus govori isključivo o eshatološkom kraljevstvu, koje bi se 
ustanovilo nekom kozmičkom katastrofom u preobraženom svijetu, prema apokaliptičkim idejama 
židovstva. 

Glavni nedostatak svih tih tekstova sastoji se u tome što uzimaju odvojeno pojedinačne 
tekstove ili nizove tekstova, zanemarujući cjelinu; to znači isto što i usredotočiti pogled na jedno 
drvo, da se više ne vidi šuma; a istina je u šumi. 


130 Zanimljivo je zapaziti, da je Marko jedini evanđelist koji upotrebljava riječ «evanđelje«, samo za sebe, nezavisno, dok 
se kod Mateja uvijek radi (izuzimajući možda 26,13) o »evanđelju Kraljevstva« (usp. 4,23; 9,35; 24,14). 

131 Odatle bezbrojne studije, tumačenja, mišljenja, gledišta ..., itd. ove teme; dobre sažetke možemo naći u biblijskim 
enciklopedijama i u »ekskurzima« nekih komentara; usp. i našu Vivencia de la Iglesia comunidad, 129—146. 

132 Izuzetak čini samo nekoliko mjesta, gdje i on kaže »Kraljevstvo Božje« (12,28; 19,24; 21,31.43); Isus ga nekad zove 
»Kraljevstvo mog Oca« (26,29). 

Ni ideja ni terminologija Kraljevstva Božjeg nisu izvorno Isusove; vuku svoje duboko korijenje 
iz starog zavjeta i iz kasnije teologije židovstva. Radi se o tome da se dadne kon kr etni oblik 
mesijanskoj nadi Izraela. Govoriti o Kraljevstvu, značilo je za Isusa kretati se po domaćem području. 
Njegova se izvornost sastoji u tome što je pročistio ovaj pojam od vremenskih prizvuka i od 
političnosti, koji su u židovstvu njegova vremena bili duboko ukorijenjeni, i što mu je odredio neke 
nove dimenzije, koje mu ni stari zavjet ni židovstvo nisu mogli pružiti. S obzirom na sve drugo, on 
jednostavno naviješta da su se ispunila očekivanja Izraela. 

Riječ »kraljevstvo« u ovoj je formuli posvećena upotrebom, ali je dvoznačna, jer ono što ona 
najprije napominje jest ideja teritorijalnosti, što je potpuno strano biblijskom pojmu. Formula 
»Kraljevstvo Božje« (ili »nebesko«) imenički je prijevod glagolskog biblijskog i z raza »Jahve vlada« 
(»malak Jahweh«), što očito dokazuje, da »kraljevstvo« ne može biti uzeto u teritorijalnom smislu, 
makar ga shvatili i neograničeno, nego u smislu kraljevske vlasti ili moći: vladavina, vlada, 
zapovijedanje, gospodstvo, vrhovna vlast... Naravno, sve to važi u moralnom smislu, isključujući bilo 
koji oblik političke teokracije: zna se da u takvim oblicima vlade prvi izgnanik može biti sam Bog; 
poznat je kritički biblijski stav s obzirom na teokratsku monarhiju Izraela (1 Sam 8,6—8), a ne 
manjkaju primjeri ni iz drugih povijesnih epoha. 

Biblija smatra, da svijet nikad ne može prestati biti vlasništvo Božje. On je njegov svijet. I 
budući da je njegov, Bog ne može prestati izvršivati svoju vlast nad njim. On zapovijeda u svojoj 
kući. U monarhičnoj kulturi, to se kaže »kraljevati«. Danas se to kraljevanje osporava i opovrgava, 
ali doći će vrijeme kad će biti potpuno i bez oporbe. 

Jednom riječju. Kraljevstvo je Božje vladavina Božja u svijetu, po kojoj svijet treba da se 
definitivno spasi; prema tome, ono označava i samo definitivno spasenje, kao rezultat te vladavine. 

U Očenašu molimo da dođe »kraljevstvo« Božje i da se »vrši njegova volja« (Mit 6,10). To je 
usporedno mjesto koje tumači ovaj naziv. Molimo, da se svijet stvarno upravlja voljom Božjom ili 
njegovim mjerilima; da se strukture svijeta vjerno drže Božjih smjernica; da se postigne jedinstvo 
ciljeva između čovjeka i Boga. 

Ali Isus nam u ovoj molitvi pokazuje daje Božja vladavina naša zadaća i naš cilj. 

Ako molimo da dođe njegovo kraljevstvo, to je zbog toga što ono još nije došlo (barem ne u 
svoj punini): dakle, moramo uraditi sve da dođe. 

Ako molimo da dođe, znači da smo sigurni da će doći; kad ne bi tako bilo, ne bismo molili. To 
znači, da nakon toga naša molitva ne može ništa više moliti. To je ono najveće, ono definitivno, 
zadnji cilj. 

Sve to pokazuje, da Kraljevstvo Božje može biti različitog opsega i stupnja i dosega: da može 
imati razne smještaje ili prostore, razne etape razvoja, razne vidove pod kojima se ostvaruje. 

1) Sto se tiče smještaja ili prostora kraljevstva, ono je u isto vrijeme unutrašnje i izvanjsko. 

— Kraljevstvo je unutrašnje. Započinje se u čovjekovom srcu. Ostvaruje se najprije u nama 
samima, ako prianjamo intimno uz Boga i njegova mjerila, ako osobno prihvatimo njegovu riječ (Mt 
13,23). To je unutarnji, osobni, snažni, odlučni doživljaj. Tako je razumljivo, da se, uz temu o 
Kraljevstvu, govori ujedno o obraćenju i vjeri, kao prethodnim uvjetima, koji pretpostavljaju potpuno 
suobličenje sa živim i prisutnim Bogom. Bez tog unutrašnjeg doživljavanja, Kraljevstvo nikad ne bi 
moglo postati osobni izbor i zakon u životu. Priznati da je Kraljevstvo najveća vrijednost, kojoj sve 
drugo mora 

biti podvrgnuto, čak i uz najveće žrtve (Mt 13,44—46; Mk 8,35), to je osobni sud pojedinca 
(drugi mogu drukčije misliti). 

— Ali, treba se čuvati zatvorenosti u sebe i individualizma, jer je Kraljevstvo također 
vanjsko i društveno. 

Da se Božja vladavina (kao i svaka druga) pretvori u ljudsku stvarnost, potrebno je da se ona 
ostvari i da na neki način stvori svoje oblike, strukture. 

Zdrav razum to zahtijeva: svjetlo se ne pali da ga se sakrije (Mt 5,15). Cijeli svijet čeka na 
svoje preobraženje (Rim 8,19—20), i ono (kao i sva preobraženja) ne daje se odjedanput, nego je 
rezultat povijesnih procesa. Kraljevstvo se, dakle, mora ukorijeniti u svijetu, vladati i upravljati tim 
procesom, tako da se svijet po Bogu spasi (Iv 3,17). I sama je Crkva oblik, struktura Kraljevstva; 
malo kvasca, koji mora ukvasiti sve tijesto svijeta (Mt 13,33). 

Kraljevstvo, da bi bilo ljudska stvarnost, mora biti također društvena ili kolektivna tekovina. 
Mora postati kolektivnom savješću ljudskog roda. Sav je svijet pozvan na to (Mt 22,2—10). Na 
konačnom sudu, mnogi će biti isključeni upravo zbog toga jer su u svojoj sadašnjoj povijesti izdali 
svoje zvanje (Mt 13,41; 25,41—46). 

2) U razvoju Kraljevstva razlikuju se tri razdoblja: početak, rast i svršetak. 

— Kraljevstvo se otpočinje Isusovom osobom (Mt 4,17; Mk 1,15; Lk 4,21). Početak je 
Kraljevstva u mesijanskom djelu Kristovu. Epoha Kraljevstva poklapa se s mesijanskom epohom 
koju je Krist ustanovio. Tako Isus može izjaviti, da se »navršilo vrijeme« od davnina, i da je »došlo 
Kraljevstvo Božje«, nova epoha spasenja. Zbog toga, »Zakon i Proroci sežu do Ivana, a otada se 
naviješta evanđelje (Radosna vijest) Kraljevstva Božjeg« (Lk 16,16). U vrijeme kad Isus počinje 
svoje poslanje, već je prisutno Kraljevstvo Božje, već je došlo, nezavisno od ljudske volje. 

Treba zapaziti da je ovaj početak u nekom smislu već konac; konačno stanje koje se počelo 
povijesno ostvarivati. Kad Isus liječi bolesti, ne radi se o nekom nevezanom događaju; to je već 
stvarni korak prema stvaranju potpunog oslobođenja od smrti, što je stvarnost posljednjih vremena 
(Mt 11,5). Korak prema uskrsnuću. Isto tako, pobjeda nad sotonom (Iv 12,31; Lk 10,18) znači da je 
eshatološko kraljevstvo već prisutno (Mt 12,28): smrt grijehu, život u Bogu. 

— U Kraljevstvu postoji razdoblje rasta. To je zemaljska faza, kad se Kraljevstvo mora 
razvijati i ostvarivati se sve savršenije. Zato molimo da dođe Kraljevstvo Božje, (Mt 6,10), da se 
svaki dan malo više približi. Nalazimo se u vremenu izgradnje i čekanja. Vrijeme sasvim neodređeno 
(Mt 24,36; Dj 1,7), koje ne dopušta ni nestrpljivosti ni bezbrižnosti. To su »svi dani« povijesti, do 
»svršetka vremena« (Mt 28,20). To je cijelo ovo vrijeme sadašnjeg čovjeka i sadašnjeg svijeta, kad se 
izgrađuje i sazrijeva eshatologija, dok se ne pojavi sasvim obnovljen svijet. Jasno to nagovještavaju 
takozvane »parabole rasta« (Mk 4,26; Mt 13,31—33). To je vrijeme našeg rada u vinogradu (Mt 
20,1—7), pomoću kojeg moramo ubrzati pojavu konca (2 Pt 3,12). 

Ali i konac je već sadržan u rastu: razna razdoblja tog rasta su razna ostvarenja sve bliže 
budućnosti. 

— Kraljevstvo će imati također svoj slavni svršetak. Već je Stari zavjet naviještao nova 
vremena na koncu povijesti, kad će sve biti obnovljeno i kad će biti zaboravljena prošlost (Iz 65,17), 
vremena koja će podsjećati na 


122 



ljepotu staroga raja (Iz 11,6—8). To je vidik Kraljevstva koji je Isus najviše naglašavao kako ćemo 
kasnije vidjeti. 

To je novo nebo i nova zemlja (Iz 65,17; Otk 21,1; 2 Pt 3,13); potpuno preobraženje cijelog 
svemira, rezultat postupnog sazrijevanja, koje omogućava ponovni dolazak Gospodinov (Dj 1,11); 
Božja vlast, odsele neosporna, Kraljevstvo koje će Krist potpuno ostvariti i predati Ocu (1 Kor 
15,24); definitivno sjedinjenje svih stvari s Bogom (Kol 1,20); mnoštvo koje je ponovno jedinstvo, 
ostvareno ljubavlju, koja briše sve razdaljine: Bog sve u svemu (1 Kor 15,28). 

To je definitivno Kraljevstvo, iza kojeg se ništa drugo ne može zamisliti, Vječno, 
nadzemaljske, buduće. Kraljevstvo obećano onima koji su na ovoj zemlji siromašni i progonjeni (Mt 
5,3—10). Ono se za pojedince otvara smrću i povoljnim sudom Božjim (usp. Lk 23,42—43); za cijeli 
svijet počinje Gospodnjom parusijom (ponovnim dolaskom) (usp. Mt 24,30). 

3) S obzirom na proces ostvarenja, treba imati u vidu opću »ekonomiju« milosti. 

— Kraljevstvo je dar Božji. Uvijek je čovjek sanjao kako bi stvorio svoj raj ovdje na 
zemlji svojim isključivim naporom, i uvijek je to nastojanje dovodilo do najgorih zastranjenja i 
najgorih zloupotreba samog čovjeka. Kraljevstvo Božje ne može se izgraditi bez Boga, jer ono je dar 
njegove moći i njegove ljubavi. Onaj koji sprema gozbu uvijek je kralj (Mt 22,2) ili domaćin kuće 
(Lk 14,16). Onaj koji daje Kraljevstvo jest Otac (Mt 12,32). 

Budući da je Kraljevstvo dar, treba svaki dan moliti da dođe (Mt 6,10), da se Božja moć 
suprotstavi našoj ljudskoj kukavnosti. Čovjek se ne smije osjetiti skrhanim zbog svojih slabosti, ali ih 
ne smije zaboraviti. Obvezani smo »požuriti« parusiju (2 Pt 3,12), ali je ne možemo silom dovesti. 

— S druge strane, Kraljevstvo je ljudska zadaća. Vječni misterij milosti: Bog se daje, i 
čovjek ga prihvaća, jer mu Bog daje da ga prihvati... Ne preostaje nam drugo nego ponizno prigrliti 
uvjete toga misterija. 

Napredak Kraljevstva zavisi od čovjeka, kao što napredak sjemena koje smo posijali zavisi više 
ili manje od zemljišta gdje je ono posijano (Mk 4,26—34). Otkako je Isus započeo svoje mesijansko 
poslanje, spasenje je otvoreno svima ljudima; Kraljevstvo je već prisutno ali se ne nameće silom, 
nego čovjek treba da ga primi slobodno i da surađuje s njim (Mt 13,44—46), spreman nekad i na 
najveće žrtve, samo da ga sačuva (Mk 9,43—47). Radi toga, čovjeku se zapovijeda da »traži 
Kraljevstvo« (Mt 6,33). Sve što čovjek ima, smatra se rezultatom napora (Mt 20,10). U Bibliji se 
često susreću ideje sađenja, zalijevanja, građenja, kao izrazi poslanja u svijetu (Jer 1,10; 1 Kor 3,6— 
10, itd.). Ovaj posao izgradnje upravljen je najprije na samog čovjeka, da se svlada njegova moralna 
bijeda, dok se on toliko ne očisti, da njegovo definitivno sjedinjenje s Bogom već postane stvarnost 
(usp. Mt 5,48). Ali je upravljen i prema svijetu, u svrhu stvaranja takve situacije, gdje bi bilo manje 
glada i bijede, manje bolesti, manje nepravde i nasilja (usp. Mt 25, 35—40). 

Kako rekosmo na početku, pojam Kraljevstva vrlo je složen, jer se radi o mnogolikoj 
stvarnosti. Da ne budemo nepravedni prema Isusu, svodeći njegovu ideju na samo jedan dio, treba 
uvijek imati na umu, da se mozaik može razumjeti jedino ako ga se gleda cjelovito, u sklopu svih 
dijelova koji ga sačinjavaju ... 

oOo 

Drugi predmet Isusovog propovijedanja, ali podređen temi Kraljevstva (i nužno ujedinjen s 
njom) jest OBRAĆENJE. To je također bio središnji predmet Krstiteljevog propovijedanja i prakse, 
kad je pripravljao za Kraljevstvo koje se ubrzo imalo pojaviti. Kad Isusa, obraćenje je neophodno 
potrebno, da bi se moglo prihvatiti Kraljevstvo, koje je već prisutno. Ono što je Krstitelj naviještao, 
već je tu, sa svom svojom sablažnjivom novošću, i, blaženi oni koji se ne sablazne! (Mt 11,6). A da 
ne bude sablazni, potrebno je primijeniti razum i život. Ono što Isus donosi, istinska je revolucija, i 
daje prihvatimo treba da prethodno prođemo kroz svoju vlastitu unutrašnju revoluciju. 

Isus tako ponovno preuzima veliku proročku temu. U borbi protiv ljudskog grijeha, ostvarenog 
tlačenjem i nepravdom, jedini pravi i trajni lijek kojeg su naznačivali proroci, jest obraćenje. Novo 
srce i nov duh. Te dvije novosti značajke su novog saveza (naročito kod Jeremije i Ezekijela), i taj 
savez otpočinje Isus. 133 

oOo 

Kao tema Isusovog propovijedanja spominje se također VJERA u Kraljevstvo i u naviještanje 
Isusovo. U biti, vjera je prianjanje uz Isusovu osobu i sve što ona sa sobom donosi. Ne može se 
prihvatiti Evanđelje, ako ne vjerujemo u Evanđelje. 

Ali, u stvari, razlika između obraćenja i vjere samo je logična. Radi se o jednom te istom stavu 
pred Bogom (Isusom), jedino što ga vidimo pod različitim uglovima. Zato ovdje oboje stoji na istom 
planu. Vjerovati u Isusa isto je što i obratiti se njemu — »okrenuti lice« prema njemu (Dj 9,35)-To su 
dva vida jedne te iste stvarnosti, koji se međusobno uvjetuju: obraćenje je nužni uvjet za vjeru, ali 
bez vjere čovjek se ne bi nikad odlučio na obraćenje... 

Jednom riječju, Isus izjavljuje, daje Kraljevstvo Božje novo vrijeme spasenja, već prisutno i na 
djelu, ali da je potrebno, da bismo ga priznali kao najvišu vrijednost i kao jedini životni zakon, 
postignuti novi mentalitet, prekinuvši sa svim onim što se prije moglo misliti ili željeti. 

8) PRVI POSJET NAZARETU, DOBAR PRIJEM 

(SVIBANJ G. 28) 

Mt 4,13a; Lk 4,16—22a 

Kao prvu djelatnost Isusovu u Galileji Luka opisuje posjet Nazaretu, njegovom zavičaju. 
Odavde će prijeći u Kafamaum (4,31). 

Mislimo da je ovaj povijesni redoslijed ispravan, jer ima oslon i u Mt 4,13a (zato smo ovaj 
tekst stavili ovdje kao paralelan): »I ostavivši Nazaret, dođe da se nastani u Kafamaumu«. Kako se 
vidi, Matej zna za Isusov boravak u Nazaretu čim je došao u Galileju; nema sumnje da se radi o 
istom posjetu o kojem govori Luka. 

Marko (1,16—20) kao prvu Isusovu djelatnost u Galileji stavlja definitivni poziv četvorice 
učenika, ali to je očito neodrživo. 


133 Temu obraćenja opširno smo obradili u E1 hombre roto, Caracas 1974, 176—206; usp. također Lineas biblicas del 
Movimiento de Cursillos, Salamanca 1970, 150—151; Jesus y la polittica, 89—92. 

Čini nam se posve normalnim što je Isus, na početku svog dugog djelovanja u Galileji, otišao 
najprije u Nazaret, čak kao gest uljudnosti prema selu gdje je »odrastao« (misli se na Lk 2,51). 

Ali on neće ostati u Nazaretu i to iz više razloga. Najprije, jer je prekinuo s prijašnjim 
obiteljskim životom; sada, on pripada cijelom svijetu. Zatim, jer Nazaret nije prikladno mjesto da 
bude središte velikog misionarskog pothvata: to je neznatno seoce, zabačeno u brdima, izvan velikih 
saobraćajnih puteva. Isus će potražiti drugo središte (Kafarnaum), puno prikladnije u svakom 
pogledu. 

Treba zapaziti da se u sadašnjoj Lukinoj redakciji na ovaj posjet odnosi i ono što se kaže u 
recima 22b—30; ali to je posve nevjerojatno. U prvom dijelu (nr. 16—22a), Nazarećani primaju 
Isusa s velikim oduševljenjem, dok u drugom dijelu izbacuju ga bijesni iz sela i hoće da ga 
strmoglave s nekog brijega; osim toga, aludira se na neku Isusovu djelatnost u Kafamaumu (r. 23), o 
kojoj nigdje nije bilo riječi. Sve to pokazuje, da je neizbježno dopustiti dva posjeta Nazaretu: jedan s 
pozitivnim rezultatima, a drugi s teškim neuspjehom. O ovom zadnjem govore također Mt 13,53—58 
i Mk 6,1—6a, tako da ostavljamo Lk 4,22b—30 za ovaj kasniji povijesni kontekst. 

Kako i zašto je evanđelist slio u jedan ta dva događaja, ostaje tajnom, premda svaki tumač 
može pronaći kakav razlog za to. 

Što se tiče kronologije, ova prva godina galilejskog djelovanja prilično je tamna. Jedini 
spomen, koji može imati neku kronološku vrijednost, jest Mt 12,1 (i paralel.): učenici trgaju klasje i 
jedu zrnje. Nalazimo se u vremenu kad je pšenica spremna za žetvu, toliko zrela da se može jesti. To 
je vrijeme prilično nestalno, kao što je i žetva u Palestini. U nis ki m i vrućim krajevima, kao u 
jordanskoj dolini, žetva počinje u travnju, poslije Pashe. U visokim krajevima, sve je otprilike jedan 
mjesec kasnije: ječam se žanje sredinom svibnja, a pšenica nešto kasnije, koncem svibnja ili 
početkom lipnja. U našem slučaju, nalazimo se u visokoj Galileji, gdje žetva dolazi kasnije nego u 
drugim krajevima. Osim toga, cijeli period žetve može trajati i do tri mjeseca, tako da je to vrijeme 
vrlo promjenljivo. Ni polja u istom kraju ne sazrijevaju i ne žanju se istog dana. U našem slučaju, 
možemo zamisliti, da se radi o koncu žetve, tako da ovaj događaj možemo mimo staviti oko konca 
lipnja. Kako je Isus došao u Galileju u svibnju (recimo oko polovice mjeseca), sve događaje ovog 
razdoblja, u ovim granicama, razdijelit ćemo između svibnja i lipnja godine 28. 

Dok je bio u Nazaretu, 134 jedne subote, Isus, po svom običaju, ode u sinagogu da prisustvuje 
službi Božjoj. 135 Sve je izgledalo da će to jutro ostati nezaboravno; sve je bilo puno iščekivanja zbog 
same njegove prisutnosti, jer su svi doznali za njegovo nedavno djelovanje u Jeruzalemu (Iv 4,45; 
2,23). Poslije čitanja i tumačenja onog dijela Zakona koji je bio propisan za taj dan, na redu je čitanje 
i tumačenje Proroka prema slobodnom izboru (izgleda da u ono vrijeme tekstovi Proroka, koji su se 
čitali u sinagogama. 


134 Mjesto uobičajenog »Nazareth« (Mt 2,23; 21,11; Mk 1,9; Lk 1,26; 2,4.39.51; Iv 1,45.46; Dj 10,38) upotrebljava se 
rijetki oblik »Nazara« ovdje i u Mt 4,13; još jedan dokaz da su to paralelni tekstovi; što ima neku važnost i za 
kronologiju, kako smo vidjeli. 

135 O sinagogi (ime, sinonimi, porijeklo, arhitektura, namještaj, ukrasi, vlasti, liturgija, čitanja, važnost) uap. Holzmeister, 
Historia, 266—282. — Radi se o vrlo važnoj ustanovi kasnog židovstva, središtu kulta (nepovezanog sa žrtvom) i pučke 
poduke; bila je od velike pomoći Isusovom propovijedanju i kasnije prvom rasprostiranju kršćanske poruke. 

nisu bili određeni za svaki dan). Poglavar sinagoge ponudi Isusu da pročita tekst i održi govor, 
sigurno zbog glasa kojeg je najednom stekao. Službeni pomoćnik u sinagogi preda mu svitak koji je 
sadržavao knjigu proroka Izaije. On se podigne, odvije svitak i »nađe« tekst Iz 61,1—2 (ovdje spojen 
jednom izrekom iz 58,6)... 

Neki misle da bi riječ »nađe« značila, da je ulomak o kojem je govor bio slučajan, da se 
slučajno našao kad je Isus razvio svitak; ulomak koji mu je »ispao« providnosno ... Zamišljaju da je 
Isus postupio na isti način kao neki modemi karizmatičari: otvoriti knjigu bez ikakvog promišljanja i 
uhvatiti se za tekst koji »ispadne« ... Ali taj je postupak lak kad se radi o knjizi; nije tako lak kad se 
radi o s vitku pergamene. Osim toga, Isus je odviše ozbiljan za takve stvari. Jedna je od njegovih 
značajki njegovo veliko poštovanje prema Sv. pismu, koje mu nikad ne bi dozvolilo da se s njim 
poigrava. On je sigurno mislio na sve: sigurno je izričito tražio Izaijin svitak, te u njemu potražio i 
našao upravo ovaj tekst... 

To je nastupni tekst. Prorok osjeća da je duh Jahvin nad njim, zna da je »pomazan« za poslanje 
koje puno obećava: mora navijestiti radosnu vijest o boljim vremenima za siromahe, o liječenju 
bolesnika, o oslobođenju od svake bijede i tlačenja. Sve se to može sažeti u simbolu jubilarne 
godine... 136 

Kako je čitao, tako je i prevodio s hebrejskog na aramejski, da svi slušatelji mognu razumjeti 
tekst. Kad je svršio čitanje, sjeo da započne svoj nagovor. Zrak je pun napetosti. Sve su oči uprte u 
Isusa. Svi predosjećaju, da će reći nešto vrlo važnog. Od cijelog nagovora evanđelist nam je sačuvao 
samo početnu izjavu, koja je najvažnija od svega: riječi koje ste ovoga časa čuli, ispunile su se danas, 
ovdje, pred vama ... Ono poslanje, koje je u Izaijinoj knjizi Jahve stavio u dužnost proroku, u 
potpunosti se ispunjuje u Isusovoj osobi. On ima dužnost da navijesti svijetu novo razdoblje 
oslobođenja od svih nesreća. U njemu se otvara novo vrijeme spasenja ... 

To je mesijansko doba. U stvari, to djelo oslobođenja jest nešto što radi Mesija (usp. Lk 7,21— 
22), ali Isus se ne predstavlja otvoreno u tom svojstvu. Mogao je reći to Samarijanki (Iv 4,26), ali 
ovdje, u svom zavičaju, zna dobro zemlju kojom gazi... 

Rezultat ovog prvog posjeta Nazaretu bio je izvanredan: svi su ostali oduševljeni, upravo radi 
vrijednosti njegove pomke. 

Ova zgoda otkriva nam neke značajne vidove Isusove ličnosti. 

1) Na primjer, ova vijest, da je običavao prisustvovati subotom službi u sinagogi. Navika koju 
je stekao već u svom privatnom životu i koje se sada i dalje drži u ovoj novoj situaciji. Za njega kao 
misionara ova praksa znači da apostol ne smije samo čekati da ga ljudi potraže, nego da mora tražiti 
ljude tamo gdje ih se najviše nalazi... 

Ali općenito, ova nam vijest govori o velikom poštovanju koje je Isus osjećao prema dobrim 
ustanovama svoga naroda. Tako će se pokazati pun 


136 Godina »jubileja« slavila se u hebrejskom narodu svakih 50 godina, s posebnom svečanošću i najavljena rogom 
»Jobel«, po kojem se prozvalo samo slavlje. Prema biblijskom zakonu (Lev 25), uz slavljenje jubilarne godine vezane su 
važne društvene i ekonomske povlastice; nije bilo ni žetve ni berbe, nego se jelo od onoga što je preostajalo od prošlih 
godina; sva zemljišta i kuće, stečene poslije zadnjeg jubileja, morale su biti povraćane, bez odštete, svom prvom vlasniku; 
izraelski robovi mogli su ponovno steći slobodu. Na taj način, zakon je ograničavao ropstvo i latifundije. — Ne zna se u 
kojoj su mjeri opsluživali sve to, ali je to postojalo barem kao imperativ u pučkoj svijesti. 

poštovanja prema opće priznatim praksama, kao svetkovinama, hodočašćima, itd. Isusa 
možemo označiti kao »tradicionalista« u dabrom smislu riječi, kad se radi o autentičnim 
vrijednostima židovstva (Zakon, Pismo, Proroci...)* 

Isus je pravi Židov. Jest to po svojim roditeljima. Znamo da dva naša evanđelja donose Isusovo 
rodoslovlje (Mt i Lk). Kršćanska kateheza držala je mnogo do toga da naglasi tu činjenicu, da dokaže 
da je Isus dobro ukorijenjen u povijesti i krvi svog naroda. — Židov je po običajima svog vremena i 
svoje sredine: govorio je i jeo i oblačio se kao i svaki obični Židov onog vremena. — Židov je po 
duhovnom ozračju koje je udisao: Pismo, pobožne skupine, rabinske ideje. — Židov je po načinu 
života i poslanju: toliko sliči prorocima i učiteljima Izraela. 

Ali Isus nije Židov s kompleksima rase ili veličine. Ne zatvara oči pred nijednom negativnom 
pojavom u životu svoga naroda. Kao i kod starih proroka, ljubav ne pokriva istinu, nego je otkriva. 
Ima kritički stav čak i pred stvarima koje su smatrali najsvetijim. Opslužuje subotu, ali zastupa daje 
subota bila stvorena radi čovjeka, a ne obratno. Ne daje božansko dostojanstvo stvarima ili 
ustanovama. Smatra sve stvari relativnim pred apsolutnošću Božjom. 

2) Imamo i jednu obavijest o Isusovom obrazovanju. Znao je čitati i pisati, tj. pohađao je 
osnovnu školu kao i svako drugo židovsko dijete. Židovi su mnogo držali do te stvari već od davnih 
vremena, sa ciljem da svaki Židov mogne čitati Bibliju. Neki misle da i poznati zemljoradnički 
kalendar iz Gezera nije ništa drugo nego školska zadaća iz pisanja nekog seoskog djeteta; što bi 
značilo da je već u X. st. pr. Kr. osnovno obrazovanje bilo nešto normalnog čak i na selima. U Bibliji 
nemamo izričitih svjedočanstava o školama, ali mora da su one postojale u svim razdobljima, barem 
za neka stručna zanimanja (pisar, svećenik, levita, prorok ...), što opet zahtijeva neku prethodnu 
osnovnu pripravu. Ovo se obučavanje uvelike pojačalo ustanovom sinagoge, čija je zgrada služila i 
kao škola; među činovnicima sinagoge, osim njezinog upravitelja, njegovog pomoćnika i sabirača 
milostinje, spominje se također i učitelj djece. Dijete je učilo židovsko pismo i prevođenje na 
aramejski; taj osnovni studij Biblije počinjao je a petoj godini. Svaka zajednica veća od deset obitelji 
bila je obvezana uzdržavati učitelja djece. Tako je i Isusova obitelj, skupa s drugim obiteljima iz 
susjedstva, plaćala svoj skromni dio učitelju kod kojeg je Isus naučio čitati i pisati. 

Ali, vidi se da je Isus posjedovao i neko više poznavanje Biblije, jer mu se daje da je čita i 
tumači na službi u sinagogi. Svaki Židov, muškarac i punoljetan, imao je pravo na to, ali samo ako je 
bio dobro pripravljen. Isus je pokazao da je vrlo dobro spreman, sudeći po oduševljenju koje je 
pobudio. Stručno poznavanje Biblije postizavalo se višim studijima, koje se pružali u višim 
rabinskim školama. Isus sigurno nije pohađao nijedno od tih sveučilišta; njegovi zemljaci znali su to 
vrlo dobro pa odatle njihovo čuđenje i svakojake pretpostavke (Mt 13,54—55 i paral.). Njegova 
obitelj nije mogla plaćati vrlo skupe stručne studije. Isus je mogao nadomjestiti taj manjak privatnim 
učenjem. Evanđelisti više misle na njegovo nadnaravno znanje (usp. Lk 2,47). 

3) Imamo napokon obavijest o Isusovom stavu prema siromasima. »Siromah« u našem 
tekstu nije moguće shvatiti bilo kako: očito je da ga treba shvatiti u najopćenitijem smislu. »Onaj koji 
oskudijeva dobrima« (na koje ljudska osoba ima pravo); i to ne samo ekonomskim i materijalnim, 
nego 

koje bilo vrste. 137 Izlazi, dakle, da već sada, pri samom početku svog galilejskog djelovanja, 
Isus stavlja siromahe kao smisao svog poslanja. On će to ponoviti i u drugim zgodama (usp. Lk 7,22). 
Cijeli njegov javni život pokazat će da siromasi zauzimaju prvo mjesto u njegovom srcu i njegovim 
brigama. 

Budući da se transcendentno i naravno upotpunjuju, ovom stavu simpatije prema potrebnom 
čovjeku možemo pristupiti i iz ljudske pozadine. 

Isus dolazi iz siromašne, iako ne bijedne, obitelji: obitelji zanatlije u malom brdskom seocu. 
Uvijek će se ponašati kao čovjek ove društvene klase: među »pukom« on će se osjećati prijatno, kao 
u svojoj kući, vrlo blizak i društven, dok s nekim bogatim ljudima, premda će se prema njima vladati 
posve prirodno, nikad neće moći uspostaviti posebno prijateljstvo (usp. Lk 7,44—46). 

Kaže se da samo siromah može razumjeti drugog siromaha. Tako razumijemo veliku Isusovu 
osjećajnost prema tuđim nevoljama i mukama. Pristupačan je kad od njega bilo tko traži pomoć. 
Nekada, kao u slučaju udovice iz Naima, on sam izađe ususret i nezamoljen (Lk 7,13—15). Liječi 
bolesne gdje god ih nađe. Nekad ide u njihove kuće s tim ciljem (Mk 1,29; Lk 8,51). Židovska 
društvena i religiozna aristokracija prezire puk zbog njegovog neznanja i zaostalosti (Iv 7,49), dok je 
Isus pun razumijevanja i simpatije za njegovo stanje. Dok su drugi, zabrinuti jedino za svoja 
religiozna načela, bili neosjetljivi prema trpljenju puka (Iv 9), dotle se Isus stavlja njemu u službu. 
Prema staroj židovskoj predaji o nagradi (odavno prevladanoj, ali za koju su se farizeji još uvijek 
ustrajno hvatali), siromah je bio sinonim nesretnog i od Boga ostavljenog čovjeka zbog njegovih 
grijeha, dok su, prema Isusovom mišljenju, upravo siromasi nasljednici Kraljevstva Božjeg (Mt 5,3). 

Narod je nužno morao odmah zapaziti razliku u naglasku: Govor na gori (a naročito 
Blaženstva) bilo je nešto vrlo blizu njegovom srcu. 

Ali unatoč tome, Isus nije neki »pučki« tip. Nije demagog. Ne želi biti vođa masa. Neće da 
osobno iskorištava jeftino prianjanje uza svoju osobu. On točno mjeri pučke motivacije i pučku 
religioznost. On zna da se od njega očekuje nešto različito od onoga što on naviješta. Isti kritički stav 
i udaljenost ima i prema masama i prema eliti. Ne pada u napast da unizi svoju poruku laskajući 
masama. Bježi i sakriva se kad se ta pogibelj pokaže izbliza (Iv 6,15). 

Nadasve, Isus nije društveni ni klasni borac. On nikad nije imao namjere i nikad nije 
upotrijebio neku taktiku da pobuni siromašne protiv bogatih. On nije bio nikakav stručnjak u 
ekonomskim pitanjima, niti u političkim režimima, niti u rušenju vlada. Za te stvari, narod je imao 
svoje vrlo sposobne stručnjake: imao je svoje bogataše, koji su znali vrlo dobro skupljati novac na 
sve moguće načine; imao je svoje političke stranke (zelote, herodijance, saduceje), vrlo vješte u 
teoriji i u praksi; imao je svoje zelotske gerilce, vrlo izvježbane u rukovanju nožem ... To nisu 
Isusovi specijaliteti. Za te stvari nije potrebna nikakva objava Božja. Isus je stručnjak Božje riječi. 
Riječi spasenja. Riječi koja mora biti duša svake ljudske tehnike, namijenjene za oslobođenje 
siromaha. 

Naravno i transcendentno se upotpunjuju. Naravna simpatija prema osobama svoje klase 
pretvara se kod Isusa u apostolsku odluku, zbog njegove svijesti o svom poslanju. Ono je potpuno 
općenito, odnosi se na sve ljude, a 


137 O pojmu siromaha i drugim sličnim, usp. J. Jeremias, Neutestamentllche Theologie, I; cit. po španjolskom prijevodu, 
Salamanca 1974, str. 134—138; usp. također A. Augustioovich, EJ nino en la Biblia, Caracas 1979, 151—185. 

posebno na one kojima je najviše potrebno (Mt 9,12; Lk 19,10). Svjestan svoga poslanja, Isus 
se sasvim prirodno priklanja onima koje dmštvo progoni i diskriminira: on ljubi one koje nitko ne 
ljubi... 


9) OZDRAVLJENJE CINOVNIKOVOG SINA: DRUGO ČUDO U KANI 

(SVIBANJ G. 28) 

Iv 4,46—54 

Ovo kazivanje vrlo je slično drugom, koje se nalazi kod sinoptika, o ozdravljenju stotnikova 
sluge (Mt 8,5—13; Lk 7,1—10), i među novijim tumačima sve više preteže mišljenje, da ovo kod 
Ivana nije drugi, različit događaj, nego varijanta sinoptičkog kazivanja. Kad bi to bilo tako, moralo bi 
se pretpostaviti, da je cijelu stvar trebalo uveliko preraditi. I kao uvijek u takvim slučajevima, 
mišljenja o odnosu između Ivana i sinoptika puno se razilaze. To samo obilje mišljenja najbolji je 
dokaz za nesigurnost toga stava. Iskreno mislimo da spomenuta hipoteza postavlja nove poteškoće, 
mnogo veće od onih koje hoće da riješi. 

Ostajemo, dakle, pri tome da je kazivanje kod Iv autonomni događaj. Kronološki ga stavljamo 
ovdje, jer nam se tako čini najlogičnije. Iz sinoptika je očito daje Isus, kad je stigao u Galileju, otišao 
najprije u Nazaret i da odande prelazi u Kafamaum (Mt 4,12—13; Lk 4,16.31). Kana se nalazi 
upravo na putu koji se od Nazareta spušta prema jezeru, tako da se Isus, idući prema Kafarnaumu, 
zaustavlja u Kani, gdje je prije par mjeseci učinio svoje prvo čudo. 138 

Iz Kafamauma navlaš dolazi u Kanu neki činovnik sa dvora Heroda Antipe. Ovaj je čovjek 
sigurno Židov, kako se vidi iz Isusove opaske o vjeri u r. 48. Njegov je sin teško bolestan u 
Kafarnaumu. On je bio čuo, da se Isus povratio u Galileju iz Judeje, gdje je izišao na glas zbog svojih 
čudesa (Iv 2,23; 4,45). Moli ga, dakle, da »siđe« (razlika u visini između Kane i Kafamauma je nekih 
800 m) i ozdravi njegova sina koji je na umoru. 

Isus odgovara na neočekivan način: »Ako ne vidite znakove i čudesa, ne vjerujete«. Izgleda da 
odbija i čak prekopava zbog nedostatka vjere čovjeka koji je došao ovamo upravo jer vjeruje u 
njegovu moć. Ali, u stvari se Isus ne obraća izričito činovniku, nego iznosi općenitu opasku, koja u 
nekoj mjeri sažima situaciju onoga časa. On je došao u Galileju s glasom da čini čudesa zbog onoga 
što je učinio u Jeruzalemu. Otkako je došao u svoj zavičaj, ljudi ga ne puštaju na miru tražeći od 
njega čudesa: djelomično jer žele postići neko dobročinstvo, ali djelomično i jer žele provjeriti ono 
što se o njemu govori, da vide da li mu se stvarno može vjerovati ili ne ... Isus kaže da vjera koja se 
isključivo oslanja na čudesa ne zaslužuje njegovog povjerenja. 

Činovnik ga hitno ponovno moli i daje mu do znanja da on nije od tih, nego da već ima 
povjerenja u njegovu moć, zbog onoga što su mu drugi o njemu govorili, samo misli da je potrebna 
njegova fizička prisutnost da učini čudo; neka se požuri, dakle, prije nego što mu sin umre. 

Isus mu onda kaže da se mimo povrati svojoj kući, jer je njegov sin već dobro ... To su riječi 
koje čine čudo iz daljine. Još veći zahtjev vjeri činovnika. Ali on ne sumnja nijedan čas, on vjeruje 
samoj Isusovoj riječi. Na povratku u Kafarnaum, izlazi mu u susret posluga s radosnom viješću da 
mu 


138 Prema Iv, Isus, došavši u Galileju, ide izravno u Kanu, jer četvrto evanđelje ne govori o njegovom boravku u 
Nazaretu. 

je sin ozdravio i da se počeo osjećati bolje »jučer« u jedan sat poslije podne (»u sedmi sat«); 
točno onog časa kad mu je govorio Isus; čovjek je to vrlo dobro zapamtio. 

Čudo se vrlo vjerojatno dogodilo tog istog dana kad se činovnik povratio. Ono židovsko 
»jučer« jest sve ono što se dogodilo prije šest sati navečer, kad čovjek govori poslije tog sata 
Udaljenost od Kane do Kafamauma je oko 30 km. Ako je činovnik ostavio Kanu neposredno poslije 
jedan sat popodne, mogao je stići u Kafarnaum između 7 i 8 navečer. Prema našem računanju, 
ozdravljenje bi se dogodilo istog dana; prema židovskom računanju, dan prije. 

Kao rezultat čuda, učvrstila se očeva vjera a osim toga povjerova cijeli .»dom«: obitelj i 
posluga. 

Evanđelist bilježi da je to bilo »drugo« čudo što ga učini Isus na povratku iz Judeje u Galileju. 
Prema izlaganju kod Iv, dosad su se dogodila dva povratka u Galileju (1,43 i 4,3.43), ali su ovdje 
predstavljena kao samo jedan. Na prvom povratku bilo je učinjeno prvo čudo, u Kani (2,1—11); na 
ovom drugom povratku događa se ovo drugo čudo, također u Kani; to je ono što se hoće napomenuti, 
jer evanđelist zna i za druga čudesa koja je Isus učinio u Jeruzalemu (2,23; 4,45). 

Ovdje je potrebno govoriti o vrlo važnom pitanju za kronologiju Isusovog javnog života: o 
redoslijedu 4—7. poglavlja Iv. 

U četvrtom evanđelju, neposredno poslije spomenutog čuda u Kani, kojim se svršava 4. 
poglavlje, pripovijeda se u 5. poglavlju djelatnost Isusova u Jeruzalemu prigodom neke svetkovine. 
Ali pri sadašnjem redoslijedu poglavlja (4—5—6—7), susrećemo se s jednom nesavladivom 
poteškoćom: sa svetkovinom koja se spominje u 5,1. Ta poteškoća iščezava ako se ova poglavlja 
rasporede ovako: 4—6—5—7. To rješenje bilo je predloženo već u II. st. (Tacijan). 

Koji je od ova dva redoslijeda originalan i koji treba prihvatiti? Od odgovora na to pitanje 
zavisi značenje »svetkovine« u 5,1, a od toga zavisi ne samo kronologija Isusovog javnog života 
odsad pa nadalje, nego također i samo trajanje njegova djelovanja (dvije godine i nekoliko mjeseci — 
kako mi zastupamo ovdje, ili više od tri godine). Radi značaja našeg rada, posvećujemo priličan 
prostor ovom pitanju. 

Poteškoća je, dakle, u svetkovini 5,1. Koja je to svetkovina? 

Najprije, nije jasno da li se mora čitati sa članom ili bez njega (u grčkom to znači, da li se radi 
o određenoj svetkovini, ili o nekoj neodređenoj svetkovini). Stari kodeksi su podijeljeni: jedni imaju 
član, a drugi ga nemaju. Izdavači su također podijeljeni. Isto tako prijevodi i komentari. Prema 
nekima, razlozi za jedno i drugo stanovište podjednake su važnosti; drugi misle da je član ovdje 
neodrživ. 

Ako se prihvati član (što je manje vjerojatno), »svetkovina« može označavati jedino najveću 
svetkovinu, što znači Pashu. Ova Pasha morala bi biti ili prva ili druga za vrijeme Isusova javnog 
djelovanja. Ako je prva, ne razumijemo zašto bi Isus ponovno govorio o stvarima koje su se onom 
zgodom dogodile (Iv 2,13.23; 4,45). Ako je druga, javno se djelovanje automatski proteže na jednu 
godinu više. Ali i opet se srećemo s nepremostivim poteškoćama. Ova bi Pasha morala biti godinu 
dana udaljena od one koja se spominje u Iv 6,4, i godinu i po od svetkovine Sjenica (15—21. 
mjeseca Tišri, u našem listopadu), o kojoj je govor u Iv 7,2. A to je nemoguće, jer događaji koji su se 
odigrali za vrijeme svetkovine o kojoj je govor u 5. poglavlju, pretpostavljaju se kao skorog datuma 
za vrijeme svetkovine Sjenica (pogl. 7); 

može se isporediti 7,21—23 sa 5,8 i 7,25 sa 5,18; to vrijedi ako se ne radi o materijalu 5. 
poglavlja prenesenom u pogl. 7, kako misle neki tumači. Zaključak: ne može se raditi o Pashi u Iv 
5,1. 

Kao veliku svetkovinu neki su uzimali i svetkovinu Sjenica, zbog velikih svečanosti koje su se 
tom zgodom slavile; ali, ovdje se ne može raditi o toj svetkovini, jer se ona drugom prilikom 
spominje pod vlastitim imenom (Iv 7,2), i nije jasno zašto bi je pisac ostavio tako neodređenom na 
ovom mjestu. Osim toga, trebalo bi pretpostaviti godinu dana do Sjenica o kojima se govori u 7,2, što 
nije moguće, kako smo gore vidjeli. 

Ako se naprotiv uzme čitanje bez člana (što je vjerojatnije: »neka svetkovina«), moguće je 
nekoliko pretpostavki. Blagdani Pashe i Sjenica već su isključeni. Treba zapaziti, da Isus »uziđe« u 
Jeruzalem za taj blagdan: ovaj se izraz upotrebljava kad je govor o trima velikim svetkovinama 
(Pasha, Pedeseti dan, Sjenice), kad su svi odrasli Židovi bili obvezani hodočastiti u svetište (zato su 
ih i zvali svetkovinama »hodočašća«). Budući da su isključene Pasha i Sjenice, ostala bi svetkovina 
Pedesetog dana. Prema tumačenju (koje smo mi odbili), koje redak Iv 4,35 shvaća o mjesecu 
siječnju, radilo bi se očito o Pedesetom danu iza Pashe spomenute u Iv 6,4 — a to je nemoguće u 
sadašnjem redoslijedu Iv. Prema drugom tumačenju, koje Iv 4,35 stavlja u mjesec svibanj, radilo bi 
se o Pedesetom danu prve godine javnog djelovanja, onom poslije prve Pashe (Iv 2,13.23; 4,45). Taj 
bi blagdan onda pao u drugu polovicu svibnja; ali smo vidjeli, daje upravo u tom mjesecu Isus došao 
u Galileju, i sasvim je nevjerovatno da bi se tako brzo, odmah, vratio u Jeruzalem. Prema tome, pri 
sadašnjem redoslijedu poglavlja, trebalo bi isključiti također svetkovinu Pedesetog dana. 

Ostala bi još zadnja hipoteza (vrlo nevjerojatna), misliti na neku od manjih svetkovina. Te su: 
svetkovina Truba (1. Tišri, sredinom rujna), Pokore (10. Tišri, koncem rujna), Posvećenja hrama 
(cijela sedmica počevši od 25. Kislewa, u prosincu) i blagdan Purim (14—15. Adar, u ožujku). 

Ako se Iv 4,35 tumači u smislu mjeseca siječnja (manje vjerovatno), moglo bi se misliti jedino 
na blagdan Purim. Ali taj se blagdan mora isključiti iz raznih razloga: nikad se ne zove svetkovinom 
u N. Z. i nije bilo obvezatno slaviti ga u Jeruzalemu; osim toga, već u Kristovo vrijeme taj je blagdan 
izgubio religiozni značaj i bio se pretvorio u nešto slično našim pokladama, i nije vjerovatno da bi 
Isus išao u Jeruzalem da prisustvuje nekim profanim i ponekad nepristojnim prizorima. — Druge su 
spomenute svetkovine isključene, jer bi pale poslije Pashe spomenute u Iv 6,4, što sadašnji redoslijed 
Iv ne dopušta. 

Ako se Iv 4,35 tumači u smislu mjeseca svibnja (vjerojatnije), mora se isključiti blagdan Purim, 
iz već poznatih razloga. Isto treba reći o svetkovini Posvećenja hrama, jer se na drugom mjestu 
spominje pod vlastitim imenom (Iv 10,22), i jer bi bila previše daleko (9 mjesec) od događaja 
spomenutih u pogl. 7. (blagdan Sjenica slijedeće godine, poslije Pashe iz 6,4), što je nemoguće iz 
razloga koje već poznajemo. Još više to važi za blagdan Truba i Pokore (udaljenost bi bila od jedne 
godine). 

Ispitali smo, čak s nešto pedanterije, sve moguće hipoteze, i nijedna od njih ne rješava ovu 
poteškoću. Te poteškoće nestaje (vidjet ćemo to kasnije), ako se pogl. 5. stavi iza pogl. 6, 
uspostavljajući slijedeći redoslijed: 4—6—5—7. Slijedeći razlozi preporučuju taj izvrnuti red 
poglavlja: 

— Svršetak pogl. 5. (Isus u Jeruzalemu) ne ide dobro s početkom pogl. 6. (Isus prelazi na 
drugu stranu Tiberijadskog jezera). 

— Svršetak pogl. 5. ide vrlo dobro s početkom pogl. 7. (Isus je obilazio — odlazio i dolazio — 
Galileju, što nije htio učiniti u Judeji, jer su ga Zidovi nastojali ubiti). 

— Kazivanje pogl. 7. je nastavak kazivanja pogl. 5, i nije moguće ostaviti dug razmak vremena 
između njih dvaju, kako smo već vidjeli. 

— Umnažanje kruhova (Iv 6 i sinopt. paral.) događa se malo poslije Krstiteljeve smrti, prema 
Mt 14,13; dok se u Iv 5,35 Krstiteljeva smrt više napominje kao daleki događaj. 

Zbog svih tih razloga, izgleda daje prvobitni redoslijed Iv stvarno bio ovaj: 4—6—5—7. 

Bilo bi zanimljivo znati kako je došlo do sadašnjeg redoslijeda, koji je općenito zasvjedočen u 
svim starim kodeksima. Neki misle da su ova poglavlja bila napisana u odvojenim komadima, i da ih 
se pobrkalo pri skupljanju u cjelinu. Prema Boismardu i Lamouilleu, posljednji redaktor Iv namjerno 
je izvrnuo red 5. i 6. poglavlja. Moguće da je tako htio produžiti Isusovu službu za jednu godinu, 
umetnuvši jedan blagdan (5,1) između prve (2,13) i druge Pashe (6,4). Budući da taj blagdan nije 
izrazito određen, moglo bi ga se shvatiti kao još jednu Pashu, jer je stavljen između druge dvije 
Pashe. Na taj način, Isusovo djelovanje trajalo bi tri godine, sa početkom malo prije prve Pashe 
(2,13) a završilo bi se sa četvrtom (11,55; 12,1). Na taj je način, posljednji redaktor Iv možda htio 
uskladiti svoje evanđelje s podatkom koji se mogao izvući iz parabole o smokvi kod Lk 13,7, gdje su 
»tri dana« mogla aludirati na Isusovo djelovanje. 140 — Ali mi smo već vidjeli da je nemoguće 
poistovjetovali blagdan iz 5,1 s bilo kojom. Pashom. 

Ostajemo, dakle, pri tome da je redoslijed 4—6—5—7 prvobitan, premda ne razumijemo kako 
i zašto je bio izvmut. Blagdan iz 5,1 bit će u svoje vrijeme kronološki određen. 

10) NASTANJEN U KAFARNAUMU 
(SVIBANJ G. 28) 

Mt 4,13—16; Mk 1,21a; Lk 4,31a 

Prema Mt i Lk, Isus ide iz Nazareta ravno u Kafarnaum (oni ne donose ništa o boravku u Kani, 
o kojem govori Iv 4,46—54). 

Prema Mk, on »ulazi« u grad dolazeći od obale jezera, iza kako je pozvao četvoricu učenika; ali 
je očito daje njegova kronologija slabija negoli kod druge dvojice. 

Mt bilježi da se Isus »nastanio« u Kafarnaumu; tj. da je tu uspostavio svoje boravište; ovaj 
izraz (gr. »katokesen«) znači boravište ili privremeno boravište. Stvari su se korjenito promijenile. 
Više se ne računa s rodnom obitelju iz Nazareta. Promjena boravišta jest simbol prekida. Osim toga, 
važni su i razlozi poslanja. Kafarnaum je važno središte, saobraćajno dobro 


139 Drugi naprotiv uzimaju upravo to kao dokaz protiv izvrtanja redoslijeda. Kažu daje pogl. 7. u skladu s pogl. 6, jer se 
ondje Isus nalazi u Galileji; radi toga se, u 7,1 ne spominje nikakav povratak u Galileju. Osim toga, iza kako je proslavio 
Pashu u Galileji (Iv 6,4), nije bilo razloga da ide u Jeruzalem. — Ovi su dokazi slabi. Najprije, nije bilo potrebno izričito 
spomenuti povratak iz Jeruzalema, koji je dovoljno napomenut neprijateljstvom Židova o kojem se govori. Zatim, i 
poslije Pashe Isus je mogao otići u Jeruzalem za svetkovinu Pedeset dana (koja je također »hodočasnička« svetkovina). 

140 Usp. L'evangile de Jean (Synopse, III), Pariš 1977, 44 i 165. 

povezano na sve strane, u gusto nastanjenom kraju. I nije bilo poteškoće za stanovanje: tu je 
bila Petrova i Andrijina kuća, a kasnije i Levijeva... 

Mt u ovoj činjenici vidi nadasve providnosni smisao: potpuno ispunjenje jedinog Izaijinog 
proročanstva. Citiran je slobodno Iz 8,23 — 9,1. Prorok navješćuje ovom sjevernom kraju 
oslobođenje i blagostanje poslije perioda velikog poniženja (odnosi se na asirsko pripojenje zemlje i 
odvođenje u sužanjstvo stanovnika u godinama 734—732. pr. Kr.; usp. 2 Kr 15,29). Prema 
evanđelistu, ovo radosno navještenje oslobođenja ispunja se potpuno prisutnošću Isusovom na ovom 
mjestu. On je onaj koji donosi pravi život i svjetlo kraju koji leži u tami i smrti... 

11) NAUČAVA S IZVANREDNOM VLAŠĆU 
(Mt 7,28—29); Mk 1,21—22; Lk 4,31—32 

Marko i Luka stavljaju bilješku o Isusovoj vlasti (auktoritetu) u njezin povijesni kontekst (u 
Kafamaum). Matej ju je naprotiv prenio na konac Govora na gori, kao svoju ličnu opasku; bez 
sumnje, i tu dobro stoji. 

Usporedba sa pismoznancima manjka kod Luke. Matej je uzima od Marka. 

Evanđelisti bilježe da je Isus, čim se nastanio u Kafamaumu, odmah počeo da redovno 
sudjeluje u subotnjim službama u sinagogi. To je i prije radio a sada samo nastavlja s tim običajem i 
u novoj sredini. 

Tako zadovoljava duševnu potrebu pobožnog Židova, melodično posvetiti nešto posebnog 
vremena molitvi i razmišljanju Sv. pisma. Ali to mu je bila prigoda i za naučavanje. 

Ovdje se ne spominje nikakav posebni predmet njegovog naučavanja. Ali, ranije je bilo rečeno 
da je Kraljevstvo Božje bila opća tema njegovog propovijedanja; što znači da je u svom naučavanju 
Isus uvijek obrađivao neki posebni vidik te opće teme. 

Ono što se želi posebno naglasiti, jest učinak: što ga je njegovo naučavanje ostavljalo na 
slušatelje, i razlog toga; i to već od samog početka djelovanja. 

Ustanovljuje se da su ljudi ostajali zadivljeni i zaneseni njegovim naukom i načinom kako gaje 
izlagao. Bilo je to nešto novo, nešto što se nikad prije nije vidjelo. Kod njega se u nastupu zapažala 
neka izvanredna vlast, silno različna od one u nastupu židovskih pismoznanaca. 

Pismoznanci su bili stalež ili skupina, od prvenstvene važnosti u životu židovstva. Bili su to 
učenjaci, teolozi, stručnjaci za Bibliju, doktori zakona, počasno zvani »rabi« (učitelj), jer su stvarno 
bili učitelji u Izraelu. Pojavljuju se u periodu obnove poslije sužanjstva, ali njihov upliv izvanredno 
raste ustanovom sinagoge. Oni su redovito držali pouku kod službi u sinagogama, zato što su bili 
najspremniji za tu stvar. Tako su s vremenom dospjeli potpuno ovladati religioznom sviješću Izraela i 
stvoriti cijele naučne cjeline, koje su kasnije bile ujedinjene u zbirkama, koje poznajemo kao 
rabinsku književnost. 

I tako, ljudi sada počinju spontano ispoređivati. Ovaj novi učitelj posjeduje nešto, što njihovi 
tradicionalni učitelji nemaju. 

»Jednak, ali različit«. 

Jednak (čovjek), ali različit (Bog). Uvijek se nađemo pred tajnom njegove osobe. 

Gore rečeno dopušta nam da uočimo još neke vidove Isusove ličnosti: njega kao učitelja i kao 
čovjeka vlasti. 

1) Isus je posjedovao sve oznake židovskog učitelja. Izgleda da su ga ljudi redovito nazivali 
naslovom »rabi« (usp. Mk 4,38; 5,35; 10,17, itd.). Ponaša se kao i drugi učitelji. Naučava kao i oni. 
Raspravlja kao i oni. Upotrebljava iste pedagoške i stručne metode kao i oni. Postoje nebrojene 
sličnosti između rabina i Isusa; dovoljno je sjetiti se famoznih komentara Strack-Billerbecka. 141 

Ali značajnije nego sličnosti jesu razlike. Neke su sporedne a druge su bitne. 

Svaki je židovski učitelj nastojao stvoriti krug učenika (kao što su u stara vremena radili veliki 
proroci), da oni sačuvaju i predaju kasnijim pokoljenjima misao svog učitelja. Tako su postepeno 
nastajale razne rabinske predaje; dosta se sjetiti, iz Isusovog vremena, škola Šamaja i Hillela. Glas 
nekog učitelja mjeri se i po broju učenika. 

Isus isto tako stvara oko sebe prilično brojnu skupinu učenika, onih najosjetljivijih za njegovu 
poruku. Međutim, on se ne brine za broj učenika. Izgleda naprotiv, da ne želi velikog broja. Od one 
velike skupine on izabire malu skupinicu, kojoj pridaje golemu važnost. Prije nego što ih definitivno 
odijeli od ostalih, cijelu noć provodi u molitvi (Dk 6,12). Oni su uvijek s njim; skupa čine putujuću 
zajednicu. Dok ostalom svijetu često govori u parabolama i isporedbama, njima privatno sve jasno 
tumači (Mt 13,10.18). Osim toga, ima posebne poduke za njih same. To što on s njima namjerava, 
nadilazi okvir nekog učitelja. Sam broj Dvanaest jest simbol. 

Isus nije učitelj na stalnom mjestu. Nema svoje vlastite škole kao drugi rabini. On je putujući 
učitelj. Podučava na bilo kojem mjestu, gdje mu se pruži prilika da ostavi neku poruku: u sinagogi, 
kao ovom prilikom koju tumačimo; u trijemovima i dvorištima hrama (Mt 21,23); u carinarnici (Mt 
9,9); u nekoj kući (Mk 7,17); uz jedan zdenac (Iv 4,6); na obali jezera (Mk 3,9); na kakvom 
uzvišenom mjestu (Mt 5,1); u polju (Mt 12,1); na pustom mjestu (Mk 8,4), itd. 

Nekad se zadržava više vremena na jednom mjestu, koje mu služi kao misionarsko središte; 
tako u Kafamaumu, u početku javnog djelovanja, i, čini se, u Betaniji pri koncu. 

Isus je izabrao ovaj život putujućeg učitelja ne radi toga što se on sviđa njemu osobno, nego 
radi zahtjeva i svrhe njegova poslanja: budući da mora biti u službi svih, ne može stalno ostati na 
jednom mjestu (Mt 8,20). 


141 Postoje i mnoge druge komparativne studije, čuvam u svojoj maloj knjižnici, kao dragu uspomenu, knjigu Izraela 
Zollija, II Nazareno, Udine 1938. To je zbirka novozavjetnih egzegetskih studija u svjetlu aramejskog jezika i rabinske 
misli (jadna od tih stadija radi upravo o riječi »vlast« — »aksusia«, — što ovdje komentiramo: str. 50—58). Knjiga je 
zanimljiva, jer je napisana kad je Zolli bio rabin, mnogo prije njegovog obraćenja na katolicizam, ali pokazuje na svakoj 
stranici, da njezin autor, kako bi -rekao Isus, »nije bio daleko od Kraljevstva Božjeg«. Ja pribilježih olovkom, uz njegovo 
ime na naslovnoj stranici: »Glavini rabin Rima, kršten 14. 2. 1945. u Svetoj Mariji Anđeoskoj (Rim), uzevši ime Eugenije 
Marija«; sjećam se daje ime Eugenije uzeo iz zahvalnosti prema Euganiju Pacelliju, Piju XII, za sve što je učinio u prilog 
Zidova za vrijeme rata. Poslije obraćenja, Zolli je imao katedru na Gregorijani; ja sam prisustvovao jadnom njegovom 
tečaju o rabinskoj literaturi s beskrajnim užitkom, uočavajući upravo ove paralelizme između ova dva svijeta, tako 
jednaka i tako različita. 

Isto to traži od učenika u njihovom misionarskom poslu: moraju ići tamo gdje su potrebni (Mt 
10,11—15). 

Stil Isusovog naučavanja razlikuje se od naučavanja židovskih učitelja i uvijek je vrlo osoban. 
Mjesto aptraktne, do najsitnijih detalja dovedene, izvještačene, nekad do smiješnosti zamorne 
kazuistike, što je značajka rabinskog stila, u Isusovom naučavanju nalazimo jednostavne izričaje, 
osnovane na općem iskustvu, uzete iz običnog života, potpuno jasne, očigledne, neposredne, za 
svakoga razumljive (usp. Mt 5,15; 6, 34; 12,25; Iv 12,24, itd.). 

Kod Isusa se ne radi, kao u rabinskoj literaturi, o nekoj blistavoj umnoj vježbi, nego o 
izvanrednoj sposobnosti da se najuzvišenije, božanske stvari, izraze na najobičniji način. To je nešto 
od onog istog misterija njegove osobe, gdje se nebeski Bog objavljuje u našim skromnim ljudskim 
dimenzijama i doživljajima. I upravo u ovoj činjenici, da je njegov nauk lako razumljiv, prilagođen 
najobičnijim umovima, osniva Isus svoju tvrdnju da ne mogu imati nikakve isprike oni koji neće da 
prime njegovu poruku (usp. svrhu parabola). 

Židovski učitelji ne žive po onom što naučavaju (oni su učitelji, ali ne svjedoci), i bilo je 
razborito upozoriti na to (Mt 23,3), dok Isus vrši ono što propovijeda (ljubav, oproštenje, odricanje 
...), tako da s potpunom sigurnošću može pozvati druge da ga »slijede« (Mt 4,19; 8,22; 9,9; Iv 1,43). 

2) Ovdje se postavlja tema »vlasti« kakva se dotada nije poznavala. Riječ koja je ovdje 
upotrijebljena je »exusia«, koja može značiti i »moć«; stvarno, nema određene granice između vlasti 
i moći. 

Ova mu vlast dolazi od Boga (Iv 5,27), ali je postala bitno svojstvo njegove osobe. Dok 
židovski učitelji moraju naučiti svoje znanje, Isus ga posjeduje od samog sebe: on jest istina (Iv 
14,6). Rabin se morao uvijek oslanjati na auktoritet Pisma i drugih učitelja. I Isus citira Pismo, ali 
prisvaja sebi pravo da ga upotpuni i s vlašću protumači (Mt 5,17); i nikad ne citira nijednog učitelja u 
svoju korist. 

Što drugi mogu postati, Isus to već jest. On se nikad ne vara, nikad ne koleba u ocjeni dobra i 
zla: on jest nepogrešivi put (Iv 14,6). Njemu nitko ne može predbaciti u lice neki grijeh (Iv 8,46): on 
jest svetac Božji (Mk 1,24). Odatle mu ona apsolutna sigurnost u samog sebe i ona apsolutna sloboda 
u djelovanju: ona mu dolazi od svijesti da je posljednja riječ Božja, koja nikad neće proći (Mk 
13,31); da se u njemu ispunja naum Božji, budući da se definitivno započinje Kraljevstvo Božje. Ova 
je sigurnost kao prikivala ljude, dajući njegovim riječima onaj ton nečeg definitivnog i neoporecivog. 

Osim toga, njegove riječi ne samo da imaju konvencionalno značenje, nego su također 
stvaralačka snaga. Za Isusa je reći »hoću da vidiš« značilo dati vid. Vlast je postala moć. Moć 
različita od ljudske (vojničke, ekonomske, društvene, političke), jer ne zavisi od slučajnih čimbenika, 
nego od vlasti nad bitkom stvari. Njemu je bila data sva moć (Mt 28,18) nad svim stvarima (Iv 17,2). 
Po njemu su bile stvorene sve stvari (Iv 1,3.10). Sada, dakle, upotrebljava tu istu moć čineći čudesa, 
koja su nova stvaranja. S ovom »exusiom«, ovdje u Kafarnaumu, zapovijeda zlim duhovima i oni mu 
se pokoravaju (Lk 4,36). Uopće, ovom moću on raspolaže svom stvorenjima kako njemu izgleda 
dobro u službi Kraljevstva Božjeg. 

Tako on vlada ljudima. Ta vlast ili moć dopušta mu da postupi krajnje energično, bez ikakvog 
razmjera između sredstava i rezultata, u velikom skupu ljudi, koji su još pod uplivom jake psihoze 
vjerske svečanosti i protiv ustaljenog i ozakonjenog običaja (Iv 2,15). Ima u njemu nešto što, kad on 
hoće, ukoči ljude, bez ikakvog nasilja i vanjskog napora, možda jednim 

svojim pogledom ili samom svojom prisutnošću (Lk 4,30; Iv 18,5—7). Njemu nitko ne može 
učiniti neko zlo ako on to ne dopusti; ovi slučajevi dokazuju kako je njegova smrt bila apsolutno 
slobodna. 

Ali ta vlast nadilazi područje čisto ljudskog i ulazi u predjele u potpunosti božanske: on može 
oprostiti grijehe (Mk 2,10), raspolagati sa subotom (Mk 2,28), suditi (Iv 5,27), dati život i ponovo ga 
uzeti (Iv 10,18), ustanoviti novi savez (Lk 22,20)... 

Eto to je ono što je učinilo toliki utisak na ljude već prvi put kad se predstavio u Kafarnaumu. 
Nešto neviđeno. Velike se novosti naziru... 

12) OSLOBOĐENJE OPSJEDNUTOG U KAFARNAUMU 
(SVIBANJ G. 28) 

Mk 1,23—28; Lk 4,33—37. 

Jedne od tih subota (sigurno prve) u Kafarnaumu, pridođe i neki opsjednuti i počne vikati. 
Onaj koji viče je nečisti duh, koji se služi glasom, opsjednutog. Govori u množini, kao da predstavlja 
cijeli svoj stalež. Pozna Isusa po imenu i po porijeklu. Pozna također njegovo unutarnje svojstvo 
božanske svetosti, kao nekog koji učestvuje u svetosti Božjoj — da je »Svetac Božji«. Radi toga on 
protestira zbog Isusove prisutnosti. Postoji nepomirljiva oporba između njih dvojice. On zna da 
Isusova prisutnost znači za njega propast. »Nečisto« i »Svetac« ne mogu skupa mimo živjeti. 

Isus mu najprije zapovjedi da umukne; to je postupak koji ćemo kasnije često susresti, 
takozvana »mesijanska tajna«. 143 Izraz »Svetac Božji« nije izravno mesijanski, ali Isus, ovdje u 
Galileji, zabranjuje razvikivati bilo koju stvar koja bi mogla dovesti do pogrešnog shvaćanja njegove 
osobe u smislu izobličenog mesijanizma, koji je bio duboko ukorijenjen u iščekivanju puka. 

Zatim zapovjedi zlom duhu da izađe iz čovjeka. Učinak je brz: demon odmah izađe, uz veliku 
viku i oborivši na tlo jadnog čovjeka. Luka, koji je liječnik, rado bilježi detalj da čovjek zbog toga 
nije pretrpio nikakve fizičke ozljede. 

Novi razlog za udivljenje i čak za strah; nova prilika da se zapazi ona »vlast« kakva se prije 
nikad nije vidjela. 

I glas se Isusov brzo rasprostire po cijeloj Galileji; ovakve se stvari munjevito šire ... 

Ovdje bi trebalo pročitati ono što smo rekli o Isusovim čudesima uopće. 

Sto se tiče egzorcizama opsjednutih, oni su relativno vrlo česti kod sinoptika, dok se u četvrtom 
evanđelju ne spominju. Ako se ograničimo jedino na Marka, osim ovoga, spominju se još slijedeći 
pojedinačni slučajevi: 5,1—20; 7,24—30 i 9,14—29 i slijedeći skupni navodi: 1,32—34; 1,39; 3,11; 
3,22—27. Ovu moć nad zlim duhom Isus predaje također svojim učenicima (Mk 3,15; 6,7), i oni se 
njom služe (Mk 6,13). 

Opsjednuća u N. Z. uvijek su popraćena patološkim pojavama, tako da je nekad teško reći da li 
se radi o opsjednuću ili o bolesti. Racionalisitička 


142 »čovjek u nečistom duhu« (Mk), ili »čovjek koji je imao duha nečistog demona « (Lk). Nečistoća je oprečna svetosti, 
koja je moralna čistoća. Đavao je »nečist«, jer je upravo nijekanje svetosti. 

143 On je posebno naglašen u Markovom evanđelju; o toj temi, o raznim tumačenjima i nešto bibliografije usp. Jose Caba, 
E1 Jesiis de los Evangelios, Madrid 1977, 25—34. 

kritika niječe mogućnost opsjednuća, jer niječe mogućnost vrhunaravnoga u povijesti. 
Opsjednuće bi bilo samo izraz neke kulture. Budući da se u Bibliji sve bolesti pripisuju đavlu (usp. 
Post 3,16—19), bolest se shvaća kao opsjednuće, pogotovo kad se radi o psihičkim bolestima. 
Takozvani egzorcizmi ne bi bili drugo nego ozdravljenja koja je Isus činio pomoću sugestije ... 

Sigurno je da se u nekim slučajevima može raditi o bolestima (nije nimalo čudno što Isus i 
evanđelisti upotrebljavaju terminologiju svoga vremena), ali je također sigurno da se u to ne mogu 
utrpati svi slučajevi. Kako bi se istumačio pomoću sugestije egzorcizam iz udaljenosti? (Mk 7,24— 
30). 

Danas, moderna psihologija i psihijatrija misle da mogu istumačiti sve pojave opsjednuća 
pomoću prirodnih psihičkih uzroka. To isto treba reći o egzorcizmu. Nitko ne niječe ovim 
znanostima njihovo pravo. Bez sumnje, bezbroj slučajeva može se istumačiti na ovaj način. Ali, čak i 
kad bi se pretpostavilo da se tako mogu istumačiti svi slučajevi, još uvijek bi ove znanosti o čovjeku 
nadilazile svoje granice, kad bi metodički i metodološki isključile svaki đavolski upliv. Stvar je u 
tome da one ne mogu donijeti nikakvog suda o đavlu; to je posve različito polje; to je područje 
religiozne spoznaje. Znanost može ustanoviti neku naravnu pojavu i biti zadovoljna svojim 
rješenjem, ali ne može odlučiti da li preko te naravne pojave djeluje možda neka nadnaravna moć ili 
ne. 144 

Nas danas zanima ovo razgraničenje između znanosti i vrhunaravnog reda, ali Isusa i 
evanđeliste to pitanje nimalo ne zanima. Ono što njih isključivo zanima jest, dati do znanja da Isus 
ima moć nad sotonom, da ga pobjeđuje na njegovom području, da uspostavlja Kraljevstvo Božje na 
ruševinama kraljevstva sotoninog ... 

U ovom našem slučaju treba posebno zapaziti ove dvije stvari: 

— Isus izbacuje zlog duha jednom riječju. Postupak se puno razlikuje od složenih 
egzorcističkih rituala, starih i modernih. Ni sjene nekih smicalica. Ono što djeluje jest suverena moć 
njegove riječi. 

— Zli duh daje do znanja da posjeduje neke više spoznaje o Isusovoj osobi. Tako se događa i u 
drugim prilikama (usp. Mk 3,11; 5,7). Barem u našem slučaju, na samom početku Isusovog 
djelovanja, ovo se poznavanje mora pripisati zlom duhu, a ne opsjednutom čovjeku, koji ga nikako 
nije mogao imati ili dobiti od svojih suvremenika ... 

13) OZDRAVLJENJE PETROVE PUNICE 
(SVIBANJ G. 28) 

(Mt 8,14—15); Mk 1,29—31; Lk 4,38—39 

Matej ima ovu epizodu izvan njezina povijesnog konteksta. Uključio ju je u zbirku od deset 
čudesa, koja sačinjavaju poglavlja 8—9. Kazivanje je vrlo pojednostavljeno u usporedbi s drugom 
dvojicom sinoptika. 

Izašavši iz sinagoge, gdje je oslobodio opsjednutog, Isus dođe u kuću Šimuna 145 i Andrije, u 
pratnji Jakova i Ivana. U vezi s tim treba zabilježiti slijedeće: 


144 O posjednuću i egzorcizmu usp. W. P611. o. c, 444—455; A. Augustinovich, Notas sobre el pentecostatismo 
catolico, 88—96. 

145 Mt ga zove Petrom, imenom familijarnijim u kršćanskoj zajednici; ali usp. već Iv 1,42. 

— Kuća je vlasništvo Šimuna i Andrije, ne punca i punice Šimunove. Ova dva brata su 
porijeklom iz Betsaide (Iv 1,44), ali su se nastanili u Kafarnaumu, tražeći sigurno bolju priliku za rad 
i za život. Simun je već bio oženjen i roditelji njegove žene (ili barem punica) živjeli su u njegovoj 
kući. 

— Isus ne ide u Simunovu kuću radi toga što bi znao da mu je punica bolesna i da bi je 
ozdravio; to će on doznati kad uniđe unutra; nego ili zato što su ga dva brata pozvala, ili (što je 
vjerojatnije), jer se već nastanio u toj kući. U ovoj posljednjoj pretpostavci, malo je čudno da Isus 
nije zapazio da je žena bolesna prije nego što je pošao u sinagogu; možda se tako daje naslutiti da je 
bolest došla iznenadno, kao što će iznenadno biti i ozdravljenje. 

— Prema Marku (kod druge dvojice nema te pojedinosti), Isusa prate Jakov i Ivan, jer je ovaj 
evanđelist već prije govorio o njihovom definitivnom pozivu. Drugi se ne spominju. Znamo (o tome 
smo govorili u našem I. dijelu) da je Isus već jedanput pozvao neke učenike, možda sve — bio je to 
prvi poziv —, i da su ga oni svuda pratili za vrijeme njegovog kratkog djelovanja u Judeji; ali vidi se, 
da ih je, došavši u Galileju, ostavio na slobodi da idu svojim kućama, ako su tako željeli, do novog 
poziva, kad bi se morali definitivno odlučiti... 

Simunova punica bila je u groznici. Ne zna se kakva je to bila groznica i čim je bila 
prouzrokovana. U evanđeljima imamo samo ovaj slučaj i onaj činovnikovog sina (Iv 4,52). Luka 
govori o »velikoj« groznici; to je možda stručni izraz ondašnje liječničke znanosti, da bi se naznačila 
razlika od neke neznatne groznice; znači da se radilo o ozbiljnoj stvari... 

Ozdravljenje je časovito. Postignuto je bez ikakvog napora: Isus jedino uzima bolesnicu za 
ruku i groznice nestaje (Mt i Mk). Sigurno je taj gest popratio i nekom riječju: kod Luke, groznica je 
personificirana pa joj Isus zapovijeda, kao što je ranije činio sa zlim duhom ... 

Ozdravljenje je također potpuno; ne radi se samo o nekom lakom poboljšanju; žena se odmah 
podiže i počinje da služi svojim gostima: ponovno posve normalno ponovno preuzima svoje kućne 
poslove ... 

14) DRUGA OZDRAVLJENJA I EGZORCIZMI 
(SVIBANJ G. 28) 

(Mt 8,16—17); Mk 1,32—34; Lk 4,40—41 

Matej i ovu bilješku općeg značaja ima u istom kontekstu kao i prijašnju, u svojoj zbirci 
čudesa; izvan njezinog povijesnog konteksta. 

Ova ozdravljenja se događaju iste subote u Kafarnaumu, ali uvečer (Mt i Mk); tj. poslije 
zalaska sunca (Lk), kad je već prestao subotnji odmor i može se slobodno hodati. Po gradu se brzo 
pročuo glas o opsjednutom u sinagogi i o Petrovoj punici; bilo bi dobro iskoristiti čudotvorca; ubrzo 
se tu sletiše svi bolesnici i opsjednuti; velika množina svijeta tiskala se uz vrata Petrove kuće. 

Te (prezaposlene) večeri, Isus je na opće zadovoljstvo pritekao u pomoć svima. 

Sva tri evanđelista prave jasnu razliku između bolesnika i opsjednutih; što znači da ni u stara 
vremena sve bolesti nisu bile smatrane kao opsjednuća, nego samo neke od njih, možda najviše one 
duševne i one koje prate grčevi. 

Luka bilježi da je Isus ozdravljao ove kafamaumske bolesnike stavljajući ruke na njih. Nije se 
uvijek služio tim gestom, ali nekada jest (osim 

ovog slučaja, može se još vidjeti Mk 6,5; 8,23.25; Lk 13,13). Isto je tako obećao učenicima da 
će tim gestom liječiti bolesnike (Mk 16,18). Tako se radilo i u prvotnoj Crkvi: tako je ozdravio Pavao 
od svoga sljepila (Dj 9,12.17), a tako je i on liječio druge (Dj 28,8). — Očito se ne radi o nekoj 
magičnoj smicalici, nego o simboličkom gestu. Ruka je kod ljudi sredstvo saopćavanja i predavanja. 
Kad netko stavi ruke na neku osobu, tim se s njom ujedinjuje i predaje joj nešto od samog sebe; 
Ovdje, zdravlje. Simboličnost je sasvim biblijska, da se označi predaja blagoslova, ili dužnosti, ili 
neke odgovornosti, itd. 

Luka još podrobnije bilježi, da je Isus stavljao ruke »na svakoga od njih«: individualna pažnja, 
premda je mogao postići isti učinak i zajedničkim gestom. 

Matej upozorava, da je istjerivao zle duhove »riječju«, potvrđujući i tako autentičnost čuda, 
isključujući svaku smicalicu. 

Zli duhovi pokazuju opet veće poznavanje Isusove osobe, ispovijedajući ga kao Mesiju, pod 
naslovom »Sina Božjeg« (Lk). Isus im zabranjuje da o tome govore, upravo zbog toga jer su znali da 
je on Mesija (Lk). Imamo ovdje još jedan slučaj gdje Isus nalaže »mesijansku tajnu«. Naložit će je i 
onima koje ozdravi od bolesti (Mk 1,44; 5,43; 7,36; 8,26), i samim apostolima (Mk 8,30; 9,9). 
Apostoli će moći objaviti tu tajnu tek poslije njegovog uskrsnuća (Mk 9,9), jer tada više neće biti 
moguće da ga pogrešno razumiju, i jer će već biti vrijeme da se o njemu propovijeda cijelom svijetu. 

Matej, po svom običaju, i ovdje vidi ispunjeno proročanstvo, ono Iz 53,4. Evanđelist neznatno 
mijenja tekst, prilagođuje ga svojoj situaciji. Kod Izaije, Jahvin Sluga »nosi« na sebi naše patnje, dok 
ovdje »uzima« (ukida) naše »bolesti« ..., ozdravljujući svu tu množinu bolesnika ... 

15) TAJNI IZLAZAK IZ KAFARNAUMA 
(SVIBANJ G. 28) 

Mk 1,35—38; Lk 4,42—43 

U kazivanju ima nekoliko manjih razlika među ovom dvojicom evanđelista. Ni predaja 
(kateheza), ni izvori koje upotrebljavaju, a ni sami evanđelisti ne brinu se previše za pojedinačne 
okolnosti nekog događaja; barem ne u onoj mjeri kako bismo mi to danas željeli; to je pojava koju 
ćemo stalno sretati čitajući naša evanđelja; za katehezu je važan sam događaj i poruka koju sadržava. 

U ovom slučaju, očito je da je Markovo kazivanje povijesno najuspjelije. 

Sutradan iza one prezaposlene subote u Kafarnaumu, rano, u zoru, prije svanuća, dok je još bio 
mrak (Mk), Isus se diže, izlazi iz Kafarnauma i ide na neko samotno mjesto, gdje počne moliti. — 
Prema Luki, izlazi »kad nastade dan«; ne spominje se molitva kao razlog izlaska; Isus se jednostavno 
odjeljuje od drugih, da bude nasamo. 

Šimun i njegovi drugovi izlaze u potragu za njim, i našavši ga, pozivaju ga da se vrati, jer ga 
sav svijet traži (Mk). Vidi se da je jučerašnji dan bio značajan događaj; ljudi neće da im izmakne 
takva neobična prilika da se oslobode svih svojih problema: učenici su istog mišljenja. — Kod Luke, 
nisu Šimun i njegovi drugovi oni koji traže Isusa (on još nije ispripovjedio njihov poziv), nego narod, 
mase; one nađu Isusa na mjestu gdje se nalazio i čine sve moguće da ga povrate u grad i tu zadrže. 

Na osnovi ovih dviju predaja, ovaj se događaj može lako rekonstruirati na slijedeći način: Vrlo 
rano, još za mraka, Isus se diže i ide na neko samotno mjesto, da moli; čim svane, gradski svijet ide 
do kuće gdje on stanuje, da ga traži; kako on nije u kući, Šimun i njegovi drugovi izlaze da ga traže; 
s njima idu i mase; nalaze ga i mole da se vrati... 

Isus, mjesto da zadovolji molbi Šimuna i drugova, poziva naprotiv njih, da pođu s njim u druga 
mjesta i obližnja sela; on je upravo radi toga izašao iz Kafarnauma, 146 da se ne ograniči samo na 
jedno mjesto, nego da propovijeda u cijelom kraju. — Prema Luki, u tome se sastoji njegovo 
poslanje; radi toga poslanja on »mora« izaći i u druge krajeve, da im donese radosnu vijest 

OKraljevstvu Božjem; usp. također Lk 4,18. 

Ovo kazivanje sadrži nekoliko zanimljivih općih podataka. 

— Na prvom mjestu, o Simunu i njegovim drugovima. Označuje ih kao »one koji su bili s 
njim« (s Isusom), što je redoviti način kojim se označavaju Isusovi učenici (usp. Mk 3,14; 4,10; 
5,18.40). U Markovom vidiku (on je već ispripovjedio njihov definitivni poziv: 1,16—20), to su 
Andrija, Ivan i Jakov, uz Šimuna. U pitanju definitivnog poziva ove četvorice mi ne slijedimo 
Markovu kronologiju; stavit ćemo ga kasnije. Ali i s našeg vidika, moguća je prisutnost ove 
četvorice; i još možda kojega. Znamo da je Isus, već od početka svoga djelovanja, pozvao neke 
učenike, a možda i sve. Dok je bio u Judeji, i oni su uvijek bili s njim, a kad su došli u Galileju, 
ostavio ih je na slobodi da budu s njim ili ne; zbog toga, ovdje u Galileji, nekad su s Isusom, kao u 
ovom slučaju, a nekad ih vidimo kod svog uobičajenog posla, kao u času definitivnog poziva ... 

Bilo kako bilo u ovom posebnom slučaju, sigurno je da su ovom prilikom Šimun i neki drugi 
učenici pratili Isusa; i da su svi bili zajedno u istoj kući, jer inače ne bismo razumjeli kako tako brzo 
zajedno izlaze da ga traže; i da je ta kuća bila Šimunova, ona ista gdje se sinoć tiskao narod, i ona 
ista koja je jutros bila opkoljena svijetom (u ovom periodu, ona je boravište Isusa i njegove skupine, 
kad se nalaze u Kafamaumu); i da je skupina učenika već bila dovoljno upoznata s Isusom, tako da 
su odmah znali gdje će ga tražiti i naći... 

— Druga zanimljiva vijest jest ono što se odnosi na Isusovu osobnu molitvu. Želi biti 
sam, na osamljenom mjestu, daleko od buke, od uzburkanog života, od materijalnih interesa. U 
pustinji se izravnije dolazi u doticaj s Bogom. Za unutarnji dijalog s Bogom potrebni su neki vanjski 
povoljni uvjeti. Da se osobno pomoli, Isus uvijek najviše voli goru, osamljena mjesta (Mk 6,46; 
14,32; Lk 5,16; 6,12; 9,18.28—29). 

Činjenica da Isus moli, dokazuje da djelovanje i molitva nije ista stvar. Djelovanje je život, a 
molitva je integracija Boga u život. Isus je imao užurban i pun život u apostolatu i njegovim 
problemima, ali nikad nije bio u napasti da rekne da mu je već sam taj život bio molitva. Sasvim 
protivno, čim se više osjećao zauzet djelovanjem, tim je usrdnije tražio časove samoće i unutarnjeg 
dijaloga s Ocem, nastojeći sačuvati svoje potpuno sjedinjenje s njim (Iv 10,30) i na razini djelovanja 
(Iv 5,19). 147 Zanimljivo je, na 


146 Neki misle da bi ovdje moglo biti prisutno dublje značenje njegovog »izlaska« (dolaska) od Boga. što bi odgovaralo 
njegovom »poslanju« kod Lk; ali to je tipično Ivanova tema (usp. Iv 8,42; 13,3; 16,27.28.30). 

147 O problemima u vezi s molitvom, usp. A. Auguislinovich, Lus lentaciones del cristia.no de hoy, Caracas 1973, 133— 
162; o tome što bi Kristova molitva trebala značiti za kršćanina usp. Jon Sobrino, La oracion de Jesus y del cristiano, u 
Christus 42 (1977) 25—48. 

primjer, da se Isus želi usredotočiti u molitvi poslije jakog doticaja s masama, kao u ovom 
slučaju ili poslije množenja kruhova (Mk 6,46): znači da je potrebno pregledati se iznutra, da nam se 
i neopazice ne uvuče u dušu štogod lažna. Isto tako, Isus moli dugo i snažno prije nekih važnih 
događaja, kao prije izbora Dvanaestorice (Lk 6,12) ili uoči svoje smrti (Mk 14,32): znači da se u 
teškim časovima jače osjeća potreba Božjeg nadahnuća i pomoći. 

Molitva je nešto stalno i običajno u Isusovom životu; jednostavno, u programu njegova života 
predviđeni su ovi časovi intimnog doticaja s Ocem (Lk 5,16; 9,18; 11,1); molitva i djelovanje kod 
njega se međusobno zahtijevaju i uslovljavaju. 

Isus je svoje najveće mističke doživljaje imao za vrijeme molitve, kao krštenje (Lk 3,21—22) 
ili preobraženje (Lk 9,28—29). 

Videći ili slušajući Isusa u molitvi, apostoli su instinktivno shvaćali daje on savršen molitelj, i 
da svima može pokazati najbolji način molenja (Lk 11,1). Zaista nitko nikad nije mogao ponuditi 
čovjeku tako savršen model istinske molitve kao što je Očenaš. 

Od svih evanđelista, Luka najizrazitije ističe Isusovu molitvu. 

16) MISIONARSKI IZLET PO GALILEJI 
(LIPANJ G. 28) 

Mt 4,23—25; Mk 1,39; Lk 4,44 

Isus je bio jasno izrazio svoju namjeru (kao smisao svoga poslanja) da proširi svoje 
propovijedanje na cijelu Galileju. Ovdje imamo vijest koja sažima tu posebnu misiju. Mk i Lk su vrlo 
kratki; Mt je malo opširniji, jer nadodaje i neke njezine rezultate. 

Znamo daje na ovaj misionarski izlet Isus pozvao i neke učenike (Mk 1,38), ali kako se svi još 
nisu bili definitivno njemu priključili, sigurno je da ga nisu pratili cijelo vrijeme, jer neke od njih 
vidimo zauzete svojim staleškim poslom u ovom periodu (Mt 4,18; Mk 1,16). 

Ne znamo koliko je vremena trajala ova posebna galilejska misija izvan Kafamauma. Sudeći po 
velikom prostoru, može se pretpostaviti, daje zauzela dobar dio mjeseca lipnja. 

Evanđelisti su nam sačuvali samo dva posebna događaja iz ovog perioda: definitivni poziv 
četvorice učenika i ozdravljenje gubavca, što ćemo odmah vidjeti. 

Sažetak ove misije sadrži slijedeće točke: 

— Išao je po cijeloj Galileji; 148 to se ne mora razumjeti apsolutno. 

— Propovijedao je u mjesnim sinagogama; što se isto tako ne smije uzeti u isključivom smislu. 

— Predmet propovijedanja bila je tema o Kraljevstvu Božjem. 


148 Lk ima »Judeju«, ali, radi uskog paralelizma s Mk, sigurno želi reći isto. Nije ovo jedini puta da upotrebljava ovu riječ 
da označi Izraela uopće; usp. 1,5; 6,17; 7,17; 23,5; Dj 10,37; 28,21. — Kad bi se »Judeja« shvatila u strogom smislu, o 
južnom dijelu Palestine oprečno Galileji na sjeveru (usp. Lk 3,1; 5,17; Dj 9,3), trebalo bi pretpostaviti neko Isusovo 
djelovanje u vezi s nekim njegovim hodočašćem u Jeruzalem..., ali kojim?, i kako to daje ova vijest mogla upasti ovdje, 
kad je sve drugo paralelno s Mk? 

— Liječio je sve vrste bolesti i muka. Posebno se spominju: opsjednuti, mjesečari 
(epileptičari) 149 i uzeti (Mt). 

Uvijek propovijed skupa s čudesima. Riječi i djela; oboje su poslanje. 

Matej nadodaje neobični učinak što ga je ovaj misionarski izlet pobuđivao u cijeloj zemlji. 
Kaže da se Isusov glas raširio po cijeloj »Siriji«, što očito ne označuje rimsku provinciju Siriju u 
strogom smislu, 150 nego krajeve spomenute u r. 25, odakle su ga, kako se kaže, slijedila »velika 
mnoštva«; konkretno, od cisjordanske Palestine, osim Galileje, također iz Judeje (razumljivo je da se 
ne spominje krivovjema Samarija); s one (istočne) strane Jordana, iz Pereje i Dekapolisa. 151 

Iako se uzme u obzir stil poopćavanja i istočnjačkog pretjerivanja, očito je da je Isusov pokret 
od samog početka pobuđivao snažan utisak u narodu. 

17) DEFINITIVNI POZIV ČETVORICE 
(LIPANJ G. 28) 

(Mt 4,18—22); (Mk 1,16—20); Lk 5,1—11 

Ovdje bi se nužno moralo raspravljati o tome, da li Lukino kazivanje predstavlja isti događaj 
kao i ostale dvojice sinoptika. Još uvijek trošiti vrijeme na tu stvar, čini mi se pravo basposličarenje. 
Paralelizam je očit. Točnije govoreći, paralelizam postoji između Lk 5,10b—11 i Mt—Mk. Ali Lk 
5,1—10a (čudesni ribolov) čini s ovim recima (Lk 5,10b—11) savršenu idejnu, psihološku i 
književnu cjelinu; prema tome, isto tako savršeno dobro ide skupa s kazivanjem Mt—Mk, kao uvod i 
psihološko obrazloženje; s druge strane, u svjetlu ove dvojice, puno se prirodnija razumije Lukin r. 
II . 152 

Sigurno, ima razlika između ova dva kazivanja. Kod Luke, Isus propovijeda na obali jezera i 
toliko se svijeta tiska oko njega, da je primoran udaljiti se od obale u lađici; kod Mt i Mk, Isus 
jednostavno prolazi kraj obale, i nema mnoštva. Isto tako, kod Mt i Mk, Petar i Andrija nalaze se 
usred ribolova (bacajući mrežu u more), dok kod Luke peru mreže i uvjereni su da nema nikakvog 
izgleda za ribarenje... Ali razlike u pojedinostima kao što su ove, obična su stvar u našim 
evanđeljima. Zavise od različitih predaja o jednom te istom događaju. U usmenim predajama ove su 
razlike neizbježive, i ta stvar nije zadavala previše brige kršćanskoj katehezi. 


149 »Mjesečar« je pučko ime za epileptičara (usp. Mt 17,15); mislilo se da mjesečeve mijene imaju veze s ovom bolešću. 
— Kod Mk i Lk epilepsija je predstavljena kao pasjednuće (usp. Mk 9,17—20; Lk 9,38—39); govor Mt je nesiguran: 
jedanput istovijetuje bolest s pasjednućem (usp. Mt 17,15.18), dok se ovdje jasno razlikuju »posjednuti i mjesečari«. 

150 Usp. L. Szczepanski, Geographia historica Palestinae Antkjuae, Roma 1928. 227—230. 

151 O Pereji, o. c, 208—211, 219—221; o Dekapolisu, o.c. 261—266. 

152 Od vremena do vremena postavlja se hipoteza paralelizma između Lk 5,4—9 (Čudesni ribolov) i Iv 21,1—13 (drugi 
čudesni ribolov, ali s ukazanjem Uskrslog). Misli se daje prvobitno kazivanje Lk bilo kazivanje o Isusovom uskrsnuću, 
ali da gaje redaktor Lk pretvorio u kazivanje o pozivu četvorice apostola i prenio na početak javnog djelovanja; tako još 
uvijek misli Boismard. Synopse, II, 100—101. 

153 Ista situacija kao kod Lk nalazi se kod Mk 4,1—2, u vezi s parabolama. Moguće da ju je Lk premio ovamo kao uvod u 
čudesni ribolov. Premda bi radije trebalo misliti na povijesnost obiju situacija: Genezaretsko jezero bilo je omiljela po 
zornica Isusovog djelovanja, i u tako gusto naseljenom kraju prizori kao što je ovaj sigurno su se često ponavljali. 

S našeg gledišta, dakle, čudesni se ribolov događa prilikom poziva, kao njegov pristup njemu 
ili simbolički njegov uvod. Premda bi se, strogo govoreći, ovdje moglo dopustiti i drugo mišljenje, da 
se radi o dva različita događaja, odvojena možda nekoliko dana jedan od drugoga: kod Luke bi se 
radilo o pretkazivanju buduće Petrove službe, a kod Mt-Mk o definitivnom pozivu učenika; samo što 
nema nikakvog odlučnog razloga za to razlikovanje. 

Sto se tiče kronologije, mi slijedimo Lukinu. On stavlja poziv četvorice poslije ozdravljenja u 
Kafamaumu i za vrijeme misionarskog izleta po Galileji. Matej se slaže s njime samo djelomično, jer 
taj poziv stavlja iza kako se Isus nastanio u Kafarnaumu ali prije misionarskog izleta. U potpunom 
nesuglasju je Marko, koji ga stavlja kao prvu Isusovu djelatnost u Galileji. To nam se čini najdalje od 
stvarnosti. Kako smo izložili na drugom mjestu, Isus je, došavši u Galileju, ostavio učenike na 
slobodi, da mogu mirno i zrelo donijeti svoj definitivni odgovor a sigurno i da mogu urediti sve svoje 
obiteljske poslove za slučaj da se odluče poći s njime. Osim toga, Lukina se kronologija preporuča i 
prisutnošću velikog mnoštva naroda na obali jezera, po čemu se vidi, da se Isus već od nekog 
vremena nalazi u punoj misionarskoj djelatnosti. Isto tako, to da učenici smjesta prihvaćaju Isusov 
poziv, bolje se psihološki razumije, ako se pretpostavi da su oni kroz neko vrijeme bili svjedoci 
njegove moći i ovdje, u svom galilejskom zavičaju. 

Znamo da je Isus bio izišao iz Kafamauma da misionari po selima Galileje. Sada se nalazi na 
obali jezera, ne znamo točno na kojem mjestu, ali ni u kojem slučaju to nije moglo biti daleko od 
Kafamauma; to znači da je već bio na povratku iz unutrašnjosti pokrajine. Možda se nalazimo oko 
sredine lipnja g. 28. 

Pozornica je Genezaretako jezero. 154 Isus stoji na obali i propovijeda. Ima puno svijeta koji se 
gura ako Isusa: svi bi htjeli biti bliže da bolje čuju. Položaj je nezgodan. Na obali su stajale dvije 
prazne lađice: jedna je bila Simunova i Andrijina, druga Ivanova i Jakovljeva. Ribari su bili izišli iz 
njih i toga časa prali su mreže. Isus uđe u Simunovu lađicu i zamoli ga da je otisne malko od obale. 
Sjedeći u lađici, on nastavlja propovijedanjem. Svršivši propovijed, rekne Šimunu da otplovi na 
pučinu i da bace mreže: govori u množini, jer je u lađici skupa s Petrom sigurno i njegov brat 
Andrija. Petar ga upozorava da ovo nije dobro vrijeme za ribolov, da su se cijelu noć trudili bez 
uspjeha, ali da će ipak još jednom pokušati, da zadovolji učitelja i pouzdavajući se u njegovu riječ. I 
ribolov je bio tako obilan, da se mreža skoro razdirala. Bila je preteška za samo ovu dvojicu braće, 
zato oni znakovima zatražiše pomoć od svojih drugova, dvojice Zebedejevih sinova, koji su se 
nalazili nedaleko odatle u drugoj lađici. Obje se lađice tako napuniše ribom, da su skoro tonule. 
Ribolov protiv svakog očekivanja i tako obilan, očito je i veliko čudo. Petar je i prije bio 
prisustvovao nekim Isusovim čudesima (nedavno prije, ozdravljenju svoje punice), možda i 
ugodnijim nego što je ovo, ali nijedno nije bilo tako. pristupačno njegovom profesionalnom znanju 
kao ovo, i zbog toga u stanju da ga toliko začudi i uplaši. On jasno zapaža da je tu na djelu božanska 
moć; da se pred njim nalazi sami beskrajno sveti Gospodin, pred kojim čovjek ne može imati drugog 
stava nego preneraženje i strah, klanjanje, i osjećati se nedostojan i grešnik. Isti osjećaji obuzimali su 
njegove drugove, Jakova i Ivana (Andrija se ne spominje, ali se stalno pretpostavlja da je prisutan; 
usp. rr. 4, 6, 7, 9). 


154 U evanđeljima zovu ga također »Galilejisko more« ili »Tibarijadsko more« ili jednostavno »more«; njegov sumarni 
opis usp. Szczepanski, o. c, 55—57; tekstovi predaje u Baldi, Emchiridion, 336—363. 

Ovdje počinje paralelizam s Mt-Mk. Prema Lk, Isus raspršava Šimunov strah, navješćujući mu 
da će biti ribar ljudi. Navještaj je ravan pozivu, kako se razabire iz r. 11. Samo se Simunu govori 
izravno, ali r. 11 dokazuje da su u poziv uključena i ostala trojica. Budući Mt-Mk nemaju čudesnog 
ribolova, kod njih se ne govori o utišavanju religioznog straha, nego Isus jednostavno poziva da ga 
slijede prvo dvojicu braće (Simuna i Andriju), obećavši im da će ih učiniti ribarima ljudi, a zatim radi 
to isto s drugom dvojicom (Jakovom i Ivanom). 

Poslije toga, sva tri evanđelista bilježe uspjeh tog Isusova poziva: ova četiri čovjeka ostavljaju 
sve i definitivno se priključuju Isusu. 

Trojica od ove četvorice bit će kasnije, u okviru Dvanaestorice, mala skupina u koju će Isus 
imati posebno povjerenje. 

0O0 

U vezi s ovom epizodom treba napomenuti slijedeće: 

a) Kad bismo čitali jedino sinoptike, iznenadna odluka četvorice ribara izašla bi 
psihološki neobrazložena, nešto prenagla i nepromišljena, potpuno protivno onoj ozbiljnosti s kojom 
je Isus shvaćao pitanje svojih učenika (usp. Lk 14,28—33). Stvar je različita, ako čitamo sinoptike u 
svjetlu onoga što znamo od Iv. Postoji jedan poziv učenicima još od dana na Jordanu. Prvim 
kršćanima nije bilo teško čitati sinoptike, jer je predaja znala za ovaj rani poziv »počevši od krštenja 
Ivanova« (Dj 1,22). Postojao je »novicijat«. Bilo je dovoljno vremena da dobro promjere što su 
morali ostaviti i što su imali dobiti. I nije bilo malo ono što su ostavljali, i nije ga bilo lako ostaviti 
(usp. Mk 10,28), tako daje definitivna odluka mogla biti samo plod ozbiljnog razmišljanja. 

I samo kazivanje (naročito kod Luke) pokazuje da se sve osobe u njoj osobno poznaju: Isus se 
obraća njima na domaću, kao osobama s kojima je prije blisko općio. 

U ovoj zgodi učenici se nalaze na svom zanatskom poslu, a nekoliko dana prije bili su skupa s 
Isusom (usp. Mk 1,29.36), što znači da od dolaska u Galileju do definitivnog poziva nisu imali 
stalnog rasporeda života, premda nikad nisu gubili Isusa iz vida. 

b) Sto se tiče društvenog položaja ove četvorice, izgleda da su oni bili »udruženi članovi« 
ribarskog poduzeća (grčki, »metohoi«, Lk 5,7, učesnici, mi bismo danas rekli akcionari, dioničari), 
industrijskog društva, gdje su se dijelili troškovi i dobici. U poduzeću su radili ne samo oni, nego i 
nadničari ili plaćeni radnici, barem što se tiče starog Zebedeja (Mk 1,20). Ova je popojedinost 
zanimljiva, jer znači da je društvo uživalo prilično dobar ekonomski položaj; njegov ekonomski 
doprinos budućoj Isusovoj zajednici morao je biti od velike vrijednosti. 

c) Od ovog časa, ova četvorica ostavljaju sve, korjenito prekidaju s prošlošću i »slijede« Isusa. 
To je nova mnogostruka stvarnost. 

— Najprije, nije učenik onaj koji izabire učitelja (kao što je bio slučaj s rabinima), nego učitelj 
izabire sebi učenike. Prema tome, već na prvom koraku, u prihvaćanju poziva sa strane učenika 
postoji stav odricanja vlastitog suda i potpunog oslanjanja na osobu učitelja. Drukčija je teološka 
perspektiva: Bog izlazi naprijed, ima inicijativu, ali zato i jamči za zvanje koje se prihvaća svjesno sa 
svim rizicima. 

— Slijediti Isusa znači ne samo prihvatiti njegovu poruku, nego također prianjati uz njegovu 
osobu: biti uvijek s njim, sačinjavati zajednicu života 

s njim (Mk 3,14), dijeliti dobro i zlo. S obzirom na prijašnji život, to je posve novo iskustvo. 
Učeništvo je korjenita novost. 

— Prema tome, slijediti Isusa znači usvojiti isti način života kao i on. A to opet nužno 
uključuje cijeli niz odricanja. Isus je imao svoj zanat i ostavio ga, imao je svoju obitelj pa je i nju 
ostavio. Zato i učenicima nepreostaje drugo nego ostaviti ne samo svoje lađe, nego i svoju obitelj. 
Odricanje mora biti potpuno; Luka je onaj koji najviše naglašuje tu posvemašnjost (r. 11) (usp. 
također Lk 14,33; Mk 10,21, itd.). 

I kako je najviši stepen Isusovog odricanja njegov križ, ni učeniku ne preostaje drugi put nego 
put križa (Mt 10,38; 16,24, itd.). 

— Ali odricanje nije samo sebi cilj, nego nužno sredstvo u vidu Kraljevstva Božjeg. Isus 
se svojevoljno odriče svega, što bi na bilo koji način moglo spriječiti ili umanjivati njegovu 
raspoloživost za Kraljevstvo. Njegovo odricanje je u vezi s njegovim poslanjem. Prema tome, 
slijediti Isusa znači asimilirati smisao njegovog poslanja. Biti učenik znači prihvatiti biti suradnik u 
širenju Kraljevstva. Izraz »lovci ljudi« (ribari-ribolovci) izražava to pomoću simbola koje ljudi nužno 
dobro razumiju. Hvatati ljude za Kraljevstvo. Loviti druge, kao što je Isus ulovio njih ,.. 155 

Toga su se dana ova četvorica ukrcala u onu novu lovačku avanturu, koja se još nije svršila. 

18) OZDRAVLJENJE GUBAVCA 
(LIPANJ G. 28) 

(Mt 8,1—4); Mk 1,40—45; Lk 5,12—16 

Poznato je da se pod imenom gube označuju u Bibliji sve vrste kožnih bolesti pa čak i neke 
mrlje na zidovima i na odjeći (usp. Lev 13); ali u našem slučaju radi se o teškoj gubi, jer je čovjek 
»pun gube« (Lk), tj. pokriven gubom od glave do pete; neizlječiva bolest, koja tim više naglašuje 
veličinu čuda, što je ono postignuto jedinim činom Isusove volje. 

Matej ima ovu epizodu izvan njezinog povijesnog mjesta, poslije Govora na gori, kad se Isus 
spustio s brda, negdje na putu prema Kafarnaumu (8, 1.5); ovo je čudo uvršteno u izbor čudesa, koja 
je Matej skupio u poglavlja 8—9; zbog toga se njegove kronološke naznake ne mogu uzeti u obzir. 

Mk i Lk stavljaju ovu zgodu u okvir misionarskog izleta po Galileji. Kod Marka nema ništa o 
mjestu gdje se dogodilo čudo. Luka, naprotiv, kaže da se dogodilo u »jednom od gradova«, tj. u 
jednom od onih gradova koje je Isus posjetio na svom pohodu (4,43). Isto tako prema Lk, ovo je 
čudo učinjeno poslije poziva četvorice učenika, koji se zbio na obali jezera, blizu Kafamauma, 
vjerojatno na Isusovom povratku iz unutrašnjosti pokrajine; što bi značilo da i ozdravljenje gubavca 
treba staviti u ovo vrijeme, u nekom od gradova na jezeru. 

Začuđuje činjenica da se sve ovo događa u nekom gradu, jer su zakonske mjere o gubavcima 
predviđale, među drugim mjerama sigurnosti, i to da su morali živjeti odvojeno od nastanjenih mjesta 
(Lev 13,45—46). Izgleda da je ta disciplina s vremenom popustila: iako je uvijek ostao na snazi 
propis o odjeljenju i druge preventivne mjere, gubavac je od vremena do 


155 Temu o Isusovom učeniku (ovdje u strogom smislu) skučili smo na apsolutno bitne crte; usp. također G. Bornkamm, 
Jesus vonNazareth, cit. po Španjolskom prijevodu, Salamanca 1977, str. 151—159. 

vremena mogao doći u grad da moli milostinju, samo što nije mogao govoriti zdravom svijetu 
izbliza, nego je morao vikati izdaleka; čega se naš gubavac isto tako ne drži, nego dolazi do Isusa i 
pada ničice pred njega, moleći ga da ga »očisti«. 

Isus ozdravlja gubavca, ali »rasrđen« (Mk), 156 tj. izražavajući cijelim svojim držanjem duboko 
negodovanje nad ovom ljudskom nesrećom; bolje rečeno, nad ovom sotoninom vlašću (po biblijskom 
poimanju) nad nezaštićenim čovjekom ... 

Detalj je zanimljiv za studij Isusovog ljudskog lika. On ima jakih osjećaja, kao i svaki od nas, i 
doživljava ih snažno. U evanđeljima nema nikakve težnje da se prešuti nešto što bi moglo sablazniti 
nekog površnog promatrača. Svi su nam evanđelisti sačuvali primjere zlovoljnog ili naljućenog Isusa; 
na primjer, kad izgoni trgovce iz hrama, ili kad se obraća farizejima s onim poznatim strašnim 
prijekorima. Ali od svih evanđelista, Marko je onaj kojemu je najdraže naglasiti tu stranu njegove 
osobe. U ovom slučaju radi se o srdžbi koju izaziva nesretno stanje. Drugom zgodom, bit će to 
rasrđeni pogled, uperen na farizeje zbog njihova licemjerja (Mk 3,5). 

Srdžbu su definirali kao »naravni poriv da odbijemo ono što nam je protivno« (Haring). Kod 
Isusa, to je instinktivno odbijanje svega onoga što ne bi trebalo da postoji. To je sveta srdžba koja 
odbija zlo i grijeh. 

Ljudska osjećajnost postaje grešna kad izgubi nadzor nad samom sobom: kad dođe do 
pretjeranosti i pretvori se u »strast«, ometajući razmišljanje i zdravo suđenje. Kod Isusa nikad ne 
susrećemo taj slučaj. On nikad ne gubi svoje vedrine i ravnoteže, tako da i u najnapetijim časovima 
održava svoju sposobnost da nas uvjeri. 

Poslije ćemo imati i drugih prilika da se sretnemo s nekim snažnim Isusovim osjećajima. I u 
ovoj epizodi Isus se ponaša tvrdo, uvijek prema Mk, s ozdravljenim gubavcem: obraća mu se s 
»jakim unutrašnjim uzbuđenjem«, (to u ovom kontekstu znači »vrlo strogo«), što se sigurno 
razabiralo iz tona glasa i iz gesta (u drugoj zgodi, izraz koji je ovdje upotrijebljen označuje duboku 
unutarnju potresenost zbog bola: Iv 11,33.38); zatim se kaže, da gaje »istjerao« odande, to jest, da ga 
je otpustio na brz i zapovijedajući način. 

Ima se dojam da Isus stalno treperi od one početne srdžbe, koju je osjetio kad je vidio ovu 
nesreću. Ono što nam Isusa čini najbližim i najrazumljivijim jest ova osjećajna strana njegove 
duševnosti. 

Isus se dotiče gubavca. Po zakonu, taj je čin prouzrokovao ritualnu nečistoću, ali ga Isus ne 
uzima u obzir; kako ćemo kasnije vidjeti, prema njemu ritualizam S. Z. definitivno je okončan. 

Gubavac je ozdravljen isključivo činom Isusove volje; ovdje nije važno što Isus pruža ruku ili 
što ga dotiče, nego riječ »hoću«. 

I u ovom slučaju naložena je »mesijanska tajna«, da se izbjegne senzacionalnost i loša 
tumačenja; i liječenje gube smatrano je značajkom mesijanskog vremena (uap. Mt 11,5). 

Isus zapovijeda ozdravljenom da učini ono što u ovim slučajevima traži od njega zakon, da 
može biti ponovno pripušten u vjersku zajednicu Izraela (da dobije ponovno »čistoću«, koju je s 
gubom bio izgubio): najaviti se svećeniku i prinijeti žrtvu (Lev 14) — »kao svjedočanstvo njima«. 
Isusa ne zanima opsluživanje obreda koji je izgubio važnost (čovjek je, ostao čist po svojoj vjeri), ali 
je za ozdravljenog čovjeka vrlo važno dobiti od svećenika 


156 Čitanje manje zastupljeno u kodeksima, ali vjerojatnije originalno: općenitije čitanje (»sažaljen«) ima sve izglade 
namjernog popravka, da se izbjegne sablazan Isusove srdžbe. 

zdravstveno svjedočanstvo: njegova izjava i žrtva bit će dovoljno svjedočanstvo za svećenike i 
za javno mišljenje. 157 

Na vrlo strogi ton kojim Isus nameće šutnju bivšem gubavcu, on je sigurno potaknut samim 
duševnim stanjem ozdravljenog. Isus je vidio daje lud od uzbuđenja, spreman da razviče na sve četiri 
strane svoju sreću, i da izbjegne svaku pogibelj, postupa s njim strogo ... Samo što ni to nije 
pomoglo, jer je čovjek odmah počeo razglašivati svoje ozdravljenje s najvećim zanosom. Ta je 
reakcija razumljiva: ima nezadrživih uzbuđenja, koga su nekad jača nego volja. Ali to vladanje stvara 
poteškoće Isusu. I u narodu nastaje veliko uzbuđenje, ozračje protiv kojega se Isus mora boriti svom 
snagom. Kroz neko vrijeme, poslije ovog događaja, Isus izbjegava gradove, traži samotna mjesta, ali 
ga ljudi i tu pronalaze i dolaze mu sa svih strana (Mk). 

Ovu vijest o Isusovom povlačenju na samotna mjesta radi ove posebne okolnosti, Luka je 
pretvorio u opći »sažetak« ovog perioda: Isusov glas se širi sve više, mnogi narod traži da ga čuje i 
da se izliječi od svojih bolesti, dok se Isus povlačio na samotna mjesta i »molio« ... Molitva je kod 
Isusa običaj, nešto što je redovito predviđeno u programu njegova života. 

19) POVRATAK U KAFARNAUM 
(LIPANJ G. 28) 

Mk 2,1 

»Poslije nekoliko dana dođe ponovno u Kafarnaum, i proču se glas da je u kući«. 

Tih »(nekoliko) dana«, su oni dani, koje je Isus proveo na samotnim mjestima poslije 
ozdravljenja gubavca. Kad se nešto stišala opća uzbuđenost, Isus dolazi u Kafarnaum; s tim 
povratkom svršava se njegov misionarski izlet po Galileji, poduzet poslije one nezaboravne subote u 
Kafamaumu. 

Odmah se pročulo daje »u kući«, običajni izraz, kao da bi rekao »kod svoje kuće«, »kod kuće« 
(Francuzi bi rekli »chez lui«); sigurno je to Simunova kuća (Mk 1,29; 3,20; 9,33), ustupljena Isusu za 
vrijeme galilejskog djelovanja. 

U ovoj kući odigrava se događaj o kojem je u nastavku govor. 

20) OZDRAVLJENJE UZETOGA: PRVI SUKOB S FARIZEJIMA 

(LIPANJ G. 28) 

(Mt 9,2—8); Mk 2,2—12; Lk 5,17—26 

Od početka djelovanja u Galileji, Isus je bio predmet udivljenja narodu. To se (udivljenje 
pojavilo već u sinagogi u Nazaretu (Lk 4,22). Poraslo je u sinagogi u Kafamaumu (Mk 1,22). Po 
ozdravljenju opsjednutog u istoj sinagogi, glas o Isusu proširio se po cijeloj Galileji (Mk 1,28). 
Udiviljenje dolazi 


157 O ovom izrazu (»kao svjedočanstvo za njih«) usp. I. Zolli, o, c, 156—169. Prema piščevu mišljenju, naglasak je na 
riječi »oni« (»za njih«), oprečno Isusovom mišljenju: »Levitski ritual čišćenja potreban je, ali za njih, za one koji slijede 
tradicionalno mišljenje. Za njega, za Krista koji je izliječio zahvaljujući vjeri..., levitski obred čišćenja posve je izlišan«. 

147 




do vrhunca poslije ozdravljenja gubavca, tako da se Isus osjetio prisiljenim osamiti se ,u 
zabačenim mjestima (Mk 1,45). 

Farizeji su bez sumnje vrlo budno pratili sve te pokrete, premda javno nisu pokazivali nikakve 
reakcije. Vjerojatno je ozdravljenje gubavca bilo znak za uzbunu: ovaj čovjek postaje previše 
popularan, njegov glas stalno raste i, što je najgore, u svemu se pokazuje potpuno nezavisan od 
službene linije, koju oni predstavljaju; došlo je vrijeme da mu se javno suprotstave ... 

U ovaj povijesni kontekst dobro se uklapa cijeli niz rasprava i sukoba s farizejima. Obje strane 
počinju određivati svoje stavove. 

Stavljamo ove rasprave u ovaj povijesni kontekst zbog mjesta koje zauzimaju u evanđeljima 
Mk i Lk. Strogo govoreći, mogli bismo ih staviti u bilo koji drugi kontekst. Nije isključeno da se radi 
o »izboru« nekih tipičnih slučajeva, ujedinjenih ovdje s nakanom da se pokaže, kako je već od samog 
početka Isusovog djelovanja postojala odlučna oprečnost između njega i farizeja. U tom slučaju, ovo 
bi mjesto bilo logično a ne povijesno. Sličan niz rasprava ima Mk pri kraju Isusovog javnog života 
(11,27—12,37). 

Mi ih ipak zadržavamo na ovom povijesnom mjestu, jer nema nikakvog razloga da ih odavde 
premjestimo; naprotiv, one se slažu vrlo dobro s onim stalnim nadzorom što su ga farizeji vršili nad 
pravovjerjem Židova, kako su to pokazali već u Krstiteljevom slučaju. 

Prvi od tih sukoba događa se prilikom ozdravljenja nekog uzetog. Mk 1,45 i Lk 5,15 
pretpostavljaju neki razmak vremena između ozdravljenja gubavca i ovog događaja, ali nije nužno 
uzeti neko dugo vrijeme, kako neki misle. Sve ove rasprave vrlo se dobro mogu smjestiti u mjesecu 
lipnju. 

Kako znamo, Isus se nalazi u Kafamaumu, u kući koja mu služi kao stan, vjerojatno 
Simunovoj. Tu se sleglo toliko svijeta, da su ne samo ispunili sobu gdje je Isus »naviještao Riječ« 
(Mk), nego da nisu mogli stati ni u vanjskom dvorištu pred vratima. 

Među Isusovim slušateljima bilo je i nekoliko pismoznanaca (Mt i Mk), stručnih promatrača, 
koji su vrlo pomno pazili na sve što ovaj novi sumnjivi kolega čini i govori. S najviših mjesta dobili 
su nalog da pripaze. 

Kod Luke, ova je vijest dosta prerađena. Najprije, stavlja skupa pismoznance i farizeje, kao što 
je čest slučaj u sinoptičkim evanđeljima; to stavljanje skupa čak je i povijesno opravdano, ukoliko su 
pismoznanci redovito pripadali skupini farizeja. Nadalje, predstavlja tu njihovu prisutnost kao brojnu; 
došli su iz svih galilejskih i judejskih sela i iz Jeruzalema. S tim ima nakanu reći da su Isusovi 
neprijatelji udruženi protiv njega već od samog početka; da se već sada stvara zavjera, koja će 
neminovno dovesti do sudbonosnog ishoda ... To je povijesno manje vjerojatno. Nije bilo dovoljno 
vremena za takvo okupljanje. U ovom slučaju, radije treba pomišljati na neku skromnu promatračku 
komisiju, koja je najprije trebala sve vidjeti i onda postaviti svoje prigovore. Zanimljivo je opaziti da 
kod ovog prvog razilaženja oni ništa ne kažu, nego samo misle protivno. 

Luka ima i jednu teološku opasku, kao uvod čudu koje će se dogoditi: da je snaga Božja 
pomogla Isusa da liječi (daje liječio snagom Božjom; čudesa su znakovi te vrhunaravne moći). 

Dok je Isus govorio, dođoše četvorica ljudi (Mk), noseći uzetoga u postelji. Mislili su unijeti ga 
kroz vrata, ali to nije bilo moguće zbog tolikog 

svijeta. Onda se po vanjskim stepenicama popnu na ravni krov kuće, otvore rupu na njemu, i 
tako spuste uzetoga u njegovoj postelji i stave ga pred Isusa. 158 

Vijest o rupi na krovu ima sve izglede autentičnosti, upravo zbog toga jer je čudnovata. A može 
imati i kronološko značenje. Znači da ovaj događaj treba staviti u vrijeme kad nema bojazni od kiša, 
što dobro ide s mjesecom lipnjem, kamo je mi stavljamo, dok se još nije svršila sva žetva (usp. M;k 
2,23 i paral., nekoliko dana kasnije). U Palestini, period kiša traje od listopada do travnja. Redovitost 
u toj stvari skoro je matematička, tako da je kiša izvan toga vremena pravi izuzetak. Postalo je 
poslovično, kako je neobična kiša u vrijeme žetve: bilo bi isto kao dati počasti bezumnom, čovjeku 
(Izr 26,1). 

Videći Isus izvanredno povjerenje u svoju osobu koje pokazaše ovi ljudi (povjerenje koje će 
Šimunovu obitelj stajati posla i novca da popravi krov), Isus izjavljuje uzetome da su mu oprošteni 
grijesi. To je posve neočekivan zahvat. Svi su očekivali da ga proglasi ozdravljenim. O toj 
neprikladnosti govorit ćemo kasnije. Ali u tekstu, kako ga danas posjedujemo, postoji odnos između 
grijeha i bolesti. Bilo je pučko mišljenje, da je bolest izravna posljedica osobnog grijeha (Iv 9,2). Isus 
ne dijeli to mišljenje (Iv 9,3; Lk 13,1—5). Ni ovdje ga u stvarnosti ne dijeli, ali se izražava jezikom 
puka, koji su svi mogli lako razumjeti. Rekavši mu da su mu oprošteni grijesi, želi mu dati do znanja 
da je ozdravljen od svoje bolesti. Drugim riječima, Isus ne govori načelno o oproštenju grijeha, nego 
o ozdravljenju bolesnika. Ali je sasvim prirodno da su oni koji nisu mislili na bolest, razumjeli 
njegove riječi u doslovnom smislu; odatle poteškoća farizeja i sukob. 

Isusove riječi mogu se razumjeti na dva načina: 

— Mogu značiti: »Bog ti je oprostio tvoje grijehe« (po našem tumačenju: Bog te je ozdravio, 
Božja moć, koja po meni djeluje, povratila ti je zdravlje). Bezlični izraz bio bi neizravni način da se 
označi Bog, a da se ne spomene njegovo ime, radi poštovanja. 

— Mogu značiti: »Ja sam ti oprostio grijehe« (u našem tumačenju: ja te ozdravljam od tvoje 
bolesti). 

U prvom slučaju, Isus bi izjavio da su grijesi oprošteni (ozdravljenje podijeljeno) od Boga. 
Ustvrdio bi to s potpunom sigurnošću, ali ga ne bi pripisao samom sebi, tako da doslovno ne bi bilo 
razloga da se farizeji upliću. I to je najvjerovatnije. 

U drugom slučaju, Isus bi taj čin pripisao izravno sebi. Tako ga razumiju farizeji; i to u 
strogom smislu, o oproštenju grijeha. Naravno, kad čovjek prisvaja moć koja je isključivo božanska 
(usp. Iz 1,18), to je za njih psovka protiv Boga (bogohuljenje), strašni religiozni zločin, koji se 
kažnjava smrću (Lev 24,16). Ne kažu to glasno. Ali to misle. I neće to zaboraviti. To je prva psovka 
među mnogim drugim koje će još zabilježiti. Dvije godine kasnije, Isus će biti osuđen kao 
bogohulnik... 

Ali Isus zna što oni misle. On je to saznao »svojim duhom« (Mk), iznutra, bez posredovanja 
ikakvog vanjskog iskustva; to je prirodno znanje, koje je uvijek u njemu; više poznavanje ljudi i 
stvari, o kojem smo govorili drugom zgodom. Isus čita misli. 


l58 Ovi su ljudi morali dosta raditi da naprave dovoljno veliku rupu na krovu neke palestinske kuće, koji se sastojao od 
debelog sloja otvrdle gline na drvenoj podlozi; bilo bi puno lakše, daje krov bio od crijepova, kao u grčko-rimskim 
kućama, onako kako ga zamišlja Lk za svoje čitatelje iz helenističkog svijeta. 

Sigurno je da su se farizeji osjetili neugodno iznenađeni, kad su čuli da ih prekorava zbog misli 
koje nisu bili izrazili; samo Bog može prodrijeti u unutrašnjost ljudske duše (Jer 17,10; Dj 1,24). 

Isus im daje do znanja da je njemu posve jednako, što se tiče ozdravljenja uzetoga, reći da mu 
se opraštaju grijesi, ili reći da ustane i da ide svojoj kući sa svojom posteljom. Nekome koji raspolaže 
zdravijem i bolešću, svejedno je što će reći bolesniku; ono što je važno, to je ova moć nad (stvarima. 
Ali ipak, da oni vide da on 159 ima vlast opraštati grijehe na zemlji (ovaj puta zacijelo upotrebljava 
riječi u doslovnom smislu), naloži uzetome da ustane i ide kući. Dokazivanje Isusovo nije: ako mogu 
više, mogu i manje; nego: nadnaravna moć, koja se može potvrditi iskustveno, jamstvo je druge 
nadnaravne moći, koja se ne može iskustveno potvrditi... 

Ali, to je neočekivan način dokazivanja. 

Cijeli ovaj komentar polazi od pretpostavke, da se je čitava ova zgoda izvorno dogodila onako 
kako je danas ispripovijedana u našim evanđeljima. Ali neki suvisli smisao te cjeline može se samo 
na silu izvući. Ima nešto što hramlje: tema oproštenja grijeha ne izgleda na svom mjestu. Nisu joj 
prirodni ni uvod (Mk 2,51b) ni zaključak (Mk 2,10). Osim toga, u ovakvoj mješavini, ovo bi čudo 
ispalo kao neko isticanje samog sebe, što je posve protivno Isusovom načinu postupanja. I, konačno, 
Isus bi ovdje postupio protiv svog vlastitog načela o mesijanskoj tajni... Sve te poteškoće iščezavaju, 
ako se odavde izluči tema o oproštenju grijeha (Mk 2,5b—10); ostalo bi samo kazivanja o čudu, 
savršeno u skladu sa svim. 

Zbog svega toga, mnogi misle da je tema oproštenja grijeha donesena ovamo iz nekog drugog 
konteksta i umjetno povezana s čudom, s namjerom da se sva ta cjelina pretvori u predmet sukoba i 
nadoda ovom sadašnjem nizu sukoba... U svakom slučaju, ovo pitanje spada na književnu kritiku. 

Bilo kako bilo, ozdravljenje uzetoga dogodilo se u tren: pred svima, na samo jednu Isusovu 
riječ, čovjek ustade, uze svoju postelju i ode kući, slaveći Boga (Lk): zahvalan za dobročinstvo, koje 
je po vlastitom priznanju dobio od Boga po Isusu. Sva tri evanđelista bilježe i reakcije prisutnih: 
duboko snebivanje (Mk i Lk) i religiozni strah (Mt i Lk), osjećaji koji potiču sve da slave Boga, što 
im je dopustio vidjeti čudesne stvari (Lk), kakve se nikad prije nisu vidjele (Mk). 160 

21) POZIV LEVIJA-MATEJA 
(LIPANJ G. 28) 

(Mt 9,9); Mk 2,13—14; Lk 5,27—28 

Matej je izvan povijesnog konteksta; prema tome, ni njegova kronološka naznaka ne važi. 

Marko ima uvod, koji ograničava neposredne okolnosti događaja. Kaže da Isus »iziđe ponovno 
k moru«. »Iziđe« je isto što i »ode«. Isus je otišao na 


159 Kod trojice evanđelista Isus se naziva »Sinom čovječjim«, mesijanskim naslovom, koji mu se sviđa; usp. L. Sabourin, 
o. c, 219—231; Ch. Duquoc, o. c. I, 251—279; J. Jeremias, o. c. I, 299—320. 

160 Prema Mt, prisutni slave Boga, »koji daje takvu moć ljudima«. Ovaj plural »ljudima« nema smisla u povijesnom času 
kad se događa čudo. Zbog toga misle da evanđelist odražava situaciju Crkve u času kad piše evanđelje: u to vrijeme bilo 
je u Crkvi ljudi koji su imali vlast opraštati grijehe; prema tome, tu vlast imaju službenici Crkve izravno od Boga preko 
Isusa (usp. Mt 16,10; 18,18). 

obalu jezera. To, naravno, pretpostavlja »izlazak«: bilo iz grada, bilo iz kuće gdje je ozdravio 
uzetoga. Rekavši »ponovno«, aludira na drugi izlazak (Mk 1,16), kad su bila pozvana četvorica 
učenika. 161 

I tako, idući od kuće prema jezeru (»na prolazu«), vidio je Levija... Zbrka je s imenima. Kod 
Lk: Levi. Kod Mk: Levi, sin Alfejev. Kad Mt: Matej. Radi li se o istoj osobi? 

Neki su sumnjali u to od najstarijih kršćanskih vremena. Najprije, imamo kod Mk i ono drugo 
čitanje, u nekim kodeksima manje važnosti: »Jakov, sin Alfejev«, istovjetujući ovog sada pozvanog 
učenika s onim drugim apostolom, koji u listi Dvanaestorice nastupa kao Alfejev sin (Mk 3,18). U 
tom slučaju, svaki od tri evanđelista imao bi drukčije ime. Ali, ovo se čitanje s pravom odbacuje, jer 
je lakše, upravo zato što usklađuje (harmonizira). Imali bismo, dakle, dvojicu (Mk i Lk: Levi) protiv 
jednoga (Mt: Matej). Radi li se o istoj osobi? Treba napomenuti da u listama Dvanaestorice ni Mk ni 
Lk ne spominju nikakvog Levija, ali spominju Mateja (Mk 3,18; Lk 6,15), tako da bi Levi iz ove 
epizode mogao biti i neki drugi učenik pozvan od Isusa, ali koji nije pripadao skupini Dvanaestorice 

Međutim, treba držati kao sigurno da su Levi (Mk i Lk) i Matej (Mt) ista osoba. Ova tri 
kazivanja strogo su paralelna u svim pojedinostima i u svemu onome što dolazi poslije ovoga; što 
znači da i ovdje moraju biti paralelna. Osim toga, u listi Dvanaestorice prvi evanđelist zove Mateja 
»carinikom« (Mt 10,3). A Lk ovdje kaže, da je Levi bio carinik (grčki »telones«). Ostala dvojica ne 
kažu to izričito, ali kažu neizravno, jer je Isus našao ovoga čovjeka u »carinarnici« (gr. »telonion«). 

Levi-Matej, dakle, bio je »carinik«, tj. zakupnik ili podzakupnik ili pobiratelj javnih poreza, 
ustanovljenih od rimske vlasti u Palestini. Radio je izravno za Heroda Antipu, kojemu je Rim bio 
dao pravo da pobire poreze na svom teritoriju. 162 

Levi je staro hebrejsko ime: tako se zvao jedan od Jakovljevih sinova, glava važnog levitskog 
plemena. 

Matej, grčki Maththaios, hebrejiski Mattai, je skraćenica od Matenai, i ovo od Mattanyah ili 
Mattanyahu, što znači »Jahve je dao«; jedno od onih teodozičnih imena (gdje se kaže o Bogu da je 
dao, darovao, podijelio, učinio, uslišao ...), dosta čestih u Bibliji; 163 odgovara grčkom Teodoru i 
latinskom Adeodatu i našem Bogdanu. Nije bilo posve neobično da neka osoba ima dva hebrejska 
(ili aramejska) imena. 

Isus je našao Levija-Mateja u njegovom carinskom uredu, koji je bio na putu prema jezeru, 
kojim je Isus išao. Samo jednostavno pozvan, ustaje i definitivno postaje Isusov učenik. Prema svom 
običaju (usp. 5,11), Luki je drago naglasiti da je »ostavio sve«. Slijediti Isusa znači potpuno 
prekinuti s prošlošću. Počinje se posve iznova, od novog ništa. 

Ovaj događaj, ako se uzme samo ovako kako je ovdje ispripovijedan, psihološki je neuvjerljiv, 
odijeljen od prethodne Isusove povijesti. Teško je zamisliti da bi netko, na sam nečiji poziv, pa 
makar se radilo i o najglasovitijoj osobi, ostavio najednom svoj posao, tako složen i tako pun 
odgovornosti, ne znajući što ga čeka, a da ne sredi svoje obiteljske poslove i ne pripremi i uredno 
preda račune svojim starješinama ... Ili bi trebalo pretpostaviti da je Isus zloupotrebljavao moć 
sugestije nad osobama, što bi se 


161 Mk zatim dodaje ovu vijest kao sažetak: »I sav je narod dolazio k njemu i on ih je naučavao«. Smisao je: Isus je 
običavao naučavati na obali jezera. 

162 Vidjeti potanje u slijedećem paragrafu. 

163 O njima usp. A. Augustinovich, E1 nino en la Biblia, 28—29. 

potpuno protivilo njegovom karakteru i njegovom načinu postupanja, kako ćemo imati prilike 
vidjeti u mnogim slučajevima. 

Treba pretpostaviti, dakle, da se Isus u slučaju Levija-Mateja poslužio istom metodom kao i s 
drugim apostolima. Najprije ga je tek napola vezao uza se, davši mu mogućnost, da sve promotri, 
razmisli, slobodno se odluči i uredi sve svoje materijalne i obiteljske poslove. U času poziva, o kojem 
je govor u ovoj zgodi, već je sve bilo odlučeno i urađeno... Prvi doticaj s Levijem mogao je Isus imati 
već za onog prvog kratkog boravka u Galileji i Kafamaumu, poslije njegovog krštenja (usp. Iv 1,43; 
2,12). Ovo bi se dobro slagalo s onim što je Petar rekao prilikom izbora Matije, da su učenici pratili 
Isusa »od Ivanovog krštenja« (Dj 1,21—22). 

22) GOZBA S CARINICIMA I GREŠNIC1MA; DRUGI SUKOB S FARIZEJIMA 

(LIPANJ G. 28) 

(Mt 9,10—13); Mk 2,15—17; Lk 5,29—32 

Ovaj je odlomak vrlo važan za poznavanje Isusove osobe u njegovim odnosima prema ljudima, 
njegova moralnog pogleda na čovjeka i poimanja vlastitog poslanja. 

Stvar se događa prilikom velike gozbe, 164 gdje ima dosta uzvanika. Sva tri evanđelista usko je 
povezuju s pozivom Levija-Mateja (samo što se kod Mateja obje stvari nalaze izvan svog povijesnog 
mjesta), ali to ne znači da se ona odigrava istog dana. 

Gozbu je priredio sam Levi u svojoj kući. Lk izričito to kaže i tako objašnjava nejasnu 
tekstualnu situaciju. Stilistički, Mt i Mk mogu se shvatiti kao daje Isus ponudio gozbu u svojoj kući 
(u kući gdje je stanovao u Kafarnaumu). To bi bilo apsurdno pretpostaviti, jer Isus, ni zbog sredine a 
kojoj se nalazi, ni ekonomski, nije bio u stanju da ponudi tako svečan banket tako brojnim 
uzvanicima. Naprotiv, vrlo je dobro to mogao učiniti bogati bivši carinik. On se odlučio slijediti 
novog Učitelja i sad se oprašta od svog društvenog kruga. Gozba se slavi malo poslije poziva, možda 
sutradan. 

Ima mnogo uzvanika. 

— Osim ugostitelja, tu je Isus sa svojim učenicima. Mk kaže da su učenici (oni koji su ga 
»slijedili«) bili »mnogi«. Očito se ne može raditi o učenicima u širem smislu riječi, nego o onima koji 
su sačinjavali skupinu Dvanaestorice. Kad kaže »mnogi«, hoće reći da se njihov broj do onoga časa 
povećao; moguće da su bili prisutni svi. Evanđelja ne pripovijedaju sve pozive napose, nego samo 
nekoje, koji mogu poslužiti kao tipični primjeri. 

— Osim Isusa i njegovih učenika, bio je i dobar broj carinika. Velik je broj razumljiv, jer se 
radilo o cijeloj organizaciji zakupnika, podzakupnika i činovnika. Levi je pozvao na banket svoje 
suradnike u poslu. Oprašta se od svoga zanimanja. 

— Bilo je još i »drugog svijeta« (Lk), gdje su se isticali razni »grešnici« (Mt i Mk), tj. ljudi 
drugih zanimanja, koja su smatrana isto tako nepoštenim kao i carinarsko. Sasvim je prirodno da se je 
Levi osjećao solidaran s njima, da je imao prijatelja među njima i da ih je pozvao na svojtu gozbu. 


164 Mk u r. 15 rabi glagol »katakeisthai«, što znači »položiti se«; to naglašava svečani karakter gozbe, budući se kod 
običnih objeda sjedalo za stol; usp. J-Jeremias, o. c. 140 bilj. 25. 

Farizeji (Mt), i »njihovi pismoznanci« (Lk), tj. »pismoznanci farizeja« (Mk), jasno je da nisu 
prisutni na gozbi, ali tu su negdje vrlo blizu, da mogu izvršiti svoju ulogu nadziratelja. Izraz 
»pismoznanci farizeja« je malo čudnovat (ovo je jedini put kad se upotrebljava u našim evanđeljima), 
ali je opravdan, ukoliko su pismoznanci (učeni rabini) redovito pripadali sljedbi farizeja. Prema tome, 
Isusovi su nadziratelji i kritičari farizeji; njihova je inicijativa i zabrinutost; jedino što se oni, da budu 
sigurni, služe svojim vlastitim rabinskim specijalistima. 

Poslije jela, prvom zgodom koju su uhvatili da govore s Isusovim učenicima (još uvijek se 
ustručavaju suočiti se s njim izravno), ovi strogi suci javnog ponašanja izražavaju im svoje 
neodobravanje i sablazan zbog postupka ovog novog učitelja. Kako je moguće da on (i oni) jedu s 
takvom vrstom ljudi, s najgorim tipovima židovskog društva? Ne može se jesti skupa s bilo kim. Jede 
se skupa s vlastitom obitelju, s prijateljima, s ljudima koji misle isto kao i mi. Jesti skupa, u nekom 
smislu jest isto što i živjeti skupa. To što Isus jede skupa s carinicima i grešnicima, znači da pripada 
istoj moralnoj kategoriji ljudi. To je zaključak do kojeg su oštroumno željeli doći; riječi kažu više 
nego što doslovno izražavaju. 

Carinici ili pobiratelji carinskih prava, razlikuju se od pobiratelja izravnih poreza. Carinici su 
bili »podzakupnici bogatih zakupnika carina ..., koji su prava carina i trošarina nekog okruga 
prodavali na dražbi onomu koji je najbolje platio. Opće pravilo zakupnine prava carinskih tarifa, 
pravilo koje je. čini se, bilo općenito u Palestini, u tom pogledu bez ikakve razlike između teritorija 
pod vlašću herodovskih kneževa i teritorija pod izravnom vlašću Rima, pomaže nam razumjeti zašto 
je mržnja pučanstva bila uperena upravo na carinike ili pobiratelje carina. Istina je da je i policija, 
koja je pratila i štitila pobiratelje poreza, činila svakovrsne zloupotrebe (Lk 3,14), ali su carinici 
(pobiratelji carina) bili puno više izloženi napasti da varaju, jer su — na bilo koji način — morali 
izvući iznos zakupnine i povrh toga dobitak. Tako su iskorištavali neznanje ljudi s obzirom na 
carinske tarife i radili sve da za vrijeme svoje zakupnine povećaju svoje dobitke, bez ikakve grižnje 
savjesti (Lk 3,12—13). Zbog toga su ih smatrali varalicama u najpunijem smislu riječi. A pučki se 
prezir proširivao i na njihovu obitelj. Carinicima su nijekali civilna prava: nisu im davali časne 
službe. I nisu im dopuštali da budu svjedoci na sudu. Ako su prije pripadali nekoj farizejskoj 
zajednici, isključili bi ih iz nje. 'Pobirateljima poreza i carinicima teško se je pokajati'. Jer kajanje 
uključuje ne samo odreći se službe, nego i popraviti štetu (povratiti uzeto, više jednu petinu). A kako 
su još mogli znati koliko su svijeta prevarili?« 165 

Tako se razumije zašto su ovdje carinici združeni s grešnicima (usp. također Lk 7,34; 15,1); to 
je zbog toga što je carinik tip »grešnika« u punom smislu riječi (Lk 19,7): »Pojam 'grešnika' imao je 
u Isusovoj sredini posve određen zvuk. Vrlo općenito rečeno, označavao je ne samo one koji su 
javno prezirali zapovijedi Božje i na koje su svi zbog toga prstom pokazivali, nego je označavao 
također osobe koje su vršile prezira vrijedna zanimanja. Posjedujemo liste gdje se nabrajaju takvi 
nečasni poslovi. Radi se o poslovima, koji su, po općem mišljenju, dovodili do nemoralnosti. Ali se 
prvenstveno radi o poslovima, koji su — kako se znalo iz iskustva — navodili na nepoštenje. U ovu 
drugu kategoriju, među ostalim, idu kartali, lihvari, pobiratelji poreza, carinici i pastiri (za ove se 
sumnjalo da su ugonili svoja stada u tuđa polja i da su za sebe krali od proizvoda stada). Kad 
evanđelja govore 


J. Jeremias, o. c, 135—136. 

o 'grešnicima', misle ne samo na osobe zlog ponašanja, nego i na one koji se bave zanimanjima 
smatranim »gnusnim«. 166 

Budući da se carinici broje u nečasna zanimanja, shvatljivo je zašto ih spominju skupa s 
poganima, s Nežidovima, koji ne poznaju Boga (Mt 18,17), s bludnicama (Mt 21,31), s razbojnicima, 
varalicama i preljubnicima (Lk 18,11); znači, s najgorim društvenim elementima. 

Kreposna osoba mora izbjegavati svaki doticaj s takvim svijetom, da ne zaprlja svoju moralnu 
čistoću i da svojom prisutnošću ne opravdava zloću zlih ljudi; a već jesti skupa s njima, to se ne može 
ni zamisliti kod čovjeka koji imalo sebe poštuje ... 

Isus sluša (Mt i Mk) sve te povike sablažnjenih i odgovara im poslovicom, punom zdravog 
razuma: da liječnik nije potreban zdravima nego bolesnima; da, prema tome, on nije potreban 
»pravednicima«, nego »grešnicima«. Pridržavajući se strogog paralelizma između dva člana toga 
izričaja, Isusove riječi treba razumjeti u smislu, da nije došao zvati »pravednike«, nego »grešnike«. 
To ne znači da su pravednici isključeni iz njegovog poziva, nego on »pravednicima« nije potreban, 
upravo zbog toga jer su »pravednici«; da se njegov poziv ne može odnositi na njih, da ih se ne tiče; 
jer oni su u stanju »zdravih«, kojima ne treba liječnik. Bez sumnje, ova tvrdnja uključuje strahovitu 
ironiju na račun onih koji se smatraju pravednicima (Lk 18,9), i koji su zbog toga zaštićeni od 
njegova poziva (neki od njihovih predstavnika prisutni su ovdje!), ali po sebi ona nadilazi taj smisao i 
uzdiže se do općeg značenja njegovog postanja: tražiti za Boga ono što je bilo »izgubljeno«. Ova 
gozba s grešnicima, na početku javnog djelovanja, zgoda je koja ima značenje uzora i koja je ključ za 
razumijevanje postupanja i pouka (npr., takozvane parabole milosrđa), a koji će obilježavati cijelo 
Isusovo javno poslanje. 

Kod Lk, Isus poziva grešnike »na obraćenje«. Ovo može izgledati kao obično tumačenje stvari 
koja se sama po sebi razumije. Međutim, to kaže puno više. Znači da se Isus druži s grešnicima ne 
zato što voli grijeh, nego jer želi obraćenje grešnika. Još jedanput izlazi na vidjelo razlika između 
Isusove i farizejske metode. Farizeji su dopuštali općiti s grešnikom tek poslije njegovog obraćenja, 
dok Isus opći s njima prije, da pobudi u njima obraćenje. 167 

I pod drugim vidicima ova je zgoda značajna za Isusovu osobu, osobito ako je promatramo u 
kontekstu s farizejskom duhovnošću. 

— Farizej je čovjek klasa, jer pravi razlike među ljudima. Isus se bori protiv bilo kakve 
diskriminacije. Zato što se družio s carinicima i grešnicima, Isus je bio nazvan njihovim prijateljem 
(Lk 7,34), ali on je jeo i s farizejima (usp. Lk 7,36; 11,37; 14,1). Time se ne niječe da postoje 
društvene klase, ali Isus želi reći, da su pregrade među ljudima podigli sami ljudi, i da one ne 
odgovaraju izvornoj misli Božjoj o ljudskom bratstvu. On bi želio povratiti prvobitni red stvari. 

— Farizej, odgojen u isključivom ozračju obredne čistoće i nečistoće, smatra bitnim fizički 
odnos. Isus je bitno usmjeren na nutarnjost. Svojim je 


J. Jaremias, o. c, 134. 

167 Mt (9,13a) navadi Hoš 6,6: »Milosrđe hoću a ne žrtvu«. Ovaj prorokov tekst može imati prihvatljivu primjenu u ovom 
kontekstu: Isus se u svom općenju s carinicima i s grešnicima ravna po ljubavi i milosrđu, što u Božjim očima važi puno 
više nego sva farizejska izvanjska odanost zakonu ... Ali navod do slovno raskida prirodno jedinstvo između r. 12 i r. 13b. 
Osim toga, nalazi se i u drugoj raspravi ovog niza (12,7) i malo je vjerojatno da bi ga evanđelist tako često navodio. Puno 
bolje spada u 12,7; ovdje izgleda da mu nije izvorno mjesto. 


154 



primjerom dokazivao, da ga druženje s carinicima nije preobraćalo u carinika, niti ga je 
blagovanje skupa s farizejima činilo farizejem. Čovjek je ono što je sam po sebi. Moralna vrijednost 
osobe dolazi joj iznutra. 

— Farizeji smatraju da se Isus druži s carinicima i grešnicima zato što je moralno isti kao i oni. 
Isus smatra da je situacija potpuno obrnuta: grešnici su oni koji žele biti kao i on. To su dva gledanja 
koja se potpuno razilaze. 

— Farizej ima okamenjenu i nepromjenljivu, u biti pesimističnu ideju o čovjeku. Isus vjeruje u 
bolji svijet, jer ima povjerenja u carinike i grešnike da se mogu obratiti ... Upravo radi toga on se i 
približuje njima. 168 


23) PITANJE POSTA: TREĆI SUKOB S FARIZEJIMA 
(LIPANJ G. 28) 

(Mt 9,14—17); Mk 2,18—22; Lk 5,33—39 

Kod Mateja, ovaj se odlomak nalazi izvan svog povijesnog mjesta. Luka ga povezuje s 
prethodnim prizorom (ličnosti su iste). Moguće je da se oba događaja odigravaju istog dana. Možda 
se gozba u Levijevoj kući slavila upravo jednog od posnih dana u sedmici, tako da bi rasprava o 
postu ispala posve prirodno. 

Uz mala redakcijska odstupanja, ovaj je problem (i njegovo rješenje) kod sve trojice 
evanđelista postavljen na jasan i jednoličan način: učenici Ivana Krstitelja i farizeji 169 poste, dok 
Isusovi učenici ne poste; kako je to moguće? 

U osnovi, rasprava se uvijek vodi s farizejima, iako se ovaj put s njima slaže i ova mala 
religiozna skupina koja se stvorila na temelju djelovanja Ivana Krstitelja. 

Iz ovog se svjedočanstva vidi da su Krstiteljevi pristalice, u svojim vjerskim izrazima, bili 
jednostavno ostali kod tradicionalnih oblika židovstva. 

Lk kaže da su postili (i dodaje da su i molili; obično se združuju post i molitva) »često«, što 
znači, da se ne radi o jedinom postu ustanovljenom po zakonu na dan Ispaštanja (Lev 16,29—31), 
nego o slobodnim postovima, koje su farizeji bili prihvatili iz pobožnosti, dvaput sedmično (usp. Lk 
18,12), svakog ponedjeljka i svakog četvrtka (u čast Mojsijevu, koji je uzišao na brdo Sinaj u 
četvrtak i sišao u ponedjeljak), i to se smatralo velikom duhovnom savršenošću onih koji su ih 
obavljali. Upravo odatle želi se zaključiti da ne može biti dobar ovaj novi učitelj, koji je protivan 
tako pobožnoj praksi. Izravno, prijekor je upućen učenicima, ali je očito da se stvarno odnosi na 
Isusa kao na njihovu odgovornu glavu. Nije važno da li prigovaraju Ivanovi učenici (Mt) ili farizeji 
(Lk); glavni su protivnici uvijek farizeji. 

Isus opravdava svoje učenike (i samog sebe) s dva različita odgovora, služeći se poslovicama i 
isporedbama. 

— Na prvom mjestu, postoji ovdje, u ovom novom razdoblju, nešto novo, nešto što ne potiče i 
ne pobuđuje na post, a značenje toga novog posve je oprečno značenju posta. Osnovni je smisao 
posta poniženje pred Bogom, i, 


168 Usp. također A. Augustiraovich, Jesus y la politica, 165—168; M. Drouzy, Jesus mange avec les pecheurs, u La Vie 
Spirituele 112 (1965) 276—299. 

169 Mk u istom r. 18 jednom govori o postu farizeja a drugi put o mučenicima farizeja« (tako i Lk), izraz koji upada u oči, 
jer farizeji nisu imali učenika (ako se ne misli posebno na učenike rabina, koji su pripadali farizejskoj skupini); ali upravo 
taj način govora kod Mk dokazuje da se radi o sinonimima: farizeji i učenici farizeja su ista stvar. 

zbog toga, žalost i bol zbog vlastitih i tuđih grijeha. S druge strane, prisutnošću i djelatnošću 
Isusovom već je otvoreno mesijansko razdoblje: vrijeme radosti zbog mesijanskog spasenja koje se 
nudi. Kako bi se Isusovi učenici mogli osjetiti potaknuti na izražaje žalosti u ovaj čas tako prepun 
radosti? Bilo bi to isto kao da bi neki povlašteni uzvanici na svadbu postili cijelo vrijeme 
svečanosti... 

Međutim, doći će i vrijeme posta. Kad se svrši svadba i mladoženja započne svoj redoviti život, 
treba čekati do druge prilike: to je međuvrijeme »posta« i »žalosti«, jer se svršila »svečanost« ... dok 
ne dođe druga. I Isus će otići (bit će nasilu uzet: prva prikrivena aluzija na njegovu samrt), i onda će 
se početi dugo razdoblje čekanja njegove definitivne gozbe; vrijeme nesigurnosti, napetosti, borba, 
bolova; vrijeme kad post zadobiva svoj puni smisao ... 

— Drugi Isusov dokaz 170 osniva se na nepomirljivosti između religioznih praksa židovstva i 
novog evanđeoskog duha; smisao je da nije moguće umjetno smiješati te dvije stvari. Na taj način, 
obje bi izgubile svoju identičnost, obje bi se pokvarile. »Judaizanti« prvotne Crkve nastojat će 
kasnije napraviti tu mješavinu, ali će je Crkva prerezati u korijenu. To su dvije nepomirljive stvari 
Nastao je rez u povijesti spasenja: »Zakon i Proroci sežu do Ivana; otada se naviješta radosna vijest o 
Kraljevstvu Božjem« (Lk 16,16). Evanđelje je potpuna novost. Ne podnosi jeftinih nagodbi s 
elementima stranim samom sebi. To ne znači da se odbacuju sve vrijednosti prošlosti, nego da se 
mogu usvajati jedino ukoliko ih Evanđelje može asimilirati i usavršiti (usp. Mt 13,52). Površni 
sinkretizam među njima (kod Lk, r. 36, naglašava se, da se odmah zapazi, kako je ružno kad se 

171 

zakrpa od novog platna prišije na staro odijelo) mogao bi imati samo negativne rezultate. 

Očito je da Isus niti osuđuje post niti ga isključuje za budućnost. Jedino kaže da je to pitanje 
kršćanske slobode, da će ga pojedinci obavljati ako ga budu i kad ga budu smatrali prikladnim, i da 
će on dobivati smisao iz cjeline religioznog života. Sam je Isus postio dugo vremena (Mt 4,2). Za 
druge predviđa post kao izraz religioznosti, ali očišćen od farizejskog krivotvorenja (Mt 6,16—18). 
Prvotna Crkva držala gaje od početka u velikoj cijeni (Dj 13,2; 14,23; 2 Kor 6,5). 

24) TRGANJE KLASJA U SUBOTU: ČETVRTI SUKOB S FARIZEJIMA 

(LIPANJ G. 28) 

(Mt 12,1—8); Mk 2,23—28; Lk 6,1—5 

Kao u svim ovim zgodama s raspravama, Matej je izvan povijesnog mjesta. 

Ne postoji nikakva veza s prethodnim događajima. 


170 Mnogi misle da slijedeće dvije isporadbe nisu bile izgovorene ovom zgodom nego u nekoj drugoj nepoznatoj prilici. 
To bi dao naslutiti i uvod u Lk 5,36. U svakom slučaju, one su savršeno u skladu s općim sadržajem. 

171 Lk dodaje jednu izreku (r. 39), koja doslovno izražava davanje prednosti starom, u protivnosti sa svim prethodnim 
Isusovim dokazivanjem. Vidi se jasno da ovo nije njezino izvorno mjesto. Isus je mogao izgovoriti ove riječi poslije 
nekog od onih mnogih izraza židovske nevjere: čvrsto se držeći svoga, ne prihvaćaju Isusove novosti. Stavivši ih ovdje, 
redaktor Lk shvaća ove riječi konkretni prigovor Isusovim protivnicima u ovoj raspravi. 

Ovaj je sukob teži od prethodnih, jer se odnosi na opsluživanje subote, koja je uz, obrezanje 
najstroža zapovijed židovske vjere. 

1V2 

Jedne subote, Isus i njegovi učenici prolaze kroz njivu zrele pšenice. Učenici su gladni (Mt), 

17T 

počinju trgati klasje i jedu pšenična zrna (Mt i Lk) 

Učenici taru klasje rukama (Lk): da se zrna oslobode, treba trti klas i očistiti zrna od pljeve. Sve 
to znači da je pšenica zrela i spremna za žetvu. 

Zasijana polja napominju unutrašnjost Galileje, nešto podalje od Kafamauma: slijedeća zgoda 
odigrat će se u sinagogi (u Kafamaumu) »druge subote«, što pretpostavlja barem jednu sedmicu 
razmaka (Lk 6,6). U visokim krajevima pšenica sazrijeva kasnije, pa zakašnjava i žetva u usporedbi s 
vrućim krajevima; vjerojatno se nalazimo pri koncu lipnja. 

Poslije gozbe u Levijevoj kući i rasprave o postu, Isus se vjerojatno želio udaljiti od buke 
Kafamauma za par dana, ili se možda htio malo odmoriti od dosađivanja farizeja. Sigurno je da mu 
se ova posljednja nada nije ispunila, jer ih i ovdje u polju ima za petama, i oni su strašno sablažnjeni 
ovim »poslom« učenika, zabranjenim u subotu. Kako je moguće da učine tako nešto? Kako Isus 
može dozvoliti da mu učenici krše tako otvoreno zakon o subotnjem odmoru (kod Lk, protest je 
upravljen učenicima, a kod Mt i Mk izravno Isusu). 

To što učenici rade oni osuđuju kao teški prekršaj subote. Stvarno, prema rabinskim 
tumačenjima, trgati klasje isto je što i žeti; čak ozrniti klasje i očistiti pljevu isto je što i pripremiti 
hranu; a oba su čina zabranjena subotom. 

Isus im odgovara nizom protudokaza. Svi se ne nalaze kod svih evanđelista. Najpotpuniji je 
Matej. 

a) Prvi se dokaz nalazi kod sve trojice evanđelista i uzet je iz Davidove povijesti (.1 Sam 
21,2—7) 174 : u teškom slučaju glada, sam mu je Veliki Svećenik predao posvećene kruhove da ih 
pojedu on i njegovi drugovi, premda su te kruhove mogli jesti samo svećenici (Lev 24,9). Ako su 
veliki David i jedan Veliki svećenik mogli prekršiti zakon, kad je to tražila ljudska potreba, zašto ne 
bi mogli isto to učiniti i njegovi učenici? 

Važi načelo: pozitivni zakon ne obvezuje apsolutno; može biti nekih jačih okolnosti, koje 
ispričavaju od obaveze, kao na primjer slučajevi velike potrebe; ljubav je jača od zakona. 

b) Drugi je dokaz isključivo Matejev: »Ili, zar niste čitali u Zakonu da subotom svećenici u 
hramu krše subotu pa su ipak bez krivnje?« (r. 5). Stvarno, subotom se ne samo dozvoljavaju, nego 
su i propisana neka prinošenja 


172 Kod Lk neki manje važni kodeksi imaju zagonetni izraz »subota druga prva« (gr. »deuteroproto«). Nitko mu još nije 
mogao naći neko zadovoljavajuće značenje. U svakom slučaju, stari svjedoci teksta nikako ne dopuštaju smatrati ga 
autentičnim čitanjem. 

173 Začuđuje vijest Mk da učenici otkidaju klasje ne da ga jedu, nego da si naprave put preko polja. Mjesto da idu 
tradicionalno rabljenim putem, prave si prečac preko posijanog polja otkidajući klasje. Ako bi se to uzelo doslovno, to bi 
predstavljalo tešku štetu za vlasnika polja i teško je vjerovati da bi to Isus dozvolio radi časovite žurbe. Vjerojatno je 
smisao da učenici rastavljaju klasje na jodnu i na drugu stranu, da mogu proći, i prolazeći otkidaju neke da ih pojedu... Da 
se radi o jedenju zrnja, jasno je iz slijedećeg dokazivanja. 

174 Jedina pojedinost u kojoj se ne slažu jest što Mk spominje vrhovnog svećenika Abiatara, što uostalom nije povijesno 
ispravno, jer je u ono vrijeme vrhovni svećenik bio Ahimelek (1 Sam 21,2), otac Abiatarov; ovaj će tek kasnije biti 
vrhovni svećenik, za kraljevanja Davidova (2 Sam 20,25); ili možda Mk slijedi drugu tradiciju, sadržanu u hebrejskom 
tekstu 2 Sam 8,17, prema kojoj je Abiatar bio otac Ahimelekov (usp. La Bible de Jerusalem, komentari Mk 2,28 i 2 Sam 
8,17). 

žrtava i drugi bogoslovni čini (Br 28,9—10; Dev 24,8): tko bi mogao i pomisliti da radi toga 
optuži svećenike zbog prekršaja subote? Zakon o suboti treba da ustupi mjesto izravnom kultu 
Božjem. 

Važi načelo: u sukobu dvaju zakona, nevažniji se mora ukloniti pred važnijim; zakon o suboti 
treba da ustupi mjesto zakonu ljubavi. 

Osim toga, ovdje ima nešto veće nego hram; bolje rečeno, »netko« veći nego hram, a to je sam 
Isus; viši od hrama i od kulta. Ako svećenici ne griješe subotom opslužujući bogoštovni red, kako 
mogu optužiti njegove učenike, ako oni postupaju po pravilima nekoga koji je beskrajno viši nego 
sve to? 

c) Treći dokaz, također isključivo Matejev, zasniva se na jednoj osobini Božjoj (koju bi 
čovjek morao oponašati): to da je njegovo milosrđe jače od zakonskih propisa, prema tekstu proroka 
Hošeje (6,6), što ga je evanđelist već bio citirao drugom prilikom (9,13), ali koji puno prirodnije 
pristaje na ovom mjestu. Kad bi farizeji postupali prema ovom božanskom pravilu, ne bi osuđivali 
njegove učenike. 

Važi načelo: u tumačenju primjene nekog zakona, razumijevanje kon kr etne ljudske situacije 
mora biti jače od hladnog legalizma (slova zakona). 

d) Četvrti dokaz, sačuvan jedino kod Marka, sastoji se u onoj glasovitoj Isusovoj tvrdnji, 
da je »subota stvorena radi čovjeka, a ne čovjek radi subote«. Osniva se, dakle, na samoj naravi 
zakona, koji je u službi čovjeka. Ne smiju se izvrnuti pojmovi: čovjek ne smije biti u službi zakona. 
Upravo stoga što je zakon stvoren da služi čovjeku, on prestaje biti obvezatan kad više ne ispunjava 
tu svrhu. Apsolutno podvrgavanje zakonu ne vodi računa o nepredviđenim okolnostima osobe. Dobro 
osobe stoji iznad zakona, čak i Božjeg zakona, kao što je subotnji odmor. 

Važi načelo: najprije čovjek pa onda zakon; ako nije tako, zakon postaje besmisao. 

e) Zadnji dokaz, zajednički kod svih trojice evanđelista, jest odlučan: Sin čovječji 
(Mesija) gospodar je i subote. Već je prije u ovoj raspravi Isus tvrdio za sebe daje veći od hrama i od 
bogoštovlja; sad izjavljuje da je gospodar subote, što jasno znači božansku moć, jer je subota 
božanska ustanova. Biti gospodar subote, znači moći raspolagati zakonom (usp. Mt 5,17; 19,9). Isus 
je već na razne načine dao do znanja, da se s njegovom osobom otvorio novi red spasenja, gdje, 
prema tome, jedino on može suditi o tome što je dobro a što zlo, što dozvoljeno a što zabranjeno 
njegovim učenicima ... 

Isusovi odgovori nisu se mogli svidjeti farizejima, a još su ih manje mogli uvjeriti. Oni uopće 
nisu mogli ni dopustiti da se raspravlja o suboti. Ova činjenica morala je ostati duboko urezana u 
njihovim krugovima. Još je uvijek svježa uspomena na ono što je ovaj čovjek učinio jedne subote u 
Kafamaumu (Mk 1,21—31 i paral.). Epizoda s klasjem još je jedan primjer prezira najvećeg zakona 
židovstva. Ubrzo će nadoći još jedan slučaj, koji će ih potaknuti na kon kr etne mjere protiv 
krivovjernika. 


25) OZDRAVLJENJE USAHLE RUKE: PETI SUKOB S FARIZEJIMA 

(SRPANJ G. 28) 

(Mt 12,9—14); Mk 3,1—6; Lk 6,6—11 

Matejevo kazivanje nalazi se opet izvan svog povijesnog mjesta. On ovu zgodu povezuje s 
prijašnjom, rekavši da je »odatle« došao u sinagogu, što bi napominjalo da je došao izravno iz onog 
polja s klasjem. Ali, ovdje se 

radi samo o književnoj ili umjetnoj vezi (način da se pređe od jednog kazivanja na drugo), jer 
znamo po Luki, da se ova zgoda događa »druge subote«. Ako je »druge« sinonim za »slijedeće«, 
imali bismo ovdje razmak od jedne sedmice, ali strogo govoreći moglo bi se dopustiti i nešto više 
vremena, iako ne previše, jer bi se inače izgubio svaki odnos s prethodnom subotom kod Luke. Stoga 
stavljamo ovu zgodu u srpanj prve godine javnog djelovanja. 

Mjesto je događaja neka sinagoga; sigurno sinagoga u Kafarnaumu, sudeći po Markovom 
»ponovo«, koji tako podsjeća na prvi ulazak Isusov u kafarnaumsku sinagogu, spomenut u 1,21. 

Isus je »naučavao« (Lk) u toj sinagogi, tj. tumačio biblijsko čitanje, koje se toga dana moralo 
čitati (ili koje je on slobodno izabrao). 

Među slušaocima nalazio se i čovjek s »usahlom« (paraliziranom) rukom; bila je to desna ruka 
(Lk), zbog čega je slučaj još teži. Moraju biti prisutni i farizeji (Mt i Mk), s pratnjom svojih 
pismoznanaca (Lk). Sigurno su sjedili u prvom redu (usp. Mt 23,6), ali s jednim okom na Isusu (koji 
se nalazi naprijed, na uzdignutom mjestu odakle je propovijedao) a s drugim na bolesniku (koji se 
nalazi otrag ili sa strane, među vjernicima). Bolesnik je vjerojatno već prije službe zamolio Isusa da 
ga ozdravi, tako da farizeji sada samo očekuju da vide, da li će još jednom »raditi« u subotu. Neki ga 
čak, želeći dobiti izričit odgovor da ga kasnije mogu optužiti, upitaše za mišljenje, da li je dozvoljeno 
liječiti subotom (Mt); poznato je da je, prema rabinskim tumačenjima, svaka liječnička djelatnost 
zabranjena subotom, osim u slučaju neposredne smrtne pogibelji. Ali još prije nego što su ga upitali, 
Isus je poznavao njihove misli (Lk; ovom se evanđelistu sviđa naglasiti Isusovu sposobnost čitanja 
misli, usp. 5,22; 9,47; 11,17; 20,23). 

Isus tada pozove bolesnika, da stane na sredinu (Mk), između njega, koji se još uvijek nalazi na 
katedri propovjednika, i pismoznanaca-farizeja, koji sjede u prvom redu. Želi da ga dobro vide; u 
prvom redu da budu svjesni ljudske bijede, a zatim da dobro mogu ustanoviti čudo. Ovaj put, i Isus 
postupa izazovno. Stoga, na njihovo pitanje odgovara drugim pitanjem, koje više udara nego bilo 
kakva izravna tvrdnja. 

Počinje (Mt) sa stvarnošću koja se nerijetko događa na palestinskim selima: ako nekom 
čovjeku padne subotom ovca u rupu, u cisternu ili provaliju, zar je neće subotom izvaditi odatle? 
Nema čovjeka koji to ne bi učinio. Čak bi i svaki od njih to učinio, i ne misleći na vlastitu kazuistiku 
o tome. - Da, ali čovjek vrijedi više nego ovca ... Onda dolazi na teorijsko pitanje (Mk i Lk): je li 
dozvoljeno subotom činiti dobro ili činiti zlo? Je li dozvoljeno činiti dobro, ili ne učiniti ga, što znači 
učiniti zlo? Primijenjeno na ovaj slučaj, je li dozvoljeno spasiti život ili ga ubiti? Očito je da Isus ne 
govori o krajnjem slučaju spašavanja života, jer se bolesnik ne nalazi u neposrednoj smrtnoj 
pogibelji, i jer zna da bi i farizeji dozvolili liječničku intervenciju u takvom krajnjem slučaju. Dva 
dijela Markovog r. 4 (r. 9 kod Lk), kažu to isto, samo pojačavajući ton. Učiniti dobro, znači spasiti 
život; učiniti zlo, znači ubiti život. Isus smatra da poboljšati život, znači spasiti 


175 »Prema rabinskoj nauci, bilo je dozvoljeno izvaditi subotom nekog čovjeka iz rupe. Naprotiv, ako se radilo o nekoj 
životinji, prema blažem mišljenju, samo joj se mogao prostrijeti ogrtač, da ona sama izađe, a prema strožem mišljenju 
jedino je bilo dozvoljeno odnijeti joj hranu na mjesto gdje se nalazila. Isusove riječi pretpostavljaju, da važi blaže 
mišljenje« (J. Schimid, kom. Mt). Po mišljenju kumranskih esena, zabrana je apsolutna: »Ako neka životinja padne u neki 
zdenac ili neku rupu, neka je nitko ne izvadi odanle u subotu« (izreka iz Damaščanskog Dokumenta, navedena u 
Boismard, Synopse, II, 118—119). — Isus ima u vidu ono što ljudi redovito čine, vođeni neposrednim interesom, bez 
obzira na rabinske rasprave. 

ga; ne poboljšati ga (kad je to moguće učiniti), znači ubiti ga; život je cjelina i u takvoj cjelini 
svaka je bolest već početak smrti. Jednom riječju, je li dozvoljeno učiniti dobro djelo subotom? Da 
tekst treba razumjeti na ovaj način, dokazuje to što sam Isus samom sebi odgovara: »Slobodno je 
subotom činiti dobro« (Mt). Ali su tako to razumjeli i farizeji, jer na njegovo pitanje, puno 
neposrednog razuma, ne mogoše ništa odgovoriti nego zašutješe (Mk). 

Isus razumije ovu kukavičku šutnju. Stoga ih pogleda vatrenim pogledam, punim srdžbe zbog 
njihova licemjerja, ali osjećajući u isto vrijeme duboku žalost radi tog sljepila. 176 Poslije ovog 
pogleda, nije potrebno da im išta više kaže. Samo zapovjedi bolesniku da ispruži ruku; to je bilo 
dovoljno da je ozdravio; postala je zdrava kao i druga, kaže Matej. 

Ali farizeji smatraju, daje to već otvoren izazov protiv najsvetije stvari u Izraelu. Bijesni (Lk) 
izlaze iz sinagoge i traže nekoliko najuplivnijih mjesnih »herodijanaca« (Mk): dugo su se i ozbiljno 
zdogovarali i donijeli odluku da ga ubiju. 

Ovo je prva teška kriza, tek na početku javnog djelovanja. Od ovoga časa, Isus mora biti 
svjestan da izlaže život opasnosti. Već je prije bio optužen zbog psovke (Mk 2,7), i dvaput je 
prekršio subotu, 177 osim drugih stavova i izražaja, koji ga očito stavljaju izvan židovskog pravovjerja. 

O ovim »herodijancima« puno se pisalo i još se točno ne zna što su bili. Sudeći po imenu, 
jedino što se može reći jest to da su bili u nekoj uskoj vezi s Herodom Antipom (dvorski činovnici, 
vojnici ...) ili sa dinastijom Haroda općenito (pristalice njezine politike...). Farizeji se utječu k njima 
zbog njihovog upliva kod Heroda Antipe, koji bi trebao da bude ključna osoba u njihovim 
planovima. 

Mnogi autori misle da je ova vijest anticipirana, jer da je ovog povijesnog časa prerano govoriti 
o nekom smrtnom dekretu protiv Isusa; to će se dogoditi dvije godine kasnije i bit će djelo 
nacionalnog farizejizma. Mi, naprotiv, mislimo da je vijest ovdje na svom mjestu. Ovdje se radi o 
zavjeri pokrajinskog farizejizma, koji se utječe herodijancima računajući s Herodom; ovaj bi mogao 

178 ^ 

osuditi Isusa na smrt, bez potrebe da mu to Rim odobri. 

Međutim, ništa se nije dogodilo, jer svaka stvar ima svoj »čas«. 


176 Podatak je isključivo Markov. On svakom prilikom naglašava njegovu osjećajnost; već smo govorili o njegovog 
srdžbi. 

177 Bit će i drugih sukoba radi subote: Lk 13,10—17; 14,1—6; Iv 5,1—18; 7,22—23; 9;1—41. Može upasti u oči da su 
tako česti. Nekad se ima dojam, da Isus izričito želi izazvati sukob. U stvari, ne radi se o tame, nego o nečam posve 
normalnom. Subota je bila dan odmora i sastanaka u sinagogi. Isus nikada nije izostajao s ovih religioznih službi. Ljudi su 
to znali i za bolesnike to je bilo najsigurnije mjesto gdje su ga mogli naći. S druge strane, kad se radilo da učini neko 
dobro, Isusu je subota bila kao i svaki drugi dan. 

178 »Ne može se predbaciti ovim mislima činjenica da Židovi nisu mogli izvršiti smrtnu osudu izrečenu na njihovim 
sudovima, jer nisu posjedovali ius gladii (Iv 18,31). Jer ovo je pravo važilo jedino u krajevima pod izravnom rimskom 
vlašću, to jest u Judeji i Samariji, ali ne u Galileji. Nitko nije mogao spriječit; Heroda Antipu da na svom teritoriju izvrši 
neku smrtnu osudu, kao što to vidimo na primjeru Krstitelja, kojemu je dao odrubiti glavu« (J. Jeremias, o. c, 324). 

II. PROGRAM I ORGANIZACIJA 


1) MNOŠTVO NARODA NA OBALI JEZERA 
(SRPANJ G. 28) 

(Mt 12,15—21); Mk 3,7—12; (Lk 6,17b—19) 

Matej izvještava da je Isus doznao ono što su farizeji (i herodijanci) bili zaključili o njegovoj 
smrti, i da se, zbog toga, »uklonio odatle«; tj. iz sinagoge, iz Kafamauma, od izravnog doticaja s 
farizejima. Nije to učinio ni iz straha, ni da se sakrije, nego da izbjegne nepotrebne sukobe; 
jednostavno, njegov »čas« još nije bio došao. 

Matej ne kaže kamo se Isus zaputio. To treba odrediti prema Marku i Luki, kod kojih ima 
topografskih naznaka, samo što se u njima ne slažu. 

Prema Marku, Isus se, poslije čuda s usahlom rakom, povlači prema moru (Genezaretskom 
jezeru); tamo idu za njim gomile naroda iz cijele Palestine; iza toga uzlazi na brdo i izabire 
dvanaestoricu apostola. 

Po Lukinom redoslijedu, Isus poslije čuda s usahlam rukom uzlazi na brdo, gdje cijelu noć 
ostaje u molitvi i sutradan izabire dvanaestoricu apostola; iza toga, silazi s brda i zaustavlja se na 
nekoj visoravni, praćen mnoštvom naroda (zatim slijedi Govor na gori). 

Mk: — Čudo usahle ruke; 

— mnoštvo na obali jezera; 

— izbor Dvanaestorice. 

Lk: — čudo usahle ruke; 

— izbor Dvanaestorice; 

— mnoštvo (na visoravni). 

Sasvim je jasno da je bolji redoslijed Markov. Ako se Isus uklanja iz Kafamauma, posve je 
prirodno, da najprije ide na obalu jezera i da odatle uzađe na brdo. Prema Luki, naprotiv, Isus bi 
najprije uzišao na brdo, zatim bi se spustio prema jezeru (Mk), zatim bi se opet uspeo na brdo da tu 
održi govor ... ; čini se hodanje bez plana. 

Ostajemo, dakle, kod Markovog redoslijeda: Isus izlazi iz Kafamauma i zaustavlja se na obali 
jezera, kamo dolaze za njim velike gomile naroda. Kako smo vidjeli, Luka ovu vijest o gomilama 
donosi u različitom kronološkom i topografskom kontekstu. Očito je, da se radi o paralelnim 
izvještajima, jedino što mjesto gdje Luka stavlja događaj nije prikladno: u tom slučaju, slušatelji 
Govora na gori bila bi gomila naroda, dok u stvari to nisu mase, nego učenici (usp. Lk 6,26 i Mt 5,1). 

I ovaj je odlomak jedan od onih »sažetaka« ili općenitih informacija o nekom razdoblju 
Isusovog javnog djelovanja. Kod Mk je prikaz očitiji kao 

sažetak nego kod Lk. Matej ga ovdje sažima u par riječi (r. 15), sigurno da izbjegne 
ponavljanje, jer on je već drugom zgodom bio zabilježio sličan skup masa (4,24—25). Sasvim je 
vjerojatno, da su se prizori kao što je ovaj često ponavljali za vrijeme galilejskog djelovanja, tako da 
mu se ovdje, iako se radi o općenitom »sažetku«, ipak ne može nijekati povijesna vrijednost s 
obzirom na ovaj čas, prije izbora Dvanaestorice. 

Glas se Isusov raširio po cijeloj zemlji, tako da dolaze u potrazi za njim gomile naroda iz svih 
palestinskih pokrajina. Stiska je bila tolika, da su učenici imali naredbu držati uvijek spremnu 
kakvu lađicu, da se mogu udaljiti od obale u slučaju potrebe. Razlog je bio u tom što je iz Isusa 
izlazila posebna snaga, koja je liječila (Lk). Izlazila je spontano i bez njegove kontrole, ali ljudi su 
bili svjesni te sile i stoga to stiskanje da mu se prikuče i da ga se barem dotaknu (usp. također Lk 
5,17; Mk 5,27—30; 6,56; Mt 14,36). Osim drugih bolesnika, spominju se, kao posebna kategorija, 
posjednuti od nečistih duhova (Mk i Lk). Oni su ga ispovijedali kao Mesiju, ali im je on zabranjivao 
da ga tako nazivaju (Mk). Ponovno je na snazi »mesijanska tajna«. Kod Mt, to se zabranjuje 
ozdravljenim bolesnicima, i evanđelist u tome vidi ispunjenje proročanstva o Jahvinom Slugi (Iz 42, 
1—4). Polazeći od Isusove volje da ga ne prokazuju, naglašava se ne Slugino poslanje (rr. 18 i 21), 
nego njegova poniznost: neće svraćati pažnju na sebe vičući po ulicama i trgovima («•. 19) niti će 
prezirati ponizne i z raze pokajanja ljudi, koje službeni farizejizam osuđuje (r. 20). 

2) USTANOVA DVANAESTORICE 
(SRPANJ G. 28) 

(Mt 10,2—4); Mk 3,13—19; Lk 6,12—16 

Sva tri sinoptička evanđelja ne idu jednako daleko. Kod Mk i Lk govori se prvo o izboru 
Dvanaestorice, koji su prozvani apostolima (Lk), a zatim se pruža njihova lista. Matej, prilikom 
poslanja (kasniji povijesni kontekst), sadrži samo listu Dvanaestorice; pretpostavlja se da su već bili 
izabrani i da je poznat njihov stručni naziv apostola. 

Izbor je izvršen na nekom brdu (Mk i Lk). Ovo se brdo, prema prethodnom kontekstu, mora 
nalaziti nedaleko od Kafarnauma i jezera. Prema slijedećem kontekstu, to je isto brdo gdje je bio 
izgovoren Govor na gori. 

Lk izvještava da je Isus proveo u molitvi cijelu noć prije izbora, što nagoviješta izvanrednu 
važnost čina koji je sutradan imao izvršiti. 

Kakvo, dakle, značenje može imati ovaj čin, budući da se u evanđeljima već više puta govorilo 
o pozivu učenika? Kakav smisao ima ovaj izbor u sklopu drugih izbora? 

Prema onome kako mi vidimo cijelu stvar, Isus je pri stvaranju svoje posebne skupine učenika 
postupio vrlo razborito, po etapama. 

a) Prvi poziv dogodio se na samom početku javnog djelovanja, u dolini Jordana; o njemu 
govori jedino četvrto evanđelje. Bio je to pokusni i privremeni poziv, sa svrhom da učenici upoznaju 
Isusa i on njih. 

b) Poslije nekoliko mjeseci međusobnog upoznavanja i ispitivanja, i poslije nekog vremena 
služenja u Galileji, vrši se definitivni poziv. Pozvani su 


179 Na popis Mt 4,25 dodaje se još Idumeja (o tom teritoriju usp. L. Szczepanski, o.c, 187—190; 217—218) i čak i 
primorje Tira i Sidona, ali se ispušta Dekapolis; i naravno, nikad se ne spominje Samarija. 

se već definitivno odlučili da prate Isusa i poduzeli su mjere s obzirom na svoje kućne poslove, 
tako da prekidaju sve svoje bivše veze i vežu se uz Isusovu sudbinu. Ali još nisu bili uobličeni kao 
posebna skupina, s posebnim značajkama i s posebnom svrhom. Drugim riječima, još nisu 
posjedovali definitivnog »statusa«. 

c) Konačno, dolazi i taj čas, čas »stvaranja ustanove«. Zanimljivo je opaziti da, dok Lk 
upotrebljava glagol »izabrati«, Mk se dvaput (rr. 14 i 16) služi izrazom »učini Dvanaestoricu« (gr. 
»epoiesen dodeka«). Obojica žele u biti reći istu stvar, ali Markov izraz može imati određeniji smisao 
ustanove ili stalnog raspoređaja; označava konac povijesnog razvoja; što je prije bilo spremljeno 
nizom poziva, dobiva sada stalnost i posve određenu fizionomiju. 

Najprije, zastalno se uspostavlja broj Dvanaest. Od brojne skupine učenika (usp. Lk 
6,17), Isus odabire točno ovu Dvanaestoricu. Simbolizam ovog broja tako je očit, da ga ne treba 
naglašavati. To je dvanaest novih patrijarha. Dvanaest novih i z raelskih plemena. Novi Izrael. 
Eshatološki Izrael, konačnih vremena. Novi Božji narod. Ovog dana mjeseca srpnja godine 28, Isus 
je postavio prve temelje svoje Crkve. 180 

Upravo zbog svog simboličkog značenja, ovaj broj mora biti stalan (usp. Otk 21,14): poslije 
ludinog otpada, broj je bio upotpunjen s Matijom (Dj 1,15—26). Međutim, nije bio po drugi put 
upotpunjen nakon Jakovljeve smrti (Dj 12,2). To je zbog toga što se član ovog tijela ili kolegija 
Dvanaestorice ne može ponoviti. Oni su prvi i jedini. Oni su počeci i temelji Crkve; to je osobni 
položaj koji ne može dvaput nastupiti. Njihovi nasljednici tokom povijesti, bit će samo nasljednici u 
ulozi. 

— Ova skupina od dvanaest ljudi ustanovljuje se kao zajednica. Prema Mk, prvi Isusov cilj kad 
je »učinio Dvanaestoricu« jest da »budu s njime«. Ovaj izraz može označivati jednostavno učenika ili 
sljedbenika Isusovog (usp. Mk 5,18; 14,67), ali ovog povijesnog časa, stavljen ovdje kao cilj tijela 
koje se ustanovljuje, sigurno ima jači smisao zajedništva s njime. I kako Isus nikad nije postupao na 
laku ruku, to znači da je već prije bio izradio plan zajedničkog života: pravilnik o skupnom životu, o 
ekonomskim stvarima, o pojedinačnim službama unutar zajednice, itd. Ubrzo će se ovoj zajednici 
pridružiti i nekoliko žena; tom ćemo zgodom o njoj opširnije govoriti. 

— Zavodi se kao ustanova i poslanje. Kao drugi cilj skupine, Mk stavlja »da ih šalje da 
propovijedaju«. Isus ima tu namjeru s njima, i ovaj će se plan ubrzo početi ostvarivati, čim im 
uzmogne dati neke prve najelementamije poduke o toj stvari. Neće im se ostaviti na volju predmet 
»propovijedanja«, nego će propovijedati isto ono što i Isus, a imat će i njegovu »moć izgoniti zle 
duhove«. U svemu će nastupati njegovom vlašću, bit će stvarno njegovi opunomoćenici, njegova 
produžena ruka. Bit će »poslani« od njega, njegovi ovlašteni poslanici, a to se grčki naziva 
»apostoli«. Zato Lk kaže da 


180 »Kad se tumači broj dvanaest, ne smijemo izgubiti iz vida činjenicu, daje u Isusovo vrijeme postojala ukorijenjena 
ideja, da su preostala samo dva i pol plamena, to jest Juda, Banjamin i polovica Levijeva plemena. Ostalih devet i pol 
plemena smatralo se iščezlim još od propasti sjevernog kraljevstva (722. pr. Kr.); tek u vrijeme spasenja imao bi ih Bog 
povratiti na legendarnu rijeku Sambation, uspostavivši tako ponovno narod od dvanaest plemena. Prema tome, broj 
dvanaest, kod Isusovih učenika, ne znači da bi spasenje ostalo ograničeno, na partikularističan način, na empirički 
židovski narod, nego naprotiv naviješta uspostavu eshatološkog Božjeg naroda, kojemu će, po Isusovim riječima, 
pristupiti i Nežidovi«: J. Jeremias, o. c, 274. 

im je Isus tom zgodom dao ime »apostoli«, i u prvoj Crkvi poznavali su ih pod tim imenom. 

U vezi s ovim važnim događajem tekstovi naglašavaju dvije stvari. 

U prvom redu, potpunu Isusovu slobodu i inicijativu pri ovoj odluci (usp. također Iv 6,70; 
15,16). On je onaj koji »zove« i izabire »koje on hoće«. Sva je odgovornost isključivo na njemu. U 
stvari, to je skok u prazno; primjer Judin će to pokazati; razumijemo zašto je Isus cijelu prošlu noć 
proveo u molitvi... 

Zatim, jasno se razlikuje odabrana skupina Dvanaestorice od dosta velikog broja ostalih 
učenika. Ova je skupina tako određena, da je nije moguće pobrkati s nijednom drugom. Svi drugi su 
učenici ili sljedbenici Isusovi samo analogno s njima, nesavršeno i djelomično. 

O povijesnom značaju ovog događaja mnogo se pisalo a mi ćemo istaknuti samo neke 
najvažnije točke. Od početka kritike evanđelja tvrdilo se da ustanova Dvanaestorice nije djelo 
povijesnog Isusa, nego izmišljotina Crkve nakon Uskrsnuća, s nakanom da se neke faktične prilike 
opravdaju auktoritetotm svog osnivača ... Danas se (i ne samo s katoličke strane) ta pretpostavka 
smatra neodrživom. 

— Juda Iskarijotski nalazi se u svim popisima sinoptika (prirodno je da se ne nalazi u 
popisu Djela), i nije moguće zamisliti da bi ga tu stavila Crkva iza Uskrsnuća. Izvan popisa, izdajnik 
je uvijek označen kao jedan od Dvanaestorice (usp. Mk 14,10.20.43; Iv 6,71). 

Najstarija pismena predaja o ukazanjima uskrslog Isusa, a ona se izričito povezuje sa samim 
početkom Crkve, tvrdi da se uskrsli ukazao »Dvanaestorici« (1 Kor 15,5), a toga ih časa nije bilo 
dvanaest, nego jedanaest. To dokazuje, da je od početka kršćanske zajednice broj »dvanaest« bio 
posvećen kao ime izvorne skupine, što ne bi bilo razumljivo, kad ne bi potjecalo od Isusa. 

— Neki od ove Dvanaestorice (a nekoliko su puta spomenuti svi skupa), i to upravo u svojstvu 
Isusovih najbližih, tako su intimno utkani u tkivo evanđeoske povijesti, da bi ona bez njih bila 
osjetljivo osakaćena, ako ne i potpuno nerazumljiva. 

— Nesigurnost s obzirom na imena nekih od njih dokazuje, da predaja već nije bila sigurna u 
toj stvari u vrijeme kad su napisana sinoptika evanđelja; a to opet dokazuje, da je to stara stvar i da 

i oo 

vrlo lako može dopirali do Isusa. 

N. Z. sadrži četiri popisa s imenima Dvanaestorice; tri kod sinoptika a jedan u Djelima (1,13; 
naravno, bez Jude). Kako znamo, Ivanovo evanđelje govori samo o jednom, prvom pozivu nekolicine 
učenika na samom početku javnog djelovanja, ali nema ništa o ustanovi Dvanaestorice kao tijela, niti 
sadrži kakav popis njihovih imena. Ali ono govori skoro o svima njima kao intimnim učenicima 
Isusovim. Spominje po imenu Šimuna-Petra (1,40.41.42.44; 6,68; 13,6.8.9. 24.36.37; 18,10.11; 
21,2.3.7.11.15.16. 17.20.21), Andriju (1,40.44; 6,8; 12,22), Filipa (1,43—46.48; 6,5.7; 12,21.22; 
14,8.9), Natanaela (1,45—49; 21,2), 


181 Ovaj izraz Mt 10,2 jest jedini u N. Z. (izuzev Otk 21,14, gdje se nalazi s apozicijom »Janjeta«), Spaja u jadnom dva 
stručna imena, kojima se u staroj Crkvi označivalo prve Isusove učenike: »Dvanaestorica« (usp. Mt 26,14) i »Apostoli« 
(usp. Mk 6,30). 

182 Sažetak pitanja, osim u komentarima, može se vidjeti i u J. Jeremias, o. c, 272—73; G. Bornkamm, o.c, 157: — Isto se 
može reći o povijesnom karakteru imena »apostol«: ništa se ne može predbaciti Lukinoj vijesti, da dolazi od samog Isusa; 
bolje rečeno, samo je ime već prije postojalo (židovski »šelihin« — »izaslanici«), .a Isus gaje primijenio na svoju 
Dvanaestoricu, nadodavši mu neke specifične osobine i uloge. 

Tomu (11,16; 14,5; 20,24.26.27.28; 21,2), Judu Iskariotskog (6,71; 12,4; 13,2.16.29; 18,2.3.5) i 
drugog Judu, ne Iskariotskog (14,22). Jakova i Ivana spominje kao »sinove Zebedejeve« (21,2). Na 
istom mjestu spominje »drugu dvojicu« bez vlastitog imena. Kako se vidi, govori o sedmorici 
nazivajući ih vlastitim imenom, o dvojici pod očinskim imenom, i o dvojici bezimeno; u svemu 
jedanaest, vrijedna potvrda sinoptičke predaje, tim više što je neizravna. 

Popisi se u nekim stvarima slažu a u nekim razilaze; i jedno i drugo na svoj način dokazuje 
autentičnost ove stvari; naročito to dokazuju razlike među njima, jer pretpostavljaju da su međusobno 
neovisne i da svaka od njih ima svoju vlastitu vrijednost. 

Pružamo ovdje sinoptičku skicu, pomoću koje će nam biti lakše pratiti neke naše opaske: 



Mt 10,24 

Mk 3,16—19 

Lk 6,14—16 

Dj 1,13 

Iv 

1 

Simun-Petar 

Simun-Petar 

Simun-Petar 

Simun-Petar 

Simun-Petar 

2 

Andrija 

Jakov Zebedejev 

Andrija 

Ivan 

sin Zebedejev 

3 

Jakov Zebedejev 

Ivan 

Jakov Zebedejev 

Jakov Zebedeoev 

sin Zebedejev 

4 

Ivan 

Andrija 

Ivan 

Andrija 

Andrija 

5 

Filip 

Filip 

Filip 

Filip 

Filip 

6 

Bartolomej 

Bartolomej 

Bartolomej 

Toma 

Toma 

7 

Toma 

Matej 

Matej 

Bartolomej 

Natanael 

8 

Matej 

Toma 

Toma 

Matej 


9 

Jakov Alfejav 

Jakov Alfejev 

Jakov Alfejev 

Jakov Alfejev 


10 

Tadej 

Tadej 

Simun Revnitelj 

Simun Revnitelj 


11 

Simun Kainanac 

Simun Kananac 

Juda Jakovljev 

Juda Jakovljev 

Juda, ne Iskariotski 

12 

Juda Iskariotski 

Juda Iskariotski 

Juda Iskariotsiki 


Juda Iskariotski 


U ovoj sinoptičkoj skici, stupac koji se odnosi na Iv ne predstavlja nikakav popis ni redoslijed, 
nego samo odgovarajuća imena (Natanael = Bartolomej). 

pobuđuje pozornost da sva četiri popisa počinju sa Simunom-Petrom i završavaju se s 
izdajnikom Judom (njega nema samo u popisu Dj). Ovo bi na prvi mah moglo dati naslutiti, da 
redoslijed imena zavisi od važnosti osoba, ali to ne može biti tako, jer redoslijed imena nije isti u 
svim popisima, i jer bi, izuzev povlaštenu trojku (Petar, Jakov, Ivan), teško bilo zamisliti neki Kriterij 
prednosti, koji bi potakao na redoslijed imena u svakom popisu. 

Sva četiri popisa posjeduju isti oblik od tri skupine po četiri imena u svakom (bez imena 
izdajnikova u popisu Dj): svaka skupina počinje uvijek s istom osobom (Simun, Filip, Jakov 
Alfejev), ali unutar svake od njih ima izmjena. 

Da se izbjegne zbrka s osobama koje imaju isto ime, popisi ih razlikuju nadodajući im još jedno 
ime: tako imamo Simuna nazvanog Petar i Simuna Kananca (ili Revnitelja); Jakova Zebedejeva i 
Jakova Alfejeva; Judu Jakovljeva i Judu Iskoriotskoga. 

Matej, počinjući svoj popis sa Šimunom, označava ga kao »prvog«. Očito se ne radi o prvom 
mjestu kojeg ima na popisu, što se razumije samo po sebi; redovito se ovaj izraz shvaća u smislu 
kvalitetnog »prvenstva«; sigurno onog koje se osniva na Mt 16,18—19. 

Tekstovi Mk i Lk mogli bi dati naslutiti, da je Isus tek tada dao Šimunu ime Petar. Ali takvo 
tumačenje nije nužno: ovi tekstovi mogu jednostavno značiti čin promjene imena, bez ikakve aluzije 
na vrijeme kad se to dogodilo. Stvarno znamo da mu je Isus promijenio ime već pri prvom susretu u 
dolini Jordana (Iv 1,42), i da mu ga je istumačio i opravdao dosta kasnije, prigodom njegove 
ispovijesti (Mt 16,18—19). 

O Bartolomeju, osim ovog spomena u popisima, u evanđeljima se nikad ne govori. U popisima 
se, naprotiv, ne spominje Natanael, o kojem se govori u Ivanovom evanđelju. Stoga, za njih se 
dvojicu misli da su ista osoba. Aramejski Bartolomej je »Bar Toflmay«, sin Tolmajev; patronimičko 
ime, koje bi vrlo dobro moglo biti kao apozitiv vlastitom imenu Natanael: Natanael, sin Tolmajev... 
Poistovjetovanje potječe iz IX. st. 

Matej je nazvan »carinik«, ali samo u popisu Mt; očito se cilja na kazivanje o njegovom 
pozivu, koje smo u svoje vrijeme protumačili (Mt 9,9; Mk 2,13—14; Lk 5,27—28). Iz ovog 
kazivanja izlazi da je njegovo drugo ime bilo Levi, ali se ono ne spominje na popisu, jer je Matej 
jedini od Dvanaestorice koji nosi to ime, tako da nije bilo pogibelji da ga se s kim zamijeni. 

Toma se, u četvrtom evanđelju, uvijek naziva »Blizancem« (11,16; 20,24; 21,2), što je u stvari 
prijevod s aramejskog (»teoma«), gdje upravo to znači. 

Dvojicu sinova Zebedejevih (Jakova i Ivana) Isus je nazvao »Boanerges«, što je malo 
nepravilna transkripcija dviju aramejskih. riječi, koje znače »sinovi buke« ili »gungule«. Evanđelje 
(Mk) to prevodi kao »sinovi groma«; mi bismo reki »Gromovi«. Neki misle da bi to ime moglo biti 
sinonim »revolucionarna« (J. Jeremias), nekog koji simpatizira sa strankom zelota. Najvjerojatnije je 
da se radi o familijarnom nadimku, kojim je Isus htio obilježiti njihov vatreni temperamenat (usp. Lk 
9,49.54). 

Najzamršeniji od svih jest Tadej. Najprije, jer se njegovo ime spominje jedino u popisima Mt i 
Mk, i to s posve nesigurnom predajom. U tekstu Mt postoje slijedeće varijante: Lebej, Tadej zvani 
Lebej, Lebej zvani Tadej, Juda Revnitelj, Juda Jakovljev (usklađenje s Lk). Nesigurnost se, dakle, 
kreće među ova tri imena: Tadej, Lebej, Juda. Ime koje mu odgovara u popisima Lk i Dj jest Juda 
Jakovljev (u oba popisa zauzima predzadnje mjesto). Pod tim imenom poznaje ga i četvrto evanđelje 
(Iv 14,22). Nema sumnje da se radi o istoj osobi; nesigurno je samo ime. U stara vremena se mislilo, 
da je apostol nosio sva tri imena, i zato su ga zvali »trinomos« (troimeni«). Danas mnogi misle da 
nije moglo biti tako, jer da su sva tri ova imena semitska, a da je u ono vrijeme bio običaj nositi uz 
židovsko grčko ili rimsko ime. Drugi naprotiv misle da se to ne može uzeti kao stalno pravilo. Pravo 
apostolovo ime bilo bi Juda (očevim imenom razlikuje ga se od izdajnika), a Tadej bi bio nadimak, 
koji se s vremenom nametnuo u jednom dijelu predaje, stoga što je kršćanskoj zajednici bilo 
antipatično ime Juda. 183 Jedino sigurno u cijeloj toj zbrci jest to da je, u času kad su bila redigirana 
naša evanđelja, predaja već bila nejasna, a to je, kako rekosmo, dokaz da je ustanova Dvanaestorice 
vrlo stara. 

Pučka pobožnost nema nikakve sumnje u tom pogledu: za nju je ovaj apostol »sveti Juda 
Tadej«. 


183 »... Ime Juda — kao što je prirodno — nije zvučilo dobro u prvobitnoj zajednici. Bilo bi vrlo razumljiva, da su, poslije 
uskrsnuća, drugog Judu iz zajednice zvali po njegovom prezimenu, koje gaje, osim što mu je bilo patronimik, još i 
razlikovalo od Jude Iskarijotskog. Prema tome, Lukina predaja sačuvala bi vlastito ime drugoga Jude, a predaja Markova 
njegov nadimak«: J. Jeremias. o. C, 271—272. 

Među Dvanaestoricom nalazi se i Šimum zvani Revnitelj (kod Lk i Dj) ili Kananac (kod Mt i 
Mk). Oba nadimka znače isto: prvi u grčkom obliku a drugi u aramejskom (»qanana« — revnost, 
žar). Radilo bi se o bivšem članu zelotske stranke, silovite političke stranke s ekstremnim 
nacionalističkim i proturimskim težnjama; bila je to stranka vrlo popularna u Isusovo vrijeme, 
osobito u Galileji, gdje je i nastala. Vidjeli smo kako neki povezuju s njim i sinove Zebedejeve. 
Drugi uključuju tu i Judu Iskarijotskog. 

Juda Iskariotski uvijek zatvara popis i uvijek je popraćen s uvredljivim nadimkom »izdajnik«. 
Prezime mu se redovito tumači u zemljopisnom smislu: »čovjek iz Keriota«, starog mjesta južne 
Palestine (Jš 15,25; Am 2,2). Možda je njegova obitelj potjecala odatle. U četvrtom evanđelju tako se 
naziva njegov otac Simun (Iv 6,71; 13,26); njemu bi to prezime došlo od oca. Ako je točna ta 
pretpostavka, izdajnik bi bio jedini Negalilejac među Dvanaestoricom. Isus ga je mogao upoznati 
boraveći u Judeji za vrijeme kratkog djelovanja poslije svog krštenja. Međutim, neki u nadimku 
»Iskarijotski« vide semitsku transkripciju riječi »sikarij«. 

»Sikariji« su bili ekstremistički pokret, još radikalniji nego zeloti, neka vrsta gradske gerile, 
oboružani kratkim nožem (latinski »sica«), kojega je bilo lako sakriti pod širokim istočnjačkim 
plaštem i kojim su, pri velikim okupljanjima ljudi, lako i neopazice ostavljali mrtvu na ulici neku 
prethodno odabranu žrtvu ... U toj pretpostavci, Juda bi bio bivši član te stranke ubojica, čijih se 
ideala u stvari nikad nije bio odrekao; i samu njegovu izdaju trebalo bi — prema ovoj pretpostavci — 
promatrati na toj pozadini političkog razočaranja u Isusovoj osobi. Ali, drugi se autori ne slažu s tom 
etimologijom. 

Iz teksta (Mk i Lk) jasno se razbire jedna stvar: da je Isus pozitivno izabrao Judu kao i ostale, s 
istim ulogama i prednostima kao i ostale. I ne samo to, nego će mu Isus još dati vrlo važnu službu u 
svojoj zajednici. S tim nam se otvara strašna Judima tajna; možda se kasnije navratimo na taj 
predmet. 

Društveni slog iz kojeg potječu Dvanaestorica jest nizak. Isto to treba reći o njihovoj kulturi 
uopće: vjerojatno nisu bili potpuni nepismenjaci (u seoskim sinagogama učilo se čitati i pisati), ali su 
bili uglavnom neuki i priprosti ljudi (usp. Dj 4,13). U ovom pothvatu nije se moglo računati s 
ljudskim sposobnostima; čovjek sada razumije zašto je Isus cijelu noć proveo u molitvi prije nego što 
se odlučio. 

Osim toga, Dvanaestorica su bili žrtve tako jako ukorijenjenih predrasuda, da su ove konačno 
bile jače nego sve njihovo iskustvo stečeno uz Isusovu, osobu. Kroz pune dvije godine, usko su 
živjeli s Isusom, dobivali su posebne poduke od njega, upoznali se izbliza s njegovim primjerom, 
poznavali njegove osjećaje i namjere..., i unatoč svemu tome, nikad ga nisu istinski razumjeli. 
Usprkos fizičkog zajedničkog života, Isus se sigurno uvijek morao osjećati usamljenim; to je sudbina 
velikih ljudi. Naravno, ovo preduskrsno iskustvo s Učiteljem dobro je došlo Dvanaestorici kasnije, 
kad su počeli razumijevati sve stvari. 

Za Petra znamo, da je bio oženjen; to isto treba reći za druge (izuzev možda Ivana), jer je brak 
normalna težnja židovskog muškarca. Neki su od njih sigurno imali djece. O nekima znamo da su 
još imali roditelje 


184 To bi potvrdila i 1 Kor 9,5, prema tumačenju koje mi izgleda vjerojatnije (»gynaika periagein« — »imati suprugu«, ne 
jednostavno »voditi sa sobom jednu ženu«); usp. A. Augustinovich, Colaboradoras de los apdstoles, u La Religion, 
Caracas, 10. i 12. svibnja 1978. 

(Jakov i Ivan). Sve to znači da su, prije nego što su ostavili sve, morali (srediti razine 
obiteljske probleme, a tako i profesionalna i poslovna pitanja. O nekima od njih imamo vijesti u 
evanđeljima. Iz tih vijesti možemo izvesti neke zaključke o značajkama njihovih osoba i 
temperamenata; bit će prilike da se o tome govori. Uz mnoge ljudske vrijednosti, bilo je i velikih 
nedostataka. Zbog svega toga, bila je to šarena skupina puna opreka. Ali usprkos svemu, živjeli su 
skupa bez sukoba, i uvijek, do zadnjeg časa, s jakim osjećajem zajednice. Vidi se da je izvanredna 
Isusova ličnost bila stalno čimbenik ravnoteže. 

3) OKOLNOSTI GOVORA NA GORI 
Mt 5,1—2; Lk 6,17a.20a 

Što se tiče vremena, stavljamo Govor u srpanj g. 28. Do ovog datuma doveo nas je niz 
događaja. I to je prikladan datum. S jedne strane, ne nalazimo se na samom početku javnog 
djelovanja: pretpostavlja se da je Isus već dovoljno predstavljen i da posjeduje dovoljno auktoriteta 
da i z razi neke ideje, koje su u mnogom smislu jasni prekid s prošlošću. S druge strane, ne nalazimo 
se daleko od početka djelovanja, pa su tako dobro smješteni neki stavovi, koji su u nekom smislu 
programatski. 

Što se tiče mjesta, izgleda da si protivurječe Mt i Lk. Prvi kaže da je Isus »uzašao« na brdo; 
drugi, da je »sišao«. U samoj stvari, nema nikakve protivurječnosti. Prethodni kontekst Mt jest 
»sažetak« Isusovog djelovanja za vrijeme jednog misionarskog izleta po Galileji. Po njemu samom 
ne bi se znalo gdje je Isus bio prije Govora. Jedino što se sigurno može izvesti iz Mt jest to da je 
Govor bio izrečen na nekom brdu; a na brdo se »uzlazi«. Točna oznaka nalazi se kod Lk, i, prema 
njemu, brdo Govora je ono isto gdje je Isus ustanovio Dvanaestoricu, samo što je poslije izbora 
»sišao« s tog uzvišenijeg mjesta na jednu »visoravan« istog brda, gdje je izrekao Govor. Brdo se 
nalazi blizu Kafamauma (usp. Lk 7,1; Mt 8,1.5). Razna mjesta blizu jezera mogla bi poslužiti za tu 
priliku. Mjesto gdje kršćanska predaja stavlja ovaj događaj nalazi se na sjevernoj obali jezera, 
nedaleko od njega, ali dovoljno izdignuto nad njim, na južnom rubu male visoravni, iza koje se (više 
na sjever) izdižu viša brda. 

S obzirom na slušaoce, to sigurno nisu mase, nego učenici. Oba evanđelista izričiti su u tom 
pogledu. I sami izraz »uzađe na brdo« daje nam naslutiti da se Isus želi osamiti od gomile (usp. Mk 
3,13; 6,46; 9,2). Isus to radi upravo »videći mnoštvo« (Mt). Kod Lk, Isus počinje blaženstva podižući 
pogled prema svojim »učenicima«. Matej je još detaljniji. 

Najprije, Isus »sjede«: sjedeći je nemoguće propovijedati velikim masama. Kad je sjeo, 
približuju mu se »učenici«, ne drugi svijet. Konačno, počinje »njih« podučavati... 

Oni koji drže da Govor sluša mnoštvo, oslanjaju se na Lk 6,17b—19, ali smo vidjeli da taj skup 
naroda spada na prethodni kontekst. Drugi se pozivaju na zaključak kojeg je Mt dodao Govoru, ali i 
taj tekst pripada prilično ranijem kontekstu. A treći navode riječi »pred narodom« Lk 7,1. Ali 
»narod« je ovdje vario relativan izraz, i može vrlo dobro predstavljati »veliko mnoštvo njegovih 
učenika« (Lk 6,17a), što sačinjavaju Isusovo slušateljstvo ovom prilikom; »učenici« na ovom mjestu 
nisu jedino Dvanaestorica, nego i šira skupina Isusovih sljedbenika. Naravno, to ne oduzima Govoru 
njegovu univerzalnu vrijednost. 


O tradicionalnom mjestu i svetištu Blaženstava usp. Baldi, Guida, 406—411. 

4) GOVOR NA GORI 
(SRPANJ G. 28) 

Mt 5—7; Lk 6,20—49 

OPĆE BILJEŠKE 

Ono što je poznato kao Govor na gori predstavlja srce Evanđelja, jer otkriva bitne oznake 
Kraljevstva Božjeg, one nove pravde 186 i onog novog duha, koje je Isus donio na svijet. To je Isusova 
novost koja još uvijek potresa svijetom; nikad se, ni prije ni poslije, nije čuo neki proglas ovih 
dimenzija i s ovakvom apsurdnom snagom. 

Govor se nalazi jedino kod Mt i Lk. Ima velikih razlika među njima, ali i tolikih sličnosti, da se 
razumno ne može sumnjati o njihovoj identičnosti, što najviše izaziva pažnju jest razlika u opsegu: 
kod Mt je triput duži nego kad Lk. Dva su razloga za to. Prvi, jer je Mt logičan »sistematizator«, koji 
često skuplja na jednom mjestu stvari rečene ili učinjene u raznim prilikama; tako se razne stvari, 
koje su sada dio Govora kod Mt, nalaze u drugim povijesnim kontekstima kod Lk. Drugi razlog: Lk 
piše za Nežidove i zato ne stavlja u svoj govor one teme koje se odnose na tipično židovsku sredinu, 
te su bez interesa ili bi ostale nerazumljive za. njegove čitatelje. 

Je li Govor na gori izvoran? Danas je nemoguće izbjeći to pitanje. Mnogi modemi tumači, pa i 
katolički, misle da se radi o čisto redigiranom sastavku. Prema tome mišljenju, Isus nije održao 
nikakvog govora te vrste, nego su evanđelisti (misli se kon kr etno na Mt) skupili nekoliko Isusovih 
»logia«, izvorno nezavisnih jednog od drugoga, i uobličili ih u jednu cjelinu didaktičko-govorničkog 
značaja, s teološkom nakanom, da nam pruže usredotočeno ono najhitnije od Isusove nauke o navoj 
ekonomiji spasenja... A s druge strane opet se govori o manjku logičnog jedinstva među raznim 
dijelovima cjeline ... 

Dosljedno tome, Govoru se ne bi maglo odrediti nikakvo kronološko mjesto, ni ovaj kontekst 
gdje ga mi stavljamo, niti ikoji drugi. 

U ovoj pretpostavci, Govor, naravno, ne bi ništa izgubio od svoje vrijednosti, jer bi njegov 
sadržaj u svakom slučaju poticao od Isusa. Međutim, tako ekstremno držanje čini nam se pretjerano. 
U prvom redu, spomenuti manjak logičnog jedinstva (koji uostalom nije tako potpun kao što neki 
misle) išao bi protiv te teze: dokazivao bi, da onaj koji je povezao te razne dijelove nije imao jasne 
ideje o onome što je želio. Zatim, trebalo bi istumačiti slijedeće sigurne činjenice: da oba evanđelista 
imaju Govor više-manje u istom povijesnom kontekstu (prvih mjeseci javnog djelovanja); da se 
sadržaj Lk (6,20—49) nalazi u potpunosti kod Mt, i skoro istim redoslijedom: da posve očito jedan 
ne zavisi od drugoga, nego da oba zavise od istog spomena sačuvanog u katehezi. Konačno, 
spomenuta se pretpostavka ne oslanja ni na kakav odlučan razlog, koji bi nas primorao da se 
odreknemo onoga što je bitno u sadašnjoj redakciji. 

Stoga mi ostajemo pri tome daje Isus izvorno izrekao ovaj Govor u ovoj povijesnoj prilici (niz 
događaja doveo nas je do srpnja g. 28), premda ne u cijelosti kako se danas nalazi kod Mt. Poteškoća 
je upravo u tome da se odredi što je ovdje izvorno pripadalo Govoru, a što su nezavisni Isusovi 


186 O novoj pravednosti Kraljevstva, u širem evanđeoskom kontekstu, usp. Aiuguistmovich, Jesus y la politica, 134—139. 

izričaji, koje je evanđelist doveo u ovu cjelinu. Za to bi morali biti slijedeći kriteriji: 

— izvorno pripadaju Govoru svi oni dijelovi Mt koji imaju paralele kod Lk; 

— izvorno pripadaju Govoru svi oni dijelovi Mt kojih uopće nema kod Lk; 

— ne pripadaju izvorno Govoru oni dijelovi Mt koje Lk donosi u drugom kontekstu. 

U ovom zadnjem pravilu ima iznimaka. Na primjer, Mt 5,18 puno bolje stoji u kontekstu 
Govora nego u Lk 16,17. To isto treba reći o Mt 5,31—32 u odnosu na Lk 16, 18 (kod Mt je jedna od 
antiteza »a ja vam kažem«; tema će se ponoviti, u drugim okolnostima, u Mt 19,9; Mk 10,11—12). 

U skladu s gore rečenim, treba isključiti iz Govora (jer mu nisu izvorno pripadali) slijedeće 
odlomke Mt: 

1) Mt 5,13—16: sol zemlje i svjetlo svijeta; usp. Lk 14,34—35; 8,16; 11,33 (Mk 9,50; 4,21). 

2) Mt 5,25—26: pomiriti se na vrijeme; usp. Lk 12,58—59. 

3) Mt 6,9—15): Očenaš; usp. Lk 11,1—4. 

4) Mt 6,19—34, veliki odsjek s nekoliko tema (pravo blago; oko, svjetiljka tijela; Bog ili 
bogatstvo; pouzdanje u Boga), koji se kod Lk nalazi u raznim kontekstima: 12,33—34 (Mt 6,19— 
21); 11,34—36 (Mt 6,22—23); 16,13 (Mt 6,24); 12,22—31 (Mt 6,25—34). 

5) Mt 7,7—11: moć molitve; usp. Lk 11,9—13. 

6) Mt 7,13—14: dva puta; usp. Lk 13,23-24. 

7) Mt 7,28—29: evanđelistov zaključak; već smo vidjeli da pripada drugom povijesnom 
kontekstu. 

Prema tome, predmnijevani izvorni sadržaj Govora bio bi slijedeći: 


Mt 

Lk 

5,3—12 

6,20b—26 

5,17—19 

— 

5,2 

— 

5,21—24 

— 

5,27—30 

— 

5,31—32 

— 

5,33—37 

— 

5,38—42 

6,29—30 

5,43—48 

6,27—28.32—36 

6,1 

— 

6,2—4 

— 

6,5—8 

— 

6,16—18 

— 

7,1—5 

6,37—38.41—42 

7,6 

— 

7,12 

6,31 

7,15—20 

6,43—44 

7,21—23 

6,46 

7,24—27 

6,47—49 


Na osnovu ovih odlomaka moguće je izraditi više-manje logičnu skicu Govora. Pretjerano je reći da 
nema nikakve logične veze među raznim dijelovima Govora. Stvar je u tome što mi od semitskog 
učitelja zahtijevamo 

zapadnjačku akademsku logiku. Osim toga, bilo bi smiješno pretpostaviti, da današnji tekst 
predstavlja izvorni govor Isusov. Ovo je sažetak glavnih ideja; kompendij za katehezu. Kostur koji 
nema mesa. Nedostaju osobito prelazi, koji prvenstveno daju logičnu vezu idejama. Danas je 
potrebno upotpuniti u duhu tu prazninu, a to nije nemoguć posao. 

Govor se sastoji od Uvoda, Glavnog dijela i Zaključka. 

UVOD se sastoji od blaženstava, kojih, prema raznim tumačenjima, ima osam, sedam, devet ili 
čak deset. Blaženstva su putevi koji vade do Kraljevstva Božjeg (najveće čovjekove sreće), u skladu s 
raznim vidicima ovog života. Luka ima četiri blaženstva i četiri žaljenja, ali ova zadnja predstavljaju 
samo negativnu stranu iste stvarnosti (Mt 5,3—12; Lk 6,20b—26). 

GLAVNI DIO Govora ima dva dijela: jedan više teoretski a drugi praktični (Mt 5,13—7,23 i 
Lk paral.). 

I. PRVI DIO naglašava, da je savršenija nova pravednost nego stara, sadržana bilo u 
Mojsijevom zakonu bilo u farizejskoj duhovnosti (Mt 5,17—6,13 i Lk paral.). 

1) Sto se tiče Mojsijevog zakona (S. Z.), Isus najprije tvrdi da on nije došao da ukine 
zakon (naprotiv, njegova je moralna obaveza uvijek na snazi), nego da ga usavrši (Mt 5,17—19); 
zatim izjavljuje načelo bitne prednosti nove pravednosti u usporedbi sa starom (Mt 5,20), što je 
osnovna tema cijeloga Govora. Da to dokaže, Isus izabire nekoliko posebnih tema, koje sačinjavaju 
cijeli niz antiteza: 

a) U zakonu se zabranjuje slobodno, vanjsko i izvršeno ubojstvo; sad se zabranjuje i srdžba, 
koja po sebi vodi do ubojstva (Mt 5,21—24). 

b) U zakonu se zabranjuje preljub; sada se zabranjuje i svaka nečista želja (Mt 5,27—30). 

c) U zakonu se, pod nekim uvjetima, dozvoljava rastava; sada je apsolutno zabranjena (Mt 
5,31—32). 

d) U zakonu se zabranjuje kršenje prisege; sad se zabranjuje zakletva uopće (Mtro mira (Mt 
5,38—42; Lk 6,29—30). 

e) U zakonu ljubav prema bližnjemu odnosi se na one koji se na bilo koji način mogu smatrati 
prijateljima; novo pravilo zahtijeva ljubav i prema neprijateljima, po primjeru nebeskog Oca, koji u 
svojoj dobrohotnosti ne pravi razlike između dobrih i zlih (Mt 4,43—48; Lk 6,27—28.32—36). 

2) Sto se tiče farizejske duhovnosti (pojam svetosti u židovstvu), odmah se izjavljuje 
opće načelo, da se naša djela ne smiju vršiti da nas ljudi hvale, nego isključivo radi Boga (Mt 6,1). 
Ovo se načelo primjenjuje osobito na ova tri glavna elementa židovske pobožnosti: 

a) Milostinja: treba je činiti bez razmetanja, diskretno, misleći jedino na Očevu nagradu (Mt 
6,2—4). 

b) Molitva: mora isto tako biti neupadna, ponizna, dajući veću važnost unutarnjem stanju duše 
nego vanjskom mnoštvu riječi (Mt 6,5—8). 

c) Post: treba biti tako diskretan, da ne svraća pozornost na sebe, radije popraćen znakovima 
veselja, što je plod prisutnosti Očeve, koji sve vidi (Mt 6,16—18). 

II. DRUGI DIO Govora (parenetički dio) sadrži nekoliko praktičnih preporuka, koje 
moraju karakterizirati novog učenika Kraljevstva. 

1) Ne suditi, da ne budeš suđen; ne gledati na tuđe nedostatke (možda nevažne), zaboravljajući 
na vlastite vrlo velike (Mt 7,1—5; Lk 6,37—38.41—42). 

2) Ne obeščastiti. svetinje; svinje znaju samo pogaziti i zdrobiti biserje (Mt 7,6). 

3) Držati se zlatnog pravila ljudskog vladanja: činiti drugima što bismo željeli da se nama učini 
(Mt 7,12; lik 6,31). 

4) Čuvati se lažnih proroka, koji se obično predstavljaju sa zamamnom vanjštinom; da ih 
možemo prepoznati, treba gledati na plodove koje donose, jer nije moguće da dobro stablo urodi zlim 
plodovima, ni obratno (Mt 7,15—20; Dk 6,43-14). 

5) Istinski učenici treba da traže i da služe Gospodinu ne riječima, nego djelima, ne 
formalistički, nego životom predanja u volju Božju. Najblistavija djela nemaju vrijednosti pred 
Bogom, ako ne proizlaze iz te pobude i s toga stanovišta (Mt 7,21—23; Lk 6,46). 

ZAKLJUČAK Govora ima oblik isporedbe ili parabole. Isusove stavove, izložene u ovom 
programu nove savršenosti, nije dovoljno samo čuti, nego ih treba provesti u djelo. Onaj koji ih 
ispuni u svom životu, sličan je pametnom čovjeku koji gradi svoju kuću na dobrim temeljima, tako 
da nema oluje koja bi joj mogla naškoditi; onaj koji samo čuje, ali ne provede u djelo, sličan je 
nerazboritom čovjeku koji gradi kuću na pijesku, i tako je izlaže pogibelji potpunog rušenja pri prvoj 
oluji koja nadođe (Mt 7,24—27; Lk 6,47—49). 

Prema tome, ovo je grafički nacrt Govora na gori: 

Mt 5.3—12; Dk 6,20b—5 

Opće izjave 

a) Ubojstvo 

b) Preljub 

c) Rastava 

d) Kršenje prisege 

e) Zakon osvete 

f) Ljubav bližnjega 


Opće načelo 

a) Milostinja 

b) Molitva 

c) Post 


Mt 5,17—20 
Mt 5,21—24 
Mt 5,27—30 
Mt 5,31—32 
Mt 5,33—37 

Mt 5,38—42; Dk 6,29—30 
Mt 5,43—48; Dk 6,27—28 


Mt 6,1 
Mt 6,2—4 
Mt 6,5—8 
Mt 6,16—18 


| ZAKLJUČAK 


1) Ne suditi 

2) Ne obeščastiti 
svetinje 

3) Zlatno pravilo 

4) Lažni proroci 

5) Pravi učenici 


Mt 7,1—5; Dk 6,37—38. - 
Mt 7,6 

Mt 7,12; Lk 6,31 
Mt 7,15—20; Dk 6,43—14 
Mt 7,21—23; Dk 6,46 

Mt 7,24—27; Lk 6.47—4 


Pri izlaganju držat ćemo se ovog nacrta. 

Ostalo bi još da nešto reknemo o osnovnom smislu ili osnovnoj ideji Govora na gori. I tu ima 
mnogo mišljenja. Mislimo da je dobro pogođeno ono 

što je u svoje vrijeme već pisao o. Prat: »Neki su ga nazvali Ustavom kršćanstva, ali to nije neki 
zakonik, koji bi se mogao primijeniti za neko političko pa ni religiozno vršenje vlasti. Isto tako, nije 
to neki kratki priručnik kršćanske vjere, jer tu ne nalazimo ni nauka o otkupljenju, o sakramentima, o 
Crkvi, o eshatologiji; niti tu nailazimo moralnu raspravu, jer se ne određuju dobro granice između 
prava i dužnosti i ne razlikuju se zapovijedi od savjeta. Govor na gori pravilo je moralnog 
savršenstva, koje se nudi svima onima što teže za Kraljevstvom Božjim i žele usvojiti njegov duh ... 
Bitna je tema tu kršćanski duh, suprotstavljen židovskom duhu. Krist određuje taj duh pomoću dviju 
suprotnosti: između starog zakona što ga novi zakon milosti popravlja, popunja i preobražava; i 
između idealne savršenosti s kojom su se zadovoljavali farizeji, smatrani savršenim obrascima 

187 

židovske duhovnosti« 


5) BLAŽENSTVA 
(GOVOR : UVOD) 

Mt 5,3—12; Lk 6,20b—26 

Blaženstvo, ovdje, znači sreću, i u isto vrijeme čestitanje na sreći. Sreća nije isto što i užitak. 
Užitak se sastoji u zadovoljenju neke pojedinačne i časovite želje, dok sreća znači najviše 
zadovoljenje cijeloga bića, nakon čega više nije moguće željeti ništa bolje. U blaženstvima Isus 
pokazuje gdje se nalazi ta najveća sreća i čestita onima koji se nalaze u tom stanju. 

To su najapsurdniji i z razi koje je ikad čulo ljudsko uho. Sve se nalazi ondje gdje ne bi trebalo 
biti. Sve je ono što nije. Potpuna revolucija vrijednosti. Sve postavljeno naglavce. Blaženstva su 
neprihvatljiva za čovjeka koji gleda samo na zemlju. Mi se kršćani ne trebamo čuditi što ih ljudi 
odbacuju kao neostvarive utopije romantičara, kao opsjenarske iluzije zanesenjaka, kao projekcije 
duševnog stanja rezignacije i straha slabog čovjeka koji se boji života. Ovdje nema ničega što bi 
mogao probaviti obični želudac. 

Blaženstva su najveća Isusova »ludost«, i njih mogu prihvatiti samo oni koji su se duboko 
usaglasili s njime. A za nas koji vjerujemo, ona znače najviši domet ljudskog duha. I uprkos ovom 
prividnom besmislu, ovo je najstvarnija vizija rješenja ljudskih problema. 

Ima mnogo kritičkih pitanja u vezi s tekstom blaženstava. Mi ćemo samo kratko natuknuti neka 
od njih; ono najnužnije što iziskuje narav našeg rada. 

Radi li se o istoj temi kod Mt i kod Lk? Treba reći da, usprkos velikim razlikama među njima 
dvojicom; razlike koje ne mogu zasjeniti osnovni sklad u najvažnijim stvarima. 

Ove razlike postavljaju pitanje izvornosti: koja od ovih dviju recenzija predstavlja bolje 
izvornik što ga je Isus izrekao. Kao uvijek u takvim slučajevima, mišljenja su podijeljena, i sva se 
oslanjaju na dobre dokaze. Nama izgledaju puno uvjerljiviji razlozi u korist Luke. 

Kod Lk govor je izravan, u drugoj osobi, što Govoru daje značaj nagovora, što je u stvari i bio, 
sudeći po uvodnim okolnostima. Kod Mt, naprotiv, govor je bezličan, u trećoj osobi, što pomalo 
sliči na izricanje kakve teorije, i daje naslutiti da se radi o razradi izvornika. Značajno je da i Mt rabi 
izravni govor u rr. 11—12. 


187 Jesus-Christ, Pariš 1933,1, 268. 

188 To ne znači, da su siromasi i bogataši ovoga nagovora prisutni među slušateljima i da se Isus obraća izravno njima. 
Njegovi su slušatelji ovdje njegovi učenici, ali je doseg njegovih riječi očito sveopći. 

Kod Lk postoje samo četiri Blaženstva, dok ih kod Mt ima barem dvaput toliko. Mislimo da je 
broj četiri izvoran. Luka nije imao nikakvog razloga da izbaci druga četiri blaženstva, ako su izvorno 
postojala. Vidjet ćemo, da je Mt imao razloga da nadoda još nekoliko onim četirima, koja su mu 
zajednička s Lk. 

Broj četiri potvrđuju četiri »Jao« ili »Nesreće« kod Lk. Ne radi se o prokletstvu, nego o 
sažaljenju; oprečno čestici. Neki ih smatraju stranim tijelom u ovom kontekstu i, prema tome, 
evanđelistovim dodatkom, s namjerom da se kontrastom pojača snaga blaženstva. Nama se naprotiv 
čini, da vrlo dobro stoje tu gdje jesu. Ovaj stil (navještaj nesreća pokraj sretnih obećanja) je prilično 
čest u Bibliji. A ovdje ona ne samo da pojačavaju misao blaženstava, nego im još daju i posebnu 
nijansu, koja je po našem mišljenju vrlo važna (kako ćemo kasnije vidjeti). 

Kod Lk, stvarnosti o kojima se radi spominju se bez daljnjega, što je znak izvornosti, dok Mt 
rabi kvalifikativne dodatke (siromah »duhom«, glad i žeđ »pravednosti«, čisti »u srcu«), što već znači 
neko tumačenje. 

Zbog te činjenice, blaženstva kod Lk polaze od kon kr etnih nesretnih događaja u sadašnjosti, 
naviještajući sretnu promjenu u budućnosti, dok su kod Mt ove kon kr etne situacije pretvorene u 
stalne unutarnje stavove ili kreposti, koje moraju posjedovati svi oni koji žele pripadati Kraljevstvu 
Božjem, u skladu s cijelim kasnijim sadržajem Govora. Mateju su blaženstva cijeli sustav moralnih 
imperativa, na kojima se osniva nova epoha spasenja. Razumije se, da pod takvim vidnim kutom 
Matej nije mogao prihvatiti Lukine Jao. I razumljivo je da je na četiri Blaženstva, koja su mu 
zajednička s Lk, nadodao još neke druge: da upotpuni sliku. Ali ova druga Blaženstva nisu njegova 
izmišljotina; njegova je jedino redakcija, ali sačinjena na temelju Isusovih izričaja izgovorenih u 
drugim kontekstima; radi se o temama, koje je Isus dotakao više puta i na razne načine. 

S obzirom na Matejeva blaženstva, svi se ne slažu ni u njihovom redoslijedu ni u broju. Neki 
tekstovi imaju blaženstvo »krotkih« u r. 4. (bilo bi drugo po redu), dok ga većina njih ima u r. 5. 
(treće po redu). Uprkos toj većini, neki autori radije ga stavljaju u r. 4, jer bi tako dolazilo neposredno 
iza blaženstva siromašnih; u stvari, bilo bi to isto blaženstvo, samo razdvojeno ili jednostavno 
ponovljeno drugim riječima, po poznatom postupku biblijskog paralelizma. Na taj način bilo bi 
isključeno to blaženstvo (već sama nesigurnost u smještanju išla bi protiv njegove autentičnosti). Ako 
se još spoje u jedno reci 10. ili, dobio bi se broj od sedam Blaženstava, koji bi bio autentični 
Matejev broj, u skladu s karakteristikama ovog evanđelista. 

Nama se čini bolje ostaviti ovo blaženstvo ondje gdje ga ima većina tekstova (r. 5) i smatrati ga 
kao posebno blaženstvo: u stvari, nije istina da jednostavno ponavlja blaženstvo siromašnih, nego mu 
dodaje novu nijansu. S druge strane, očito je, da r. 11. nije nikakvo posebno blaženstvo, nego 
kon kr etna primjena blaženstva sadržanog u r. 10. Na taj način, nema devet blaženstava; ostajemo kod 
klasičnog broja osam. 

U našem pregledu slijedit ćemo redoslijed Lk u blaženstvima koja su mu zajednička s Mt, 
zatim ćemo nadodati ona koja su vlastita Mt. Ali je važno odmah napomenuti, da ova razna 
blaženstva ne pretpostavljaju različite vrste osoba, nego da se uvijek radi o jednoj te istoj kategoriji, 
to jest o siromasima, samo što ih se promatra pod raznim vidovima i u raznim situacijama njihova 
života. Prema tome, glavno je blaženstvo ono prvo (ostala su samo njegove potanje oznake), i njemu 
ćemo zato posvetiti veću pažnju. 

1) Blago siromasima (Lk 6,20b; Mt 5,3). — Lk kaže jednostavno: »Blaženi (vi), siromasi, jer je 
vaše Kraljevstvo Božje!«. Riječ »siromah« upotrijebljena 

je naprosto, bez ikakve oznake, što znači da se radi o zbilja siromašnima, o pravoj sirotinji. I to 
ne u onom prvotnom smislu: osobe koja »malo« posjeduje, nego u smislu čovjeka koji »gladuje« (r. 
21): siromašni bijednici, oni koji nemaju ni najelementamijih stvari da bi mogli živjeti ljudskim 
životom, oni kojima je potrebna tuđa pomoć da mogu preživjeti. 

Za takve osobe Isus izjavljuje da su blaženi i čestita im na tome. 

Kolika sablazan! 

Bilo bi uistinu sablažnjivo i nepodnosivo protuslovlje, kad bi se Isusove riječi shvatile u 
smislu proglašavanja blaženim siromaštva i bijede, uzimajući u obzir samo prvi dio izreke (blago 
siromasima). Kao da bi Isus proglasio blaženim siromahe zato što su siromasi; kao da bi im čestitao 
na tome što im manjka sve potrebno za pravi ljudski život. 

Ovdje se ne proglašava blaženim siromaštvo, nego odnos koji može postojati između njega i 
Kraljevstva Božjeg; drugi dio izreke određuje smisao cjeline. 

Siromaštvo je izjalovljenje namjera Božjih s obzirom na čovjeka, zlo protiv kojega se valja 
boriti: to je stalna teza cijele Biblije. Kad se Isus proglašava Mesijom siromaha, neizravno označuje 
siromaštvo kao zlo, protiv kojega je došao da se bori; smisao njegovog mesijanskog poslanja, uz 
ostalo, jest i borba u korist siromaha (o odnosu između Isusa i siromaha već smo govorili na drugom 
mjestu). Siromaštvo ponižava, sramoti i obeščovječuje Čovjeka. Mesijansko je doba doba 
rehabilitacije siromaha, doba ponovnog uspostavljanja njihovih izvornih i neotuđivih prava: ono 
stavlja sebi u dužnost da oslobodi siromaha od njegova siromaštva i da mu povrati njegovo ljudsko 
dostojanstvo. 

U prvom blaženstvu Isus kaže upravo to: da je došlo ovo vrijeme rehabilitacije. Blago vama, 
siromasi, jer vam se konačno otvara stvarna perspektiva oslobođenja! 

Glagolsko je vrijeme prezent (sadašnje): jer »je« vaše Kraljevstvo Božje. Ne radi se o 
obećanju za budućnost, nego o sadašnjoj stvarnosti. Ne radi se o jeftinom tješenju, obećavajući 
vječnu sreću na nebu kao nagradu za bijedu pretrpljenu u ovom životu; kad bi se Isusove riječi tako 
razumjele, stvarno bi bile vjerska demagogija i opijum naroda. Dakle, nije tako, nego je sreća već 
sadašnja, jer je sadašnje i posjedovanje Kraljevstva. U tom istom smislu treba shvatiti i future 
(buduća vremena) slijedećih blaženstava; radi se o prezentskim futurima; kod govorničkog stila, ne 
može se zahtijevati akademska strogost u upotrebi vremena. 

Blaženstva nisu otuđujuće bježanje od stvarnosti. 

Siromasi, dakle, nisu blaženi zbog svog siromaštva, nego zbog onoga što za njih znači 
Kraljevstvo Božje. Odsada, otkako se otvorilo mesijansko doba, blago siromasima, utoliko što su oni 
povlašteni u Kraljevstvu (Lk 4,18; Iz 61,1), jer im Kraljevstvo pripada i brinut će se za njih. Svi oni 
koji vjeruju u Kraljevstvo, borit će se da ih oslobode od njihovog siromaštva. Svi oni koji prihvaćaju 
Božju vladavinu u svijetu, borit će se protiv nepravde, koja je korijen siromaštva. Blago siromasima, 
jer odsada neće više biti prepušteni svojoj zloj sudbini. Blaženi, jer su se bitno izmijenili izgledi 
njihova stanja. 

Samo što ovdje treba napomenuti, da Kraljevstvo, objektivno, pripada svim siromasima, ali 
svi siromasi ne pripadaju Kraljevstvu. Ima puno siromaha za koje Kraljevstvo ne znači ništa; ne 
krivnjom Kraljevstva, nego zbog njihovog stava prema njemu. Nisu blaženi svi siromasi. Ima puno 
siromaha za koje ne postoje više stvarnosti nego što je kruh; koji su isto tako 

pohlepni, otimači, egoisti i nasilnici kao i bogataši; koji se ne uzidaju ni u koga drugog osim u 
same sebe. Postoje milijuni siromaha koji ne priznaju, da bi se mogli osloboditi od svog siromaštva 
metodama Kraljevstva, nego koji isključivo vjeruju u svoju revoluciju sile. Isus je to znao; on nije 
bio nikakav sanjar, koji hoda po oblacima. Onaj koji mu je dao zaušnicu na (sudu, nije bio neki 
bogataš, nego siromašan proleter, jadan proleter (Iv 18,22). Ovakvog siromaha Isus nije mogao 
nazvati blaženim. 

A Isus govori o siromasima koji su blaženi; tj. o onima koji pripadaju Kraljevstvu, koji 
vjeruju, nadaju se i pouzdavaju se u njega. Neizravno, Isus želi reći upravo to da je najveća sreća 
pripadati Kraljevstvu Božjem; odatle će izaći sve drugo, uključivši tu i oslobođenje od siromaštva. 

Tako ovo Lukino blaženstvo govori izričito o materijalnom siromaštvu, ali prešutno ima u 
vidu i duhovni smisao siromaštva. Nije moglo biti drukčije, jer Isus ovdje ne govori kao moderni 
sociolog, nego kao biblijski čovjek. A Biblija, kad govori o siromasima, misli naravno na siromahe u 
društvenom smislu, ali misli isto tako na »Jahvine siromahe«, koji se spontano rađaju iz društvenog 
siromaštva: to su oni koji su na temelju svoje vlastite neimaštine iskusili, da materijalno imanje nije 
sve i da mora postojati nešto drugo i više, što je u stanju zadovoljiti našu žudnju za srećom; da su 
ljudska sredstva vrlo ograničena, i da se stoga naše pouzdanje ne može definitivno usredotočiti na 
čovjeka; to su oni, koji se radi svog društvenog stanja osjećaju malenim i poniznim, otvarajući tako u 
svom srcu mjesto za Boga, pouzdavajući se i ufajući se u njega. 

Da se u tekstu Lk podrazumijeva ovaj duhovni smisao, jasno je i iz odgovarajućeg »jao!« 
(kontrastom) u r. 24. Tu se izražava žaljenje nad bogatašima, ali ne nad bogatašima uopće, nego nad 
onim bogatašima koji su u ovom životu dobili svoju utjehu; to jest nad onim koji ne znaju ni za što 
drugo nego za svoja vlastita sredstva, koji se ne pouzdavaju ni u koga više nego u svoja vlastita 
sredstva, koji se osjećaju puni samih sebe. To su bogataši »duhom«; oni koji imaju bogatašku dušu; 
na taj su način bogati i mnogi sociološki siromasi. Kao što smo prije napomenuli, ovi »jao« dodaju 
Blaženstvima važnu nijansu. 

A to što se kod Lk podrazumijeva, Mt stavlja naprijed: siromašni »duhom« (u duhu, po 
duhu); oni koji posjeduju duh ili dušu siromaha. S ovim se ne čini izdaja Isusovoj misli kako je 
izražena kod Lk; radi se jednostavno o drugom licu medalje. Mt misli izravno na »Jahvine 
siromahe«, na ponizne čedne, na neumišljene, na one koji prihvaćaju da Bog vlada u njihovom 
životu, na one koji se pouzdaju i ufaju u Boga... 

Evanđeliste treba uvijek čitati u biblijskom kontekstu. Na taj način, i kad bi Mateja čitali 
samog, bez obzira na Luku, ne bismo imali pravo smatrati da on otuđuje. Za biblijskog čovjeka, 
duhovno siromaštvo ne isključuje materijalnoga, nego ga pretpostavlja; materijalno je siromaštvo sok 
u kojem se kuha ono duhovno; vrlo važan podatak za kršćansku ascetiku. S druge strane, duhovno 
siromaštvo vodi do materijalnog: osposobljava čovjeka da vidi društvenu ulogu privatnog vlasništva, 
da se odrekne svojih vlastitih stvari u korist drugih, da bude efektivno velikodušan odricanjem ... 

Već smo napomenuli da Mt mijenja vidni kut pod kojim se promatra siromaštvo. Ono više nije 
situacija u životu, kao bod Lk, nego (shvaćeno u duhovnom smislu) krepost, neophodno potrebna da 
se može pripadati Kraljevstvu Božjem: potrebno je imati dušu siromaha, da se može ući u 
Kraljevstvo Božje... 

Ovo je blaženstvo možda najneprobavljivija riječ cijelog Evanđelja. Misliti da se može biti 
sretan trpeći siromaštvo jest nešto što ne ide s naravnim 

zdravim razumom. Čovjek sanja o tome kako će biti bogat da bude sretan. Isus kaže sasvim 
protivno tome. To će moći razumjeti jedino onaj koji se već obratio Isusu; inače će to odbaciti kao 
utopiju, kao nesmisao ili kao otuđujuće licemjerje. 

Siromaštvo je, u sebi, zlo, nešto neljudsko i odbojno. Ali je neizbježivo u sadašnjem sastavu 
našeg svijeta (Iv 12,8), kao bolest, ili potres, ili smrt. Ne radi se tu ni o kakvom fatalizmu, nego o 
realističkom gledanju na svijet koji se razvija, koji je na putu usavršavanja u pravcu Kraljevstva. Ali, 
siromaštvo nije apsolutno zlo, kaže Isus, nego se čak može pretvoriti u sreću, koju daje posjedovanje 
Kraljevstva... 

Budući da je siromaštvo zlo, protiv njega treba se boriti na svim razinama, po primjeru 
Isusovom, koji se borio protiv zla vlastite smrti. Ali nekada se može iscrpiti sve što poduzmemo da 
se oslobodimo siromaštva, a da to ne postignemo. U tom času možemo misliti da ta činjenica mora 
imati neki smisao u općem planu Božjem (nama nerazumljivom i često odbojnom), i da je možemo 
prihvatiti kao izraz njegove volje u ovom času, po primjeru Isusovom, koji je prihvatio zlo vlastite 
smrti pokoravajući se Božjoj odredbi (usp. Mt 26,39). Naravno, ovo prihvaćanje nije isto što i 
fatalistička rezignacija, ukoliko se ne odričemo boriti se u budućnosti; protiv zla treba se uvijek 
boriti; ni »Jahvini siromasi« u psalmima nikad se pasivno ne pomiruju sa svojim stanjem; uvijek se 
nadaju i teže za boljom budućnošću. Ali onaj koji na ovaj način prihvaća siromaštvo, pokazuje da ga 
je materijalno siromaštvo dovelo do duhovnoga, i da po njemu već pripada Kraljevstvu; a to je 
najveća sreća za kojom je moguće težiti. 

Ovakav stav pred prisilnim siromaštvom znači da se kon kr etno preoblikujemo u Isusa, koji se 
pokorava Božjem planu. Dobrovoljno je siromaštvo, naprotiv, preoblikovanje u Isusa po njegovoj 
ljubavi, koji se, iako bogat, radi nas učinio siromašnim, da bismo se mi mogli obogatiti njegovim 
siromaštvom. (2 Kor 8,9). 

Uvijek ona ista ludost: boriti se protiv siromaštva prihvaćajući ga... Svatko može reći što 
hoće, ali to je ipak jedini realistički izgled za rješenje problema bijede u svijetu. Sve dok čovjek ne 
dođe na ovaj duh darežljivosti, odricanja, podjele, pravde, (duh Kraljevstva), sve će revolucije ostati 
kratkih ruku. 189 

Proživljen primjer ovog blaženstva jest sam Isus; ali o tome kako je on proživljavao 
siromaštvo govorit ćemo u svoje vrijeme. 

2) Blago gladnima (Lk 6,21a; Mt 5,6). — Kod Lk, proglašavaju se blaženim (i čestita im se 
kao takvim) oni koji sada gladuju, jer će se nasititi. 

Ne uvodi se ovdje neka nova kategorija osoba. Oni koji gladuju, to su još uvijek oni isti 
siromasi iz prvog blaženstva, samo promatrani u njihovom glađu (neimaštini najpotrebnijih dobara 
za život). I taj glad je »sada«; konkretno sadašnje stanje, ali stanje koje se mora promijeniti. 

Glad je zlo pa Isus nije mogao čestitati siromasima zato što gladuju. Gladni su proglašeni 
blaženim ne zbog svoga glada, nego radi sigurnog izgleda da će se nasititi. Taj je izgled već otvoren; 
kako rekosmo, futur je ovdje prezentski futur. Kao što u prvom blaženstvu Isus ne obećaje dati 
bogatstva siromasima, tako ni ovdje ne obećaje dati kruha gladnima, nego im naviješta, da se otvorila 
nova epoha spasenja, kad će se ljudi boriti da oni imaju kruha. To je promjena sudbine, zbog koje 
zaslužuju da im se čestita. 


189 O toj temi usp. također A. Ajugustinovich, Las tentaciones del cristia.no de hoy, 169—181; Jesus 
y la politica, 143—148. 

Odgovarajući »jao!« (r. 25a), kao u prethodnom slučaju, donosi neke nove nijanse duhovnog 
značaja. Izražava se sažaljenje nad onima koji su »sada« »siti«, koji u ovom životu nemaju nikakvih 
poteškoća, koji se daju na puno uživanje svog materijalnog blagostanja; ali ne zato što bi te stvari 
bile zle u sebi, nego zato što su od uživanja učinili jedini smisao svog života, ubijajući u sebi svaku 
višu težnju, isključujući se iz Kraljevstva, koje je jedino u stanju zadovoljiti istinsku glad ljudske 
duše. Ovdje se Lk prikučuje Mt. 

Kod Mt, glad se pretvorio u glad i žeđ »pravednosti«. Ne misli se izravno na društvenu 
pravdu, nego na biblijski pojam pravde, koja je isto što i svetost, traženje Božje volje, uključenje u 
božanski plan .... što opet sve zahtijeva društvenu pravdu. 

Potrebno je stalno imati na pameti Matejevo gledanje na blaženstva kao na skup kreposti, 
neophodno potrebnih za Kraljevstvo Božje. U prvom blaženstvu zahtijevala se potpuna duhovna 
sloboda pred materijalnim dobrima. Kad je jednom ispunjena ta prva pretpostavka, kad se čovjek; 
već oslobodio te prepreke, traži se sada od njega da stalno teži za svetošću ako želi pripadati 
Kraljevstvu. Čestita se onima koji imaju takvu dispoziciju, jer je, s druge strane, jedino Kraljevstvo u 
stanju zadovoljiti tu težnju za savršenošću. 

3)Blago onima koji plaču (Lk 6,21b; Mt 5,4). — Kod Lk, proglašavaju se blaženim (i čestita 
im se kao takvim) oni koji sada plaču, jer će se smijati. Radi se uvijek o istim siromasima, samo što 
ih se sada promatra žalosne, potištene, u strepnji i očaju zbog materijalnog stanja koje podnose, ali 
koji se nalaze pred sretnom promjenom na bolje. 

Biti potišten i u tjeskobi, nije nikakva sreća pa Isus nije mogao čestitati siromasima na 
njihovom očaju. Oni koji »plaču« blaženi su ne zbog svoga plača, nego zbog sigurnog i već 
prisutnog izgleda na život, u kojem će biti mjesta za veselje i optimizam. Mesijansko razdoblje jest 
vrijeme utjehe za potištene (Iz 61,2). 

Kao i u prethodnim slučajevima, odgovarajući »jao!« donosi produhovljenu crtu. Izražava se 
žaljenje nad onima koji se sada »smiju«, koji se osjećaju zadovoljni, siti i okruženi raskošem; ne zato 
što bi te stvari bile zle u sebi, nego zato što su od povlačenja u sebe, od samozadovoljenja, od 
egoističnog užitka napravili osnovno pravilo svog života, i tako se isključili iz Kraljevstva i prerezali 
jedini istinski izvor pravog ljudskog rasta. 

Značenje »plača« kod Lk ne predstavlja nikakvu poteškoću. Teže ga je razumjeti kod Mt, u 
čijoj je općoj perspektivi on krepost koja je također potrebna za Kraljevstvo Božje. Mora da se radi o 
unutrašnjem stavu koji valja zauzeti pred ljudskim bolom. 

Prihvatiti bol našega života kao nešto što mora imati neki smisao u općem Božjem planu, iako 
mi toga ne vidimo; imati dovoljno snage, da nas ne saviju protivurječnosti života; predati se 
pouzdano u Božju dobrotu i moć. To je posebna nijansa »duhovnog siromaštva«, kad ga promatramo 
iz mukotrpne problematike života. Te su dispozicije nužne, da se čovjek može uključiti u Kraljevstvo 
Božje, koje će za uzvrat donijeti definitivnu utjehu u svim našim mukama. 

4) Blago progonjenima (Lk 6,22—23; Mt 5,10—12). — Kod Lk, ovo se blaženstvo 
dvostruko razlikuje od triju prethodnih. 

— U prvom redu, ona druga tri blaženstva polaze od nesretnih stanja (siromaštva, gladi, boli) 
koje život nosi sa sobom, koje nisu dobrovoljne; u ovom se blaženstvu također polazi od nesreće i 
muka, ali koje su posljedica dobrovoljnog izbora: prianjanja uz Sina čovječjeg (Krista, Mesiju). 

— U drugim trima, bolna su stanja stvar sadašnjice pa se i promjena sudbine promatra kao 
sadašnja; u ovom blaženstvu, nesreće su najavljene u budućnosti a njihova se nagrada očekuje »u 
nebu«. 

Ali uprkos tome postoji uski odnos među ovim blaženstvima. Oni koji se odluče za 
Kraljevstvo Božje (siromasi, oni koji gladuju, oni koji plaču), neizbježno će naći svoje neprijatelje u 
svim »bogatašima« i »sitima«. Zbog toga, njihova vjera u Krista, koji otvara i vodi naprijed 
Kraljevstvo, neizbježno će im donijeti progonstva: mržnju, izopćenje, pogrde, klevetanja... 

Bit će blaženi zbog toga, ne zato što bi te stvari bile dobre u sebi, nego zato što ne znače ništa 
u usporedbi s nagradom koja ih čeka na nebu. Radi toga, kad se to dogodi, 190 mjesto da budu žalosni 
i potišteni, treba da se raduju i naveliko vesele. Osim toga, tim progonima svrstat će se u slavni niz 
i z raelskih proroka, koje su isto tako mučili predšasnici ovih koji će njih mučiti (usp. Lk 11, 47—51; 
13,33—34, itd.). 

Odgovarajući »jao!« (r. 26) druga je strana medalje: treba žaliti one koje ljudi hvale i kojima 
laskaju, jer se tako stavljaju u niz lažnih proroka, koji su govorili samo o onim stvarima koje su 
godile prvacima ili javnom mišljenju, s namjerom da, za uzvrat, uživaju sve one povlastice, koje 
donosi takav stav ljudi koji se prodaju drugima. 

Kod Mt, isto je blaženstvo (r. 10) iskazano u stilu ostalih. Proglašuju se blaženim progonjeni, 
ali oni koji su progonjeni »radi pravednosti«. Ovdje je »pravda« malko različita od one u r. 6; iz 
slijedećeg je konteksta jasno, da je isto što i vjera u Isusa; bila bi, dakle, konkretna primjena one 
opće svetosti koju je označivala pravda u r. 6. 

U općoj perspektivi Mt, i progonstvo se pretvara u krepost potrebnu za Kraljevstvo Božje; 
očito se radi o unutrašnjoj dispoziciji da se prihvate sve neugodne posljedice vjere u Isusa. Napredak 
u vjeri (kao i u svakoj drugoj stvari) ostvaruje se silom udaraca, i oni koji imaju dovoljno odvažnosti 
da ih prime, već pripadaju Kraljevstvu. Stara biblijska teza o nagradi (koju još uvijek tvrdoglavo 
zastupaju farizeji) smatrala bi te udarce kaznom za grijehe; Isusu oni su sreća, radi neisporedivo veće 
nagrade. 

Obično se misli, da r. 11 nije posebno blaženstvo, nego primjena i kon kr etno tumačenje 
prethodnoga. Reci 11—12 strogo su paralelni s Lk (nr. 22—23). 

Ostala četiri blaženstva ima samo Matej. Evanđelist ih je nadodao da popuni okvir unutrašnjih 
dispozicija (ili kreposti), koje moraju posjedovati oni koji teže za Kraljevstvom Božjim. 

5) Blago krotkima (Mt 5,5). — Ovo je blaženstvo citat iz Ps 37 (36), 11. Već znamo, da neki 
sumnjaju u njegovu autentičnost. Prema drugima, ono ne bi bilo različito od prvoga. U stvari je 
različito, ukoliko naglašava posebnu značajku duhovnog siromaštva: krotkost ili blagost. Upravljeno 
je »onima koji se odlikuju blagošću, strpljivošću, poniznošću: nenasilnim osobama koje se zlu ne 
suprotstavljaju zlom«. 191 Sam Isus označava sebe kao krotka i ponizna srca (Mt 11,29); kao u ovom, 
tako on može biti uzorom i u svim drugim blaženstvima, samo nam se čini, da se ne misli na tu 
povezanost s njegovim primjerom. 

Naravno, ovdje se ne radi o krotkosti koliko je izraz temperamenta, nego o kreposti koja se 
izgrađuje svjesno i iz uvjerenja da se silom ne može definitivno riješiti nijedan ljudski problem. 


190 »Onoga dana« je sinonim riječi »onda«; u gledanju Lk nemoguće gaje uzeti kao 
mesijanski izraz sudnjeg dana. 

191 Jacques Dupont, Introduction aux Beatitudes, u Nouvelle Kevue Tlieologique 98 
(1976) 97—108. 

Krotkost je uvjet za »posjedovanje zemlje«, prema doslovnom citatu iz psalma; a to je isto što 
i ulazak u Kraljevstvo Božje. 

6) Blago milosrdnima (Mt 5,7). — Pod milosrđem razumijeva se aktivna ljubav. To je 
saučešće nad bijedom bližnjega, ali pretvoreno u konkretno olakšanje te bijede. Isus smatra ova djela 
milosrđa definitivnim kriterijem spasenja na zadnjem sudu, upravo zbog toga jer smatra da su bila 
učinjena njemu osobno (Mt 25,40). Postignut će milosrđe. Dobit će natrag ono što su dali: »Ljubav o 
kojoj Isukrst govori jest kao živa rijeka, koja dolazi od Boga i vraća se k njemu iza kako je prošla 
kroz ljude; ona je kao živi i. sveti oblik, koji ide od Boga k čovjeku, od čovjeka njegovom bližnjem, 
od vjernika k Bogu. Onaj koji prekine na nekom mjestu njezinu povezanost, uništava sve. Onaj koji 
je savršeno ostvari u jednoj kariki lanca, oduševljava sve«. 192 

7) Blago onima koji su čista srca (Mt 5,8). — Čisto srce znači ispravnu savjest, iskrenost, 
moralnu čestitost. Čovjek čistog srca jest čovjek načinjen od jednog komada, koji pred Bogom i pred 
ljudima uvijek pokazuje sukladnost između svoje unutrašnjosti (osjećaji, misli, nakane) i vanjskih 
čina. To je čovjek koji se pozitivno bori protiv subjektivizma u samom sebi i protiv drugih lažnih 
namjera, koje stalno vrebaju na naše ponašanje. Čistoća srca jest sve ono što je protivno farizejskom 
licemjerju. 

Ovaj duhovni stav još je jedan uvjet da nešto može pripadati Kraljevstvu. »Vidjeti Boga« u 
ovom blaženstvu, prema mnogim katoličkim tumačima, značilo bi blaženo gledanje, »stvarno 
duhovno promatranje Boga 'licem u lice' (1 Kor 13,12), 'takvog kakav jest' (1 Iv 3,2), što stoga 
predstavlja najviše od svih obećanja sadržanih u cijelom evanđelju« (Josef Schmid, u komentaru 
Mt). Na ovom mjestu, to znači letjeti previsoko; iz konteksta je jasno, da ovaj izraz znači isto što i 
»ući u Kraljevstvo Božje«. 

8) Blago mirotvorcima (Mt 5,9). — U ovom se blaženstvu ne radi o »mirotvorcima« pitome 
naravi, o mirnim i spokojnim ljudima, koji se ne miču, koji ne žele problema ni sebi ni drugima. 
Sasvim protivno. Ovu riječ treba uzeti u njezinom etimološkom smislu: oni koji čine mir, koji tvore 
mir, stvaratelji mira. Prema tome, Isusov »mirotvorac« u prvom redu je aktivan čovjek, koji se stalno 
kreće u potrazi za mirom i pomirenjem; a zatim, čovjek koji mora biti spreman ne imati mira, 
dobivati neprijatelje na sve strane, jer će se morati boriti protiv uzroka koji donose raskole među 
ljude a naročito protiv nepravde, od koje potječu svi društveni sukobi; posao koji neizbježno podiže 
oporbu zainteresiranih. 

Po Isusovom mišljenju, pomirenje s bližnjim dolazi prije bilo kojeg čina bogoštovlja; što 
znači da je to najbolji čin bogoštovlja (Mt 5,23—24). To je ono što treba najprije učiniti. Biblija 
smatra jednom od posljedica grijeha razlike, sklonost na sukobe među ljudima. S grijehom se 
izgubio raj. Prema tome, borba protiv grijeha uključuje nužno stalni napor za pomirenjem među 
ljudima: činiti mir. Ponovno zadobiti raj. Poslanje Mesije sastoji se upravo u tome da stvori novi 
pomireni raj (Iz 11,1—9). Tako se razumije zašto Isus zahtijeva ovu spremnost na rad za mir među 
ljudima kao neophodni uvjet onima koji žele surađivati u njegovom mesijanskom poslanju, 
uključivši se u Kraljevstvo Božje. 


192 R. Guardini, Der Herr, 128. 

193 O biblijskom značenju i što sve povlači za sobom ovo pomirenje usp. A. Augustinovich, E1 
hombre roto, 220—231. 

Bog je Bog mira (Rim 15,33; 16,20); zbog toga, oni koji rade za mir slični su njemu i usko su 
sjedinjeni s njim, kao »sinovi«. Odatle se vidi, da i »biti nazvani Božjim sinovima« jest isto što i 
pripadati ili ući u Kraljevstvo Božje. 

Kao i sva Matejeva blaženstva, ovo je uvjet da netko pripada Kraljevstvu, ali je i najveća 
sreća što je to tako. 

000 

Blaženstva je mogao izgovoriti samo čovjek prepun unutrašnje sreće; pesimist ne bi nikad 
došao do ovih izraza. Zbog toga su blaženstva, na svoj način, portret ISUSA KAO SRETNOG 
ČOVJEKA. 

Ovdje nam se unaprijed pokazuje ono što će biti značajka cijelog njegovog života. Jedino se 
iz ove pozadine može razumjeti cjelina Isusovih stavova i reakcija. Stoga mislimo da se isplati 
dotaknuti se ovdje zaokruženo ovog posebnog vidika njegove ličnosti. 194 

Već smo napomenuli da nije ista stvar užitak i sreća ili životna radost. Sreća ne ispunja samo 
jedan čin ili jedan komadić bića, nego je cjelovita. To je ono osjećanje ugodnosti i punine, koje 
čovjek nosi gdje god se nalazio i koje ispunja sve časove života. To je zadovoljstvo prouzrokovano 
cijelim životom. 

Govorimo ovdje o Isusovoj ljudskoj sreći, to jest, o sreći koja izvire iz njegovog ljudskog 
iskustva života, premda se ova sreća, u stvarnosti, ne može rastaviti od njegove vrhunaravne radosti, 
koja se hrani svim onim što ima neko sretno značenje u njegovom spasiteljskom poslanju. 

Sreću svodimo na ova tri izvora: naći samog sebe pred životom, puno ostvarenje života i 
duhovna sloboda. 

— Zadnji izvor radosti jest sam čovjek; sve što je izvanosobno (stvari i drugi ljudi), može 
donijeti užitak, ali ne može stvoriti sreću. Prema tome, prvi je izvor sreće naći samog sebe pred 
životom ili cjelovit smisao što ga čovjek osobno daje svom životu. 

To je izvor i Isusove radosti. On uvijek zna, s apsolutnom sigurnošću, što hoće i kamo želi 
doći. Svjestan je posebnog poslanja koje mora izvršiti. Poslanje je elemenat koji organski ujedinjuje 
u cjelinu sve dijelove njegova života; najviši kriterij, kroz koji vidi, sudi i čini sve stvari. Ta svijest o 
poslanju daje Isusu apsolutnu ličnu sigurnost. 

Stoga se on nikad ne koleba prije nego što započne neko djelo. Nema kod njega mjesta za i 
protiv; sve je odjedanput; odlučeno i od samog početka. On može promijeniti neki osobni plan 
djelatnosti, ali i ta je promjena predviđena, slaže se sa smislom poslanja, nije improvizacija nekoga 
koji ne zna što bi izabrao između dviju alternativa (Mt 15,24.28; Iv 7,8.10). Pokazuje istu sigurnost 
kad mu postave »zamke«: poznaje točno situaciju, otkriva tuđe namjere i spašava se od poteškoće na 
način kojeg nitko nije bio predvidio (Mt 22,15; 19,3; Iv 8,6). Čak i na sudu, najprije religioznom a 
zatim političkom, on zadržava u potpunosti svoju vedrinu i svoj nepromjenjivi pravac. Niti niječe niti 
ublažuje optužbu, koja će postati zakonski motiv da ga osude na smrt (Lk 22,70—71). 

Prirodno je da se ova sigurnost prenese i na one koji imaju neki doticaj s njim. Nikog ne 
ostavlja u neodlučnosti. Svi znaju što treba da misle i da rade. Prvi učenici, kad ih je već definitivno 
pozvao, ne sumnjaju nijednog 


194 Usp. A. Augustinovich, Alegria humana de Jesus, u reviji Tripode (Caracas) 1975, 11 


13. 

časa (Mt 4,20). Ali kasnije, razočarani i s pomišlju da ga ostave, znaju savršeno dobro jedini 
put kojim treba da krenu (Iv 6,67—68). Isto je tako s mladim bogatašem (Mt 19,22). 

To je utisak koji je ostavljao svima onima koji su jednom došli u doticaj s njim i upoznali ga: 
čovjek savršeno u skladu sa samim sobom, bez unutrašnjih praznina, koji je uvijek dovoljan sam 
sebi. On je začetnik novog religioznog pokreta, ali nikada se ne utječe kakvoj sumnjivoj metodi 
pridobivanja sljedbenika. Događa se sasvim protivno (Mt 19,16—22). Ne boji se biti u oporbi s 
onima koji imaju vlast u svojim rukama i koji pokreću mase. 

U svom načinu govora nikad se ne služi demagogijom. Isto tako u svom djelovanju: bježi i 
sakriva se u času koji bi neki ambiciozni vođa iskoristiti do kraja (Iv 6,15). Zahtijeva teške stvari; 
sama blaženstva su dokaz za to. Nikad ne čini neko čudo radi vlastite koristi ili iz drugih lažnih 
motiva (Mt 12,38—39). Ništa kod njega nije slabo, lažno ili nesuglasno: slika koju ostavlja pred 
drugima jest slika čovjeka koji uživa čvrstoću i »vlast«, kakva se nikad prije nije vidjela (Lk 4,32). 

Isus je slika čovjeka koji je riješio svoj životni problem. Samo takav život jest sretan život. 

—Da čovjek bude sretan nije dovoljan samo pojam o životu i sigurnost da smo na pravom 
putu; potrebno je i potpuno ostvarenje života. Sreća se postizava stvaralaštvom. To je donekle ono 
što želi reći Biblija, kad govori o zadovoljstvu Božjem pri stvaranju: »I vidje Bog daje dobro« (Post 
1 . 10 ). 

To je Isusov život: život pun, stalno stvaranje. Naoko je običan čovjek: spava, jede, odmara 
se, radi. Međutim, ako analiziramo izbližega pokretačke snage ove ličnosti, zapažamo da je 
ispunjenje poslanstva nad svim drugim, ne samo kao kriterij koji daje usklađen smisao svemu što 
čini, nego i kao najdublja opruga stalne djelatnosti. On nikad nije bez posla. Ispunja sve minute. 
Njegov je dnevni život stalni pokret. Nekada ostavlja gotovo utisak da mu se žuri; na primjer, kad 
radi subotom. Prema židovskom shvaćanju, sam Bog je uzeo za odmor jedan dan poslije stvaranja; 
opsluživanje subote trebalo je da simbolizira tu činjenicu. Isus naprotiv kao da bi stalno želio 
potvrditi, da se stvaranje ne može zaustaviti nijedan čas, da se Bog nikad ne odmara: »Otac moj 
neprestano do danas radi«. Odatle logičan zaključak: »Zato i ja radim« (Iv 5,17). 

Prošao je život čineći dobro (Dj 10,38): retrospektivni sažetak cijelog jednog stvaralačkog 

života. 

Tvorenje dobra: najveća životna radost. 

U molitvi na posljednjoj večeri, u onom izravnom razgovoru s Bogom uoči smrti, kad se sve 
stvari vide apsolutno jasno, kad se brišu sve mrlje (sitničavosti i ljudske oholosti, kad se duša nađe 
gola pred beskonačnošću, Isus uporno tvrdi nekoliko puta da je izvršio svoje djelo, sažimajući sve 
ovim riječima: »Ja sam te proslavio na zemlji, izvršio sam djelo koje si mi dao da učinim« (Iv 17,4). 
I u samom času posljednjeg izdisaja, gdje su drugi vidjeli potpuni neuspjeh toga života, Isus je bio 
potpuno svjestan da je dao zadnji potez njegovoj punini; upravo toga časa bio je svjesniji toga nego 
ikad (Iv 19,28—30). 

Tako razumijemo kako se Isus, uoči svoje smrti, uprkos smrtnoj tjeskobi (Mk 14,34), mogao 
osjetiti presretnim (Iv 17,13). Smrt je sažetak života. Samo čovjek koji je imao pun i radostan život, 
može umrijeti na ovaj način, ovako jasno. 

— Potpuno ostvariti život može jedino slobodan čovjek. Životna radost nastaje u slobodi, u 
potpunoj nezavisnosti. Sloboda se sastoji u tome da 

čovjek ne pripada nikome i ničemu, da ne dopušta da ga itko i išta posjeduje. Sloboda je 
suvereno posjedovanje samoga sebe, divna sigurnost da se možemo predati bez zapreka. 

Isus je savršena slika slobodnog čovjeka. To je očito u njegovom dodiru sa stvorenjima: sa 
stvarima i s ljudima. S jedne strane, Isus daje važnost stvarima, ima ukus za stvari, diskretno ali 
duboko uživa u stvarima. Isusu su prijatne stvorene stvari. Sva stvorenja njemu izgledaju kao da su 
tek izašla iz ruku Božjih. Njegovi i z razi posjeduju neku posebnu nježnost, koju može imati samo 
čovjek duboko prožet svijetom, koji osjeća intimnu radost zbog sjedinjenja sa svijetom. A s druge 
strane, Isus izgleda potpuno oslobođen od stvari. Ima svega, i mirne duše može reći da nema ništa. 
Služi se stvarima, i kao da ih se ne dotiče. Stvari ispune svoju ulogu, i poslije kao da i ne postoje. 

Ovaj vidik Isusove ličnosti zasluživao bi posebni studij. Ali već i ovo što smo rekli, pomaže 
nam razumjeti opći utisak što ga ostavlja čitanje naših evanđelja: utisak čovjeka koji je definitivno 
našao svoju unutrašnju ravnotežu i koji pomoću nje stvara ravnotežu u stvorenom svijetu, tako da 
svaka stvar dobije svoju točnu dimenziju i zauzme svoje ispravno mjesto. Sretan čovjek, koji stoga, 
kuda god prođe, zrači tišinu, duhovno spokojstvo, sigurnost, mir: mir tako posebno njegov, da mu se 
nigdje ne može naći nešto slična (Iv 14,27). 

6) OPĆI STAV PRED ZAKONOM 
(GOVOR: 1,1, OPĆE IZJAVE) 

Mt 5,17—20; (Lk 16,17) 

Mnogi autori misle da je evanđelist donio ovaj odlomak ovamo iz drugih konteksta. Radilo bi 
se o Isusovim nezavisnim »logia«, skupljenim ovdje zbog sličnog sadržaja, da posluže kao uvod 
dugom odsjeku koji iza toga slijedi. Oni koji tako misle imaju svojih dobrih razloga. 

Mi ga ostavljamo ovdje na njegovom mjestu, jer jednostavno ne možemo zamisliti gdje bi on 
pristajao bolje nego ovdje. Ne samo to, nego je i vrlo vjerojatno da je Isus izrazio ove misli upravo 
ovom prilikom. Stil je nesavršen, razni dijelovi nisu dobro spojeni, ali sve je to razumljivo u sažetku 
ideja, gdje nema svih literarnih elemenata pomoću kojih se stvara književna cjelina. 

U zadnje vrijeme, Isus je imao cijeli niz sukoba sa službenim religioznim mišljenjem zemlje s 
obzirom na njegovo više puta ponovljeno i sablažnjivo neopsluživanje nekih zakona židovstva. 
Prirodno je pomisliti da su se i njegovi učenici, odgojeni u ozračju velikog poštivanja zakona, pitali o 
tome kakav bi konačno bio njegov opći stav u toj stvari; i posve je prirodno pomisliti, da je Isus, u 
programatskom nagovoru, upravljenom izravno učenicima (iako on vrijedi za cijeli svijet), a koji radi 
upravo o novosti Kraljevstva, istumačio taj svoj stav: da učini razumljivim svoje postupke i 
naučavanja, dosadašnje i buduće, a posebno da izbjegne nesporazume s obzirom na predmete o 
kojima se radi u ovom nagovoru. Treba nadodati da je ova problematika bila važna i za staru Crkvu 
(afera »judaizanata«): kad je pisano Matejevo evanđelje, bilo je hitno potrebno da upravo njegovi 
čitatelji židovskog porijekla zmaju Isusovo mišljenje u tom pogledu. 

Ovaj Isusov stav pred starim zakonom može se označiti kao kritičko poštovanje. 

Poštovanje. Isusa su optužili kao neprijatelja zakona, kao čovjeka koji ga ne uzima u obzir. 
Ali, nije tako, jer on nije »došao« (to nije njegovo poslanje, niti je on sebi uzeo za zadaću taj posao) 
da ukine zakon. 195 Zakon je izražaj Božje volje, i stoga nitko nema prava nijekati njegovu vrijednost. 
Iz konteksta je jasno, da Isus ima na umu u prvom redu dekalog, božanske zakone, koji imaju 
nadvremensku vrijednost. 

Kritičko poštovanje. U židovstvu su smatrali zakon nečim definitivnim i nepopravljivim, 
skoro kao nekom božanskom personifikacijom. Isus kaže da to nije tako. U starom zavjetu. Bog nije 
govorio na definitivan način. Definitivna je riječ Božja Isus, utjelovljena Riječ Božja (Iv 1,14). 
Prema tome, on ima vlast, i to mu je zadaća i poslanje, da upotpuni i usavrši 196 zakon (r. 17). 

To usavršenje, prema slijedećem kontekstu i Isusovim praktičnim stavovima koje dosada 
poznajemo, razvija se u ova dva pravca: 

— zakonima S. Z., koji zadržavaju svoju vrijednost, on može nadodati nove dublje 
dimenzije, nova tumačenja, nova značenja u skladu s težnjom da se religioznost učini unutarnjom; 

— on ima vlast ukinuti one zakone S. Z., koji su, po samoj svojoj naravi, bili povijesno 
ograničeni, ukoliko su bili doneseni za određeno povijesno razdoblje (razdoblje priprave) i samo za 
jedan povijesni narod, koji je onda bio Božji narod. 

Dosljedno tome, zakon je star i nov u isto vrijeme. U svom starom obliku, nesavršenom i 
ograničenom, dopire »do Ivana« (Lk 16,16). U svom novom obliku, koji je usavršio Isus, dobiva 
apsolutnu i bezuvjetnu vrijednost. O ovom zakonu koji Isus usavršuje, govore slijedeći izričaji 
(glagol »plerosai«, upotpuniti, bitan je u cijelom odlomku): važit će do svršetka sadašnjeg svijeta 
(»dok se sve ne ostvari«), zato što je konačna riječ, i bit će to uvijek i u najmanjim pojedinostima (r. 
18), jer u cjelini novoga zakona (vjere, vjerskog života) nema malih i velikih stvari, nego je sve 
veliko, tako da onaj koji prekrši ili nauči druge da prekrše i ono što u toj cjelini izgleda posve 
beznačajno, zaslužuje osudu, dok onaj koji bude vršio i učio druge da vrše i najmanje stvari ovog 
zakona, bit će uvelike cijenjen u ekonomiji Kraljevstva Božjeg (r. 19). 

U stvari, usavršenje zakona sastoji se u novom duhu, u novom ponutamjenom i uzdignutom 
shvaćanju odnosa između čovjeka i Boga; u beskrajno višem duhu nego što je duhovnost 
pismoznanaca i farizeja, okamenjena u svojoj ritualističkoj strogosti a kojoj je glavna oznaka 
licemjerje. Nekoliko primjera te nadmoćnosti novog zakona nad starim sačinjavaju upravo 
materijalni sadržaj Govora na gori. Neki drugi primjeri bit će spomenuti kasnije, tu opširnom a 
oštrom nagovoru upravljenom predstavnicima one stare duhovnosti (Mt 23,1—36). 


195 Izraz koji se ovdje upotrebljava »zakon i proroci« označuje cijeli stari zavjet (usp. 
također Mt 7,12; 11,13; 22,40; Us 16,16; Iv 1,45; Rim 3,21), ali je očito daje ovdje uzet u 
svom zakonskom aspektu. 

196 Grčki izraz »plerosai«, po sebi, mogao bi značiti također »izvršiti«, u smislu ostvarenja 
nečega stoje bilo prorečeno (Isus bi tako bio puno ostvarenje onoga što je bilo naviješteno 
u S. Z.), pa bi se to odnosilo posebno na »proroke«, ali kasniji kontekst zahtijeva ovaj drugi 
smisao: popuniti, napuniti, usavršiti, dodati ono što manjka, dovesti do punine... 

197 Već smo vidjeli daje Lk 16,17 paralelan s ovim retkom, ali daje uvjerljiviji kontekst Mt. 

Uistinu, ako Isusovi sljedbenici ne usvoje ovaj novi duh, ako njihovo shvaćanje odnosa s 
Bogom (»pravednost«) nije veće nego ono prijašnje, ne mogu tvrditi da se nalaze u okviru 
Kraljevstva Božjeg (r. 20). 

U stvari, r. 20 je osnovna tema Govora na gori. 

7) UBOJSTVO 
(GOVOR: 1,1, a) 

Mt 5,21—24 

Ovo je prva od šest antiteza sa starim zakonom. Predmet je namjeravano i nasilno ubojstvo, 
zabranjeno zapovijeđu dekaloga (Izl 20,13; Pnz 5,17). Radi se isključivo o vanjskom i izvršenom 
ubojstvu, jedinom koje je bilo pravno kažnjivo. Uistinu, za ubojicu su bile predviđene odgovarajuće 
kazne, koje su određivali sudovi (usp. Pnz 17,8—11; Izl 21,12.14; Lev 24,17; Br 35, 16—21). 198 

Tako je bilo prije. A sada »Ja vam kažem...« Isus govori kao onaj koji ima istu vlast kao i 
onaj koji je dao zapovijedi dekaloga. 199 Treba uočiti, da je bezlični izraz »rečeno je starima« isto što 
i »Bog je rekao starima« (jedan od načina da se izbjegne spomenuti Božje ime), tako da Isus u stvari 
kaže: »Bog je rekao ..., a ja vam kažem«. A to bi, teološki prevedemo, značilo: »Ja koji sam Bog, 
kažem vam sada ono što vam prije nisam bio rekao«, ili »isti vječni Bog, koji je sada u meni, kaže 
vam mojim ustima ...« 

Dohvat ove antiteze bio je dobro razumljiv za njegove slušatelje, ali su morali ostati 
preneraženi kad su je čuli izraženu na tako sirov način. Zasigurno bilo je teško zamisliti, da bi neki 
normalni Židov mogao pokušati reći takve stvari... 

»Punina« ili usavršenje zakona u ovom slučaju sastoji se u tome, da i ljutnja protiv bližnjega 
pripada u kategoriju ubojstva. To je stoga što je onaj koji se naljuti na bližnjega, već ga nekako ubio 
u svom srcu, ukoliko bi ga i stvarno ubio, kad ga ne bi spriječila neka lična ili društvena kočnica. 
Stari su mudraci naglašavali da srdžba dovodi do krvi: »Nagla svađa raspaljuje vatru (srdžbe), nagla 
prepirka vodi u krvoproliće« (Sir 28,11). I Ahikarova Mudrost je tvrdila: »Ljutita riječ budi i podiže 
bijes, a od tog bijesa dolazi nesloga, a poslije nesloge dolazi ubojstvo«. 200 

To što Isus hoće da rekne jest da grijeh, nastaje već u srcu, u nutrini duše; vanjski čin je tek 
kulminacija razvoja koji je počeo u unutrašnjosti. 

Poslije ovoga dolazi drugo proširenje, što je novo usavršenje zakona: i usmene uvrede 

spadaju na kategoriju ubojstva (r. 22b). Ove uvrede nisu sve jednako teške,“ ali su uvijek grešne, 

tako da ne samo zaslužuju zakonske kazne, nego se nekada kažnjavaju i paklenskom vatrom.' 


198 Očito je da se riječi »tko ubije...« itd. ne navode kao dio zakona, nego da se njima izražava ono što je zakon predviđao 
za ubojicu. 

199 O ovoj antitetičkoj formuli i njezinom teološkom značenju usp. J. Jeremias, o. c, 292—296. 

200 Navod u u Boismard, Synopse, II, 139. 

201 Tumačenja ovih Isusovih riječi nisu sigurna; sigurno je. da postoji stupnjevanje u težini. 

202 Izraz, ovdje upotrijebljen, je famozna »ognjena gehena«. Riječ »gehena« (gr. »geenna«) jest grčki prijepis aramejske 
riječi »gehinnam«, što dolazi od hebrejskog »gehinnom«, a to je skraćenica od »ge-ben-hinnom«, i znači »Dolina 
Hinnomovih sinova«. Nalazila se u neposrednoj blizini Jeruzalema (jugoistočno), danas Wadi er-Rababah. Ovo je 
mjesto postalo po zlu znamenito, jer su u stara vremena neki Židovi, čak i neki kraljevi (usp. 2 Kr 16,3; 21,6; Jer 
7,31; 19,5), tu žrtvovali svoju vlastitu djecu u čast boga Moloha. Zbog te užasne stvari, mjesto je postalo simbol 
eshatološke Božje kazne za grešnike. O žrtvovanju djece bogu Molahu usp A. Augustinovich, El ocultismo en la Biblia, 
Caracas 1977, 89—90. 

Ova tvrdnja u vezi je s prethodnom, ukoliko uvrede proizlaze iz ljutnje, kao izraz pogoršanog 
duhovnog stanja. 

A s druge strane, one mogu razbuditi ljutnju kod "bližnjega, koji zbog toga može postati tvoj 
neprijatelj i početi pomišljati na ubojstvo. Treba paziti na jezik, držeći se opomene starog mudraca: 
»Ako pušeš u iskru, ona će se rasplamsati; ako pljuneš na njiu, ona će se ugasiti; takva je moć tvojih 
usta« (Sir 28,12). Ali ako si ti izazvao neprijateljske reakcije protiv sebe u duši bližnjega, neophodno 
je potrebno da se pomiriš s njim; i to ne iz straha od njegove ljutnje, nego da se ponovno uspostavi 
moralna ravnoteža među vama, nužni uvjet da se uspostavi ravnoteža s Bogom. Mnogi se zavaravaju 
misleći da se s bogoslužjem rješavaju sve stvari. Ali nije tako, jer bogoslužje, ako želi biti prava 
počast Bogu, mora proizlaziti iz želje za sjedinjenjem s Bogom, a ono je nemoguće bez iskrenog 
sjedinjenja s ljudima. Prijateljski odnosi s bližnjim uživaju apsolutni prioritet; Bog ne može primiti 
bogoslužje od nepomirenog srca. 


8 ) PRELJUB 
(GOVOR: 1,1, b) 

Mt 5,27—30 

Jedan od zakona dekaloga zabranjuje preljub (Izl 20,14; Pnz 5,18). Kao preljub smatra se 
jedino vanjski, izvršeni čin; to je više pravna nego moralna činjenica. Preljub čini čovjek s udatom ili 
službeno zaručenom ženom, to jest sa ženom koja je već nečije »vlasništvo«. Taj je čin, dakle, više 
nego moralni prekršaj, zločin protiv prava vlasništva; u tom istom smislu treba razumjeti i onaj drugi 
zakon dekaloga, koji zabranjuje poželjeti ženu svoga bližnjega (Izl 20,17). 

Isus usavršuje ovaj zakon proširujući pojam preljuba i na požudni pogled kojim se gleda tuđa 
žena. Uvijek taj isti princip ponutamjivanja morala. Ne osuđuje se bilo koji pogled, nego pogled sa 
željom da se posjeduje tuđa žena. Upravo ova želja daje pogledu moralni značaj preljuba. Želja, po 
svojoj naravi, izaziva čin. Čovjek koji strastveno poželi tuđu ženu, došao bi do toga da je posjeduje, 
kad mu se na putu ne bi ispriječila neka smetnja; što znači da ju je već posjedovao u svojoj 
unutarnjosti. 

Isus s ovim naučava nekoliko stvari: 

—da je čovjek nešto nedjeljivo, i da, prema tome, pod etičke postulate potpadaju ne samo 
njegovi vanjski čini, nego i njegove nakane; 

—da naši čini nemaju samo pravno značenje, nego da su isto tako predmet Božjeg suda kao 
moralni čini (usp. slijedeći kontekst); 

—da je najvažnije od svega nadzirati srce, jer to nam je uvijek još moguće, prije nego što 

dođe do čina; kad je čin jedanput učinjen, nitko ga više ne može nadzirati." 


203 »Možemo čak reći, da je dispozicija srca u sebi važnija nego djelo ruke, premda ono izgleda 
efikasnije. Od časa kad neka misao postane djelo, pretvori se u dijelak svemira, i više ne pripada 
samoj sebi. U unutrašnjosti, misao još uvijek zavisi od slobode i jasnije se zapaža njezina dobrota ili 
njezina zloća. Ono što ja ovdje odlučno jest prihvatiti je ili je odstraniti, ovaj da ili ne što se upućuje 
početnoj strasti. Ovdje moramo zahvatiti«. (R. Guardini, Der Herr, 147). 

Treba priznati da u ovom pitanju Isus nije originalan. Već je stari mudrac savjetovao odvratiti 
pogled od lijepe a tuđe žene (Sir 9,8; 41,23); sigurno stoga što oko može biti instrumenat želje, a 
želja vodi do djela. Rabini su još izričitije tvrdili da se preljub može počiniti i očima i srcem, i daje 
gledati požudno tuđu ženu isto što i imati odnose s njom... 

Originalno je kod Isusa nastojanje da dadne svojoj tvrdnji pečat definitivnoga i pečat 
božanskog auktoriteta (»Ja vam kažem«). Originalno je također njegovo uporno isticanje moralnog 
značaja preljuba (nečisti grijeh). To je očito iz nadodatka o sablazni. Među mnogim čimbenicima 
koji mogu »sablazniti« (učiniti da čovjek posrne ili padne) nalaze se i tjelesni udovi, kao oči ili ruke, 
ukoliko mogu postati organi zlih želja i nakana koje dovode do preljuba. Kad bi se nešto takvo 
dogodilo, bilo bi bolje »odsjeći« ih i ostati osakaćen, nego s cijelim tijelom dospjeti u pakao... Ovdje 
se sigurno ne preporučuje nikakvo fizičko sakaćenje, koje uostalom ne bi samo po sebi spriječilo ni 
zle želje ni zla djela. Ovo je metaforički govor. Desno oko i desna ruka su najkorisniji udovi za 
čovjeka. Isus želi reći, da je bolje žrtvovati i najdraže stvari ovoga svijeta, nego pasti pod Božju 
osudu zbog grijeha. 204 


9) RASTAVA 
(GOVOR: 1,1, c) 

Mt 5,31—32 

Stari je zavjet poznavao, ne upravo bračnu rastavu u današnjem smislu riječi, nego otpust 
žene sa strane muža, iz razloga »nečega ružnoga« (Pnz 24,1). Isus sada zabranjuje takav otpust na 
apsolutan način. U kontekstu krajnjih antiteza, nikakav drugi smisao ovdje nije moguć osim potpune 
zabrane: prije se dozvoljavao iz teških razloga, sada se zabranjuje apsolutno... 

Isus to kaže neizravno. Čovjek koji otpusti svoju ženu, izlaže je teškoj pogibelji da se ona 
združi s drugim čovjekom, što bi je učinilo preljubnicom, ukoliko je prijašnji brak valjan. Iz istog 
razloga, čovjek koji bi se oženio s otpuštenom ženom, učinio bi preljub. 

Danas se općenito priznaje da ovaj radikalni, apodiktički stav predstavlja istinsku Isusovu 
misao, tim autentičniju ukoliko se protivi izričitoj zakonskoj dozvoli; ni druga svjedočanstva ne 
dopuštaju nikakve sumnje u tom pogledu (Mk 10,9; Lk 16,18; 1 Kor 7,10—11). 

Sumnja dolazi od poznate klauzule (ovdje i u 19,9): »Osim zbog slučaja bludništva«. Prema 
ovom umetku, rastava bi bila dozvoljena u slučaju »bludništva« (gr. »pomeia«). Taj »Matejev 
izuzetak« dvostruk je problem: dogmatski (za katolike), ukoliko bi bio izuzetak od nerazrješivosti 
braka; i kritički, ukoliko ne može imati mjesta u Isusovom mišljenju. Prema nekim autorima, radilo 
bi se o kasnijem razvoju unutar kršćanske zajednice, koja se, radi kon kr etnih potreba pastorala, našla 
primoranom pravno regulirati ovu Isusovu zabranu: taj razvoj pokazuje kako je prvotna Crkva bila 
naveliko zaokupljena spomenutom zabranom. Stupnjevi toga razvoja bili bi, prema J. Jeremiasu, 
slijedeći: »Apodiktična zabrana otpusta bila je pravno 


204 O sablazni se govori opširnije i u Mt 18,8—9; Mk 9,43—47. Obično se misli, daje 
evanđelist prenio tu temu ovamo,u redakciji udešenoj za ovaj slučaj, da potkrijepi svoj 
dokaz. To je moguće. U svakom slučaju, mora se priznati, da ima dobar smisao i u ovom 
konteksta. 

uređena uredbom od dva člana koja je bila kazuistički sročena; stupnjeve njezina razvoja 
možemo pratiti još prilično detaljno: od Mt 5,32 bez klauzule (zabrana otpusta žene i zabrana da žena 
sklopi novi brak) prešlo se na 1 Kor 7,10—11 (dodaje se rastava sa strane žene, imajući u vidu 
pravni položaj helenizma) i rr. 12—16 (odredba o izuzetku za mješovite brakove), a odatle se došlo 
na Mt 5,32 i 19,9 (izuzetak — pomeia)«. 205 Hvale je vrijedno ovo nastojanje da se obrani čistoća 
Isusove misli, ali se tako ne rješava pitanje katoličkog tumačenja nerazrješivosti, ukoliko je umetak o 
»bludništvu« u svakom slučaju kanonski tekst. Sto onda možemo misliti o tome? Ono što je za nekog 
čitatelja Biblije koji je bez predrasuda izvan svake sumnje, jest to da je klauzula o izuzetku, kako 
smo vidjeli, u oporbi sa svojim vlastitim kontekstom (također u 19,9); i da je prema tome potpuno 
protivna radikalnom Isusovom mišljenju o nerazrješivosti braka. Ostalo bi, dakle, da se vidi kakav bi 
smisao mogle imati one riječi. To je već čisto egzegetsko pitanje. Dosada je dato mnogo tumačenja. 
Ali, radi se samo o hipotezama, koje, uz nešto vjerojatnosti, zaslužuju i mnoge prigovore. Nijedna od 
njih ne rješava ovog pitanja. Još uvijek preostaje nepoznanica. Biblijski znanstvenik mora priznati da 
su se dosada metode samo biblijske znanosti pokazale neefikasnima. Sve dok se eventualno ne 
otkrije kakav novi elemenat, koji bi mogao unijeti malo svjetla u tu stvar, jedino sredstvo koje nam 
stvarno preostaje jest crkvena predaja; prema njoj čini se daje položaj Katoličke crkve jak. 206 

Osim što uvodi novu temu, ovaj odsjek također proširuje prijašnju temu preljuba.” 

10) ZAKLETVA 
(GOVOR: 1,1, d) 

Mt 5,33—37 

Stari zavjet je zabranjivao krivo se zaklinjati i zahtijevao da se izvrši ono što se pod 
zakletvom obećalo. Isusov navod nije doslovni, nego slobodni sažetak nekoliko zakonskih tekstova 
(Izl 20,7; Lev 19,12: ne kleti se (krivo; Br 30,3: izvršiti obećano pod zakletvom). 

Isus usavršava ovaj zakon isključujući potpuno zakletvu. 

Židovi su zloupotrebljavali zakletvu; to je bila još jedna tema koja je otvarala široko polje 
tananoj rabinskoj kazuistici. Sve je to znak društva koje se osniva na laži, gdje nitko nikome ne 
vjeruje. Isus cilja na novo društvo koje bi se osnivalo na istinoljubivosti. 

Zakletva uvijek ima neki odnos s Bogom. Zakleti se znači zazvati Boga kao svjedoka i jamca 
daje istinito ono što se kaže, jer se njemu ništa ne može sakriti; ali znači također zazvati kaznu Božju 
za slučaj da se slaže; odatle njezina uspješnost (religiozni strah). Židovi su se, da ne spomenu izričito 
imena Božjeg, zaklinjali mnogim drugim stvarima. Bila je to neka pobožna izlika. Isus spominje 
nekoliko tih stvari: nebo, zemlju, Jeruzalem, 


205 O. c, 263. 

206 O najnovijim sažecima svega što se o tome mislilo ili se može misliti usp. A. Hortelamo, El amor 
y lafamilia en las nuevas perspectivcis cristianas, Salamanca 1974, 157—184. 

207 Budući daje tema rastave obrađena i u Mt 19,9; Mk 10,11—12; Lk 16,18, mnogi misle, daju je 
evanđelist odanle prenio ovamo, preuredivši je u obliku antiteze, s namjerom da pojača dokaz o 
preljubu. Međutim, njezino mjesto ovdje je opravdano; nije ništa čudno da se Isus ponovno vratio na 
ovu temu na »profesionalniji« način. 

vlastitu glavu. Ali upozorava da je značaj zakletve isti, jer su sve te stvari nerazrješivo 
povezane s Bogom; isto je kao kad bi se zazvalo ime Božje. 

Prema Isusu, naš govor (»riječ«), sve naše tvrdnje trebalo bi da se mogu svesti na čisto »da« 
ili čisto »ne«; i sve što je više od toga (konkretno, zakletva), dolazi od »zla« (ili od »Zloga«), to jest 
osniva se na zlom raspoloženju čovjeka da laže i da vara. 

Naše »da« i naše »ne« moraju biti izraz dvostruke istine: objektivne i subjektivne. Objektivna 
istina: da ono što tvrdimo, odgovara stvarnosti. Subjektivna istina: da ono što kažemo odgovara 
onome što u sebi mislimo. 

Postanak zakletve treba tražiti u čovjekovoj lažljivosti i nepovjerenju koje iz toga proizlazi. 
Isus sanja o društvu gdje bi zakletva bila suvišna; društvu osnovanom na istinoljubivosti, što je plod 
moralne čestitosti, iskrenosti i poštenja osobe; društva kojemu bi značajka bila povjerenje. 

Stavljati ovdje pitanje o dozvoljenosti ili nedozvoljenosti zakletve nije na svom mjestu. Isus 
nije kazuist. Ovdje, kao i u cijelom Govoru na gori, on se ne kreće na terenu prava, zakona, pa niti 
morala, nego na terenu ideala, utopije, onoga što bi moralo biti, nečeg što nadvisuje svaki moralni 
zahtjev paloga čovjeka; drukčije rečeno, nečega što čovjek nikad neće moći potpuno ostvariti u 
ovom životu; nečega što je moguće samo u okviru vjere u Boga, koji »sve može«. 

Nešto nedohvatljivo, a ipak izneseno kao obvezatni čovjekov cilj (usp. Mt 5,48): nije li to 
protivurječje? Isus je svjestan da se bez odlučnog poziva na utopiju cijeli čovjekov duhovni napredak 
u korijenu paralizira. 


11) ZAKON ODMAZDE 
(GOVOR: 1,1, e) 

Mt 5,38—42; Lk 6,29—30 

Zakon odmazde bio je u stara vremena opća ustanova i postavljao je načelo da čovjek koji je 
drugom učinio neku ozljedu, mora biti kažnjen tom istom ozljedom (Izl 21,24; Lev 24,20; Pnz 
19,21). Uprkos njegovom barbarskom izgledu za naš način mišljenja, nakana ovog zakona bila je 
pozitivna, jer je nastojao sačuvati pravednost nasuprot divljim pretjeranostima krvne osvete. Za 
toliku uvredu, tolika kazna; ne veća. 

Već od davnine zakon se nije primjenjivao u svojoj gruboj surovosti; ljudi su se počeli 
drukčije nagađati. Nevjerojatno je da je u Isusovo vrijeme ovaj zakon još uvijek važio ovako 
doslovno, kako bi naš tekst mogao dati naslućivati. Ali zakon je važio u smislu pravedne odštete za 
pretrpljenu štetu. 

Isus usavršava zakon nadrastajući pravednost i pravo ljubavlju i opraštanjem, odričući se 
onoga što bismo mogli zahtijevati zbog učinjene nam nepravde. 

On to izražava kad kaže da se »ne opiremo zlom«, to jest zlom čovjeku, zlotvoru koji nam 
čini štetu ili uvredu. Glagol koji je ovdje upotrijebljen znači suočiti se na sudu s protivnikom. Isus 
nazire tu mogućnost, kao i osobno privatno suočenje kad se traži svoje pravo. Prema tome, »opirati 
se« treba biti ovdje shvaćeno, u skladu s kontekstom, u smislu zakona odmazde: udarac za udarac... 
Novi Isusov zakon to ne dopušta. 

Isus osvjetljuje ovaj svoj novi stav s pet kon kr etnih primjera uzetih iz života. Bilo bi smiješno 
uzeti njegove riječi doslovno. Imamo posla sa snažno antitetičkim stilom. Sve ove izražaje treba 
shvatiti u smislu da i sama ljubav 

mora biti nadmašena nadljubavlju: ne samo ne odgovoriti na silu silom; ne samo ne zahtijevati 
naše, što je već ljubav (oproštenje), nego još povrh toga dati više, što je nadljubav. 

a) Može se dogoditi da te netko udari po jednom obrazu; onda mu okreni i drugi... Radi 
se o fizičkom nasilju. Dakle, ne samo da nije dozvoljeno vratiti nasilje nasiljem, nego kršćanin povrh 
toga mora biti spreman da primi još i druge i gore uvrede. 

b) Može se dogoditi da ti neki čovjek koji ti je uzajmio novac, oduzme na sudu košulju 
kao jamstvo za svoj zajam; onda ostavi mu i ogrtač (vanjsko odijelo)... (Lk izvrće red: najprije ogrtač 
a onda košulju)... Ovdje se radi o zakonskom nasilju. Naš stav mora biti isti kao i u prethodnom 
slučaju. 

c) Neki vojnički ili upravni predstavnik može te natjerati na neki posao koji traje neko 
određeno vrijeme; onda mu se ponudi i za dvostruko vrijeme... Ovdje se radi o nasilju prinuđivanja. 
Prema njemu, isti stav kao i prije. 

d) Ako te netko moli nešto, podaj mu... Ovdje se više ne radi o nasilju i o neopiranju sili, 
nego jednostavno o ljubavi. 

e) Ako te netko moli da mu pozajmiš (razumije se: a da mu ne tražiš neki zalog, da bi 
osigurao svoj zajam, i da mu ne tražiš kamate na pozajmljeno; usp. Izl 22,24; Pnz 23,20), nemoj ga 
odbiti... Kod Mt se opet ne radi o nasilju, nego isključivo o ljubavi. Lk je naprotiv zadržao temu 
neopiranja nasilju, jer se zahtijeva da se ne traži natrag ono što je netko nepravedno uzeo... 

Problem nasilja i nenasilja uvijek je suvremen, ali beskrajno složen, da ne kažemo nerješiv u 
teoriji i praksi.' Ne spuštajući se na kazuistiku, Isus je očito načelno protivan nasilju; ovaj ulomak 
Govora na gori jest najrječitija i najradikalnija osuda nasilja. Jedino moguće nasilje, najavljeno kao 
jedini lijek, ovdje je nasilje protiv samoga sebe, odričući se onoga što nas cijelo naše naravno biće 
tjera da tražimo. 

Usko povezana s temom nasilja jest tema osvete, jer svaka osveta pretpostavlja nasilje. Isus 
zabranjuje osvetu; zabranjuje vratiti udarac za udarac. On zna da nasilje i osveta ne mogu definitivno 
riješiti nijednog ljudskog problema, nego da naprotiv još više zamrse stvari. U tome Isus nije posve 
originalan, jer je prije njega postojala o tome duga biblijska predaja, koja je zabranjivala osvetu i 
gajenje srdžbe i zahtijevala opraštanje i pouzdanje u Jahvinu pravednost mjesto osvete (usp. Lev 
19,18; Sir 28,1—2; Izr 20,22). Te iste misli susrećemo u ascetici kumranske zajednice: ne vratiti zlo 
za zlo, nego ga uzvratiti dobrim, jer je Bog onaj koji sudi svako živo biće i on će svakome platiti ono 
što zaslužuje. 209 

Poznato je da Biblija skučuje sve to na isključivi okvir vlastitog naroda (usp. Lev 19,18), dok 
je Isus univerzalist. Ali prava Isusova originalnost nije u propovijedanju ljubavi, nego u herojstvu 
ljubavi. Ne odgovoriti silom na silu, već je velika stvar. Još je veća, pokopati pozitivno srdžbu i 
bezuvjetno oprostiti. Ali odreći se onoga na što čovjek ima pravo kao osoba, ne boriti se za 
pravednost prema samom sebi, izgleda previše. A još se ponuditi s ljubavlju i za veće nepravde, 
izgledalo bi da je već izvan okvira ljudske naravi ... 


208 Nekoliko refleksija o tom predmetu usp. također A. Augustmovich. Los tentaciones 
del cristiano de hoy, 65—85; Jesus y la politica, 221—255. 

209 Tekst u Boismard, Synopse, II, 145. 

Nijedna Isusova i z reka nije bila toliko kritizirana kao stavovi ovog ulomka. 

Optuživali su Isusa, da je nečastan pasivist, da polaže oružje pred zlom ... U stvari, om 
je najljući aktivist, ali prema unutra, prema potpunoj vlasti unutrašnjeg čovjeka u naima. 

— Optuživali su ga da je obmanut, nerealist, djetinjast romantičar ... U stvari, toliko je 
realist s obzirom na ljudsku narav, da se usuđuje zahtijevati od nje i nemoguće stvari. 

— Proglasili su ga neprijateljem napretka, jer ne priznaje ulogu protivurječja u razvoju 
društva... U stvari, Isus smatra da nikakav napredak nije moguć, ako čovjek prije ne postane 
odgovorno svjestan protivurječja u svom vlastitom srcu. 

— Rekli su da pogoduje nasilnom napadaju, tlačenju i stalnoj nepravdi ..., U stvari, Isus 

želi reći, da neće moći biti pravde u svijetu sve dok je ljudi ne nadvise ljubavlju.' 

— Optužili su ga da ruši osobno i društveno pravo, da potpuno razara cijeli pravni 
poredak, jer zabranjuje samoobranu, a onda obezvlašćuje i državne vlasti kao hraniteljice građanskih 
prava ... U stvari, nijedan od tih prigovara nije valjan. Još jedanput treba napomenuti da se Isus ovdje 
ne kreće u sferi prava, zakona, etike. Kad se on nađe na tom terenu, ponaša se drukčije. Kad su ga 
udarili po jednom obrazu, nije pružio i drugi, nego je snažno prosvjedovao protiv nasilja (Iv 18,23). 
Međutim, nije povratio udarac, i njegova posljedna molitva za oproštenje sigurno je uključivala i 
ovog bezdušnika (Lk 23,34). 

U Govoru na gori Isus se kreće na terenu ideala savršenosti. Nova kršćanska »pravednost«. 
Ideal možda neostvarljiv u svoj svojoj čistoći, ali uprkos tome neophodan postulat za autentični 
ljudski život: odricati se samoga sebe. Odreći se samoga sebe znači predati se drugima. 
Velikodušnost. Bez tog preduvjeta nemoguće je zamisliti da se može riješiti bilo koji društveni 
problem. 


12) LJUBAV PREMA BLIŽNJEM (NEPRIJATELJU) 

(GOVOR: 1,1, f) 

Mt 5,43—48; Lk 6,27—28.32—36 

Središnja je tvrdnja ovog ulomka ljubav prema neprijateljima. Budući da se ovdje radi o 
antitezi, gdje se staro nadvisuje novim, korelativ ove ljubavi mora biti ljubav koja ne obuhvaća 
neprijatelje. S ovog stajališta moraju se tumačiti Isusove riječi koje stoje kao uvod u ovaj ulomak (Mt 
r. 43), i koje za egzegete predstavljaju poveliku poteškoću. 

Isusovo navođenje S. Z. ima dva dijela. Prvi dio je navod iz Lev 19,13: »Ljubi svog 
bližnjega«. Ljubav prema bližnjem jedan je od temelja starozavjetnog morala. Samo što je pojam 
bližnjega osobit. U dvjema zapovijedima dekaloga, koje se odnose na »bližnjega« (Izl 20,16—17), 
pojam bližnjega ima univerzalni domet. To je izvorna Božja misao. Ali u stvarnom životu, Izrael nije 
prihvatio tu ideju, nego je skučio pojam »bližnjega«. On je u 


210 »Čovjek ne može biti pravedan, ako ne traži nešto što je iznad same pravednosti. Iznad nje, ne 
samo kvantitativno, nego i kvalitativno. Mora tražiti neku snagu koja bi uništila prokletstvo nepravde 
i nasilja, koja bi stvorila prostor, u kojem bi bilo uhvaćeno i razoružano agresivno nasilje: i ta snaga 
jest ljubavi: R. Guardini, Der Herr, 143. 

uskom odnosu s pojmom »brata«, koji se odnosi jedino na Izraelce. Izrael je bratska obitelj. 
Budući da je Jahve zajednički otac cijelog Izraela (Mal 2,10), prirodno je da su svi Izraelci, 
podjednako sinovi Božji, također »braća« medu sobom (Lev 19,17; Zah 7,9, itd.). »Bližnji« nije 
nužno »brat«; to je po sebi širi pojam, premda u praksi redovito znače isto. Tako je »bližnji« skučen 
jedino na Izraela (vidi, na primjer, paralelizam između »bližnjeg« i »sunarodnjaka« i »brata« u Lev 
19,16—17), i tako je to ostalo sve do Isusovih vremena: »Bližnji nije ni Samarijanac, ni stranac, ni 
prozelit«, govorili su rabini. Uprkos tome, ipak su neki od njih morali osjetiti grižnju savjesti, kao 
onaj što moli Isusa da ga pouči u tom pogledu (Lk 10,29). Jedino popuštanje u zakonskim 
tekstovima S. Z. odnosi se na strance koji borave u Izraelu: u nekim slučajevima oni su 
poistovjetovani s Izraelcima (usp. Lev 17,8.10.13), uključujući i to da ih treba ljubiti »kao samoga 
sebe« (Lev 19,34). 

Ovo skučavanje pojma »bližnjega« pomaže nam razumjeti drugi dio Isusove tvrdnje s 
odnosom na S. Z.: »Mrzi svoga neprijatelja«. Ovaj se izraz ne nalazi nigdje u S. Z. Ali u govoru bez 
nijansa, glagol »mrziti«, može značiti »manje ljubiti« ili »ne ljubiti«; na primjer Mal 1,2—3 naveden 
u Rim 9,13, i Lk 14,26 u svjetlu Mt 10,37. Ima dobrih autora koji misle, da glagol »mrziti« ima 
ovdje upravo to značenje: »ne ljubiti«. Ovim riječima Isus ne navodi nikakvog posebnog teksta, 
nego opće shvaćanje koje je S. Z. imao o ljubavi prema bližnjemu: ljubi svog bližnjega, to jest 
Izraelca ili stranca koji s tobom boravi, ali nisi dužan ljubiti druge, koji ne pripadaju u taj okvir... 

Je li Isus imao pravo suditi ovako S. Z.? 

Ne može se reći da S. Z. ne poznaje ljubav prema neprijateljima. U Izl 23,4—5 zapovijeda se 
pružiti pomoć životinjama svog neprijatelja koje se nalaze u nevolji. U Izr 25,21—22 preporučuje se, 
kao dobro djelo koje Bog nagrađuje, gladnog neprijatelja nahraniti kruhom i žednog neprijatelja 
napojiti vodom. Kumranski Eseni naučavali su isto to: već smo vidjeli tekst, prema kojemu su se 

članovi ove zajednice obvezivali povratiti dobro za zlo. I moral Ahikarove Mudrosti išao je tim istim 

pravcem. 

Sve je to istina, ali se radi uistinu o jednoj kapljici vode u neizmjemosti oceana. Mržnja je 
ugušila ove slabašne pojave dobrote. I trebalo je očekivati nešto takvo. Prvi korak u tom pravcu bio 
je skučiti opseg ljubavi. Drugi je korak bio neizbježiv: kad se skuči ljubav, otvore se vrata mržnji. 

Zanimljivo je zapaziti da je navedena zapovijed iz Izl 23,4—5 bila promijenjena već u 
Ponovljenom zakonu: mjesto »neprijatelja«, govor je o »tvom bratu« (Pnz 22,1—4). Zatim bi se 
trebalo sjetiti ustanove »herema« (svetog rata istrebljenja)..., psalama koji mole za osvetu (dovoljan 
bi bio psalam 109!)..., strahovitih izljeva Jeremijinih (18,21—23) ... I mudrac naučava, da grešniku 
ne treba ni u čemu pomoći (jer bi bio gori nego prije), i da za svako dobro koje mu se učini, čeka 
dobročinitelja dvostruko zlo (Sir 12,4—7). Isto tako i kumranski monasi, uz poznatu nam obavezu 
neosvećivanja, ipak tvrdo traže strogu rastavu od grešnika i srdačnu mržnju prema njima; smatrajući 
vjerojatno grešnicima sve one koji ne pripadaju u njihovu skupinu. U svom Pravilu Zajednice 
ustanovljuju da se član zajednice mora »odijeliti od skupa zlih ljudi... Mora se obvezati osobno, 
savezom, da će se rastaviti od svih zlih ljudi, koji idu putem bezboštva... Da ljube sve što 


211 »U parovima kontrasta — u semitskim jezicima — negativni dio vrlo često nije 
ništa drugo nego nijekanje pozitivnog dijela«: J. Jeremias, o. c. 250 bilj. 44; usp. 
također La Bible de Jerusalem, kam. na ovo mj. 

212 Vidi dva teksta u Boismard, Synopse, II, 150. 

je on (Bog) izabrao i mrze sve što je on osudio ... Da ljube sve sinove svjetla ... i da mrze sve 
sinove tame«. Formulacija ovih zadnjih dviju fraza (kontrasti u dva člana) podsjeća izbliza na 
Isusov izraz na ovom mjestu, i stoga mnogi misle da Isus navodi ove tekstove ili njima slične. Ali 
Isus ne uspostavlja antitezu za židovskom književnošću, nego sa S. Z. Sto se tiče židovstva njegova 
vremena, dovoljno se sjetiti strahovite mržnje Židova prema Samarijancima. 

Kod ovakvog stanja, Isus zahtijeva ljubav i prema neprijateljima. Pojam »bližnjega« postao je 
apsolutno univerzalan (usp. Lk 10,29—37). Isus sanja o takvom društvu gdje ne bi bilo neprijatelja, 
gdje čovjek ne bi ponižavao drugog čovjeka. 

Ali neprijatelj nije samo čovjek koji ne pripada istom narodu ili istom krugu bliskih osoba, 
nego i osobni neprijatelj. Jedan od posebnih vidova ljubavi prema bližnjemu, prema Mt, jest moliti 
za one koji nas progone. Kod Lk su tri načina: činiti dobro onima koji nas mrze, blagoslivljati one 
koji nas proklinju, moliti se za one koji nas ogovaraju. Jednom riječju: uzvraćati zlo dobrim; ne zbog 
kapituliranja pred zlom, nego s nakanom da pobijedimo zlo dobrotom (usp. Rim 12,21). Druga 
nakana: biti »sinovi« nebeskog Oca, to jest sličiti Ocu kao što sin sliči ocu, oponašajući njegov stav 
bezuvjetne dobrote, koja ne pravi razlike između prijatelja i neprijatelja, između dobrih i zlih, 
između svetaca i grešnika (Lk: između nezahvalnih i grešnika), nego svoje sunce i svoju kišu 
(elemente potrebne za ljudski život) podjednako dijeli svima. 

Drukčije rečeno, kršćanska ljubav mora biti bitno veća od naravne ljudske ljubavi. Naravna se 
ljubav temelji na interesu ili egoizmu: ljubimo, jer nas drugi na neki način »ljube«. Isus kaže da 
drugu osobu treba ljubiti radi nje same, a ne radi nas. U protivnom slučaju, kakva bi bila razlika 
između Isusovih učenika i carinika (Lk; i grešnika)? 

Mt donosi kon kr etan primjer: pozdrav. Ako pozdravljamo jedino one koji su nam vrlo bliski, 
u čemu bismo se razlikovali od pogana, koji rade isto tako? 

L k stavlja dva primjera: činiti dobro onima koji nam čine dobro, i pozajmljivati ali s izgledom 
na dobit. U oba slučaja, radi se o računici i interesu, ne o ljubavi; i grešnici tako rade. 

A ako naša »pravednost« nije veća od svega toga, sigurno nećemo biti u stanju pripadati 
Kraljevstvu Božjem. 

Ulomak se završava zahtjevom da budemo savršeni kao što je savršen naš Otac nebeski. Kod 
Mt, ovaj zahtjev može biti shvaćen u posve općenitom smislu, ali također, prema kontekstu, i o 
praksi ljubavi. Na ovaj posljednji način shvaća je Lk, koji mjesto »savršeni« kaže »milosrdni«: naša 
ljubav (milosrđe) mora biti kao i Božja ljubav, bez truna egoizma, potpuno besplatna i bezuvjetna. 

Ovaj Isusov zahtjev ne može biti shvaćen količinski: čovjek je metafizički nesposoban da 
dođe do stupnja božanske savršenosti. Isus zahtijeva da čovjek prihvati božanski stav pred stvarima. 
Bog (Kraljevstvo) se ne zadovoljava pustim riječima: hoće cijelog čovjeka, iako u okviru njegovih 
ljudskih ograničenosti. Cijeli Govor na gori kreće se u toj totalnosti: čovjek je pozvan da nadvisi 

i • 214 

svoju vlastitu narav. 


213 Tekstovi u A. Gonzalez Lamadrid, Los descubrimientos del Mar Muerto, Madrid 1973, 
138—140. 

214 »Očito je da ovaj postulat nadilazi ljudske snage. Očistiti srce do te točke da poštivanje 
dostojanstva bližnjega nadvlada prirodne želje već od njihovih prvih očitovanja, učiniti 
neškodljivom sve do najmanjeg dijela mržnju u našim najtajnijim duševnim dispozicijama, 
zaustaviti nasilje, da se ono uhvati u mrežu slobode koju je isplela ljubav, tako da se ono svlada; 
vratiti dobro za zlo, prijateljstvo za neprijateljstvo, sve to nadilazi same naše ljudske snage, i bilo bi 
dobro da ne govorimo previše lako o tim stvarima. Bolje je da se ljudsko srce opire tim zahtjevima ili 
da se zaustavi s bojazni i nadam pred milošću, da govori o njima samo kao o načelima višeg morala, 
koje je na snazi od Isusovih vremena. U stvari, to su pozivi koji hoće da rode nov život«: R. 

Guardini, Der Herr, 148—149. 

13) PROTIV HVASTANJA 
(GOVOR: I, 2: Opće načelo) 

Mt 6,1 

Dosada je Govor na gori radio o novoj »pravednosti« kao premašivanju starog zakona; sada 
počinje nastojati da se nadmaši farizejska vjerska praksa. Usredotočuje se na tri vrlo važna pobožna 
čina: milostinju, molitvu i post. Opreka je s licemjerima (Mt 6,2.5.16), to jest s pismoznancima i 
farizejima (Mt 5,20); bolje rečemo, s glavnom značajkom farizejske duhovnosti, hvastavošću i 
licemjerjem. 

Prije nego što pređe na konkretne slučajeve, Isus izlaže opće načelo, da se nova »pravednost« 
ne smije vršiti pred ljudima, daje ljudi vide ... Prema slijedećem kontekstu, »pravednost« su pobožni 
čini. Isus ustanovljuje, da se ovi čini ne smiju činiti hvastavo, s popratnim činima koji svraćaju 
pozornost na sebe, s nakanom da ljudi zapaze te čine i pohvale nas zbog njih. U tom slučaju, već 
bismo primili plaću od ljudi, ne bismo se mogli nadati nagradi (eshatološkoj) našeg nebeskog Oca. 

Upada u oči paralelizam opreka ovog izričaja s Mt 5,16: »Neka tako zasja vaše svjetlo pred 
ljudima, da vide vaša dobra djela te slave vašeg Oca koji je na nebesima«. Stil je isti, ali izgleda da 
postoji ovdje dvostruko protivurječje. Međutim, to je protivurječje samo prividno. 

Kod Mt 5,16 naglašavaju se naša dobra djela kao dobri primjer pred drugim ljudima; izgubili 
bi tu snagu, kad ih ljudi ne bi vidjeli. A ovdje se upravo kaže da ljudi ne treba da ih vide ... Ali je 
očito da su izvanjski pobožni čini nužno vidljivi, jer su izvanjski. Prema tome, Isus ne zahtijeva da ih 
sakrijemo, jer im osim toga priznaje i vrijednost dobrog primjera, nego zahtijeva čistu nakanu: 
izbjegavati hvalisanje i traženje ljudske slave. 

U Mt 5,16 kaže se da je svrha naših dobrih djela slava Božja. Bog je proslavljen svakom 
dobrom stvarju. U svakoj dobroj stvari očituje se nešto od slave Božje. Čovjekov život mora se tako 
živjeti, da se po njemu svaki put više očituje ta slava. Na našem mjestu, naprotiv, govori se o 
nagradi, koju na sudnji dan možemo očekivati od našeg Oca za naša dobra djela... Ali ove dvije 
pobude međusobno se ne isključuju, nego nadopunjuju. Slava Božja sja također u dobrostivoj i 
milosnoj nagradi za naša dobra djela. 

Misao ove glavne izreke, ponovljena kasnije u kon kr etnim primjerima, jest da ono što nije 
autentično (hvastavost, kojom čovjek traži da ugodi sam sebi) treba da ustupi mjesto onom što je 
autentično (skromnosti, kojom čovjek traži da ugodi jedino Bogu). 

14) MILOSTINJA 
(GOVOR: I, 2, a) 

Mt 6,2—4 

»Licemjeri« iz ovog i dvaju slijedećih ulomaka jesu pismoznanci i farizeji (usp. Mt 15,7; 
22,18; 23,13—45). Licemjerje je farizejski kvasac (Lk 12,1). 

Prema S. Z. i prema rabinskoj duhovnosti, milostinja je jedno od najvažnijih duhovnih djela. 
Smatra se praktično svemogućom da se zasluže Božje milosti. S njom se sve može postići. To je 
način da kupimo Boga i učinimo ga našim dužnikom. Tu nastaje prvo krivotvorenje pri pobudi u 
davanju milostinje: činimo je ne radi čovjeka u potrebi, nego radi nas, da tako zadužimo Boga prema 
sebi... Ali postoji i druga pogibelj u davanju milostinje a to je zahvalnost onoga koji je primi i 
pohvale onih koji to vide. Odatle ovo drugo, još gore, krivotvorenje pri pobudi u davanju milostinje: 
tražiti njom pohvale ljudi. Odatle i postupanje da razni publicitetski sustavi prate dobrotvorne akcije, 
s namjerom da se na prvu razinu javne pozornosti postavi onaj koji ih čini. 

Isus, dakle, zahtijeva da se u tome izbjegava svaki publicitet, kojim netko želi dobiti pohvale 
ljudi. Dati milostinju ne smije biti nikakva kazališna predstava. Oni koji bi tako postupali, već bi bili 
naplaćeni ovdje na zemlji, tako da ne bi mogli očekivati nikakve Božje nagrade. Naprotiv, milostinju 
treba činiti tako »da tvoja ljevica ne zna što čini tvoja desnica«. Dvije stvari želi Isus naglasiti ovim 
simpatičnim i izvornim riječima. U prvom redu, prema prethodnom kontekstu, izbjegavati hvalisanje 
pred ljudima. A zatim izbjegavati hvalisanje i pred samim sobom, ne znati za sebe u učinjenoj stvari, 
zaboraviti dobro koje činimo; izbjegavati samozadovoljstvo, što bi bio još jedan način da sami sebi 
platimo ovdje na zemlji. Odavde treba tumačiti ono što Isus kaže o milostinji učinjenoj u tajnosti«. 
Ne radi se o materijalnoj tajnosti. Ona je nekad nemoguća. Osim toga, ne treba zaboraviti da i 
milostinja ima svoju vrijednost dobrog primjera za druge (Mt 5,16). U svakom slučaju, materijalna 
tajnovitost ne rješava ovo pitanje. I kad bi jedini svjedok moje milostinje bio onaj koji ju je dobio, 
samo njegova zahvalnost mogla bi biti dovoljna mom samozadovoljstvu. Pa i kad bi moje 
dobrotvorno djelo ostalo potpuno bezimeno, ja bih se još uvijek u svojoj unutrašnjosti mogao osjetiti 
zadovoljenim zbog svoje velikodušnosti i tako bi moja ljevica saznala što je učinila moja desnica ... 
Kao i uvijek, Isus cilja na unutrašnjost. On želi da u toj stvari naše nakane budu apsolutno čiste. 
Isključivi predmet naših dobrotvornih akcija mara. biti naš bližnji u nevolji. Isus želi da izbjegavamo 
sve što bi nas moglo postaviti na njegovo mjesto ... S ovako pročišćenom nakanom, sasvim je 
drugorazredno da li se milostinja čini javno ili bezimeno. Čistoća nakane odredit će i način postupka 
u svakom slučaju. S ovako pročišćenom nakanom, nitko se ne vara: ljudi intuitivno znaju kada neko 
dobrotvorno djelo treba uzeti kao dobar primjer, a kad ga treba smatrati odbojnim hvalisanjem. 

Samo ta nakana važi pred Bogom. Premda je »skrivena« pred ljudima, Bog je vidi i znat će je 
nagraditi. 

Ovdje, i u slijedeća dva primjera, i u mnogo drugih prilika, Isus govori o nagradi kao 
izravnom motivu našeg moralnog djelovanja. Ne govori o njoj kao o nečemu dužnom, kao što su 
radili farizeji. Sto dolazi od Boga čista je milost u odnosu na ljude. Čovjek ne može ništa »zaslužiti« 
u tom smislu da bi mu Bog bio dužan platiti, kao što se radniku plaća nadnica. Kad govori o nagradi, 
Isus želi reći da će Bog posve sigurno nagraditi svako dobro djelo, i ono najmanje (usp. Mt 10,42); 
ne zbog naših zasluga, nego zbog svoje beskrajne dobrote. Shvatljivo je da ova sigurnost nagrade 
može neizravno utjecati na naš moralni život: kome bi se moglo prigovoriti, ako želi i očekuje dobro 
samom sebi kao sigurnu posljedicu svog iskrenog služenja Bogu? 

15) MOLITVA 
(GOVOR: I, 2, b) 

Mt 6,5—8 

Isus nam je ostavio mnogo lijepih nauka o molitvi, koje ćemo postepeno ispitivati, kako nam 
se bude pružala prilika. Ovdje govori o temeljnom stavu bez kojeg molitva nije moguća, a to je 
poniznost: iskrena želja da se stavimo u vezu s Bogom. 

Ističe se opreka s molitvom »licemjera«, čija je oznaka, kao u prethodnom primjeru, isticanje 
samog sebe, hvalisavost, traženje ljudske slave. 

Propisana molitva činila se triput dnevno, u stalne sate (9 prije podne, u podne, 3 poslije 
podne), i mogla se obavljati u hramu, u sinagogi, na ulici, na svakom mjestu gdje bi se netko nalazio 
u času kad je trebalo moliti. Taje okolnost pomagala taštini »licemjera«: ako je netko htio, mogao je, 
predviđajući propisani sat za molitvu, urediti sve stvari tako da se u taj čas nađe na nekom mjestu 
gdje se skuplja puno svijeta pa da tako svrati molitvom pozornost na se ... 

Kad Isus kaže da vole moliti »stojeći«, ne želi tim osuditi taj tjelesni stav kao takav, jer se 
redovito molilo stojeći, nego oholo nastojanje da se bude zapažen (čovjeka bolje vidimo kad stoji, 
nego kad sjedi), što je moguće postići na tisuće načina. Nije zao nijedan tjelesni stav u molitvi: zla je 
želja za isticanjem samog sebe u bilo kojem od njih. Naravno, pohvale koje primaju od ljudi već su 
njihova plaća; ne mogu računati s Božjom nagradom. 

Nasuprot toj želji za ljudskom pohvalom, Isus zahtijeva najveću unutrašnju skrovitost. 
Molitva je govor ljubavi, a ljubav spada u najintimniju oblast duše. Molitva je uvijek, i kad je 
zajednička, tajni razgovor nasamu s Bogom. Čim se bilo što umiješa u tu intimnost, to čini da 
molitva ne bude ono što jest. 

Prema tome, kad Isus kaže da se moramo moliti zatvoreni u nekom skrovitom prostoru u 
kući, ne govori o materijalnom zatvaranju, nego o ovoj intimnoj čistoći nakane u našoj vezi s 
Bogom. Ono što je važno u molitvi (i što jamči Božju nagradu) nije to da li je javna ih privatna, nego 
ovaj ponizni osjećaj potrebe Boga i njegova prijateljstva. 

16) POST 
(GOVOR: I, 2, c) 

Mt 6,16—18 

O postu smo već prije govorili. Isus ovdje upozorava na duh kojim ga treba vršiti. Postoji 
savršen paralelizam između ovog i prethodna dva slučaja, tako da je smisao ovog ulomka posve 
jasan. 

Još jednom, opreka je s teatralnošću »licemjera« i njihovim isticanjem samoga sebe. Oni, kad 
poste, rade sve moguće da se pojave u javnosti s iscrpljenim i tužnim licima, da svijet može tako 
procijeniti visoki stupanj njihovog mrtvljenja i svetosti. Njihova namjera nije slaviti Boga pobožnim 
činom, nego pribaviti sebi pohvalu ljudi. Tako se posve gubi izvorni smisao posta, bol i kajanje za 
naše grijehe, i prema tome, ponizna svijest da smo 

grešnici i da nam je potrebno Božje milosrđe. Farizej, naprotiv, i u postu je pun samoga sebe. 

Nasuprot tome, Isus zahtijeva »namirisati glavu i oprati lice« pri postu, kao kad bi se čovjek 
spremio za neki banket; treba učiniti sve moguće da nitko, pa niti mi sami, ne zapazi da postimo ... 
Treba ponovno napomenuti, da se ne radi o materijalnim činima; usprkos ovom vanjskom 
maskiranju, ja mogu u svojoj unutrašnjosti osjetiti zadovoljstvo zbog svoga posta i tako ga pretvoriti 
u odvratnu stvar. Isus ponovno govori o savjesti, o potpunom pročišćenju naših nakana. Vanjski je 
izgled veselja pri postu metaforički izraz unutrašnjosti nakane, koju ljudi ne mogu prepoznati. Ali 
Bog je vidi i svojevremeno će je nagraditi. Isključivi predmet cijelog našeg duševnog života jest Bog, 
bez ikakve egoistične primjese s naše strane: Bog daje nagradu za tu nakanu, a ne za sam pobožni 
čin. 

17) NE SUDITI 
(GOVOR: II, 1) 

Mt 7,1—5; Lk 6,37—38. 41—42 

Ovdje počinje drugi dio Govora na gori, pobudnog i praktičnog značaja. Sadrži niz opomena, 
kojem na čelu stoji velika mana osuđivanja drugih. 

Isus zabranjuje »suditi« bližnjemu u smislu nepovoljnog, prezirnog, negativnog suda. »Suditi« 
je isto što i »osuditi«. To je očito kod Lk, koji ovoj zabrani dodaje dva tumačenja. Prvo je ne 
osuđivati, da ne budemo osuđeni. Drugo je opraštati, da nam se oprosti; oproštenje nužno uključuje 
velikodušnost u suđenju. 

Isus navodi i dva razloga za takvo ponašanje: jedan teološkog i jedan psihološko-moralnog 
značaja. 

Teološki je razlog najviši eshatološki sud Božji, koji nas sve čeka. Kako mi budemo sudili 
druge, tako će i Bog nas tada suditi; kako budemo mjerili drugima, tako će i Bog nama mjeriti... To 
znači da će sud Božji o nama biti povoljan, ako je naš sud o bližnjemu povoljan. To je ono što Lk 
želi naglasiti, kad tumači »mjeru« u r. 38. Mi trebamo dati drugima, da možemo biti sigurni da će i 
Bog nama dati; a Bog će nam dati ne po mjerilu pravde, nego preobilno. 215 Ali upravo radi toga isto 
je tako istina, da će i Bog nas osuditi, ako mi osudimo druge. 

Isus time naučava da negativni sudovi o bližnjemu zaslužuju Božju kaznu, jer su nedozvoljeno 
uplitanje u isključivo Božje područje. Važno je ne pobrkati pojmove. Čovjek mora imati neko 
mišljenje (u tom smislu, neki »sud«) o ljudima i događajima ili činjenicama koje ga okružuju. 
Čovjek stvara to mišljenje na temelju osobnog opažanja i nekih objektivnih kriterija. Upravo na 
temelju tih objektivnih kriterija čovjek može i osuditi čine koje zapaža; međutim, nikad neće moći 
osuditi čovjeka koji ih čini, jer nikad nije u stanju otkriti posljednje pobude ljudskih čina i bezbroj 
uvjeta koji su uplivali da se stvore te pobude. To može učiniti samo Bog, koji sve zna. Stoga čovjek 
koji zlo sudi bližnjega, ne samo da sebi prisvaja Božje 


215 Kad Isus govori o mjeri koja se baca u »krilo«, podsjeća na običaj da se vlastito odijelo 
(tunika ili ogrtač) skupi tako da sliči vreći, gdje se onda može sasuti žito. 

svojstvo, nego nanosi i nepravdu bližnjemu; a to je još jedan razlog više za Božju osudu. 

Drugi razlog je psihološko-moralne naravi. Opća je činjenica, skoro prirodni nagon, da se 
uporno obaziremo na tuđe nedostatke pa i one najmanje, i da ih nastojimo uvećati do nevjerojatnosti. 
To je neka vrsta samoobrane. Gledajući uporno na tuđe nedostatke, želimo nemati vremena da 
promatramo sami sebe, upravo iz straha da ne bismo otkrili u sebi puno većih nedostataka. Naš je 
bližnji lagodna prepreka koja nam smeta da dođemo do vlastite kuće. Međutim, i najmanji osjećaj za 
poštenje zahtijevao bi od nas da započnemo s vlastitom savješću. 

Po tom istom nagonu uvijek smo spremni popraviti bližnjega; to bi bila stvar vrlo pohvalna, 
kad bi nam to bila uistinu nakana i kad bi se upotrijebila prava sredstva; sam Isus to od nas traži 
govoreći o »bratskoj opomeni«. Ali ovdje se ne radi o tako svetom pothvatu. Ovdje željeti popraviti 
bližnjega isto je što i reći mu da je zao ili osuditi ga; a sve to da naša dobrota odskoči s većim sjajem 

Isus naziva taj postupak »licemjerjem«. Postoji neka osnovna neiskrenost u takvom ponašanju. 
Stvarnost je okrenuta naopačke. Prekrivamo svoju zloću, a nazivamo to lijepim imenom... 

Isus kaže da moramo početi popravljajući same sebe. Naši nedostaci (mane, grijesi...) nekad su 
tako veliki (»brvna«), da nam ne dopuštaju objektivno procijeniti tuđe stvarnosti. To je nešto kao 
ukaljane ili zaprašene naočale. Ne vidi se jasno. Treba najprije očistiti vlastitu savjest i »onda ćeš 
vidjeti jasno«, kaže Isus. Onda tvoj pogled i vid neće više biti iskrivljen: pred očima tvoje tako 
očišćene duše, tvoj će se bližnji pokazati kako ga Bog vidi... 

18) NE OBEŠČASTITI SVETE STVARI 
(GOVOR: II, 2) 

Mt 7,6 

U S. Z., psa i svinju smatrali su najnečistijim životinjama, simbolima prljavštine. 

Jela koja su se prinosila u obrednim žrtvama bila su »posvećena stvar«, i nisu ih mogle jesti 
osobe koje nisu pripadale svetištu (usp. Izl 29,33; Lev 22,10, itd.). 

Još se manje može dopustiti, kaže Isus, da se ono što je nama »posvećena stvar« baci psima. 
Bilo bi to isto kao kad bi netko bacio svoje biserje (smatrano u stara vremena kao najveća 
dragocjenost) svinjama; ove bi ga pogazile skupa s drugom prljavštinom u kojoj se valjaju, i još bi 
mogle i napasti onoga koji ga baca videći da nije dobro za jelo ... 

Na što se odnosi ovaj metaforički govor? 

Ako je Govor na gori uistinu povijesno mjesto ove izreke, »posvećena stvar« i »biserje« 
značile bi ovaj posebni nauk izložen u Govoru, a »psi« i »svinje« bile bi osobe bez dobrih 
dispozicija, osobe nesposobne da prime ovu poruku u cijeloj njezinoj čistoći, osobe koje bi naprotiv 
željele iskriviti tu poruku i još zamrziti one koji je naviještaju. Stvarno, Govor na gori sadrži toliko 
»ludosti« da će mnogima biti neprobavljiv; nije to obično jelo. Ali ništa nas ne priječi, da shvatimo 
ovu izreku i o naviještanju Evanđelja uopće. 

Isus nam preporuča pastoralnu razboritost pri evangelizaciji. Upozoruje nas protiv 
nepripravljenosti, neosnovanog pouzdanja, nepromišljenosti, lakoumnosti, preuzetnosti... Danas 
bismo rekli: o potrebi proučavanja sredine u kojoj djelujemo, da znamo što je najpotrebnije 
naviještati u nekom određenom času (što je preče) i koji je najbolji način da se to učini... 

19) ZLATNO PRAVILO 
(GOVOR: II, 3) 

Mt 7,12; Lk 6,31 

»Sve, dakle, što želite da ljudi čine vama, činite i vi njima. To su Zakon i Proroci« (Mt). Kod 
Lk manjka spomen Zakona i Proroka. 

Nije sigurno da li je ova i z reka pripadala izvorno Govoru na gori i da li je izvorno bila upravo 
na ovom mjestu. Pristajala bi puno bolje poslije ulomka o mjeri (Mt 7,2). 

Ovo takozvano »zlatno pravilo« ljudskog ponašanja nije izvorno Isusovo; nalazimo ,ga u skoro 
svim starim književnostima. Stari zavjet gaje sačuvao u negativnom obliku: »Nikad ne čini drugome 
što bi tebi bilo mrsko da ti drugi čini« (Tob 4,15). Isto tako u negativnom obliku ima ga glasoviti rabi 
Hilel (iz Isusovog vremena): »Ono što je tebi mrsko nemoj učiniti svom bližnjem. To je cijeli zakon; 
sve je drugo samo komentar«. Isus ga donosi u pozitivnom obliku. Izvanbiblijske književnosti imaju 
ga u oba oblika. 

Sve nam to pokazuje da ovo pravilo nema uvijek istu vrijednost: zavisi od kulturnog i 
religioznog konteksta u kojem je primijenjeno. 

Njegova upotreba u nebiblijskim sredinama dokazuje, da ono važi i u naravnom i utilitarnom 
moralu: ne činiti zlo drugima, da nam ga drugi ne ,učine; činiti dobro drugima, u nadi da će ga i oni 
nama učiniti. Očito je da se kod Isusa ne radi o etičkom utilitarizmu: kontekst Govora na gori 
iziskuje bitno nadmasivanje takvog mišljenja. 

Isus isto tako nadvisuje shvaćanje ovog pravila u S. Z. i u rabinskom moralu. Znamo da obje 
ove duhovnosti skučuju pojam »drugoga« i »bližnjega«, dok je on kod Isusa posve općenit; obuhvaća 
i neprijatelja. To je prvo nadvisivanje. A drugo se sastoji u pozitivnom obliku ovog pravila, koje tako 
kaže puno više nego u negativnom obliku. Ovdje se ne slažemo s onim autorima koji drže da je 
razlika među ova dva oblika neosnovana suptilnost, jer ne postoji — vele — nikakva stvarna razlika 
među njima, »budući da, u moralu, ne učiniti nešto već pretpostavlja učiniti nešto, izraz je nekog 
određenog etičkog stava«, navodeći kao primjere Mt 25,41—44 i naročito Mk 3,4. 216 Sve zavisi od 
toga što je ono što se ne učini. Ako se ne učini nešto dobro i dužno, to je grijeh propusta; to je upravo 
slučaj navedenih primjera, i taj slučaj ne potpada pod zlatno pravilo u negativnom obliku. Ovdje se 
radi o tome da se ne čini zlo (ono što ne želimo nama samima). Prema tome, u prvom slučaju, ne 
činiti stvarno pretpostavlja činiti, ali činiti zlo: naš bližnji se lišava nekog dobra; ne dati hrane 
gladnom čovjeku znači učiniti da trpi od gladi. U drugom slučaju, ne učiniti ne pretpostavlja stvarno 
činiti: naš bližnji se ne obogaćuje nikakvim dobrom, ostaje u istom položaju; ne spaliti susjedu kuću 
ne dodaje ništa njegovom blagostanju. 

Zlatno pravilo u negativnom obliku znači ne škoditi bližnjemu, ne činiti mu nasilja i nepravde, 
poštivati ga u njegovom dostojanstvu. To je već dosta. 


216 Tako J. Schmid u svom komentaru na ovo mjesto Mt. 

Ali Isus se ne zadovoljava samo tim. On želi pozitivno promicati dobro. Pokrenuti dobro. 
Stvarati dobro. Ljubav je stvaralačka. Ne neki stacionarni moral, nego moral koji korača naprijed. I 
to činiti dobro radi dobra; zato što je dobro svima kao i nama. 

Ovo je tema ljubavi prema bližnjemu. Isus je već bio naznačio teološki kriterij te ljubavi: samu 
Božju ljubav (Mt 5,48; Lk 6,36). Ovaj uzor nije posve siguran, jer može biti iskrivljen, čak 
nesvojevoljno, našim subjektivnim tumačenjima. Isus ovdje nadodaje psihološki kriterij: ljubav 
prema samome sebi. Ovaj je uzor nepogrešiv, jer se nikad ne varamo u onome što bi nam bilo drago 
u nekom određenom času. Radi se samo o tome da prenesemo ovo na položaj našeg bližnjeg. U isto 
vrijeme to je dokaz poštenja: nikad se kao u takvim slučajevima ne može tako dobro omjeriti stupanj 
naše iskrenosti. 

To su zakon i proroci, dodaje Isus: sve najpozitivnije misli koje sadrži S. Z. o ljubavi prema 
bližnjemu mogu se sažeti u ovom načelu. 


20) LAŽNI PROROCI 
(GOVOR: II, 4) 

Mt 7,15—20; Lk 6,43—44 

Ovaj se ulomak nalazi kod Mt i Lk u kontekstu Govora na gori, ali je kod Lk skraćen i s nešto 
drukčijim smislom: nadovezuje se na r. 42 (slamka-brvno), služi mu kao razjašnjenje, htijući više- 
manje reći, da zao čovjek ne može dovesti do moralnog poboljšanja drugih, jer ne može dati ono što 
nema niti može imati... 

Kod Mt naprotiv govor je o lažnim prorocima i kako ih raspoznati. 

Problem lažnih proroka stari je biblijski problem, koji se povlači skoro od samih početaka 
izraelskog profetizma, a naročito od razdoblja monarhije, kad se lažni proroci pojavljuju, nekad u 
neočekivano velikom broju (usp. 1 Kr 22,6), kao prava nacionalna ustanova. Zovu se »lažni«, 
prvenstveno zato što tvrde da su Jahvini proroci i takvim se predstavljaju, a to nikako nisu; ali 
također i stoga što govore »laži« (usip. 1 Kr 22,22—23). Nebrojeni su biblijski osvrti na njih, osobito 
kod pravih proroka (Amosa, Izaije, Jeremije, Ezekijela ...), tako da u Bibliji imamo upotpunjenu 
sliku lažnog proroka. 

Isus spominje samo neke od njihovih značajki, ali najvažnije. U prvom redu: izvana se 
predstavljaju kao ovce, a unutra su kao vukovi... Postoji temeljni raskorak između vanjštine i 
unutrašnjosti. Svijetu se predstavljaju na divan način. Govore vrlo lijepo. Govoreći, u stanju su 
zavesti svaku neopreznu osobu, jer sve što govore ide za tim da se polaska mogućnicima ili pučkim 
masama. Lažni prorok ugađa javnom mišljenju, propovijeda oportunistički moral... Ali ispod te 
zamamljive vanjštine krije se druga njegova značajka: »grabežljivost« vuka. Sve što radi i način 
kako to radi ima posve određenu svrhu: vlastitu ličnu korist. Egocentrizam. 

»Po njihovim plodovima vi ćete ih prepoznati«, napominje Isus. Govori o »plodovima«, jer će 
zatim govoriti o voćkama. Smisao je očit: ponašanje, život, osobno svjedočanstvo. 

S. Z. pruža nekoliko kriterija kako se može razlikovati autentični od lažnog profetizma. Među 
tim kriterijima (objektivna činjenica božanskog poziva; ostvarenje nekog pretkazanog događaja; 
potpuna vjernost tradicionalnoj 

jahvističkoj vjeri) nastupa i kriterij životnog svjedočanstva.“ Pravom proroku, riječ Božja nije 
samo riječ koja se izgovara, nego i riječ koja se proživljuje. Život proroka i objava koju je primio 
jedna je te ista stvar. Poruka se poistovjećuje s glasnikom. 

Od svih biblijskih kriterija proročke autentičnosti, Isus izabire ovaj kriterij života, zato što je 
najuvjerljiviji za običnog čovjeka. Poruka je nekog proroka autentična, ako je on osobno provodi u 
život; treba odbaciti kao lažnog onog proroka, koji propovijeda jednu stvar a vrši drugu. 218 

Isus zasniva svoju tvrdnju na naravnoj očiglednosti, promatranoj pod ovim dvostrukim vidom: 

— neko stablo može uroditi samo plodovima koji su svojstveni tom stablu; bilo bi besmisleno 
očekivati da se mogu ubrati kruške na jabuci; 

— mlado, zdravo i dobro uzdržano stablo urodit će velikim i sočnim plodovima, dok će kakvo 
staro i bolesno stablo nužno uroditi rahitičnim plodovima; bilo bi neprirodno kad bi se desilo 
drukčije. 

Ovaj naravni zakon fizičkog života može se primijeniti i na duhovni život. Nitko ne može dati 
ono čega nema. Lažni prorok nije usvojio u svom srcu božansku poruku, pa je zato ne može provesti 
u život; po neautentičnosti života prepoznat će se kao lažni prorok. 

Drugom zgodom, Isus će upozoriti svoje učenike na pogibelj lažnih proroka u budućnosti (usp. 
Mt 24,11.24). Crkva će iskusiti njihovu pogubnu prisutnost u vlastitim redovima (usp. Dj 13,6; 1 Iv 
4,1 itd.). Ali izgleda, da se u ovom povijesnom času Isusova aluzija odnosi konkretno na 
pismoznance i farizeje, koje treba zamisliti kao stalne protivnike svih njegovih duhovnih stavova u 
Govoru na gori. Značajke lažnog proroka, koje Isus iznosi na ovom mjestu, u skladu su sa svim onim 
što u drugim zgodama predbacuje svojim neprijateljima: osnovna neiskrenost, koja dolazi od 
nesklada između vanjštine i unutrašnjosti; zamamni privid svetosti, pod kojim se skrivaju najgore 
namjere; nepremostivi raskorak između misli i života; egocentrično naprezanje da svrate pozornost 
na same sebe, a sve pod lijepim izgovorom služenja Bogu... 

Eshatološka prijetnja (»svako stablo, ako ne rađa dobrim plodom, siječe se i baca u vatru«) 
uzeta je doslovno iz Krstiteljeva propovijedanja (Mt 3,10; Lk 3,9); možda je evanđelistov dodatak ali 
je dosta običajan i u Isusovoj apokalipsi, kako ćemo vidjeti. Lažljivost čeka strogi Božji sud (pasivni 
oblik — »siječe se« —jest jedan od načina da se izbjegne spomenuti ime Božje). 


217 Naravno, sve ove kriterije treba uzeti kao cjelinu; moguće je da pojedinačno ne bi uvijek potpuno 
zadovoljavali; usp. slijedeću bilješku. 

218 Izgleda da ovo protiviurječi onome što Isus kaže u Mt 23,3, gdje on odobrava kao valjano rabinsko 
naučavanje, usprkos tome što njihov život nije u skladu s njime. Alije očito da Isus odobrava to 
naučavanje jedino ukoliko stvarno predstavlja »Mojsijevu katedru«, to jest tradicionalni nauk. 

Dragim riječima, poruka može biti autentična a neautentičan onaj koji je naviješta; u tom slučaju, 
kriterij životnog svjedočanstva ne bi bio apsolutan; zato rekosmo, da se biblijski kriteriji o proročkoj 
autentičnosti moraju se uzeti kao cjelina (usp. prethodnu bilješku). Ali, ovdje kriterij apsolutno valjan 
s obzirom na samog proroka: uvijek će biti istina da prorok koji ne živi prema poruci koju naviješta 
jest lažni prorok. Ali treba znati da nekad i lažni proroci mogu reći istinite stvari. 

21) PRAVI UČENICI 

(GOVOR: II, 5) 

Mt 7,21—23; Lk 6,46 

Ove Isusove izreke dobro se povezuju s prethodnim kontekstom, ali isto tako mogu dobro 
poslužiti kao uvod u slijedeći ulomak. 

Prethodno, Isus je govorio o lažnim prorocima, koji se prepoznaju po svom ponašanju, to jest 
po neslaganju između života i nauke koju propovijedaju. Odatle se, oprekom, određuje narav pravog 
učenika: ne riječi, nego djela. Mjerilo po kojem se prepoznaje da li netko pripada Kraljevstvu jest 
Izvršavanje Očeve volje: pravi je učenik onaj koji usklađuje svoj svakodnevni život s moralnim 
Božjim zahtjevima.' Taj najviši zahtjev ne može biti ničim zamijenjen. Mnogi bi mogli pomisliti da 
im izvanredne karizme koje su imali, kao što su proroštvo, egzorcizam, činjenje čudesa, s kojima su 
možda učinili velike stvari u Isusovo ime, jamče da su pravi učenici. Varaju se ako tako misle, jer sva 
su ta djela učinjena ne njihovom zaslugom, nego Isusovom moću. Jedina njihova zasluga mogla bi 
biti da su živjeli po volji Božjoj. A ako toga nema, znači da nemaju onaj bitni elemenat, bez kojega i 
najveća ljudska djela gube vječnu vrijednost pred Bogom: ljubav (1 Kor 13,2). U tom slučaju, na 
zadnjem sudu, najviši eshatološki sudac, a to je sam Isus (kao i u Mt 25,31—46; Iv 5,22.27), neće 
ih priznati kao učenike, nego će ih ubrojiti među one koji moraju biti udaljeni od njega, stoga što su 
učinili zlo u svom životu (Ps 6,9). 

22) KUCA SAGRAĐENA NA STIJENI 
(GOVOR: ZAKLJUČAK) 

Mt 7,24—27; Lk 6,47—49 

Govor na gori završava se isporedbom o tome kako da se upotrijebi Isusov nauk. Ovaj je 
ulomak logično srodan s prethodnim, koji se može smatrati kao njegov uvod. U prethodnom ulomku 
radilo se o onima koji govore, a (ne) provode u djelo; ovdje se radi o onima koji slušaju, a (ne) 
provode u djelo. 

Kod Mt, elementi isporedbe odražavaju prilike palestinskog tla i klime. Kuća na selu može biti 
sagrađena na kamenitom ili na pjeskovitom zemljištu. Teške kiše redovito idu skupa s olujama i 
orkanskim vjetrovima. U takvim slučajevima, uska korita wadija brzo se napune vodom, bujica 
navali s takvom silom da sravni sa zemljom svako zdanje koje nema dobrih temelja. 

Kod Lk nema tih posebnih oznaka. Opreka je između dubokog kopanja kojim se dolazi do 
litice, da se na njoj postave temelji (u Palestini, litica je prekrivena samo tankim slojem zemlje), i 
neke gradnje bez temelja, na samoj površini. Ono što poruši loše sagrađenu kuću nije više nenadana 
bujica nekog wadija, nego rijeka koja se razlijeva (u Palestini se to ne događa). 

Ove razlike znače dvije različite predstave jedne te iste stvari, u skladu s kulturnim 
pretpostavkama dvojice evanđelista. Bila bi zloupotreba izvoditi iz 


219 Kod Lk, mjesto Očeve volje, mora se vršiti ono što zapovijeda Isus. I zahtjev je snažnije 
formuliran. 

220 »U onaj dan« (r. 22) podsjeća na »Jahvin dan« kod proroka, eshatološki sud kazne i spasenja. 

toga kojekakve zaključke u svrhu tumačenja; radi se o isporedbi, ne o alegoriji. 

Isus, dakle, kaže da nije dovoljno samo slušati, poznavati, naučiti njegov nauk, nego da ga 
treba provoditi u djelo, pretvoriti ga u život. Onaj koji tako postupa, sličan je razboritom, pametnom, 
pronicljivom, praktičnom čovjeku, koji gradi svoju kuću na vrlo solidnim temeljima, tako da joj ni 
najgora bujica ne može naškoditi. Njegova se »razboritost« sastoji u tome da predviđa sve najgore 
eventualnosti za svoju kuću i poduzima sve potrebne mjere da ih predusretne, s nakanom da mu kuća 
traje dugo vremena i da ne troši uzalud napor i novac. Tako je »razborit« i onaj koji provodi u djelo 
Isusov nauk: ne napreže se uzalud da ga nauči, već gradi svoj život da bude vječno vrijedan. 

Tako je jasan i smisao »ludosti« kod oprečnog ponašanja: improvizacija, površnost, nedostatak 
zdravog razuma, ludo gubljenje povoljnih prilika. Prvi pljusak odnese kuću; ništa nisi zaslužio kod 
Boga, ako samo znaš a ne živiš ... 

Iz toga se zaključuje, daje Govor na gori obvezatan. U opreci između razboritog i nerazboritog 
čovjeka odražava se povoljni i nepovoljni sud Božji. Radi toga, nemoguće je ne vidjeti u ovom 

ulomku prekriven nagovještaj eshatološke nagrade i kazne. »Govor na gori završava se s posljednjim 

221 

sudom«, kaže J. Jeremias. 

Ali, kako može biti obvezatno nešto što je utopičan ideal, nešto što se ne može u potpunosti 
ostvariti u ovom životu? Stvarno, Govor na gori jest božanska vizija stvarnosti, ono što je objektivno, 
što bi trebalo biti, bez obzira na sadašnju čovjekovu sposobnost, kao da čovjek nije izgubio raja. 
Upravo stoga što Isus misli, da se poziv čovjeka sastoji u tome da ponovno osvaja izgubljeni raj, 
obvezuje ga na ovaj ideal. Ali ono što obvezuje, nije savršeno postignuće ideala, nego ideal, to jest 
njegov značaj pravila, linije, puta. Savršenost će doći u eshatologiji, ali da se stigne do nje, ovo je 
jedini put. Nema drugog puta. »Ja sam put« (Iv 14,6). 

23) POVRATAK U KAFARNAUM 
(SRPANJ G. 28) 

(Mt 8,1); Lk 7,1 

Iz mjesta gdje je izgovorio Govor na gori Isus se povratio u Kafarnaum. Prema Lk, učinio je to 
izravno. Prema Mt, naprotiv, sišavši s brda Isus je ozdravio nekog gubavca (8,2—4) i zatim ušao u 
Kafarnaum (8,5). Mi smo u svoje vrijeme vidjeli, da se ozdravljenje gubavca dogodilo u drugom 
povijesnom času. Prema tome, vjerojatnija je Lukina vijest, da se Isus poslije Govora vratio izravno u 
Kafarnaum. 

Znamo da su Isusovi slušatelji kad Govora bili ne mase, nego širi krug učenika. 

Mt kaže sada, da su Isusa, kad je sašao s brda, slijedila »velika mnoštva naroda«: vidi se da su 
ga ove mase čekale blizu jezera. 


221 Die Gleichnisse Jesu, navod prema španjolskom prijevodu, Estella 1974, 236. 

24) STOTNIKOV SLUGA 
(SRPANJ G. 28) 

(Mt 8,5—13); Lk 7,2—10 


Mt ima ovu zgodu u svojoj zbirci čudesa (pogl. 8—9), ali je ona ovaj put, (za razliku od ostalih 
ovdje skupljenih čudesa), dobro postavljena na svoje povijesno mjesto: slaže se s Lk, kad je stavlja 
poslije Govora na gori, na povratku u Kafamaum. Prema našoj kronologiji, nalazimo se u mjesecu 
srpnju g. 28, to jest u prvim mjesecima javnog djelovanja. Svi se neće složiti s tim datiranjem: 
Isusove riječi u r. 10 Mt (r. 9 Lk) dokazivale bi »da se ova zgoda nije dogodila u početku njegovog 
javnog djelovanja«. 222 Međutim, već u ovim prvim mjesecima Isus je stekao dovoljno iskustva u tom 
pogledu, daje mogao ispaređivati vjeru svojih sunarodnjaka i vjeru poganskog »časnika ... 

Ono što ova pripovijest prvenstveno želi istaknuti nije samo čudo, nego upravo vjera ovog 
stotnika, koja zaslužuje takvu pohvalu. Radi toga, taj je čovjek predstavljen s nekoliko vrlo 
simpatičnih poteza: prijatelj je židovske zajednice u kojoj živi, puno voli i cijeni svoga roba, pažljiv 
je i ponizan... 

Četvrto evanđelje ima vrlo slično kazivanje, koje smo mi u svoje vrijeme ispitali (Iv 4,46—54). 
Danas se redovito drži da se radi o istom događaju, koji je bio izmijenjen u predaji. Postoji u 
egzegezi neka vrsta manije svođenja na manje, kao da se u Isusovom životu nikad nisu mogle 
dogoditi slične stvari, ili kao da kateheza nikako nije smjela sačuvati slične uspomene iz Isusova 
života. Vidjeli smo da ova hipoteza donosi više poteškoća od onih koje želi riješiti. I oni koji nimalo 
ne sumnjaju da je Isusovo kazivanje samo varijanta iste pripovijesti, moraju dopustiti, da je »tako 
duboko izmijenjena, daje nemoguće sa sigurnošću otkriti trag nekog zajedničkog izvora«. 223 

Postoje razlike i među dvjema sinoptičkim kazivanjima. Glavna je razlika u tome što se kod Mt 
stotnik osobno sastaje s Isusom i razgovara s njim, dok to kod Lk čini pomoću dvaju izaslanstava. 
Lukin oblik je sigurno izvomiji, jer osim toga sadrži i nekoliko značajnih pojedinosti, za koje je, 
skupa s ovim već spomenutim, teško pretpostaviti da ih je izmislila predaja na koju se evanđelist 
oslanja, dok ne bi bilo čudno da je Mt izostavio one pojedinosti, koje mu nisu izgledale potrebne. 
Kod naše parafraze držat ćemo se Lukinog oblika. 

Glavna je ličnost neki stotnik, časnik koji u rimskoj vojnoj organizaciji zapovijeda odjelom od 
stotinu ljudi. Budući da se nalazi na teritoriju Heroda Antipe, sigurno se ne radi o rimskom časniku, 
nego o nekom časniku plaćeničke vojske samog Antipe. Kafamaum je bio vrlo važan graničarski 
grad, i vojni odred u njemu posve je opravdan. 

Iz konteksta se zaključuje da je ovaj časnik bio poganin (ne Židov), što nije čudno, jer je Herod 
uglavnom novačio svoje vojnike u obližnjim krajevima s poganskim žiteljstvom. 

Dakle, ovaj je časnik imao u kući roba, kojega je mnogo cijenio; ali toga časa bio je vrlo 
bolestan, već paraliziran i s teškim bolovima (Mt), blizu smrti (Lk). Stotnik je već prije bio čuo o 
Isusu, i bio je siguran da on može spasiti njegova roba. Kad je doznao da je opet u gradu, zamoli 
nekoliko mjesnih prvaka (»starješina«) da posreduju kod Isusa za njegov slučaj: mislio je da je 
sasvim prirodno, da će Isus radije uslišiti svoje sunarodnjake, 


222 Tako J. Schmid u svom komentaru Mt. 

223 Tako John L. McKenzie u svom komentaru Mt. 

Židove, iste vjere. Ovi dođu do Isusa i počnu ga naveliko moliti da pomogne čovjeku: dobar je 
čovjek, veliki prijatelj Židova, toliko da im je i sinagogu podigao, ovu istu sinagogu u kojoj je i Isus 
propovijedao subotom. Isus im obeća da će otići i ozdraviti bolesnika (Mt), i odmah se zaputi skupa s 
njima prema stotnikovoj kući (Lk). Kad su već došli blizu, stotnik pošalje drugo izaslanstvo svojih 
prijatelja Židova, da kažu Isusu neka se ne trudi da dođe u njegovu kuću. Ovaj čovjek je pažljiv, 
osjetljiv, fin čovjek: on zna što znači za Židova ući u pogansku kuću ... A nadasve, to je ponizan 
čovjek: on je obični niži vojni časnik, a pred njim je osoba koja uživa silan glas, tako da se on ne 
smatra dostojnim ni da se osobno pokaže pred njim. Osim toga. nije potrebno da se Isus uzalud trudi, 
jer ono što može učiniti prisutan, može to učiniti i odsutan; on je posve siguran u to. I čini mu se to 
vrlo logično, slično njegovoj vlastitoj situaciji. On je niži podložni časnik, ali ima pod svojom 
komandom i određeni broj vojnika. Dakle, kad on zapovjedi nekom od svojih vojnika (ili svom sluzi) 
da nešto učini, on to neizostavno učini. Dovoljna je samo njegova riječ, koja uživa ustavni auktoritet. 
Tako i Isus ima neosporni auktoritet nad bolestima: dovoljno je da rekne samo jednu riječ, i ozdravit 
će njegov sluga... 

Čuvši to, Isus ostade udivljen i reče onima što su s njim išli (Mt), cijelom onom mnoštvu koje 
je iza njega išlo (Lk), da ni u Izraelu nije našao tako velike vjere kao kod ovog poganina; toliko 
apsolutnog pouzdanja u njegovu suverenu moć. Isus smatra, daje ovo zgodna prilika da upozori (Mt) 
na budući preokret ustaljenog reda: ulazak jednih, za koje bi rekli, da ne bi trebalo da budu unutra, a 
isključenje drugih, koji bi, kako se činilo, imali neosporno pravo da budu unutra... 

Eshatološka se sreća zamišlja u obliku svečane gozbe, 224 kojoj predsjedaju veliki oci naroda: 
Abraham, Izak i Jakov. Imaju pravo na gozbu jedino »sinovi kraljevstva«, to jest naravni baštinici 
obećanja danih očima. Gozba se drži u vrlo rasvijetljenoj dvorani. Od nje su isključeni svi pogani, 
koji prema tome ostaju u tami, kojom je ovijeno sve što je izvan dvorane (»vanjska tama«). Tu će 
provesti svoju vječnost u plaču i škrgutu zuba: u bijesu i očaju osuđenika .., 225 

Da, onda će se dogoditi ono što nitko ne očekuje: sudjelovat će u vječnoj sreći pogani sa svih 
strana svijeta, zbog njihove vjere u Isusa; a bit će isključeni oni koji tvrde da imaju pravo na nju, 
zbog svoje nevjere ... 

Iza toga, ne ulazeći u kuću, Isus je ozdravio bolesnog slugu iz udaljenosti. Ozdravljenje je bilo 
u tren, postignuto isključivo činom Isusove volje (Mt). Kad se izaslanici povratiše kući, nađoše 
čovjeka zdrava (Lk). 


25) USKRIŠENJE U NAINU 
(SRPANJ G. 28) 

Lk 7,11—17 

Mjesto gdje se događa ovo čudo »grad« je zvani Nain. Lk običava zvati »gradom« bilo kakvo 
nastanjeno mjesto (usp. 4,43; 8,4; 9,5; 10,8—12). U Isusovo vrijeme, Nain je morao biti beznačajno 
seoce, toliko beznačajno, da se 


224 Za ovu sliku usp. također Mt 22, 2—14; Lk 14. 15—24; Otk 19,9. 

225 Nekoliko puta rabi Mt iste slike: vanjska tema, da označi mjesto osuđenika (22,13; 25,30); plač i 
škrgut zubi, da označi muke i očaj osuđenika (13,12.50; 22,13; 24,51; 25,30). »Škrgutati zubima« 
klasični je izraz da se označi bijes, šio ga bezbožnici osjećaju prema pravednima (Ps 35,16; 37,12; 
112,10; Job 16,9). 

nigdje više ne spominje. Sigurno odgovara današnjem selu, koje nosi isto ime, na sjevernom 
boku brda zvanog Mali Hermon, desetak kilometara jugoistočno od Nazareta, s prekrasnim 
pogledom na Ezdrelonsku dolinu, nasuprot Taboru. Blizu mjesta nađeno je nekoliko grobova 
iskopanih u stijeni, što pruža sigurnost da je mjesto bilo nastanjeno u Isusovo vrijeme. U srednjem 
vijeku sagrađena je crkva na mjestu gdje se po predaji dogodilo čudo. Na njezinim ruševinama, 
franjevci su podigli kapelu u prošlom stoljeću. 226 

Nain se nalazi na južnoj granici Galileje, oko pedeset kilometara daleko od Kafamauma. Ako 
je povijesni redoslijed Lk siguran, to bi značilo da je Isus, malo poslije Govora na gori, ostavio 
Kafamaum i dao se na dugu redovitu misiju po cijeloj Galileji. Lk će izvijestiti o njoj u 8,1 kao o 
nečemu što je već dobilo definitivno organizirani oblik. 

Lk je jedini evanđelist koji nam govori o ovom čudu, jednom od malobrojnih uskrišenja 
mrtvih, tako da je njegovo kazivanje u ovom evanđelju jedini kriterij prema kojemu možemo odrediti 
povijesno mjesto ovom događaju. Stoga smo ga stavili ovdje, a ne zbog evanđelistove kronološke 
primjedbe (zatim, poslije toga), koja je posve neodređena. Osim toga, ovo se čudo lijepo smješta na 
ovom mjestu. Obično se misli, da ga je Lk stavio ovdje da pripravi odgovor Krstitelju u r. 22 (»mrtvi 
ustaju«). Ali to znači, u stvarnosti, da se prije toga odgovora dogodilo neko uskrišenje. Budući da su 
druga dva (Jairova kći i Lazar) očito kasniji, u ovom povijesnom času dobro se smješta ovo iz Naina. 

I tako, u toj misiji po Galileji, Isus je došao do južne granice pokrajine, u pratnji svojih učenika 
i, kao što se obično dešavalo tih prvih mjeseci, s velikim mnoštvom naroda. Kad se sva ta skupina 
približila vratima sela, iznosili su upravo mrtvaca na ukop. Najžalosnija situacija što se mogla 
zamisliti: s mrtvacem je nestajao jedini oslonac i jedina nada jadne majke, jer to joj je bio jedini sin a 
ona udovica. U pogrebnoj povorci bilo je dosta svijeta (sudjelovati u sprovodu Židovi su smatrali 
jednim od velikih djela milosrđa), tako da se čudo događa pred mnogobrojnom publikom. Isus" 
najprije svraća pozornost na majku i njezinu bol. Njegov prvi korak upravljen je k ženi. »Ne plači«, 
kaže joj s prizvukom simpatije i nježnosti, ali i dajući joj pouzdanje da nema zašto plakati. Zatim 
pristupi onima koji su nosili mrtvaca na nosiljci (nije bio u upotrebi mrtvački kovčeg), i stavi ruku na 
nosiljku da se nosioci zaustave. Kad se oni zaustaviše, svi su prisutni napeto čekali što će se dogoditi. 
Isus jednostavno zapovjedi mrtvacu da ustane. Mladić se odmah digne i počne govoriti... i najveći 
skeptik morao bi priznati čudo Isus ga onda »dade njegovoj majci«, kao što je učinio Ilija s oživjelim 
sinom udovice iz Sarefte (1 Kr 17,23). 


226 Srednjovjekovnu crkvu spominje Petar Đakon g. 1137. Ali već g. 1335. kaže fra 
Jakov iz Verone daje srušena. U XVI. st. još uvijek su se vidjele njezine ruševine 
sravnjene sa zemljom (Fr. Bonifacije de Staphanis, g. 1552—1564). Franjevačka 
kapela sagrađena je g. 1881. Stanovnici Naina uživali su vrlo loš glas među 
kršćanima. Spomenuti fra Jakov iz Verone kaže da »vrlo zli Saraceni žive u onoj 
zemlji«. I fra Nikola od Poggibonsija (g. 1345) bilježi, da »ondje žive najgori 
Saraceni koje je moguće naći u onoj zemlji, koji kao da bi htjeli pojesti druge«. I 
jedan francuski fratar XVII. st. kaže za njih, da su »divlji kao tigri« (fra Eugen Roger, 
g. 1664). — Za sve ove podatke, tekstovi u Baldi, Enchiridion, br. 530—541. 

227 Lk zove ovdje Isusa »Gospodinom« (»ho Kyrios«), i to je uopće njegov posebni 
način kojim ga označuje (7,19; 10,1.39.41; 11,39; 12,42; 13,15; 17,5—6; 18,6; 19,8; 
22,61; 24,34). U S. Z. ovaj se naslov (u grčkom prijevodu LXX) davao Jahveu. U 
drugim spisima N. Z. to je naslov proslavljenog Krista. Možda ta crkvena upotreba 
imena nalazi svoj odjek kod Lk. 

Čudo proizvodi dvostruki učinak na prisutne. U prvom redu, religiozni strah. Nema čovjeka 
koji ga ne bi osjetio, videći kako se podiže mrtvac! Zatim, svijest da ovdje djeluje moć Božja, čovjek 
nije u stanju činiti takve stvari, i ako ih čini, znak je da posjeduje Božju snagu. Svi su se osjećali 
ponukanim da dadnu slavu Bogu i da se osjete sretnima, jer je sam Bog posjetio svoj narod u osobi 
ovog velikog proroka koji se pojavio među njima, proroka kakvog su očekivali u mesijanska 
vremena; proroka na način Ilije i Elizeja, neisporedivih velikana povijesti Izraela, jedinih koji su 
uskrisivali mrtvace (1 Kr 17,17—24; 2 Kr 4,18—37). 

Evanđelist bilježi da su se oduševljeni osvrti o Isusovoj osobi širili po cijeloj Palestini 
(»Judeji«) i po svim okolnim krajevima. 

26) KRSTITELJEVO POSLANSTVO 
(SRPANJ G. 28) 

(Mt 11,2—6); Lk 7,18—23 

Ivan Krstitelj bačen je u tamnicu u svibnju g. 28, i poslije tog utamničenja Isus je poduzeo svoj 
put u Galileju, da tamo započne svoje dugo djelovanje. 

Krstitelj je već dva mjeseca u zatvoru. Ta dva mjeseca vrlo su plodna u Isusovom životu, 
bogata djelovanjem, čudesima, važnim naucima. Krstiteljev zatvor nije sasvim strog; mogu ga 
posjećivati njegovi učenici; ustupak koji se možda duguje sujevjernom strahu, što ga je pred njim 
osjećao Herod. Pri tim posjetima, učenici ga obavještavaju o svim stvarima koje se odnose na Isusa 
(Mt r. 2; Lk r. 18). Ali sve što u tamnici čuje tako je oprečno onome što je on očekivao od Mesije, da 
počinje sumnjati. I da se oslobodi sumnje, šalje dvojicu svojih učenika da upitaju Isusa, je li on 
konačno Mesija (»onaj koji ima doći«, mesijanski naslov u svim našim evanđeljima), ili treba čekati 
drugoga... 

Ova Krstiteljeva sumnja oduvijek je sablažnjavala mnoge. Nema razloga za to. Sumnja je 
dobra, ako nije isto što i nijekanje ili odbijanje. Pretpostavlja želju da se bolje spozna neka stvar, da 
se vidi jasnije. Shvatljiva je u Krstiteljevom slučaju. Tamnica je u stanju da unese pometnju i u 
najjače karaktere. Njegovi su učenici ljubomorni zbog Isusovih uspjeha, i tko zna koliko su 
netočnosti i poluistina ispričali svom učitelju. Osim toga, tu je i objektivna stvarnost. Po njegovom 
mišljenju, Mesija bi morao biti eshatološki osvetnik zla, Mesija koji je položio sjekiru na korijen 
stablima, koji čisti svoje gumno i rastavlja pšenicu od pljeve (Mt 3,10—12); ali ništa se od svega 
toga nije dogodilo, niti ima izgleda da će se dogoditi. 

Istina je, da je on na Jordanu bio siguran da je Isus Mesija, ali stvari su se puno promijenile od 
onog vremena: nisu se ispunila njegova očekivanja. Ali još uvijek ima vremena, neka već jednom 
počne djelovati u tom smislu, i onda nitko više neće sumnjati o njegovom mesijanskom značaju. 

Isus odgovara neizravno, upozorujući na djela kojima su svjedoci bili i Ivanovi učenici iz 
njegova poslanstva. Vidi se da su oni neko vrijeme ostali skupa s Isusom, promatrajući sve što on 
radi. U njihovoj prisutnosti, (»u taj čas«, Lk r. 21), Isus je imao prilike da učini više čudesa. Ali kako 
njegova djela uvijek idu skupa s evangelizacijom, Ivanovi su učenici mogli isto tako čuti neke 
njegove nauke (stvari koje »čujete«, Mt r. 4). Osim onoga što su osobno vidjeli i čuli, sigurno su 
imali izvještaje i o mnogim drugim sličnim 


207 



stvarima koje je on prije bio učinio. Eh pa dobro, neka idu i kažu Krstitelju sve što su vidjeli i 
čuli i što su čuli od drugih: da se čine sve vrste čudesa, kojima se pomaže ljudima u nevolji, i da se 
naviješta vesela vijest siromasima; upravo onako kao što je naviještao prorok Izaija imajući na umu 
mesijanska vremena (usp. Iz 29,18—19; 35,5—6; 61,1—2). Ni sjekira ni oganj, nego milosrđe, 
dobrota, ljubav ... 

To je autentična slika Mesije, kakvu je Bog želio i navijestio i koju Isus vjerno ostvaruje u 
svojoj osobi. Svi je neće moći prihvatiti. Ali blago onima koji je prihvate po vjeri, i tako se ne 
sablazne zbog Isusa, to jest ne stvore poteškoća svojoj vjeri unaprijed zamišljenom idejom koja ne 
odgovara stvarnosti... 

Da Krstiteljeva sumnja nije bila nijekanje, nego da je imala pozitivne namjere, dokazuju 
slijedeći Isusovi izrazi o njemu; uistinu, ništa nije pretrpjelo njegovo visoko mišljenje o velikom 
zatočeniku. 


27) ISUSOVA SVJEDOČANSTVA O KRSTITELJU 
(SRPANJ G. 28) 

(Mt 11,7—19); Lk 7,24—35; (Lk 16,16) 

Ovaj mali odsjek sadrži niz pohvalnih Isusovih osvrta na Krstitelja. Oba evanđelista donose ga 
poslije Ivanova izaslanstva. To je protuteža. Postojalo je suparništvo između Ivanovih i Isusovih 
sljedbenika. Stoga se ona Ivanova nesigurnost mogla loše tumačiti i baciti nepovoljnu sjenu na njega. 
Isus želi otkloniti tu pogibelj. On je dobro razumio značenje Ivanova posredovanja iz zatvora. On je 
bolje nego itko poznavao i cijenio izvanrednu veličinu ovog čovjeka. 

Kod Luke je određeno povijesno mjesto ovog događaja: malo poslije Govora na gori. Ove se 
pohvale mogu podijeliti na pet odjeljaka, koji nisu među sobom napose dobro logično povezani; iz 
toga bi se moglo slutiti da su neki od njih bili izrečeni drugom zgodom a doneseni ovdje radi iste 
teme (na primjer Mt 11,12—13 nalazi se, iako drukčije stilizirano, u drugom kontekstu kod Lk 
16,16). 

Isus govori ove komentare pred »mnoštvom naroda«: stalo mu je do toga da svoje visoko 
mišljenje o Krstitelju ustvrdi pred cijelim svijetom. I ne čini to zato da bi mu ugodio i zadobio 
njegovu milost, jer su njegovi izaslanici već bili otputovali. 

1) Mt 11,7—10; Lk 7,24—27. 

U ovom. ulomku Isus hvali jaki Krstiteljev karakter i njegov isto tako snažan stil života, a sve 
to povezano s posve jedinstvenom ulogom koju je on imao u povijesti spasenja. Isus oživljuje 
spomen na one dane prošle jeseni na Jordanu, u kojima je i on sudjelovao skupa s mnogim koji su 
sada ovdje njegovi slušatelji. Služeći se pitanjima, da postigne više živahnosti i interesa, ustanovljuje 
ove tri činjenice: 

— Tamo na Jordanu nisu vidjeli nekog slabića, koji se naklanja prema volji mogućnika ili 
prema nestalnim prohtjevima masa, kao što se pri najmanjem vjetru njišu trske jordanskih trščaka; 
nego su mogli vidjeti čovjeka iskovanog od jednog komada, nepopustljivog u svojim zahtjevima, 
koji je tražio potpunu promjenu života, koji se nije bojao nazvati zmijskim porodima one koji su to 
zasluživali... 

— Tamo nisu vidjeli mekušca, obučenog u sjajno odijelo, kakvi su oni koji raskošno žive u 
palačama velikaša, nego su vidjeli strogog asketa, isposnika, obučenog u odijelo koje odgovara 
pustinji. 

— Mogli su vidjeti proroka, čovjeka koji naviješta narodu volju Božju, koji se ne osvrće ni na 
što drugo osim na volju Božju. Ali, nisu vidjeli običnog proroka, kao što su bili toliki drugi poznati iz 
biblijske povijesti. On je više nego prorok, on je prethodnik, oduvijek predviđen da pripravi putove 
Mesiji (Mal 3,1). Ova uloga prethodnika čini Krstitelja posve izuzetnom ličnošću u razvoju Božjeg 
plana. 

2) Mt 11,11; Lk 7,28. 

Isus razvija dalje ideju o izvanrednom Krstiteljevom dostojanstvu, kad kaže o njemu, da je 
najveći dosad rođeni čovjek (»rođen od žene« = »čovjek«). Ali ga u isto vrijeme relativira: najmanji 
u Kraljevstvu nebeskom veći je nego on... U stvari, ne dira se u osobnu Knstiteljevu veličinu; ona je i 
dalje izvan svake ljudske isporedbe. Ne uspostavlja se opreka između dvije osobe, nego između dvije 
ekonomije spasenja: ekonomija Kraljevstva i ona prijašnja. Ivan je bio prethodnik, pripravio je 
putove Kraljevstvu, ali je ostao na vratima, nije »ušao«; pripada prijašnjem razdoblju; razdoblje 
Kraljevstva je beskrajno više. 

3) Mt 11,12—13; Lk 16,16. 

Ovaj Isusov logion nema paralele kod Lk u ovom povijesnom kontekstu, ali ga Lk ima na 
drugom mjestu (16,16), samo obrnutim redom, tako da Mt 11,12 odgovara Lk 16,16b i Mt 11,13 
odgovara Lk 16,16a. Redoslijed Lk je logičniji i njegovi izrazi jasniji, tako da nam mogu pomoći da 
razumijemo r. 12 Mt, izražen na teže razumljiv način. 

Isus želi reći slijedeće: Stari Zavjet dolazi do Krstitelja, uključujući i njega; on zatvara jedno 
razdoblje; ovaj smisao, koji i Krstitelja uključuje u S. Z„ razabire se iz dviju prethodnih i z reka (on je 
samo prethodnik, došao je samo do vrata Kraljevstva). Od tog vremena počinje novo razdoblje: 
razdoblje Isusovo i razdoblje Kraljevstva. 

A prema Lk 16,16b, u Kraljevstvo se ulazi silom, to jest stalnim naporom, jer Kraljevstvo puno 
iziskuje, traži velike žrtve i velika odricanja; to su uska vrata, na koja se ne može ući bez truda (usp. 
Lk 13,24). Lukin tekst pretpostavlja ovu misao o naporu, ali je ne izražava izričito. Izgleda da je to 
ono što Mt želi reći. Glagol koji on upotrebljava može po sebi značiti, da Kraljevstvo »čini nasilje« 
ili da »trpi nasilje«. Ovdje je prisutno ovo drugo značenje: Kraljevstvo trpi sve vrste zapreka, koje 
otežavaju ulazak u njega; neke proizlaze iz samih Isusovih zahtjeva, a druge iz oporbe ljudi... Prema 
tome, samo »siloviti ga prisvajaju« (Mt); to jest samo oni koji se trude da svladaju sve poteškoće 
(Lk), oni koji prihvaćaju sva odricanja što ih Isus traži i bore se protiv svih snaga zla... 

4) Mt 11,14—15. 

Kod Lk nema paralele. 

Podsjeća se na još jedno Malahijino proročanstvo (3,22—23), u kojem se odražavaju stare 
židovske predaje o proroku Iliji, prema kojima on ne bi bio mrtav, nego bi se imao povratiti prije 
nego, što dođe »Jahvin dan« — prije nego što se pojavi Kraljevstvo Božje. A budući je Kraljevstvo 
već tu, znači da se i Ilija povratio, samo što je to učinio u osobi Krstitelja, o kojem je već prije 
njegova rođenja rečeno da će doći »s Ilijinim duhom i snagom« (Lk 1,17). Isus autentično tumači 
ovu staru predaju. Naravno, prihvatit će njegovo tumačenje samo »ako želite vjerovati«: nije to nešto 
očito, treba ga 

vjerom prihvatiti. U svakom slučaju, isplati se pažljivo pripaziti i potruditi se da se razumije 
značenje tih tvrdnja (»tko ima uši, neka čuje!«). 

5) Mt 11,16—19; Lk 7,29—35. 

Lk je paralelan s Mt tek od r. 31. 

Rr. 29—30 nemaju paralele kod Mt. Govore o reakcijama na Krstiteljev pokret, što služi kao 
uvod u slijedeći ulomak (paralelan s Mt), u kojem se prave neki zaključci i s obzirom na Isusa. 

Među Krstiteljevim slušateljima postoje dvije vrste ljudi i dvije vrste reakcija. Na jednoj strani, 
jednostavni svijet i čak neki pojedinci koje su smatrali najvećim grešnicima (carinici): oni priznaše 
pravednost Božju (doslovno: »opravdaše Boga«, ili »dadoše pravo Bogu«), to jest priznaše da je 
Ivanovo krštenje od Boga izabrano sredstvo za promjenu života i dadoše se krstiti. Na drugoj strani 
su farizeji i rabini (»zakonoznanci«): oni prezreše Božju volju, koja se očitovala u Krstiteljevom 
djelovanju, i ne primiše njegovog krštenja. 

Važno je imati u vidu ovaj uvod, da se ispravno shvati »ovaj naraštaj« u slijedećem ulomku, 
gdje on nastupa kao opći pojam. U stvari, »ovaj naraštaj«, na ovom mjestu, jesu pismoznanci, farizeji 
i uopće svi oni koji odbacuju Isusa. 

Uzimajući u obzir dva iskustva, Ivanovo i svoje, Isus prikazuje stav ovih ljudi pomoću 
simpatične parabole, smisao koje se jasno razabire. Slika je vrlo realistična i živa, uzeta s javnog trga 
kojeg bilo palestinskog mjesta. Prisutne su dvije skupine djece. Došle su na trg da se igraju, ali je 
nastala neka razmirica među njima. Jedna skupina predlaže drugoj da se igraju svatova, ali se njihov 
prijedlog odbija- Predlažu im onda, da se igraju sprovoda, ali su opet odbijeni. Ni radosne ni žalosne 
igre. 

Upravo to isto događa se ovdje u zemlji ovih zadnjih mjeseci. Došao je najprije Ivan Krstitelj, 
strog čovjek, koji niti je jeo niti pio kao običan svijet, i uprkos tome odbaciše ga, smatrajući ga 
luđakom (»posjednutim«). Poslije njega došao je Isus, koji nema ništa od te asketske strogosti, koji 
jede i pije kao i svi drugi, koji ide na gozbe, koji ne posti..., ali odbaciše i njega, označujući ga kao 
izjelicu i pijanicu i kao prijatelja vrlo sumnjivih osoba." 

Dva različita osobna stila. Dovoljno za sve ukuse. Nijedan se nije svidio. 

Iza ovih dvaju osobnih stilova kriju se dva različita religiozna stila. Ivan je stavljao naglasak na 
pokoru, dok ga Isus stavlja na veselje (usp. Mt 9,15 i paral.) Dovoljno za sve ukuse. Ali nijedan se 
nije svidio. 

Iz svega toga jasno je da problem nije ni u poruci ni u navjestitelju, nego u zanimanju što ga 
slušatelji imaju. 

Ipak, nasuprot toj nevjeri, mnogi drugi su prepoznali u Krstiteljevim i Isusovim djelima 
providnost Božju i njezino mudro upravljanje svijetom, tako daje tim djelima bila »opravdana« (dalo 
joj se pravo) Božja mudrost (Mt). Oni koji tako postupaju jesu »sinovi Mudrosti«, dajući joj pravo 
svojom vjerom (Lk). 


228 Kršćanska je predaja sačuvala vjerno i bez ikakvog straha ova vulgarna klevetnička mišljenja o 
Isusovom osobnom ponašanju; nema ovdje nikakve apologetske tendencije za uljepšavanoem stvari; 
dobar znak povijesne autentičnosti. 

28) GREŠNICA 
(SRPANJ G. 28) 

Lk 7,36—50 

Ova prekrasna epizoda iz Isusova života sačuvana je jedino kod Luke, evanđelista milosrđa i 
opraštanja. Crta koja se posebno ističe u Isusovom portretu. Otkriva nam nekoliko značajnih vidova 
njegove osobe i njegove vizije čovjeka. 

— Stalno opiranje farizejskom formalizmu, koji je nesposoban ući u čovjekovu 
unutrašnjost, koji isključivo prosuđuje izvanjske čine, i koji, u skladu s tim, raspoređuje ljude u 
nepromjenjive kategorije, ne dopuštajući nikakve moguće evolucije prema dobru. 

— Njegovo dosljedno držanje prema pokajanim grešnicima: ne samo da ne bježi od njih iz 
straha od javnog mišljenja, nego ih naprotiv razumije u njihovom bolnom stanju i nastoji podijeliti s 
njima težinu osude sa strane licemjernih savjesti. 

— Njegov jasni pojam o praštanju i milosrđu Božjem, koje sam on sprovodi u svijetu: 
bezgranično milosrđe, koje oprašta i u slučajevima gdje mi nikad ne bismo oprostili. 

Uz ovo kazivanje nema nikakve kronološke naznake. Stavljamo ga u ovaj povijesni čas jedino 
radi redoslijeda što ga zauzima u Lk evanđelju. Osim toga, ne vidimo u koji bi drugi kontekst bolje 
pristajalo. Slika je sasvim galilejska: Isus koji ide na gozbe i u društvu grešnika ... 

Nalazimo se, dakle, u prvim mjesecima javnog djelovanja, u nekom neimenovanom 
galilejskom gradu. Uz riječ »grad« rabi se član (r. 37), ali to ne znači da se radi o Jeruzalemu, 
židovskom gradu u najpunijem smislu riječi, nego jednostavno o gradu u kojem se razvijaju 
događaji. 

Stvar se događa u kući nekog farizeja po imenu Šimuna, koji je pozvao Isusa na gozbu (glagol 
»položi se«, r.36, po rimskom običaju, označuje svečanu gozbu a ne običan objed). Ne nazire se 
jasno motiv ovog poziva, iz konteksta se jasno vidi da se nije radilo o iskrenom prijateljstvu; možda 
je to bila posljedica ugodnog utiska, što ga je farizej dobio za vrijeme propovijedi ovog novog 
učitelja;"" a možda ga u isto vrijeme želi promatrati izbliza, da tako može osobno provjeriti neke 
stvari koje se o njemu pričaju ... 

Dok se Isus nalazi za stolom, u dvoranu ulazi neka žena, poznata u gradu kao »grešnica«. Ovu 
riječ treba shvatiti u njezinom najelementamijem smislu: raskid s Bogom, konkretiziran u 
nemoralnom životu ili profesiji. Bez sumnje, prostitutka visoke klase. 

Njezin nenadani ulazak u dvoranu i sve što. zatim radi bez ikakvog uvoda nešto je posve 
neočekivano, ako se ne pretpostavi da se prethodno dogodilo nešto što se ne spominje u evanđelju: 
susret između Isusa i ove žene, kojom je zgodom on njoj oprostio grijehe. Mora da je ostala puna 
zahvalnosti, koju tom zgodom iz nekog razloga nije mogla i z raziti. Sad je doznala da je Isus u 
Simumovoj kući, pa je došla ovamo da izvrši ono što smatra dužnošću obraćenog srca. 

Žena je donijela sa sobom »alabastar pomasti«, to jest bocu koja je sadržavala parfem. 
»Alabastar« ne označava nužno taj posebni materijal, nego 


229 »Budući da se smatralo zaslužnim pozvati na objed subotom učitelje na prolazu, posebno ako su 
propovijedali u sinagogi (usp. na pr. Mk 1,29—31), možemo iz svega toga zaključiti: ovom 
događaju vjerojatno prethodi neko Isusovo propovijedanje, kaje je ostavilo dubok utisak na sve, na 
gostoprimca, na uzvanike i također na gosta-uljeza, ženu«: J. Jeremias, Die Gleichnisse, 156. 

može značiti kakvu bilo bocu za parfeme, pa i one od stakla. »Pomast« je sigurno jako 
namirisano ulje, s kojim se moglo pomazati glavu ili druge dijelove tijela. U vrućoj istočnjačkoj 
klimi i u sobi zasićenoj kuhinjskim vonjevima, malo parfema prima se sa zahvalnošću kao znak fine 
pažnje. Kad sam bio u Jeruzalemu, otišao bih nekad u posjet jednoj arapskoj obitelji: svaki put su me 
ponudili kolonjskom vodom. 

Budući da je Isus naslonjen za stolom, žena dolazi »iza« njega ali uz njegove noge, i sva se 
predaje izrazima nježnosti, koji provaljuju kao oluja u mimo ozračje objeda. Ona izražava svoje 
osjećaje (ovamo je došla već pokajana, primivši opiroštenje i ispunjena zahvalnošću) na jedini način 
kako je dosada naučila u svojoj profesiji (i to upravo izaziva farizejevo negodovanje): 

— plač kojega ne može suzdržati; 

— tako obilne suze, da s njima pere Isusove noge; 

— svojom dugom i gustom kosom, u kojoj su se ranije utapale strasti, otire vlastite suze i 
Učiteljeve noge; 

— posipa mu noge poljupcima, pretvarajući tako u djelo svoju zahvalnost; 

— maže mu noge mirisnim uljem svoga alabastra. 

Farizej se sablažnjava. Ozbiljno sumnja da li je Isus prorok. On je pučkog mišljenja da je 
prorok čovjek koji sve zna, kojemu se ništa ne može sakriti, koji »odgoneta« sve stvari. Ovaj ne 
odgoneta ništa. Jer, kad bi on znao kakva je ova žena, ne bi sve to dopustio. Ona je »nečista«, a 
učitelj koji poštuje samog sebe, nikad ne bi dopustio da ga se dotakne, a najmanje s ovim ljubavnim 
gestima prostitutke. 

Međutim farizej se varao, jer je Isus odgonetavao vrlo dobro. Dvostruko preziranje: s jedne 
strane zna što farizej u sebi misli; s druge strane, procjenjuje autentičnu vrijednost ovih ženinih 
gesta. To su izrazi duboke raskajane ljubavi: rijeka osjećaja, koja se pretače u djelo na način 
svojstven bivšoj prostitutki. 

Isus onda, služeći se vrlo jednostavnom parabolom, pokazuje farizeju Simunu kako je bijedna, 
nepravedna i okrutna njegova osuda, u opreci s božanskim oproštenjem bez pridržaja, koje je 
razmjerno našoj ljubavi. 230 

Kako se vidi, prizor je zasićen ozračjem kajanja, zahvalnosti i oproštenja. Više nego parfem, 
svraćaju pozornost ženine suze. Upravo zbog tih suza upotrebljava se parfem i niču izrazi ljubavi. 

Žena radi sve ovo posve spontano, po nekom nesuzdrživom nagonu. Ne stidi se svog postupka, 
jer zna da je potpuno čist. Ne misli na to (ovog časa ne bi to bila u stanju), što bi drugi mogli misliti o 
svemu tome; nje se ne tiče što bi mogao misliti neki farizej. Uostalom, samo farizej može se 
sablazniti radi poljupca datog javno, kad je taj poljubac, za određenu osobu i u određenom času, 
jedini način kojim može i zr aziti drugu vrstu ljubavi, koja je najednom silno izbila u njezinoj duši... 

I Isusove reakcije u vezi su s ovim istim ozračjem. On prihvaća grešnicu. Razumio je njezinu 
novu dušu, koja se izražava svojom prijašnjom 


230 Tumači redovito ističu nesklad koji postoji između parabole o dvojici dužnika (,rr. 41—42 i 47b) i 
njezine praktične primjene (r, 47 a). Po tekstu, parabola naučava daje »proštenje uzrok ljubavi, dok bi 
ono u primjeni bilo njezin učinak. Veće oproštenje rađa većom ljubavlju (parabola); veća ljubav rađa 
većim oproštenjem (primjena). Ali u stvari taj nesklad ne postoji. U paraboli manjka zaključak, koji 
nije izrečen, ali koji se nužno podrazumijeva: ako većem oproštenju odgovara veća ljubav, to u 
stvarnosti znači, da gdje je postojala velika ljubav, posto jl i veliko oproštenje. Na tom neizrečenom, 
ali nužnom zaključku osniva se praktična primljena parabole (r. 47a). 

materijalnošću. Prihvaća je posve prirodno, bez bučnih apologija, skoro s nekom zahvalnošću. 
Ne odstupa pred društvenim pritiskom. Dijeli s njom farizejevo odbijanje. Kao što je na križu 
podijelio naše patnje. 

Oproštenje koje Isus spominje, oproštenje je koje sam on daje; tako su ga razumjeli svi 
prisutni, odatle sablazan i protest nekih od njih. Nije čudno: prije malo vremena, vodila se ozbiljna 
rasprava o tom predmetu između Isusa i farizeja (Mt 9,2—8 i paral.). 

Tekst ne bilježi Isusovu reakciju na taj protest. On se ograničava na to da otpusti ženu, sa 
zahtjevom da se ne vrati na svoj prijašnji grešni život: oproštenje uvijek zavisi od stvarne promjene 
života. 

ooo 

Ovdje se neizbježno moramo dotaknuti starog egzegetskog problema, što ga tumači uvijek 
iznova postavljaju: pitanja IDENTIFIKACIJE ove grešnice s Marijom iz Magdale i s Marijom iz 
Betanije, Lazarovom sestrom. Po toj identifikaciji, mjesto tri, imali bismo samo jednu ženu. 

Mnogo se je pisalo o tom problemu; ja ovdje spominjem samo najnužnije. 

Općenito rečeno, egzegetska predaja nije jednodušna. Grčka se Crkva uvijek protivila 
identifikaciji. Naprotiv, u latinskoj Crkvi teza o poistovjetovanju može se smatrati općim 
mišljenjem, ali tek od pape Grgura Velikog (590—604) pa sve donedavno. U zadnje vrijeme, 
egzegete sve više zabacuju to mišljenje (pri koncu ove bilješke vidjet ćemo jednu skorašnju 
iznimku), ali tako ne čine i oni koji pišu o Isusovom životu za široku publiku. 

1) Da vidimo najprije identifikaciju ove Lukine grešnice s Marijom Magdalenom. 

Jedan od razloga koji se navode u prilog ovoj tezi jest auktoritet latinske predaje od četrnaest 
stoljeća. Predaje koju pojačava liturgija Rimske crkve. 

Stvarno, prije posljednje liturgijske reforme, u misi na dan Marije Magdalene (22. srpnja) 
postoji dvostruka identifikacija. Magdalena je poistovjetovana s Lukinom grešnicom već po naslovu 
»pokornice«; misno evanđelje toga dana bilo je ovo Lk 7,36—50; u molitvi »Secreta« ciljalo se na 
»dar njezinog prinosa« mirisavog ulja. Ova zadnja pojedinost može se odnositi i na Mariju, Lazarovu 
sestru, s kojom je grešnica izričito identificirana u prvoj molitvi mise. 

Nema sumnje, da su liturgijski tekstovi, i na njima zasnovane pučke propovijedi, bili glavni 
čimbenici, koji su utvrdili pučko mišljenje o Magdaleni kao raskajanoj grešnici. Stvarno, to je još 
uvijek slika koju puk općenito ima o njoj; i ne samo puk, nego i neki koji su prošli nešto biblijskih 
studija po sjemeništima. 

A najzanimljivije je da to mišljenje ponavljaju još uvijek i neki veliki pisci, ali koji ne pišu 

1 

pravu biblijsku egzegezu, nego više pobudnu duhovnu literaturu." 


231 Tako na pr. Francois Mauriac (Vie de Jesus, pogl. XII), koji iskorištava ovu Magdaleninu sliku, da 
napiše nekoliko nezaboravnih stranica o bludnosti i sedam glavnih grijeha (ali sve je to mogao 
napisati misleći na Lukinu grešnicu, ne uplićući Magdalenu u tu stvar). Autor je neodlučan u pitanju 
da lije Marija iz Betanije ova ista grešnica (pogl. XIII). Naprotiv, dvostruku identifikaciju zastupa 
Fulton J. Sheen u svom popularnom djelu o Isusovom života. Moj nezaboravni O. Baldi, s kojim sam 
proživio nekoliko lijepih godina u našem Franjevačkom biblijskom institutu u Jeruzalemu, u svojoj 
poznatoj i ovdje više puta navedenoj Guida di Terra Santa identificira Mariju Magdalenu s 
grešnicom (ste: 399—401), ali ne čini to s Marijom, Lazarovom sestrom (str. 134—137). 

Dokaz iz predaje nije u ovom slučaju valjan. Latinska predaja (koja se uostalom formira tek od 
VI. st.) nije cijela crkvena predaja. Nadasve znamo kako se stvaraju »predaje« u tumačenju nekog 
biblijskog teksta: prepisujući jednostavno mišljenja prethodnih autora, bez ikakvog kritičnog ispita. 
Takve predaje imaju neznatnu znanstvenu vrijednost. 

Isto tako vrlo relativnu znanstvenu vrijednost ima u ovom slučaju liturgija, ukoliko je izravni 
plod mehaničke »predaje«. Nova misa Marije Magdalene (također 22. srpnja) izgleda da ima u vidu 
zaključke modeme egzegeze: nestalo je svakog traga poistovjetovanja s grešnicom i s Marijom iz 
Betanije; svi tekstovi upućuju na njezinu ulogu u jutru Uskrsnuća... 

Postoji i jedan unutrašnji razlog (bez sumnje, glavni), koji je doveo do identifikacije Marije 
Magdalene s Luk inom grešnicom: »sedam zlih duhova« od kojih je bila izliječena ... Zli duh 
napominje ideju zloće i grijeha. Osoba toliko demonizirana, mislilo se, morala je biti velika grešnica. 
Tako je asocijacija između zlog duha i grijeha dovela do asocijacije između Magdalene i grešnice, 
tako karakteristično ocrtane u Lukinom evanđelju. 

Ali ne postoji nužna veza između posjednuća i grijeha: po sebi, neka posjednuta osoba nije 
nužno i grešna. U povijesti posjednuća nailazimo često na osobe koje su prethodno živjele redovitim 
vjerskim životom, nekad i na djecu ... 

Osim toga, posjednuti o kojima je govor u evanđeljima, nikada to nisu u duhovnom ili 
alegoričnom smislu grešnika; uvijek se radi o stvarnim i fizičkim pojavama. 

Treba također držati u vidu ovu literarnu činjenicu: poslije prizora o grešnici, tako živog i 
detaljnog, Lk neposredno govori (8,1—3) o ženama koje su pratile Isusa, među kojima se nalazi i 
Marija Magdalena, iz koje je bilo izašlo sedam zlih duhova... To znači da je pisac predstavlja kao 
posve novu osobu, o kojoj ranije nije govorio. U pretpostavci da su ove dvije osobe jedna te ista, 
ovakav postupak ne bi kod pažljivog autora bio razumljiv. 

Moglo bi se predbaciti da je Lk našao dva nezavisna dokumenta i da ih je jednostavno iznio u 
svom evanđelju, ne brinući se za pitanje o identitetu ovih dviju osoba... Ali Luka nije bio mehanički 
prepisivač, nego pravi autor djela. A osim toga, poznat je kao dobar povjesničar, koji je »pomno 
ispitao sve od početka« (Lk 1,3). Ako predstavlja ove dvije osobe kao različite, čini to jer je ispitao 
podatke svojih dokumenata; mi danas ne možemo tvrditi da znamo više nego on o evanđeoskoj 
povijesti. 

2) Da vidimo sada identifikaciju Lukine grešnice s Marijom iz Betanije, koja se temelji na 
prizoru u kojem glavnu ulogu igra Lazarova sestra i koju nam donose tri evanđelista: Mt 26,6—13; 
Mk 14,3—9;Iv 12,1—11. 

Ovu ćemo pripovijest analizirati u svoje vrijeme. Ako je i samo površno pročitamo, otkrit ćemo 
zajedničkih točaka s kazivanjem o grešnici, ali i pojedinosti koje se toliko razilaze, da nikako ne 
dozvoljavaju identifikaciju tih dviju osoba. 

a) U oba slučaja, čovjek koji poziva Isusa u svoju kuću zove se Šimun. 

Međutim, radi se o dvjema različitim osobama. U slučaju grešnice, radi se o nekom farizeju, sa 
svim značajkama njegove skupine. U drugom slučaju, ne kaže se ništa o toj stvari. Čovjek ima 
prezime; poznat je i poštovan. Stavovi njih dvojice isto tako nisu jednaki. Prvi je u sebi neprijateljski 
raspoložen od samog početka: premda ga je pozvao u svoju kuću, ne pokazuje mu nikakvog 
izvanjskog izraza gostoprimstva (na Istoku, to je propust tako težak, da mu ga i sam Isus predbacuje), 
osuđuje ga i ne misleći da bi se stvar mogla drukčije razumjeti, svrstava ga u kategoriju grešnika... O 

drugom se ne kaže ništa od svega toga, i teško je zamisliti da bi se u ovoj okolnosti prešutjela 
neka neprijateljska reakcija, kad je takva reakcija sa strane apostola zabilježena s puno pojedinosti. 

Uostalom, to da oba čovjeka imaju isto ime, ne znači ništa. Simun je vrlo uobičajeno židovsko 
ime; u samoj maloj skupini Dvanaestorice, dvojica su se tako zvala. 

b) U oba slučaja, žena igra prvu ulogu. 

Ali ove dvije žene imaju posve različite oznake. 

Prva je izričito nazvana »grešnicom«, prostitutkom, poznatom u mjestu. Ona je uljez na gozbi. 
Vlasnik je kuće užasnut njezinom prisutnošću. Anonimna je. 

Ništa od toga nema u prizoru s Marijom iz Betanije. Ona je pozvana kao i drugi, poštovan je 
član časne obitelji. Njezin gest izaziva lakomost, ali se ne odbacuje njezina osoba. Osim toga, o njoj 
imamo dosta vijesti u evanđeljima. Nema tu ništa što bi makar izdaleka podsjećalo na neku 
prostitutku. Sasvim protivno. To je tiha djevojka, nježna, kontemplativna, usredsređena, sva u 
unutarnjoj intimnosti koju privlači više duhovna ljepota nego senzualnost, koja snažno ljubi. Ja je 
zamišljam kao jednu od onih žena s velikim i malo zasjenjenim očima, koje se »priljube« i osjećaju 
beskrajnu sreću samo u tome da mogu biti blizu i gledati, bez riječi, saopćujući se dušom. Naglašeno 
afektivni karakter. Bez sumnje, Isus je za nju značio neisporedivu duhovnu privlačnost (usp. Lk 
10,39). Odatle duboko prianjanje i ljubav, koju Isus uzvraća (usp. Iv 11,5). Njezin zanos za Isusa 
skoro je djetinjast, mješavina ljubavi i poštovanja. Njezin gest u ovom prizoru izražava sve to. 

c) U oba slučaja, žena maže Isusove noge mirisnim uljem. Međutim, kazivanja su dosta 
različita. 

U prvom redu, što se tiče kompozicije. 

Marija iz Betanije maže Isusove noge i otire ih svojom kosom. To je jedino što ona radi 
(prema Iv; osim što mu maže glavu, prema Mt i Mk). Sve što Marija radi, usredotočuje se u tom 
činu. 

Kod grešnice, naprotiv, mazanje nogu zadnji je gest u nizu drugih. I nije ih tada otrla svojom 
kosom. Jer ona je počela sa suzama. Plač je bio tako jak, toliko je suza lila, da je njima prala Isusove 
noge; i kako ih je prala, tako ih je otirala svojom kosom. Onda ih je posipala poljupcima. Najposlije 
ih je namirisala: to je tankoćutan higijenski gest, vrlo prirodan kod žene ove vrste. I poslije toga, nije 
ih više otirala kosom. 

Odatle velika razlika u značenju ovih dvaju prizora. 

Grešnica je sva predana pokajanju i zahvalnosti. Ovdje prvenstveno govore suze i poljupci. 
Pomazanje je skoro sporedni elemenat, više praktičnog značaja, premda motiviran istim unutarnjim 
raspoloženjem. 

Kod Marije iz Betanije, naprotiv, sva je vrijednost čina u pomazanju. To je balzamiranje leša. 
Unaprijed se vrši ono što će biti učinjeno s Isusovim mrtvim tijelom slijedećeg petka navečer... Ne 
kažemo da ona misli izričito na to, ali blizina događaja, prijeteće ozračje u Jeruzalemu i zle glasine 
uplivaju da ona pojača svoju nježnost. 

d) U oba slučaja, ima negativnih reakcija. Ali i ovdje stvari izgledaju vrlo različito. 

U slučaju grešnice, protest je unutrašnji, dolazi od farizeja Simuna i odnosi se na moralno 
stanje osobe o kojoj je govor. 

U drugom slučaju, protest dolazi od nekih apostola (od Jude), izražen je na vanjski način i u 
vezi je s materijalnom vrijednošću samoga gesta. 

Osim svega rečenog, treba uzeti u obzir i okolnosti vremena i mjesta. 

Prizor sa grešnicom događa se u početku galilejskog djelovanja; prizor u Betaniji, skoro uoči 
Isusove smrti. 

Zgoda sa grešnicom događa se u nekom neimenovanom mjestu sjeverne pokrajine; druga 
zgoda jest u Betaniji, blizu Jeruzalema. 

Zaključak: nije moguće poistovjetovati galilejsku grešnicu s Marijom, Lazarovom sestrom. 
Zbog toga, još manje je moguće poistovjetovati Mariju Magdalenu s Marijom iz Betanije. Jedna je 
sa sjevera, iz Magdale; druga je s juga, iz Betanije. Jedna stalno prati Isusa od početka galilejskog 
djelovanja; druga se pojavljuje u njegovom životu kasnije i od zgode do zgode. 

Ovo je pitanje ponovno pokrenuto u jednom skorašnjem vrlo važnom djelu, 232 polazeći od 
literarne kritike četvrtog evanđelja. Kratko rečeno, u prvobitnom kazivanju o pomazanju u Betaniji, 
Marija je ispadala kao različita osoba od Lukine grešnice, ali u sadašnjoj redakciji ona je 
identificirana s njom. Taj je posao djelo trećeg redaktora Iv, koji je pomoću dodataka i modifikacija 
umjetno identificirao ove dvije osobe, pod uplivom same Lukine predaje, gdje se prešutno 
istovjetaju ove dvije žene: jer ako Lk nema kazivanja o pomazanju u Betaniji, to je stoga što je 
smatrao daje već ispripovjedio taj događaj u 7,36—50 ..., 2 3 
Dokazi za ovu hipotezu slabo uvjeravaju. 

— To o »Lukinoj predaji«, koja bi šutnjom poistovjetovala ove dvije žene, pretpostavlja nešto 
što se ne može dokazati i što je nevjerojatno. Presmjelo je zamisliti, da su autori ili redaktori naših 
evanđelja bili toliko tupi. To što Lk ne govori o pomazanju u Betaniji, treba pripisati drugim 
razlozima, koje mi ne poznajemo; možda zbog velike sličnosti u nekim pojedinostima ovih dviju 
pripovijesti. 

— U svakom slučaju, i ova teorija o postanku četvrtog evanđelja (četiri etape, četiri redakcije), 
u ovom posebnom slučaju, radije nas utvrđuje u mišljenju, da je u stvarnosti nemoguće identificirati 
ove dvije osobe. Stvarno, ova teorija zastupa da su one izvorno izlazile različite, i da je identifikacija 
učinjena poslije, kasnijim zahvatom, ali tako prozirnim, da mu nije teško pronaći tragove ... 

Puno drukčije rezultate pružila bi literarna kritika s obzirom na Mariju iz Betanije i Mariju 
Magdalenu. Njih dvije, premda na prvi pogled izgleda da se manje mogu poistovjetiti, bile bi stvarno 
jedna te ista osoba, u primitivnom tekstu i u kasnijoj redakciji Iv. Polazi se od ukazanja uskrslog 
Isusa Mariji Magdaleni (Iv 20, 11—18). Prema tezi ovih autora, na razini prve redakcije evanđelja, 
žena kojoj se Isus ukazuje zove se jednostavno »Marija« (r. 11), i bila bi to Lazarova sestra (Iv 11, 1 i 
si.), koja je poslije uskrišenja svog brata pomazala Isusa u Betaniji (Iv 12,3). Ali na razini trećeg 
redaktora, ta se Marija zove »iz Magdale«. Ne radi se o dvije različite Marije. Moguće je daje trećem 
redaktoru Iv, Marija iz Betanije bila porijeklom iz Magdale. On istovjetuje dvije Lazarove sestre, 
Martu i Mariju, s dvjema istoimenim ženama koje primaju Isusa u nekom galilejskom selu, prema Lk 
10,38—42. Prema tome, on dopušta da bi se dvije sestre, porijeklom iz Galileje, nastanile kasnije u 
Betaniji (Judeja). Izgleda da ovom redaktoru ne predstavlja veće poteškoće to da je Marija iz 
Magdale identična s ovom Marijom, koja je stanovala u Betaniji malo vremena prije Isusove smrti. 234 


232 Boismard et Lamouille, L'evangile de Jean (treći svezak velike Synopse). 

233 Više detalja usp. o. c, 300—304. 

234 Usp. o. c, 465—466. 

Ovaj je slučaj još neuvjerljiviji nego onaj prijašnji, gdje stvarno treba računati s nekim 
nesuglasnostima u sadašnjem tekstu i s možebitnom literarnom zavisnošću. Najslabija točka ove 
teorije jest pretpostavka, da selo spomenuto u kazivanju o Marti i Mariji kod Lk 10,38—42, jest 
neko galilejsko selo. Identifikacija dviju žena temelji se na toj pretpostavci. Prema njoj, zgoda sa 
dvjema sestrama dogodila bi se za vrijeme galilejskog djelovanja a selo (koje Lk spominje ali ne 
imenuje) bilo bi očito Magdala, tako da bi Marija, Lazarova sestra, bila uistinu Marija iz Magdale; 
to što se kasnije pojavljuje u Betaniji bilo bi stoga što se obitelj Lazarova preselila u to judejsko selo 
malo prije Isusove smrti. 

Sve to izgleda vrlo nevjerojatno. Ovo je pitanje povezano s kronologijom Isusovog života. 
Zgoda o Marti i Mariji (Lk 10,38—42) smještena je u onom velikom Lukinom odsjeku, poznatom 
pod imenom »puta u Jeruzalem«, koji se u cjelini odnosi na zadnje polugodište Isusovog života, to 
jest na njegovo djelovanje u Judeji i Pereji (Mk 10,1; Mt 19,1), iza kako je Isus definitivno ostavio 
Galileju. Poznato je da u tom odsjeku Lk nema točnih ni topografskih ni kronoloških oznaka i da se 
mora upotpuniti i objasniti pomoću Iv. Poznato je također da sav materijal toga odsjeka ne stoji u 
svom povijesnom kontekstu, ali taj je kontekst moguće ustanoviti u onim slučajevima koji imaju 
paralele u drugim sinoptičkim evanđeljima. U našem slučaju, kazivanje je isključivo Lukino, tako da 
nemamo nikakvog znaka, koji bi nam dopustio staviti ovu epizodu izvan ovog općeg konteksta 
(zadnji mjeseci Isusova života). U skladu s tim, Isus je već napustio Galileju, i selo koje se spominje 
u kazivanju, ne može biti neko galilejsko selo (Magdala), nego mora biti neko judejsko selo (nova 
pozornica Isusovog djelovanja). Znamo iz Iv da se radi o Betaniji. Prema teme, »Marija« ovog 
kazivanja ne može biti Marija iz Magdale, nego je Marija, sestra Lazarova, iz Batanije. 

Ovdje se treba također sjetiti, da je u Lk 8,2 Marija Magdalena član skupine žena koje prate 
Isusa od prvih mjeseci djelovanja, što je protivno svemu onome što iz evanđeoskih podataka znamo 
o Mariji iz Betanije: ženi koja živi normalnim obiteljskim životom u jednom seocu. Čak i Lk (u 
komentiranoj zgodi) predstavlja je kao osobu posve različitu od Magdalene i u posve drukčijim 
životnim prilikama. 235 


29) ŽENE U ISUSOVOJ ZAJEDNICI 
(SRPANJ G. 28) 

Lk 8,1—3 

Ovaj ulomak još je jedan od onih »sažetaka« nekog određenog razdoblja Isusova života, koje 
prilično često srećemo u našim evanđeljima. Ako su točne naše pretpostavke, Isus bi, poslije Govora 
na gori, bio ostavio Kafarnaum i započeo misiju po unutrašnjosti Galileje, došavši do njezine južne 
granice u selu Nain. U nekom mjestu za vrijeme ovog izleta dogodio se prizor sa grešnicom... Ovaj 
ulomak bio bi sažetak ovog perioda. Od svih »sažetaka« ovaj je dosada bez sumnje najvažniji, jer 
nam, s jedne strane, pokazuje već definitivni oblik Isusove misionarske organizacije, a s druge strane 
otkriva nam neke temeljne oznake njegove povijesne ličnosti i njegovih praktičnih briga. Radi toga, 
posvećujemo ovom kratkom ulomku 


235 Opširnije o tom predmetu usp. A, Augustinovich, Curiosidades de critica lileraria, u La Religion 
(Caracas). 19, 20. i 21. srpnja 1978. 

posve izuzetan prostor; to će nam pomoći da bolje razumijemo ostali evanđeoski materijal, i 
dopustit će nam, da se ne bavimo izvjesnim stranama toga materijala svaki put kad se s njim 
sretnemo ... 

I tako, u tom periodu Isus je išao po cijeloj Galileji, obilazio gradove i sela, propovijedajući i 
naviještajući radosnu vijest o Kraljevstvu. U to vrijeme, njegova zajednica, njegova nova obitelj, već 
je definitivno osnovana. Dvanaestorica »žive s njim«, što ne znači da ga samo više-imanje redovito 
prate, nego da dijele život s njim. Ali u tu istu kategoriju osoba koje »žive s njim« idu i »neke« žene 
koje je Isus bio izliječio od teških bolesti, i koje su se sada iz zahvalnosti priključile njegovoj 
zajednici. To je originalno i smjelo iskustvo, s problemima koji su u naravi svake zajednice: skupni 
život, stan, itd. S druge strane, to je prava kulturna revolucija, koja pretpostavlja novo shvaćanje 
čovjeka i žene; sve su to teme koje neizbježivo moramo dotaknuti na ovom mjestu. 

Neke od tih žena (konkretno, Magdalena) bile su Isusove prijateljice, što nužno postavlja 
pitanje o njegovim prijateljstvima. 

Kaže se, da su te žene »služile njih svojim dobrima«, to jest ekonomski pomagale Isusa i 
njegovu skupinu. A to znači daje Isus imao redovitu ekonomiju za uzdržavanje svoje i članova svoje 
zajednice. Ovdje nas zanima nekoliko stvari: kako se upravljalo zajedničkim dobrima, odakle su 
dolazili dohoci, na što se trošilo, kakva je bila materijalna razina zajednice, itd. 

Ali, ako je Isus imao svoju vlastitu ekonomiju, zar to nije protivno njegovim ideološkim 
nacrtima? S jedne strane, on zauzima vrlo tvrdo stanovište prema materijalnim dobrima i bogatstvu, 
videći kako ih ljudi obično stječu i kako se njima služe. S druge strane, on je realist: te su stvari 
potrebne za čovjekov napredak, a nužne su i za vršenje ljubavi prema bližnjemu — da bi se imalo što 
podijeliti. Stav ravnoteže, koji se jasno vidi ostvaren u njegovom životu i životu njegovih najbližih. 

U ovom kontekstu treba također vidjeti njegove odredbe s obzirom na materijalnu nagradu 
apostolskih radnika. I u toj stvari Isus je uravnotežen. Nema u njega materijalizma ni angelizma. 
Apostolski radnik mora svladati napetost između prava na »plaću« i dužnosti da naviješta evanđelje 
»besplatno«. 

Evanđelist spominje ovdje poimence samo tri žene: Mariju Magdalenu, Ivanu Kuzinu i Suzanu. 
Ali nadodaje: »i mnoge druge«. 

Stvarno, pri događajima koji su se odigrali u petak kad je Isus bio razapet i u nedjelju 
uskrsnuća, skupa s ovima (izuzev Suzane) spominju se i neke druge žene, koje tri sinoptika točno 
označuju kao članice iste skupine koja je sačinjavala Isusovu zajednicu. Kad govore o njima kako 
gledaju »izdaleka«, poslije Isusove smrti, mrtvo tijelo svoga Učitelja, Mt bilježi da su to bile »one 
koje su već od Galileje pratile Isusa, da mu služe« (27,55). Mk kaže, da su bile one »koje su ga, kad 
bijaše u Galileji, pratile i služile mu, i... koje su bile uzišle s njim u Jeruzalem« (15,41). Luka ih 
označuje kao one »koje su ga pratile od Galileje« (23,49), i ponavlja tu istu okolnost malo kasnije u 
drugom momentu (23,55). 

O ovim drugim ženama Isusove zajednice pozabavit ćemo se u svoje vrijeme. Ovdje govorimo 
o ovim trima spomenutim u ovom ulomku. 

1) SUZANA 

Luka je jedini evanđelist koji je spominje i to samo ovdje, u ovoj obavijesti o Isusovoj 
zajednici (8,3). Ne spominje se u događajima petka i nedjelje; ali to ne znači da nije učestvovala u 
njima. 

Prema tome, o ovoj ženi ne znamo ništa više od onoga što je zajedničko svima njima: da je 
raspolagala s izvjesnim ekonomskim sredstvima i da je bila zahvalna Isusu zbog zadobivenog 
zdravlja, izražavajući svoju zahvalnost požrtvovnim služenjem njemu i njegovoj skupini. 

3) IVANA ŽENA KUZINA 236 

O njoj Luka kaže daje bila »žena Kuže, upravitelja Herodova« (8,3). Iz toga izlazi daje Ivana 
bila vrlo bliska dvoru Haroda Amtipe i da je dobro poznavala tog čovjeka. Stoga se pretpostavlja, i 
to s dobrim temeljom, da je mogla biti izravni izvor podataka o zloglasnom tetrarhu. Treba 
primijetiti, s jedne strane, da je Luka jedini evanđelist koji spominje Ivanu, a s druge, da on ima 
nekoliko isključivih informacija o Herodu. 

— Na primjer, dok ga Mt i Mk jednostavno nazivaju »tetrarhom« (ili »kraljem«), Lk pobliže 
označava daje bio tetrarh »Galileje« (3,1). 

— Jedini Luka govori o Harodovom vrebanju da ubije Isusa, i da mu je Isus davao nimalo 
simpatični naziv »lisice« (13,31—32). 

— Jedini Luka ima podatak o jadnoj ulozi koju je Herod odigrao u petak Isusove muke 
(23,6—12). 

— I u Djelima (4,27) se govori o udruženoj zavjeri između Heroda i Poncija Pilata. 

— U Dj 13,1 govor je o nekom Manahenu, koja se ubraja među proroke i učitelje antiohenske 
zajednice i o kojem se kaže da je bio Herodov »brat po mlijeku«. 

U zbrci tolikih Heroda, očito se tu radi o Herodu Antipi, najmlađem od sinova Heroda 
Velikog. Bio je tetrarh Galileje i Pereje od g. 4. pr. Kr. do g. 39. posl. Kr. 

Posebni soj čovjeka. 

Rob vlasti: da sačuva svoje prijestolje, nije se ustručavao ni pred kojim sredstvom, ni pred 
najodvratnijom servilnošću Rimu, pa je postao uhoda i potkazivač visokih rimskih činovnika na 
Istoku kod cara Tiberija. Sigurno je i Poncija Pilata budno pratilo to podlo carevo oko, i njegov gest 
onoga petka može se mirno smatrati finom osvetom nad uhodom. 

Rob egocentrične oholosti: uvijek je bio neosjetljiv za vjerske osjećaje naroda kojim je vladao. 
Sve je sablaznio slikama životinja, kojima je ukrasio svoju vrlo luksuznu palaču u Tiberijadi. I sam 
grad bio je sagrađen nad grobljem, »nečistom« mjestu za svakog pravovjernog Židova. 

Rob luksuza, i u stanju da ga pribavi bez mjere. Dovoljno se sjetiti da je samo na ime poreza 
dobivao godišnje od svoje tetrarhije 200 talenata. Ako se uzme u obzir, daje talenat vrijedio 10.000 
(deset tisuća) drahma, i da je drahma (iste vrijednosti kao i rimski dinar) bila dnevna plaća radnika, 
možemo sebi stvoriti sl ik u o basnoslovnim dohocima (za ono vrijeme), koji su mu dolazili po samo 
jednom kanalu. 

Rob senzualnosti: rastavio se od svoje zakonite žene i sklopio rodoskrvni brak s Herodijadom, 
u koju se bio do« ludosti zaljubio. Postao je prava lutka ove pogubne žene, koja je, zbog svoje 
bezgranične ambicije, bila najneposredniji uzrok njegove propasti. Svrgnut s vlasti g. 39. posl. Kr., 
bio je izgnan u Galije. Njegova žena, uprkos svemu, još je jednom pokazala svoj jaki karakter i 
ostala mu vjerna u nesreći: podijelila je s njim izgnanstvo, odrekavši se carskog pomilovanja, koje joj 
je osobno bilo podijeljeno... 

Kuza, muž Ivanin, bio je »nadzornik« ovog Heroda, kad je on bio tetrarh Galileje i Pereje. 
Riječ »nadzonik« (ili »upravitelj«, gr. »epitropos«) 


236 A. Augustinovich , Juana de Khuza, u La Religion, 3. veljače 1978. 

samo je dvaput upotrijebljena u N. Z. Kod Mt 20,8 (parabola o radnicima u vinogradu) ima 
značenje nadzornika dobara, upravitelja, ekonoma. U Gal 4,2 sigurno znači isto što i staratelj 
malodobnih (nadzornik osoba). Kod Josipa Flavija, ovo je najobičniji izraz da se označi rimskog 
prokuratora Judeje. U N. Z. on se nikad tako ne naziva; međutim neki stari kodeks Lk 3,1 
upotrebljava glagol »epitropeuein«, da označi službu prokuratora Poncija Pilata. Po toj upotrebi riječi 
mogli bismo zaključiti, da Kuza nije bio obični upravitelj Herodovih dobara, nego da je obnašao 
neku visoku političku službu u njegovoj vladi, o kojoj ne možemo reći ništa točnije. Budući da ga 
evanđelist samo kratko spominje, ne osjećajući potrebu da išta više nadoda, može se zaključiti, da je 
Kuza bio dosta poznata ličnost. 

Sudeći po njegovoj službi, sigurno je Kuza bio dobrog ekonomskog stanja. Tako se razumije 
da je Ivana mogla pomoći Isusovu skupinu »svojim vlastitim dobrima«. 

Više nas golica pitanje, kako je njezin muž, osoba tetrarhovog povjerenja, mogao njoj dozvoliti 
da se priključi toj skupini i da za njezino uzdržavanje troši dio zajedničkih dobara, kad se zna da je 
Herod osjećao prema Isusu sve više nego simpatiju (usp. Lk 13,31). Nekoliko razloga daju se ovdje 
naslutiti. U prvom redu, Ivana je bila zahvalna Isusu, jer ju je ozdravio od neke teške bolesti ili 
posjednuća. A žene uvijek imaju svoja posebna ženska sredstva da nešto postignu, ako se ozbiljno na 
to odluče... Moglo bi se također pomisliti na Herodov praznovjerni karakter. Racionalist po odgoju, 
on nije bio slobodan od iracionalnih bojazni (usp. Mt 14,2; Mk 6,16). Možda je htio, kako bi se pučki 
reklo, držati zapaljenu jednu svijeću Bogu a drugu đavlu... A ne bi trebalo posve isključiti ni njegovo 
poslovično političko lukavstvo, onu igru na dvije karte, koja je bila značajna za njega cijelog života... 

A možda se može zamisliti još jači razlog. Nekim autorima se sviđa identificirati Kuzu s onim 
»basilikos« Iv 4,46—53, čijeg je sina Isus ozdravio, i koji je, zbog te milosti, »povjerovao sa 
cijelom! svojom obitelji«. Radilo bi se, dakle, o dvostrukom pristajanju uz Isusa i dvostrukoj 
zahvalnosti — najjača motivacija. 

Riječ »basilikos« vjerojatno znači »kraljevski činovnik«. Nije čudno da je »kraljevski«, jer Mt 
i Mk nekad nazivaju Heroda »kraljem« (usp. Mt 14,9; Mk 6,14. 22.25.26), sigurno jer ga je tako puk 
nazivao. 

Ali riječ »basilikos« može također značiti »kraljevskog porijekla«. 

Vulgata (latinski prijevod) prevodi ovu riječ s »regulus«, što doslovno znači »kraljević« (mali 
kralj). Stoga bi neki htjeli identificirati ovu osobu (upravitelja, Kuzu) s prije spomenutim 
Manahenom (Dj 13,1), za kojeg se kaže da je bio »syntrofos« tetrarha Heroda. Ova riječ, u svom 
prvom i materijalnom smislu, znači »brat po mlijeku«, ali može značiti i »skupa odgojen«. U svakom 
slučaju, radi se o osobi vrlo bliskoj i tetrarhu poznatoj. Ako se poistovjetuje s Kuzom, lako se 
razumije da on, uprkos svojim odnosima s Isusom, nije pobuđivao nikakve sumnje kod svog inače 
nepovjerljivog brata po mlijeku ili školskog druga. 

Bilo kako bilo, njegova žena prati stalno Isusa i njegovu skupinu i služi im svojim radom i 
svojim dobrima. U skupini žena koje nose uskrsnu vijest apostolima, u jutro uskrsne nedjelje, Luka 
spominje i neku Ivanu (24,10). Kako ne nadodaje nikakve druge pobliže oznake, pretpostavlja da je 
dovoljno poznata po onom što se reklo u 8,3: Kuzina žena. Sigurno pretpostavlja da je prisutna i u 
skupini koja učestvuje u događajima u petak (tom zgodom, 

Luka govori o ženama općenito, ne spominjući nijedne poimence: usp. 23,49.55). 

Kao Magdalena i druge, zahvalna i vjerna do konca. 

3) MAKIJA MAGDALENA 237 

Marija Magdalena je jedna od najvažnijih ličnosti Novog zavjeta. Kad ne bi bilo nikakvog 
drugog svjedočanstva, dovoljna bi bila samo njezina osoba da dobijemo neku ideju o strahovitom 
preokretu što gaje N. Z. učinio u shvaćanju žene. 

Kao svjedoka Uskrsnuća, moramo je postaviti u istu liniju s apostolima. Tako u stvari rade s 
njom naša evanđelja. Čak joj u početku pridaju izvjesno prvenstvo. Sigurno je da se vjera prvotne 
Crkve (i naša vjera) temelje i na tom svjedočanstvu. Iz evanđeoskih podataka, koji je spominju 
takvom jednodušnom upornošću, može se zamisliti s kakvim je interesom i ljubavlju prva kršćanska 
kateheza postupala s ovim ženskim likom. 

Magdalena je osim toga zanimljiva i kao žena; stoga je zgodna da bude predmet romana. Tko 
se ne sjeća romana Franka G. Slaughtera? Sigurno je da je bio zamišljen s poletnom maštom, ali 
također i s beskrajnom simpatijom i s velikim kršćanskim nadahnućem; samo treba požaliti što su 
neki evanđeoski podaci ostali na slabim nogama ... 

Nemoguće je pisati o Mariji Magdaleni, makar bilo i na razini pučkog poučnog spisa, a da se 
ne susretnemo s nekima od najledenijih tema današnje teološke misli, upravo s omima koje se 
odnose na uskrsnuće. 

U svoje vrijeme zabavit ćemo se tom problematikom. 

A sada da vidimo najprije neke objektivne podatke o njezinoj osobi. 

U prvom redu, ime Marija. Ime vrlo uobičajeno među Židovima. Njegov je najstariji hebrejski 
oblik »Miryam«. Tako se zvala glasovita Moj sijeva sestra. Noviji hebrejski oblik istog imena je 
»Maryam«. Stvarno, tako ga prepisuje grčki prijevod (LXX) na svim mjestima gdje je govor o 
Mojsijevoj sestri. U grčkom je poznat još pojednostavljeniji oblik »Maria« (bez »m« na koncu). 
Skoro na svim mjestima, gdje se spominje Magdalena u N. Z., njezino se ime piše na ovaj način; 
mnogo je manje zastupan oblik »Mariam«. 

Ime joj je uvijek popraćeno s prezimenom »Magdalena«: »Marija Magdalena« (gr. »Maria he 
Magdalene«). Samo jednom prezime dolazi prije imena: »Magdalena Marija« (Lk 23,10: »he 
Magdalene Maria«). 

Kako se Magdalena redovito spominje skupa s drugim ženama, među kojima nastupa neka 
Marija, član (gr. »he«) služi za to da se istakne razlika od žene istog imena. Ali član se upotrebljava i 
kad se spominje sama (Mk 16,9; Iv 20,1.18), što znači da je bio običaj tako je zvati (usp. Lk 8,2: 
»Marija, zvana Magdalena« — »Maria he kalumene Magdalene«), s emfazom na mjestu njezinog 
porijekla. 

Prezime »Magdalena« u vezi je s Magdalom; sigurno označuje porijeklo. 

Grad Magdala, izuzev što se podrazumijeva u Magdaleninom prezimenu, nikad se ne spominje 
u N. Z. pod svojini vlastitim imenom. U Mt 15,39 govor je o »Magadanu«, što bi moralo biti neko 
mjesto na zapadnoj obali Genezaretskog jezera, približno ondje gdje se nailazila Magdala. U nekim 
kodeksima stoji upravo »Magdala« mjesto »Magadan«, ali se očito radi o kasnijoj ispravci, da se 
riješi poteškoća »Magadana«, nepoznatog mjesta u palestinskoj toponimiji na ovoj strani jezera. 
Najvjerojatnije je da je »Magadan« (kako izvorno piše) Magdala, ali sa pučki iskvarenim imenom. 


237 Usp. A. Augustinovich, L a Magdalena, niz članaka objavljenih u dnevniku La Religion između 8. 
listopada i 2. studenog 1977. 

U paralelnom mjestu kod Marka (8,10), to isto mjesto zove se »Dalmanutha«, bez ikakve (ili 
vrlo izvještačene) sličnosti s »Magadanom«, i kao takvo posve nepoznato. Odatle nekoliko varijanata 
u tekstu: Magdala, Mageda, Melegada ... To je nerješivo pitanje. Najvjerojatnije je da se još jednom 
radi o vrlo čudnovatom iskvarenju imena Magdala. 

Naprotiv, u rabinskoj književnosti Magdala se često spominje pod imenom »Migdal« (opća 
imenica, koja znači »kula«), popraćenim različitim pridjevima. Toponomastički podsjeća na nju 
današnje selo el-Madždel. Kod Josipa Flavija zove se Tarikeja. Bio je to ribolovno-industrijski grad, 
nekoliko kilometara sjeverno od Tiberijade, više-manje na sredini zapadne obale jezera, opkoljeni 
genezaretskom ravnicom, koja je bila u starini, i još uvijek je danas, jedan od najdivnijih krajolika 
cijele zemlje. 

Marija Magdalena bila je, dakle, čistokrvna Galilejka. Isusova zemljakinja. Njezino rodno 
mjesto bilo je najvažniji grad u ovom kraju prije osnutka Tiberijade, tako da je s nazivom Magdalena 
sigurno jasno označena za svakoga. Ovaj divni kraj oko jezera bio je najdraža pozornica Isusova 
misionarskog rada u prvom razdoblju njegove javne službe. Tako se razumije, da je Magdalena vrlo 
rano došla u doticaj s njime, da se riješila svojih poteškoća, i da je do konca ostala nerazrješivo 
vezana uz njegovu sudbinu. 

O Magdaleni se kaže da je iz nje izašlo »sedam zlih duhova«. Kod Mk 16,9 izričito se kaže da 
je Isus istjerao iz nje tih »sedam zlih duhova«. 

Treba napomenuti da Lk 8,2 pravi jasnu razliku između »liječenja od zlih duhova« i liječenja 
od »bolesti«. Prema tome, »bolesti« na ovom mjestu treba shvatiti o običnim bolestima, o bolestima 
koje se ni po pučkom židovskom shvaćanju ne mogu pobrkati s đavolskim posjednućem. U svakom 
slučaju, morale su to biti teške bolesti a ozdravljenja tako brza i nenadana, da sve žene ostanu tako 
duboko dirnute i zauvijek zahvalne. 

Sto se tiče »liječenja od duhova«, ovdje treba napomenuti neke kriterije za tumačenje 
»posjednutih«. 

Je li Marija Magdalena bivša posjednuta? 

Poznato je da su rabini u Isusovo vrijeme pripisivali razne bolesti, osobito one psihičkog 
značaja, đavolskom djelovanju. Ne bi bilo ništa čudnovato da su i Isus i kršćanska zajednica, koja je 
tumačila njegove egzorcizme, dijelili to opće mišljenje svoga vremena. Ali bilo bi nekritički izvesti 
iz toga neke prebrze zaključke, nacionalistička egzegeza, koja ne dopušta vrhunaravnog reda u 
ljudskoj povijesti, ne dopušta isto tako mogućnosti posjednuća. Sva »istjerivanja zlih duhova« o 
kojima nas obavještavaju naša sinoptička evanđelja, bila bi jednostavna liječenja bolesti, koja je Isus 
činio svojom velikom hipnotičkom i sugestivnom moću. Ali ta egzegeza ne odolijeva literarnom 
ispitu tekstova; zato nekada kritičari brišu te tekstove jednim potezom pera. 

Evanđeoske pripovijesti o Isusovim egzorcizmima danas je neophodno potrebno kritički 
određivati prema našim današnjim znanstvenim spoznajama, vodeći se uvijek načelom, da se neki 
vrhunaravni čin može dopustiti samo onda kad ne postoji nikakvo naravno tumačenje; ali mi smo o 
toj stvari govorili na svom mjestu. 

U tom pogledu ne možemo sa sigurnošću ništa reći o Mariji Magdaleni: da li je bila 
ozdravljena od posjednuća ili od neke bolesti. Ali kako u prilog posjednuća ne raspolažemo s 
nikakvim drugim dodatnim znakom, izgleda vjerojatnije da je bila izliječena od neke teške bolesti, ili 
od više njih. 

Ovdje ulazi u igru broj sedam (»sedam zlih duhova«). 

Ovaj se broj u Bibliji Starog i Novog zavjeta naveliko upotrebljava i ima veliko značenje. 
Jedna mjesečna faza (temelj astronomskog vremena) sastoji se od sedam dana. Sedmica ima sjedam 
dana pa se završava subotnjim odmorom. Odatle broj sedam dobiva značenje savršenosti, punine, 
cjelovitosti. Da se izrazi da je oproštenje bezuvjetno i bezgranično, kaže se da treba oprostiti sedam 
puta i sedamdeset puta sedam (Mt 18,21—22). Magdaleninih sedam zlih duhova podsjećaju na onog 
zlog duha koji izađe iz nekog (čovjeka i onda se povrati s drugih sedam zlih duhova gorih nego što je 
on (Mt 12,43—45). Upravo kao onaj posjednuti iz Gerase, u kojem je stanovala »legija« zlih 
duhova, cijela vojska, premda svi pod istom oznakom (Lk 8,30). 

Ako je Magdalena bila posjednuta (imanje vjerojatno), želi se reći, da je đavolski upliv na nju 
bio krajnje težak. 

Ako se, naprotiv, radilo o bolesti (vjerojatnije), želi se reći da je bolest bila izvanredno teška; 
ili da je patila od više bolesti; da je njezino zdravstveno stanje bilo vrlo loše. 

Sudeći po terminologiji, trebalo bi pomišljati prije svega na psihičke bolesti. U osnovi se 
možemo složiti s Renanom, da se radilo o bolesti živaca: »Marija iz Magdale... bila je, kako se čini, 
vrlo zanesena osoba. Prema govoru onoga vremena, bila je posjednuta od sedam zlih duhova ili, što 
je isto, patila je od živčanih bolesti, čiji se uzroci onda nisu mogli istumačiti. Isusova ljepota, dobrota 
i nježnost stišaše onu neurednu maštu«." 

Ipak, na ovo Renanovo mišljenje treba napomenuti slijedeće: 

— Teško je pretpostaviti da bi spomenuti simptomi duševnog poremećaja (zanesenosti, 
neuredna mašta ...) mogli biti označeni kao »sedam zlih duhova«. Ovaj izraz upućuje na nešto puno 
teže; moglo bi se misliti, na primjer, na mnogostruke pojave histerije, na padavicu, itd. 

— Renanu je stalo, da predstavi Magdalenu kao ženu sklonu halucinacijama, da tako zaniječe 
svaku povijesnu vrijednost njezinom svjedočanstvu o uskrsnuću (usp. nav. dj., XXVI), ali ne uzima u 
obzir svjedočanstvo teksta o njezinom »ozdravljenju«; i kako ćemo vidjeti u svoje vrijeme, njezino 
iskustvo uskrsnuća nije bila nikakva halucinacija, nego čvrsto iskustveno uvjerenje, protivno posve 
različitom mišljenju, koje je u prvi čas imala o praznom grobu. 

— Prema Renanu, Magdalena je ozdravljena (radije »stišana«) blagodarnim uplivom Isusove 
osobe, naravnom metodom sugestije i komunikativnog prijateljstva. Prema evanđelistu, ozdravljenje 
je očito vrhunaravnog karaktera. 

Iz svega rečenog izlazi, da Magdalenina »bolest« ili »posjednuće« ne može biti shvaćeno u 
duhovnom ili metaforičkom smislu. Radi se o stvarnim bolestima ili o stvarnom posjednuću. Nikad u 
našim evanđeljima »posjednuće od zlih duhova« nema neko duhovno značenje. 

Međutim, od starine su u latinskoj predaji ovih Magdaleninih »sedam zlih duhova« tumačili u 
duhovnom smislu o njezinom grešnom životu. Tako je Marija Magdalena postala figura obraćenice i 
pokornice. Njezino ozdravljenje bilo je oslobođenje od grijeha. Od grešnice postala je najvjernija 
Isusova sljedbenica. 

Upnkos protivnoj modernoj katoličkoj egzegezi, ovo se mišljenje zadržalo sve do naših dana, 
osobito u pristupačnim djelima; vidi se da ovakva figura zanima više pučku maštu (i maštu 
književnika). Još uvijek ovako piše Francois Mauriac u svom divnom Životu Isusovom: »Sedam 
zlih duhova Marije Magdalene staju vrlo dobro u jedan jedini zli duh. Postoji samo jedan 


238 Vie de Jesus, pogl. IX. 

demon, kao što ih postoji tisuću, i sve se mogućnosti zla rađaju na onoj požudi, čije samo ime 
prekriva crvenilom lice svetaca. Ne radi se ovdje o jadnim slabostima, o pogreškama kojima je 
podložno svako stvorenje, o bijedama koje ponizuju mladiće i pune stidom zrele ljude; nego o nekom 
posjednuću, čije žrtve postaju neki ljudi; oni koji su u apsolutnom smislu izludjeli zbog svog tijela, 
oni kojima se smisao života na ovom svijetu sastoji samo u traženju apsolutnoga u tijelu. To su 
uistinu posjednuti od sedam zlih duhova, kojima dajemo ime sedam grijeha« (pogl. XII). 

O ulozi Magdalene u danima raspeća i uskrsnuća govorit ćemo u svoje vrijeme, 
ooo 

Kako smo već najavili, ovdje je neophodno govoriti o nekim temama, koje duboko 
karakteriziraju Isusovu povijesnu osobu i u isto vrijeme osvjetljuju njegov način života i materijalne 
temelje kojima se uzdržavao kroz sve vrijeme svog misionarskog djelovanja.' 

U prvom redu govorit ćemo o ISUSOVOJ MISIONARSKOJ ZAJEDNICI, koja predstavlja 
vrlo originalno pa čak i čudnovato iskustvo za židovski mentalitet onog vremena. Vidjet ćemo 
njezine svakodnevne probleme, njezin revolucionarni značaj i motive njezinog osnivanja. 

a) Sto se tiče običnih problema Isusove zajednice, treba imati u vidu, da je to mješovita, 
heterogena zajednica. Prava zajednica, ali ne monastička, nego s određenom gipkošću u svom 
sastavu. Ta zajednica nije bila stvorena slučajno. Tu zamisao sigurno je Isus zamislio već od samog 
početka, prije nego što je posve zašao u svoj apostolski posao. A ostvarivao ju je postepeno, kušajući 
i eksperimentirajući, dok nije došao do njezina konačnog oblika. Isus nije bio neki osobito 
organizatorski karakter, više je bio karizmatičar, ali se vidi da je ipak mislio na neka osnovna 
ustrojstva, koja je smatrao nužnim za svoje povijesno poslanje i za budući život Crkve. Njegovi 
neposredni suradnici imat će zadaću da kasnije prošire i potanko odrede tu organizaciju prema 
potrebama vremena. 

Sto se tiče napose žena, to je smion pokus, uzevši u obzir položaj žene u židovskom društvu 
onog vremena. Isus je sigurno u svakom pojedinom slučaju tražio obiteljsku privolu i sređenje svih 
obiteljskih problema u vezi s tim. Sigurno nije mogao imati namjere uvesti anarhiju u obiteljske 
običaje i život. Osim toga, boravak u zajednici sigurno se nije ravnao po nekom strogom i ukočenom 
pravilu, nego je dopuštao izvjesne slobode. Možemo zamisliti da su čak i apostoli mogli od vremena 
do vremena ostaviti zajednicu. To mnogo više važi za žene, zbog same naravi njihove službe, koja se 
sigurno ograničavala na poslove smatrane u ono vrijeme tipično ženskim (hrana, odjeća, itd.). Bilo ih 
je nekoliko, pa su se mogle mijenjati na poslu. Kako su sve bile Galilejke, bilo im je relativno lako 
posjećivati svoje obitelji za vrijeme dugog galilejskog djelovanja. Teže je to bilo zadnje pola godine 
Isusovog života, kad se njegova misija odvijala u Judeji i Jeruzalemu: zbog udaljenosti i poteškoća 
pri putovanju u ono vrijeme, boravak ovih žena u zajednici sigurno je bio puno stalniji u ovom 
periodu. 

Isus je morao predvidjeti i suočiti se s još nekim problemima, koje je ovaj pokus nužno 
donosio sa sobom. 

Na primjer, s problemom zajedničkog života. Zapažamo da su i ovdje postojali neki negativni 
čimbenici, koje redovito susrećemo u svim zajednicama: 


239 Usp. A. Augustinovich, Colaboradoras de Jesus, niz članaka objavljenih u dnevniku La Religion 
između 2. veljače i 2. ožujka 1978. 

zavisti, ljubomore, sebičnosti, suparništvo, tvrdoglavosti... Ali, sve to ne previše naglašeno. 
Vidi se da je Isusova izvanredna ličnost znala vrlo dobro izgladiti sve hrapavosti. Uprkos svim 
poteškoćama (i s jednim jedinim izuzetkom otvorenog izdajstva), članovi ove zajednice držali su se 
kao prava zajednica, čvrsta i ujedinjena, i u najtragičnijim časovima, i upravo u tim časovima, kad se 
lako uvuče u duše psihoza rasula. 

Postojao je i problem smještaja. Ova zajednica nije posjedovala svog vlastitog i stalnog stana. 

U Palestini ima mjeseci, kad se može spavati pod vedrim nebom, naročito u blizini 
Genezaretskog jezera. To se ne može ni zamisliti po kišnom ili relativno hladnom vremenu, posebno 
u brdskim krajevima. Ali i za vrlo vrućih noći teško je pretpostaviti, da bi cijela tako brojna 
zajednica spavala pod vedrim nebom, upravo zbog žena koje su živjele u zajednici. 

Ne znamo točno kako je bio riješen taj problem, ali posjedujemo neke znakove koji nam to 
daju naslutiti. Isus nije imao nikakve poteškoće u tom pogledu kad se nalazio u Kafamaumu ili 
okolici. On je ovaj grad izabrao kao neku vrstu stalnog boravišta (Mt 4,13); stoga ga zove »svojim 
vlastitim« gradom (Mt 9,1). Odavle je izlazio da propovijeda po okolnim mjestima. I ovdje je 
raspolagao sa stanom: kućom Petrovom, Levijevom... 

U unutrašnjosti Galileje, Isus je mogao računati s onima koji su s njim simpatizirali, a bilo ih 
je mnogo, zbog svoje slave i mnogobrojnih dobročinstava, koje je činio na sve strane. 

Ako u nekom mjestu nije imao prijatelja, mogao se obratiti na gostoprimstvo, koje je za 
istočnjaka sveta stvar. 

A ako ni na taj način nije mogao dobiti stana, još se uvijek moglo računati s pučkim 
gostionicama, razasutim po cijeloj zemlji, u svim važnijim mjestima uzduž puteva, kao što je ona 
gostionica u Betlehemu, gdje sv. Josip i Gospa nisu našli mjesta (Lk 2,7), ili ona druga gostionica na 
putu između Jeruzalema i Jerihona, o kojoj govori parabola o dobrom Samarijancu (Lk 10,34). Ove 
gostionice bile su primitivne preteče današnjih hotela. To su bili ograđeni i natkriveni prostori, gdje 
su smještali ljude i životinje. Tu se moglo dobiti nešto jela i još koja druga elementarna usluga (kao u 
spomenutoj paraboli). Spavalo se na hasurama, prostrtim po podu, pomiješano. I ja sam kao dijete 
proveo koju noć po tim »hanovima«, koji nam u Bosni ostadoše od turskog vremena. 

U Judeji, za zadnjih šest mjeseci javnog djelovanja, situacija nije mogla biti puno različita. I 
ovdje je Isus imao prijatelja, na čije je kuće mogao računati, kao na primjer Lazara u Betaniji. Čak i 
u Jeruzalemu imao je simpatizera, više-manje potajnih, kao što je onaj čovjek u čijoj se kući održala 
posljednja večera (Mk 14,14; Lk 22,11). U unutrašnjosti pokrajine moglo se računati s 
gostoprimstvom i s »hanovima«. 

Najteže je bilo kad se prolazilo kroz neprijateljske krajeve, kao što je Samarija. Moglo se 
dogoditi da ih ne prime u nekom selu (Lk 9,53), gdje je mržnja bila jača; u tom slučaju, tražilo se 
neko drugo selo (Lk 9,56), gdje je smisao za gostoprimstvo bio jači od vjerskog neprijateljstva. 

Drugi teški problem koji je Isus morao rješavati, bilo je materijalno uzdržavanje dosta brojne 
zajednice odraslih osoba, ali o toj stvari govorit ćemo kasnije. 

b) S obzirom na sastav ove zajednice, možemo reći da se radi o pravoj kulturnoj revoluciji. 

Činjenica da žene učestvuju u ovom što mi nazivamo Isusovom zajednicom i da su uključene u 
javni misijski pothvat, izlazi iz okvira židovske 

biblijske i rabinske kulture. Odjedanput, žena je uzvišena na razinu koju nije poznavala kroz 
tisuće godina. 

Stvarno, dovoljno je u tom pogledu vidjeti tek nekoliko elemenata položaja žene u židovskom 
društvu, prema podacima S. Z. 240 

— Ne smatra se potpunom osobom. Ne odlučuje o sebi. Prije udaje, vlasništvo je svog oca. On 
raspolaže s njom, čak i s njezinim životom. Po pravilu, raspolaže njezinom udajom. Tu se s njom 
trguje kao sa svakom drugom stvari. Njezina osobnost potpuno iščezava iza osobnosti muškarca 
(njezina oca). Kad se uda, postaje vlasništvo muža, kao magarac ili krava. Budući da je njegovo 
vlasništvo, muž je može ostaviti, kao što se ostavlja neko odijelo (»otpust«). Žena vrijedi samo 
ukoliko služi mužu, čak i u materinstvu (da osigura potomstvo muškarcu). 

— Njezin društveni položaj dobro je određen: ona je domaćica. Ženski je posao isključivo 
kućni posao. Jedan od tih poslova jest i odgoj djece, s posebnom brigom za ženskinje. I dobro 
domaćinstvo je u službi muža: njegovog blagostanja, njegove udobnosti, njegovog ugleda pred 
drugim ljudima. 

— Žena je zapostavljena i u vršenju vjerskog života. Najuzvišenija funkcija žene, njezino 
materinstvo, čini je »nečistom«, to jest udaljenijom od Boga, s kojim se mora pomiriti preko 
»očišćenja«. I nečistija postaje ako rodi žensko nego muško dijete ... Ne pripada jednako jako 
Božjem narodu, jer neki vjerski čini (na primjer, godišnja hodočašća), koji su za muškarca obvezatni, 
njoj su ostavljeni na slobodan izbor... U hramu se ne može miješati s muškarcima; za to je 
predviđeno posebno dvorište za žene. 

— U skladu s gore rečenim posve su pesimistični sudovi o moralnom ustrojstvu žene, naročito 
u mudrosnoj književnosti (Propovjednik, Mudre izreke). Žena je skoro po naravi zla. Kao takva, 
uzrok je svih grijeha. Za muškarca, ona je stalna zamka i pogibelj, kao oganj i upaljeni ugalj. Ona je 
sjedište svih poroka, izvor svih nesreća, čemerni ja od smrti. 

Poznato je da mišljenje rabina o tom predmetu nije manje pesimistično. Žena nije potpuno 
ljudsko biće. U najboljem slučaju, može se smatrati polovičnim ljudskim bićem, sličnim djeci i 
robovima. Vlasništvo je očevo ili muževo. Oni raspolažu njezinim vremenom, čak i za molitvu. Ne 
može učiti Zakona; njezin učitelj jest njezin muž. Ne može se pouzdati u njezinu moralnost. Po 
naravi je sklona razvratnosti i nevjemosti. Puna poroka, ona je propast čovjeka, kojega zna svezati 
svojim lukavstvom. Zbog svega toga, čovjek koji sebe poštuje, ne smije govoriti na ulici sa ženom, 
ni sa svojom vlastitom; ne treba je ni pozdraviti. 

»Hvala ti, Bože, što me nisi stvorio ženom!«, spontano moli židovski muškarac. 

241 

A sve te kulturne skele srozale su se na tlo kad se Isus pojavio. - 

— Njegova načela oslobađaju ženu od poniženja, u koje je društvo bilo nju stavilo, 
uzdižući je na istu razinu dostojanstva kao i muškarca. U zgodi s preljubnicom daje do znanja, da bi 
mnogi muškarci koji su došli da je kamenuju, trebali biti na njezinom mjestu... Ukinuvši rastavu 
braka, on u stvari dokida sramotnu diskriminaciju žene, ostavljene na milost i nemilost muškarca; 
muž je neće više moći »otpustiti« kad mu se ne svidi juha na večeri... Izjavivši se za monogamni brak 
kao jedini oblik veze između čovjeka i žene, on u stvari okončava najdublje poniženje žene u 
poligamiji, koju društvo čak zakonski prihvaća s jedinim ciljem da zadovolji nagon muškarca... 


240 Usp. A. Augustinovich , La mujer como problema, 68—104. 

241 Usp. o. c, 113—125. 

— Među Isusovim slušateljima uvijek ima žena. Već je židovska žena podigla glavu; odsada 
njezin muž nije njezin jedini učitelj. 

— Isusove poduke mnogo se puta oslanjaju na stvari iz života žene njegova vremena (žena koja 
upotrebljava kvasac, žena koja se može prodati, žena koja je izgubila novčić, žena koja rađa, uporna 
udovica, udovica koja daje sve što ima, trudna žena, itd.). 

— Žene su često predmet Isusovih tjelesnih dobročinstava (Petrova punica, žena koja boluje od 
tečenja krvi, Magdalena i njezine drugarice, zgrbljena žena, Sirofeničanka, udovica iz Naina ..., itd.). 

— U drugim zgodama, žene dobivaju od Isusa neku moralnu pomoć (grešnica, Samarijanka, 
preljubnica, Marija iz Betanije..., itd.). 

— S nekim ženama Isus podržaje osobno prijateljstvo (Magdalena, Marija iz Betanije, itd.). 

— I, povrhu svega, on uključuje ženu u svoj apostolski posao. I rabini su rado primali 
ekonomsku pomoć koje pobožne žene, ali ništa više od toga. Bilo bi nezamislivo da ih prime kao 
pomoćnice u svom poslanju. Bilo je nezamislivo da žene izađu iz kuće i hodaju po tim Božjim 
putevima, u pratnji ljudi koji nisu njihovi muževi... 

Može se prigovoriti da je Isus ipak dodijelio ženama sporedne i uvijek podređene zadaće, a nije 
im dozvolio rad na evangelizaciji jednako kao apostolima. To je istina, ali je postupio tako ne zato 
što je smatrao ženu nezgodnom ili nedostojnom takvog posla, nego zato što bi to bilo beskorisno: 
nitko u ono vrijeme nije bio spreman slušati ženu da propovijeda... 

Ovdje je bitno da žena ima jednaku odgovornost u apostolskom poduzeću, iako prema svojoj 
ženskoj sposobnosti. Posve je nova činjenica da žena izlazi iz svoje kuće i traži novu duhovnu 
obitelj, premda nastavlja u njoj vršiti svoje »kućne« poslove, u skladu sa svojim spolom prema 
mišljenju onoga vremena. 

Bilo bi teško ne priznati: ovo je prva istinska »emancipacija« žene. 

I Isus je morao izgledati u očima farizejskog pravovjerja, osim toliko drugih spornih točaka, 
kao neki sablažnjivi individuum, kao onaj koji kvari društvo i njegove vjekovne običaje. Dovoljno se 
sjetiti reakcija farizeja Simuna u zgodi sa grešnicom u Lukinom evanđelju. 

»Postoji jedno različno zanimljivo čitanje u Lk 23,1, gdje se nalazi sažetak optužbi židovs ki h 
vlasti na sudu pred rimskim prokuratorom. Osim drugih optužbi, Isus se optužuje kao onaj 'koji kvari 
žene i djecu'. Naravno, ova varijanta nema nikakve važnosti za sam tekst, ali je simptomatična kao 

tumačenje stava«. - 

c) Što se tiče dubokih pokretačkih snaga ovog pokusa i ovog novog stava prema ženi, lako će 
ih otkriti onaj koji je malo izbližeg upoznao Isusovu osobu. 

— Bez sumnje, tu su bila važna praktična pitanja. Iza svega toga treba pretpostaviti neki 
plan. Isus nije uzimao stvari na laku ruku. 

Ovdje je zajednica bila nova obitelj. Raspodjela poslova u obitelji (muški i ženski poslovi) 
jedan je od temelja obiteljskog života. Da bi se apostoli i Isus mogli posve posvetiti svojoj posebnoj 
zadaći, bila im je potrebna »kućna« pomoć žena, da zadovolje svim onim sitnim dnevnim potrebama, 
o kojima se redovito nikada nije brinuo muškarac. 

Nije se mogla zanemariti ni ekonomska strana. Dosta je usta moralo dnevno jesti. I sama narav 
ovog misionarskog posla nužno je iziskivala potpunu slobodu od briga te vrste. Isus se stalno držao 
pravca: biti slobodan 


242 O.c, 121. 


227 




ne samo od materijalnih stvari, nego i od svih veza, koje čovjeka redovito sprečavaju da bude 
potpuno raspoloživ za Boga. 

— Međutim, ovi motivi nisu bili ni jedini ni glavni. Zadnju osnovu ovoga stava treba 
tražiti u Isusovoj novoj viziji čovjeka, društva i njegove sudbine. 

U prvom redu, u njegovoj univerzalnoj viziji spasenja. Jednakost pred Bogom, pa s toga vidika 
ne može se žana i nadalje diskriminirati. Stvarno, poziv na savršenost je jednak za sve (Mt 5,48), 
novo rođenje apsolutni je zahtjev za sve (Iv 3,3.5), uskrsnuće je božanska sudbina za sve (Iv 11,25— 
26). Odsada, jedini kriterij spasenja jest vjera u Isusa (»doći k njemu«: Iv 6,37). U novom Božjem 
narodu neće se ljudi razlikovati po vanjskim kriterijima: nema više ni muško ni žensko (Gal 3,28). 

Posebno treba držati u vidu da su, radi njihovih potreba i nezaštićenosti, prva Isusova briga 
»maleni« (Mt 11,25): oni koji trpe i osjećaju se pritisnuti težinom života (Mt 11,28), siromašni i 
potlačeni, koji su predmet blaženstva (Mt 5,3—12), društveno zapostavljeni, koji su njegovi prijatelji 
(Lik 7,34), bolesni koji trebaju liječnika i grešnici koji trebaju milosrđa (Mt 9,12—13). 

Žena, potlačeno biće židovskog društva, bez sumnje se lako prepoznavala u svim tim 
kategorijama. Ona je bila prva koju je trebalo osloboditi. I upravo zbog toga nju je trebalo udružiti u 
djelo oslobođenja. 

— Nalazimo ovdje isto tako različit pojam o čovjekovoj askezi, naročito o vladanju nad 
spolnošću. 

Znamo da je židovska, biblijska i rabinska, slika žene krajnje pesimistična, i da taj pesimizam 
izvire iz poimanja spola kao nečeg fatalnog. Žena je vulkan i spolni đavao, i muškarac će neizbježno 
podleći ako se ne zaštiti. Kako se vidi, uvijek muškarac izlazi ljepše obojen: on je žrtva a žena igra 
ulogu bolesti. Jedini način da se muškarac zaštiti sastoji se u tome da se udalji od žene. 

Isus vidi tu stvar drukčije. Ne da on ima neki anđeoski pojam o čovjeku. Sasvim protivno. On 
zna da je i čovjek uronjen u nered stvorenog svijeta. Ali ne smatra taj nered fatalnošću, nego nečim 
što čovjek može nadvladati. Radi toga (i to je jedno od istaknutih obilježja Evanđelja) on stalno 
naglašava da treba bdjeti, da se treba odricati, da se treba kontrolirati. Obrambeni zid gradi se 
najprije iznutra, jer bez te samozaštite sve su vanjske mjere beskorisne. S obzirom na nered spolnosti, 
Isus stoji na istoj liniji: i ovdje naglašava unutarnju vlast, koja mora nadzirati ne samo vanjske čine, 
nego i želje (Mt 5,28). 

To je čitav novi svijet, koji se na ovaj način najavljuje. Mijenjaju se iz temelja ljudski odnosi. 
Nestaje straha pred ženom. Rađa se povjerenje u čovjeka. Svijet se više ne promatra kao blatna 
močvara, nego kao pozornica borbe s izgledam na pobjedu. 

I taj novi svijet već se otvara, ne samo teoretski, nego i u kon kr etnom životu. Žena nije 
udaljena od čovjeka, nego je s njim udružena, ali ne kao napast, nego kao predmet poštovanja. Bez 
sumnje, to je vrlo smion pokus. Ali, Isus je imao povjerenje u čovjeka i u njegove vrijednosti, 
povjerenje u novi red koji je on proglasio svijetu. Ovaj zajednički život ljudi i žena, skladan i bez 
većih potresa, govorio je židovskom društvu više nego ikakva teorija, da čovjek može vladati svojim 
nagonima i da Isus ne zahtijeva nemoguće stvari. 

»Sredina u kojoj je Isus živio nastojala je zaštititi ženu, odjeljujući je, jer je mislila da se spolna 
želja ne može kontrolirati. Isus prihvaća žene među svoje učenike, jer ima pouzdanja da će njegovi 
učenici vladati svojim 

spolnim porivima. Stari je eon pod vlašću požude od koje se čovjek mora hraniti kako najbolje 
zna. U novom eonu kraljuje čistoća, koja i pogledu nameće svoju disciplinu... U nijednoj drugoj sferi 
društvenog života ne ulazi novi život u svakidašnjost tako očito kao što se događa ovdje«." 

— Konačno, imamo ovdje i orijentaciju za budući život Crkve. Isusovo iskustvo želi u osnovi 
reći, da crkveni apostolat mora biti udruženo djelo čovjeka i žene, iako treba poštivati posebnost 
jednog i drugog spola. Isus u svojoj zajednici dijeli zadatke prema potrebama i prema kulturnom 
shvaćanju spola u ono vrijeme. Crkva će u budućnosti morati postupati isto tako: naznačivati 
apostolske poslove prema kulturnim značajkama i duhovnim potrebama pojedinih razdoblja. 

Na taj način, sam je Isus postavio problem ženskog služenja u Crkvi. Danas je to pitanje na 
prvom mjesto, radi krize muških duhovnih zvanja. Ali, ima još puno nejasnih stvari u tom pogledu. 

S obzirom na apostolat općenito, dokumenti o apostolatu svjetovnjaka ne prave nikakve 
razlike između čovjeka i žene. Uloga koju će žena imati na tom polju zavisit će uglavnom od nje 
same, od njezine priprave i od jakosti kojom će živjeti mistiku svoga krštenja. 

Što se tiče službi (nehijerarhijskih), zapaža se izvjesna otvorenost, premda još uvijek stidna. 
Nedostaju neke pretpostavke: prikladno osoblje, izbor, sistematska priprava, itd. Crkva je još uvijek 
izrazito muško društvo; teško je razbiti neke kalupe duge prošlosti. 

Problem će se sve više usredotočivati na svećeničkom ređenju žene. O ovom se predmetu 
raspravlja više kao o teološkom nego kao pastoralnom; a više je (ili skoro više) pastoralan nego 
teološki. S oba vidika otvara se beskrajno polje najrazličitijih procjena, i to će pitanje sigurno još 
dugo vremena biti na dnevnom redu. 

Treba također zabilježiti da se ovo pitanje vrlo često uključuje u opću problematiku 
emancipacije žene u današnjem društvu. To je također jedan od tolikih modernih zahtjeva žene. 
Odatle polemike u raspravama, nepotpune vizije i izlaženja iz kolosijeka. Promatrati tu stvar 
isključivo iz tog ugla znači skrenuti perspektivu problema posve na stranu. U Crkvi se ne radi (ne bi 
se smjelo raditi) o tome. 

Crkva je zajednica ljubavi. U bilo kojoj ljudskoj obitelji koja se osniva na ljubavi, poslovi se 
dijele dobrovoljno i nijedan se član obitelji ne osjeća smanjenim zbog svoje uloge. U Crkvi će biti 
isto tako. Znamo da je to idealistička težnja, ali uprkos svim poteškoćama to je jedini put. 

To je put što ga je Isus otvorio sa svojom misionarskom zajednicom. I u tome je htio biti put. A 
njegovo iskustvo pokazuje da ga je moguće ostvariti. 

ooo 

Prisutnost žena u zajednici spontano postavlja pitanje o ISUSOVIM PRIJATELJSTVIMA, 
posebno o njegovom prijateljstvu sa ženama. 244 

Ovaj predmet je vrlo osjetljiv (a ja ne govorim jedino o osjetljivosti koja izvire iz vjere): 
uključuje pošteno, bez predrasuda, promatranje cjelokupne Isusove osobe, onako kako ono proizlazi 
iz izvornih dokumenata koji govore o njemu. 

Znamo da je o tome napisano mnogo ništavosti. Današnja panseksualistička opsesija uživa u 
smeću. Čini mi se da neki evropski tip još nije dobio dozvole ni u kojoj zemlji gdje je to tražio, da 
snimi pornografsku vrpcu o 


243 J. Jeremias, Neutestamentliche Theologie, I, 265. 

244 Uisp. A. Augustinovich , Amistades de Jesus, u La Religion, 1. i 2. studenog 1977. 

tobožnjim Isusovim spolnim iskustvima... Vidi se da je još uvijek ostalo nešto smisla za 
dostojanstvo, da se me dozvoli tolika grubost. I tako velika falsifikacija ličnosti pred kojom nitko ne 
maže biti ravnodušan. 

Bili mi vjernici ili ne, moramo priznati barem to da je Isus bio posve iznimna osoba, da pripada 
povijesti i da je (sviđalo nam se to ili ne) preobrazio povijest. 

Isus, već samim tim što je bio ta povijesna ličnost, zaslužuje da se obrađuje s najvećom 
objektivnošću, s kojom nastupamo prema bilo kojem drugom znamenitom liku. 

Vođeni tim objektivnim poštovanjem, mi se kršćani ne bojimo govoriti o Isusovim ličnim 
prijateljstvima. 

Jedna od njegovih prijateljica bila je Marija Magdalena. 

Očito je da je Magdalena osjećala duboku ljubav prema Isusu. Da se uvjerimo o tome, 
dovoljno bi bilo pomno pročitati poznati izvještaj o ukazanju (Iv 20,1—18). Isus je — što se također 
može razabrati iz čitanja — odgovarao na tu ljubav. I Magdalena nije bila jedina. Izričito se kaže da 
je Isus »ljubio (gr. »egapa«, u nekim kodeksima »efilei«) Martu i njezinu sestru Mariju« (Iv 11,5). A 
obje su bile neudate. 

O kakvoj se to ljubavi radi? 

Ovdje treba podsjetiti na neke stvari koje smo već analizirali na drugim mjestima. 

— Kad čitamo naša evanđelja, odmah zapažamo začudnu pojavu. Nailazimo na neke situacije, 
gdje Isus reagira na »ljudski« način (kao i svaki drugi čovjek), i na druge situacije, gdje su njegove 
reakcije drukčije, nekog višeg reda. Evanđelisti se nimalo ne uznemiruju zbog toga niti nastoje da to 
nekako usklade. Radi se jednostavno o dva niza tekstova, koje treba prihvatiti s jednakim 
poštovanjem, ako ne želimo činiti nasilje povijesnom dokumentu. 

— Iz te činjenice kršćanska je vjera izvukla neizbježiv zaključak: Isus je ljudsko-božanska ili 
božansko-ljudska osoba. 

Prema tome, nikakav dualizam, pola i pola; nego sve i sve. 

S punim pravom, dakle, govorimo o Isusu kao »čovjeku«, to jest o njegovim ljudskim 
iskustvima života, ali nikad ne možemo govoriti o njemu kao »samo čovjeku«. 

Prema tome, ni o Isusovoj ljubavi ne može se stvarati »samo ljudska« psihologija. Bila bi 
nužno lažna. Učiniti to, značilo bi sniziti ga na »samo ljudsku« razinu, a to bi bilo grubo izobličenje 
njegove osobe. Još jedanput, treba poštivati tekstove. 

Bez sumnje, Isus je podržavao posebno prijateljstvo s nekim osobama. 

Ali i njegova ljubav je bila pobožanstvenjena. 

Poslije rečenoga, čitanje evanđelja dopušta nam utvrditi slijedeće elemente: 

—Isus je bio »normalan« čovjek u svakom pogledu. I u prvom redu, bio je »muškarac« u 
najboljem smislu te riječi. Ovako to sintetički izražava Romano Guardini: »Isus je čovjek energične, 
duboke i jasne muškosrti... To postaje očitije u središtu njegove egzistencije, to jest u načinu kako 
ostvaruje svoje poslanje ... On vrši tu zadaću s tako jasnom objektivnošću i s tako očitim 
podređivanjem onog što je osobno dijelu — podređivanjem u kojem ono što je osobno nije zagušeno 
ili zakržljalo, nego naprotiv dostiže svoju najčišću slobodu — tako da u tome dolazi do punine 
najintimnija bit prave muškosti... U analognom pravcu ide ona odsutnost straha, mimo držanje, koje 
u cijelosti izvire iz njegova poslanja i onoga čim on vrši svoje 

poslanje; niti ide natrag, niti se sklanja u stranu, niti trči naprijed; niti odstupa, niti leti u visinu 
...As druge strane, tu je njegova duboka dobrota u pravednosti: njegovo poštivanje slobode; široki 
prostor koji on daje egzistenciji; njegov način, koji tek polako postaje očit, da ne kaže sve, nego 
upravo ono što pokreće egzistenciju ...« 245 

— Isus je čovjek »normalne« afektivnosti. Osjeća kao i svaki drugi čovjek. Na poseban 
način, prijateljuje s nekim osobama. Bio je prijatelj Lazarov: tako veliko prijateljstvo da plače nad 
njegovom smrću (Iv 11,5,35). U samoj skupini apostola postoje stupnjevi u osobnoj intimnosti. 
Izdvaja se mala skupina trojice (Petar, Jakov i Ivan), jedini koji se nalaze s Isusom u nekim važnim 
časovima (Mk 5,37; 9,2; 14,33). I od ove trojice posebno mjesto zauzima Ivan, »osobito ljubljeni« 
(Iv 13,23; 19,26, itd.). 

Vječna tajna osobe: srca koja su usaglašena. 

— Posebno s obzirom na ženu, Isus predstavlja potpuni prekid sa svom starinom koja mu 
je prethodila. Uzdiže ponovno ženu na izvornu razinu, koju je Bog želio. Ne boji se nje. Simpatizira s 
njom i s njezinim problemima. Ima je stalno među svojim slušateljima. Pomaže je fizički i duhovno. 
Čak ju je uključio i u svoj apostolski posao. I podržava posebno prijateljstvo s nekim ženama: 
Marija, Marta, Magdalena ... 

Međutim, sve je to uzdignuto i preobraženo na tipično njegov način, koji ne nalazi isporedbe u 
našem ljudskom iskustvu. 

— Nikad se kod njega ne pokazuje nagon »muškarca«. Spolnost stoji pod savršenim nadzorom. 
Posve je podložena Duhu (usp. Iv 6,63). On ne »traži« za sebe ništa, jer mu nije potrebno ništa. 
Njegova lična punina je takva, da je on samo dar. »Ispitivanje teksta bez predrasuda pokazuje, da 
nikako ne dolazi do očitovanja neki nagon. Ne zato što bi ga pripovjedači htjeli sakriti. I ne zato što 
bi Isus bio bezosjećajan čovjek, ili što gaje on asketski svladao. Iz njegove naravi zrači topla izvorna 
punina života. Ali sva njegova muška snaga ušla je u osobno religiozno središte. Bolje rečeno: u 
neko dublje i jače središte, nego što je duhovno i religiozno središte koje postoji u čovjeku. Neka 
božanska ljubavna moć, u najčistijem značenju riječi, uzela je nju u vlasništvo i razvija se u njoj: 
Isusova muškost preobrazila se U savršeno atruističnu, božansku ljubav«. 246 

— On ne može pripadati nikome, ni svojoj obitelji, jer pripada potpuno svom Ocu (usp. Lk 
2,49). Ljubav prema nekoj osobi ne veže ga uz nju, nego ga naprotiv oslobađa da bude u službi 
najviše vrijednosti svih stvari, upravo Ka dobrobit i te osobe. 

— Ljubav prema nekoj osobi znači za njega potpuno predanje života toj osobi. On je znao, da 
samo nesebična žrtva za ljubljenu osobu može preporoditi ljudsku ljubav do božanskih visina. A to je 
u isto vrijeme najveće dostignuće ljubavi. Zato on kaže, da nema veće ljubavi nego dati vlastiti život 
za ljubljene osobe. I dokazao je to svom tvrdom kon kr etnošću vlastite žrtve. 

Lako je zamisliti da pred takvom ljubavlju nitko nije mogao ostati pri starim obrascima. 
Isusova ljubav sigurno je bila škola, blaga i ljubazna, ali božanski postojana, u kojoj se odgajala 
ljubav žena koje su izbliza dijelile Isusov život. I kad bi se pretpostavilo da su one u početku mogle 
imati i 


245 Die menschliche Wirklichkeit des Herrn, 135—136. 

246 O.c, 136—137. 

egoističnih natruha, uostalom razumljivih, sigurno je da se njihova ljubav postepeno i stalno 
pročišćavala snagom ove druge ljubavi, koja nije trpjela protivurječja, dok nisu postale onakve žene 
kakve je Isus htio da budu. 

ooo 

Lukina bilješka o materijalnoj pomoći, koju je jedna skupina žena pružala Isusovoj putujućoj 
zajednici za vrijeme njegova javnog djelovanja, navodi nas na temu ISUSOVE EKONOMIJE. 

a) Što se tiče same činjenice, treba reći, makar i uz pogibelj da se sablazni koji moderni 
»mistik« siromaštva, daje Isus imao osiguran, barem minimalno, materijalni temelj svoga apostolata. 
I on je imao svoju »ekonomiju« (zajedničarsku) u pravom smislu riječi, i ujedno neku osnovnu 
upravnu organizaciju te ekonomije. 

Ova činjenica nimalo ne umanjuje njegovu osobu, nego joj naprotiv dodaje biljeg autentičnosti. 
Kad se Bog odlučio da bude čovjek, htio je biti potpuni čovjek. Samo tako može biti uvjerljiva 
njegova prisutnost među nama. I naša kršćanska vjera izvire iz tog sveobuhvatnog povijesnog 
događaja koji se zove Isus, a ne iz neke apstraktne ideje ili filozofije. 

Isus je znao da ni najduhovniji posao, kao što je dijeliti ljudima božanske darove, nije moguć 
bez materijalne opskrbe. Radi toga, i on je morao upotrebljavati novac, da izvrši svoje povijesno 
poslanje. Vidjet ćemo kasnije kako je to uradio, ali činjenica je tu. Ne može biti organiziranog 
apostolata bez neke minimalne materijalne organizacije; znao je to Isus, kao što znamo i mi danas. 
»Na žalost«, mogao bi dodati neki plašljivac, kao da naše tijelo ne bi jednako pripadalo biti našeg 
bića i kao da bi naše materijalne potrebe bile razlog da se stidimo. Ništa ne treba požaliti u svemu 
tome, jer je to nešto svojstveno našoj ljudskoj naravi. Ako Isusov primjer dokazuje nešto, to je da 
novac nije u sebi proklet, da nije samo mamac na zlo, nego da također može (da bi morao) ispuniti 
korisnu društvenu ulogu. Sve zavisi od čovjeka koji ga posjeduje. U protivnom slučaju, morali bismo 
odbaciti sve što se radi za poboljšanje čovjekovog materijalnog blagostanja. 

Malo je tekstova koji se odnose na ovaj predmet, ali su izričiti. Imamo u prvom redu ovu 
I .ukinu informaciju o ženama i njihovoj ekonomskoj pomoći. A posjedujemo i neke druge vrlo točne 
informacije u nekim tekstovima o Judi, upravo u četvrtom evanđelju, tako bogatom pojedinostima, 
koje Uvijek vrlo podesno popunjuju praznine koje su sinoptici ostavili. 

Znamo tako da je Isusova skupina imala svog ekonomskog upravitelja i da je to bio Juda; on je 
imao za zadaću da se brine za kesu ili kutiju (gr. »glosokomon«), u koju su se stavljali prilozi od 
kojih se sastojala ekonomija zajednice (Iv 12,6; 13,29). I znamo da taj upravitelj nije bio posve 
ispravan i da je stvar bila poznata, a da ga je ipak poglavar skupine ostavio u toj ulozi sve do zadnjeg 
časa. 

Uvijek te zrake misterija oko Isusove osobe. 

Juda je potajno uzimao od onoga što se stavljalo u zajedničku kasu za svoje osobne ciljeve. 
Zato što je bio lopov, kaže Ivan (12,6). 

To da je bio »lopov« (kradljivac), nije samo neka slučajna oznaka, koju je dobio samo radi 
malih krađa, učinjenih prema svojoj vlastitoj zajednici; reklo bi se radije da se radi o općoj 
karakteristici. Kleptoman. Koji ima manu da krade. Pohlepan čovjek, za kojega ukrasti nije 
predstavljalo ništa naročitog, kad je za nešto novca izdao i vlastitog Učitelja. Ovako strog sud, bez 
ikakvih olakšavajućih okolnosti, sigurno se temelji ne samo na iskustvu proživljenom u zajednici, 
nego i na nekim drugim znakovima, koje mi ne poznajemo. 

Tim zagonetnije je onda pitanje, zašto ga je Isus izričito izabrao, kao i druge apostole (Iv 6,69), 
za člana svoje skupine. Ne može se raditi o nekoj prevari. Već od prvog susreta, jednim jedinim 
pogledom, Isus je mogao znati o kome se radi. Posjedovao je izravnu i nefaljivu intuiciju osoba, kaže 
isti evanđelist Ivan (2,25), onaj koji najtvrđe osuđuje Judu. A ipak ga je »izabrao«. Nije to jedina 
nerješiva zagonetka u našim evanđeljima. 

Još zagonetnija je činjenica da ga je Isus, i iza kako su bile otkrivene krađe, ostavio u ulozi 
ekonoma sve do posljednje večere (Iv 13,39). 

Treba sigurno pretpostaviti da je Juda imao i dobrih odlika, koje je Isus znao uzeti u obzir kao 
protutežu njegovoj slabosti, ali kojih je nestalo u evanđeoskoj uspomeni pod težinom zadnjeg 
gnusnog djela. 

Treba isto tako pretpostaviti, da Isus nije puštao te stvari kao da ih ne bi vidio, nego da je 
svojom karakterističnom obzimošću, koja se javlja i u časovima najveće napetosti na zadnjoj večeri 
(Iv 13,21—29), nastojao da ga privede na pravi put... 

Htio mu je pokazati da voli vjerovati u mogućnost popravka nego očajati... 

Htio je reći daje u svakom slučaju odgovornost za ono što čini potpuno njegova. 

Apostoli, koji su sigurno poznavali ovu situaciju, nisu se ni sablažnjivali ni uznemirivali ovim 
Isusovim stavom. Poznavali su svoga Učitelja. Naučili su i na ovom primjeru nešto više o 
razumijevanju čovjeka i o samilosti nad ljudskom slabošću. I na ovom živom primjeru više nego iz 
bilo koje teoretske pouke oni su stekli uvid u ono što je Isus želio da oni budu, napose s obzirom na 
ovo pitanje novca. Svi evanđeoski podaci ciljaju na to da je pohlepa bila glavni motiv Judine izdaje... 

U skupini Dvanaestorice, koja je cijela simbol, Juda je također simbol. Nikad Crkvi neće 
uzmanjkati poneki Juda; u svakom od nas leži prikriveno nešto od njega. 

Informacija o Judinim krađama sigurno potječe od one skupine žena koje su pripadale 
zajednici. I one su doprinosile za zajedničku ekonomiju, pa su imale interesa da joj se ništa 
nepravedno ne uzima; znale su što ulazi i koliko bi trebalo biti u kasi, kao što su znale koliko se troši, 
jer su se brinule za materijalne stvari... Nužno su morale zapaziti neke nepravilnosti. Zna se da je 
žena domaćica vrlo točna i »škrta« s kućnim novcem, i da joj tu ne izbjegne nijedna pojedinost. Zna 
se također da teško obuzdava jezik, tako daje ta stvar brzo dospjela ne samo do Isusovih ušiju, nego 
i do znanja cijele skupine ... 

Bilo bi zanimljivo znati otkad je Juda počeo oštećivati zajedničku ekonomiju. Ja mislim od 
samog početka. Bio je čovjek dvostrukog života. Pripadao je skupini ali je i dalje mislio na svoje 
osobne interese. Tip sebičnog čovjeka. Samo neizlječivi romantičari mogu još uvijek govoriti o 
njegovoj ljubavi prema Isusu. On je prihvatio Isusov poziv, jer je karakterističnom oštroumnošću 
pohlepnog čovjeka vidio (mislio je tako) da se radi o nekom važnom lideru i važnom pokretu, koje se 
može dobro iskoristiti. Vjerovao je da Isus posjeduje sva svojstva vođe kojeg je pučki mesijanizam 
očekivao, sa svim prednostima za njegove najbliže suradnike. Ali dok dođe taj čas, mislio je da je 
razborito osigurati sebi nešto posebne osobne ekonomije, i to na lagan način ... Oko proljeća godine 
29. (druge godine javnog djelovanja), Juda se već bio razočarao u svojim očekivanjima, i već tada je 
razmišljao o svojim zlokobnim nacrtima (usp. Iv 6,70), ali je, zlorabeći Isusovu snošljivost, i dalje 
ostao u zajednici, upravo da i dalje iskoristi što se dalo ekonomski iskoristiti na isti lagani način ... 

b) Što se tiče izvora dohodaka, jedan nam je već poznat: spontani doprinosi nekih žena koje 
su vjerovale u Isusa i bile mu zahvalne za primljena dobročinstva. To je jedini izričiti tekst o tom 
predmetu. Ali on nam dozvoljava izvući analogne zaključke Tako se može posve vjerojatno 
pretpostaviti da su i apostoli učinili isto kao i žene, svaki prema svojim mogućnostima. Neki od njih 
bili su u dosta dobrom ekonomskom položaju, kao Petar i Andrija, Jakov i Ivan. Levi je bio čovjek 
od novca. Po istoj analogiji može se pretpostaviti, da je Isus rado primao i druge eventualne 
doprinose od drugih osoba, koje su mu bile odane po vjeri, simpatiji ili zahvalnosti. 

Treba zaključiti, dakle, da se Isus, u pitanju materijalnog uzdržavanja svoje zajednice, oslanjao 
isključivo na osobe, koje su bile usko povezane ili simpatizirale s njegovim pokretom. Ne 
»zahtijevajući« ništa ni od koga. Računao je s osobama koje su vjerovale u njega i cijenile njegovo 
djelo. Osobe koje su spontano doprinosile svoj dio, zato što su bile svjesne situacije i što su se 
osjećale živim i odgovornim elementima ovog pothvata. 

Samo se tako Isus mogao osjećati slobodnim pred čimbenicima izvan svog poslanja. Nije 
zavisio ni od koga, osim od onih koji su mislili kao i on — što nije nikakva zavisnost. Tako se mogu 
istumačiti mnogi njegovi stavovi. Nikad ne laska nikome. Po tome kako brani siromaha, daje do 
znanja da ga ne zanimaju bogatstva bogatih. Nikad ne iskorištava nikakvu situaciju u vlastitu korist. 
Smatra vlast đavolskom napašću. Naročito treba istaknuti njegovu slobodu kad govori, osudi, u lice 
otkreše, nazove svaku stvar svojim imenom, bez obzira o kome se radi; potpuni manjak straha pred 
nacionalnim, vjerskim, političkim, društvenim, ekonomskim vlastima. Nezavisan od drugih, zato što 
se oslanja na svoje. 

I ovo je prva orijentacija za Crkvu. Temeljna I Crkva, kao ljudsko društvo, ima svoje 
materijalne potrebe. Kako da se pokriju te potrebe, to je složen problem u svako doba. Ali iz 
Isusovog primjera jedna je stvar sigurna: Crkva pri tome ne smije računati s elementima izvan nje 
same. Njezini vlastiti vjernici moraju ispuniti tu prazninu. I mora se postići da to čine spontano, iz 
uvjerenja, iz osjećanja vlastite crkvene odgovornosti. Treba odgajati savjest naših vjernika u tom 
pogledu. I to je jedan od načina kojim se izgrađuje Crkva. Upravo onako kako se radilo u 
apostolskim zajednicama. S ovakvom savješću, neće biti potrebno nikoga službeno »taksirati« niti 
eventualno zavisiti od obvezatnih »poreza« ... 

Znam da se može mnogo toga prigovoriti ovom mišljenju. Reći će se da mnogi od naših 
»krštenih« neće da imaju posla s tim problemom. To je istina. Ali ni Isus nije računao s takvim 
osobama (usp. Iv 2,23—24). Uvijek će se naći onih, koji će ispravno shvatiti situaciju, onih koji će, 
po zahtjevima svoje vjere (iako ne uvijek tako »zrele«, kao što bismo željeli), tražiti duhovne usluge i 

247 

biti spremni doprinositi za njihovu materijalnu osnovu." 

Ono što bi se na poseban način protivilo Isusovom mentalitetu, bilo bi tražiti materijalnu 
sigurnost kod političkih vlasti zemlje. Ako je u ičemu 


247 Svećenici koji se nalaze na aktivnom pastoralnom poslu među kršćanskim 
pukom, znaju to iz svog malog svakidašnjeg iskustva. A veliko iskustvo pružaju 
nam neke periode crkvene povijesti, počevši od apostolske Crkve i Crkve prvih 
vjekova. Kad Crkva nije računala ni sa kakvom službenom pomoću, kad je bila 
progonjena, skrivena i stiješnjena na sve moguće načine, upravo je tada doživjela 
najveću ekspanziju. Dobar primjer za to je i naša franjevačka povijest u Bosni za 
vrijeme turske vladavine kroz četiri stoljeća: barem jedina stvar nije nam nikada 
ponestala, materijalna solidarnost našeg puka, premda se i on nalazio u najgoroj 
bijedi. Narod dijeli kad zna da Crkva računa isključivo s njime. Narod gubi interes 
kad vidi da Crkva traži druge podrške, tuđe njoj samoj. 

bio krajnje brižan i tankoćutan, bio je u razgraničenju službi (usp. Iv 18,36). Priznavao je 
civilnu vlast i bio joj poslušan, ali ju je gledao odozgor, iz posve različite dimenzije. Njegova je 
nezavisnost potpuna. Previše nezavisnosti, što gaje dovelo do križa. 

c) U ovom kontekstu, zanimljivo je vidjeti Isusov nivo života. Sto se može reći o količini? 

Može li se govoriti o širokom i udobnom životnom standardu? 

Ovako piše Christian Duquoc: »Priča se da su sveci došli do granica strogosti. Evanđelisti 
nemaju ništa takvog da nam ispričaju o Isusu. Sveti Luka nam čak kaže da Isusova financijska 
situacija nije bila tako bijedna. Isus je raspolagao sredstvima, pomoću kojih je mogao biti stvarno 
nezavisan u materijalnom pogledu«.' Drugi će govoriti o »udobnoj« situaciji, i tome slično. 
Ovakav govor mogao bi nas prevariti da ne shvatimo pravu situaciju. Mogli bismo biti u napasti da 
govorimo terminologijom srednjeg dobrostojećeg staleža, misleći na ljude koji, iako nisu bogati, 
ipak žive udobno, bez većih briga ... 

Isusovo stanje sigurno nije bilo takvo. Dovoljno je podsjetiti na neke činjenice. 

— Isusova zajednica bila je dosta mnogobrojna, nekih dvadesetak osoba; nemoguće je ovdje 
misliti na neka veća materijalna sredstva, budući da su svi članovi te zajednice bili ekonomski 
»pasivni« (bez nekog plaćenog zanimanja). 

— Živjeli su u siromašnoj i podjarmljenoj zemlji, zaostale seoske ekonomije. Sve je sigurno 
bilo u razmjeru s tom općom situacijom. Izuzev Levija, druge osobe koje su dobrovoljno doprinosile 
svoj obol, nisu raspolagale velikim kapitalima. 

Osim toga, Juda se stalno brinuo da se nikad ne nađe previše novca u kasi... 

Treba zaključiti, dakle, da je Isus posjedovao vrlo skromnu ekonomiju, jedva dovoljnu za 
njegovo poslanje; dovoljnu da bude slobodan i nezavisan od drugih, ali također slobodan od napasti 
novca... 

Čak je vrlo vjerojatno, da je zajednica počesto imala časova oskudijevanja. U tom pogledu, 
zanimljiva je epizoda o hramskom porezu, kad se Isus našao primoran učiniti čudo da ga plati (Mt 
17,24—27). Moglo bi se reći da Isus ovim čudom želi dokazati svoju tvrdnju, da je on izuzet od 
poreza, bez obzira na njegovu novčanu situaciju; ali, on je to mogao dokazati na tisuću drugih 
načina, pa ako poseže upravo za ovim čudom, znak je da postoji neka materijalna pozadina. Osim 
toga, treba zapaziti, da je ovo jedino čudo koje Isus čini u svoju korist. Morao je imati neki teški 
razlog da odstupi od stalnog pravila, po kojem se uvijek vladao. A razlog je da je htio izbjeći 
društveno nezgodnu situaciju (»da ih ne sablazni«: r. 27), budući da je kasa bila prazna. 

A s tim ide i trajna pouka: kasa nikad ne smije biti tako puna, da ne bude mjesta za 
Providnost... 

Druga jasna orijentacija za vladanje u Crkvi: ni angelizam ni materijalizam. Potrebna su nam 
materijalna sredstva za život i rad, ali ona nikad ne smiju postati neka »sigurnost«. Neka crkvena 
politika koja bi tražila tu sigurnost, kao što se događa u svijetu novca i zarade, ne bi bila put koji je 
Isus pokazao. Uvijek moraju ostati otvorena vratašca za pouzdanje u Boga. U protivnom slučaju, 
upali bismo u pandže dijalektike novca i u fatalno neshvaćanje karaktera našeg poslanja. 


248 Christologie, I, 166. 


235 



d) Konačno, potrebno je vidjeti u što su se trošili Isusovi dohoci. 

Da se ne padne u napast (prisutnost Judina bila je stalni mamac za ostale članove zajednice) 
koju uvijek predstavlja novac, Isus je točno odredio i način upotrebe zajedničke ekonomije. 
Posjedujemo o tome samo jedno izričito svjedočanstvo (Iv 13,29), ali posve jasno. 

—Trošilo se u materijalno uzdržavanje zajednice (»što nam treba za blagdan«). 

Poznajući oštri Isusov stav u tom pogledu, možemo biti sigurni da se ovdje moglo misliti samo 
na najvažnije stvari. Nemoguće je zamisliti buržujske udobnosti koje danas poznajemo. 

—Dijelilo se siromasima (»da dadne nešto siromasima«). 

Sve što nije bilo strogo potrebno zajednici, pripadalo je siromasima. U tome je Isus vjeran 
svom zacrtanom pravcu — da dijeli. 

Na taj način, nikad nije bilo tako značajnog viška, da bi se moglo »ostaviti u njemu srce« ili da 
bi on osujetio pouzdanje u Providnost. 

Imali su sve i nisu imali ništa. 

Pravo siromaštvo, ali ne bespomoćnost. 

Još jedanput, jasna orijentacija za postupak u Crkvi, radilo se o zajednicama ili osobama. 

Danas se mnogo govori o siromaštvu, o siromašnoj Crkvi, o Crkvi siromašnih, itd. To je 
pitanje teoretski neodređeno i nezavršivo. To je predmet zgodan za demagoške dogmatične izjave 
teologa i za surove smicalice političara. 

Problem koji postiže nešto jasnoće samo u praktičnoj stvarnosti života. 

Isusov primjer pokazuje neke smjerove koje uvijek treba uzimati u obzir. 

Siromaštvo nije isto što i bijeda. Siromaštvo može postati najveća sreća vjernika (Mt 5,3), dok 
je bijeda zlo protiv kojega se uvijek treba boriti kod nas i kod drugih. Prema tome, siromaštvo ne 
isključuje nužne stvari za život i rad, niti razumno predviđanje da se izbjegne bijeda u budućnosti. 

Suvišno je reći da se u praktičnom životu »nužno« i »razumno« često vrlo prilagodljivo 
tumače, ali to je već pitanje osobne ocjene (poistovjetovanja s evanđeoskim duhom), koje se ne može 
staviti pod nadzor nikakvog vanjskog zakona. 

— Prema tome, pravo pitanje evanđeoskog siromaštva ne sastoji se u tome da li se posjeduje ili 
ne posjeduje fizički, nego u tome da se ono što se posjeduje upotrebljava na evanđeoski način (po 
Isusovom primjeru). To je jasno, premda vrlo općenito pravilo. Čovjek će biti »bogat« ili će biti 
»siromašan« upravo u onoj mjeri u kojoj se zadrži u granicama tog pravila. 

— Pojam »nužnoga« za život i apostolat beskrajno je elastičan. Znamo iz iskustva, da život u 
siromaštvu ne može pravo odrediti nitko drugi osim nas samih u onoj mjeri u kojoj usvojimo Isusov 
duh. 

— Isusova ekonomija stajala je također u službi siromaha. Ovo je možda najodlučniji vidik 
cijelog ovog pitanja, ono što istinski prokušava evanđeosku temperaturu kršćanina. Jedini crkveni 
novac koji stvarno sablažnjava, to je novac koji se ne vidi u apostolatu (shvaćenom u najširem 
smislu), jer je apostolat prvenstveno naš specifični način upotrebe novca za dobrobit siromašnih. 
Govorim o sablazni ozbiljnih osoba, jer zemlja je puna farizejskih sablazni. 

Znam da je lakše pisati o ovim stvarima, nego po njima živjeti. Nema teže stvari nego što je 
dovesti u ravnovjesje u praktičnom životu krajnosti oprečne jednu drugoj. A ovdje se radi upravo o 
ravnoteži između 

idolopokloničkog materijalizma i nestvarne vizije čovjeka. Isus i njegova skupina ostvarili su 
je posve prirodno i bez galame. Povijest Crkve bogata je i drugim primjerima. Ne radi se o nekoj 
utopiji. 

ooo 

Dosada smo vidjeli ovu jednostavnu činjenicu Isusovog ljudskog života: posjedovao je 
materijalnih sredstava za život, imao je vlastitu ekonomiju, upotrebljavao je novac. Ali, nije li ta 
praksa protivna njegovim teorijskim načelima i njegovom općem ponašanju? Kakav je stvarno 
ISUSOV STAV PREMA BOGATSTVU I MATERIJALNIM DOBRIMA? 

U ovoj stvari, Isus se pokazuje divno uravnoteženim. Nema demagoških stavova. Veliki 
realizam. 

Ovaj smisao za realizam dopušta mu da jasno vidi dvoznačnost bogatstva: može služiti na 
dobro i na zlo. 

Isti taj smisao za realizam navodi ga da utvrdi (tko bi se mogao s tim ne složiti?), da je 
bogatstvo više čimbenik zla nego dobra. 

Odatle izlazi da je Isus, gledajući stvar sa svog specifičnog religioznog stanovišta, otvoreno 
pesimist s obzirom na materijalna bogatstva. Njegovi negativni sudovi u tom pogledu tako su ubojni, 
da skoro brišu drugu stranu medalje. Hiperbolični način kako se nekada izražava, može biti pitanje 
stila, ali upravo tako se otkriva snaga i određenost njegove misli. 

Ovaj stav otvorene suzdržanosti čvrsto svjedoče sva naša sinoptička evanđelja, posebno 
Lukino, koje se odlikuje naglašenim »socijalnim« zanimanjem. U tome, Isus nastavlja, premda još 
odrešitijim tomom, kritičnu stranu starozavjetne misli (posebno kod proroka), oprečno pretežnoj 
ideji, u S. Z. i u suvremenom židovstvu, o bogatstvu kao nagradi i znaku božanske blagonaklonosti. 

Njegov korjeniti zahvat moći će pravo shvatiti samo oni, koji ga prosuđuju polazeći od onog 
religioznog središta koje zauzima cijeli prostor: od Kraljevstva Božjeg kao najviše i neosporne 
vrijednosti. Odnos prema tom središtu čini relativnima ne samo sve stvari, uključivši i bogatstvo, 
nego im pravo određuje bitak ili nebitak. 

Isusov stav polazi od temeljne činjenice koja se da lako provjeriti: bogatstvo je lažna 
vrijednost, ali tako sjajna da zasljepljuje. 

Bogatstvo je nešto što samo izgleda vrijednost; prema tome, nešto bitno varavo. Nestvarna 
stvarnost. 

Lažno je, jer je nestalno. 

S jedne strane, to je nešto što uvijek ide gore-dolje. Pojavljuje se i nestaje. Jedni kapitali jedu 
druge, jedini ljudi jedu kapitale drugih. »Moljac i rđa ih izgirizaju, lopovi prokopavaju zidove i 
kradu« (Mit 6,19). Lopov je nekada požar, ili potres, ili lukavstvo tržišta, ili obična »inflacija«, koja 
odnese znoj cijelog jednog života ... 

S druge strane, čovjekov život ne zavisi od dobara koje posjeduje (Lk 12,15). Najnestalniji od 
svega jest sam čovjek. Mogu ga pozvati na putovanje kada se osjeća najsigumijm. Iskusio je to onaj 
bogataš velikih žitnica iz parabole. A onda samo njegovo bogatstvo pretvara se u đavolski kikot 
rastanka. »I sve što si skupio, komu će pripasti?« (Lk 12,20). 

Ipak, čovjek se ne da uvjeriti tom stvarnošću. Bogatstvo mu donosi previše povlastica, iako 
nestalnih. Tako su ugodne te povlastice da čovjek izgubi pojam o njihovoj nestalnosti. Moć. 
Društvena prednost. Vlast nad drugim. Osjećaj slobode, kad zna da sebi može »sve dozvoliti«. I 
osjećaj sigurnosti, ono što najtjeskobnije traži cijeloga života. 

Tako bogatstvo postaje »zavođenje« (obmama, gr. »apate«: Mt 13,22), složen pojam: blago 
uvjeravanje, ugodno osvajanje, zasljepljenje, sve osnovano na prevari, koja oduzima čovjeku smisao 
za stvarnost. 

Zavođenje je blago, ali jako, definitivno privlačenje. Pandže. Posjeduje apsolutnu moć, tim 
više neospornu što čovjek ne vidi da je bogatstvo takvo. Na taj način, bogatstvo postaje vlasnik koji 
zarobljuje (Mt 6,24), gospodar bez milosrđa, ali najtraženiji od svih. Neumoljivi tiranin koji guši (Mt 
13,22), ali koji se doživljuje kao osloboditelj, čime se ostvaruje ličnost, veličana: kao donosilac 
svakog dobra. 

Vlasnik, gospodar, stvoritelj, najviši gospodin. 

I najviši dobročinitelj. 

Idol. Božanstvo, izravno oprečno Bogu (Mt 6,24). 

A pred njim: rob koji se, u ekstazi, klanja svom gospodaru. 

Tko se sjeti biblijskog užasa nad idolopoklonstvom, bolje će shvatiti korjenitost Isusove misli 
o ovoj stvari. 

Stvar je u tome da idol zahtijeva svoj kult. 

Sažetak cijelog kulta koji se daje Bogu jest »pravednost«, što znači cjelovitost ljudskog 
ponašanja u skladu s voljom Božjom; pojam koji više-manje odgovara našem pojmu »svetosti«. 

Prema tame, bit idolopokloničkog kulta, u opreci s prethodnim, bit će »nepravednost«, što je 
isto što i bezakonje, grijeh, bezboštvo ... 

U tom pogledu, zanimljiv je izraz »nepravedni mamon« (Lk 16,9—11). U aramejskom 
korijenu ove riječi (»mammon«) leži ideja trajanja, stalnosti, sigurnosti, lažna ideja, koju je čovjek 
oduvijek imao o bogatstvu. 

Ali što najviše upada u oči, to je oznaka »nepravednog«, to jest bezbožnog, grešnog. Isus se 
izražava ekstremno, neublaženim bojama, ne zato što želi popisati svojim riječima apsolutno 
značenje, nego zato što misli na ono što se redovito događa: u dijalektiku novca redovito se umiješa 
grijeh... 

To se može ustanoviti bilo u načinu kako se postizava bogatstvo, bilo u načinu kako se 
upotrebljava. 

Što se tiče stjecanja, Sirah kaže da »trgovac teško odolijeva napasti, i prodavač će teško biti 
bez grijeha« (26,29). Svijet poslova. Novac kao poticaj, kao napast. Izaziva pohlepu, a ona je kao 
lavina, koja se ne zaustavlja dok ne dospije do dna. Stoga, nastavlja mudrac, »mnogi su počinili 
grijeh radi dobitka« (27,1). Kad jednom ugaze u dinamiku novca, ne mogu se osloboditi. Bogatstvo 
se nastoji umnožiti na svaki način. Probitak postaje najviši kriterij. Zato »onaj koji traži da se 
obogati, vrti očima« (27,1), to jest odvraća pogled od svega što bi ga moglo smesti u njegovim 
namjerama: od straha Božjeg (27,3), od pristojnosti, od ispravnosti, od prava drugih, od tuđih potreba 
... »Kao što se kolac zabija između dva kamena, tako se utiskuje grijeh između kupnje i prodaje« 
(27,2). 

Tako je i kod malih kapitala, i u svjetskim poduzećima, i u ekonomskoj politici naroda. Velika 
riba guta malu ..., s dobro proučenom strategijom, s divljom okrutnošću, ne birajući sredstva. 

Isus je dobro znao sve to, jer se radi o elementarnim stvarima. I nije mogao ostati ravnodušan. 

U paraboli o nepravednom upravitelju (Lk 16,1—13) ostavio nam je portret »administrativne 
korupcije« (problem još uvijek vrlo aktualan i vrlo naš!), koji je tako rječit upravo zbog toga jer je 
tako jednostavan, a susreće se pri svakom »nepravednom« stjecanju dobara. Malo poteza, a slika 
savršena: 

— bezobrazan egoizam, isključivo traženje vlastitog interesa, bez pomisli na štetu drugih; 

— pomno proučavanje postojeće situacije, s ciljem da se što bolje iskoristi; 

— lukavost u izboru najboljih sredstava u tom času i u toj situaciji; 

— promišljena odluka da se izabere najlakši put, premda nepravedan; 

— ostavljanje poštenja po strani, nevjernost prema prihvaćenim obavezama; 

— prevara; 

— sve tako dobro učinjeno, da ga je teško otkriti... 

Najsramotnije i najbezbolnije (»najnepravednije«) je ono u tom što bogatstvo jednih 
osiromašuje druge, upravo zbog toga što se ono stječe otimajući slabima. U svoje vrijeme vikao je 
Jeremija: »U mom narodu ima zlikovaca, koji vrebaju iz zasjede kao čučnuti ptičar: stavljaju zamke 
da love ljude. Kao krletka puna ptica, tako su njihove kuće pune grabeža; tako postaju veliki i bogati, 
tusti i ugojeni. Prevršili su granice zla, ne poštivaju prava siročadi i trijumfiraju, ne uzimaju u obzir 
pravo siromaha« (5,26—28). 

Zamke i grabeži, bijeda jadnih i »tustost« drugih. 

Tko ne bi prepoznao odjek istog glasa u Isusovim riječima o onima »koji izjedaju udovičke 
kuće« (Mk 12,40)? Udovica (skupa sa siročetom i strancem) simbol je nezaštićenosti i potrebe. Ukor 
ima opće značenje, premda se ovdje kon kr etno odnosi na »pismoznance«. 

Vidjeli smo, da mamon postaje »nepravedan«, ako se grešno stječe. Ali ne manje 
»nepravedan« postaje ako se grešno upotrebljava. A najradije se tako upotrebljava. A to je temelj 
društvene neravnoteže. 

U ovoj stvari postoji individualna i društvena dimenzija. Kad se danas govori o 
»institucionaliziranom« ili »strukturalnom« grijehu, govori se o stvari koja je više nego očita. Sve 
počinje u pojedincu, ali onda prelazi na ustanove i oblike društvenog života. Osobni grijeh teži po 
svojoj naravi da postane društveni jer i on traži svoju stabilnost. 

Isus nije bio naviknut na ovu našu terminologiju, ali njegovo viđenje problema obuhvaća 
nužno obje dimenzije. Čak je vjerojatnije, uzevši u obzir opći domet njegovih izjava, da je imao u 
vidu prvenstveno društveni vid grijeha (ovoga grijeha), slikajući u ponašanju povlaštenih pojedinaca 
ponašanje povlaštenih klasa. 

Najljepšu sliku te stvarnosti ostavio nam je Isus u parabolama o nerazumnom bogatašu (Lk 
12,13—21) i o bogatašu koji se svaki dan gostio (Lk 16,19—31): gola, okrutna, paklenska slika 
grešnog i bezbožnog svijeta, utemeljenog na sablažnjivim ekonomskim nejednakostima, gdje se 
jedni razbacuju a drugi i dalje nastavljaju sa svojom gubom ... 

Dovoljno se sjetiti glavnih poteza. 

— Bogatstvo odgaja za egoizam. Ono je isključivo. Čovjek ga skuplja »za sebe« (12,21). 
Užitak što ga ono može dati upija svu pažnju; nestaje svaki drugi obzir. 

— Iz istog razloga, bogatstvo potiče da se uživa egoistički. I ovaj puta ono je isključivo. 
Nijedan od spomenute dvojice bogataša ne pomišlja da bi netko drugi mogao imati dijela s njima. 
Bogatstvo otvrdne čovjeka da bude društveno bešćutan. Najstrašniji naglasak parabole o bogatašu 
koji se gosti jest u tome što on jednostavno ne vidi siromaha. Problemi siromaha njega se apsolutno 
ne tiču. Za siromaha se nikako ne zna. Ne postoji, čak i životinje mogu biti samilosnije. Ponižujuća 
opreka sa psima namjerna je pojedinost u paraboli, da tako njezini obrisi postanu još crnji. (16,21). 

— Bogatstvo mami da se uživa na neodgovoran način. Isus nije bio neki »asketski« tip u 
tradicionalnom i stereotipnom značenju riječi. Znao je cijeniti u svom vlastitom životu normalni 
užitak u stvorenim dobrima (»Sin 

čovječji jede i pije«: Mt 11,19), koje je on smatrao božanskim darom, koji se odražava čak i u 
ljepoti ljiljana ... Ali je slučaj bogataša drukčiji. Ona dva tipa dviju parabola ostavljaju utisak da je 
materijalni užitak jedini smisao njihova života. Kreću se na razini odakle je nemoguće gledati prema 
gore. Kao da čovjek nema nikakvog drugog cilja. U pitanju je ovdje cijelo poimanje života. Radi se o 
najvulgamijem materijalizmu, karakteristici svijeta, kojemu je Isus odlučio poreći vrijednost i oteti 
mjesto. 

— Odatle nastaju takve razlike u nivou života pojedinih članova društva, da ponižavaju i 
vrijeđaju samu bit ljudske osobe. Bogataš ne troši za »potrebno«, nego rasipa za »luksuz«, dok 
siromah ne može dobiti ni »mrvica« (16,19—21). 

Nitko ne tvrdi da svi ljudi mogu biti potpuno izjednačeni u posjedovanju dobara, ali se želi 
reći, da se nekad razbije i ona posljedna razina jednakosti, koja bi bila potrebna da se svi možemo 
nazivati »ljudima«. Odatle se opet rađaju napetosti i nasilja, koja zatim pripremaju nove cikluse 
situacija s klicama sukoba. U paraboli ova je napetost skrivena, jer joj se rješenje očekuje na koncu, 
u eshatologiji, što Isusa na ovom mjestu posebno zanima. Ali mi ne možemo ostaviti po strani 
povijesne napetosti. 

Lako je s naših teoretskih visina govoriti protiv nasilja; njega treba i dalje osuđivati, ne samo 
zato što ono po Božjoj namisli nije zgodno sredstvo za rješavanje društvenih problema, nego i što 
stvarno ne rješava ništa. Ali trebalo bi da se zainteresirani konačno uvjere, da je nasilje neizbježno 
kad društveni odnosi dođu do ove dubine. Ne može se očekivati da se uže ne prekine, ako je napetost 
prešla granicu otpora ... 

Egoistično baratanje s bogatstvom ne dopušta da ono postigne svoju prirodnu namjenu, da 
bude razdijeljeno među sve ljude, koji su na jednak način djeca Božja. Tim vidom pitanja zabavit 
ćemo se kasnije. Ali to je još jedan razlog (ili to je isto pitanje gledano na drugi način) zbog kojega 
mamon postaje »nepravedan«: to da mu ne dozvoljavamo da bude instrumenat ljubavi, kao što bi 
trebalo da bude. 

Budući da stvari tako stoje, neizbježiv je otvoreni sukob s Bogom (Mt 6,24). 

— Stvarno, nijedan od ove dvojice tipova iz parabola nema nekog mjesta za Boga. On je 
potpuno isključen iz njihovih briga i njihovih planova i njihovog konkretnog života. 

— Stvarno, bogatstvo čini da čovjek zaboravi na svoju ograničenu narav, čini da se čovjek 
osjeti samodostatnim, postaje novo moćno i umirujuće božanstvo (Lk 12,19). Na taj se način stavlja 
u pokret prešutna pobuna protiv Božjeg suvereniteta, a Bog je, uprkos svemu, jedini koji vlada 
našom sudbinom (Lk 12,20). 

— Sve se to dešava zbog toga što bogatstvo može priuštiti toliko »utjeha« u ovom životu, koje 
ugušuju svaku želju i svaku težnju za nekim drukčijim životom u Bogu, tiranski zatvarajući čovjeka 
u jednu jedinu dimenziju (Lk 6,24; 16,25). 

— Drukčije rečeno, bogatstvo posjeduje paklensku snagu, koja može vječno i definitivno 
odijeliti čovjeka od Boga (Lk 16,26). Nema sumnje da to za Isusa predstavlja najveću nesreću 
(oprečno »blaženstvima«) u koju može upasti neko ljudsko biće: isključenje iz Kraljevstva, izdaja 
svoga cilja, potpuno proigravanje svoga poziva (Lk 6,24). 

Kako se vidi, ono što Isus kaže o bogatstvu nisu nikakvi čuvstveni ispadi. To je cijela organska 
misao, osnovana na tako općenitom iskustvu da je samo slijepci mogu ne poznavati. 

Iz svega toga izvodi Isus dva praktična zaključka. 

Prvi. Čovjeku uronjenom u dijalektiku novca i bogatstva vrlo je teško, skoro nemoguće, 
shvatiti i usvojiti stvarnost Kraljevstva. Hiperbolička usporedba (tipičnog istočnjačkog ukusa) o 
iglenim ušicama i devi želi svojom besmislenošću naglasiti kako je strahovito istinita ova tvrdnja 
(Mt 19,23—24). Bogatstvo ne dopušta čovjeku ići dobrim putem (Mt 19,22), i samo posebna Božja 
milost može »spasiti« takva bogataša (Mt 19,26). 

Prema svemu onome što smo dosada vidjeli, ova milost sastojala bi se u tome da čovjek 
razumije pravi providnosni smisao materijalnih dobara, i u skladu s tim, etiku stjecanja i upotrebe u 
korist društvenog razvitka. 

Drugi. Čovjeku, koji se odluči slijediti Isusa cijeneći i provodeći u život Kraljevstvo, ne 
preostaje nikakvo drugo sredstvo nego korjenito odricanje (Mt 19,21). Kako ćemo vidjeti, ne radi se 
o matematički potpunom odricanju. Ni Isus ga nije tako provodio, niti bi se to moglo zamisliti. Ali je 
ipak korjenito, ukoliko se odnosi na bilo koji vid posjedovanja koji bi mogao biti smetnja da se 
potpuno pripada Kraljevstvu. 

Kon kr etno »oslobođenje« od »robovanja«. 

Najviša Isusova briga jest potpuna sloboda i spremnost da se služi Kraljevstvu Božjem. 

Već smo rekli, Isus je pesimist s obzirom na bogatstvo. Ali, ako se ta stvar ispita mimo i bez 
predrasuda, te ako uvažimo njegov posebni ugao gledanja — suverenitet Kraljevstva Božjeg, vidjet 
ćemo da bismo taj stav, mjesto pesimisitičkim, morali označiti vrlo realističkim. Stvarno, na temelju 
svakodnevnog iskustva, teško je nijekati, da bogatstvo predstavlja tešku pogibelj za duhovne ciljeve 
čovjekove. Upozoriti na tu pogibelj, i na jak način, jedna je od osnovnih Isusovih briga. 

Ali on nikada ne gubi svoje ravnoteže, upravo stoga što nikad ne zaboravlja cjelovito gledanje 
na svaku stvar. 

Ne osuđuje novac i bogatstvo na apsolutan način. Zna da su potrebni za razvoj čovjeka. 

Potrebno zlo, možda će reći neki skeptik. Ne mislim da Isus hoće to reći. Analogno njegovom 
ukupnom gledanju svijeta, novac i materijalna dobra također su dar Božji. Za Isusa, jedino zlo na 
svijetu jest čovjekova pokvarena volja, koja može demonizirati sve stvari. Ali i ona se može 
popraviti, i Isusov poziv na obraćenje pretpostavlja, da se i bogatstvo može » obratiti«. 

On je to osobno iskusio. Upotrebljavao je novac kao i svaki obični čovjek svoga vremena. 
Žene koje ga slijede nisu samo pomoćnice u poslu, nego i suradnice u ekonomiji. Tim što ih je 
primio u svoju zajednicu priznavao je korisnost usluge koju su mu pružale. 

Kako smo vidjeli, pozitivni vidovi materijalnog posjeda skoro nestaju pod maljem njegove 
grešnosti, ali uprkos tomu, Isusova misao o toj stvari posve je jasna. 

Da novac nije u sebi zlo, jasno je već iz činjenice da je to normalno sredstvo za život, koji se 
odvija po sistemu razmjene. I Isus gaje upotrebljavao u tu svrhu (Iv 13,29). Nitko ti neće pokloniti 
ulja, treba ga kupiti (Mt 25,9). 

Samo dobra stvar može stvoriti pravo. To se događa s novcem, koji možemo zahtijevati kao 
plaću za neku uslugu ili neku vrijednost. Carinici ne smiju naplaćivati prekomjerno, ali imaju pravo 
tražiti što im pripada (Lk 3,14). Vojnici ne smiju otimati, ali imaju pravo na svoju plaću (Lk 3,14). 
Radnik ima pravo na svoju nadnicu (Mt 20,14); štoviše i onaj koji radi 

duhovne poslove (Lk 10,7). Onaj koji daje pod zakup ima pravo na svoju zakupninu (Mt 
21,41). 

Odatle pohvala za svaki pošteni i ispravni napor da se steknu novac i materijalna dobra. Isus 
nije mehanički »providencijalist«. Nije fatalist. Čvrsto vjeruje u Providnost, vidi prst Božji u svim 
stvarima, i u najneznatnijim, i zato jedna od velikih oznaka njegove poruke jest neograničeno 
pouzdanje u dobrotu koja vlada svijetom (usp. Mt 6,25—34); ali njegov pojam providnosti obvezuje 
čovjeka, ukoliko čovjekov posao i neko normalno predviđanje budućnosti izgledaju kao čimbenici te 
providnosti, kao aktivni sastavni dijelovi njezinog mehanizma. 

Što se tiče rada kojim se stječu novac i blagostanje, on ulazi u tkivo nekih parabola kao nešto 
normalno i hvalevrijedno. Tko se ne sjeća s koliko se simpatije govori o izvanrednom naporu neke 
žene da nađe izgubljeni novčić, i o velikom veselju kad ga nađe (Lk 15,8—9)? Velikodušno su 
nagrađeni oni koji su se potrudili da zarade kamate s povjerenim novcem, dok je čovjek koji je 
ostavio da mu novac miruje, nazvan zlim, lijenčinom, beskorisnim, to jest društvenim parazitom (Mt 
25,14—30). Vrlo je simpatičan gest vlasnika vinograda koji neumorno traži besposlene ljude da im 
pruži mogućnost da zarade dnevnicu, čak i onima koji su radili samo kratko vrijeme (Mt 20,1—16). 

Isto to treba reći i o normalnom predviđanju budućnosti, koje se smatra elementarnom 
razboritošću. Nazvane su »ludima« one djevojke koje se nisu pobrinule da se opskrbe s dovoljno ulja 
za svečanost (Mt 25,1—13), dok se hvali lukavost nepoštenog upravitelja, kojom se znao osigurati za 
cme dane koji su ga očekivali (Lk 16,1—8). Razborit je oprez graditi kuću na tvrdim temeljima, dok 
je ludost graditi je na pijesku (Mt 7,24—27). Da su zakupnici izvršili svoje obaveze, bili bi izbjegli 
svojoj zloj sudbini (Mt 21,41). 

Štoviše, Isus nas izravno poziva da osiguramo našu vječnost upravo pomoću materijalnih 
dobara, koje bismo mogli posjedovati u ovom životu To se postiže dijeleći ono što je naše s onima 
koji imaju manje. Oni koji tako dobiju pomoć pravi su »prijatelji«, čija će važnost pretegnuti upravo 
onog časa kad sve materijalno izgubi vrijednost (Lk 16,9). Tako upotrijebljen novac jesu jedine 
trajne »kase«, jedina banka s neiscrpivim kamatama, jedina u stanju da nam da konačnu sigurnost 
(Lk 12,33). 

Tako smo dospjeli do srži Isusove misli o novcu i materijalnim dobrima: dobri su jer su i 
ukoliko su instrumenti ljubavi; prestaju biti zli u onoj mjeri u kojoj postaju čimbenici blagostanja i 
integralnog društvenog napretka. 

Prema Isusovom shvaćanju, jedina ispravna upotreba novca i materijalnih dobara sastoji se u 
pravednoj i karitativnoj razdiobi. Mamon postaje »nepravednim« kad se upotrebljava egoistički i 
isključivo u vlastitu korist. Ako je išta posve jasno u Isusovom mišljenju, to je da je privatno 
vlasništvo tek relativno privatno. Svijet je bio stvoren za sve ljude. Stvorena dobra imaju društvenu 
namjenu. Čovjek nema pravo na neograničenu »upotrebu i zloupotrebu« onoga što posjeduje. Sve što 
se proizvodi i što se posjeduje, treba služiti za to da se podigne životna razina svih. 

Isusov poziv na razdiobu je uporan. To je nužni uvjet da se mogne sudjelovati u Kraljevstvu 
(Lk 16,9). Bez toga uvjeta nije moguće istinski slijediti Isusa; uz ponovnu napomenu, da samo 
dijeleći može se osigurati »blago na nebesima«, koje ne propada (Mt 19,21). Izričito je zabilježena, i 
s naglašenom namjerom, Zakejeva odluka da podijeli napola svoje imanje sa siromasima (Lk 19,8). 
To je prvi učinak Isusove kateheze ovom čovjeku, i vidi se da je to bio glavni predmet njihovog 
razgovora. Toga časa, bogatašev 

mamon prestao je biti »nepravednim«, jer je postao čimbenikom društvene solidarnosti. I 
stotnik iz Kafarnauma imao je gest solidarnosti s mjesnom židovskom zajednicom, pa bih rekao, da 
je ta njegova velikodušnost bila jedan od motiva da mu se podijeli posebna milost (Lk 7,4—5). U 
tom kontekstu isto je tako shvatljivo, da Isus ne samo ne odbija, nego još hvali i zahvaljuje se za 
skupe izraze pažnje jedne prijateljice prema njegovoj osobi, uprkos protestu i sablazni vječnih 
licemjera (Mk 14,3—6). Novac je dobar kad se upotrebljava u korist drugih. 

Uvodom u ovaj pravac misli i postupka može se smatrati Krstiteljevo propovijedanje, prema 
kojemu se istinsko obraćenje ne može zamisliti bez svoje društvene dimenzije, koja se upravo sastoji 
u podjeljivanju odjeće i hrane s onima koji toga nemaju (Lk 3,11). Tako je postavljeno načelo; danas 
jedino treba proširiti pojmove. Danas, odjeća i hrana jesu materijalna sredstva, bio sirovine bilo 
industrijski proizvodi. Pozvani su na dijeljenje jednako oni koji prodaju petrolej, premda kažu za 
sebe, da su tek »na putu razvoja« kao i oni koji proizvode rakete za planetarna putovanja. I odnos 
pojedinac-pojedinac, jedini način nekadašnje dobrotvomosti, danas mora imati kolektivne razmjere, 
bogati narodi — siromašni narodi. Oblici se mogu mijenjati, ali bit onoga što se traži ne može se 
mijenjati. 

Ta ista Isusova misao jasno se očituje i kad govori o milostinji. Milostinja je bila jedna od 
velikih stupova starozavjetne duhovnosti. Isus se drži istog pravca. 

Mnogo puta, ova riječ dobiva nužno značenje, zbog ružne i ponižavajuće upotrebe nekoć i 
danas. Grčka etimologija (»eleemosyne«) cilja na suosjećanje, milosrđe, sažaljenje ... Ali, ne radi se 
o sentimentalizmu. To je svijest nejednakosti, bol radi tuđe bijede, želja za društvenom pravdom. 
Nije to umirujuća pilula za one koji imaju svega previše, nego božanski krik nad pogaženim 
ljudskim dostojanstvom. Isus je došao dotle da se poistovjetovao s najodbačenijim među ljudima, 
dotle da svaki rad oko društvene pravde u korist ovih razbaštinjenih smatra kao da je učinjen njemu 
samome, tako da ta društvena briga nužno postaje zadnji kriterij, po kojem će se na sudnji dan ljudi 
razlikovati (Mt 25,31—46). Tako je razumljivo da je milostinja u Isusovoj misli, budući da je 
odricanje od egoizma, sredstvo unutarnjeg očišćenja (Lk 11,41) i najsigurnije pripremanje za 
vječnost (Lk 12,33; 16,9). 

Naravno, uvijek se spekuliralo s milostinjom. 

S jedne strane, »pomoć« siromahu isprika je mogućnicima, da prave sebi propagandu (Mt 
6,1—2). Već smo odavno naučeni na bezbroj »dobrotvornih« inicijativa bučno najavljenih, s 
brojevima u novinama, s mnogo fotografija, s promicanjem na televiziji osoba iz visokog društva ili, 
javnog života (možda misleći na izbore), sve to okruženo tako sablažnjivim luksuzom, da bijednici 
još dublje osjećaju svoju bijedu... Licemjeri, još uvijek im Isus dobacuje u lice, koji »plaćaju sami 
sebi«. Te se stvari rade »u tajnosti«, ne naglašujući diskriminaciju, jedino iz osjećaja za pravdu i 
odgovornost pred Ocem (Mt 6,2—3). 

Na drugoj strani (i to je drugi, još odurniji, oblik licemjerja), »pomoć« je siromahu elegantan 
način obogaćivanja na račun upravo toga siromaha (Lk 6,34; usp. 14,12—14). To je međunarodna 
praksa, na koju smo također naučeni. U tom svjetlu treba promatrati mnoge »zajmove« bogatih 
zemalja. I iz ovog ugla međunarodne pravde treba prosuđivati one lijepe formule, kojima se 
obrazlaže podizanje cijena nekog nužnog proizvoda, tobože da se popravi deficit siromašnih zemalja, 
koje ga nemaju; a zna se da se ništa 

ne poklanja i da se radi o trgovačkom poslu, koji će siromasi morati platiti ... »I grešnici 
pozajmljuju grešnicima, da od njih. jednako prime nazad« (Lk 6,34). 

Tako je razumljivo zašto Isus hvali s toliko simpatije siromašnu udovicu, koja daje doprinos sa 
svojim zadnjim novčićem (Mk 12,41—44): radi to iz velikodušnosti, jedino iz osjećaja društvene 
odgovornosti, budući da nije u stanju niti da zadovolji taštinu, niti da se neizravno okoristi... S tim 
istim duhom i Isus je davao milostinju, uzimajući ono malo od svoje skromne ekonomije (usp. Iv 
13,29), vjeran svojoj metodi da najprije čini ono što drugima propovijeda. 

Cijeli ovaj izlet po tekstovima N. Z. želi pokazati, kako je Isus daleko od toga da osudi novac i 
bogatstvo uopće. Naprotiv, smatra da su oni nešto dobro i potrebno za ljudski život. Ostali su 
razočarani oni koji su očekivali, da će se izjaviti protivnim plaćanju carskih poreza (Mt 22,17—2:2). 
Novac i materijalna dobra, ako se upotrebljavaju prema namjeni koju im je Bog dao od samog 
stvaranja (Post 1,28), postaju instrumenti ljubavi i čovjekovog napretka, i, preko njega, eshatološkog 
osiguranja. 

Proći će puno vremena prije nego što čovjek vidi stvari na ovaj način. Ali Isus nikad ne očajava 
nad čovjekovom dobrotom ni nad mogućnošću obraćenja. Osobno, on je imao i pozitivnih iskustava. 
Stoga među njegovim prijateljima ima i nekih bogatih ljudi: Levi, Lazar, Zakej, Nikodem, Josip iz 
Arimateje. 

Ispitujući izibližega Isusovu misao o novcu i bogatstvu, mogli smo ustanoviti ono što smo rekli 
na početku: ni materijalist ni angelist. Ni demagog desničar, ni demagog ljevičar. 

Realističan, umjeren i ozbiljan stav. 

Stav utjelovljen u Isusovom kon kr etnom životu. 

Kod Isusa se jasno zapaža dvostruko nastojanje ili traženje dvostruke slobode koju mora 
uživati apostol. 

S jedne strane, biti slobodan od materijalnih briga, na osnovi neke minimalne ekonomske 
sigurnosti. Bez te osnove, apostol ne bi mogao niti posvetiti sve vrijeme svome poslanju, niti 
ponuditi svoje usluge bez interesa. Po Isusovom shvaćanju, ove dvije stvari nužne su kad se radi o 
apostolu u strogom smislu riječi, što se lako zaboravlja u današnjim raspravama o svećeničkoj službi. 
Kraljevstvo posve zaokuplja i traži od apostola cijelo njegovo vrijeme i cijelu njegovu osobu. Puna 
raspoloživost jedino za interese Kraljevstva, bez ikakvog potčinjavanja ikakvom mogućniku vlasti ili 
ekonomije. Isus je osjećao tu potrebu za sebe i za svoje neposredne suradnike. Jedna od simpatičnih 
značajki njegove osobe jest upravo ova briga za apostole, uključivši i njihove materijalne potrebe, 
izražena u raznim zgodama i na razne načine. Uistinu, ljubio je svoje i ljubio ih je do kraja (Iv 13,1). 
Radi toga se pobrinuo, već od početka, da organizira materijalno uzdržavanje svoje skupine. Ali o toj 
stvari mi smo već dovoljno govorili. 

S druge strane, sloboda pred napašću novca i bogatstva. To je drugo Isusovo nastojanje, možda 
jače nego prvo. Već smo spomenuli njegove izraze u tom pogledu. Kao što ekonomska nezavisnost 
stvara raspoloživost, tako sklonost prema materijalnim stvarima ubija u korijenu dušu apostola. Radi 
toga, i on osobno i njegovi neposredni suradnici odrekli su se svega što je na bilo koji način moglo 
skrenuti njihovo nastojanje na putove tuđe Kraljevstvu. 

Isus je rekao o sebi: »Lisice imaju rupe i ptice nebeske gnijezda, a Sin čovječji nema gdje da 
nasloni glavu« (Mt 8,20). Iako se radi o nešto patetičnoj isporedbi, ova tvrdnja potpuno odgovara 
stvarnosti. Ove sitne životinje, 

čiji je život let i lutanje (pomalo kao i njegov), imaju barem neko mjesto kamo se vrate noću, 
iza kako su se po danu pozabavile u svom ograničenom životnom prostoru. Vlastiti krov. Isus ga 
nema. Odrekao se vlastite kuće, ne zato što bi bilo zlo imati kuću, nego da ne bude privezan uz nju, 
da se ne osjeti ograničenim na samo jedno mjesto. »Moje« prikiva uz mjesto. A apostol ne pripada 
svojoj kući, nego bilo kojoj kući na svijetu. Svjesno je prihvatio svu nelagodnost, nesigurnost i 
nestalnost što ih to odricanje uključuje, da postigne potpunu slobodu kretanja za svoje poslanje. 

Iz istog razloga, nije htio imati vlastite obitelji i odrekao se one koju je prije imao. Ne zato što 
bi bilo zlo imati obitelj, nego što je i ona nešto »moje«, koje potpuno obuzima čovjeka i smanjuje 
njegovu raspoloživost za neki drugi predmet. 

I iz tog istog razloga odrekao se također zvanja što ga je prije imao. O njemu se kaže da je bio 
»tekton« (Mk 6,3). Ova se riječ upotrebljava samo još jednom u N. Z., da se označi zanat sv. Josipa 
(Mt 13,55). Grčki izraz ima opće značenje ručnog radnika ili zanatlije, čovjeka koji radi s 
materijalima: stolar, kovač, klesar, zidar... Naši prijevodi redovito prevode sa »stolar«, što je 
najnevjerojatnije: radovi s drvetom bili su u Palestini vrlo rijetki, i nevjerojatno je da bi dva obrtnika 
iste struke u jednoj te istoj obitelji, u neznatnom brdskom mjestancu, mogli imati dovoljno posla. 
Bilo kako bilo, Isus je imao svoje zvanje, skromno ali kao siguran izvor skromnih dohodaka za 
svoju obitelj. Ostavio je i njega, ne zato što bi ručni posao bio manje dostojan čovjeka, nego zato što 
svako zvanje donosi svoje posebne obveze koje troše vrijeme i osobu, a to je nespojivo s potpunom 
raspoloživošću za Kraljevstvo. 

Kuća, obitelj, zvanje zahtijevaju mnogo. I samo materijalno uzdržavanje često postaje 
dvosmisleno: pobrkaju se pojmovi potrebnog i suvišnog. 

A kad se bogati način života shvati kao nešto potrebno, razmaše se dijalektika bogatstva: 
pretjerana briga za probitkom, pohlepnost, i, kao karike na lancu, sve druge materijalističke pobude, 
koje Isus tako postojano i oštro žigoše. 

On je htio biti slobodan od svega toga. 

Nije mogao drukčije shvatiti korjenito opredjeljenje za Kraljevstvo Božje. 

Od svojih je apostola tražio da se isto tako velikodušno odreknu, da postignu tu istu slobodu. 
Napomenu da nema gdje nasloniti glavu, upravlja upravo nekom nepromišljenom zakonozmancu, 
koji je umišljao da može prihvatiti isti način života (Mt 8,19). Kočnica za prenagljene porive. Onaj 
koji želi pripadati njegovoj skupini ne može očekivati nikakve materijalne prednosti; može očekivati 
samo materijalnu nesigurnost. 

Znamo stvarno da su apostoli, kad su se već odlučivali da se poistovjetuju s Isusovim 
poslanjem, učinili isto što i on: ostavili su svoje kuće, svoje obitelji, svoje poslove i svoju sigurnost, 
zaputivši se u posve različito zvanje (»ribare ljudi«) i u nesigurni način života kao i njihov Učitelj 
(Mk 1.16—20). 

Vidjeli smo da su Isus i njegova zajednica živjeli od spontanih doprinosa. To nas potiče da 
reknemo nekoliko riječi o tome što Isus misli o NAGRAĐIVANJU APOSTOLA. 

Isusova pravila u toj stvari sadržana su u uputama za misiju Dvanaestorice (Mt 10,5—15; 
paralelni Mk 6,6—11 i Lk 9,1—5) i sedamdeset dvojice 

učenika (Lk 10,1—12); ostavljamo zasada po strani kritička pitanja da li se radi o jednoj ili 
dvjema misijama, o 70 ili 72 učenika, itd. 

Prvo što jako pobuđuje pozornost jest napetost između »badava« (Mt 10,8) i »plaće« (Lk 
10,7); dvije stvari koje izgledaju nepomirljive. 

S jedne se strane ustanovljuje: »Ostanite, dakle, u toj kući, jedući i pijući što oni imaju; jer 
radnik zaslužuje svoju plaću« (gr. »misthos«) (Lk 10,7). Paralelni tekst kod Mt 10,10: »radnik 
zaslužuje svoje uzdržavanje« (gr. »trofe«). 

Na drugoj se strani kaže: »Badava ste primili, badava i dajte« (Mt 10,8). 

Rekli bismo, dakle, da se radi o dva protivurječna zahtjeva. A nemoguće je zamisliti da Isus 
tako otvoreno protivurječi samom sebi u istom kontekstu. Oba izraza moraju imati neki skladni 
smisao u općem »sistemu« Isusove misli. 

Treba najprije zapaziti da Matej upotrebljava riječ »trofe«, što znači hranu. 

Evanđeoski radnik ima pravo na svoje materijalno uzdržavanje. 

Luka, naprotiv, upotrebljava jači izraz: »plaća« (»misthos«). Ali u stvari ta se plaća svodi na 
isto, jer se sastoji u stanu, jelu i piću. Evanđeoski radnik ima pravo da ga nagrade svim onim što mu 
je potrebno za materijalni život. Mogao se primati novac (zajednica je imala kasu), ali u 
zemljoradničkoj kulturi, kao što je bila palestinska onog vremena, nagrada se sigurno prvenstveno 
sastojala od proizvoda zemlje. 

Ovdje se jasno vidi ona dobro poznata Isusova briga oko materijalne osnove apostolata, bez 
koje bi on bio opterećen drugim interesima. 

Poteškoća je u pravnom dometu riječi »plaća«. Obično se u komentarima ovoj stvari ne pridaje 
nikakva važnost, a istina je (premda može izgledati pretjerano) da od ispravnog shvaćanja toga izraza 
može zavisiti cijela crkvena »politika« o naplaćivanju svoga posla. 

Riječ »misthos« (plaća), po sebi, podrazumijeva strogi pravni odnos, koji proizlazi iz ugovora. 
Onaj koji je izvršio posao, ima strogo pravo zahtijevati ono što je ugovoreno, a onaj u čiju korist je 
učinjen posao strogo je obavezan platiti ono što je ugovoreno. Upotreba ove riječi (i sličnih) u N. Z. 
ide u prilog ovom značenju, a ima ih koji je tako razumijevaju i na ovom mjestu (Lk 10,7). 249 

Međutim, po našem mišljenju, ovo je strogo značenje nezamislivo u ovom slučaju. Netko je 
»plaćenik« (najamnik) (Mk 1,20; Lk 15,17.19) po ugovoru, koji određuje cijenu (Mt 20,2). Snagom 
tog ugovora najamnik može zahtijevati ugovorenu količinu (Lk 3,14). Ali bilo bi besmisleno to 
pretpostavljati u slučaju apostola. 

Oni ne vrše svoje poslanje ni po kakvom ugovoru, niti su unaprijed postavili kakvu cijenu 
svome poslu. Oni nisu »plaćeni najamnici« u strogom smislu riječi. Oni idu zato što ih Isus šalje; to 
jest jer znaju da je to njihovo poslanje, izvan svake druge pomisli; to je unutarnja potreba, reći će 
kasnije sv. Pavao (1 Kor 9,16). A ako ne postoji nikakav ugovor, ne postoji ni pravo da se traži neka 
plaća. 

Stvar je također jasna i po tome što su apostoli, iako imaju pravo na plaću, posve ostavljeni 
blagonaklonosti ljudi. Ako ih u nekom mjestu ne prime, moraju ići drugamo. Ništa zahtijevati. 

Po Isusovom mišljenju, dakle, apostol ne može ništa zahtijevati za svoj posao. 


249 Vidi na pr. Xavier Leoin-Dufour, Dictiannaire du Nouveau Testament, riječ »salaire«, gdje navodi 
naše mjesto kao slučaj »stroge retribucije«. 

A ipak »zaslužuje« (gr. »aksios«) svoju plaću. Ima neko pravo. To je pravo primiti sve što mu 
se ponudi. Očito je, dakle, da je upotreba ove riječi djelomično opravdana. 

Meni se čini važnim ovo razgraničenje između prava zahtijevati i prava primiti. 

Isključujući pravo zahtijevanja, želi se zaštititi posebni značaj apostolata i njegovih službenika. 
Nije to kakvo bilo zvanje. Nije to način da se dođe do stalnih ekonomskih dohodaka. Nije to samo 
način da se zaradi potrebno za život, nego povrh svega duhovno zvanje. Izbjegava se svaki vid 
trgovanja s duhovnim stvarima i pogibelj pohlepnosti. 

Tvrdeći pravo primanja, želi se osigurati materijalno uzdržavanje apostola i njihova 
nezavisnost u svojstvu apostola, naznačujući u isto vrijeme, da se radi o nečemu što su dužni uraditi 
oni kojima koristi taj posao. Radi se o pravom ljudskom poslu, poštenom i dostojnom (u Isusovom 
promatranju, najplemenitijem i najpotrebnijem), koji mora biti nagrađen. Oni kojima apostolat 
koristi, moraju shvatiti da njihova materijalna nagrada toga posla nije neka milostinja, nego stroga 
obveza u savjesti. 

Sad se konačno može razumjeti u svom pravom značenju Isusov zahtjev, da se badava daje što 
se badava primilo (Mt 10,8). Daje »badava« onaj koji ne postavlja unaprijed neku nagradu kao uvjet 
svog rada. Onaj koji radi poradi samog posla, dali mu nešto za to ili ne. Mnogo puta, apostolov će 
posao biti čak i fizički »badava«, jer mu neće dati nikakve nagrade za njega. Drugom zgodom, dobit 
će materijalnu nagradu, ne zato što ju je on tražio, nego zato što će se drugi osjetiti obvezanim da 
tako učine. 

Uvijek ta divna Isusova ravnoteža: ni nezaštićeni, ni izloženi pogibelji da zaboravimo na 
providnost... 

III. ZGODE I NEZGODE POSLANJA 


1) SUKOB S OBITELJU 
(DRUGO POLUGODIŠTE G. 28) 

(Mt 12,46—50); Mk 3,20—21.31—35; (Lk 8,19—21) 

Ovog časa izgleda nam najvjerojatnije povratiti se na redoslijed Markova evanđelja. Općenito 
govoreći, ovom evanđelistu priznaju da je najpouzdaniji od svih sinoptika što se tiče kronologije. 
Matej je najnesigurniji. U ovom slučaju, i Luka je nesigurniji nego Marko, jer poslije bilješke o 
ženama u Isusovoj zajednici (8,3) donosi parabolu o sijaču, koju drugi sinoptici donose u drugom 
kontekstu, nešto kasnijem i vjerojatnijem. 

Slijedimo, dakle, redoslijed Mk, ali nemamo tragova po kojima bismo mogli odrediti povijesni 
čas svakom pojedinom događaju. Dosad smo bili sretniji, jer smo uvijek mogli naći neku naznaku, 
po kojoj smo se mogli orijentirati. Odsad pa približno do mjeseca ožujka godine 29. nemamo 
nikakve naznake, tako da događaje koji prethode ovom vremenu, možemo samo globalno staviti u 
drugo polugodište godine 28. i prve mjesece godine 29. 

Ova je epizoda mali sukob i razračun s krvnom Isusovom obitelju. Nije ju moguće točno 
smjestiti, ni kronološki, ni topografski. 

Mk donosi ovaj događaj nakon ustanove Dvanaestorice. Kad bi ova dva događaja bila 
povijesno povezana, ovo »vrati se kući« (r. 20) značilo bi povratak s brda (gdje se dogodio izbor 
Dvanaestorice) u Kafamaum i u kuću koja mu je tu služila kao boravište. Ali, vidjeli smo da se 
između ova dva događaja odigralo nekoliko drugih stvari. Ostavili smo Isusa u misiji po 
unutrašnjosti Galileje poslije Govora na gori, tako da onda ovaj povratak »kući« znači povratak iz 
nekog mjesta u neku kuću (nama nepoznatu), gdje je tom zgodom bio na stanu. Vrlo je vjerojatno da 
se ne radi o Kafarnaumu, nego radije o nekom selu blizu Nazareta; to bi barem dao slutiti brzi 
dolazak njegove rodbine. 

Rekao bih da Isus dolazi umoran i da ulazi u kuću da se odmori i da jede. U istom položaju bili 
bi i učenici. Ali, nisu mogli uzeti ni hranu zbog velikog mnoštva svijeta koji je odjednom napunio 
kuću. Zanimljivo je da ovaj narod nije došao u potrazi za čudesima (barem se to ne kaže), nego sa 
željom da čuje njegov nauk: radi toga sjedoše na pod oko njega (r 32). 

Toga časa pojavljuju se »njegovi« (r. 21), to jest rodbina iz Nazareta (r. 32). Došli su »da ga se 
domognu«. Ima nasilja u njihovim namjerama: odvesti ga silom u obitelj, u njegovu nazaretsku 
kuću... Razlog je očit: oteti ga i osamiti u svojoj kući, da ne čini i dalje poteškoće obitelji, jer 
»govorili su« daje »izvan sebe«. Strogo govoreći, ovo »govorahu« moglo bi se odnositi i na rodbinu; 
bio bi to zaključak do kojeg su oni sami došli; ali, 

to bi ispalo posve nenadano i bez temelja. »Govorahu« može se odnositi i na druge osobe: u 
tom slučaju bilo bi isto što i »govorilo se«. Bila su to javna govorkanja nekih osoba, pa je to bilo 
puno ozbiljnije: to pokazuje da je, pored masovnog zanosa, bilo i negativnih mišljenja o Isusovoj 
osobi. Naskoro ćemo vidjeti tko je mogao potaknuti takva govorkanja; važno je da su ona postojala i 
da su dopirala do ušiju obitelji, uključivši tu i Isusovu majku (usp. r. 31). Svaki član obitelji sigurno 
je tumačio i ocjenjivao stvar na svoj način, ali svi su bili jednako zabrinuti. 

U glasinama se govorilo, da je Isus »izvan sebe«: nešto kao luđak, luckast, manijak, 
zaslijepljen, fanatik ... Nešto kao Dostojevskijev »Idiot«, pametniji od svih, ali lud u očima 
mnogih... Najgore je to daje Isus stvarno mogao nadahnuti takvu sliku o sebi običnom čovjeku koji 
se nije duboko uživio u njega. Njegova je obitelj (izuzev naravno njegovu majku), u ovom razdoblju 
njegova života, pripadala upravo među one koji nisu vjerovali u njega (usp. Iv 7,5). Kako su onda 
mogli razumjeti neke Isusove stavove, koji su izgledali nerazumni, a isto tako i neke njegove izreke, 
koje nijedan čovjek »zdravog razuma« nije mogao probaviti? Isus je stvarno izgledao kao neki 
»luđak«. »Ludost«, o kojoj će kasnije govoriti sv. Pavao, ustanovljena je već ovog časa, samo 
nekoliko mjeseci iza kako je počeo svoje javno djelovanje. 

Jedino Mk ima ovaj uvod (rr. 20—21); počevši odavde (rr. 31—35), s njime su paralelni i 
druga dva sinoptika. 

Oni koji su došli da ga traže jesu njegova majka i njegova »braća«. Ne spominje se Josip, a 
bilo bi prirodno da i on bude prisutan pri ovakvoj prilici; možda je u ono vrijeme već bio mrtav. 

Isusova »braća« nisu njegova krvna braća, nego bliži rođaci; o njima ćemo govoriti kasnije. 
Kako oni u ono vrijeme nisu vjerovali u Isusa (Iv 7,5), nije čudno da su ozbiljno shvatili glasine o 
Isusovom duševnom stanju: upravo radi toga su i došli da otmu Isusa i tako ga spriječe da i nadalje 
ne oduzima ugled obitelji... 

Drukčije je s njegovom majkom. Ona dobro pozna svog sina i zna da su zlobna sva ta 
govorkanja. Ali, ona se nalazi pred tajnom u kojoj još ne može povezati sve konce. Živo se sjeća 
riječi koje je čula od njega kad je još bio dječak (Lik 2,49), i razumije što je sve ostavio da se 
potpuno posveti toj misli koja vlada cijelim njegovim životom. Ali ipak, nije moguće živjeti u toj 
vječnoj trci; dobro bi mu došlo da se malo odmori... Marijina je namjera različita od onoga što 
namjeravaju »braća«; ona je došla s majčinskim srcem. 

Kad je stigla rodbina, Isus još uvijek govori svijetu stisnutom u kući (Mt), tako da njegovi ne 
mogu ući zbog tolikog svijeta (Lk) i ostaju vani (Mk). Ali poruče mu po nekoj osobi (Mt), koja je 
uspjela ući i saopćiti Isusu, da se vani nalaze njegova majka i njegova braća, da traže (Mk) da ga vide 
(Lk) i da s njim govore (Mt). 

Isus iskorištava tu priliku da dobro naglasi stvar koju on smatra vrlo važnom: ne niječući 
vrijednosti naravnoj obitelji, ustanovljuje da postoji nadnaravna obitelj, koja je viša od bilo koje 
krvne veze. On je upravo i ostavio svoju krvnu obitelj da se mogne potpuno predati ovoj novoj 
duhovnoj obitelji; od svojih sljedbenika tražit će to isto; zato je on učinio prvi korak. 

Moja majka i moja braća? Pogledavši naokolo (Mk) i ispruživši ruku (Mt) prema onima koji su 
sjedili oko njega (Mk), to jest prema svojim »učenicima« u širem smislu (Mt), izjavi svečano da su 
oni njegova majka i njegova braća. Oni su to očito zato što su s njim i što slušaju njegov nauk. 
Odsada, oni koji se skupe oko Isusa po vjeri u njega, čine novu obitelj, koju 

on objedinjava; što je krv u naravnoj obitelji, to je ovdje njegova osoba. Ali, biti sjedinjen s 
njim i slušati njegovu riječ isto je što i biti sjedinjen s Bogom i slušati Božju riječ, tako da se može 
reći da novu Isusovu obitelj sačinjavaju, općenito govoreći, svi oni koji vrše volju Božju (Mt i Mk) 
,to jest svi oni koji slučaju riječ Božju i vrše je (Lk). Isus se konačno odlučio za ovu novu obitelj. 

*** 

Ovdje je prikladno reći nekoliko riječi o Isusovoj »braći«. Očito je da ova riječ ne označuje 
uvijek u Bibliji brata po krvi (usp. Post 13,8; 14,16; 29,15; 1 Ljet 23,22); hebrejski jezik nema 
posebne riječi za sve stupnjeve srodstva; na pr. za bratiće i sestriće. 

Evanđelja spominju četvoricu Isusove »braće«: Jakova, Josipa, Šimuna i Judu (Mt 13,55; Mk 
6,3). Nema nikakvog sigurnog znaka o stupnju srodstva između ove četvorice i Isusa; tek više-manje 
vjerojatne hipoteze. 

Trebalo bi poći od Iv 19,25, gdje se govori o ženama prisutnim uz Isusov križ. Prema jednoj 
punktuaciji ovog retka, one bi bile tri: 

— Isusova majka; 

— »sestra« njegove majke, Marija Kleofina; 

— Marija Magdalena. 

Čitajući tako ovaj redak, Marija Kleofina bila bi Gospina »sestra«. Međutim, puno 
općenitije čitaju ovaj redak kao simetrični distih: 

— Isusova majka i sestra njegove majke; 

— Marija Kleofina i Marija Magdalena. 

Na taj način, Gospina sestra i Marija Kleofina bile bi dvije različite osobe. Obje ulaze u pitanje 
Isusove »braće«. 

Ovaj Kleofa, Marijin muž, bio bi, prema Hegezipu (čije svjedočanstvo prenosi Euzebije u 
svojoj »Crkvenoj povijesti«), brat sv. Josipa i Isusov zakonski stric, a otac Šimuna i Jude, dvojice 
Isusove »braće« što ih spominju evanđelja. Prema tome, Šimun i Juda bili bi Isusovi bratići. 

Naprotiv, Jakov i Josip bili bi mu sestrići. Vidjeli smo da se u Iv 19,25 spominje neka Gospina 
»sestra«, koja nije Marija Kleofina (prema vjerojatnijoj punktuaciji). Tko bi onda ona mogla biti? 
Neki je poistovjećuju sa Salomom, majkom Zebedejevih sinova (Ivana i Jakova Starijega). Nikad 
nisam mogao dobro razumjeti razloge tog poistovjećivanja. Brak između neke nazaretske brđanke i 
nekog čovjeka s jezera, iako moguć, jest nevjerojatan: udaljenost je za ona vremena prilična a radi se 
o dvjema različitim ljudskim sredinama. Osim toga, kad se Isus prvi put susreće s jednim od 
Zebedejevih sinova (drug Andrijin iz poznate epizode Iv 1,35—42 sigurno je Ivan), ponašaju se kao 
da se ne poznaju, što je nevjerojatno u pretpostavci da se radi o sestrićima ... 

Ovu Gospinu »sestru« radije treba poistovjetovati s majkom druge dvojice Isusove »braće«: 
Jakovom Mlađim i Josipom. I ona se zove Marija, što znači da nije krvna sestra Djevičina, nego neka 
bliža rođakinja. Ova se Marija (više puta spominje u događajima Velikog petka i Uskrsne nedjelje. 
Kada, poslije Isusove smrti, gleda »izdaleka« prema Kalvariji, Mt ju naziva »majkom Jakova i 
Josipa«, a Mk »majkom Jakova Mlađeg i Josipa« (Mt 27,56; Mk 15,40). Poslije pokopa, kad sjedi 
pred grobom, Mk je zove »Marijom (majkom) Josipovom« (15,47), što je kod Mt (27,61) 
jednostavno »druga Marija« (tako je naziva i u nedjelju ujutro: 28,1). U subotu navečer (kupujući 
mirisna ulja), Mk je zove »Marijom (majkom) Jakovljevom« (16,1), kao što čini i Lk u nedjeljnom 
prizoru (24,10). 

Razlog poistovjećivanja ove Marije s Gospinom »sestrom« upravo je to što njezini sinovi 
Jakov i Josip nastupaju kao Isusova »braća«. Budući da u tekstovima muke ni Mt ni Mk ne pružaju 
nikakvog tumačenja u vezi s ova dva imena, zaključuje se iz toga, da se radi o istim osobama koje su 
već jednom prije bile spomenute (Mt 13,55; Mk 6,3). U ovim istim tekstovima muke, Simun i Juda 
ne pojavljuju se kao sinovi ove Marije, ali ondje gdje se prvi put spominju nastupaju kao Iusova 
»braća«: vidjeli smo da su to stvarno bili, samo drugog porijekla. 

Već znamo da toga povijesnog časa Isusova rodbina nije vjerovala u njega (usp. Iv 7,5; Mk 
6,4). Ne znamo kad su promijenili taj stav. Sigurno je da su ga promijenili, jer Isusovu »braću« 
nalazimo u prvoj Crkvi nekoliko istaknutu, aktivnu u molitvi i u apostolatu (Dj 1,14; 1 Kor 9,5). 
Vjerojatno su u tom obraćenju, koje se sigurno odigralo već za Isusova živoga (Dj 1,14 je iz 
vremena prije Duhova), odlučnu ulogu imale njihove majke, koje su pripadale Isusovoj zajednici. 

Od ove četvorice najviše se istakao Jakov Mlađi, općenito poznat u kršćanskoj zajednici kao 
»brat Gospodinov« (Gal 1,19). On je glava jeruzalemske crkve (Dj 12,17; 21,18; Gal 1,19) i kao 
jedan od njezinih »stupova« (Gal 2,9). Čovjek silnog ugleda u Crkvi, on vodi glavnu riječ na 
jeruzalemskom saboru (Dj 15,13—21). Po istočnjačkom shvaćanju, ovaj ugled treba pripisati i 
činjenici da je Isusov rođak. Njegova bi bila i kanonska Jakovljeva poslanica. 

Poznata je rasprava o tome da li je ovaj Jakov, budući biskup jeruzalemske crkve, pripadao 
skupini Dvanaestorice ili ne. Čini se, da među katoličkim egzegetima prevladava težnja da se ovaj 
Jakov poistovjetuje s jednim od Dvanaestorice, koji se u svim popisima (Mt 10,3: Mk 3,18; Lk 8,15; 
Dj 1,13) naziva »Jakovom Alfejevim«. Bio bi sin Kleofin, a to bi ime bilo grčki oblik aramejskog 
imena Halfaj (Alfej). Ali s pravom se istovjetovanje ovih dvaju imena smatra »jezički skoro 
nemogućim« (Sehmid). Osim toga, izašlo bi da je Jakov sin Marije, žene Kleofine, a ova bi se, da se 
sačuva linija srodstva s Isusom, poistovjetovala s Gospinom »sestrom« (Iv 19,25); a to je, kako smo 
vidjeli, manje vjerojatno. 

Ono šio se najviše protivi poistovjetovanju ovog Jakova s nekim od apostola jest upravo ona 
bilješka u Iv 7,5, da »ni njegova braća nisu vjerovala u njega«. To potvrđuju i negativna iskustva 
koja je Isus imao u Nazaretu. I vrlo rječito govore ovi njegovi izrazi: »Prorok je prezren jedino u 
svom zavičaju, kod svoje rodbine i u svojoj kući« (Mk 6,4). Nema nikakvog razloga, da se Jakov 
izuzme od te nevjere. 250 


2) RASPRAVA O BELZEBULU 
(DRUGO POLUGODIŠTE G. 28) 

(Mt 9,32—34 = 12,22—23; 12,24—30); Mk 3,22—27; (Lk 11,14—23) 

U uvodu u prizor o rodbini (r. 21), Mk donosi glas koji je kolao u narodu da je Isus »izvan 
sebe«. S namjerom da natukne pravo porijeklo tih kleveta, evanđelist stavlja poslije toga retka 
raspravu sa pismoznancima i farizejima o Belzebulu. Ali, prema drugoj dvojici sinoptika znamo daje 
ta rasprava nastala u vezi s ozdravljenjem nekog nijemog slijepca; Mk ispušta to čudo. 


250 O tome pitanju usp. A. Augustinovich, Colaboradoras de Jesus, u dnevniku La Religion (Caracas), 
2. i 4. veljače 1978. 

Ovo čudo Mt donosi već u pogl. 9,32—33. Očito je da se radi o »duplikatu« s obzirom na 
12,22. Njegovo je povijesno mjesto ovdje u pogl. 12 (to je očito i iz 9,34, gdje se aludira na raspravu 
o Belzebulu); duplikaciju pogl. 9 treba možda pripisati želji evanđelista, da popuni niz čudesa u 
pogl. 8—9. Postoji samo jedna sporedna razlika: u pogl. 9 posjednuti je jedino nijem, dok je u pogl. 
12 slijep i nijem. I Lk govori samo o nijemosti, ali cijeli slučaj izražava na drugi način: izravno je 
nijem zli duh, ne čovjek. 

Ne znamo ništa o povijesnom času kad je učinjeno ovo čudo. Jedino što se može reći jest to da 
je tumačenje koje su o tome čudu dali pismoznanci i farizeji, bilo temelj nepovoljnih glasina, koje su 
zatim doprle i do Isusove obitelji. 

Isus ozdravlja bolesnika, koji odmah počinje normalno vidjeti i govoriti. Taj čin izaziva dvije 
vrste reakcija: jednu pozitivnu i jednu negativnu. 

— Ogromna većina svijeta reagira povoljno. Prema Lk, ostaju zadivljeni. Mt je još izražajniji: 
govorilo se da se nikad nije vidjelo nešto slično u Izraelu (9,33), i čak su počeli masovno nazrijevati 
da bi se moglo raditi o Mesiji (»sinu Davidovu«: 12,23). 

— Međutim, neki (Lk), kon kr etno pismoznanci (Mk) i farizeji (Mt), tumačili su taj čin pomoću 
najteže optužbe što je ikad izrečena protiv Isusa. Izričito se kaže da su pismoznanci bili došli 
(»sišli«) iz Jeruzalema, ne samo da pojačaju nadzor galilejskih sudrugova, nego jer su sigurno bili 
poslani ili od visokih krugova farizeja iz prijestolnice ili od samog Velikog vijeća; što znači, da je i 
ova strašna kleveta došla, već skovana, iz Jeruzalema, od ovih službenih krugova; i dokazuje isto 
tako da je oporba protiv Isusa već postala neizlječiva i smrtna. 

Prema tome, budući da pred masama nije moguće nijekati očite činjenice, ovi obrazovani 
Isusovi neprijatelji ne niječu samog čuda, ali ga tumače na svoj vlastiti način, koji je u stanju da 
unese zbrku kod bilo koga: Isus izgoni zle duhove pomoću Belzebula, starog kananejskog božanstva, 

oci 

koje je u židovskoj demonologiji postalo poglavicom svih zlih duhova.” 

oco 

Ova optužba nije izražena jednako teško kod svih evanđelista. Mt i Lk kažu jednostavno da 
to radi »pomoću Belzebula«, što bi značilo savez sa zlim duhom i djelovanje moću pozajmljenom od 
zlog duha, tako da bi se kod Isusa radilo tek o nekom demonskom čarobnjaštvu. Kod Mk naprotiv 
kaže se da Isus »posjeduje Belzebula«, da je posjednut u pravom smislu riječi, tako da nije ništa 
drugo nego slijepo sredstvo sotonske moći. 

Isus odbacuje ovu optužbu sa dva dokaza i izvlači dva zaključka mesijanskog značaja. 

Prvi dokaz osniva se na logičnoj očevidnosti. U pretpostavci farizeja, jedan sotona izbacuje 
drugog sotonu; sotonino kraljevstvo nalazilo bi se u građanskom ratu; ali, takvo kraljevstvo ne može 
se održati, kao što je nemoguće da se »drži na nogama teško podijeljena obitelj. Toliki besmisao 
mogla je izmisliti samo slijepa otvrdnutost, koja ne računa s logikom. 

Drugi dokaz (Mt i Lk) uzet je iz prakse židovskih egzorcizama (usp. Dj 19,13—15). Isus se ne 
izjašnjava o vrijednosti tih egzorcizama. On utvrđuje 


251 Mnogo seje raspravljalo o etimologiji i značenju ovog imena. Ono izvorno znači »Baal Prvak« 
(Knez), što se lako primijenilo prvaku zlih dubova. U 2 Kr 1,2 dolazi pod imamom »Baalzebub« (ma 
koncu riječi je »b« mjesto »1«), što znači »Baal (gospodin) muha«, i jest bog grada Ekrona; 
vjerojatno se tako već u stara vremena namjerno iskvarilo izvorno ime, da se na taj način izrazi prezir 
prema tom božanstvu ... ; usp. La Bible de Jerusalem, u tumačenju Mt 12,24. 

252 Lk nadodaje, da su drugi »tražili od njega znak s neba« (r. 16), ali to je anticipacija ulomka 
11,29—32. 

činjenice. I farizeji posjeduju svoje egzorciste (svoje »sinove«), i sigurno neće pripisati 
Belzebulu uspjehe, koje eventualno mogu postići u tom poslu; prema tome, već ovi egzorcisti znače 
negativan sud protiv njih: optužuju ih zbog njihovog neosnovanog neprijateljstva prema Isusu. 

Iz svega toga Isus izvlači prvi zaključak velikog značenja. Služi se isporedbom. Ako neki jak i 
dobro naoružan čovjek čuva svoju kuću, nitko neće moći ni ukrasti (Mt), ni silom oteti (Lk) njegove 
stvari. Ali, ako ga neki drugi čovjek, jači od njega, u dvoboju pobijedi, razoruža i sveže, može mu 
oplijeniti kuću do mile volje. Primjena u ovom slučaju nameće se sama po sebi: jaki čovjek jest zli 
duh; njegove stvari, to je posjednuti čovjek; čovjek jači od njega, jest Isus, koji pljačka zlog duha 
oslobađajući posjeđnutoga .., Zaključak je očit (Mk i Lk): Isus je pobijedio sotonu; svršilo se 
kraljevstvo slabijega a na njegovo mjesto došlo je kraljevstvo jačega; dakle, ako je iz svega toga 
jasno, da se Isus ne služi moću zlog duha, nego moću (Mt: »duhom«; Lk: »prstom«) Božjom, onda 
to znači daje već prisutno Kraljevstvo Božje, daje već otpočela nova epoha spasenja. 

Ali, odavle izlazi i drugi zaključak: Isus je Mesija, jedan jedini, tako da od ovog časa svi se 
moraju neizbježivo odlučiti za njega ili protiv njega. Otkako se Krist predstavio kao Mesija, izbor je 
nužno potpun; nema druge alternative. »Tko nije sa mnom, protiv mene je«: nema više neutralnosti. 

Ovaj slučaj opipljivo dokazuje ono što smo prije rekli: da čudo ne dovodi nužno do. vjere; da 
je potrebna prethodna vjera da se čudo uvaži u svom transcedentnom značenju; da čudo može čak 
otvrdnuti u nevjeri one koji nemaju vjere ... 

3) HULA PROTIV DUHA 
(Mt 12,31—32); Mk 3,28—30; (Lk 12,10) 

Ovaj je ulomak usko povezan s prethodnim o Belzebulu. 

Isus izjavljuje da se bilo koji grijeh i bilo koja hula (uvreda Bogu, izravna ili neizravna) može 
oprostiti; da se čak i odbiti Isusa kao Mesiju (»govoriti protiv Sina čovječjeg«: Mt) može ispričati, 
zbog njegove ljudske vanjštine; ali da postoji grijeh koji nikad ne može biti oprošten, a taj je grijeh 
hula protiv »Duha (Svetoga)«, to jest protiv Božje moći koja djeluje u Isusu, konkretno, protiv Božje 
moći, kojom je Isus ozdravio slijepog i nijemog posjednutog iz prethodnog ulomka. Mk (r. 30) daje 
do znanja, da su takvu hulu počinili farizeji, pripisavši Isusovo čudesno djelovanje sotonskoj moći. 

Dakle, hula protiv Duha jest grijeh protiv očevidnosti: kad se očito božanska moć pripisuje 
apriorno, zbog unaprijed stvorenog stava, samom neprijatelju Božjem, sotoni. Taj je grijeh 
neoprostiv ne zbog toga što ga Bog ne bi htio oprostiti, nego zbog stava onog koji ga čini: stava koji 
potpuno odbacuje oproštenje. Onaj koji ne priznaje moći Božje u Isusu, ne priznaje da je došlo 
Kraljevstvo Božje (Mt 12,28); to jest, odbija novu ekonomiju spasenja, i prema tome, svaku 
mogućnost da do njega dopre oproštenje. 253 


253 Neki stavljaju u ovaj povijesni kontekst jedino sukob s obitelju (Mk 3, 20 — 21.31—35), 
ostavljajući raspravu o Beelzebulu i hulu protiv Duha za dosta kasniji kontekst Lk i Mt. Navodi se 
kao razlog da je optužba farizeja (daje Isus posjednut od zlog duha) prerana u povijesnom kontekstu 
Mk. Mi naprotiv mislimo da nije nimalo prerana, kad se imaju na pameti toliki sukobi koje je Isus 
dosada imao s farizejima. Ako se isporedi s Isusom, Ivan Krstitelj nije ništa učinio (sasvim protivno, 
živio je uistinu asketski), a ipak su ga smatrali posjednutim (Lk 7,33). Još prije događaja s grešnicom, 
farizeji su općenito mislili o Isusu daje »izjelica i pijanica« (Lk 7,34), tako da već ništa nije 
nedostajalo da ga proglase posjednutim... 

4) PARABOLE 

(Mt 13,1—3a); Mk 4,1—2; Lk 8,4 

Poslije sukoba s rodbinom iz Nazareta, Marko ima cijeli niz parabola o Kraljevstvu Božjem 
(4,1—34), i to je jedini razlog da o njima govorimo na ovom mjestu. Parabolama posvećuje i Matej 
cijelo svoje 13. poglavlje. Luka ima neke od njih u Markovom kontekstu, dok druge donosi u 
različitim kontekstima. 

Kod ovog predmeta nemoguće je govoriti o kronološkom mjestu. Već prije smo se sreli s 
parabolama u Isusovom naučavanju; kao primjer mogu poslužiti parabola s kojom se završava Govor 
na gori (Mt 7,24—27; Lk 6,47—49) i kratka parabola iz prizora sa grešnicom (Lk 7,41—42). Vidjet 
ćemo da se Isus tom pedagoškom metodom služio sve do zadnjeg časa. 

Dosljedno tome, premda Mt i Mk predstavljaju ovaj odsjek kao »dan« parabola, kao da su sve 
one bile izgovorene istog dana, očito je da ne može biti tako; najbolji dokaz je Lk, koji nekoliko njih 
ima u drugim kontekstima. Premda izgledaju kao jedinstvena cjelina (osobito kod Mt), jasno je da se 
radi o umjetnom ili redakcionalnom jedinstvu. 

Namjera je Mt i Mk dati nam »zbirku« parabola, pokazati poseban vid Isusove kateheze, kao 
što je drugi vid te kateheze bio pokazan (kod Mt i Lk) u Govoru na gori. 

Literarne naznake nemaju stroge kronološke vrijednosti. Mt kaže, da je »onog dana izašao Isus 
iz kuće... « (r. 1). Budući da je to poslije sukoba s rodbinom, »onog dana« morao bi biti isti dan kad 
se odigrao onaj događaj, ali to nije vjerovatno. »Kuća« (s članom) iz koje izlazi Isus ne može biti ona 
gdje se nalazio kad su došli njegova majka i braća (neposredno prethodni prizor), već i stoga što Mt 
ne predstavlja taj prizor kao da bi se dogodio u nekoj kući (to znamo jedino po Mk); tako da »kuća« 
ovoga teksta mora biti neka kuća poznata (član) po kontekstu, čiji spomen nam se izgubio. Isto tako, 
izraz »onog dana« sigurno je neodređeni vremenski prelaz s jednog događaja na drugi (kao što je 
često slučaj s izrazom »u ono vrijeme«). 

Prema Mk, Isus je počeo »ponovno« naučavati uz more; tim izrazom podsjeća na prvu zgodu 
(3,7—9) kad je naučavao isto ovako stiješnjen. 

Mjesto ovog naučavanja jest obala Genezaretskog jezera. Mnoštvo je naroda bilo toliko da se 
Isus osjetio primoranim ući u neku lađicu, odakle je propovijedao puku koji je bio na obali. Obala 
jezera bila je jedno od mjesta gdje je Isus najradije propovijedao. Ali, već u Mk 4,10 nastupa 
promjena pozornice; mora da se radi o nekom drugom mjestu; Isus je sam s učenicima; još jedan 
dokaz, da jedinstvo cjeline nije stvarno, nego da potječe samo od pisca. 

Lk predstavlja drukčiju sredinu za parabolu o sijaču: neko nepoznato mjesto, gdje se skupilo 
mnogo svijeta koji je izišao iz gradova, što bi dalo slutiti neko mjesto na poljima, odakle se možda 
mogao vidjeti neki seljak kako sije ... Kako ćemo vidjeti, to bi se moglo uzeti kao neka moguća 
kronološka naznaka. U svakom slučaju, to još jednom dokazuje umjetni sastav ovih poglavlja u Mt i 
Mk. Jedina sigurna stvar koju iz njih možemo izvesti, jest to da se Isus nekom zgodom podrobnije 
zaustavio na osobinama Kraljevstva Božjeg, služeći se metodom parabole, i da su nam evanđelisti 
sačuvali nekoliko primjeraka te metode. 

U ovoj zbirci, Mt ima sedam parabola, a Mk samo tri, ali uz neke kratke izreke, koje također 
mogu ući pod široki pojam biblijske »parabole«. Broj tri kod Mk ne izgleda da ima neko posebno 
umjetno značenje; što se ne 

može reći o broju sedam kod Mt, koji voli da logično razvije neki slučaj. Vjerojatno je izabrao 
ovih sedam parabola i rasporedio ih ovim redoslijedom, da bolje ocrta narav i razvoj Kraljevstva 
Božjeg. Možda se logična povezanost može popuniti na slijedeći način: 

Kraljevstvo mora biti najprije pripravljeno ovdje na zemlji (Sijač). U tom pripremnom 
razdoblju, dok različiti članovi ulaze u nj, neizbježno je da dobri i zli budu pomiješani (Ljulj). Ta 
činjenica već je unutarnja zapreka napretku Kraljevstva, uz koju će bez sumnje nadoći i mnoge 
vanjske zapreke; ali uprkos svim poteškoćama, Kraljevstvo će sve više rasti i od malih početaka doći 
do velike rasprostranjenosti, koja će sve obuhvatiti (Gorušično zrno, Kvasac). Da se postigne taj 
rezultat, članovi Kraljevstva moraju se stalno boriti, žrtvujući sve (usp. Mt 11,12; Lk 16,16); ali 
Kraljevstvo je nešto tako izvanredno dragocjeno, da se nikakva žrtva ne može smatrati previše 
velikom da se ona postigne (Blago, Biser). Oni koji sve žrtvuju radi Kraljevstva, samo će se u nebu 
moći sa sigurnošću odrediti, jer će tek u nebu Kraljevstvo biti dovršeno, i samo ondje moći će 
konačno biti odijeljeni dobri od zlih (Mreža). 

Na taj način, u ovoj shemi od sedam parabola već su u osnovi ocrtani temeljni vidici i razvojne 
faze Kraljevstva. 


5) CILJ PARABOLA 
(Mt 13,10—15); Mk 4,10—12; Lk 8,9—10 

Treba napomenuti da svi evanđelisti ne predstavljaju ovaj problem na formalno isti način. Kod 
Mateja se radi o motivu (»zašto?«), koji Isusa vodi da govori u parabolama. Kod Marka se radi o 
smislu naučavanja u parabolama (kod Lk, pitanje je o smislu parabole o sijaču). Međutim, ova dva 
vidika izlaze na isto: uvijek se radi o tome kakav cilj Isus želi postići s ovom metodom. 

Ovo je jedno od najtežih i najtamnijih mjesta N. Z. To važi naročito za oblik kakav je kod Mk. 
Postoji beskrajna literatura o tom predmetu.' Izložit ćemo ovdje kratko ono što nam se čini 
najvjerojatnije, pridržavajući se više Isusovog općeg konteksta nego izvjesnih teza spekulativne 
teologije. Ali u tu svrhu potrebno je podsjetiti na neke opće ideje o parabolama. 

Temeljno značenje grčke riječi »parabole« je »isporedba«. Uistinu, parabola je isporedba 
između nekog poznatog, konkretnog čina (realnog ili izmišljenog) i neke nepoznate vjerske istine 
koja se želi osvijetliti. Ali grčka »parabole« prijevod je hebrejskog »mašal«, što u Bibliji i u 
rabinskoj književnosti može označavati mnogobrojne oblike slikovitog govora. Mnoge od tih 
oblika upotrebljavao je Isus pod imenom parabole. Tako ima »parabola« u strogom i u širem smislu; 
u svakom pojedinom slučaju treba vidjeti o kakvoj se govornoj figuri radi. Pod parabolom u strogom 
smislu razumijemo jedino razrađenije isporedbe u obliku pripovijesti. 


254 Povijest raznih mišljenja može se vidjeti u Fr. J. M. Voste, Parabolae selectae D. N. J.C., Roma 
1933,1, 119—163; novija mišljenja usp., među ostalim, J. Jeiramias, Die Gleichnisse, 16—22; Ch. 
Duqiuoc, Christologie, I, 103—108; Jacgues Dupont, Le chapitre des paraboles, u Nouvelle Revue 
Theologique, 89 (1967), 800—820; Y. M. Congar, Jesus-Christ (citiram po španjolskom prijevodu, 
Barcelona 1866, 93—110). — Navedeni tekst Iz 6,9—10 opširno smo, tekstualno i teološki, ispitali u 
našoj Critica »determinismi« joannei, 169—196. 

255 O ovoj mnogostrukoj uporabi »mašala« usp. J. Jeremias, Die Gleichnisse, 24—25. 

Kako ćemo vidjeti, parabola, osim što je isporedba, uvijek sadrži i neki zagonetni etemenat. 
Oba ova čimbenika razlog su da je parabola kao književni rod vrlo rado primljena u biblijskom 
govoru, jer odgovara semitskom mentalitetu, koji uživa u svim vrstama isporedaba i u tajanstvenom 
načinu izražavanja. Ukus za isporedbe odražava se, na primjer, u antropomorfizmima (govoriti o 
Bogu kao da bi bio čovjek), u simboličnim činima proroka (Hošejin brak, itd.), u stvarnostima života 
kojima se tumače odnosi između Boga i čovjeka (pastir, vinograd, brak...), itd. Ukus za tajanstveno 
nalazi bezbroj svjedočanstava u zagonetnim navještenjima proroka i konačno u apokaliptičkom 
književnom rodu, gdje se više stvarnosti ili budućnost, izražavaju pomoću vrlo snažnih slika, koje su 
po sebi nerazumljive i moraju se istumačiti (vizije Ezekijela, Zaharije, Danijela)... 

S parabolama je Isus čvrsto ukorijenjen u svojoj duhovnoj sredini. Ali. izuzev tu pozadinu, 
neki misle da je ovaj književni rod izvorno Isusov. Ovako piše J. Jeremias: »Isusove su parabole, 
osim toga, nešto posve novo. U cijeloj rabinskoj literaturi ne nalazimo nijedne jedine parabole iz 
vremena prije Isusa; samo dvije slike rabina Hillela (oko g. 20. pr. Kr.): svečana isporedba tijela s 
kipom i duše s gostom. Prvi puta (oko g. 80. posl. Kr.) susrećemo se s parabolom kod Rabbana 
Johanana ben Zakkai... Budući da se ova parabola slaže u slikovnoj temi s jednom Isusovom 
parabolom, treba se ozbiljno upitati da nije Isusov uzorak (uz druge utjecaje, npr. grčke basne o 
životinjama) imao odlučnog upliva na postanak paraboličnog književnog roda kod rabina«. 256 

Ovi zaključci izgledaju nam pretjerani. Ako ima rabinskih parabola pri koncu prvog vijeka, 
znak je da su postojale i nešto prije, da je postojala neka predaja; teško je zamisliti, da bi rabini 
prihvatili upravo izvornu Isusovu metodu... Isusova zasluga ne sastoji se u nekoj možebitnoj 
izvornosti književnih oblika govora. On je sin svoga vremena i iskorištava sredstva svoga vremena. 
Zasluga Isusovih parabola sastoji se u divnoj i neisporedivoj ljepoti njihovih slika i u uzvišenim 
duhovnim stvarnostima, koje on njima naučava. 

U našim sinoptičkim evanđeljima, parabole (u strogom smislu) jesu kazivanja ili priče, obično 
sastavljene na osnovi kon kr etnih činjenica, stvarnih ili izmišljenih, uzetih iz običnog života, s ciljem 
da se osvijetle tajne Kraljevstva Božjeg. Nekad se u sliku namjerno unesu neke čudne, rijetke, 
nevjerojatne pojedinosti, koje svojom besmislenošću svraćaju pozornost i pobuđuju znatiželjnost. 
Prema tome, u paraboli treba razlikovati ova tri elementa: 

— sliku iz realnog života, koja predočuje neku nadnaravnu stvarnost; 

— nadnaravnu stvarnost, koja nije izražena, i koju slušalac treba da otkrije (i duhovno usvoji), 
polazeći od slike; 

— analogiju (»tertium comparationis«), koja postoji između slike i stvarnosti; ona upravo 
omogućuje određivanje stvarnosti polazeći od slike. 

Tako je, za ispravno tumačenje parabola, potrebno učiniti slijedeće korake: 

— ustanoviti točno analogiju koja postoji između stvarnosti slike i duhovne stvarnosti; u toj 
analogiji skriva se središnja misao parabole; 

— ograničiti se na traženje jedne jedine središnje misli; parabole, po sebi (ako se ne radi o 
složenim parabolama, kao što je parabola o izgubljenom sinu, u stvari dvije parabole u jednoj) 
naučava samo jednu duhovnu stvarnost; da se odredi ta glavna misao parabole, glavnu ulogu igra 
situacija 


256 O.c, 14—15. 256 

ili povijesni kontekst u kojem ju je Isus izgovorio, tako da je prva zadaća egzegeze nastojati 
odrediti tu situaciju; 

— imati u vidu, daje u paraboli temelj isporedbe cijela slika, ne neka njezina pojedinost; daje, 
radi toga, bitno naći točku gdje se usredotočuje naglasak cjeline; parabola je u tome različita od 
alegorije, gdje svaki detalj cjeline ima svoje vlastito značenje; što znači da se pri tumačenju parabola 
treba čuvati alegorizacije, stoje bila glavna pogreška stare egzegeze. 

Ali, ovdje se sukobljavamo s činjenicom da nema skoro nijedne evanđeoske parabole koja bi 
bila bez alegoričkih elemenata; zato se govori o alegorizirajućim parabolama. Neki kritičari drže, da 
su Isusove parabole bile izvorno čiste, ali da su ih kršćanska kateheza i propovijedanje, gdje su se 
obilno iskorištavale, alegorizirali, i da se u tom alegorizirajućem obliku nalaze danas u našim 
evanđeljima. To je mišljenje pretjerano, ako se uzme u ovom krajnjem obliku. Neki alegorički 
elementi sigurno potječu od Isusa; nije ih bilo moguće izbjeći zbog predmeta o kojima rade. 
Uostalom, to je jedini oblik kako ih danas poznajemo. Prema tome, u tumačenju svake parabole 
treba razlikovati »parabolički smisao«, koji je nužno jedan, i možebitna »alegorička značenja« 
pojedinosti. 

Sve nam to pomaže da razumijemo narav parabole kao metode naučavanja i razlog zbog 
kojega ju je Isus tako često upotrebljavao; stvarno, znatan dio evanđeoskog materijala sastoji se od 
parabola. Parabola bez sumnje ima velike pedagoške prednosti. 

— S jedne je strane, slika (figura) lako razumljiva, jer se osniva na jednostavnim, svakidašnjim 
činjenicama iz neposrednog iskustva, pristupačnim svakom umu. Neposredna naviknutost na sliku 
poziva slušaoca da prati slijedeći razvoj pitanja. 

— S druge strane, u svakoj paraboli ima nečeg zagonetnog, što nije rečeno i čemu se treba 
dovinuti. Neki put, to je jednostavan posao: sami slušatelji mogu odgonetnuti smisao parabole, prema 
kontekstu u kojem ju je učitelj izgovorio... Isus nekada predbacuje učenicima njihovu kratku pamet, 
zato što ne razumiju smisao nekih parabola, koji se dosta jasno nameće sam po sebi (usp. Mk 4,13; 
7,18). Ali, u drugim zgodama odgonetnuti je teško ili nemoguće, i učitelj treba da istumači; vidimo 
tako, da u raznim prilikama učenici traže od Isusa da im istumači smisao neke parabole. 

— Zbog svega toga, parabola računa sa zapletajem, pobuđuje znatiželjnost i zanimanje (glavno 
sredstvo učenja), primorava na razmišljanje, potcrtava važnost teme i budi želju da se usvoji u životu. 

— Zbog tih osobina, učitelj je uvijek u stanju da procijeni duhovni stav svojih učenika. Ako se 
zanimaju za njegov nauk, potrudit će se da otkriju smisao parabole, pa ako to ne mogu učiniti sami, 
tražit će od učitelja da im ga istumači. Naprotiv, ako ih ne zanima, neće se potruditi u tom smislu, 
tako da će ova metoda, tako prikladna za svakoga, kod njih ostati bez ikakvog učinka, i to će biti 
najbolji dokaz njihove zle volje. 

Poslije ovih bilježaka, bit će lakše govoriti o cilju parabola, tako kako se on postavlja u 
evanđeljima. Gore rečeno primorava nas da držimo u vidu neke pretpostavke: 

— Nemoguće je shvatiti parabole kao kaznu, namijenjenu da još više zaslijepi neke 
osobe, mjesto da ih poduči. Bio bi to čisti besmisao. Kroz vjekove su se izmišljale teološke formule 
da se to opravda, ali se stvarno radi o sofizmima, koji žele prekriti besmisao. Bilo bi to nešto sasvim 
oprečno samom poslanju Isusovom. On nije došao da osudi svijet, nego da se svijet po njemu spasi 
(Iv 3,17), pa se služio i parabolama kao jednim od sredstava 

svog spasiteljskog djela. Bilo bi to nešto oprečno najosnovnijoj logici života: lako se Isus cijelo 
vrijeme dao na to da naučava narod, njegova namjera mora biti da ih nauči, a ne da ih još više 
zaslijepi. 

— Parabole treba shvatiti onako kao što ih je Isus stvarno shvaćao: kao pedagošku metodu, 
kojom se on naveliko služio cijelo vrijeme svog javnog propovijedanja; to jest kao jednostavnu i za 
obične umove privlačnu metodu, prikladnu upravo za velike pučke mase, ukoliko je načinjena prema 
mjeri njihove »sposobnosti razumijevanja« (Mk 4,33). 

— Ne smije se previše naglašavati zagonetni značaj parabole. Zagonetka postoji, kao što smo 
vidjeli, ali je posve relativna: ostaje zagonetkom jedino ako to slušatelj hoće; a zagonetke nestaje, 
ako slušatelj to hoće, jer će se ili on sam potruditi da je odgonetne ili će tražiti da mu se istumači... 

S ovim pretpostavkama treba pristupiti tekstovima; osobito Markovom, koji postavlja većih 
poteškoća. 

Najprije treba upozoriti na suprotnosti između učenika i onih »izvana«. Po našem mišljenju, 
ova suprotnost od osnovne je važnosti za razumijevanje ovog problema. Učenicima je dano spoznati 
tajne Kraljevstva Božjeg, dok se onima izvana sve govori u parabolama." 

Iz konteksta (Mk) vidi se jasno da »učenici« nisu samo Dvanaestorica, nego u širem smislu svi 
Isusovi sljedbenici. Svi oni koji vjeruju u njega. Njima je Bog dao tu milost (»dalo vam se« isto je 
što i »Bog vam je dao«) da spoznaju tajne Kraljevstva, to jest da vjeruju u Isusa kao Mesiju i u 
dolazak Kraljevstva u njegovoj osobi... To je još uvijek vrlo nesavršena vjera, ali je stav otvorenosti, 
koji dovodi do sve savršenije vjere. Nasuprot njima stoje drugi, koji još nisu u tom stanju, jer još 

oco 

nemaju takve otvorenosti." 

Suprotnost, dakle, nije između jasnog i zagonetnog naučavanja, između izravnog i figurativnog 
(paraboličnog) naučavanja, jer je Isus i učenicima govorio u parabolama. Suprotnost isto tako ne 
postoji između onih koji razumiju parabole i onih koji ih ne razumiju, jer ih mnogo, puta ni učenici 
ne razumiju (usp. Mk 4,13; 7,18). 

Suprotnost je između onih koji vjeruju i onih koji ne vjeruju. Jedino je izraz ove misli vrlo 
zamršen, pa bi je trebalo razviti više-manje na ovaj način: 

— Vi, učenici, imate pristup tajnama Kraljevstva, zato što vjerujete u mene. Drugi još 
nisu došli do toga, ali moja je namjera da i oni dođu do iste vjere. Zato im govorim u parabolama, jer 
je ta metoda u skladu sa sposobnošću razumijevanja masa (usp. Mk 4,33), prikladna da pobudi 
zanimanje za Kraljevstvo, i da ih otvori prema milosti koje još nemaju. 


257 Vrlo uvažani tumači misle da riječ »parabola« znači ovdje isto što i »zagonetka« (po 
sebi, ona može imati i to značenje). Na jadnoj strani bili bi učenici, koji jasno razumiju, u 
suprotnosti s onima izvana, koji se suočuju sa zagonetkom. Upozoruje se, da izraz Mk 
doslovno kaže da »onim izvana sve se događa u zagonetkama«, što bi značilo, da im sve 
postaje zagonetkom, da im sve ostaje zagonetno, obavijano zagonetkama... Tekst Mk — 
prema njima — izvorno je pripadao drugom kontekstu i odnosio se na cijelu Isusovu 
nauku; evanđelist gaje prenio ovamo i suzio mu dohvat jedino na parabole, iskorišćujući 
mnogostruko značenje ove riječi... Ali, bez obzira na to stoje, po mišljenju književne 
kritike, izvorno maglo biti s tom stvari, tumač se mora suočiti s tekstom kako on danas 
postoji, i u današnjem tekstu »sve im se događa« znači »sve im se govori«, i »parabole« 
su parabole a ne »zagonetke«. Osim toga, vidjeli smo, da ne smijemo pretjerivati sa 
zagonetnim elementom u parabolama, jer on konačno zavisi od stava slušatelja. 

258 Poslovica Mt 13,12 čini se da bolje pristaje drugom kontekstu (Mk 4,25; Lk 8,18). 

— Ali, svaki put kad govorim parabolama, mogu procijeniti raspoloženja mojih slušatelja. Oni 
koji su dobro raspoloženi, koji se žele uključiti u Kraljevstvo, iskoristit će do kraja moj nauk; ako ne 
razumiju smisla neke parabole, pitat će i ja ću im istumačiti; s tim prianjanjem uz mene preći će u 
red mojih »učenika«. Naprotiv, oni koji nemaju takvog raspoloženja neće se ništa okoristiti, uprkos 
tako zanimljivoj pedagoškoj metodi, s njima sam izgubio svoje vrijeme, tako da 259 se u njima ispunja 
ono što je govorio Izaija: da vide a ne spoznaju, čuju a ne razumiju, i tako se ne obraćaju da bi im se 
oprostilo: Bog bi im oprostio, kad bi se obratili, ali oni su zaključali vrata oproštenju (usp. Iz 6,9— 
10 ). 

Parabola je u stanju otkriti tajne srdaca. 

U tome parabola, koja je isto; tako na liniji znaka, sliči na čudo. U oba slučaja, otvorenost 
prema Bogu jest temeljna. Bez tog stava, čudo ne samo ne vodi do vjere, nego može još više 
otvrdnuti u nevjeri (sjetimo se rasprave o Belzebulu). Nešto slično je i s parabolom: u stanju je 
otkriti tajne Kraljevstva onima koji to žele, dok onima koji se zatvaraju pred istinom ona se svodi 
samo na običnu priču ... 

6) SVJETILJKA I MJERA: KAKO TREBA ISKORISTITI ISUSOV NAUK 
(Mt 5,14b—15); Mk 4,21—23; Lk 8,16—18; (11,33) (SVJETILJKA) 

(Mt 13,12); Mk 4,24—25 (MJERA) 

Imamo ovdje četiri Isusove izreke (logia), sada ujedinjene, pa sačinjavaju dvije slike ili dva 
parabolična primjera, ali su izvorno sigurno bile nezavisne. Mk je učinio od njih dva para, spojivši ih 
zbog sadržaja. 

Svaka od ovih i z reka ima opću vrijednost, koja bi se mogla primijeniti u najrazličitijim 
vezama; stvarno ih nalazimo i u drugim kontekstima osim ovoga. To što ih je Mk (ili dokumenat od 
kojeg on zavisi, ili predaja) stavio ovdje, znači da ih je shvatio kao značajne za parabolično 
naučavanje, premda su čitatelji lako hvatali i njihov dalji odjek. 

Dvostruki uvod (»i reče im«: Mk 4,21 i 24) povezuje ove dvije slike s Mk 4,10, gdje su 
slušatelji »oni koji su bili oko njega, skupa s Dvanaestoricom«, kojima Isus tumači cilj parabola, tako 
da ih možemo smatrati nastavkom te teme, pa u potpunosti potvrđuju ono što smo o njoj rekli: to je 
razlog da smo ih prenijeli ovamo. 

1) Slika svjetiljke (prvi par izreka) kaže slijedeće: ako se upali svjetiljka, to je zato da osvijetli 
sredinu i radi toga se stavlja na svijećnjak; bilo bi besmisleno zapaliti je, a onda je pokriti varićakom 
ili krevetom; tako je ono što je bilo u tami i sakriveno, određeno da se pokaže u svjetlu. 

Ako se primijeni na naučavanje parabolama, slika kaže slijedeće: ako ja govorim parabolama, 
to je zato da ljudi razumiju i duhovno se podignu; bilo bi besmisleno da se ja toliko trudim 
propovijedajući, pa da ipak sve ostane 


259 »Tako da« (posljedično), mjesto »da« (namjerno). Svi općenito dopuštaju, da prijedlog »hina« u 
novozavjetnom grčkom jeziku može imati to posljedično značenje. Izravno, to je »svetopisamsko hina«, 
kao da bi se reklo: »tako da se ispunja ono što je bilo napisano« (poznati izraz: »da se ispuni pismo«), — 
Oblik teksta kod Mateja potvrđuje ovo posljedično značenje: onim »izvana« Isus govori u parabolama, 
»jer« gledajući ne vide, itd., i tako se u njemu ispunja Izaijino proroštvo... Govorim im u parabolama 
upravo radi toga jer nemaju vjere, da pobudim u njima želju za Kraljevstvom; ali ako taj nauk ostane bez 
učinka, to je najbolji dokaz da se radi o osobama neosjetljivim za istinu... 

u tami; istina je da u paraboli uvijek ima neki zagonetni elemenat (upravo se na njemu osniva 
sav njezin pedagoški interes), ali se on mora rasvijetliti ili vlastitim naporom slušatelja ili zatraženim 
tumačenjem učitelja. 

Dalji odjek za učenike: ono što vi naučite od mene, ne smije ostati skriveno u vama, nego 
mara biti predano drugima ... 

2) Slika o mjeri počinje se pozivom da se skrene pozornost na ono što se čuje (Mk) i kako se 
čuje (Lk). Primijenjeno na parabole, cilja se na njihov zagonetni značaj i na potrebu dobre volje, ako 
se želi imati od njih neku duhovnu korist. Čovjeka će mjeriti onom mjerom kojom on bude mjerio: 
parabole će biti korisne razmjerno zanimanju koje se u njih stavi. Tim više će imati čovjek koristi od 
Isusove nauke, čim više pokaže marljivosti i želje da se uključi u Kraljevstvo. 

Ovdje važi dijalektika bogatstva i siromaštva: i jedno i drugo teže da rastu svojim vlastitim 
neumoljivim unutarnjim kretanjem; bogati su sve bogatiji, a siromasi sve siromašniji (sve više gube 
od ono malo što imaju). 260 Isto to važi i za religiozni život: osobe dabre volje postignut će s 
parabolama nova duhovna bogatstva; indiferentni, naprotiv, izgubit će i ono što imaju, jer je 
ekonomija S. Z. (jedino što su imali) već ustupila mjesto ekonomiji Kraljevstva ... 

Kao daljnu misao, učenici su lako mogli razumjeti, da Isus od njih traži sve velikodušnije 
predanje budućnosti Kraljevstva, da svoje sudjelovanje u njemu mognu podijeliti drugima ... 

7) SIJAČ 
(STUDENI g. 28?) 

(Mt 13,3b—9.18—23); Mk 4,3—9.13—20; Lk 8,5—8.11—15 

Vidjeli smo da Isus, prema Mt i Mk, naučava parabole (na prvom je mjestu ona o sijaču), na 
obali jezera, sjedeći u nekoj lađici. Naprotiv, za parabolu o sijaču Lk izgleda da napominje neko 
mjesto u poljima, u unutrašnjosti pokrajine, kamo se zgrnulo mnogo svijeta izašlog iz gradova. Osim 
toga, i sam Mk u 4,10, kod tumačenja parabole, predstavlja različitu pozornicu. Zbog svega toga, 
rekli bismo da u ovom slučaju nisu sigurne ni kronologija ni topografija. 

Ako se pretpostavi da se (s Lk) nalazimo u nekoj poljskoj sredini, bilo bi prirodno misliti da 
Isus gleda i pokazuje slušateljima nekog seljaka, zauzetog sijanjem u svom polju (premda se takav 
prizor mogao vidjeti i s obale jezera). Bili bismo prema tome pri koncu studenog ove prve godine 
javnog djelovanja. U Palestini se siju polja između prvih jesenskih kiša (sredina listopada-sredina 
studenog), koje pripravljaju tlo otvrdlo za vrijeme ljeta, i hladnih zimskih kiša (prosinac-siječanj). 

Slika u paraboli savršeno je postignuta; pretpostavlja odlično poznavanje jednog vidika 
palestinskog života. Četiri svojstva zemljišta (u paraboli) lako je naći u bilo kojem palestinskom 
polju. Sijač nosi vreću sa sjemenom, obješenu o ramenu, i rukom zahvaća iz nje i razbacuje sjeme. 
Na taj način neizbježivo je da nešto sjemena padne i na manje prikladna zemljišta. Osim toga, seljak 
se i ne brine za to, jer sije prije oranja. 261 ) Kad se zatim polje uzore, zemlja prekrije sjeme, tako da se 
iskoristi i mnogo sjemena za koje bi 


260 Mt donosi ovu i z reku u 13,12, u okviru teme o cilju parabola, gdje također ima zadovoljavajući 

261 

smisao, premda bolje pristaje u sadašnjem kanitetestu Mk i Lk. Usp. J. Jereimias, Die Gleichnisse, 
14. 

261 Usp. J. Jeremias, Die Gleichnisse, 14. 

inače izgledalo da će se izgubiti. Međutim, uvijek se izgubi ponešto. Put koji ide preko polja, to je 
prečac što ga ljudi naprave za vrijeme ljeta, zbog kojega nitko ne prosvjeduje, jer je to općenit običaj 
na neobrađenim poljima. I tako to sjeme koje je palo na puteljak, 262 ako polje nije odmah uzorano, 
mogu ili pogaziti ljudi (Lk) ili pozobati ptice. Zrno koje padne na kamenito tlo bit će pokriveno samo 
tankim slojem zemlje: brzo će niknuti, ali kako ne može imati dubokog korijenja, isto će se tako brzo 
osušiti pod prvim jakim sunčanim zrakama. Na mjestima gdje ima puno tmja, plug ga ne može 
potpuno iskorijeniti, i kako trnje ima jače korijenje nego pšenica, brže će odrasti i ugušit će pšenicu. 
Dakle, uvijek će biti gubitaka, ali seljak je već spreman na to i siguran je da će konačno imati vrlo 
obilnu žetvu, 263 već prema stanju svakog pojedinačnog polja. 

»Tko ima uši, neka čuje«. Isus izaziva pažnju slušatelja, da svaki od njih osobno usvoji 
parabolu. Sudeći po ukoru učenicima (Mk 4,13), zbog njihovog nerazumijevanja, reklo bi se, daju 
je Isus smatrao lako razumljivom. Stvarno, ako se ne uzme u obzir kasnije tumačenje, misao koja 
spontano izlazi iz parabole jest slijedeća: Uprkos svim neuspjesima za vrijeme razvoja, konačni je 
uspjeh Evanđelja i Kraljevstva Božjeg osiguran ... 

Parabola je mogla nastati u nekom periodu neuspjeha, kad je izgledalo da će Isusovo 
propovijedanje ostati bez učinka, i kad se, dosljedno, mogla roditi sumnja u konačni uspjeh 
njegovog pothvata. Stoga neki stavljaju ovu parabolu u zadnji dio galilejskog djelovanja, kad velike 
mase ostavljaju Isusa, a ostaje mu vjerna samo mala skupina ... 264 To je moguće. Ali već pri koncu 
prve godine, mnogi su mogli imati ozbiljnih razloga za sumnju: ni njegova rodbina nije vjerovala u 
njega, smatrali su ga luđakom, najodabraniji slojevi židovskog vjerskog društva bili su protiv njega i 
u smrtnoj suprotnosti s njim ... Svima takvim Isus želi uliti pouzdanje, saopćujući im svoju vlastitu 
sigurnost: uprkos svim poteškoćama, Kraljevstvo ide naprijed ... 

Ali ovaj parabolični smisao izgleda poništen tumačenjem koje slijedi, u obliku kako ga danas 
imamo: parabola je pretvorena u alegoriju a njezino izvorno značenje promijenjeno, s namjerom da 
se kaže, da uspjeh Kraljevstva zavisi od čovjekovih raspoloženja i prihvaćanja... Danas se skoro 
općenito drži da to tumačenje nije dao Isus, nego kasnija kršćanska zajednica. 265 

Alegorizirajući elementi su slijedeći: 

a) Sijač nije izričito određen, ali je očito da se radi o propovjedniku Kraljevstva, 
kon kr etno o Isusu. 

b) Sjeme se istovjetuje s »Riječju«, to jest s Evanđeljem Kraljevstva, koje Isus 
navještava. 

c) Različite vrste tla su različita raspoloženja ljudi, ili ljudi promatrani u svojim 
različitim stavovima prema Riječi: 

— puteljak: ljudi posve neosjetljivi za Riječ; ona i ne uniđe u njih; 

— kamenito tlo: ljudi časovitog zanosa, ali nestalni, promjenljivi i površni, koji se lako slome 
pred bilo kakvom poteškoćom; 


262 U stvari, sjeme pada »na« put, a ne »kraj« puta; usp. J. Jeremias, o.c, 14 bilj. 4. 

263 Postoci u paraboli sasvim su pretjerani (eshatološka ljetina je iznad svakog ljudskog 
iščekivanja); već prihod od 10 je dobra ljetina; usp. J. Jeremias, o.c, 184—185 i bilj. 184. 

264 Usp. M. — E. Boismard, Synopse , II, 182. 

265 U potvrdu toga navodi se više dokaza: na primjer, da su razne poteškoće, ocrtane u 
različitim crtama tla, svojstvene životu Crkve, a ne Isusovom vremenu; daje upotreba 
»Riječi« bez dodatka, u smislu Evanđelja, značajna za kasniju crkvenu praksu, da se tako 
označi kršćansko propovijedanje (usp. Dj 6,4; 17,11; 8,4; Gal 6,6; 1 Sol 1,6; Kol 1,5; Jak 
1,21, itd.), itd. 

— trnje: ljudi u kojima se Riječ ne ukorjenjuje zbog isključivih materijalističkih interesa, što 
uguše u njima svaku višu težnju; 

— dobra zemlja: ljudi otvoreni prema Bogu, koji ne samo slušaju Riječ bez predrasuda, nego 
je i provode u život. 

d) Različiti postoci uroda nemaju izričite primjene, ali je očito da se radi o osobnim naporima 
pojedinaca, koji se nužno razlikuju. 

Razlozi koji se navode u prilog crkvenog tumačenja imaju bez sumnje svoju vrijednost. Ali, 
ipak se priznaje da nema nikakve načelne poteškoće protiv toga da je i sam Isus mogao dati to 
tumačenje, i da činjenica što je parabola pretvorena u alegoriju ne bi bila dovoljan razlog da mu se 
odrekne autorstvo. 266 Mi zaista držimo daje Isus istumačio ovu parabolu, a daje kršćanska zajednica 
u tom tumačenju istakla neke od svojih poteškoća, koje sada izlaze na površinu u nekim 
pojedinostima. Samo ustrojstvo parabole, umnažajući elemente koji su nepotrebni za sliku, već 
pripravlja buduću alegorizaciju: na primjer, četiri vrste zemljišta, kad su bile dovoljne dvije, jedno 
loše (zapreke) a drugo dobro (uspjeh); to isto treba reći o različitim postocima uroda, što je u 
paraboli neočekivan elemenat. 

Isto tako ne treba govoriti o nekoj anomaliji, kad je govor o smislu parabole kako je danas 
posjedujemo, uključivši i njezino alegoričko tumačenje. Ne radi se o dva različita smisla, kao da bi 
parabola izražavala jednu misao a tumačenje drugu, nego o jednom jedinom smislu u dva dijela koja 
se dopunjuju: Konačni uspjeh Kraljevstva siguran je uprkos svim zaprekama i neuspjesima, 
koje ono može doživjeti za vrijeme svog razvoja, ali taj uspjeh zavisi od našeg stava prema 
Kraljevstvu i od našeg napora da ga usvojimo ... 

Isus nas poziva na pouzdanje, ali nas isto tako podsjeća na našu odgovornost. 

8) SJEME KOJE SAMO RASTE 
Mk 4,26—29 

Ova se parabola nalazi samo kod Mk. Mislimo da je usko povezana s parabolom O sijaču i da 
je neke vrste njezin nastavak. Njezino je pravo mjesto ovo ovdje. Vjerojatno ju je izazvala ista 
zabrinutost nekih s obzirom na konačni uspjeh Isusovog djela. On želi raspršiti sumnje i uliti 
pouzdanje. 

U paraboli o sijaču izražavala se sigurnost o konačnom uspjehu Kraljevstva uprkos svim 
zaprekama i neuspjesima za vrijeme razvoja. Tumačenje dodaje razlog toga uspjeha sa strane 
slušatelja. Ova parabola izražava tu istu sigurnost i nadodaje još jedan razlog apsolutnog značaja. 

U uvodu (r. 26), Kraljevstvo se Božje ispoređuje sa svim onim što se u slici parabole kaže o 
sjemenu. 

Neprekidni redoslijed spavanja i ustajanja, dana i noći, način je da se izrazi redoviti život 
seljaka, koji, kad je jednom posijao sjeme, i ne misli više na njega; ono samo niče i raste a da 
zemljoradnik niti se u što upliće, niti zna kako se to događa, budući da sama zemlja 267 vrši 
»automatski« sve stupnjeve razvoja zma do same žetve. 

U paraboli se naglašavaju dvije jake suprotnosti: između sjemena posijanog na početku i žetve 
na kraju; i između potpunog manjka uplitanja sa strane sijača i potpune sigurnosti konačnog uspjeha. 
Ali, postoji, čimbenik 


266 Usp. Boismard, o. c, 188. 

267 Uspješnost se doslovno pripisuje »zemlji« a ne »sjemenu«, ali je očito, da se radi o unutrašnjoj 
snazi sjemena koje se sije u zemlju. 

koji daje smisao tim suprotnostima: unutarnja moć sjemena, ona tajnovita snaga koja je u 
njemu i koja u osnovi sadrži i izvodi sve stupnjeve razvoja do buduće žetve. 

Ovu su parabolu tumačili vrlo raznoliko. To je razumljivo, jer se ona stvarno može promatrati 
pod raznim uglovima: sve zavisi od gledišta s kojega se vidi naglasak ili glavna misao parabole. A 
to također dokazuje da, osim središnje misli, parabola može nadahnuti (i mogla je nadahnuti 
Isusovim slušateljima) i neke sporedne misli; razlike u tumačenju zavise od različitih načina kako se 
vide bitne i sporedne stvari. 

Po našem mišljenju, ova je parabola produženje parabole o sijaču, i u skladu s rečenim, 
njezina glavna misao bila bi slijedeća: jedanput usađeno Kraljevstvo Božje, ima osiguran razvoj 
i punu zrelost, neovisno od napora i volje onih koji su ga usadili, unutrašnjom snagom samog 
Kraljevstva. 

Početak već sadrži svršetak, već kod uspostavljanja Kraljevstva prisutna je eshatologija (»zrela 
ljetina« JI 3,13), božanski sigurna (Hab 2,3). Nije problem rast, nego sijanje; kad je jedanput izvršen 
taj posao, sve je drugo djelo Božje. 

Ova je parabola vrlo utješna za sve one koji rade na uspostavi Kraljevstva Božjeg u svijetu. 
Lijek je protiv oholosti i očaja: moja je dužnost sijati i ništa više. Protiv oholosti: nije potrebno da ja 
vidim rezultat svog rada, što bih možda mogao pripisati svom naporu, dok je istina da on dolazi 
isključivo snagom Božjom. Protiv očaja: možda sam se godinama trudio bez ikakvog rezultata i sad 
sam u napasti da bacim sve; ali, moram biti siguran da moj neuspjeh nije Božji neuspjeh, i da sam ja 
bio ne samo koristan, nego nužno potreban za ostvarenje njegovih planova u svijetu; moje poslanje 
bilo je da šijem a ne nešto drugo. 

Teza ove parabole nije u protivurječnosti s tumačenjem parabole o sijaču, gdje se naglašavala 
potreba stava prihvaćanja od strane čovjeka za uspjeh Kraljevstva. Radi se o različitim gledištima. 
Ovdje se radi o unutrašnjoj i potpunoj uspješnosti riječi Božje, nezavisno od onoga koji ju je sijao. 
Tamo se radi o ukorijenjenju te riječi u pojedinačnim dušama, što je nemoguće bez čovjekove 
suradnje. Premda, apsolutno govoreći, moć Božja nije uvjetovana tim ljudskim naporom; jer milosti 
Božjoj zahvaljujem i svoju suradnju s Bogom ... 

Kako rekosmo, parabola je mogla (i može) potaknuti na još neke sporedne ideje; na primjer na 
ideju strpljivosti, pouzdanog čekanja. Žetva je osigurana, ali treba znati čekati s pouzdanjem, da se 
svrši sav ovaj proces razvoja koji do nje dovodi otkako je sjeme posijano; taj razvoj ne dopušta 
nasilnih skokova. 

Kraljevstvo Božje ne može biti ostvareno nasiljem. U Isusovo vrijeme, to je bila velika napast 
kod zelotizma; danas je to velika napast kod modernog revolucionarca. 

9) GORUŠIČINO ZRNO 
(Mt 13,31—32); Mk 4,30—32; (Lk 13,18—19) 

Ovu parabolu imaju sva trojica sinoptika, ali dok je Mt i Mk donose u poglavlju parabola, kod 
Lk se nalazi u različitom, dosta kasnijem, kontekstu. Stoga je nemoguće odrediti joj povijesno 
mjesto. Kao i u slučaju dviju prethodnih parabola, mogla je nastati u bilo kojem času sumnje u 
Isusovo djelo, ovaj puta posebno s obzirom na njegov beznačajni početak: on sam je skromnog 

porijekla; učenici neobrazovani; carinici i grešnici kao prva naklona jezgra pokreta..., itd. Tko 
je mogao prepoznati u tim počecima prisutnost mesijanskog Kraljevstva? Kao i dvije prethodne 
parabole, i ona želi uliti pouzdanje. 

Kao i u prethodnom slučaju, treba napomenuti da se Kraljevstvo ne ispoređuje s prvim 
spomenutim predmetom, koji je gorušično zmo, nego sa svim što se o toj sjemenki kaže od početka 
do kraja. 

Govor je tipično istočnjački, bogat pretjerivanjima. O gomšičnom se zrnu kaže da je to 
najmanje od svih sjemena što postoje na zemlji (Mk), što nije istina, premda se zbog njegovog malog 
obujma redovito uzima kao simbol malenkosti (usp. Mt 17,20). Na koncu razvoja predstavlja se kao 
»drvo« (Mt i Lk), što također nije istina, premda se radi o biljci koja u nekim vrućim krajevima može 
narasti i do tri metra visine. 

Ustrojstvo parabole vrlo je jednostavno. Neki čovjek posije zrno gorušice u svom vrtu, i ono, 
uprkos tome što je vrlo maleno, naraste toliko da na koncu postane kao drvo, s tako velikim granama 
da se i ptice mogu na njima gnijezditi. 

Ne nameće se posve očito nijedan alegorički elemenat. 

Po ustrojstvu, ovo je parabola suprotnosti: suprotstavljaju se posve beznačajan početak i sjajan 
svršetak, gdje je rast došao do krajnjih mogućnosti. 

U skladu s rečenim, smisao parabole bio bi slijedeći: Kraljevstvo Božje, uprkos svojim 
sablažnjivo skromnim i skoro neprepoznatljivim počecima, razvit će se tako da će na koncu 
obuhvatiti cijeli svijet. 

S pravom se ova parabola ubraja među »parabole rasta«; ona stvarno predstavlja da Kraljevstvo 
mora proći kroz neodređeni period razvoja, između početka i eshatološkog konca; međutim, rast je 
ovdje jednostavno nešto što je u samoj prirodi stvari, ali nije misao koja se želi izravno naglasiti; ono 
što je ovdje važno, nije rast, nego njegov snažni svršetak. 

Druga misao, koju parabola može nadahnuti ali koja nije izravno izražena, jest unutrašnja 
snaga Kraljevstva (snaga Božja, snaga Isusovog djelovanja), koja, kao i u prethodnoj paraboli, tjera 
naprijed ovaj čudesni razvoj. 


10) KVASAC 268 
(Mt 13,33); (Lk 13,20—21) 

Mt i Lk, posve logično, spojili su ovu parabolu s onom o gomšičnom zmu. Kod Mk je uopće 
nema, što je čudno. 

Po svom optimističkom tonu, ova je parabola u istom redu sa svim drugima koje smo dosada 
ispitali: pouzdanje namjesto sumnje, jer Kraljevstvo napreduje uprkos svim prividnostima koje 
razočaravaju ... 

Još jednom: Kraljevstvo se ne ispoređuje s kvascem, nego sa svim onim što se o njemu u 
paraboli kaže. 

Sastav je vrlo jednostavan: neka žena stavi malo kvasca u tijesto, gdje kvasac počne djelovati 
dok sve ne ukvasi. 

Kao i prethodna, ovo je parabola suprotnosti: neznačajnom početku odgovara svršetak koji sve 
obuhvaća. 

U biblijskoj upotrebi, kvasac uvijek simbolizira snage zla; jedino je ovdje simbol pozitivne 
moći; i tako Isus prekida s cijelom jednom predajom. 269 


268 Usp. A. Augustinovich, Fermento de Evangelio, Caracas 1976, 13—46. 

269 Ali i rabini zmaju za upotrebu kvasca u pozitivnom smislu. L. Fonck navodi slijedeću 
rabinsku Izreku: »Blago onom sucu, koji kvasi svoj sud«; usp. Le parabole del Signore nel 
Vangelo, Roma 1924, 232. 

Tumačenje parabole još je uvijek predmet rasprava. U ovom pitanju važna je činjenica, da je 
ona došla do nas skupa s parabolom o gorušičnom zrnu (koja ne predstavlja nikakve poteškoće u 
tumačenju), s kojom čini ono što se zove »dvostruka parabola«, ili »blizanka«, ili »parabolični 
paralelizam«. Međutim, tumačenje će još uvijek zavisiti i o tome kako se poima narav tih 
»dvostrukih parabola«. Ako se shvate kao dvije slike koje predstavljaju istu misao, samo s različitim 
izrazom, tumačenje će biti jednako. Ipak, obje parabole vrše svoju ulogu, ukoliko na razne načine 
snažno naglašavaju neku misao; ovaj se postupak općenito sviđa Semitima (biblijski paralelizam). 

271 

Naprotiv, ako se shvate kao dvije slike, koje osvjetljuju istu misao, ali pod različitim vidicima," 
tumačenja će biti praktično različita, premda će se podudarati u nekim stvarima. 

Tako, prema nekim autorima, ove dvije slike (gorušično zrno i kvasac) osvjetljuju istu stvar: 
konačno vanjsko proširenje Kraljevstva: suprotstavlja se neznatni početak veličini svršetka. Kvasac 
je simbol malenkosti početka i univerzalnosti svršetka. To je opće tumačenje među novijim 
tumačima. 

Drugi, naprotiv, misle, da su parabole u osnovi srodne i da, prema tome, obje znače rast 
Kraljevstva, ali pod različitim vidicima: gorušično zmo označuje vanjsku opću rasprostranjenost, a 
kvasac unutarnju snagu općeg preobražaja. Kvasac bi, dakle, bio simbol Kraljevstva, ukoliko je 
snaga koja prodire, unutrašnja sila promjene i preobražaja: ono što je vrlo maleno izvana, ogromno je 
svojom moću i učinkovitošću, jer preobražava sve. Kvasac Kraljevstva preobražava svijet: prodirući 
u život, daje novi karakter i okus (okus Kraljevstva) svim čovjekovim stvarima ... Ovo tumačenje 

prevladavalo je uvijek među katoličkim autorima, počevši od Eutimija 

Drugi, konačno, spajaju ova dva tumačenja: parabola bi naučavala rast Kraljevstva, ali s 
idejom preobražavanja ... 

Da budemo točni, treba razlikovati ono što Isus želi naučavati od onoga što slika kvasca od 
sebe napominje. Isus ovdje nema druge misli različite od one koju je i zr azio u paraboli gorušičnog 
zrna: konačni opći razvoj Kraljevstva od neznatnih početaka. Skucati njegovu misao na ovu mjeru 
primorava nas ne samo paralelizam s prethodnom parabolom, nego i to da ne postoji nikakav znak da 
bi se Isus želio izraziti o načinu kako djeluje kvasac i o njegovoj unutarnjoj učinkovitosti: ono što ga 
ovdje zanima, jest vrlo maleni početak i konačni obujam, koji sve obuhvaća. Druga je stvar da i on 
pretpostavlja sve ostalo. 

U biti, naša je parabola primjena na Kraljevstvo poznate pučke izreke: malo kvasca ukvasi 
cijelo tijelo (1 Kor 5,6; Gal 5,9). 

Gledanje je čisto eshatološko. U tom smislu, ključna je riječ ovdje »sve«, konačni stupanj 
Kraljevstva. Ono što se zapravo tvrdi o kvascu jest da ukvasi sve: na koncu vremena, svi narodi 
zemlje bit će Kraljevstvo Božje. Središnja misao parabole jest, dakle, slijedeća: od posve neznatnih 
početaka Kraljevstvo će rasti sve dok na koncu ne obuhvati sve narode zemlje. To ne znači da 
parabola (i sama simbolika kvasca) nije mogla napominjati i neke druge sporedne misli. Na primjer, 
mnogi autori stavljaju naglasak na riječ »sakriva« (žena koja »sakriva« kvasac u tijesto): nešto što se 
ne zapaža, što ostaje tajno, ali što se mora objaviti (usp. Mk 4,22; Lk 11,33), jer Bog, koji »vidi ono 
što je tajno«, pokazuje pomoću njega veličinu Kraljevstva. 273 


270 Na primjer J. Jeremias, o. c 111. 

271 Na primjer J. — M. Voste, o. c, I, 238. 

272 Vidi njegov tekst kod L. Fonck, o. c, 231. 

273 Vidjeti na primjer L. Cerfaux, Le Tresor des Paraboles (navodim prema španjolskom prijevodu, 
Madrid 1972 ; 87—88). 

— U tom naglašavanju postoji pogibelj, da se bez potrebe alegorizira jedna pojedinost 
parabole. Isus ne namjerava ništa posebnog s ovom riječju, koju upotrebljava kao bitni elemenat 
slike (ako se kvasac ne »sakrije« u tijesto, nema ništa). Ali budući da je bitna za sliku, znači da 
»sakriveno« (tajno, skrovito) ulazi u simboliku samoga kvasca: kvasac je sakriven u tijestu, nestaje 
ga u njemu, miješa se s njim, ne razlikuje se više od njega; njegovo je djelovanje također nevidljivo, 
ostaje skriveno cijelo vrijeme; njegov učinak se može prepoznati tek na koncu, tako da se samo 
retrospektivno mogu ustanoviti i suditi počeci i proces razvoja. 

Isto tako, premda Isus na ovom mjestu ne misli izravno na unutarnji proces djelovanja kvasca, 
bez sumnje ga pretpostavlja (vidjeli smo da se na toj pretpostavci osniva izvjesno tumačenje 
parabole). On je naviknut na ovu sliku (Mk 8,14—16; Mt 16,5—7.11—12). Bez te pretpostavke, 
posebni vid simbola koji ovdje promatramo, bio bi nerazumljiv, i njegova upotreba ne bi bila 
opravdana. Konačni obujam znači da je postojao prethodni rast, a rast pretpostavlja da kvasac 
posjeduje energičan život, koji svojom životnom snagom zaražava sve u što prodire, dok sve ne bude 
pretvoreno u taj novi život. 


11) LJULJ 

(Mt 13,24—30.36—43) 

Ova parabola nalazi se samo kod Mt. Kao što je uradio s parabolom o sijaču, tako je evanđelist 
i ovdje odijelio parabolu od njezinog tumačenja, umetnuvši između njih drugi materijal. 

Nemoguće je odrediti povijesnu zgodu, koja je potakla Isusa da izgovori ovu parabolu. Mogao 
je to učiniti svakog časa poslije onog sukoba s farizejima o njegovom općenju s carinicima i 
grešnicima (Mt 9,10—13), poslije iskustva s grešnicom (Lk 7,36—50) i drugih sličnih; to jest, iza 
kako se jasno vidjelo i ljudi se počeli tužiti na to, da Isus ne namjerava stvoriti neku zajednicu 
svetaca i savršenih, po stilu farizeja, kumranskih esena i samog Krstitelja, koji je također očekivao da 
će Mesija »očistiti svoje gumno« (Mt 3,12). Još jednom, radi se o tome da se zaustave 
nestrpljivosti i predusretne razočaranje izazvano nekim zbunjujućim vidovima Isusovog djela. 

Kao i uvijek, treba biti na oprezu s uvodom: Kraljevstvo se ne ispoređuje s prvim spomenutim 
predmetom (r. 24), nego sa svim onim o čemu se u priči govori. 

Ova je parabola još jedna slika seoskog života u Palestini. Neki čovjek posije dobro pšenično 
sjeme u svom polju. Ali po noći, kad sav svijet mirno spava, neki njegov neprijatelj, iz osvete, posije 
mu po pšenici otrovni ljulj. Kad je oboje niklo, ništa se nije zapažalo, ali kad pšenica poče klasati, svi 
vidješe da je skupa uzraslo i mnogo ljulja. Gospodareve sluge čude se naveliko, jer znaju da je bilo 
posijano dobro sjeme. Vlasnik, koji bolje nego itko pozna svoje račune, istumači im stvar s 
neprijateljem. Sluge mu predlažu da odmah iščupaju ljulj. Vlasnik im to ne dozvoljava, jer je tog časa 
jednostavno nemoguće iščupati ljulj bez pšenice, budući da ima puno ljulja a korijenje im je 
isprepleteno. Treba sve tako ostaviti do žetve, kad će se moći rastaviti, jer pšenica naraste znatno više 
nego ljulj, tako da se može žeti a da se ljulj 


274 Usp. J. Jaremias, o. c. 270; Boismard, o. c, II, 191. 266 

i ne dotakne; kad je pšenica već požnjevena povrh ljulja, 275 ovaj se skupi napose, poveže u 
snopove i ostavlja se za vatru, a pšenica se stavi u žitnicu. 

Prilično jasno, glavna je misao parabole slijedeća: U Kraljevstvu Božjem, na povijesnom 
stupnju njegova ostvarivanja, žive skupa pomiješani dobri i zli; ne treba izgubiti strpljivost 
zbog toga, jer to je neizbježivo, budući da čovjek nije u stanju nefaljivo razlučiti ove dvije 
vrste; jedini koji to množe učiniti jest Bog, koji će na posljednjem sudu napraviti razdiobu, 
uklonivši zle i nagradivši slavom dobre. 

U tumačenju parabole (rr. 36—43) 276 postoji dvostruka nesuglasnost. Najprije, u njoj se 
zapažaju dva dijela, od kojih je prvi niz alegorija (jedna stvar »jest« druga stvar), dok je drugi dio 
isporedba (»kao što... tako«). Zatim, tumačenje ne izražava cijelu misao parabole, nego jedino 
njezino eshatološko razrješenje: konačnu sudbinu zlih i dobrih. To dokazuje da današnji oblik ovog 
tumačenja ne može biti izvorno Isusov, nego da je on bio kasnije prilagođen, zanemarujući neke 

27V 

elemente parabole.' 

Alegorični elementi izbrojeni su poimence prema popisu: 

— Onaj koji sije, to je »Sin čovječji«, Mesija; Isus, koji usađuje Kraljevstvo. 

— Polje, to je »svijet«; čovjekov svijet, ljudi uopće. 

— Dobro sjeme, to su »sinovi Kraljevstva«, oni koji su se poistovjetovali s Kraljevstvom, koji 
se izjavljuju spremnim prihvatiti njegove ideale. 

— Ljulj, to su »sinovi Zloga«, oni koji slijede neprijatelja Kraljevstva i istovjetuju se s njim. 

— Neprijatelj koji sije ljulj, to je zapravo đavao, koji je začetnik svakog zla na svijetu. 

— Žetva, to je »svršetak svijeta«, što nije neko uništenje, nego konac sadašnjeg »eona«, iza 
kojega će nastupiti drugi, nepromjenljivi. 

— Žeteoci, to su anđeli, i to su Mesijini anđeli (r. 41; usp. Mt 16,27), jer su u njegovoj službi, 
prate ga upravo u dijeljenju njegove eshatološke pravde (usp. Mt 16,27; Mk 8,38). 

Ovdje se prekida alegorija, i počinje isporedba, pomoću koje se osvjetljuje eshatološki sud. 
Kao što se dešava s ljuljam, da se veže u snopove i baca u oganj, tako će se dogoditi i sa svim 
»sablaznima« (ljudima koji navode na grijeh) i uopće sa svima zločincima: Mesija će poslati svoje 
anđele (oni su njegovi poslužnici na sudu), da ih sve skupe i bace u paklenu »ognjenu peć«, gdje 
postoji jedino bol i očaj. Dobri, naprotiv, uživat će najveću sreću u konačnom Kraljevstvu svog 
Oca... 

Treba znati čekati taj konačni čas. Treba imati dovoljno poniznosti, da naš sud ostavimo 
jedinomu koji je neprevarljiv; mi nemamo pravo ikoga poslati u pakao. 


275 L. Cerfaux navodi slijedeće riječi Bievera, svećenika latinskog patrijarhata u Jeruzalemu: 
»Pšenica redovito odrasta znatno više nego ljulj. Seljaci onda režu srpom pšenicu iznad 
ljulja, tako da ljuljevo klasje ostane netaknuto. U takvim slučajevima, često se može čuti 
kako vlasnik polja kaže žeteocima: Podignite više ruke« (o. c, 48). 

276 Ono se daje jedino učenicima, iza kako je Isus otpustio mnoštva. Učenici nisu jedino 
Dvanaestorica, nego šira skupina sljedbenika (usp. Mk 4,10). Mjesto u kojem se daje 
tumačenje jest »kuća«. Znamo daje u stvari posve nesigurno o kojoj se kući radi. 

277 Neki misle — i navode za to vrlo uvjerljive razloge —, da tumačenje nije uopće Isusovo, 
nego Matejevo; tako J. Jeremias, o. c., 99—106. 

12) MREŽA 
(Mt 13,47—50) 


Ovu parabolu stavljamo poslije ljulja, jer ih smatramo stvarno »blizankama« ili paralelnim 
parabolama, koje izražavaju istu misao, ali služeći se različitim slikama. 

Zanimljivo je da je Mt u ovom poglavlju skupio tri para dvostrukih parabola: gorušičino zmo i 
kvasac; ljulj i mreža; blago i biser. Cilj bilo kojeg paralelizma jest snažnije naglasiti neku misao, 
ponavljajući je na različite načine; to dokazuje da evanđelist smatra vidove Kraljevstva koji se 
naučavaju u ovim parabolama, vrlo važnim. 

Mreža je paralelna s ljuljom čak i u tome što osim parabole (rr. 47—48) ima i tumačenje (rr. 
49—50), i ovo tumačenje, iako to ne izgleda na prvi pogled, istih je značajki kao i tumačenje o 
ljulju. 

Ovaj put slika je uzeta iz pomorskog života, iz ribolova s mrežom - kojom se hvataju i izvlače 
»svakovrsne stvari«: dobre i nevaljale ribe, druge morske životinje, dobre i nevaljale za jelo, a 
možda i nešto smeća ... Kad je mreža puna, ribari je izvlače na obalu, da razluče ono što su uhvatili: 
dobre ribe (»dobro«) skupe u košare, a sve što je nevaljalo (»zlo«) bace kao otpadak. 

Misao je ista kao u prethodnoj paraboli: U Kraljevstvu neizbježno žive skupa dobri i zli do 
eshatološkog svršetka, kad će biti odijeljeni jedni od drugih i odlučena sudbina jednih i drugih 
... A to znači da su i motiv i prigoda u kojoj je izgovorena ova parabola isti kao i prije. 

Rekosmo da je i tumačenje ove parabole paralelno s tumačenjem o ljulju, premda to ne izgleda 
na prvi pogled. Čovjek bi rekao, na primjer, da nedostaje alegorički dio, ali se on u stvari 
podrazumijeva. Služeći se terminologijom prethodne parabole, mreža bi bila »svijet«; dobre ribe, to 
su »sinovi Kraljevstva«; nevaljale ribe, to su »sinovi Zloga«; razlučenje riba, to je »svršetak svijeta«; 
ribari (koji razlučuju ribe), to su »anđeli« ... 

Kao i u prethodnoj paraboli, drugi dio tumačenja (formalno jedini, jer se alegorički dio 
podrazumijeva) jest isporedba, ali koja i opet ne izražava cijelu misao parabole, nego jedino njezin 
eshatološki čas: izaći će anđeli (Mesijini, r. 41) i odijelit će zle od pravednih, da ih bace u »ognjenu 
peć« vječnog očaja ... Ne spominje se sudbina pravednika, ali nju naziremo po opreci. 

13) BLAGO I BISER 
(Mt 13,44—46) 

Ovo su dvije parabole blizanke, koje izražavaju istu misao služeći se različitim slikama. 

Slika zakopanog blaga uzeta je iz poznatog običaja starih vremena, kad je najsigurnija banka 
bila zakopati novac u polju. U mnogih naroda postoji bogati folklor o zakopanom blagu. 

U slučaju ove parabole, skriveno je blago našao težak u tuđem polju. Pošto ga je našao, opet ga 
pomno sakrije, da ga u to vrijeme netko ne bi 


278 Kao i uvijek. Kraljevstvo se ne ispoređuje sa samom mrežom nego s onim što se događa u 
vezi s njom. 

279 Na primjer obredno »nečiste« ribe, one koje nemaju ljusaka ili peraja (Lev 11,10-11), 

ili druge vodene životinje, koje se ne mogu jesti (J. Jeremias, o. c, 273). 

otkrio, i sav radostan proda sve što je imao i kupi ono polje, da bi postao vlasnikom blaga. 

Ovaj čovjek nema moralnih skrupula (Isus to ne uzima u obzir, jer ne ulazi u smisao parabole), 
zato može izgledati čudno da opet zakopava nađeno blago, kad je bilo prirodnije da ga odmah 
odnese sa sobom. Ali naprotiv, ovaj čovjek izgleda krajnje oprezan. Prema pravu što ga parabola 
pretpostavlja, blago je vlasništvo vlasnika polja, i čovjek misli ovako: kad bi se jedanput otkrilo da 
sam odnio blago, bio bih optužen i odgovarao bih za krađu, dok naprotiv, ako kupim polje, postat ću 
zakoniti vlasnik blaga. 

U paraboli o biseru, glavno lice je neki putujući trgovac koji trguje s biserjem, koje se u stara 
vremena smatralo najdragocjenijim od svih dragulja. S vremenom, ovaj je trgovac postao specijalist 
u tom predmetu. Nekom zgodom naiđe na neki izvanredno fini biser, čiju je neizmjernu vrijednost 
mogao ocijeniti jedino on kao specijalist; stoga proda sve što je imao, da ga kupi. 

U oba slučaja, ove osobe prodaju »sve« što su prije posjedovale, jer su uvjerene da to ova nova 
nabavka daleko, preko svake isporedbe, nadoknađuje. 

Smisao, dakle, ove parabole dosta je jasan: Kraljevstvo je nešto najveće što čovjek može naći 
u životu, neprocjenjive vrijednosti, tako da se isplati sve žrtvovati da ga se domogne. 

Postavljeni smo svaki osobno pred Kraljevstvo. Bez ove prethodne osobine procjene bit će 
nemoguća radikalna odluka za Kraljevstvo (usp. Mt 19,21—22). 

14) RAZLOG NAUČAVANJA U PARABOLAMA 
(Mt 13,34—35); Mk 4,33—34 

Kod Mk, ovaj je ulomak zaključak odsjeka parabola ovog poglavlja. Ima ga i Mt, ali ovaj 
evanđelist nadodaje još jedan zaključak različitog sadržaja (13,51—52). 

Ovaj ulomak radi o razlogu koji je Isusa naveo da upotrijebi ovu metodu naučavanja, tako daje 
usko povezan s onim ulomkom o cilju parabola, što smo ga prije vidjeli; u stvari, ovo je dalje 
razvijanje onog predmeta; mislimo da potpuno potvrđuje ono što smo tamo rekli. 

Mk bilježi daje Isus podučavao narod mnogim parabolama ove vrste, dajući tako do znanja, da 
su parabole ovog poglavlja tek mali izbor. Oba evanđelista zatim bilježe, da im nije drukčije govorio 
osim parabolama, što s malo istočnjačke pretjeranosti znači, da je to bila metoda koju je Isus najviše 
upotrebljavao kad je govorio masama puka. 

Iz ove dvojice evanđelista vidimo dva razloga ovog postupka. Prema Mk, parabola je 
prilagođena »sposobnosti razumijevanja« jednostavnog puka (r. 33). Prema Mt, to ima providnosni 
smisao; tako se potpuno ispunja riječ »proroka« (Ps 78,2), koji je obećavao govoriti parabolama 
(»mašal) i objaviti skrivene stvari. Znači da Isus objavljuje tajne Kraljevstva Božjeg pomoću 
parabola, jer je to zgodna metoda za tu stvar. Cilj njegovog naučavanja (kao i svakog naučavanja) 
jest da ljudi nauče na najpogodniji način. 

Mk izgleda da sebi protivurječi u r. 34. U prethodnom retku tvrdio je da se Isus služio 
parabolama zato što su prikladne za jednostavne umove (na taj način ih je pomagao), a ovdje čini se 
da kaže da istinu objavljuje samo učenicima. Ali, u stvari, ne radi se o suprotnosti između jednih i 
drugih, nego se konstatira jedna istina. O masama se nikad ne kaže da su zatražile neko tumačenje od 
Isusa, dok ga učenici traže i Isus im onda tumači napose. Više se koriste, jer se više zanimaju. 

15) ZAKLJUČAK O PARABOLAMA 
(Ml 13,51—52) 

Isus počinje s pitanjem da li su razumjeli »sve ovo«, to jest (prema neposrednom konteksta) 
sve ove parabole o Kraljevstvu. Ne kaže se izričito kome je upravljeno ovo pitanje, ali je iz odgovora 
očito da se radi o učenicima. Oni odgovaraju »da«: razumjeli su. Njima je dato da upoznaju tajne 
Kraljevstva (r. 11). 

S ovim razumijevanjem oni su postali novi, »izučeni pismoznanci Kraljevstva«, novi 
specijalisti novog zakona. Prijašnjim spoznajama, velikim ili malim, nadodaju sada nove spoznaje o 
novoj stvarnosti. I tako su slični dobro snabdjevenom čovjeku, koji u svojim skladištima slaže skupa 
korisne stvari iz prošlih vremena i poboljšanja suvremenog života, da bude spreman za svaki slučaj. 

Staro i novo (predaja i napredak) ne isključuju se; treba da se korisno popunjaju. 

16) STIŠANA OLUJA 
(DRUGO POLUGODIŠTE G. 28) 

(Mt 8,18.23—27); Mk 4,35—41; Lk 8,22—25 

Ovo čudo, iz kruga svladavanja kozmičkih sila, donose sva tri sinoptička evanđelja. 
Najpotpuniji, najdetaljniji i najslikovitiji je Mk; vidi se da je njegov izvor kateheze iz prve ruke 
(Petar). 

Slijedimo Mk i u pitanju kronologije: događaj se odigrava na dan parabola, navečer, poslije 
naučavanja. Znamo da, prema Mk, Isus izgovara parabole od jezera, sjedeći u lađici (4,1), a uvečer 
istoga dana nalaže da se pređe na drugu obalu jezera. 

Znamo isto tako da su, prema Lk, parabole mogle biti izgovorene i u nekoj sredini u 
unutrašnjosti pokrajine. U tom slučaju, prema Lk, trebalo bi pretpostaviti, da se Isus povratio iz 
unutrašnjosti u predio jezera (uvijek poslije dana parabola), i jednog dana ušao u neku lađicu s 
učenicima i naložio im da pređu na drugu obalu. 

Ova druga obala jest istočna strana jezera, kao što se vidi iz slijedećeg konteksta. 

Činjenica da Isus spava za vrijeme plovidbe usred strahovite oluje dokazuje, da je posao onog 
dana bio težak i naporan; iz toga se može zaključiti, da razlog ovog prelaza na drugu stranu treba 
vjerojatno tražiti u želji da se oslobodi od masa i da se malo odmori. 

Prije vožnje, učenici su otpustili svijet. Isusa uzimaju »tako kako je bio u lađici« (Mk), to jest 
on plovi u istoj lađici u kojoj je bio za vrijeme naučavanja (Mk 4,1). Ali osim ove, u pratnji je bilo i 
drugih lađica (Mk), vjerojatno da se dadne mjesta nekima od Dvanaestorice, koji nisu mogli stati u 
Isusovu lađicu, i nekim drugim »ljudima« (Mt 8,27), koji su se vozili istim putem, možda nekim 
osobama s istočne strane jezera ili skupinama Isusovih učenika u širem smislu. 

Isus spava »na jastuku na krmi« (Mk). Već je noć. Odjedanput podigne se vrlo jaka oluja. Bio 
je to jaki vihor (Mk i Lk), koji je »sišao« na jezero (Lk)... Dobro su poznate ove neočekivane i silne 
oluje na jezeru. Redovito se događaju noću, zbog sukoba različitih zračnih struja. Na ozračje jezera, 
ugrijano do krajnosti po danu, »silazi« hladni sjeverni vjetar (s brda Hermona), 

koji se sve snažnije i snažnije uvlači u ovaj geografski lijevak s depresijom većom od 200 
metara ispod morske razine. Kao rezultat, podignu se jaki valovi, koji lako mogu prevrnuti manje 
lađe. U ovom slučaju, valovi su bili tako veliki, da su doslovno prekrivali lađicu (Mk), sručujući se 
na nju da su je skoro napunili (Mk), tako da su bili u najbližoj pogibelji da se potope (Lk). 

Neki od Dvanaestorice su ribari, pravi vještaci u svom jezeru. Oni poznaju ovu pojavu, ali vidi 
se da je ovaj put stvar puno ozbiljnija. Suočuju se s neposrednom pogibelju smrti, a što ih najviše 
muči jest da Učitelj i dalje spokojno spava, kao da se ništa ne događa. Oni su uvjereni da ih jedino 
on može spasiti. Uvrijeđeni zbog onoga što smatraju prezirom svojih osoba, bude ga i predbacuju 
mu to na grub način. Zar mu je svejedno da potonu? Ili će ih spasiti on, ili će poginuti! 

Isus se podiže, zaprijeti vjetru i moru (valovlju: Lk), i... nastade »velika tišina«. Silni i 
iznenadni bijes prirode — iznenadna i potresna tišina elemenata ... Odskače moć čuda. I literarni je 
učinak kontrasta izvanredan. Iznenađujući. 

Značajna je zatim dvostruka reakcija: Isusova i prisutnih. 

Isus kori učenike (kod Mt, prije nego što je stišao oluju; kad Mk i Lk, poslije) zbog njihove 
slabe vjere (Mt); bolje rečeno, nedostatka vjere (Mk i Lk). Vjera je ovdje isto što i pouzdanje u 
njega. Gdje je njihovo pouzdanje? Kad bi ga imali, ne bi bili tako izvan sebe... Ova Isusova opaska 
izgleda neopravdana. Ako ga apostoli bude i traže od njega da ih spasi, to je zato što imaju 
povjerenje da ih može spasiti; i to dobro osnovano povjerenje na drugim čudesima koje su vidjeli... 
Međutim, imaju povjerenje i nemaju ga. Nemaju povjerenja u Isusa »koji spava« ..., u samu njegovu 
prisutnost. A samo bi ona morala biti dovoljna, jer se njegova moć ne može odijeliti od njegove 
osobe. Ova je zgoda poziv na takvu vjeru kojoj nije potrebna riječ, nego koja se osjeća isto tako 
čvrstom i onda kad Bog »šuti«. 

Reakcija učenika (i ostalih prisutnih »ljudi«: Mt 8,27) jest udivljenje i sveti strah. I s dobrim 
razlogom! Vidjeli su svakovrsnih, čudesa, ali nikad neko čudo kao ovo, gdje je i ono što izgleda 
nepobjedivo poslušno jednoj jedinoj riječi. Tko je ovaj čovjek? Oni sami odgovaraju na svoje 
pitanje. To znači da pitanje ne dolazi od nekoga koji ne zna, nego od nekoga koji počinje vidjeti 
jasnije ono što je prije samo napola nazirao. Samo Bog može svladati uzburkano more i utišati 
njegovo valovlje (Ps 88,10). Čovjek bi rekao da se Isus objavljuje učenicima malo pomalo, 
postepeno ... 


17) POSJEDNUTI IZ GERASE 
(DRUGO POLUGODIŠTE G. 28) 

(Mt 8,28—34); Mk 5,1—20; Lk 8,26—39 

Ovaj slučaj egzorcizma donose nam sva tri sinoptika. Najduži, najdetaljniji i najslikovitiji je 
Mk. Najsažetiji je Mt. 

Ovo je jedno od najspornijih Isusovih čudesa. U ovom obliku kako je do nas došlo, s ovim 
naivnim i smiješnim detaljima, u protivnosti s velikom ozbiljnošću, koja je značajna za Isusova 
čudesa, ovo čudo sliči na neko od onih napirlitanih čudesa iz apokrifnih evanđelja. Možda ni u 
jednom drugom događaju Isusova života pučka mašta i folklorno tumačenje nisu igrali tako veliku 
ulogu. Razlučiti ove elemente od povijesnog sloja, danas je izazov egzegetskom poštenju. Kasnije 
ćemo se povratiti na ove misli. 

Kronološki smještaj određen je kod Mk. Iza olujne noći na jezeru, možda vrlo rano, u zoru, 
iskrcavaju se na drugoj obali, i »odmah« izašavši iz lađice počinje se odvijati ispripovijedani 
događaj. Nema razloga nijekati ovom prilogu (»odmah«) njegovo stvarno značenje. A to znači daje 
Isus, ako je bio došao ovamo s namjerom da se odmori, ubrzo vidio da mu je nakana izigrana: jedini 
odmor bili su oni časovi što je prospavao u lađici za vrijeme oluje i slijedeća vožnja preko jezera u 
protivnom pravcu, koju će poduzeti tog istog dana ... 

Topografska situacija posve je nesigurna. Jedino je sigurno da se radi o »(obali na) drugoj 
strani« (gr. »to peran«) Genezaretskog jezera; to jest na istočnoj strani. Lk ograničuje predio na 
općenit i vrlo neodređen način, s riječima da se nalazi »nasuprot Galileji«, što se može primijeniti na 
bilo koju točku istočne obale. 

Što se tiče samog mjesta, predaja teksta krajnje je nesigurna. Kritička lekcija kod Mk i Lk je 
»gerasenski kraj«, što bi značilo zemljište helenističkog grada Gerase (današnji Deraš), ali to je 
nemoguće, jer grad iz ove pripovijesti morao bi biti blizu jezera (Mk 5,14), a Gerasa je bila 50 
kilometara daleko. 

Kritičko čitanje kod Mt je »gadarenski kraj«, što bi značilo zemljište Gadare, drugi 
dekapolski grad, malo bliže jezeru, ali ipak dovoljno udaljen (nekih 10 km prema jugoistoku), da ne 
može biti u skladu s pripoviješću; osim toga, rastavljen je od jezera rijekom Jarmuk. Neki misle, 
budući da je Gadara bila najvažnije mjesto istočno od jezera, da bi se cijela ta krajina zvala 
gadarenskim krajem; ali to je samo pretpostavka. 

Ovu poteškoću, da se bilo koji od ova dva grada stavi u ovu pripovijest, vidio je već Origen 
(III. st.), zato on ovdje govori o nekom starom gradu Gargesi (odatle kananejski narod Girgasejaca, 
usp. Post 10,16; 15,21; Pnz 7,1 itd.), uz Tiberijadisko jezero, blizu kojega da se navodno pokazuje 
provalija, odakle su se strovalile svinje; 281 ) vidi se da on zavisi od neke mjesne predaje. Od Origena 
je vijest prešla u Onomastikon Euzebija Cazarejskog (III—IV. st.) i sv. Jeronimu (IV—V. st.), i 
također u tekst evanđelja kao varijantno čitanje kod sva tri evanđelja: »gergesenski kraj«. 

Obično Origena ne uzimaju u obzir u ovom slučaju. Kažu da ovo nije prvi put da on u 
biblijskom tekstu mijenja ime nekom mjestu, ne iz kritičkih razloga (npr. oslanjajući se na neki 

ORO 

rukopis s više auktoriteta), nego spekulirajući s podacima skupljenim na samom mjestu. 

Ja mislim, naprotiv, da se mora priznati važnost nekoj mjesnoj predaji, kad je tako stara i nije 
mogla nastati iz sumnjivih izvora. Te predaje ne rađaju se samovoljno. A pogotovo ih treba uzeti u 
obzir, kad se u imenu može otkriti neki trag mjesne toponomastike. 

Baš u vezi s tim, ima danas neko mjesto, na ušću Wadi es-Samak (nasuprot mjestu gdje se 
nalazila stara Magdala na zapadnoj obali), koje se zove Kursi. To je arapsko ime, sačinjeno od 
grčkog imena Horsia (što je opet prepis aramejskog izvora), iz bizantinskog perioda, kad je bilo 
štovano kao 


280 Gadara je jadan od najvažnijih gradova Dekapolisa. Od g. 1974, Njemački evangelički 
institut vrši tu arheološka iskapanja, pod vodstvom gđe dr Ute Wagner-Iux; usp. kratku 
obavijest koju je ona sama napisala, o nekim nalascima: Gadara, Ja cite de I'epocjue greco- 
romaine, u Le Monde de la Bible, 22 (1982), 30—33. 

281 Tekst u D. Baldi, Enchiridion, br. 471. 

282 Tekstovi u o. c, br. 472—4/73. 

283 Tako na primjer P. A. Vaccari, u Antonianum 25 (1950), 498. 

prošteničko mjesto,” i gdje su i kasnije predaje stavljale ovo čudo.” Ali treba znati da ovo 
ime, kao sva arapska imena, poznaje različite lagane varijacije u izgovoru: Kursi, Kursa, Korsa, 
Gersa... Tko ne vidi da je samo jedan korak do Origenove »Gergese«? Ovo mjesto odgovara vrlo 
dobro pripovijesti iz evanđelja. Današnje mjesto vjerojatno je vrlo starog porijekla, možda iz 
željeznog doba. Mjesto koje je zauzimao bizantinski grad nađeno je oko 1 km prema istaku. Osim 
toga, Origen kaže, da su tu blizu pokazivali provaliju odakle su se strmoglavile svinje... Uistinu, neka 
dva kilometra južno bilo je na Schummacherovoj zemljopisnoj karti neko mjesto zvano Moga Edlo, 
uzvisina koja praktično silazi do jezera, koja je na svom višem dijelu sadržavala nekoliko prirodnih 
spilja, koje su se lako mogle preudesiti za grobove i koje su mogle služiti kao stan posjednutom iz 
ove pripovijesti. 

Ali Horsia (i njezin izvorni aramejski oblik) mogla je proizvesti »Gerasa« (slažu se 
konzonantski elementi, jedini važni u semitskim jezicima), koju predpostavlja kritičko čitanje kod 
Mk i Lk; što bi u grčkom prijevodu Mt postalo »Gadara«, grad najbliži jezeru, ukoliko je »Garasa« 
odmah sugerirala poznati helenistički grad, previše udaljen. 286 

Cim se Isus iskrcao, dođe mu ususret neki posjednuti čovjek. Dolazi iz predjela grobova 
iskopanih u stijeni; što je razumljivo, budući da već duže vremena (Lk) nije stanovao u kući nego u 
mjesnim grobovima. Njegov je opis potresan. To je neki divlji čovjek, opasan za druge i za sebe, 
tako bijesan da svi izbjegavaju susresti se s njime (Mt); hoda posve gol, napada svijet, i stoga su ga 
mnogo puta vezali lancima; ali, budući da posjeduje izvanrednu snagu, uvijek bi iskidao okove i 
lance; stalno viče po brdima i ranjava se kamenjem ... ; gadan bjesomučnik. 

Sve bi ove značajke dale slutiti da se radi o bijesnom luđaku. O posjednućima u evanđeljima 
već smo govorili na drugom mjestu. Redovito ih prate patološke pojave. Nekad se može raditi o 
običnim bolestima (osobito duševnim), ali koje je kultura onoga vremena smatrala posjednućem. 
Mislimo da je ovo jedan od tih slučajeva, premda povrh toga postoji i posjednuće. Iznosilo se da 
upravo u ovom kazivanju, a osobito u njegovom središnjem, dijelu (Mk 5,11—14), »doživljuju 
neuspjeh svi pokušaji da se slučajevi posjednuća u evanđeljima razumiju kao obične duševne 
bolesti«, 288 a po našem mišljenju upravo se ovaj središnji dio mora podvrgnuti kritičkom tumačenju. 
U svakom slučaju, časovito ozdravljenje bolesnika ne bi bilo manje čudesno, makar ostavili 
posjednuće potpuno po strani. 

Posjednuti, dakle, vidi Isusa izdaleka, počinje vikati (Lk) i bijesno trčati (Mk), sigurno s 
neprijateljskim namjerama, kao što je radio sa svima koje je susretao. Ali, iznenada mijenja stav: 
mjesto da napadne, baca se pred Isusa da mu se pokloni. To je zato što ga je Isus počeo egzorcizirati 
čim je došao blizu. Zli duh ne bi želio ostaviti svoj plijen. Odmah prepoznaje o kom se 


284 Usp. tekst Ćirila Skitapolitainstoog (VI. st.), u Baldi, o. c, hr. 474. 

285 Vidi tekstove u Baldi, o. c, br. 475—482. 

286 Tako više-manje P. Lagrange u svom tumaču Mk. 

287 Mt ima dva posjednuta mjesto jedinoga. Njemu se sviđa podvostručiti osobe (vidi dva 
jerihonska slijepca u 20,30). Osim toga, njih dvojica se ponašaju na isti način, tako da su 
ostali evanđelisti, s obzirom na cilj pripovijesti, mogli mirne duše govoriti o samo jedinom, 
i u slučaju da su stvarno bala dva. Poznato je da stari pisci nisu pridavali previše važnosti 
sporednim pojedinostima nekog događaja. 

288 Josef Schmid, tum. Mk. 

radi, zna i Isusovo ime, i podjeljuje mu mesijansko dostojanstvo, 289 nastojeći da ga udobrovolji. 
Među njima dvojicom započinje se dijalog sa cjenjkanjem, koji se završava neočekivanim 
rezultatom. 

— Isus nalaže zlom duhu da izađe iz čovjeka. 

— Zli duh mu daje do znanja da ne bi trebalo da se on miješa u tu stvar, i zaklinje ga u ime 
Božje da ga ne »muči«. Istjerati ga iz ovog čovjeka, to je za njega muka, jer ga priječi u njegovom 
djelovanju. I to je muka »prije vremena« (Mt), to jest prije posljednjeg suda, kad će biti definitivno 
podložen (1 Kor 15,24). 

— Isus ga pita za ime (židovski egzorcisti su mislili, da im je znanje imena zlog duha davalo 
moć nad njim). 

— Zli duh nije tako lud da odkrije svoje ime, što bi uostalom bilo nemoguće, jer se ne radi o 
samo jednom, nego o cijeloj »legiji«; mnogo ih je, ali su čvrsto ujedinjeni kao da su samo jedan, 
nešto slično strašnim rimskim legijama (jedinica od 5000—6000 ljudi), koje su u svoje vrijeme 
osvojile svijet. Ali, premda ih je mnogo, osjećaju se nemoćnim pred višom snagom, zato ga mole da 
ih ne izbaci iz ovog kraja (Mk), jer je to posve nepovoljno, prema bilo kojem tadašnjem vjerovanju o 
njihovoj sudbini. Prema jednom vjerovanju, kad izađu odavle, morali bi lutati po pustim mjestima, 
bez spokoja (Mt 12,43). Prema drugom vjerovanju, ostaviti ovoga čovjeka značilo bi za njih svršetak 
ovih ugodnih praznika, koji im se dopuštaju od vremena do vremena, jer bi bili zatvoreni u »ponor« 
(Lk), podzemno i tamno mjesto, gdje bi bili privremeno zatočeni do posljednjeg suda (2 Pt 2.4). 290 
Neka ih ostavi ovdje! 

—Isus nije raspoložen dozvoliti im da i nadalje muče jadnog čovjeka. 

— Oni onda predlažu Isusu krajnu mogućnost. Njima je važno da neizađu iz ovog kraja, zbog 
već poznatih razloga, makar se morali nastaniti bilo gdje, na primjer u svinjama. Tu u bli z ini paslo je 
veliko krdo svinja (oko dvije tisuće: Mk): neka im dozvoli ući u njih! 

— Isus im to dozvoli. 

—Oni uđu u svinje i odmah cijelo krdo pobjesni i strovali se niz strminu u jezero i tu se uguši... 

Ovaj put, zli duhovi nisu bili previše pametni: uprkos svemu ostadoše izgurani i moradoše 
izaći iz ovog kraja ... 

Svinjari odu u grad i u sela, da obavijeste vlasnike o ovom događaju. Ljudi su brzo stigli na 
mjesto događaja. Kad su došli blizu Isusa, uveliko se iznenade: bivši posjednuti mimo sjedi pred 
Isusovim nogama, već obučen (vidi se da je još uvijek čuvao svoje dronjke u nekoj špilji) i posve 
normalan ... 

Kad su čuli od onih koji su bili prisutni sve što se dogodilo s čovjekom i sa svinjama, prirodno 
je da ih je obuzeo veliki strah, zbog onoga što se dogodilo i zbog onoga što bi se moglo dogoditi u 
budućnosti, ako bi se ovaj čovjek, koji posjeduje tako izvanredne moći, odlučio da ostane ovdje... 
Radi toga, podiže se cijeli grad (Mt) da moli Isusa da se povuče iz njihova kraja. Isus je razumio tu 
zabrinutost pa odluči otputovati tog istog časa. 


289 Izrazom »Sin najuzvišenijeg Boga« (Mk i Lk); ovim izrazom pogani redovito označuju 
Izraelovog Boga, ali ga upotrebljavaju i rabini, tako da se iz njegove upotrebe na ovom 
mjestu ne može zaključiti da lije posjednuti bio Židov ili poganin. 

290 Ali i njegovo konačno boravište poslije posljednjeg suda bit će također »ponor«; usp. 
Otk 20,2. 

Dok se ukrcavao, približi mu se bivši posjednuti i zamoli ga da ga primi među svoje učenike 
(»biti s njim«), Isus mu to ne dozvoli. Već znamo da se učenikom Isusovim ne postaje vlastitom 
inicijativom, nego njegovim pozivom. Osim toga, taj bi čovjek među njima bio kao stalni trofej 
njegova djela: ako ostane ovdje, može učiniti dosta za stvar Kraljevstva: neka ide i neka 
ispripovijeda svojima sve što je Bog s njim učinio. U ovom slučaju, ne postoji »mesijanska tajna«, 
jer u poganskoj zemlji nema pogibelji da se mesijanstvo iskrene. Ozdravljeni čovjek shvaća ovu 
zadaću vrlo ozbiljno: stade naviještati ovaj događaj ne samo u svom gradu (Lk), nego i po cijelom 
Dekapolisu (Mk). I svi su se divili (Mk). 

U ovoj pripovijesti jasno se razlikuju dva dijela: egzorcizam i prizor sa svinjama. 

Što se tiče egzorcizma, on ne predstavlja ništa izvanrednog; stoji u istom redu s drugima. Radi 
se o duševnom bolesniku, o bijesnom luđaku, koji je još više razdražen posjednućem. Mi doduše 
mislimo da se posjednuće može i posve isključiti, ostajući samo kod izvanredno teškog slučaja 
ludila. Dijalog između »zlog duha« i Isusa, za vrijeme egzorcizma, danas se lako tumači u 
psihologiji, ako se pretpostavi da osoba uzima na sebe ličnost zlog duha; bolje rečeno, cijele »legije« 
demona... Evanđelista ne zanimaju ova znanstvena pitanja; njemu je stalo da dokaže da Mesija 
pobjeđuje zlog duha. I kako rekosmo, veličina čuda jednaka je u bilo kojoj od ovih pretpostavaka. 

Stvar je drukčija sa svinjama ove pripovijesti, Židovima je bilo zabranjeno jesti svinjsko meso 
(Lev 11,7—8), ali su im rabinski zakoni zabranjivali i uzgoj tih životinja. Svinju su smatrali tako 
nečistom, da su je rabini zvali »pokretnim nužnikom«. Ali ipak, krdo svinja na istočnoj strani jezera 
nije ništa čudno, jer se radi uglavnom o poganskom kraju. Ono što je nevjerojatno, jest ovaj golemi 
broj životinja na onoj brdskoj golotinji; ovdje se vidi poslovično istočnjačko pretjerivanje. A još je ne 
vjerojatniji ugovor između zlog duha i Isusa. Ova vrsta cjenjkanja, kao što rade prodavač i kupac u 
nekom istočnjačkom bazaru, vrlo malo pristaje Isusovoj ozbiljnosti. Uostalom, kakav su uistinu 
razuman motiv mogli imati zli duhovi, da traže nastaniti se u svinjama? Konačno, tu je pitanje velike 
materijalne štete, koju Isus pozitivno dopušta. S kojim pravom? Ovako, je odgovarao na to pitanje P. 
Prat: »Bilo bi isto kao i pitati zašto Bog dopušta fizičko zlo, bolesti, epidemije, požare, potrese, 
poplave, tolike bičeve, koji pustoše zemaljsku kuglu i cvijele ljudski rod. Bog ima svoje nakane, koje 
mi ne poznajemo, a Isus je mogao imati svoje, kojih mi nemamo pravo suditi« “ Ovaj se dokaz 
redovito ponavlja po katoličkim komentarima. Ali, to je pobožni izgovor. U slučaju fizičkih zala, 
mjesto da se govori o »dopuštenju« (riječ koju teolozi loše upotrebljavaju), radije bi trebalo govoriti 
o Božjem podnošenju u nužno nesavršenom svijetu, dok se u Isusovom slučaju ne radi o tome, nego 
o izričitom dopuštanju, o udovoljavanju đavlu, a ne ,zna se zašto ... 

Sve nam to dokazuje da se ono što se dogodilo svinjama ne može uzeti onako kako doslovno 
glasi. U cijeloj ovoj pripovijesti obiluje pučki kolorit. Jasno izbija na površinu židovska pučka 
demonologija, na primjer ono o »ponoru« (Lk; usp. 2 Pt 2,4). Na isti način, oko prirodnog događaja 
(svinje koje se strmoglavljuju, preplašene vikom posjednutog), pučka je mašta isplela s puno 
pojedinosti svoje vlastito tumačenje ove pojave; dostaje svijeta 


291 Iz toga bi izlazilo daje čovjek bio Židov; to bi izlazilo i iz Mk 5,19 (neka javi u svojoj 
kući i svojima što je Gospodin s njim učinio). Stanovništvo Dekapolisa bilo je većinom 
pogansko, ali bilo je i Židova. 

292 Jesus-Christ, I, 354—355. 

(uključivši i učenike) prisustvovalo cijelom događaju i nije čudo da su sebi stvorili upravo tu 
sliku o ovoj pojedinosti sa svinjama. Evanđelisti, kad nam donose ovakve pučke predaje, jamče nam 
da su one povijesno postojale, ali ne jamče da su i teološki istinite; kao što ne jamče da je doslovno 
istinit spomenuti »ponor« ... 

18) ŽENA BOLESNA OD KRVARENJA I JAIROVA KĆI 
(DRUGO POLUGODIŠTE G. 28) 

(Mt 9,1.18—26); Mk 5,21—43; Lk 8,40—56 

Radi se o dva čuda vremenski isprepletena. Događaju se istog dana kad i prethodno čudo, iza 
kako se Isus povratio na zapadnu obalu jezera, vjerojatno u Kafarnaum (»svoj grad«: Mt). Tu ga je 
već čekalo veliko mnoštvo svijeta (Lk). I dok je on govorio narodu, dolazi neki »glavar« (Mt), to jest 
neka od važnih ličnosti u gradu ili možda upravitelj mjesne sinagoge (Mk i Lk), zvani Jair. On je 
imao jedinicu kćer od nekih dvanaest godina, koja je bila na umoru (Lk). Čovjek se baci Isusu pred 
noge (znak najponiznije molbe), zaklinjući ga da dođe u njegovu kuću i stavi ruke na djevojčicu, da 
je ozdravi. 293 

I u drugim zgodama Isus ozdravlja stavljajući ruke na bolesnika (Mk 6,5; 7,32; 8,23.25). Nije 
to neki magični gest, nego vrlo zgodan simbol da se izrazi saopćenje moći koja ozdravlja. Na tom 
svojstvu ovog simbola osniva se pučko vjerovanje (vrlo staro, usp. 2 Kr 5,11), da i sam gest ima tu 
moć, kad ga čine neke povlaštene osobe. To je i Jairovo vjerovanje. I Isus je za njega jedna od tih 
iznimnih osoba, koje imaju vlast nad bolestima; mogao je to ustanoviti više puta i ovdje u 
Kafamaumu, i u svojoj sinagogi, u kojoj je možda bio upravitelj. 

Isus se zaputi s Jairom prema njegovoj kući u pratnji učenika (Mt) i velikog mnoštva naroda, 
koji se tiskao oko njega sa svih strana. U toj gužvi mnoštva nalazi se i žena koja je dvanaest godina 
bolesna od krvarenja. Izgleda da je žena krajnje očajna. Njezina joj bolest, osim što je se mora 
stidjeti, donosi još i zakonsku nečistoću, a ova se prenosi na sve što ona dotakne (usp. Lev 15,25— 
27). Lako je zamisliti koliko je osoba morala dotaknuti u prilici kao što je ova, uključivši i samog 
Isusa, ali ona se ne obazire na to. U stara vremena, za ovu bolest tražio se lijek kod nadriliječnika i 
čarobnjaka kao za malo koju drugu, tako da je ova žena potrošila sva svoja dobra na nadriliječnike, 
koji su je samo napatili i pogoršali joj bolest. Njezina posljednja nada je Isus. I sigurna je da bi 
ozdravila, ako bi se samo dotakla njegove haljine. 

Doticaj, kao i stavljanje ruke, vrlo je prikladan simbol saopćavanja i predavanja. Isus ga često 
upotrebljava da izrazi saopćenje svoje božanske moći kojom liječi bolesne (usp. Mk 1,41; 3,10; 6,56; 
8,22). Ali, u puku je postojalo vjerovanje da i sam doticaj posjeduje magičnu moć. Tako je 
razumljiva vruća želja ove žene da se dotakne Isusa, a tako su osjećali i svi drugi kad bi on nekud 
prolazio (Lk 6,19), a to će kasnije biti slučaj i s apostolima (Dj 5,15; 19,11—12). 


293 Kod Mt, djevojčica je već mrtva, i otac moli Isusa da je uskrisi. Ova razilaženja u sporednim 
pojedinostima nekog događaja obična su stvar u našim evanđeljima. Mt, po svom običaju, svodi 
pripovijest na bitno, i u taj težnji za skraćivanjem anticipira smrt djevojčice. 

Stvarno, probijajući se laktima, žena se približi Isusu otraga i dotakne se rese njegova ogrtača 
(Lk), 294 i toga časa osjeti da je ozdravila od svoje bolesti. Ali u isto vrijeme i Isus osjeti da je iz 
njegovog tijela izašlo nešto kao izljev snage, kao posljedica nekog posebnog doticaja. Tko me se 
dotakao? Svi šute (Lk). Učenici misle da to pitanje nije na mjestu, budući daje toliko svijeta koji se 
gura oko njega na sve strane. Ali, Isus se ne obazire na tu ponešto neuljudnu opasku. Kad on kaže da 
ga se netko dotakao, ne misli na ovo guranje mnoštva, nego na neki posebni doticaj, tako intenzivan i 
pun pouzdanja, da mu je skoro nasilu oteo onu snagu za koju je osjetio da mu izlazi iz tijela ... 
Pogleda onda naokolo i kad mu pogled padne na ženu, ona se osjeti otkrivenom (Lk). Sva dršćući, 
,baci se preda nj i pred cijelim svijetom ispovjedi razlog svog postupka i da je ozdravila. Isus joj daje 
do znanja da ju je spasila njezina vjera, neka ide u miru i da je njezino ozdravljenje stalno i konačno 

Ova je pojedinost zanimljiva, jer nam otkriva jedan od »mehanizama« Isusovih čudesa. Ono 
što liječi, to je snaga (»dynamis«) koja izlazi iz njegova tijela. To je neki fizički izljev snage. Ona 
djeluje automatski, samim doticajem zainteresirane osobe a da to Isus ne želi svjesno. On samo 
zapazi kad se ova snaga odvoji od njegova tijela. A mi znamo da ova snaga nije ništa drugo nego 
moć (»dynamis«) Božja (Lk 5,17). A to znači da Bog nekada upotrebljava Isusovo tijelo kao sredstvo 
svoje moći, koja se prenosi dodirom; ne dodirom kao takvim nego ukoliko je on izražaj vjere; to je 
razlog da je, iako mnogo svijeta dotiče Isusa u ovoj strci, ozdravljena samo ova žena, koja ga se 
dotiče s neograničenom vjerom u njegovu moć. To je upravo ono što joj Isus daje do znanja: neka ne 
vjeruje da seje izliječila magičnom moću doticaja, nego svojim pouzdanjem u njega ... 

Dok Isus otpušta ženu, stižu od Jairove kuće neke osobe da ga obavijeste, da mu je kćerka 
umrla i da nije više potrebno mučiti Učitelja... Vidi se da je Jairova rodbina vjerovala da Isus može 
liječiti bolesnika, ali ne da može i uskrisiti mrtve; još nisu bili doznali za ono što se jednog dana 
dogodilo u Nainu. Isus čuje te govore pa umiruje oca: neka se ne brine, neka samo vjeruje. Tako 
stignu do kuće, koju već nađu svu u obaveznoj folklornoj žalosti, punu svirača, narikača i vike. Isus 
naloži da se prestane sa svim tim, jer — djevojčica nije umrla nego spava... Prisutni znaju vrlo dobro, 
da je umrla pa mu se rugaju. Ali Isus zapovjedi svima da izađu iz sobe, pa ostane samo on s 
roditeljima djevojčice i s trojicom povlaštenih učenika (Petrom, Jakovom i Ivanom), od kojih, kao 
očevidaca, dolaze bez sumnje sve ove tako realistične i slikovite pojedinosti. Onda uzme djevojčicu 
za ruku i zapovjedi joj da se digne. Ona se odmah podigne i počne hodati po kući. Tko zna koliko je 
vremena bila bez jela, kad joj se pogoršala bolest, pa je sada, kao svaka normalna osoba, bila gladna. 
Isus naloži da joj dadnu jesti. Čudo je potpuno. 

Reakcija se mogla očekivati: svi su izvan sebe od straha zbog tako čudesnog događaja. 

Vrlo strogo Isus im preporuči da ne raznose tu stvar (mesijanska tajna). 


294 Upotreba resa na četiri ugla ogrtača osniva se na Br 15,37—40; Pnz 22,12. Postoje potanki 
rabinski propisi o toj stvari. Izvorno (navedeni tekst Br), te resice trebale su podsjećati na Božje 
zapovijedi i na njihovo opsluživanje i na obavezu svetosti. 

19) DRUGI POSJET I NEUSPJEH U NAZARETU 
(SIJEČANJ-VELJAČA G. 29) 

(Mt 13,53—58); Mk 6,1—6a; (Lk 4,22b—30); (Iv 4,44) 

Upozorili smo u svoje vrijeme da Lk 4,16—30) u jednoj literarnoj cjelini iznosi dva događaja; 
konkretno, dva posjeta Nazaretu, Isusovom zavičaju. Prvi je posjet učinio Isus čim je stigao u 
Galileju, možda kao čin uljudnosti prema selu u kojem je odrastao (rr. 16—22a). Drugi posjet 
pretpostavlja da je od toga prošlo dosta vremena i da se dogodilo mnogo stvari u Isusovom životu (rr. 
22b—30); ovdje su mu paralelna i druga dva sinoptika, a također spomen (sačuvan u jednoj Isusovoj 
izreci) u četvrtom evanđelju (Iv 4,44). 

Slijedimo redoslijed Mk, jer njemu priznaju da je bolje nego ijedan drugi sinoptik sačuvao 
kronologiju Isusovog života. Odustajemo od tog redoslijeda jedino kad smo primorani, što ovdje nije 
slučaj. Mt stavlja ovaj događaj poslije govora u parabolama; Lk ga stavlja na početku djelovanja u 
Galileji. Najuvjerljiviji je Mk. Izgleda da je posjet Nazaretu dio nekog općeg misionarskog izleta po 
Galileji (Mk 6,6b). Izgleda također da Isus na svršetku ovog izleta, šalje Dvanaestoricu na misijsko 
putovanje, što se, kako ćemo vidjeti, događa vjerojatno u ožujku godine 29; nalazimo se već u drugoj 
godini javnog djelovanja. Zato stavljamo — pokusno — ovaj posjet Nazaretu između siječnja i 
veljače godine 29. Vidjet ćemo da su ovi prvi mjeseci druge godine dovoljno odlučni za držanje 
naroda prema Isusovom pokretu. Nešto prije Pashe te godine, Isusova će popularnost doći do 
vrhunca (umnožavanje kruhova), ali će odmah iza toga početi opadati i djelovanje u Galileji svršit će 
se pravim neuspjehom. Izgon iz Nazareta zloslutna je predigra. 

Isus dolazi u svoje selo u pratnji svojih učenika. Dolazi, dakle, sa svim oznakama velikog 
učitelja; prethodi mu kroz nekoliko mjeseci dobro stečen glas mudrog čovjeka i čudotvorca. Mnogo 
se stvari promijenilo od prvog posjeta. U onoj zgodi postojao je zanos za novost, ponos na vlastiti 
zavičaj, koji će, činilo se, postati slavan... A onda su došli farizeji sa svojim spletkama, najoprečnija 
govorkanja, glas da je poludio, nepovoljno mišljenje kod same rodbine, a također i seoska zavist na 
ovog zemljaka, koji izgleda da je zaboravio na svoje selo ... Sva ta nagomilana napetost buknut će 
ovom zgodom. 

Prve subote svog boravka u Nazaretu, Isus ide u sinagogu da prisustvuje službi, pa uzima riječ 
poslije čitanja. Njegovo naučavanje izaziva suprotne reakcije, koje svaki čas postaju sve jače. 

— Najprije, udivljenje s čuđenjem, nešto kao kad čovjek ne zna što bi rekao, sumnja s 
nevjericom, nešto gdje su sve pretpostavke dopustive... Sve je ovo, u najmanju ruku, čudno. Odakle 
mu to znanje i ta mudrost, kad svi znaju da nije učio ni u kakvoj višoj rabinskoj školi (usp. Iv 7,15)? 
I ta velika čudesa o kojima govori cijeli svijet..., neće li biti ispravno tumačenje farizeja da se 
udružio sa samim sotonom? 

— Zatim otvoreno odbijanje vjere u njega: »sablažnjuju« se nad njegovom osobom; to jest 
nalaze u njoj stvari koje im ne daju vjerovati (usp. Mt 11,6; 26,31; Iv 6,61). To je zato što oni 
poznaju njegovu prošlost. Cijelog života bio je obični zanatlija, sin je Marijin, »brat« je 
Jakovljev, Josipov, 


295 Bolje je ostaviti riječ »tekton« s njezinim općim značenjem; najmanje je vjerojatno da su sv. Josip 
i Isus bili stolari. 

296 Ovo je jedini slučaj da se o Isusu govori kao o »sinu Marijinom«, što je protivno židovskom 
običaju, da su prezimena patronimička a ne matronimička. Neki su izvodili kojekakve zaključke 
iz ovog izraza, koji prešućuje očevo ime, u smislu da su Nazaretano: znali da Isus nije 
Josipov sin... Međutim, na ovom istom mjestu u paralelnom tekstu kod Mt, zove se 
»zanatlijinim sinom« ... Ovaj izraz vjerojatno znači daje Josip u ono vrijeme bio umro. 

v 297 298 

Judin i Simunov, ima i »sestara«, koje također žive u Nazaretu.* - On dolazi, dakle, od 
obitelji koju cijeli svijet poznaje ovdje u selu i koja je posve obična obitelj, tako da on ne može 
tvrditi o sebi da je nešto izvanredno a još manje da je Mesija, koji će, po pučkom mišljenju, biti 
nepoznatog i tajanstvenog porijekla (usp. Iv 7,27). 

— Ali, upravo jer njegovi zemljaci ne vjeruju u njega, da ih uvjeri i pridobije, Isus bi i ovdje u 
Nazaretu morao učiniti neko od onih velikih čudesa koja je, kao što se govori, učinio u Kafamaumu i 
drugim mjestima. Tako bi ispravio nepravdu protiv svog sela, koju mu je dosad nanosio time što ga 
je zapostavljao. Zar se ne sjeća one poslovice, da bi dobar liječnik morao znati najprije izliječiti 
samoga sebe? (Lk). Prije nego u ikojem drugom mjestu, Isus treba učiniti svoja čudesa ovdje u 
Nazaretu. 

Ovdje Isus počinje odgovarati. Da njegovi zemljaci ne vjeruju u njega, to je skoro trebala 
očekivati. Nigdje se toliko neki prorok ne prezire kao u svojoj vlastitoj zemlji i u svojoj obitelji. To 
je psihološki razumljivo (oni koji najmanje idu na misu upravo su župnikovi susjedi): bliskost s 
nekom osobom oduzima joj aureolu, koju može imati neki neznanac; osim toga, zavist lakše nastaje 
među rodbinom i poznanicima, nego među stranim osobama. Isus razumije te okolnosti, ali to je i 
razlog da on ovdje »ne može« (Mk) činiti čudesa. Gdje nema vjere, on ne čini čudesa. Čudo nije 
djelo čarobnjačke igre. Bez vjere, čudo ne može imati vrijednost simbola; znači da gubi svoj istinski 
značaj čuda. Ipak, nisu u Nazaretu svi nevjerni: izliječio je nekoliko bolesnika, stavivši na njih ruke 
(Mk). I uprkos svemu, čudio se toj nevjeri (Mk): kao što su to učinili nekoji, tako su i drugi mogli 
svladati te psihološke čimbenike i zbližiti mu se po vjeri... 

Što se tiče tobožnje zapostavljenosti Nazareta s obzirom na Kafarnaum i druga mjesta, i to je 
posljedica njihove nevjere. I nije ovo prvi puta da su zapostavljeni oni koji misle da imaju pravo biti 
povlašteni, kako to dokazuje povijest proroka Ilije i Elizeja (Lk): Ilija nije učinio dobročinstva nekoj 
izraelskoj udovici, 299 nego udovici Feničanki; i nijednog izraelskog gubavca (nije Elizej izliječio, 
nego nekog Sirca... Čuvši te riječi, svi se u sinagogi razbjesniše. To je već previše. Prema tome, 
Nazaret bi bio od Boga odbačeno mjesto. Isus je otpadnik. Nasilno ga izvukoše izvan sela do 
»vrhunca brda na kojem je ono bilo sagrađeno« (Lk), s namjerom da ga odatle strmoglave i ubiju. 
Vidi se, da evanđelist (ili njegov neposredni izvor) ne pozna geografiju Nazareta. Mjesto se ne nalazi 
na nekom strmenitom brdu ove vrste, ali je opkoljeno brdima. Jedno od njih, oko tri kilometra 
jugoistočno od grada, zove se Džebel el-Qafse, Brdo strmoglavljenja, što odgovara 
srednjovjekovnom »Saltus Domini«. Od početka IX. st. postoji svjedočanstvo, 300 da se na tom mjestu 


297 O ovim Isusovim bratićima i sestrićima već smo govorili na drugom mjestu 

298 Ovo je jedino kritički sigurno mjesto (neki kodeksi i u Mk 3,32) gdje se spominju 
Isusove »sestre«, sigurno bratične ili sestrične. Začuđuje da se o njima kaže da žive ovdje; 
to je u suprotnosti s prije spomenutom braćom, za koje bi čovjek rekao da oni nisu više 
stanovali u Nazaretu. Ili se jednostavno želi pojačati dokaz, dajući do znanja, daje osim 
bratića i sestrića Isus imao i druge, ženske, rodbine. 

299 Suša, na koju se ovdje aludira, prema 1 Kr 18,1 prestala je treće godine, dok ovdje (Lk 
4,25) traje tri godine i šest mjeseci (također Jak 5,17); možda je to slika eshatološke drame, 
koja će trajati »jedno vrijeme (godinu), dva vremena i pala vremena« (Dan 7,25; usp. 12,7). 

300 Tekst u Baldi, Enchiridion, br. 10. 

oni 

nalazio oratorij i samostan u čast svete Marije, čiji ostaci se još uvijek vide. Brdo se izdiže 
strmenito nad Ezdrelonskom ravnicom; zbog vanjskog izgleda kršćanska predaja smatrala je 
prikladnim da tu stavi ovaj evanđeoski događaj. 

Ubojnička namjera Nazaretanaca nije se ispunila; sigurno ne zato što je njima manjkala volja, 
nego zbog neke tajanstvene kočnice, koja ih je spriječila da izvrše namjeravam zločin. Ne zna se 
točno što se tu dogodilo onog časa. U evanđelju se kaže, začudno mimo i prirodno, da je Isus 
jednostavno prošao između njih i otišao dalje. Nitko mu ništa nije učinio. Nitko se nije maknuo, kad 
je došao čas da ga strmoglave u ponor. To znači da je njegova osoba posjedovala nešto što je moglo 
paralizirati ljude. Možda je to bio samo njegov pogled, kojim je dao do znanja svima prisutnim, da se 
u njegov život ne može nitko miješati, ako to on ne dozvoli, da s njegovom sudbinom raspolaže 
jedino on, posve suvereno i slobodno. Nešto slično desilo se u Getsemanskom vrtu, one sudbonosne 
noći Velikog četvrtka, kad su, čuvši samo njegov glas kojim je izjavio daje to on, žbiri uzmakli i pali 
na zemlju (Iv 18,6). On ih je sam morao podignuti: dokazuje time da je njegova smrt potpuno 
slobodna, da mu nitko ne »oduzima« života ... 

20) MISIONARSKI IZLET PO GALILEJI 
(SIJEČANJ — VELJAČA G. 29) 

(Mt 9,35); Mk 6,6b 

Rekli smo daje drugi posjet Nazaretu, o kojem smo ovdje govorili, vjerojatno dio nekog općeg 
misionarskog izleta po cijeloj Galileji: »Išao je po okolnim selima i učio« (Mk). Kod obadvojice 
evanđelista, radi se o misiji prije poslanja Dvanaestorice. Kod obadvojice formulacija je u obliku 
»sažetka«. Mt ne spominje Galileju, ali od Mk znamo da se radi o toj pokrajini. Mt kaže da je Isus 
išao po »svim gradovima i selima«; što znači, da se radilo o novom posvemašnjom prolazu kroz 
cijeli kraj, sličnom onom prvom na početku djelovanja (Mk 1,38—39). 

21) DVA SLIJEPCA 
(SIJEČANJ — VELJAČA G. 29) 

(Mt 9,27—31) 

Ovaj događaj stavljamo ovdje samo zato što ne znamo gdje bi bolje pristajao. Kronologija Mt u 
ovom slučaju nije uvjerljiva. Prema toj kronologiji, ovaj bi se događaj desio u Kafamaumu, odmah 
poslije čuda s Jairovom kćerkom. Ali, kao što je čest slučaj kod Mt, može se sumnjati da li se radi o 
povijesnom ili čisto logičnom redu. Jer odmah poslije ozdravljenja dvojice slijepaca, Mt ima 
kazivanje o posjednutom nijemom (9,32—34), što vjerojatno samo ponavlja isto čudo doneseno u 
12,22—24 (paral. Lk 11,14—16), a koje smo mi prenijeli u kontekst Mk 3,22. Drugi ga stavljaju u 
kontekst Lk, ali uvijek smo izvan konteksta Mt. Vjerojatno isto to treba reći o dvojici slijepaca: 


301 Usp. Baldi, Guida, 382—383. — Drugi tekstovi predaju u Enchiridion (vidi kazalo pod 
»Praecipitium Nazareth«). 

evanđelist ih je sigurno stavio tu iz neke logičke potrebe, možda da pripravi odgovor Krstiteljevim 
izaslanicima (Mt 11,5). 

Mi više volimo staviti ovo čudo za vrijeme ovog zadnjeg misionarskog prolaska kroz Galileju, 
na početku druge godine javnog djelovanja; i to, naravno, ako se ne smatra vjerojatnijim da se radi o 
duplikatu jerihonskih slijepaca (Mt 20, 29—34), nešto preudešenom za ovaj kontekst. 

Prema sadašnjem mjestu kod Mt, dvojica slijepaca obratili bi se Isusu na putu između Jairove 
kuće i »kuće« u kojoj je Isus stanovao u Kafarnaumu, ali ozdravljenje bi se dogodilo u »kući«; već 
se zna da je evanđelist preudesio te okolnosti. 

Slijepci viču Isusu nazivajući ga »sinom Davidovim«. Po govorenju svijeta, znali su o kome se 
radi. Služe se najpopularnijim mesijanskim naslovom, koji je u ustima cijelog svijeta, a kojega sam 
Isus nikad nije na sebe primijenio, jer je sadržavao jaki vremeniti i politički naglasak. 

Isus se na putu ne obazire na slijepce. Kad stiže kući, upita ih da li vjeruju u njegovu moć. 
Više nego pitanje, to je ohrabrenje da imadnu pouzdanja; da se pouzdaju još jače nego dosad; da 
njihovo ozdravljenje bude ono što uistinu mora biti, znak Božje moći, a ne jednostavno rješenje neke 
osobne nevolje. 

Kao i u drugim slučajevima, Isus im »dodiruje« oči (prenosi svoju moć po dodiru) i ozdravlja 
ih. Snažno im zapovijeda, da ne govore o tome (mesijanska tajna), ali su oni raznijeli događaj po 
cijelom kraju. 


22) UVOD U POSLANJE DVANAESTORICE 
(Mt 9,36—38) 

Sigurno je da ovaj ulomak nije ovdje na svom povijesnom mjestu. R. 36 nalazi se kod Mk 
prigodom umnažanja kruhova (6,34); rr. 37—33 nalaze se kod Lk prigodom poslanja 72 učenika 
(10,2). Osim toga, čudno je da Isus nuka da se molimo Gospodaru žetve da pošalje radnike na svoju 
žetvu — a zatim šalje Dvanaestoricu; to znači da su riječi izgovorene u drugom povijesnom 
kontekstu, koji nema veze s poslanjem. 

Mi zadržavamo ovaj ulomak na ovom mjestu, jer mu ne znamo onog povijesnog konteksta, a 
poštivamo evanđelistovu namjeru, kojemu ona služi kao uvod u poslanje apostola. Mora se priznati 
da on vrlo dobro vrši tu ulogu. 

Isus je mogao dosad osobno ustanoviti, da su pučke mase bile vjerski zapuštene, slične ovcama 
bez pastira (Br 27,17; Ez 34,4—6). Vjerski vođe naroda mjesto da ga prihvate i zaštite, prezirali su 
naprotiv i ostavljali njegovoj zloj sudbini ovaj »zemaljski puk« kao nešto prokleto i što zaslužuje 
prokletstvo (usp. Iv 7,49). Isus žali ovaj puk. Potrebno ga je podignuti, orijentirati, ohrabriti. U ovoj 
novoj epohi Kraljevstva, stvari ne mogu ostati kao prije. Ali postoji vrlo velik nerazmjer između 
kon kr etnih potreba i raspoloživog, osoblja. Zato. treba moliti Boga da pošalje apostolskih radnika; to 
pripada njemu, jer je njegovo djelo ... 

Kad zatim Isus šalje Dvanaestoricu da propovijedaju, oni su već spremni da prihvate tu zadaću, 
svjesni svog položaja:, oni su mali dio onih radnika, koje je sam Bog izabrao da rade u njegovom 
polju. 

23) POSLANJE DVANAESTORICE 
(OŽUJAK G. 29) 

(Mt 10,1. 5—16); Mk 6,7—13; (Lk 9,1—6) 

Ovo je prvo misionarsko iskustvo Dvanaestorice. Stječu ga godinu dana od početka Isusovog 
javnog djelovanja; još jedan dokaz kako je Isus ozbiljno shvaćao sve stvari. Htio je imati dovoljno 
vremena da ih barem u osnovnim stvarima pripravi za tu zadaću. Od ustanovljenja Dvanaestorice 
kao zajednice (Mk 3,13—19; Lk 6,12—16) oni su bili svjesni da će jednog dana biti poslani da 
propovijedaju (Mk 3,14), i da su radi toga nazvani »apostolima« (Lk 6,13). Sad je došlo vrijeme, da 
počnu ostvarivati Učiteljeve namjere. 

Prigoda za ovo poslanje bio je možda zadnji misionarski izlet po Galileji, kad je Isus dramatski 
mogao ustanoviti koliko je narod duhovno zapušten i kako je žurno potrebna duhovna pažnja ove 
vrste (Mt 9,36—37). Poslanje Dvanaestorice mara početi ispunjati tu prazninu. 

Ne zna se koliko je vremena trajalo ovo poslanje. Zbog same naravi toga pothvata, treba mu 
dati relativno dugo vremena, recimo jedan mjesec. Stavljamo ga u ožujak g. 29, jer, prema 
redoslijedu Mk (kojega mi slijedimo zato što mu se ništa ne protivi), poslije povratka apostola (Mk 
6,30) dolazi neposredno umnažanje kruhova, a to se događa kad ima mnogo zelene trave (Mk 6,39; 
Iv 6,10) i kad je vrlo blizu svetkovina Pashe (Iv 6,4); to jest početkom travnja. Pasha koja se ovdje 
spominje, jest druga Pasha za vrijeme javnog djelovanja (prva je spomenuta u Iv 2,13). Prema tame, 
po našoj kronologiji, povratak apostola i umnažanje kruhova dogodili su se početkom travnja godine 
29, druge godine Isusovog djelovanja. Samo poslanje, dakle, pada u mjesec ožujak te godine. Ovaj je 
mjesec prikladno vrijeme za misiju: s jedne strane, kiše nisu tako česte kao u prethodnim mjesecima; 
nije ni previše hladno ni previše vruće; s druge strane, ljudi još nisu potpuno zauzeti poljskim 
poslovima, tako da imaju vremena da čuju ove nove misionare. 

Isus šalje apostole »po dvojicu« (Mk): da budu jedan drugome na pomoći na putu i pri poslu. 

Šalje ih sa svojom moću da čine čudesa: da egzorciziraju, liječe sve vrste bolesti i čak da 
uskrisuju mrtve (Mt). Dvanaestorica se neće predstaviti javnosti u svoje ime i svojom vlašću, nego u 
ime Isusovo i s njegovom vlašću. Oni su njegove ispružene ruke. Nije to neko poslanje različito od 
njegovog: isto je poslanje, samo s pomnoženim radnicima. 

Kao daljinu pripravu za ovo poslanje apostoli su imali cijelu godinu bogatih iskustava u 
Isusovom društvu: njegove misli (Govor na gori, itd.), njegova čudesa, njegovo pučko 
propovijedanje, njegove stavove, njegov način ophođenja s prijateljima i neprijateljima ... 

Ali, osim svega što su tako općenito naučili, Isus im daje još neke posebne poduke. Kad bismo 
imali samo Mt, ovdje bismo uključili cijelo njegovo 10. poglavlje. Ali ovo Mt poglavlje još je jedan 
od onih »govora«, koje je evanđelist sastavio od Isusovih izreka o istom predmetu, ali izrečenih u 
različitim zgodama. Po paralelizmu s Mk i Lk, kao poduke za ovu posebnu misiju treba uzeti rr. 5— 
15, dodavši im možda još r. 16. Ostatak poglavlja ima različit vidik pa ćemo ga vidjeti u drugim 
povijesnim kontekstima. 

U ovim podukama Isus se dotiče raznih tema. 

a) U prvom redu, ograničenje prostora (Mt). Misija nije upućena ni poganima (poganskim 
krajevima na sjeveru i istoku zemlje), ni Samarijancima 

(zbog njihovog etničkog i vjerskog sinkretizma, pravovjerni Židovi njih su istovjetovali s 
poganima), nego isključivo »izgubljenim ovcama doma Izraelova«; što ne označava samo grešnike 
među Izraelcima (kao što bi nas mogao zavesti ovaj izraz), nego cijeli izraelski narod, koji zbog 
duhovne zapuštenosti zaslužuje naziv »izgubljenih ovaca« (usp. 9,36). 

To što Isus nalaže učenicima, bio je postavio i samom sebi: ni njegovo poslanje nije trebalo 
preći granice Izraela (usp. Mt 15,24). Postoje dva važna vidika te stvari. Najprije providnosni vidik. 
Izrael je narod Božji. Po svojoj povijesti, koju je Bog vodio, on je povlašteni narod. Od njega treba 
početi mesijansko spasenje. Već kod Drugog Izaije, Izrael se pojavljuje kao misionarski narod i 
posrednik spasenja... Ali postoji i praktični vidik, gdje se još jednom pokazuje Isusov smisao za 
stvarnost: ne želi obuhvatiti više od onoga što mu kon kr etne prilike dopuštaju, nego se ograničava 
na to da udari solidne temelje budućoj internacionalizaciji. 

b) Tema apostolskog propovijedanja mora biti prisutnost Kraljevstva Božjeg (Mt i Lk) i 
potreba obraćenja (Mk r. 12); to jest ista opća tema Isusovog propovijedanja (usp. Mt 4,17; Mk 
1,15). Isto poslanje, ista poruka: učenici ne mogu naučavali nešto različito od onoga što naučava 
učitelj. 

c) Propovijedanje mora ići skupa s čudesima; ljudi dabre volje vidjet će u njima potvrdu 
nauke. Još jednom, kopija Isusove metodologije. Riječ i djelo idu skupa. I čudo je jedan način 
propovijedanja. 

d) Ne smiju naplaćivati svoje duhovne usluge, jer ono što se dobilo badava, treba povratiti 
badava; međutim, mogu primiti sve što im se ponudi, jer radnik zaslužuje svoje uzdržavanje. 

e) Upravo zbog toga što moraju računati s velikodušnošću onih kojima naviještaju evanđelje, 
misionari ne smiju nositi sa sobom ni novca (zlato, srebro, bakar), ni hrane (torba), ni pričuvnog 
odijela (dvije tunike)..., ni čega što ne bi bilo strogo potrebno. 30 " Tako će dati svjedočanstvo 
siromaštva i s njim pouzdanja u Božju providnost, i tako će biti slobodni od napasti, da uspjeh svoje 
službe pripišu materijalnim čimbenicima. 

f) Važno je pitanje stan, jer može imati odjeka na samu misiju. Sve zavisi od moralne vrsnoće 
kuće koja prima misionare. Radi toga je vrio važno, kada dođu u neko mjesto, da se pomno 
obavijeste o pouzdanim obiteljima (Mt), da se tako ne nastane u mjestima nedoličnim za njihovo 
poslanje. 

g) U kući koja im je dala gostoprimstvo, misionari moraju ostati cijelo vrijeme dok tu borave, 
sve dok se ne odsele u druga mjesta. Bila bi neuljudnost i nezahvalnost mijenjati kuće svaki čas. 

h) Misionarov pozdrav, kad uđe u neku kuću, mora biti tradicionalni pozdrav kojim se poželi 
mir (»Salom!«). Stvarno, mir je skup svih Božjih blagoslova. Poželjeti mir, znači moliti Božji 
blagoslov onome koga pozdravljamo. Ako zaslužuje taj blagoslov, sigurno će ga dobiti (Bog ne 
ostaje dužan), a ako ga ne zaslužuje, ostat će bez učinka (»povratit« će se onomu (koji ga daje)... 

i) Ako misionare ne prime u nekoj kući (odreknu im gostoprimstvo), ili ako ljudi nekog mjesta 
neće da ih čuju, moraju ostaviti to mjesto i ići 


302 O ovom ekonomskom vidiku poslanja već smo prije opširno govorili. 

303 Ovdje se srećemo s jednom od onih znamenitih evanđeoskih poteškoća, na koje se 
prije trošilo mnogo tinte: kad Mt, zabranjuje se nositi štap i sandale, a "kod Mk se to 
dozvoljava. Znamo da naša evanđelja obiluju ovakvim protivurječnim pojedinostima: 
stari im pisci nisu pridavali veće važnosti, pazeći da se sačuva ono što je bitno u nekom 
događaju ili nekoj misli. Ovdje je glavna misao siromaštvo misionara, koje Mt izražava 
na radikalan način, ali koje ni Mk ne niječe, kad dopušta ove dvije »tvari, koje su nužno 
potrebne svakom putniku. 

drugamo. Nema koristi trošiti vrijeme s tvrdokornim svijetom. I ne smiju ništa raditi na silu. 
Pitanje vjere pitanje je slobode. »Stresti prašinu s nogu« (Mt), prema običaju, znači dati do znanja 
stanovnicima onoga mjesta, da se prekida svako općenje s njima, da se tu nema više ništa raditi zbog 
njihovog odbijanja (usp. Dj 13,51). Za Izraelca je svaka zemlja, koja nije Sveta Zemlja, nečista 
zemlja; radi toga, kad se netko vraća u Palestinu iz nekog poganskog kraja, pomno strese prašinu s 
obuće, da ne prenese tu nečistoću u sveto zemljište. A mjesto koje odbija Evanđelje također je 
nečista zemlja, pa činjenica da ga misionari ostavljaju a da ništa ne mogu u njemu učiniti svjedoči 
protiv njega. Zbog ovog odbacivanja, strašna sudbina čeka ovo mjesto na eshatološkom sudu, gora 
nego što je sudbina Sodome i Gomore (Mt), koje su postale simboli teške Božje kazne, ali koje ipak 
nisu imale ovakvu prigodu za spasenje ... 

j) Kako se vidi, Isus predviđa da njegovi izaslanici mogu biti sasvim odbačeni u nekom mjestu. 
I on je imao takvih iskustava (npr. u Nazaretu). U drugim zgodama neće se raditi o potpunom 
odbacivanju, ali će naići na upornu i podmuklu oporbu, kao što je to i Isus iskusio od početka svog 
djelovanja. Stoga se ne treba ni obeshrabriti ni izgubiti strpljenje. Dobar primjer kako se moraju 
vladati u takvim prilikama imaju u samom Isusu. Moraju biti mudri kao zmije, a bezazleni kao 
golubovi (Mt). 304 Mudri: postupati razborito, ne nagliti se, biti sigurni u sebe same i u cilj za kojim 
idu. Bezazleni: čistog srca, ispravnih namjera, iskreni, bez sumnjivih smicalica u duši... 

Poslije ovih pouka. Dvanaestorica su otišla da ispune svoje poslanje (Mk i Lk): naviještajući 
Evanđelje, vršeći egzorcizme i liječeći. 

Prema uputama, apostoli su se morali ograničiti jedino na Izrael, ali to ne znači da su morali 
proći kroz cijelu zemlju. Budući da je ovo prvo misionarsko iskustvo, sigurno je da nisu izašli izvan 
granica Galileje. 

Ne znamo gdje im je Isus dao ove naputke i odakle su Dvanaestorica izašla na svoju misiju. 
Bilo bi prirodno misliti da se je, poslije izleta po cijeloj pokrajini (što smo vidjeli u prethodnim 
ulomcima), cijela skupina povratila u svoje središte u Kafarnaumu, da se malo odmori i pripremi za 
novi pothvat. 

Dvanaestorica su vjerojatno izašla na svoje poslanje iz Kafamauma. Isus, također. 

24) ISUS UPOREDO U MISIJI 
(OŽUJAK G. 29) 

(Mt 11,1) 

Prirodno je da se pitamo, što je radio Isus kroz cijelo vrijeme, koliko je trajalo poslanje 
Dvanaestorice na teritoriju Galileje. Treba pretpostaviti, da nije ostao bez posla (to bi bilo protivno 
njegovom apostolskom žaru, što ga pokazuje na svakom koraku), nego da je i on poduzeo novi izlet, 
posebnim pravcem, koji se nije ukrštavao s njihovim. Mislimo da se tako mora shvatiti Mt 11,1, što 
je kao zaključak naputaka pogl. 10: »Kad je Isus dovršio pouku dvanaestorici svojih učenika, krene 
odatle dalje da uči i propovijeda u njihovim gradovima«. 


304 »Bog kaže o Izraelcima: preda mnom su jednostavni kao golubovi a pred narodima svijeta lukavi 
kao zmije« (izreka jednog rabina). 

Ovaj put, s njim nisu bila Dvanaestorica, ali mu sigurno nije uzmanjkalo društvo drugih 
učenika. 

25) KRSTITELJEVO MUČENIŠTVO 
(OŽUJAK G. 29) 

(Mt 14,5—12); Mk 6,21—29 

U redoslijedu Mk, između odlaska Dvanaestorice na svoje poslanje i povratka s njega, nalazi 
se mišljenje Heroda Antipe o Isusu a zatim smrt Ivana Krstitelja. U prvom ulomku pretpostavlja se 
da je Krstitelj već umro (nagovještava se da je to bilo nedavno) pa to, izgleda, pokazuje da 
evanđelisti izvrću red događaja, da bi — spomenuvši Ivanovu smrt u prvom ulomku — pripremili 
kazivanje o njoj u drugom ulomku. 

Mi ovdje ponovo izvrćemo redoslijed, stavljajući na prvo mjesto Krstiteljevu smrt, da bismo 
uspostavili vjerojatni povijesni red događaja. 

O Krstiteljevoj smrti govore Mt i Mk, dok Lk, koji donosi nekoliko podataka o njegovu 
djelovanju, nema ništa o njegovom svršetku; možda zato što se taj čim odnosi isključivo na židovsku 
povijest, pa je bez interesa za njegove čitatelje. 

Što se tiče kronologije, Krstiteljeva smrt, prema redoslijedu Mk (nemamo razloga da ga se ne 
držimo), događa se između odlaska i povratka Dvanaestorice; to jest također u ožujku, iz poznatih 
razloga. Ožujak je zgodno vrijeme za praznike i gozbe na obalama Mrtvog Mora. 

Evanđelja ne kažu ništa o mjestu gdje je Krstitelj bio ubijen, ali iz Josipa Flavija znamo da je 

one 

to bilo u Maherontu, tvrđavi-palači na istočnoj obali Mrtvog Mora. Neki misle da su evanđelja 
vjerojatno u opreci s ovom viješću, jer bi prisutnost svih tih galilejskih velikaša i prvaka na 
Herodovoj gozbi napominjala ne daleke i divlje krajeve Maheronta, nego radije njegovu palaču u 
Tiberijadi. Ali orgija, kao što je ova ovdje opisana, više se uživa i uzbudljivija je u mjestima 
udaljenim od svake radoznalosti... 

Rođendanska Herodova gozba velika je prilika za Herodijadu. Otkako je Krstitelj postao 
neumoljivi sudac njezina života, smrtno ga je zamrzila i htjela mu oduzeti život, ali joj je stajao na 
putu Herodov sujevjemi strah pred ovom svetom ličnošću (Mk 6,19—20). 306 Morala je čekati na 
svoju priliku. I divno ju je iskoristila. 

Bila je to izabrana gozba: dvoranici, časnici, prvaci zemlje. Na najvišem stupnju gozbe, u kasne 
noćne sate, kad su jela i vina već pripremila stanje senzualnog uzbuđenja, dolazi ples. Na ovakvim 
gozbama obično pleše neka profesionalna plesačica, koja je u isto vrijeme i prostitutka na glasu. 


305 Tekat u Baldi, Enchiridion, br. 297. 

306 S ovom viješću izgleda da se ne slaže Mt, kad kaže da je Herod želio ubili Krstitelja, ali da se 
bojao naroda, koji gaje smatrao prorokom. Neslaganje je dvostruko: najprije u tome što gaje želio 
ubiti; a zatim s obzirom na razlog zbog kojega ga ne ubija, naime iz straha od naroda, koji Ivana 
smatra prorokom (kod Mk, boji se samog Ivana)... Ali, osim toga, Mt izgleda da protivurječi i sam 
sebi. Ako je Herod želio ubiti Krstitelja (r. 5), kako se onda ražalošćuje (r. 9) kad mu traže njegovu 
glavu? — Mi mislimo, daje vijest. Mk povijesno ispravna. Herod je dao zatvoriti Krstitelja, ali nije 
imao namjere ubiti ga. Ona koja gaje želila ubiti bila je Herodijada, a Mt pripisuje istu stvar i 
Herodu, zato što njih dvoje sačinjavaju moralno jedinstvo. A što se tiče Herodovih razloga da ga ne 
ubije, oni su nužno složeni kod ljudskog tipa kao što je on: bojazan od Ivana i bojazan od naroda, 
možda s političkim prizvucima, kako tvrdi Josip Flavije. 

Ovaj put, tu ulogu ima mlada kneginja, Herodijadina kći iz prvog i zakonitog braka (znamo iz 
Josipa Flavija da se zvala Saloma), pravi stručnjak usprkos svojoj dobi. Zanijela je sve prisutne. 
Herod je toliko bio izvan sebe da je obećao djevojčici, i to sa zakletvom, sve što zaželi, čak i 
polovicu svojih zemalja. Obećanje je bilo tako veliko da djevojčica nije znala što bi zatražila. Izađe 
iz dvorane gdje je plesala pred ljudima, i ode u drugu dvoranu, gdje su bile skupljene žene, da potraži 
svoju majku i da je upita za savjet/ Iz ove se pojedinosti zaključuje da se njih dvije nisu bile prije 
zdogovorile, da nisu bile smislile cijeli događaj. Ali pomnoj Herodijadi nije izmaklo da je ovo 
izvanredna prilika. Neka traži Ivanovu glavu, ali brzo, ovog istog časa, da joj očuh nemadne vremena 
povući riječ. I to je zatražila. Herodu se nije svidjelo, ali se nije mogao povući zbog zakletve koju je 
javno izrekao pred svim prisutnim. Krvnik je odmah izvršio tužni zadatak; to znači da se gozba 
držala na istom mjestu gdje je Ivan bio zatvoren i da je palača imala odio za tamnicu. Krstiteljevu 
glavu donesoše na pladnju i predaše je djevojci. Ova je predade svojoj majci. Osveta je bila izvršena. 
Jedna smetnja manje. 

Ovo što evanđelisti pripovijedaju jest jezovito. Krvava glava na luksuznom pladnju usred 
gozbe... to je patološko barbarstvo. Uživanje u zlu. 

Antički svijet nije bio nenaviknut na ovakve prizore. Stvar je štoviše mogla izgledati 
hvalevrijedna zbog svoje dovitljivosti, u ozračju zasićenom pijanstvom i koje očekuje uvijek nova 
uzbuđenja. 

Vidi se da su Ivanovi učenici stalno pazili na sudbinu svoga učitelja, kako to dokazuju posjeti, 
možda svakodnevni, u tamnici (usp. Mt 11,2). Tako odmah doznadoše i za njegovu smrt, zatražiše i 
dobiše njegovo mrtvo tijelo i pokapaše ga; evanđelja ne kažu gdje. 308 

Mt dodaje još jednu neočekivanu vijest: da Ivanovi učenici, iza kako su pokopali svog učitelja, 
»dođoše da to jave Isusu«. Stvarno se ne bi očekivalo da će ljudi, za koje se znalo da su ljubomorni 
na Isusa zbog suparništva s Krstiteljem, doći upravo njemu da mu ispripovijedaju ovu tragediju... 
Međutim, to je vrlo vjerojatno. Bilo im drago ili nedrago, Ivanovi su učenici znali da je Isus uistinu 
jedina osoba koju ta vijest zanima i žalosti. I kao da bi mu željeli reći, da je sada njegov put čak i 
fizički posve otvoren, da se čak i fizički zauvijek obračunalo s jednom epohom ... Mogli bismo 
također 


307 Za vrijeme zadnjih iskapanja u Maherontu (1981) bio je otkriven znameniti triklinij ili 
blagovaonica palače, u kojoj su donijeli Herodu na pladnju glavu Ivana Krstitelja. Otkrilo se tom 
zgodom, daje ogromna blagovaonica bila razdijeljena na dvije nezavisne dvorane, veću i maniju; 
prva je vjerojatno služila za muškarce a druga za žene. Tako bi arheologija na ovom mjestu potvrdila 
stari istočnjački običaj, da ljudi jedu odijeljeno od žena, a potvrdila bi također i evanđeosku 
pripovijest (to da Saloma stalno ulazi i izlazi); usp. E. Loffreda, Nuevos descubrimientos en 
Maqueronte, u Tierra Santa, Jeruzalem, siječanj -veljača 1982, str. 25—31. 

308 Prema kršćanskoj predaji. Krstitelj je bio sahranjen u Sebasti (nekadašnjoj Samariji), izvan 
Herodovih zemalja. Predaja dopire do Euzebija Cezarejskog (III—IV. st.). Za vrijeme Julijana 
Apostate (g. 361—362), njegov je grob bio obeščašćen, kosti spaljene i pepeo raspršen (sačuvali su 
se samo neki ostaci zaslugom monaha), ali i dalje gu bez prestanka častili njegov grob. Od V. st. s 
tim spomenom bio je spojen i spomen njegove tamnice i mjesta mučeništva. U VI. st. već se na tom 
mjestu spominje »bazilika Sv. Ivana«. Srušili su je Perzijanci g. 614. Početkom IX. st. spominju se 
dvije crkve: jedna nad grobom a druga na mjestu tamnice i mučeništva. U XII. st., križari podigoše 
dragu crkvu na ruševinama one bizantinske... Predaje o Krstiteljevoj glavi idu drugim putevima. 
Tekstovi predaje mogu se vidjeti u Baldi, Enchiridion, br. 297—335; usp. također Guida, 311—312. 

mislili da su ovu vijest donijeli Isusu oni od Ivanovih učenika koji nisu osjećali antipatije 
prema njemu, i koja su možda bili odlučili da se sada priključe njegovom pokretu ... 30 

26) HERODOVO MIŠLJENJE O ISUSU 
(OŽUJAK G. 29) (Mt 14,1—2); 

Mk 6,14—16; (Lk 9,7—9) 

Stavljamo ovaj ulomak u isti mjesec kad je Krstitelj umro, jer je uspomena na njega svježa i 
kao da još drhti u zraku i u poremećenom Herodovom duhu. 

Vijest se nalazi kod sve trojice sinoptika. U središnjoj tvrdnji slažu se Mt i Mk, ali im se 
protivi Lk. Ovo formalno protivurječje možda nije ništa drugo nego različite etape u razvoju 
psihičkog stanja ubojice: Lk bi predstavljao prvu reakciju, a Mt i Mk zadnji zaključak. 

Isusova je osoba postala tako glasovita da je njegov glas dopro i do Heroda. Zar tek sada, 
nakon deset mjeseci upornog rada u njegovim zemljama? Herod je obično živio u Tiberijadi, 
obalnom gradu na jezeru, blizu Kafamauma, središta Isusovog djelovanja: nemoguće je zamisliti da 
već od početka nije bio obaviješten o tom velikom pokretu. Javljali su se veliki pokreti masa, pred 
kojima nije mogao ostati ravnodušan. Osim toga, njegovi »herodijanci« sigurno su ga izvijestili o 
onom planu što su ga prije nekog vremena bili napravili s farizejima, da se riješe toga čovjeka (Mk 
3,6). Samo što je Herod ubrzo uvidio, da Isusov pokret nije predstavljao nikakve političke pogibelji 
za njega, pa ga je pustio na miru i nije se više zanimao za njega. Ali, sad su dolazili glasovi sa svih 
strana, vijesti o izvanrednim stvarima koje su se pripovijedale o tom čovjeku... Sve se to dobro slaže 
s poslanjem Dvanaestorice, koji su prolazili Galilejom i širili glas o Učitelju. Granice Kristovog 
djelovanja već prelaze njegov osobni okvir: religiozni pokret što ga je on započeo, već je 
misionarsko djelo, koje se ozbiljno širi. 

Skupa s Isusovom slavom dolaze Herodu i pučka govorkanja o njegovoj osobi, prvenstveno tri 
mišljenja: 

— Neki misle da se radi o Ivanu Krstitelju, uskrslom od mrtvih. Ponovno oživjeli Ivan. Isus je 
reinkarnacija Krstiteljeva. Tako bi se istumačile one nadnaravne »moći«, koje po njemu čine čudesa 
... To je naj ne vjerojatnije i najneosnovanije mišljenje. U prvom redu, Ivan nikad nije učinio nikakvog 
čuda (Iv 10,41), tako da pada i sam temelj ovog istovjetovanja. Ali narod je mogao vjerovati da je 
Ivan, veliki mučenik, o čijoj se smrti puno govorilo ovih dana, bio i čudotvorac; osim toga, ako je 
imao moć da uskrsne, može se pretpostaviti, daje imao i druge moći... Najveća je poteškoća u tome, 
što su Isusova čudesa bila poznata puno prije Krstiteljeve smrti, tako da pučke mase ne bi mogle 
poistovjetovati ove dvije ličnosti. To bi bio znak, daje ovo mišljenje moglo doći jedino od neke male 
skupine ljudi, koja nije poznavala Isusovu prošlost, i koja se, pod dojmom Ivanove smrti, nije mogla 
pomiriti s tim da on tako lako nestane... 

— Drugi su mislili da se radi o proroku Iliji. Po pučkom mišljenju, ovaj prorok nije umro, nego 
se mora ponovno pojaviti u mesijansko vrijeme. 


309 Literarno, ova vijest (r. 12) služi evanđelistu da opravda slijedeći redak o Isusovom »povlačenju« 
na osamljeno mjesto, kao što je učinio i onom zgodom kad je Krstitelj bio zatvoren (4,12); ali taj 
literarni čimbenik ne oduzima povijesni značaj samom događaju. 

Osim toga, za svog života učinio je izvanrednih čudesa; novi čudotvorac sam po sebi podsjeća 
na njega. 

— Konačno, drugi su opet mislili da se radi o nekom drugom staram izraelskom proroku, sada 
uskrslom. I ova je pojedinost zanimljiva. Znači da je povijesna Isusova osoba izazivala sliku 
klasičnog izraelskog proroka, onako kako ju je sebi puk zamišljao. Stvarao, narod ga posve prirodno 
naziva prorokom (Mt 21,11). To je stoga što su podudaranja s proročkim stilom vrlo naglašena: 
kritički stav prema nacionalnoj religiji (subota, post, zakonska čistoća, zakon, rabinska kazuistika)... 
; nužnost odnosa između kulta i života: liturgija koja ne upliva na društvene odnose (koja ne 
preobražava života) jest licemjerje; ljubav prema Bogu i prema bližnjemu je nerazdjeljiva ...; ljubav 
prema bližnjemu znači odricanje od vlastitog egoizma, rizik da se štogod izgubi (vidjeti, na primjer, 
ono što se kaže o zajmu: Mt 5,42) ... ; materijalna dobra moraju biti sredstva i govor ljubavi (Mt 
6,19—21, itd.) ... ; optuživanje društvenih nepravda (bogataš koji se svaki dan gosti, itd.)...; zahtjev 
za unutarnjom promjenom (obraćenjem)...; nekada žestok govor (Mt 23, itd.).. ; simbolički čini koji 
svraćaju pozornost (Mk 11,13—14)..., itd. 

Sva ova mišljenja bila su pretresana na Herodovu dvoru. On sam nije znao što da misli: bio je 
»u nedoumici« Lk). Sto ga je najviše zanimalo (i uznemiravalo), bilo je to mišljenje o uskrslom 
Krstitelju. Vidi se da je strah još uvijek bio živ; nije bilo vremena da se zakopa u zaborav. Najprije je 
reagirao niječući takav besmisao; Ne može biti Krstitelj. Krstitelj je mrtav, i dobro mrtav: sam on 
dao mu je odsjeći glavu. To je naravno reakcija nekog racionalista, odgojenog u helenističkoj kulturi, 
koja ismijava uskrsnuće od mrtvih. Ali, ako nije Krstitelj, tko bi mogao biti? Odatle želja da ga vidi 
(Lk): razgovorivši se s njim, možda bi se oslobodio ove nepoznanice... Međutim, strah je nekad jači 
nego razum. Sto ako narod ima pravo? To mišljenje mora imati neki temelj. Ako se uistinu radi o 
oživjelom Krstitelju? Od ove mogućnosti, izazvane sujevjernim strahom, do čiste tvrdnje (Mt i Mk) 
samo je jedan korak ... I želja da vidi Isusa, s ovom već određenom mišlju morala je postati još jača: 
možda bi se tako oslobodio od svojih bojazni. 

Sve to znači da je i Herod dosada samo dosta neodređeno poznavao Isusov pokret, i da nije 
posjedovao točnih obavijesti o njegovoj osobi. Nije čuo o njegovim čudesima; inače ga ne bi mogao 
sada poistovjetovati s Krstiteljem upravo zbog njegovih čudesa. 

Do ovog časa, Herod se nije zanimao za Isusa; sada se rađa ova nemirna znatiželja, koja će biti 
zadovoljena u jednoj vrlo dramatičnoj prigodi (Lk 23,8). 

27) POVRATAK IZ MISIJE 
(POČETKOM TRAVNJA G. 29) 

(Mk 6,30; (Lk 9,10a) 

Mt ne bilježi povratak Dvanaestorice, kao što nije bio zabilježio ni odlazak. 

Stavljamo konac apostolske misije i njihov povratak na početak travnja, jer je kronološki 
povezan s umnožavanjem kruhova, što se, kako znamo, događa prvih dana ovog mjeseca, 

Mjesto gdje se skupljaju sigurno je Kafamaum, misionarsko središte; poslije toga govori se o 
prelasku preko jezera na drugu stranu. 

Dvanaestorica izvješćuju Isusa o ostvarenom radu. Taj rad zavisi od njega, on ih je poslao. A 
potrebno je zajednički procijeniti postignute rezultate. 

28) UMNAŽANJE KRUHOVA 
(POČETKOM TRAVNJA G. 29) 

Mt 14,13—21 + 15,32—39); Mk 6,31—44 (+ 8,1—10); Uk 9,10b—17); Iv 6,1—15) 

Ovo je jedan od najznačajnijih i najviše objašnjavanih događaja Isusovog javnog života. 
Upravo stoga, i zbog načina kako je do nas došao, izaziva razna pitanja, koja treba osvijetliti. 

1) U prvom redu, radi li se o jednom ili o dva umnažanja kruhova? 

Neko prvo umnažanje kruhova donose sva četiri evanđelista, i to podudarajući se neobično u 
pojedinostima, napose brojčanim: 5 kruhova, 2 ribe, 12 košara ostataka, 5000 osoba (»ne računajući 
žene i djecu«, posebno upozorava jedino Mt). 

Ali dvojica evanđelista (Mt i Mk) donose još i neko drugo umnažanje kruhova, s različitim 
značajkama u nekim pojedinostima. Brojevi su različiti: 7 kruhova, nekoliko malih riba, 7 košara 
ostataka, 4000 osoba (s Matejevim upozorenjem). Isto tako, u prvom slučaju, inicijativu imaju 
apostoli, u drugom, Isus. U prvom slučaju, narod je s Isusom samo toga dana, kad se događa čudo, 
dok je u drugom slučaju s njim već tri dana. U prvom slučaju, Isus osjeća sažaljenje nad duhovnom 
zapuštenošću naroda; u drugom slučaju, osjeća sažaljenje zbog tjelesnog glada ... 

Kako se vidi, sve su ovo sporedne razlike, nimalo veće od bezbroj drugih, koje susrećemo u 
našim evanđeljima. Naprotiv, oba se kazivanja podudaraju na vrlo uvjerljiv način u bitnim crtama 
događaja. Osim toga, postoji važan psihološki dokaz: u drugom slučaju, apostoli se ponašaju kao da 
nikad prije nisu imali toga iskustva. 

Radi svega toga, misli se da se ovdje radi o »duplikatu«, to jest o dvije nešto različite 
pripovijesti o istom događaju, koje zavise od dviju različitih predaja. Razlozi za i protiv mogu se 
vidjeti u bilo kojem stručnom komentaru. Mi mislimo da se ne može ozbiljno govoriti o dva 
umnažanja; da treba dopustiti duplikat. Tako, radi povijesne perspektive ovog rada, uzimamo ovdje 
skupa sve tekstove koji se odnose na ovaj događaj. Kod »drugog« umnažanja, kronologija je posve 
neodređena, tako da nema nikakve poteškoće prenijeti ga na povijesno mjesto »prvog«. 

Istina je da se kasnije Isus osvrće na tu stvar, kao da bi se radilo o dva čuda (Mk 8,19—20), ali 
je očito da se evanđelist prilagođuje prije prihvaćenoj situaciji o dvostrukom čudu. 

S pravom se zapazilo da je ovaj duplikat još jedan dokaz za veliku važnost, što ju je kršćanska 
kateheza pridavala ovom čudu radi njegovog euharističkog značenja: toliko se upotrebljavalo od 
samog početka, da su se brzo i neizbježno počele javljati razlike, i u času kad se pisalo evanđelje Mk, 
već se mislilo da se radi o dva različita događaja ... 

2) Što se tiče kronologije, nju određuje redoslijed Mk i Lk: odmah poslije povratka 
Dvanaestorice iz misije. Proljeće je: na mjestu gdje se događa čudo ima mnogo zelene trave (Mk 
6,39; Iv 6,10). Osim toga, već je sasvim blizu židovska Pasha (Iv 6,4): radi se o početku travnja. Ovo 
je druga Pasha koja se spominje za vrijeme Isusova javnog života (prva: Iv 2,13); prema našoj 
kronologiji, Pasha godine 29. 

3) Razlog radi kojeg se Isus povlači s Dvanaestoricom na neko osamljeno mjesto, što će dati 
priliku da se učini čudo, različit je kod Mt i Mk (Lk i Iv ne spominju nikakvog). Kod Mt to se 
događa pošto je primio vijest o Ivanovoj smrti. Kao što se, kad je doznao za njegovo utamničenje, 
»povukao« u 

Galileju (4,12), tako se sada »povlači« na osamljeno mjesto. Namjera bi bila da se udalji od 
pogibelji, barem za neko vrijeme dok traje vladarevo uzbuđenje: kako ćemo vidjeti, prema Lk, 
mjesto kamo se Isus povlači, nalazi se izvan njegovih zemalja. Prema Mk, naprotiv, razlog je umor 
apostola, zbog napora za vrijeme misije i stalnog navaljivanja masa, tako da »nisu imali vremena ni 
za jelo«. Mk nam ovdje otkriva drugu simpatičnu crtu Isusove osobe: njegovu tankoćutnu pažnju za 
svoje suradnike, i njegov smisao za uravnoteženost, koji priznaje mjesto tjelesnim potrebama — Ne 
iznenađuju nas razlike ove vrste u našim evanđeljima. Osim toga, ova dva tumačenja međusobno se 
ne isključuju. 

4) Zamršenije je pitanje geografije i topografije čuda. 

Kako smo vidjeli, poslije misije apostoli su se vjerojatno sastali s Isusom u Kafarnaumu. 
Odatle se povlače na osamljeno mjesto. Putuju preko jezera, u nekoj lađici. Sve se radi »privatno«: 
Isus sam s apostolima, u potrazi za samoćom i odmorom. Ono što nije jasno, to je cilj puta. 

— Prema Mt i Mk, radi se jednostavno o nekom »pustom mjestu«. Sigurno nije govor o 
pustinji u običnom značenju riječi, jer na mjestu ima mnogo zelene trave (Mk 6,39; Iv 6,10), nego o 
osamljenom i nenastanjenom mjestu, ali ne previše udaljenom od nastanjenih središta (usp. Mk 6,36 i 
paral.). Ništa se ne može zaključiti s obzirom na obalu jezera, da li je istočna ili zapadna: na obje 
strane ima mjesta s ovim oznakama, premda više na istočnoj obali. 

— Najizričitiji je lik: cilj puta je »grad zvani Betsaida«. Iz konteksta (r. 12) je očito, da se ne 
radi o samoj Betsaidi, nego o nekom nenastanjenom mjestu u njezinoj okolici. 

Oslanjajući se na tu vijest, nalazimo se na istočnoj obali jezera, na području tetrarha Filipa, 
izvan Herodove vlasti. Betsaida je zavičaj Petra, Andrije i Filipa (Iv 1,44; 12,21). Bilo je to ribarsko 
selo, koje se vjerojatno nalazilo na položaju današnjeg El-Aradž. Josip Flavije govori o nekoj 
Betsaidi u Filipovoj zemlji u donjoj Gaulanitidi. Filip ju je podigao na stupanj grada, stavivši joj 
temelje na drugom mjestu, malo više na sjeveroistok (vjerojatno današnji Et-Tell), i nazvavši je 
Julijom, u čast Augustove kćeri. Tetrarh je tu umro i bio pokopan. 

Cijeli je ovaj kraj oko Betsaide ravnica, danas zvani El-Batiha, koja se završava brdima na 
istoku i na jugu. Neko mjesto u ovoj ravnici vjerojatno je »pusto mjesto«, o kojem govore evanđelja 
(Mt i Mk). Ovu ravnicu na istoku možemo nazvati »pustinjom«, ako se ona isporedi s genezaretskom 
ravnicom na protivnoj obali, koja je mnogo plodnija, a napose ako se uzme u obzir, daje udaljena od 
velikog ljudskog prometa oko Kafarnauma. Kako su imali namjeru da se odmore, treba pretpostaviti 
daje Isus odveo učenike daleko na jug, do samog podnožja brda (usp. Iv 6,3). 

Predaja teksta Lk posve je sigurna, bez i jednog protivnog svjedočanstva; mislimo da je to 
kriterij koji se ne može ostaviti po strani, koji ne dopušta nekih drugih lokalizacija. Poteškoća je Mk 
6,45, gdje bi se pretpostavljalo, da se od mjesta gdje se dogodilo čudo vraćaju na drugu obalu 
»prema Betsaidi« ..., ali vidjet ćemo u svoje vrijeme, da se ovaj tekst može istumačiti na zadovoljiv 
način, i da ne upliva na našu topografiju mjesta. 

— Kod Iv, predaja teksta ponešto je kolebljiva, što može dati povoda dvosmislenostima. 
Prema njemu, Isus je otišao »na drugu stranu Galilejskog mora, to jest Tiberijadskog« (6,1). Malo je 
čudno to dvostruko ime jezera. Tiberijadu, na zapadnoj obali jezera, osnovao je Herod Antipa 
(između 17. i 22. g. posl. Kr.), i nazvao je tako u čast cara Tiberija. Pošto je proglašena 

prijestolnicom Galileje, postala je tako važna da se i jezero počelo nazivati po njoj (usp. 
također Iv 21,1). Dakle, dodatak »Tiberijadsko« bio bi evanđelistov, da točnije izrazi ime jezera: 
Galilejsko more, koje se također zove Tiberijadsko... 

Izraz »druga obala« (gr. »peran«) znači stranu suprotnu nekoj točki s koje se gleda. Redovito 
se odnosi na istočnu ili zapadnu obalu jezera. Ali, strogo govoreći, mogao bi se primijeniti i na 
pravac sjever-jug. Budući da je zapadna obala jezera u stvari doista naglašen zaljev, neka točka 
južno od Tibenrijade, na primjer, mogla bi se vrlo dobro nazvati »drugom obalom« s obzirom na 
Kafamaum. S te strane, dakle, ne bi bilo nikakve poteškoće da se mjesto ovoga čuda stavi na 
zapadnu obalu. 

Stvarno, neki vrlo uvaženi autori stavljaju ga na ovu stranu. Oslanjaju se na neke kodekse Iv 
6,1, koji mjesto »Tiberijadskog« imaju »prema Tiberijadskom kraju«. Isus bi, dakle, otišao sa svojim 
učenicima »prema Tiberijadskom kraju«, i tu bi se dogodilo čudo. To čitanje prema njima trebalo bi 
smatrati izvornim, unatoč tome da je malo zastupano u kodeksima; riječi »prema kraju« bile bi 
kasnije izbačene, da se izbjegne protivurječnost s Lk, koji stavlja čudo na istočnu obalu, blizu 
Betsaide. Potvrdu toga pružili bi navodno neki kodeksi Iv 6,23, koji namjesto »Tiberijadskog« imaju 
»koji stoji« (gr. »uses«); to jest »koji je blizu mjesta gdje su bili jeli kruh«. To bi značilo daje mjesto 
gdje se dogodilo čudo bilo blizu Tiberijade. Usprkos tome što su ovo drugorazredni kodeksi, oni bi 
naravno predstavljali izvorno čitanje, koje bi kasnije bilo ispravljeno (izbacivši »koji stoji«), da se 
izbjegne protivurječje s topografijom Lk. Prema tome mišljenju, dakle, mjesto gdje su bili umnoženi 
kruhovi treba tražiti na zapadnoj obali jezera, možda na onim dosta visokim bregovima, što se 
uzdižu nad jezerom, južno od Tiberijade. Sigurno, ova hipoteza protivurječi Lk 9,10, ali krivnja je na 
Lk, čija topografija predstavlja poteškoće s obzirom na Mk 6,45, kako smo vidjeli. 310 

Iskreno mislimo da se ova hipoteza osniva na vrlo krhkim dokazima. Topografija Lk 
tekstualno, je zajamčena. Mk 6,45 ne može se shvatiti u smislu »prema« Betsaidi, kao cilju povratka 
učenika, jer oni u stvari idu »prema Kafarnaumu« (Iv 6,17). 

Ostajemo, dakle, pri tome, da je Isus od Kafamauma prešao u nekoj lađici sa svojim učenicima 
na istočnu obalu jezera, i onda zašao duboko u betsaidsku ravnicu do brda na jugu. Ali, u 
Kafarnaumu i okolici već se bilo skupilo golemo mnoštvo svijeta, koji je slijedio Isusa osobito radi 
njegovih čudesa nad bolesnicima (Iv). Vidi se da je nakon misije Dvanaestorice glas o Isusu došao 
do vrhunca. Ova množina naroda koja je očekivala čudesa, sigurno se stalno povećavala velikim 
skupinama hodočasnika, koji su već išli u Jeruzalem za Pashu, odlučivši se ovom zgodom za ovaj 
duži ali sigurniji put jordanskom obalom. U takvim prilikama politički snovi lako dobijaju određen 
oblik. Mnogi su uvjereni da je Isus očekivani Mesija. Tko zna nije li došlo vrijeme da se započne s 
trijumfalnim pohodom na prijestolnicu? Vjerojatno su se mnogi od onih najvećih zanesenjaka 
zadržali ovdje s tim nadama... 


310 Tako misle Boismard i Lamouille, L evangile de Jean, 178, 183, 190 (usp. također La Bible de 
Jerusalem, bilješka uz Mt 14,13); međutim, prijevod u samoj Synopse (vol. I) slijedi opće primljeni 
tekst; o tome pitanju mogu se vidjeti i opaske u enciklopedijskom komentaru Rudolfa 
Schnackenburga, Das Johannes- evangelium ((navodim prema španjolskom prijevodu, Barcelona 
1980,11,34,58—60). 

311 Tekstovi predaje u Baldi, Enchiridion, br. 380—399. 

Stvarno je sva ta svjetina pomno pazila na smjer Isusove lađe i pješice stigla na mjesto prije 
njega (Mk), prešavši vjerojatno preko Jordana nešto povrh njegova ušća. 

S nakanom da se odmore, Isus uziđe na obronak neke uzvisine i sjedne tu s apostolima. Ali, 
odozgor bolje vidi tu golemu množinu svijeta dolje u ravnici i vidi kako ga žudno traži. On pozna 
vrlo dobro ove jadne pučke mase, zapuštene i prezrene od svojih poglavara, gladne kruha i Boga. 
Izgledaju mu kao beskrajno stado ovaca bez pastira. Osjeća sažaljenje nad tim stanjem. Zaboravlja 
na svoj odmor, silazi s brežuljka, miješa se medu puk, ide od skupine do skupine, i po svom običaju 
uči ih mnoge stvari (Mk), osobito o Kraljevstvu Božjem (Lk), te liječi sve koji su bili potrebni 
njegova čudesnog posredovanja. U tom intenzivnom hodanju tamo-ovamo zaboravlja i na vrijeme, 
pa počinje padati dan (Lk) i apostoli ga moraju dozvati stvarnosti: već je kasno, bitno je pitanje hrane 
i prenoćišta, bilo bi vrijeme da se otpusti svijet, da u obližnjim selima potraži nešto hrane. 

Nije potrebno da to učine oni — kaže im Isus —, trebalo bi da im vi date da jedu ... 

Besmislen zahtjev: sva siromašna ekonomija njihove zajednice ne bi bila dovoljna za to. 

Ali ono na što Isus stvarno misli s tim besmislom jest — da izazove iščekivanje i pobudi 
pozornost na čudo što će ga učiniti. Radi toga, ne obazire se na opasku apostola nego pita konkretno 
Filipa gdje bi se moglo kupiti kruha za ovaj svijet (Iv). Filip je iz Betsaide, pozna cijeli kraj, 
najpozvaniji je da zna tu stvar. Praktičan čovjek, brzo izračuna količinu prisutnog svijeta. Netko je 
bio spomenuo svotu od dvjesta rimskih dinara (Mk), otprilike dvjesta radničkih nadnica (usp. Mt 
20,2). To je premalo. Rabini su govorili, da se za jedan dinar moglo kupiti dvanaest dnevnih obroka 
kruha, što znači, da bi 200 dinara jedva doteklo za 2 400 obroka, a ovdje je 5 000 muškaraca, osim 
žena i djece; jednom riječju, spomenuta svota ne bi bila dovoljna ni da svaki od njih dobije po 
komadić. 

Isus im onda naloži da vide koliko se kruhova može dobiti ovdje na mjestu (Mk). Oni se 
raspitaše i otkriše nekog dječaka s pet ječmenih kruhova (kruh siromaha) i dvije ribe; pametan 
dječak, predviđao je ovu situaciju i bio siguran, da će moći dobro prodati svoju robu. Andrija 
izvijesti o tome Isusa, ali s napomenom, da je to prava sitnica za toliki svijet (Iv). Isus se ne obazire 
na tu opasku, nego naloži apostolima da posade svijet na tlo prekriveno proljetnom travom, uredno, u 
skupinama od sto i od pedeset (Mk), da se i raspodjela kruha može izvršiti uredno. Onda uzima onih 
pet kruhova i dvije ribe, kao što svaki kućedomaćin blagosilja hranu i lomi kruh i ribe, dajući 
komade apostolima da ih oni razdijele svijetu ... 

Svi su jeli do sitosti. I prema običaju, skupiše ostatke hrane: dvanaest punih košara, mnogo više 
nego je bilo na početku. Svaka pojedinost govori o veličini čuda. 312 

Pitamo se znatiželjno na koji je način Isus izvršio ovo čudo, ili kako su ga doživjeli apostoli i 
ostali prisutni svjedoci, kojih je bilo mnogo. Mislimo da je kruh bio dvaput umnožen, u dva različita 
časa: prvi put, kad Isus predaje kruh apostolima, i drugi put, kad apostoli dijele narodu. 


312 U našoj parafrazi uzimamo u obzir podatke »prvog« umnažanja, ali bi se isto 
tako mogli uzeti i podaci »drugoga«; ono stoje bitno u ovom događaju, isto je u 
oba slučaja 

Zanimljivo je svratiti pažnju na onih dvanaest košara, u koje su skupili ostatke hrane; to 
znači da su neke osobe bile donijele sa sobom jela, ali da ga je brzo nestalo; preostalo je još samo 
ono malo što je imao onaj dječak. Zamišljamo daje Isus naložio da se skupe sve prazne košare, i da 
se dadnu apostolima i drugim dobrovoljcima koji su željeli pomoći pri raspodjeli hrane. Zamišljamo 
da je pri lomljenju kruha i riba i jedno i drugo ostajalo uvijek isto, nije se smanjivalo, sve dok 
košare nisu bile pune. I zamišljamo da se zatim, pri raspodjeli, košare nisu praznile sve dok i zadnja 
osoba nije ostala zadovoljena ... 

Ivan je zabilježio (rr. 14—15) i učinke ovog izvanrednog događaja. Stvorilo se burno stanje. 
U Isusovom životu može se zapaziti nekoliko vrhunaca pod raznim vidicima (krštenje, 
preobraženje, itd.), a jedan je od njih i ovaj čas. Vrhunac popularnosti, simpatije pučkih masa. Sve 
od početka, ta je simpatija stalno rasla, dok nije došla do ovih čudovišnih razmjera. 

U Pnz 18,15 navješćuje se u budućnosti pojava nekog tajanstvenog proroka sličnog Mojsiju. 
Pučko tumačenje (koje se nije uvijek slagalo s rabinskim tumačenjem) poistovjetovalo ga je s 
očekivanim Mesijom. Mase prisutne u betsaidskoj ravnici poistovjetovale su ga s Isusom. Imao je 
sve uvjete za to. Čovjek koji je mogao učiniti ono što je on učinio, u stanju je učiniti bilo koju drugu 
stvar, čak srušiti i rimsko carstvo. Politički vikači po zanatu lako raspale mase u ovakvim prilikama. 
Ništa drugo ne manjka nego proglasiti ga zajednički židovskim kraljem i krenuti u oslobodilačku 
borbu prema Jeruzalemu. Povici i klicanja mesijanskom kralju. Važno je započeti; sve drugo će doći 
po neprevarljivom božanskom redu; bit će slobode i kruha za sva vremena ... Vidi se jasno kako 
velik skup masa, koji izvorno ima religiozni cilj, postaje pravi revolucionarni ustanak. 

Zamišljamo da je toga časa Isus pribjegao jednom od onih svojih posebnih pogleda ili gesta, 
kojima je znao paralizirati svaki nepoželjni neprijateljski pokret. Zanos se utmu kao pod udarcem. 
Opet tumači masama pravi smisao svog pokreta, koji nema ništa s ovakvim nadama. Energično 
nalaže apostolima da se povrate na drugu obalu, da se ne zaraze još više nego što su bili zaraženi, i 
da prekine s tim ozračjem snova. Zatim se mimo povlači na brdo sam. Njegova neizbježna sudbina: 
usred tolikog svijeta, neshvaćen i sam ... 

Lako je zamisliti razočaranje što ga doživljuju mase toga časa. Počinje se uvlačiti uvjerenje da 
se s ovim čovjekom ne može računati kada je u pitanju političko oslobođenje. U psihologiji masa 
nastaje lom. Nikad se više neće vidjeti prizor kao što je ovaj. Djelovanje u Galileji produžit će se još 
za nekoliko mjeseci, ali s drukčijim značajkama. Neće više pokretati mase ... 314 

29) ISUS HODA PO JEZERU 
(POČETKOM TRAVNJA G. 29) 

(Mt 14,22—33); Mk 6,45—52; Iv 6,16—21 

Ovo čudo (kojeg nema kod Lk) kronološki je povezano s prethodnim, jer se događa za vrijeme 
putovanja po jezeru, na povratku s mjesta gdje su bili 


313 Kod Iv (r. 1.2) Isus nalaže da se skupe ostaci s namjerom »da se ništa ne izgubi«, u skladu s velikim 
židovskim poštivanjem kruha; za neke rabinske navode usp. Schnackenburg, II, 40 bilj. 33. 

314 O odnosu između sinoptičkog i Ivanova kazivanja, o predaji kojom je raspolagao Iv i o njegovim 
vlastitim teološkim namjerama, usp. Schnackanburg, II, 43—48. 

umnoženi kruhovi. Zbog te povezanosti, odmah se postavlja i mora biti riješen geografsko- 
topografski problem mjesta kamo se povraćaju; a to je vrlo zamršeno pitanje. 

Kad govore o tome kako je Isus poslao apostole da se povrate, evanđelisti (Mt i Mk) 
upotrebljavaju vrlo jake izraze: kažu da ih je primorao prisilio, skoro ugurao u lađicu... Želi ih bez 
otezanja odijeliti od ovog političkog meteža. Prerezuje na živo možebitne revolucionarne simpatije. I 
oni moraju ići sami, dok on još uvijek ostaje ovdje, otpuštajući i umirujući svijet. 

Kamo idu? Ovdje započinje zamršena zbrka. 

Postoji jedan siguran podatak i to je ono što kaže Iv: »išli su na drugu stranu mora, prema 
Kafamaumu« (6,17). Tekst je posve jasan. »Druga strana«, na kojoj se nalazi Kafamaum, očito je 
zapadna strana, tako da je mjesto na kojem se dogodilo čudo na istočnoj obali, kao što smo 
prethodno tvrdili. Posve je prirodno da ih Isus šalje upravo u Kafarnaum, jer tu im je misionarsko 
središte: odatle su izašli i tamo se vraćaju. I svijet, koji se još uvijek nalazio na istom mjestu, mogao 
je vrlo dobro vidjeti da idu prema Kafarmaumu; tako će i oni sutradan otići u Kafarnaum u potrazi za 
Isusom (Iv 6,24). 

Ali, ovu jasnoću muti Mk 6,45: Isus im nalaže da idu »na drugu stranu, prema Betsaidi«. 
Budući da se ovaj grad nalazi istočno od jezera, izašlo bi da se mjesto čuda mora staviti na zapadnu 
obalu; to je hipoteza koju već poznajemo i za koju smo rekli daje u svakom pogledu neodrživa. 

Da se riješi ta poteškoća, neki se utječu hipotezi dviju Betsaida: Betsaide Julije, istočno od 
jezera, i druge Betsaide, na zapadnoj obali. Kao dokaz za ovu drugu Betsaidu navodi se Iv 12,21, 
gdje se spominje neka »Galilejska Betsaida«. Budući daje istočna granica Galileje na rijeci Jordanu, 
očito je da se Iv tekst ne može odnositi na Betsaidu Juliju. Prema tome, Mk 6,45 govori o galilejskoj 
Betsaidi, dok se Lk 9,10 odnosi na istočnu Betsaidu. Čudo umnažanja kruhova dogodilo bi se na 
istočnoj obali, u kraju Betsaide Julije; učenici bi se sada vraćali na zapadnu obalu prema Betsaidi u 
Galileji... 

Budući da se ne osniva na ikakvom solidnom dokazu, obično se odbacuje ova hipoteza o nekoj 
Betsaidi; na zapadnoj obali (odgovarala bi današnjem mjestu Et-Tabgha ili Khirbet Minijeh). Ivanov 
tekst nije odlučan. Dodatak »galilejska«, kad bi se i primijenio na Betsaidu Juliju, lako bi se razumio 
zbog blizine ove pokrajine, koja je Isusov zavičaj i najpoznatija njegovim čitateljima. Osim toga, kad 
bi se pretpostavilo da Iv tako želi razlikovati dvije Betsaide, bilo bi neshvatljivo zašto tako ne rade i 
drugi evanđelisti kad govore o Betsaidi (vidi naprotiv Mt 16,13 za slučaj Cezareje Filipove). 
Uostalom, bilo bi stvarno nešto neobično da dva mjesta tako blizu jedno drugom nose isto ime. 

Izgleda da je najjednostavnije rješenje u grčkom prijedlogu »pros«: on s akuzativom, osim 
»prema«, može također značiti »pred« ili »napram«, »nasuprot«, »sučelice«. Ovo on i znači na 
našem mjestu. Apostoli moraju ići na drugu obalu (konkretno u Kafamaum: Iv), prolazeći sučelice 
Betsaidi. Stvarno, izravna linija između mjesta gdje se dogodilo čudo i Kafarnauma prolazi sučelice 
Betsaidi... Jedino što izgleda malo čudno što im Isus naglašava stvar koja se po sebi razumije. Ali, ne 
smije se smetnuti s uma ton užurbanosti kojim Isus postupa u ovom slučaju. Vjerojatno im tako želi 
dati do znanja, da uzmu najkraći put, za Kafamaum: u tom slučaju ispunja se ova 

topografska naznaka dobrim smislom, što ne bi bilo tako istinito, na primjer, kad bi skrenuli 
više na jug ... 

Međutim, uprkos svim preporukama, lađica ne prispijeva u Kafamaum, nego u Genezaret (Mt 
4,34; Mk 6,53). To se sigurno dogodilo radi protivnog vjetra za vrijeme puta (Mt 14,24; Mk 6,48). 
Genezaret (ili Genezar) zove se prekrasna, vrlo plodna ravnica (danas el-Ghuweir) na zapadnoj obali 
jezera, koja se proteže od Magdale do Kafamauma, i o kojoj Josip Flavije govori kao o raju. Misli se 
daje postojalo i neko selo istoga imena (moguće današnji Kh. Minijeh), i daje lađica možda pristala 
na tom mjestu, ili na bilo kojem drugom mjestu ovog, vrlo gusto naseljenog kraja, u svakom slučaju 
dosta jugo-zapadno od Kafarnauma, radije blizu Magdale. Ovo zadnje preporučuju vijesti o 
povratku poslije »drugog« umnažanja kruhova (koje je za nas isto što i »prvo«). Prema Mt 15,39, 
lađica stiže u »kraj Magadana«. To je mjesto nepoznato u palestinskoj toponimiji na zapadnoj obali 
jezera. Neki kodeksi imaju ovdje »Magdala« mjesto »Magadan«, ali je posve očito da se radi o 
kasnijem ispravku, da se riješi nepoznanica Magadana. Najvjerojatnije je, daje »Magadan« (izvorno 
čitanje) sama Magdala, računajući s vulgarnim kvarenjem imena. U paralelnom tekstu Mk 8,10, to 
isto mjesto kamo stiže lađica zove se »Dalmanutha«, koja nimalo ne sliči na Magadan i posve je 
nepoznata. Odatle nekoliko varijanata u tekstu: Magdala, Mageda, Melegada ... Nerješiv problem. 
Najvjerojatnije je, da se opet radi o vrlo čudnom kvarenju imena Magadan ili Magdala... Tako bi se 
dogodilo da su protivni vjetrovi toliko skrenuli lađicu, daje mjesto u Kafarnaum, stigla u Magdalu. 

Poslije ove topografske orijentacije, možemo preuzeti redoslijed događaja. Nastojimo 
rekonstruirati cijeli ovaj slučaj povezujući različite podatke trojice evanđelista. 

Moralo je biti prilično kasno onog dana (kad su umnoženi kruhovi) kad su se učenici ukrcali u 
lađicu (Iv, rr. 16—17). Isus je neko, vrijeme otpuštao svijet, a onda se povukao na brdo da se moli 
(Mt i Mk). Osjećao je veliku potrebu za molitvom. Potrebno mu je bilo razvedriti se poslije dana 
prepunog oprečnih uzbuđenja. Potrebno mu je bilo ponovno ponijeti svom Ocu, u intimnosti ove 
samoće, svoje čiste namjere. Bio je to sotonski dan, dan tako jakih napasti kao što su bile one u 
pustinji, što mu je toga časa živo dolazilo na pamet... I tako je molio do zore. 

Kroz to vrijeme, apostoli i lađica nalaze se u teškoj neprilici. Brzo iza kako su zaplovili pala je 
noć i podigla se oluja, s jakim vjetrovima i uzburkanim morem (Iv, rr. 17—18). Vjetar im je bio 
protivan (Mt i Mk). To znači da im je, budući da su išli u pravcu Kafamauma, vjetar puhao od 
sjeverozapada; a to znači da ih je ne samo sprečavao da napreduju, nego da ih je još stalno otiskivao 
prema jugu; tako se razumije, da su mjesto u Kafamaum stigli u kraj Magdale... Protivni vjetar bio je 
tako jak da su potrošili skoro cijelu noć da prevale samo dio puta, koji se redovito mogao preći u 
jedan sat ili nešto više. Stvarno, oko »četvrte noćne straže« (između tri i šest sati izjutra), to jest 

O 1 c 

sutradan u zoru, prevalili su tek oko pet kilometara, i nalazila se negdje oko sredine jezera. 

U zoru, s prvom jasnoćom dana, s brda gdje je molio, Isus je mogao vidjeti lađicu na moru, pa 
je shvatio da su u teškoći, trudeći se da idu naprijed protiv vjetra (Mk). Tada im se prikuči, hodajući 
po vodi. Svi apostoli vide neki ljudski lik, koji im se približava idući po valovima tako sigurno 


315 Mt kaže »mnogo stadija«; Iv kaže podrobnu je 25—30 (oko 5 km); prema Mk, bili su »nasred 
mora« (najveća širina jezera je nekih 12 km). 

brzo, da su imali utisak da želi proći kraj njih (Mk). Kako još nije bilo posve svanulo, nisu ga 
mogli jasno raspoznati u jutarnjoj magli, i najprije pomisliše, da se radi o nekoj prikazi. Prestrašiše se 
i zavikaše od straha. Isus im na nesumnjiv način dadne do znanja da je on; neka imaju pouzdanja, 
neka se ne boje... Morao je biti već tako blizu lađice da su mogli čuti njegov glas usred ove morske 
huke; ovako izbliza mogu već raspoznati i njegov lik. 

Ovog časa, na pozornici se pojavljuje Petar (samo kod Mt). U nekom smislu, podudaraju se 
njegova sudbina i njegov karakter. On je predviđen da bude na čelu — i prvi je u svemu ... Obično to 
radi bez razmišljanja, ne razmotrivši položaje i mogućnosti, nošen prvim poticajem, ali uvijek iz 
beskrajne ljubavi prema Učitelju. Ova će ljubav biti jača nego sve njegove slabosti i učinit će od 
njega dobrog poglavara Crkve ... 

U ovom slučaju, riječi »ako si ti« na prvi pogled napominju sumnju: kažeš da si ti, ali ja nisam 
siguran, želio bih to ustanoviti, reci mi da i ja hodam po vodi, ako si uistinu ti ... Međutim, ništa nas 
ne ovlašćuje da ovako tumačimo ovaj tekst; kontekst naprotiv iziskuje smisao bujnog pouzdanja. 
Prema tame, ovaj izraz u stvari znači: »budući da si ti« ,.. 316 Petar zna daje Isus, i budući da se radi o 
njemu, siguran je da i s njime može učiniti isto čudo; neka mu samo zapovjedi da dođe i bacit će se u 
vodu bez promišljanja. 317 Iz njega govori ljubav, toplo pouzdanje, nestrpljivost... 318 Isus pristaje na 
nešto što izgleda dječji prohtjev, jer će s ovim iskustvom Petar naučiti nešto više o samom sebi. 

Čim je čuo Isusov »dođi!«, Petar sade s lađice i počne hodati po vodi kao po čvrstoj zemlji. 
Kad je već bio blizu Isusa, osjeti izvanredno jaki udarac vjetra. Tog časa, zaboravlja na Isusa i samo 
misli na prirodnu pogibelj. Osjeća strah i započne tonuti ... Učinak izgubljenog pouzdanja. Pouzdanje 
dodaje novu dimenziju našim mogućnostima. Pouzdanje unosi Božju moć upravo ondje gdje naše 
naravne sile ne dopiru. Izgubivši ovaj novi elemenat, Petar je ostao sam sa svojom prirodom, a 
njezine su mogućnosti već bile iscrpljene: počeo se utapati... 

Isus pruži ruku i uhvati ga, pridržavši ga na vodi. Tako Petar fizički iskusi onu nadnaravnu 
snagu, na kojoj može mimo počivati ljudsko pouzdanje. Ipak, i usprkos svim dokazima koje je 
dosada imao, Petar nije uspio da je usvoji na stalan način. I uspjet će to tek poslije uskrsnuća, uprkos 
pokojem časovitom bljesku ... 

Kad su obojica ušli u lađu, vjetar se odmah stišao. Druga čudesna pojedinost, koja podsjeća na 
drugo umirenje oluje na istom jezeru. 

Izgleda da Iv napominje još jedan čudesni događaj po vrhu. On kaže da su apostoli htjeli 
prihvatiti Isusa u lađicu, ali da je ova odmah pristala na mjestu kamo su išli... Rekli bismo da Isus 
nije dospio ući u lađicu, nego da je ova u jedan čas preletjela nekih 6 ili 7 kilometara, koji su još 
preostajali... 319 


316 Isti smisao imaju i Isusove riječi bogatom mladiću u Mt 19,17—21: ne rad: se o nečemu 
što je ostavljeno slobodnom izboru pojedinaca (ako hoćeš, ali možeš ne htjeti), nego o 
nečem obvezatnom i neizbježivom u pretpostavci da se stvorila neka određena odluka. 

317 Tekst kaže doslovno: »odgovarajući mu Petar, reče«. Neki zbog tog izraza misle da 
inicijativa dolazi od Isusa i da Petar jedino odgovara na njegov poziv ali u stvari ovo je 
poznati semitizam, koji naprosto znači »reče«. 

318 listo tako nestrpljivo ponaša se Petar u Iv 21,7. 

319 Od ostale dvojice evanđelista doznajemo, daje Isus stvarno ušao u lađicu. To bi značilo, 
ako ih se čita skupa s Ivanom, daje lađica pristala na obalu čim je Isus ušao u nju ... 

Sav taj niz čudesnih događaja proizvodi duboki učinak u apostolima. Duboko su preneraženi. 
Usprkos svim čudesnim iskustvima koje su dosada imali, još uvijek imaju »otvrdnulo srce«, 
zamračeno razumijevanje; ne razumiju doseg stvari. Na primjer, nisu razumjeli pravi smisao 
umnažanja kruhova (Mk), onaj značaj »znaka« što ga posjeduje čudo, ukoliko je otkriće suverene 
Božje moći nad prirodom; jer da su to zapazili, mogli bi vidjeti da je ista moć prisutna i u događajima 
ove zore ... 

Kod Mt, utisak je na apostole drukčiji: bacaju se pred Isusa u znak poštovanja zbog izvanrednih 
stvari kaje su vidjeli i obraćaju mu se kao »Sinu Božjem«, što nije ispovijed vjere u božansko 
sinovstvo Isusovo (nezamišljivo u ovom povijesnom času), nego priznanje njega kao osobe 
povlaštene od Boga; kon kr etno povlaštene po ovoj moći kojom vlada prirodnim stvarima... 

To su dvije predaje nešto različite, ali obje vjerojatne. 320 Uzete skupa, označavaju različite 
osjećaje koje su u različitim časovima apostoli mogli imati prema Isusu. 

30) OZDRAVLJENJA U GENEZARETU 
(POČETAK TRAVNJA G. 29) 

(Mt 14,34—36); Mk 6,53—56 

Vidjeli smo da se u zoru slijedećeg dana iza umnažanja kruhova Isus i apostoli iskrcavaju na 
nekom mjestu genezaretske ravnice, oko Magdale. Cijeli je kraj puno naseljen i sigurno ga je Isus 
često posjećivao (zbog blizine Kafamauma), tako da ga ovdje svi poznaju. Zbog toga, čim se iskrcao, 
svi su ga odmah prepoznali i raširili glas po cijelom kraju, te sa svih strana počeše donositi mu 
bolesnike. 

Toga je dana Isus htio doći u Kafarnaum. Taj put Mk opisuje u stilu »sažetka«: gdje god je 
ulazio, stavljali su mu na prolazu bolesnike, moleći ga, da se dotaknu barem resa na njegovu ogrtaču, 
i ozdravljali su svi koji su ga se doticali... Mi već poznajemo ovaj vid Isusovog čudesnog djelovanja. 

Kad je stigao blizu Kafarnauma, susretne se s drugim ljudima koji su ga tražili (Iv 6,25). 

31) POVIJESNI UVOD U EUHARISTIJSKI GOVOR 
(POČETAK TRAVNJA G. 29) 

Iv 6,22—25.29 

Iza kako je ispripovjedio o čudesnoj plovidbi po jezeru, Iv se ponovno vraća na mjesto gdje su 
bili umnoženi kruhovi. Navečer onog dana kad je bilo učinjeno čudo, nisu se svi povratili svojim 
kućama. Mnogi su mislili da je bolje ostati ovdje na mjestu i prenoćiti pod vedrim nebom. Možda su 
se nadali iskoristiti sutrašnji dan da dobiju još koju milost od Isusa, koji je također ostao tu na istom 
mjestu. 


320 Marku je drago naglasiti nerazumijevanje apostola; usp. 4,13; 7,18; 8, 17—18.21; 9,10.32. Bez 
sumnje, to je narazumijevanje povijesno istinito s obzirom na cijeli preduskrsni period. Slučajevi u 
kojima oni razumijevaju nadnaravne stvari, više su povlašteni i prolazni časovi. 

Ali, sutradan se začudiše kad nigdje nisu vidjeli Isusa, A oni su se vrlo dobro sjećali, daje jučer 
ovdje bila samo jedna lađica i da se jučer navečer Isus nije ukrcao s učenicima, nago da su oni otišli 
sami. Sto se dogodilo? U međuvremenu su stigle blizu onog mjesta ~ druge lađice iz Tiberijade, 
sigurno u potrazi za Isusom, koji je prema njihovim obavijestima još uvijek morao tu biti. Ali ga ne 
nađoše ovdje. Onda ljudi u lađama krenuše prema Kafarnaumu, jer su znali da Isus stanuje ondje i jer 
su jučer navečer vidjeli da su učenici otišli u tom smjeru. 

Međutim, ne nađoše ih u Kafarnaumu, nego negdje »na drugoj strani mora«, sigurno blizu 
grada. Stvar je čudna i svi navaljuju s pitanjima. Kad je došao ovamo? Kad je mogao doći, kad ga 
nisu vidjeli da se ukrcao? A to pitanje pretpostavlja drugo: Na koji je to način mogao učiniti? S tim 
pitanjem hoće se reći da ima nečeg tajanstvenog i čudesnog u toj stvari. 

Bez ikakvog prelaza, evanđelist donosi zatim euharistijski govor, kao odgovor na ovo pitanje, 
kao da je izgovoren istog dana. A to je nemoguće. Govor je bio izrečen u Kafarnaumu, dok je Isus 
učio u sinagogi (r. 59), 322 to jest neke subote (kao što dodaju neki kodeksi), kad se nijedan Židov ne 
bi. usudio preći preko jezera ... 323 

Govor o kruhu života izrečen je prve subote poslije umnažanja kruhova, u proljeće godine 29, 
vrlo blizu druge Pashe javnog djelovanja. 

32) EUHARISTIJSKI GOVOR 
(POČETAK TRAVNJA G. 29) 

Iv 6,26—58 

Ovo je jedan od onih »govora« četvrtog evanđelja koji se povezuju s nekim čudom i razvijaju 
izvjesne mogućnosti toga čuda; ovdje kon kr etno čuda umnažanja kruhova. 

Zbog njegovog euharistijskog značenja, ovo je jedan od najspornijih dijelova ovog evanđelja. 
Izaziva mnogo kritičkih problema; rasprave o njima mogu se vidjeti u stručnim tumačenjima. 

Kao što sinoptici nemaju nikakve euharistijsike aluzije u vezi s umnažanjem kruhova, tako Iv 
ne govori o ustanovi Euharistije na posljednjoj večeri. Teško je ne vidjeti neku vezu između ove dvije 
činjenice: Ivanov euharistijski govor igra donekle ulogu sinoptičke pripovijesti o zadnjoj večeri. Ili, u 
najmanju ruku, nauk o Euharistiji ovoga govora jest kao neka priprava za ono što će se dogoditi na 
posljednjoj večeri. Stvarno, bez ove priprave misterij onog Četvrtka bio bi apostolima potpuno 
nerazumljiv. 

Sve nas to potvrđuje u mišljenju, da euharistijski govor u današnjem obliku nije govornički 
nastup izgovoren u jednom mahu, u jednom te istom. 


321 Vidjeli smo prije tekstualni i topografski problem ovog r. 23. 

322 Tekst kaže »en svnagoge«, bez člana, što neki prevode »u skupu«, a to znači isto što i »javno«: 
Isus bi dao te izjave javno (usp. Iv 18,20), u Kafarnaumu, ne nužno u sinagogi. — Premda je, strogo 
govoreći, takav prijevod moguć, nema nikakvog razloga da ga ovdje prihvatimo. Izraz jednostavno 
znači »u sinagogi«: za vrijeme sinagogalne službe, ne na ulici. 

323 Schnackenburg misli, da Isus upotrebljava sinagogu kao školu, kao središte za naučavanje, a ne 
kao mjesto gdje se zajednica skuplja na bogoštovlje. Isus četvrtog evanđelja navodno se izdvojio iz 
židovskog bogoštovlja (usp. 2,13—22; 4,2,1 ss.) i služio se sinagogama i jeruzalemskim hramom da 
izloži svoj nauk (7,14.28; 8,20; usp. 18,20) (II, 109, kom. Iv 6,59). — Iz navedenih tekstova nije 
nužno izvući taj zaključak. 

povijesnom kontekstu, nego književna »kompozicija« (slična onoj kojom su i kod sinoptika 
sačinjeni Isusovi »govori«), sastavljena od raznih Isusovih izreka o tom istom predmetu, izrečenih u 
različitim prilikama, a čiji prvotni kontekst je nepoznat. Budući da se radi o tako važnom predmetu, 
prirodno je misliti da se Isus više puta navraćao na tu temu, tako da je na posljednjoj večeri mogao 
postupiti onako kako je postupio, a da ništa ne tumači. Ovom zgodom, obraća se svima općenito, ali 
je vjerojatno daje u drugim prilikama govorio o toj stvari i u intimnosti svoje skupine. 

Međutim, posao redaktora bio je tako dobro obavljen, da govor danas predstavlja zavidno 
tematsko i književno jedinstvo. 

Prema sadašnjem obliku i sadržajnu, govor se može razdijeliti na dva velika dijela, premda 
usko povezana: prvi dio (rr. 26—50) radi o kruhu života a to je sam Krist, koji daje život onima koji 
u njega vjeruju; drugi dio (rr. 51—58) sadrži obećanje Euharistije, da će Isus dati svoje tijelo i svoju 
krv, da oni koji ga jedu imaju vječni život... 

Govor se, po Iv običaju, razvija u obliku raspre sa »Židovima«; zgodno sredstvo da se ponovno 
ustvrdi, bolje istumači, razvije i produbi ono što se prije reklo. 

Ovdje se, još manje nego kod sinoptika, ne može misliti da su izrazi koje danas posjedujemo 
same izvorne Isusove riječi. To bi značilo tražiti previše; mnogo je vremena proteklo između časa 
kad su bili izgovoreni i kad su napisani u evanđelju. Kateheza nam je vjerno sačuvala njihov smisao i 
Isusovu misao, koja je ovdje i zr ažena govorom i stilom svojstvenim Iv. 

Kao stalna pozadina govora stoji čudo umnažanja kruhova. Nema sumnje da je ovom prilikom 
bilo izgovoreno ono što je najhitnije u tom govoru. 

Prema r. 59, ovaj je govor izrečen u Kafarnaumu, u sinagogi, to jest za vrijeme subotnje službe. 
Uistinu, ova je tema vrlo malo prikladna za homiliju u sinagogi. Ali, poznato je da je Isus znao vrlo 
dobro iskoristiti čitanja Sv. pisma i druge okolnosti (npr. prisutnost mnogih osoba koje su 
prisustvovale čudu umnažanja kruhova), da sačini neki nagovor koji ga je zanimao u nekom 
određenom času. 

U svakom slučaju, ostaje otvorena sumnja da li se sve odvilo u sinagogi. Literarno, govor se 
započinje (r. 26) kao odgovor na pitanje postavljeno na mjestu sastanka, negdje blizu Kafamauma. 
Prema tome, nema govora o sinagogi. Međutim, vjerovatno se radi baš o umjetnom literarnom 
postupku, da se uvede tema. Isus je mogao izgovoriti i ovaj prvi dio u sinagogi, iskorišćujući 
okolnost da su tu bili prisutni mnogi od onih koji su jeli onaj čudesni kruh. 

Moglo bi se isto tako umovati o prividnoj promjeni slušateljstva, kao dokazu protiv jedinstva 
govora. U rr. 26—40, Isusovi sugovornici su oni, koji su bili prisutni kod umnažanja kruhova, dok se 
počevši od r. 41 već pojavljuju »Židovi«. Ali, u stvari, slušateljstvo je trajno isto, jer ovi Židovi 
prosvjeduju zbog nečega što je bilo rečeno prethodnim sugovornicima (r. 33); jedina novost je u 
tome, što u datom času ulaze na pozornicu oni od prisutnih koji su »Židovi«, Isusovi neprijatelji; 
kako rekosmo, redakcija je tako dobro izvršena da se šavovi skoro ne zapažaju. 

Zamišljamo, dakle, kafarnaumsku sinagogu punu svijeta još uvijek pod utiskom skorašnjeg 
čuda umnažanja kruhova. Mnogi su iz Kafarnauma bili prisutni na onom mjestu, jeli su čudesni kruh 
do sitosti, i sada se nalaze ovdje očekujući možda štogod slično. Isus zapaža na licima to iščekivanje i 
odmah ocjenjuje položaj. Oni ga traže jedino iz materijalnog interesa. Sto su oni cijenili u čudu s 
kruhovima, to je da su dobili hranu badava i bez 

ikakvog napora, ali nisu vidjeli u njemu značaj »znaka«; njima čudo nije ništa reklo kao znak 
božanske moći koja počiva u Isusu i koja ga preporučuje kao Mesiju poslanog od Boga. Materijalni 
kruh kojega su jeli nešto je što nestaje, što ne hrani zauvijek, što nije nikakav ideal; idealna bi bila 
hrana koja traje do vječnog života (života nepodvrgnutog ljudskoj vremenitosti), i treba se truditi da 
se postigne takav kruh. To je kruh što ga Isus, Mesija (Sin čovječji), donosi na svijet. 324 

Po sebi, to je nešto što pripada Bogu, ali to i Isus može učiniti, jer ga je Otac, Bog, označio 
svojim »pečatom«, predavši mu svoja svojstva i svoje moći, što su i oni mogli ustanoviti u čudu s 
kruhovima: onima koji posjeduju potrebno raspoloženje, ovi čudesni čini najbolje su svjedočanstvo 
njegovog mesijanskog poslanja (usp. 5,36). 325 Tako nema nikakve protivurječnosti s onim što se 
poslije kaže, da je Otac onaj koji daje pravi nebeski kruh (r. 32): radi to Otac, ali preko Isusa. U 
stvari, taj kruh vječnog života jest sam Isus (usp. rr. 41,48,51), svojom riječju i svojim djelom, koji se 
daje 326 svima koji su spremni da vjeruju u njega. 

Isus, dakle, nuka svoje slušatelje da se trude da postignu ovaj kruh koji donosi vječni život. Ali, 
u čemu se sastoji taj napor, što moraju činiti? Sigurno je da Bog mora stavljati svoje uvjete: kakva su 
to onda ta »djela Božja«, ono što Bog hoće, što zahtijeva u tom pogledu? 

Isus im daje do znanja da postoji samo jedno »djelo Božje«, jedina stvar što je Bog zahtijeva u 
ovom slučaju, jest da vjeruju u njegovog izaslanika. Vjera u Isusa. 

Vjera u Isusa? To znači tražiti previše. Ako on za sebe zahtijeva tu stvar, morao bi to opravdati 
nekim stvarno izvanrednim činom, nekim čudom za koje bi bilo jasno da uistinu dolazi iz neba, bez 
ikakve mogućnosti sumnje (usp. Mt 16,1; Mk 8,11). Neka ne misli, daje za to dovoljno ono čudo s 
kruhovima. Tko jamči da je uistinu bilo čudo? U svakom slučaju, bio je to obični kruh i poslužio je 
samo za jedan put. Neisporedivo je veće bilo Mojsijevo čudo u pustinji, jer je mana bila stvarno 
»nebeski kruh« i hranila je kroz duge godine cijeli jedan narod (usp. Izl 16,4; Ps 78,24; Neh 9,15). 
Neka ponovi, dakle, ovo čudo iz pustinje, ako misli da je novi Mesija. 

Ovdje, kao i u drugim slučajevima, pokazuje se veliko razilaženje u pojmu vjere između 
Židova i Isusa. Židovima je vjera uvjetovana velikim čudesima; Isus je, naprotiv, smatra uvjetom da 
se čudo shvati i prihvati kao djelo Božje. 

Govoreći o mani (r. 31), Isusovi sugovornici ne spominju Mojsija, ali je očito da misle na njega 
kao čudotvorca. Isus sada stavlja svaku stvar na svoje mjesto. Mana je bila »nebeski kruh« jedino u 
prostornom smislu (silazila je odozgor), ali nije bila »istinski«, autentični kruh, jer nije rješavala 
zauvijek problem glada i života. Jedini istinski nebeski kruh jest »kruh 


324 O ovom mesijanskom naslovu usp. dugu raspravu u Schnackenburgovom komentaru (I, 
448—461); Sabourin, o. c, 219—231; s posebnim obzirom na židovsku književnost Geza 
Vermes. Jesus the Jew (navodim prema španjolskom prijevodu, Barcelona 1979, 171— 
202 ). 

325 Drugi više vole tumačiti »pečat« r. 27. posebno o Dubu Božjem, koji je sišao na Isusa u 
času krštenja (Mt 3,16), što bi se slagalo s kršćanskom terminologijom (i teologijom) 
krštenja, prema kojoj smo »zapečaćeni« Duhom Svetim Božjim; usp. Ef 1,13; 2 Ko,r 1,22. 
Međutim, i tako bi uvijete ostali na istoj stvari, ukoliko Isus čini čudesa upravo snagom 
ovoga Duha Božjeg (usp. Mt 12,28). 

326 Glagol »dati« u r. 27 čitamo u sadašnjem vremenu; buduće vrijeme, premda češće dolazi 
u starim kodeksima, vjerojatno nije izvorno, nego tumači »kruh« u smislu euharistije, koja 
se iz povijesne sadašnjosti nužno obećava kao buduća stvarnost... 

Božji«, jest onaj što silazi s neba (što silazi od Boga, poslat od Boga) i daje život cijelom 
svijetu. Prema tome, Mojsije nije dao narodu nebeski kruh, što ga samo Otac može dati i sada ga 
daje. 

Izlazi, dakle, da je autentični nebeski kruh Isusova osoba, ali izraženo u slici i ne posve jasno. 
Riječ »kruh« podsjeća previše na materijalni život. Sugovornici je stvarno razumiju o fizičkoj hrani. 
Izgled na kruh predstavljao bi napast pa bi on, u poredbi s manom, morao biti puno bolji nego onaj 
bljutavi kruh u pustinji. I kako je taj kruh vječan, bio bi zauvijek i to na lak način, riješen ekonomski 
problem naroda. Neka im dadne zauvijek toga kruha! 

Isus im sada daje do znanja da nisu dobro razumjeli njegove riječi. On ne govori o 
materijalnom kruhu, nego o duhovnom kruhu, koji je on sam/ On je »kruh života«, jer daje život. 
Život se uzdržava jelom i pićem, čime se zadovoljava glad i žeđ. To se postizava »dolazeći« k njemu, 
vjerujući u njega: “ onaj koji vjeruje u njega, riješio je svoj problem gladi i žeđi, jer se uključuje u 
neiscrpivu struju njegova vlastitog života. 

Međutim, ovdje se ispunjava nešto što je Isus već bio napomenuo (r. 26): prisutni su vidjeli 
čudo s kruhom, ali i dalje ne vjeruju To se događa zato što su vidjeli samo materijalnu stranu čuda, a 
da nisu ušli u njegovu simbolika. Vjera je složena stvarnost, koja se sastoji od jednog božanskog 
(milost) i jedinog ljudskog (suradnja s milošću) elementa. Kad se u nekom pojedincu ujedine ova dva 
čimbenika, ostvaruje se ono što Isus naziva da ga Otac »daje« njemu. Takav onda »dolazi« Isusu, 
to jest vjeruje u njega. I onoga koji na taj način »dođe« Isusu po vjeri, on ne može odbaciti, jer se 
njegova volja bitno podudara s voljom Oca, koji gaje poslao; a volja Oca jest da se ne izgubi nijedan 
od onih koje mu je on »dao«, nego da ih on uskrisi na koncu vremena. 

Volja je Očeva da svaki onaj koji stvarno »vidi« Sina kao Sina — što je jedino moguće 
vjerujući u njega — ima vječni život, koji će imati svoj slavni svršetak (zahvaljujući Isusu) u 
eshatološkom uskrsnuću. 

Ovdje izlaze na pozornicu napose oni koji najmanje vjeruju, »Židovi«. Ono što ih je najviše 
sablaznilo jest Isusova tvrdnja (rr. 33 i 35) da je on kruh života koji je sišao s neba. Prisvaja, dakle, 
sebi da je on neko nebesko božanstvo? Počinju mrmljati (kao što su njihovi očevi mrmljali u pustinji 
protiv Boga i protiv Mojsija): obično je lažno hvalisanje to što on kaže da je sišao s neba, jer se zna 
da je on Isus, sin Josipov. Zar je Kafarnaum tako daleko od Nazareta da mnoge osobe nisu mogle 
poznavati njegova oca i majku? Odakle mu sada to o nebu? 

Isus im odgovara da nemaju prava mrmljati, jer je samo njihova krivnja što ne vjeruju u njega i 
što misle na tako materijalistički način. Istina je da nitko ne može »doći« Isusu, to jest vjerovati u 
njega, ako ga Otac ne »privuče«: vjera se ne može zamisliti bez inicijative Božje milosti. Ali Otac 
»privlači« sve, on nikome ne niječe svoje milosti, nikoga ne diskriminira, u 


327 O izrazu »Ja sam« u četvrtom evanđelju vidi raspravu u Schnackenburgovom 
komentaru, II, 73—85. 

328 Vidi u r. 35 paralelizam između »doći k njemu« i »vjerovati u njega«. 

329 Pojam »biti dat« od Boga je složen: sastoji se od Božje milosti i od njezinog 
usvajanja sa strane čovjeka; naziv (»biti dat«) dolazi od božanskog elementa, koji je 
glavini. Prema tome, ovaj pojam nije isto što i biti »privučen« od Oca (6,44), što se 
odnosi jedino na božanski elemenat; usp. našu Critica »determinismi« joannei, 
134—138. 

330 R. 42 mogao bi sugerirati, daje toga časa Josip još uvijek bio živ. Drugom 
zgodom smo vidjeli da bi prema nekim drugim znakovima bio umro nekoliko 
mjeseci prije. Nema ništa sigurnog u toj stvari. 

skladu s onim što je napisao neki prorok (Iz 54,13), da će u mesijanska vremena svi ljudi biti 
»učenici« Božji... Ali samo to nije dovoljno: potrebna je čovjekova suradnja, potrebno je »čuti« Oca i 
»primiti njegov nauk« što ga on sada daje po Isusu. Onaj koji tako surađuje s milošću Božjom, 
sigurno »dolazi« Isusu po vjeri. 331 

Ali neka ne razumiju ove riječi u grubo materijalističkom smislu, kao da bi Bog bio neki rabin 
opkoljen djecom u sinagogi. Otac ne uči sam izravno, nego pomoću svog Sina, jedinog koji je vidio 
Oca, jer je od vječnosti kod njega, jedinog koji poznaje sve njegove tajne i sad ih otkriva ljudima 
(usp. Iv 1,18). Isus posjeduje sve osnove da mu se vjeruje. I tako je istina da onaj koji vjeruje 
posjeduje vječni život, jer učestvuje u vječnom životu Oca, objavljenom u Sinu. 

Kao u nekoj vrsti (rekapitulacije, Isus ponavlja ono što je svečano ustvrdio: daje »kruh života« 
jer daje život; i može to učiniti jer je »živi« (r. 51); to je kruh različit od mane, koja, iako je bila 
nadnaravnog porijekla, nije činila ljude besmrtnima; ovaj, naprotiv, jest kruh koji silazi s neba, 
izravno od Boga, jer se radi o samom utjelovljenom Sinu Božjem, da svi oni koji ga »jedu« po vjeri, 
više ne umiru, nego da vječno žive ... 

Obično se misli da poslije r. 51c počinje novi odsjek govora, koji sadrži obećanje Euharistije: 
»Kruh koji ću ja dati jest moje tijelo za život svijeta«. 

I redovito se misli da je ovaj dio bio izgovoren drugom prilikom, možda bliže posljednjoj 
večeri. 

Sigurno, način promatranja je različit. Ima novih razvijanja. Govor je djelomično nov a 
djelomično već upotrebljavan u prvom dijelu, ali i već poznati i z razi obojeni su novim značenjem i 
tonovima. 

Dosada, kruh života koji je sašao s neba, bio je sam Isus. Onaj koji ga »daje« jest Otac (r. 32). 
Može se »jesti« metaforički, vjerujući u njega (rr. 50 i 51b). 

Sada, govor je drukčiji. »Kruh« nije više njegova osoba, nego njegovo »tijelo«, to jest njegova 
smrtna ljudska stvarnost, jednaka našoj (usp. Iv 1,14). Onaj koji ga daje nije Otac, nego Isus. Ali, on 
će ga dati u budućnosti; još to ne čini. Bitno je zapaziti, da se radi o »tijelu koje će koristiti životu 
svijeta«, to jest o tijelu koje se predaje kao žrtva, da cijeli svijet može imati život. Stvarno bi bilo 
teško ne vidjeti ovdje već izrečeno ono što će izraziti euharistijska formula na posljednjoj večeri (1 
Kor 11,24; Lik 22,19). Ovdje se doslovno govori o »mesu« (sigurno izvomije), što je sinonim 
»tijela« u ustanovi Euharistije. Naviješta se, dakle, već sada žrtveni i univerzalno otkupiteljski značaj 
Euharistije. 

Budući da je njegovo »tijelo« kruh, hrana, on će dati da ga jedu, ali se više ne radi o 
metaforičkom, nego o sasvim stvarnom jedenju. Židovi ga zbilja tako i razumiju, samo što ne mogu 
zamisliti nešto drugo osim Isusova fizičkog tijela. Osim što je to za njih silna sablazan, počinju 
sumnjati i o zdravoj pameti čovjeka koji može reći takve stvari. Međutim, Isus ne ublažava svoju 
tvrdnju, nego je ponavlja na još siroviji način, koji može još više pojačati kanibalistički utisak kod 
njegovih slušatelja, spominjući odijeljeno tijelo i krv. Izraz »tijelo i krv« označuje cijelu ljudsku 
narav pa Isus želi reći da se jedenje odnosi na cijelu njegovu čovječnost. Ali, spomen krvi učinio je 
cijelu ovu stvar još odvratnijom, jer je, budući da su u krvi gledali životni princip svakog živog bića, 
Židovima bilo strogo zabranjeno jesti krv bilo koje životinje (Lev 17,10—14). Isus, bez sumnje, 
poznaje taj mentalitet i 


331 O rr. 44—45) (pojam »privlačenja« itd.) usp. našu Critica »determinismi« joannei, 124—129. 

zna kako moraju u svojoj unutrašnjosti reagirati njegovi slušatelji, ali ipak namjerno uporno 
stoji na tome, da, ako netko ne jede njegovog tijela i ne pije njegove krvi, ne može imati života. Bez 
ove hrane nije moguć božanski život u čovjeku, kao što materijalni život nije moguć bez materijalne 
hrane. Naprotiv, onaj koji jede njega, ima vječni život; već od ovog časa kad jede, posjeduje život 
koji ima sve značajke vječnog Božjeg života, i kojeg će sam Isus ovjenčati u eshatologiji uskrsnućem 
tijela. 

Prema tome, govor ovdje nije figurativan, nego stvaran; jesti je jesti, piti je piti; jer je tijelo 
Kristovo prava hrana a njegova krv pravo je piće. Odatle i pojava potpunog prožimanja. Onaj koji ga 
euharistijski jede, ostaje u Kristu i Krist u njemu: među njima se stvara tako usko jedinstvo, skoro 
stapanje, kao što se dešava s materijalnom hramom i tijelom koje ju usvaja. To je zato što onaj koji 
ga jede, crpi njegov vlastiti život i počinje živjeti njegovim životom, životom Sina, koji je opet život 
Očev, što ga je Sin primio. Tako se zatvara životni krug, koji izvire u Ocu, prolazi kroz Sina i 
nastanjuje se u čovjekovom srcu. 

R. 53 ponavlja rečeno u rr. 48—50, samo ovaj puta s euharistijskog gledišta stvarnog 
»jedenja«. 332 


33) UČINCI GOVORA 
(TRAVANJ G. 29) 

Iv 6,60—71 

U ovom ulomku pravi se razlika između »učenika« i »dvanaestorice« (rr. 67 i 70: jedini put kad 
se ovo ime upotrebljava kod Iv); oni prvi, to su učenici u širem smislu (sljedbenici, simpatizeri, 
privrženici). 

Učinci govora različiti su u ovim dvjema spomenutim skupinama: kod jednih su kobni, 
drugima služe da potvrde svoju vjeru. U skladu s ovim različitim reakcijama, cijeli ulomak dijeli se 
na dva dijela: rr. 60—66 (reakcija učenika) i rr. 67—71 (reakcija Dvanaestorice). 

Nije nužno pretpostaviti da su se ovi rezultati vidjeli odmah istog dana kad je izrečen govor. 
Naprotiv, trebalo bi pretpostaviti, kao što se redovito dešava kad čovjek pretrpi udarce kao što je 
ovaj, neko vrijeme unutarnjeg preudešavanja, dok se opet ne dođe do novog određenog stava. Ono 
što je jasno iz teksta i iz konteksta jest da se ova promjena događa na osnovi ovog govora i čuda s 
kruhovima. 

Već prije (r. 41), evanđelist je ispripovijedio reakciju masa, koje su u nevjerovanju predstavljali 
»Židovi«. Upravo zbog toga, Isusove riječi koje se učenicima čine »tvrde« (r. 60), nisu jedino riječi 
euharistijskog govora u strogom smislu (drugi dio), nego cijelog govora: i u prvom dijelu (govor o 
kruhu života) nalazi se ne manje sablažnjivih tvrdnja. 

Sada, dakle, poslije reakcije masa, opisuje se reakcija »učenika«, isto tako negativna kao i prva. 
»Mnogi« od njih ostali su sablažnjeni. Isus je rekao nekoliko stvari koje obično ljudsko uho ne može 
slušati. To su neprobavljive stvari. Tako ne govori normalan svijet... Ali oni samo »mrmljaju« (kao 
»Židovi« u r. 41), govore nerazumljivo u skupinama koje isto misle, da izbjegnu polemike s onima 
koji ne misle jednako i da Isus ne dozna. Ali Isus već zna za njihovo mrmljanje, »u sebi«, to jest 
iznutra, iz one božanske unutrašnjosti, koja sve zna. I prigovara to onim nezadovoljnim 


332 O povijesti tumačenja ovog govora vidi Schnackenburg, II, 109—113. 

skupinama. To ih sablažnjuje? Samo ovo što je ovdje rekao u stanju je da im spriječi vjeru? A 
što bi bilo kad bi čuli i vidjeli većih stvari? Ako oni sada, samo zbog ovih njegovih riječi, ne vjeruju 
u njegovo božansko porijeklo i poslanje, kako bi mogli vjerovati kad dođe vrijeme da ga vide pri 
njegovom povratku (uzlasku) tamo gdje je prije bio, to jest pri njegovom božanskom proslavljanju na 
nebesima, poslije puno tajanstvenijih i nevjerojatnijih stvari koje će prethoditi i pratiti ovaj 
događaj? 333 

Na stvari je da ovim učenicima koji su postali nevjerni manjka nešto bitno da ispravno 
razumiju Isusove riječi. Sve što je on rekao o kruhu života koji je sišao s neba, što je on sam, i o 
euharistijskom blagovanju njegovog tijela i krvi, pripada višem području stvarnosti, području Duha 
Božjeg, gdje i nastaje ova viša vrsta života a to je božanski život u čovjeku, što samo oživljujući Duh 
Božji može dati. Prema tomu, onaj koji se ne daje voditi Duhom Božjim, ne samo da ne posjeduje 
ovog života, nego nije sposoban ni da razumije Isusa kad govori o ovim stvarima, jer samo »tijelo« 
ovdje ništa ne koristi, sam naravni razum je nesposoban da prodre u nadnaravne stvarnosti (usp. 3,6, i 
naprotiv 14,26; 15,26). 

To je ono što se dešava učenicima: ostaju sa samim »tijelom«, ne utječu se Duhu, i, naravno, 
sablažnjuju se. To su »neki« od njih (r. 64), radije »mnogi« (rr, 60 i 66). Ali nisu svi. To znači da 
njihova nevjera nije nešto fatalno i neizbježivo, nego grešni prijestup: ne daju da kroz njih prođe Duh 
Božji, kao što drugi čine. Samo, to za Isusa ne predstavlja nikakvo iznenađenje: otkako se stvorila 
skupima njegovih privrženika, on je znao koji stvarno nisu vjerovali u njega, premda su i dalje bili u 
njegovom društvu. Naravno, to što je on znao, nije smetalo njihovoj slobodi. Isto tako, »od početka«, 
to jest od samog časa kad ga je izabrao za skupinu Dvanaestorice, Isus je znao koji će ga od njih 
izdati (r. 64). Tu je upravo najveći misterij Jude: da ga Isus poziva znajući sve to ... A najzanimljivije 
je da se i danas ponaša posve jednako: zove, znajući da će ga mnogi izdati. Nikad se ne umara da 
dadne dobre prilike svima. Nama izjalovljena zvanja izgledaju gubitak vremena. Vidi se da Bog ne 
misli tako, barem ne u posvemašnjem smislu. Tko će ikad moći razumjeti srce Božje? 

Ali, korijen za razumijevam je ovog otpada učenika treba tražiti u samoj naravi odnosa između 
Boga i čovjeka. Ti su odnosi uistinu međusobni, pa tu Božjoj inicijativi odgovara čovjekov slobodni 
odgovor. I u ovom govoru Isus je spominjao ova dva elementa i njihovo slijevanje da se dođe do čina 
vjere. Sada na to podsjeća učenike: nitko ne može »doći« k njemu po vjeri, ako mu to nije »dato« od 
Oca (r. 65). Očito je da Isus navodi svoje riječi iz r. 44, s tom razlikom, što je onda upotrijebio glagol 
»privlačiti«, kao čin Oca, mjesto »dati«. To je dio Božje inicijative u ekonomiji milosti, ali onom 
zgodom Isus je govorio također o nužnoj ulozi čovjeka (čuti Oca, primiti njegovu nauku). 
Podsjećajući ih na prve odlomke onog dijela govora, Isus želi, da se oni sjete svega i razumiju svoj 
položaj: ono što njima manjka jest upravo »čuti« Oca, koji govori preko Sina. 

Kao konačni rezultat, mnogi od njegovih učenika povlače se i ne idu više za Isusom: prestaju 
biti učenicima. 


333 R. 62 je nedovršeno pitanje. Namjerno se stvara napetost da se pojača misao, ostavljajući 
slušatelju, da on odgovori ono što nije rečeno, ali što se daje naslutiti. A to što se daje slutiti, može se 
shvatiti na dva načina: ili da se očekuje veća sablazan, ili više razumijevanja, koje bi isključilo 
sablazan. Protivno mnogim tumačima, mi se priklanjamo prvom rješenju, koje nam se čini 
naravnijim, budući se radi o osobama koje više ne vjeruju. 

Najprije mase, sada i njegovi bližnji. Raskid. Isus postepeno ostaje sam. Kako rekosmo, ovi 
dani znače neki vrhunac. S ovim se završava jedno razdoblje javnog djelovanja s vrlo osebujnim 
značajkama, kojih više nećemo vidjeti sve do posljednje sedmice njegovog života. 

Euharistijski je govor prikazan kao izravni uzrok ovog odstupanja masa. Povijesna je istina 
sigurno puno zamršenija. Ovaj je govor bio samo posljednja kapljica, koja je prepunila čašu. Što 
mase konačno ostavljaju Isusa, plod je razočaranja koje se stvaralo izdaleka. Isus nije nikad jasno 
govorio o sebi kao Mesiji. Uvijek se izmicao kad se radilo o tom predmetu. Zabranjivao je da se 
govori o bilo kakvoj stvari koja bi u puku mogla podgrijavati takav utisak. Ali, mase su ipak stavljale 
svoje nade u njega. Onog dana kad je umnožio kruhove primorali su ga da se izjasni. On se izjasnio 
bježeći. To je bilo konačno razočaranje. Pravi razlog ostavljanja masa treba tražiti a ovom konačnom 
uvjerenju, stvorenom upravo ovog povijesnog trenutka, da se s ovim čovjekom ne može računati u 
pitanju narodne oslobodilačke revolucije. Govor u Kafamaumu samo je potvrdio ovo uvjerenje: 
ovako besmislene tvrdnje mogu doći samo od čovjeka koji se previše ne odlikuje zdravom pameću ... 

Sada se napokon Isus obraća Dvanaestorici: možda i vi želite otići? Možda je ovo najbolnije 
pitanje što ga je ikad uputio ovoj skupini svojih najbližih. Ne znači da je Isus očekivao upravo 
negativan odgovor, ali pitanje je svakako bilo opravdano: sigurno ga Isus ne bi bio postavio, da među 
njima nije bilo sumnje i kolebanja. Osim toga, jedan je od njih već izgubio vjeru. Ovo je, dakle, čas 
da se ispitaju do dna. Nalazili su se na raskršću, kad je bilo potrebno stvoriti sebi novu odluku. Bolni 
ali nužni poziv na odluku. Biti učenik, pitanje je slobode. Ako žele otići, mogu to mirno učiniti, on ih 
neće zadržavati, a onda će započeti iznova ... 

Petar odgovara u ime svih; vidi se da se on smatra i da ga drugi priznaju za prvaka skupine. 
Ovih dana općeg raspadanja, a opažajući neku nesigurnost i među njima samima, Petar je vjerojatno 
napravio oprezno ispitivanje u svojoj skupini. Svi su općenito mislili (tko zna što mu je rekao Juda!), 
da se treba držati čvrsto, da treba vjerovati u Učitelja, da treba nastaviti s njime. Petar je to saopćio 
Isusu riječima koje nisu dopuštale nikakve sumnje. Oni ga neće ostaviti, oni neće nikamo otići. On je 
jedini koji je donio svijetu riječ Božju, jedini koji posjeduje tu objavu Božju, koja je u stanju da u 
čovjeka ulije vječni život Božji. Nasuprot nevjere drugih, oni su mu vjerovali i nadalje vjeruju, a 
imali su dovoljno iskustva daje on »svetac Božji«: svetac, jer gaje »posvetio« Otac (10,36), koji je 
beskrajno svet. Prema tome, on je iznimno biće, izvan kategorije običnog čovjeka, netko tko 
posjeduje oznake Božje. 334 

Bez sumnje, Petrova ispovijest bila je utješna za Isusa. Ali, postoji još uvijek neka strašna 
sjena. Opće rasulo odrazilo se i u njegovog maloj i 


334 O naslovu »Svetac Božji« usp. Sabourin, o. c, 68—69. — Mnogi misle da Petrova ispovijest u r. 
69 izražava isto što i ispovijest u Cezareji Filipovoj (Mt 16,13—19): da se u biti izražava ista stvar u 
oba slučaja. Da je to još jedan »duplikat« više... Moderni pisci naginju umnažanju duplikata. Nekad 
ih maramo pripustiti. Ali to nije uvijek potrebno; takav je i naš slučaj. »Svetac Božji« nije stvarno 
mesijanski naslov. To je do te mjere istina, da neki rukopisi imaju ovdje »Krist, Sin Boga živoga«, 
potpuno isto kao i naslov u Mt 16,16, s namjerom da našem tekstu dadnu smisao ispovijesti u 
Cezareji. Osim toga, ispovijest u Cezareji sadrži nekoliko tvrdnja koje se ovdje ni izdaleka ne naziru. 
Na koncu, konteksti su u oba slučaja vrlo različiti, ali tako prirodni u jadnom i drugom slučaju, daje 
nemoguće zamisliti da se uzimaju kao jedina te ista stvar ili daje pisac samo literarno preudesio isti 
događaj. 

izabranoj skupini. Ima za njih vijest, koja će ih neugodno iznenaditi: jedan od njih bit će njegov 
izdajica. Jedan od njih već je sada »izli duh«, sredstvo Onog istog neprijatelja koji gaje napastovao u 
pustinji i koji nije priznao poraza, nego će se u drugom času poslužiti Judom za konačni napad (Iv 
13,2.27). Evanđelist bilježi da je Isus mislio na Judu, sina Simuna Iskariotskog, »jednog od 
Dvanaestorice«, jednog od ove povlaštene skupine, što njegov zločin čini još gadnijim i vrednijim 
prezira; a radi se o čovjeku kojega je Isus izričito izabrao kao i sve druge (r. 70), što je strahovita 
opomena da se ne pouzdavaju isključivo u Isusov poziv ... 

Ne spominje se, niti se daje naslutiti neka motivacija Judine izdaje; i to je stvar koju će 
evanđelja ostaviti obavijenu tajnom. Međutim, značajna je činjenica da se ova vijest donosi unaprijed 
ovog povijesnog časa (premda je to Isus znao od samog početka, r. 64): znači da je već u to vrijeme 
nevjerni apostol bio prešao od ljubavi na mržnju. Ako se ima u vidu opći kontekst otpada masa, ne bi 
bilo neispravno zaključiti da je i Juda prolazio kroz istu takvu krizu: mesijansko razočaranje, ne 
isključujući drugih razloga. Ovog časa, Juda je, u okviru male skupine apostola, predstavnik onog 
općenitog razočaranja masa s obzirom na mesijanske nade koje su se stavljale u Isusa... 

IV. KRATKI POHOD JERUZALEMU 
1) ISUS U JERUZALEMU 
(KONAC SVIBNJA G. 29) 

Iv 5,1 

Drugu Pashu javnog djelovanja (Iv 6,4) Isus je vjerojatno proveo u Galileji; barem se ne govori 
o nekom njegovom putu u Jeruzalem tom zgodom. Ali nešto kasnije, Isus se nalazi u Jeruzalemu 
prigodom neke svetkovine (Iv 5,1), prekinuvši tako dugu galilejsku misiju novim jeruzalemskim 
iskustvom, koje nije bilo nimalo pobudno. 

Protivno svom običaju, ovaj put kad spominje svetkovinu Iv ne kaže o kojoj se svetkovini radi. 
Najsigurnije je da se radi o Pedeset dana godine 29. 

Drugom smo zgodom vidjeli, da redoslijed 4—7. poglavlja četvrtog evanđelja mora biti: 4— 

oo c 

6—5—7 Vidjeli smo također, da »svetkovinu« 5,1 treba čitati bez člana; da ona prema tome nije 
Pasha. U redoslijedu Iv što smo ga prihvatili, ova svetkovina vrlo dobro može biti Pedeset dana. Tako 
se dobiva točan kronološki slijed triju velikih židovskih svetkovina i u isto vrijeme uvjerljivo 
uokvirenje Isusova javnog života: 

— 2,13 (prva Pasha); 

— 6,4 (druga Pasha); 

— 5,1 (Pedeset dama druge godine); 

— 7,2 (Sjenice druge godine); 

— 11,55; 12,1; 13,1 (treća i zadnja Pasha). 

U skladu s rečenim, po našoj kronologiji, nalazimo se pri koncu svibnja g. 29. 

2) ČUDO KOD RIBNJAKA BETHESDE 
(KONAC SVIBNJA G. 29) 

Iv 5,2—9a 

Kronologija: subota, za vrijeme ovog kratkog Isusovog boravka u Jeruteailemu prigodom 
svetkovine Pedeset dana. 

Zamršenije je pitanje topogirafije, jer predaja teksta nije jednodušna. Prema najvjerojatnijem 
čitanju, čudo bi se dogodilo kod nekog ribnjaka ili kupališta »blizu Rrofoatike«, tj. »Ovčijih vrata«. 
Riječ »vrata« (gr. »pyle«) ne nalazi se u tekstu, ali se podrazumijeva. »Probatika« znači »Ovčija 
vrata«, koja se spominju u Neh 3,1.32; 12,39; otvarala stu se na sjevernim zidinama 


335 O tom problemu vidi također Sctinackenburg, II, 34—29. 

Jeruzalema, blizu hramskog predjela; vjerojatno su dobila to ime zato što se kroz njih provodilo 
blago određeno za bogoštovlje. 336 

Ni ime ribnjaka nije došlo do nas jednodušno: Bethzatha, Bethasda, Bethsaida, Belzetha... 
Najbolje su zastupani u kodeksima su Bethzatha i Bethesda. Prvo ime (Bethzatha = kuća maslina = 
maslinjak) odgovara onoj sjevernoj četvrti Jeruzalema, gdje se nalazio ribnjak. Nama se više sviđa 
ime Bethesda, jer vjerojatnije reproducira, u grčkom obliku, ime Beth Ešdatajin (»kuća od dva 
ribnjaka«), što je — oslanjajući se na jedan kumranski dokumenat — vrlo vjerojatno aramejsko (naš 
tekst kaže »hebrejsko«) ime ovog ribnjaka. 

Kaže se, da je ribnjak imao »pet trijemova«. To je bio kamen smutnje za racionalističku kritiku, 
sve dok u prošlom stoljeću nije bio otkriven, uz današnju crkvu Svete Ane, to jest na mjestu koje 
topografski točno odgovara, glavni dvostruki bazen, razdijeljen na dva ribnjaka širokim zidom (kako 
dobro mu stoji ime Bethesda = Beth Eadatajin = Kuća od dva ribnjaka!). Lako zamišljamo četiri 
trijema (otvoreni prostori sa stupovima koji nose krov) na četiri strane bazena i peti na zidu koji 
razdjeljuje bazen. Izgleda, međutim, da najnovija iskapanja ne potvrđuju sve pojedinosti ovog 

OTO 

a; to po sebi ne odlučuje o njezinoj istinitosti. 

308 


kazivanj 

338 


336 O jeruzalemskim vratima, koja još uvijek postaje, usp. Jean Roger i Jacques Potin, Les portes de 
Jeruscilem, u Le Monde de la Bible 1 (1977) 12—19; o starim gradskim zidinama usp. nav. mj., 20—35 
(Piarre Banoit, Les remparts de Jeruscilem); oba članka obiluju fotografijama. — Neki autori misle daje 
umetak »blizu Probatike (Ovčjih vrata)« kasnije tumačenje nekog pisara, koji je tako želio pobliže označiti 
mjesto gdje se nailazi ribnjak, i daje, prema tome, izvorno čitanje ono kraće: »Postoji u Jeruzalemu ribnjak, 
koji se hebrejski zove...«; usp. Boismard i Lamouille, o. c, 152. — Treba znati, da se i duže čitanje (s 
umetkom) može drukčije prevesti: »Postaji u Jeruzalemu, blizu Ovčjeg ribnjaka, (i ribnjak) koji se hebrejski 
zove...«. U tom slučaju, postojala bi dva bazena, jadan koji se zvao Probatika (Ovčji) i drugi..., gdje se 
događa čudo. Neki tumači više vole čitati tekst na ovaj način. 

337 Usp. Boismard i Lamouille, o. c, 152 i 161. 

338 Poznato je da arheologija znači vrijednu pomoć egzegezi, jer je u stanju osvijetliti podatke nekog teksta, 
ali se ona ni u kojem slučaju ne može smatrati nepobitnim dokazom ni za ni protiv; mnogo se puta, jedan te 
isti arheološki podatak tumači na razine načine; nova iskapanja donose nova iznenađenja..., itd. Književna 
svjedočanstva posjeduju nezavisnu vrijednost i vlastite kriterije, kojima se uspostavlja njihova 
vjerodostojnost. — Sto se tiče ribnjaka Bethesda, prenosim ovdje dugu bilješku Boismarda i Lamouillea (o. 
c, 161), koja može poslužiti kao arheološka obavijest i (za one koji na temelju nje ostanu uvjereni) kao 
smjernica za razumijevanje evanđeoske pripovijesti u skladu s ovim podacima: »Bakreni svici, nađen u 
jednoj od špilja u Kumranu, otkrili su s izvjesmom vjerojatnošću aramejsko ime ovog ribnjaka: Beth 
Ešdatciin, što bi u prijevodu značilo »Kuća dvaju ribnjaka«; u grčkom, to ime postalo je Bethesda. Nalazio se 
taj ribnjak u niskom dijelu četvrti Bezatha i sjeverno od Ovčijih vrata, koja su se nalazila sjeverno od 
hramskog područja (Neh 3,1.32; 12,39). Dakle, točna je opaska, koju je unio neki pisar u tekst Iv 5,2: blizu 
(vrata) Probatike. Taj se ribnjak sastojao od dva velika sabirališta vode, djelomično iskopan u stijeni, 
trapezoidalnog oblika, koje je dijelila brana široka 6,5 m. Srednji opseg južnog ribnjaka mjerio je 55x48 m, a 
bio je dubok 14 m; sjevernije ribnjak bio isto toliko dubok, ali nešto manjeg opsega. U blizini ovih ribnjaka 
nisu našli nikakvih ostataka temelja za stupove, a ono malo komada od stupova što su otkrili iskapanjima sve 
je iz bizantskog doba. Posve je vjerojatno, da u Kristovo vrijeme ova dva ribnjaka nisu bila u upotrebi i daje 
kišnica, koja se spuštala s brežuljka Bezatha, išla u ogromno sabiralište zvano Birket Israil, nešto malo više 
na jug, i tako bliže hramu. Odmah na istok od ovih ribnjaka, arheolozi su našli niz malih kupatila, iskopanih 
u stijeni i uglavnom podzemnih, kojima je vodu davala cisterna, duboka oko 8,5 mis promjerom od 6 m. 
Ova mala kupatila pripadala su bogoštovnom postrojenju. 

I tako, na trijemovima ovog bazena uvijek je bilo mnogo bolesnika. Izričito se spominju slijepi, 
hromi i uzeti, sigurno jer su to bili najčešći slučajevi. Svi ovi bolesnici čekali su svoju zgodnu priliku 
da se izliječe, zaronivši u vodu ribnjaka iza kako bi se pokrenula. Naime, anđeo Gospodnji silazio bi 
od vremena do vremena u ribnjak i pokretao vodu. Osoba koja je imala sreću da zaroni prva u vodu 
iza kako ju je anđeo pokrenuo, ozdravljala bi od bilo koje bolesti A 

U ovoj vijesti jasno se vidi nekoliko tragova sujevjernih pučkih vjerovanja. U najmanju ruku, 
dva magična čimbenika uvjetuju ozdravljenje: pokret vode i onaj koji prvi zaroni u vodu. Daje se do 
znanja da se nije moglo ozdraviti bez ova dva uvjeta. Židovski religiozni mentalitet prenio je ovaj 
magična elemenat na Boga kao posljednji uzrok ozdravljenja. 

Vjerojatno se ispod ovog religioznog tumačenja kriju neki prirodni elementi, koji se još ne 
mogu dovoljno istumačiti. Na primjer, moglo bi se misliti na neko ozdravljujuće svojstvo vode, kao 
što je slučaj s nekim termalnim vodama; jedino što nije jasno kako bi to moglo biti u nekom ribnjaku. 
Sto se tiče pokretanja vode, nužno bi trebalo misliti na pokret pri mijenjanju vode u ribnjaku. Ako 
ovaj pokret nije dolazio od priticanja na mahove nekog izvora, u svakom slučaju morao je postojati 
neki mehanizam za izmjenu vode. 340 To da se ozdravljenje pripisivalo upravo ovom pokretu vode, 
može 


koje je bilo posvećeno Serapisu, bogu liječniku, a u to se vrijeme nalazilo izvan gradskih zidova. Porušeno 
u ratu g. 70, (kad su Rimljani zauzeli Jeruzalem), ovo bogoštovno postrojenje bilo je ponovno podignuto 
oko g. 130, kad je Jeruzalem bio obnovljen pod imenom Aelia Capitolina. Kako se može razumjeti Ivanov 
tekst u vidu ovih arheoloških našašća? Onih pat trijemova, o kojima govori Iv 5,2, bilo bi ovako 
raspoređeno: četiri, trijema oko ogromnog trapeza što su ga činila ova dva ribnjaka, i još jedan trijem na 
brani koja je dijelila sjeverni ribnjak od južnog. Mnogo bolesnika koji čekaju ljekovitu snagu vode (5,3.7), 
lako bismo razumjeli u svetištu posvećenom Sarapisu (= Asklepiju). Ali, ipak nam smeta izvjestan broj 
pojedinosti. Iv govori o trijemovima, što pretpostavlja stupove, a od njih se nije našao ni trag. Nije li pisac 
zamislio u mašti oko ovih ribnjaka i na zidu među njima stupove slične onima koji su se mogli vidjeti, na 
primjer, oko veličanstvenog asklepiona U Pergamu? On pretpostavlja da su bolesnici ozdravljali roneći u 
ribnjaku, dok je sigurno da su se ozdravljenja događala u obližnjem svetištu, koje se sastojalo od malih 
kupatila, kako smo prije vidjeli. I kako zamisliti bolesnika zaronjenog u ribnjak, koji je dubok 14 m? A što 
se tiče povremenog kretanja vode, arheološka iskapanja ne mogu ga istumačiti; ne radi li se tu o zbrci s 
ribnjakom. Siloe, koji dobiva vodu od izvora boji radi na mahove? Dobivamo utisak, da pripovijest Iv 
odgovara dvjema namjerama. S jedne strane, autor (Ivan II — B), koji vjerojatno piše u Efezu..., želi točnije 
dozvati u pamet poganska svetišta, koja su njegovi čitatelji mogli vidjeti u Maloj Aziji; odatle je da on 
spominje pet trijemova, gdje su se bolesnici skupljali, da čekaju svoje ozdravljenje. Ali, s druge strane, on 
želi demitologizirati kult bogova ozdravljenja; zato on opisuje tako da se ozdravljenja događaju ne u malim 
kupatilima poganskog svetišta, nego u ribnjaku; to što bolesnici ozdravljaju, pripisuje se milosti Božjoj, čiji 
anđeo dođe od vremena do vremena da uzburka vodu u ribnjacima«. — Tekstove kršćanske predaje vidi u 
Baldi, Enchiridion, br. 682—720. 

339 U najboljim kodeksima nema rr. 3b—4, i mnogi ih autori ne smatraju izvornim, nego misle da se radi o 
nadodatoj opasci, koja tumači r. 7; tako i Schnackenburg, I, 208; II, 131. Drugi, naprotiv, usprkos ovoj 
šutnji kodeksa, smatraju ih autentičnim, upravo zbog toga jer bi bez njih r. 7. bio posve nerazumljiv, i jer 
ima više razloga da se oni izbace nego da se nadodaju; usp. Boismard i Lamouille, o. c, 152—153. 

340 »J. Jaremias smatra mogućim da je i u Bethesdi postajao izvor koji je radio s prekidima; dokaz za to 
mogla bi biti i crvena boja vode u jedinom od ribnjaka, o čemu govori Euzebije... a poslije njega drugi 
hodočasnici. Dovodnim sistemom cijevi, pokret vode u jednom ribnjaku prenosi ge i na drugi«: 
Sehnackenburg, II, 132. 

se razumjeti ako se misli pučki, da nova voda mora biti uspješnija nego stara. Kad se neka 
osoba okupa u njoj, već prestaje biti nova i gubi snagu: tako se tumači da ozdravlja samo onaj koga 
prvog zagnjure. Prirodno je da se voda nije mogla često mijenjati, što znači da je trebalo dosta čekati 
da se dođe do zgodne prilike; tako se razumije da je u trijemovima uvijek bilo dosta bolesnika. 

Kako napomenusmo, židovsko pučko vjerovanje, koje evanđelist ovdje jednostavno bilježi, 
tumači sve to svojom vlastitom religioznom baštinom: anđeo Gospodnji silazi u ribnjak (neki kodeksi 
kažu da se kupa u njemu) 341 i pokreće vodu, tako da je na koncu konca uzrok ozdravljenja sam Bog, 
koji se služi anđelom kao sredstvom ... 

I tako u jednom od ovih trijemova ribnjaka, među množinom bolesnika, nalazio se i neki 
čovjek koji je već 38 godina bolestan. Ležao je na postelji. Sudeći po nekim pojedinostima (r. 7), 
rekli bismo, da je bio skoro posve uzet; ako mu je i ostalo nešto pokreta, bio je tako spor i mučan da 
su drugi uvijek stizali do ribnjaka prije njega. Vjerojatno je ležao tu već nekoliko dana: neke 
samilosne osobe valjda su ga dovele ovamo, s dovoljno hrane da može sačekati svoju zgodnu priliku 
i s nadom da će mu netko pomoći da se spusti u ribnjak ... 

Već prije svog razgovora s bolesnikom, Isus je znao da se već dugo vremena nalazio u takvom 
stanju; evanđelisti ne propuštaju priliku da naglase Isusovo nadnaravno znanje. Možda je jednim 
pogledom također zapazio da je ovaj bolesnik u gorem položaju nego drugi. Da otvori razgovor s 
bolesnikom, Isus mu stavlja pitanje koje izgleda smiješno u ovom trenutku i na ovom mjestu: Želiš li 
ozdraviti? Baš radi toga je ovdje! Zlo je u tome, što, otkako je došao ovamo, nije imao prilike: poslije 
dugog iščekivanja da se pokrene voda, dok se on vuče prema ribnjaku, već je neki drugi bolesnik 
boljeg fizičkog stanja došao prije njega. A on nema nikoga tko bi mu pomogao. Možda bi njegov 
sugovornik bio spreman počekati s njim slijedeću priliku? 

Ali naoko besmisleno Isusovo pitanje želilo je svratiti pozornost upravo na ono što se imalo 
dogoditi toga časa i što bolesnik nije zamišljao. Posve prirodnim tonom kaže mu da se digne, da 
uzme svoju postelju i da ide svojoj kući. Bolesnik se osjeti odjedanput zdravim, potpuno izliječenim 
tako da ode hodajući posve normalno, i uz to još noseći svoju postelju. Sve ove okolnosti podsjećaju 
na drugog uzetog, ozdravljenog u Kafamaumu (Mk 2,11—12). 

3) RASPRAVA O SUBOTI 
(KONAC SVIBNJA G. 29) 

Iv 5,9b—18 

Budući da je bolesnik bio ozdravljen subotom, to odmah izaziva oporbu »Židova«, gorljivih 
branitelja propisa o suboti i Isusovih prirodnih protivnika. Oni vide onog čovjeka kako nosi svoju 
postelju, a to je zabranjeno: subotom se moglo prenijeti bolesnog čovjeka, ali ne praznu postelju. 

Čovjek im odgovori da mu je osoba koja ga je ozdravila naredila da nosi svoju postelju. On se 
osjeća ovlaštenim na to. Izgleda mu posve normalno 


341 Pojedinost koja mnogima može izgledati neozbiljna; jedan od razloga da je neki rukopisi izbacuju 
iz teksta; usp. Boismard i Lamouille, o. c, 152—153. 

no da netko tko ima moć nad bolešću, ima također moć i nad nekom zapovijeđu zakona. 

Dakle, glavni je krivac čovjek koji ga je ovlastio da to učini. Tko bi to mogao biti? Trebalo bi 
poduzeti mjere da se ubuduće ne dogode sablazni kao ova. Ali ozdravljani čovjek nije znao o kome 
se radi, jer se Isus poslije čuda bio neprimjetno izgubio, da se ne uzbuni svijet. 

Malo kasnije, Isus sretne ozdravljenog čovjeka u hramu, kamo je bio otišao vjerojatno da se 
zahvali Bogu za ozdravljenje, i iskorištava tu priliku, kad se nalaze nasamo, da ga opomene da je 
njegovo tjelesno ozdravljenje simbol duhovnoga, simbol obraćenja: da bi odgovarao ovom novom 
stanju, on ne smije više griješiti, jer bi mu se inače moglo dogoditi štogod od bivše bolesti, naime 
pravedni sud Božji za grijehe. 342 

Čovjek sada već može obavijestiti zainteresirane tko ga je ozdravio, i žuri se da to učini, da ne 
bi stajao loše s vjerskim vlastima: u Jeruzalemu, to bi moglo biti pogibeljnije nego drugdje. S tim 
započinje stalna potjera za Isusovom osobom zbog nepoštivanja subotnog odmora. Ali, prvom 
prilikom kad se suočava sa svojim progoniteljima, Isus im istumači razloge svoga postupka. On se 
ponaša isto kao i njegov Otac. Sami su rabini govorili da Bog, premda se sedmoga dana odmara kao 
stvoritelj, stalno radi kao sudac. Isus radi isto tako: radi uvijek, bez prekida; nema subote za njegov 
odmor. 


4) VELIKI KRISTOLOŠKI GOVOR 
(KONAC SVIBNJA G. 29) 

Iv 5,19—47 

Ovaj tipično Ivanov »govor« doslovno je odgovor na ono što se reklo u r. 18: Židovi još više 
nastoje da ubiju Isusa, ne samo radi prekršaja subote, nego također, i osobito stoga, jer se čini 
jednakim Bogu, što je za njih strahovita bogohula. Isus izravno cilja na ovu drugu optužbu. 

Govor je na taj način povezan s čudom kod ribnjaka Bethesde. To ne smeta da pretpostavimo 
da su neke stvari mogle biti izrečene i u drugim kontekstima, a donesene ovdje, da se zaokruži ova 
logična »kompozicija«. 

Kao i uvijek, Isusova je misao vrlo sažeta. Prelazi nisu jasno obilježeni. Ali, ipak mislimo daje 
moguće otkriti neki nacrt koji se sastoji od uvoda, glavnine govora i zaključka. 

Uvod (r.r. 19—20) je opća izjava o bitnoj istovjetnosti između Očevog i Sinovljevog 
djelovanja. 

U glavnom dijelu govora (rr. 21—40) razlikuju se dva velika dijela. 

Prvi dio (rr. 21—30) razvija temu jedinstva između Oca i Sina nekim posebnim djelovanjima, 
kao što su dati život i suditi. 


342 Obično se ove Isusove riječi tumače u ovom smislu. Međutim zbog njihovog donekle 
dvosmislenog oblika, onaj ih je čovjek mogao i drukčije razumjeti. Prema staroj biblijskog nauci, 
nesreće koje čovjek pati u sadašnjosti posljedica su njegovih vlastitih grijeha ili grijeha njegovih 
otaca, i kazna Božja za njegove ili za očinske grijehe. Ta se nauka mijenjala i ispravljala kroz 
vjekove (naročito kad proroka), ali uprkos tame uporno se zadržala kao pučko mišljenje sve do 
Isusovih vremena (usp. Izl 20,5; 34,7; Jer 31,29; Iv 9,2). I ozdravljeni čovjek bio je sigurno toga 
mišljenja, tako da je mogao tumačiti Isusove riječi kao da bi mu povratak na grešni život mogao 
donijeti još goru bolest... Isus nije mogao tako misliti (usp. Iv 9,3). 

Drugi dio (rr. 31—40) sadrži niz svjedočanstava u prilog Sina: poslije uvoda (rr. 31—32), 
spominju se napose Krstiteljeva svjedočanstva (rr. 33—35), djela (r. 36), izravno Oca (rr. 37—38) i 
Pisma (rr. 39—40). 

Zaključak (rr. 41—47) je strogi sud o židovskoj nevjeri, promatranoj pravo u svjetlu ovdje 
izloženog. Ovo je, dakle nacrt govora: 

Uvod (rr. 19—20) 

Glavnina govora (rr. 21—40): 

— Prvi dio (rr. 21—30) 

— Drugi dio (rr. 31—40) 

— a) (rr. 31—32) 

— b) (rr. 33—35) 

— c) (r. 36) 

— d) (rr. 37—38) 

— e) (rr. 39—40) 

Zaključak (rr. 39—40) 

UVOD (rr. 19—20). — Isus najprije ustanovljuje na općenit način istovjetnost u djelovanju 
između Oca i Sina. Naime, Sin ne može činiti različite stvari od onoga što čini Otac, niti ih može 
činiti nezavisno od Oca. Sin može činiti samo ono što vidi da i Otac čini. Sa svoje strane, ni Otac ne 
djeluje nezavisno od Sina, nego sve što on radi, to radi također i Sin. To znači da nema posebnih 
djelovanja koja bi bila ostavljena Ocu, i drugih, koja bi bila ostavljena Sinu: postoji savršeno i 
potpuno jedinstvo u djelovanju njih dvojice. Prema tome, sve što utjelovljeni Sin Božji radi za 
vrijeme svog povijesnog života, nije ništa drugo nego djelo nevidljivog Oca, boji se na taj način 
objavljuje svijetu. 

Uzrok ovog posvemašnjeg jedinstva jest ljubav. Ljubav stavlja u zajedništvo sve stvari. Po ovoj 
ljubavi koju Otac ima prema Sinu »pokazuje« mu sve što čini, to jest daje mu da i on čini iste stvari, 
saopćujući mu svoju vlastitu moć (usp. r. 36). Jedan primjer tih izvanrednih djela jest i ovo čudo na 
ribnjaku, ali Otac će mu dati da čini još veća djela, koja će zadiviti cijeli svijet. Nema sumnje da u 
vidu ovih budućih čudesnih djela stoji u prvom redu njegovo uskrsnuće i sve povlastice u vezi s tim 
proslavljenjem. O njima upravo radi prvi dio govora. 

PRVI DIO (rr. 21—30). — U uvodu se ustanovilo opće načelo savršenog jedinstva u 
djelovanju između Oca i Sina, zbog toga što Otac saopćuje Sinu sve što ima. Sad se ta tema opširno 
razvija i usredotočuje se posebno na (uskrsnuće mrtvih (život) i sud. 

Otac uskisuje mrtve, povraćajući im život: općenita je nauka u Bibliji da Bog ima potpunu vlast 
nad smrću i nad životom (usp. Pnz 32,39; Mudr 16,13, itd.). Dakle, tu istu vlast ima i Sin: i on daje 
život ljudima, i daje ga kojima hoće, to jest s potpunom slobodom odlučivanja, što je samo Bog može 
imati. Naravno, ta božanska autonomija nije sinonim samovoljnosti. »Život« nije pitanje jedino Sina, 
nego i čovjekova stava prema njemu: u tome se sastoji raspoznavanje »suda«. 

Stvarno, »dati život« samo je jedan vid »suđenja«; bolje rečeno, to je manjak »suda«; još bolje, 
to je njegova protivna strana. Ova riječ u četvrtom evanđelju ima skoro uvijek značenje »osude«; 
tako i ovdje (usp. r. 24). Onome koji ne zaslužuje da bude »suđen«, Sin daje život (»sud« je duhovna 
smrt), što se može dogoditi u povijesti (sadašnja eshatologija) ili na koncu vremena (konačna 
eshatologija). 

U stvari, Otac ne »sudi« nikome izravno, nego je posvemašnju vlast »suđenja« predao Sinu. 
Naravno, ako Sin nekoga osudi, ne radi to samovoljno, nego u skladu sa stavom što ga taj čovjek ima 
prema njemu (usp. r. 24). 

Cilj toga je da se Sinu iskazuje ista čast koja se duguje Ocu, tako da onaj koji ne časti Sina, ne 
može reći da časti Oca; njih dvojica su posve jednaki. 

A »častiti«, u Bibliji, isto je što i »biti poslušan« (usp. Izl 20,12; Iz 29,13, itd.): to je praktično 
ponašanje, ne afektivno. Konkretno, častiti Sina znači slušati njegovu riječ (r. 24; usp. 14,23), što nije 
fizičko slušanje, nego prihvaćanje u vjeri. I budući da Sinovljev nauk nije neki njegov posebni nauk, 
nego isti nauk Oca, koji gaje poslao (7,16), onaj koji sluša u vjeri Sinovljevu riječ, vjeruje također u 
Oca, koji ga je poslao; a onaj koji vjeruje u Oca, učestvuje u njegovom životu, što je vječni život, bez 
ikakvog ograničenja, istih značajki kao i Bog. 

Drukčije rečeno, častiti Sina (i po njemu Oca) znači vjerovati u njega, a vjerovati u Sina (i po 
njemu u Oca) jest onaj čimbenik koji čovjeku daje božanski život, koji je vječan. A to opet znači da 
je vječnost ovakvog vjernika već započela njegovim činom vjere. Konačna riječ o vječnoj čovjekovoj 
sudbini izriče se u povijesti, ne u eshatologiji. Eshatologija — to je još jedna značajna misao četvrtog 
evanđelja — već je prisutna, unutar povijesti. Eshatološki sud na koncu vremena bit će samo potvrda 
povijesti. Naša je vječnost rezultat onoga što smo sebi pripremili ovdje u vremenu. 

Onaj koji vjeruje, 343 dakle, već je prešao od smrti na život. »Smrt« je stanje odijeljenosti od 
Boga; isključena je vjerom. »Život« je stanje prisnog ujedinjenja s Bogom, učestvujući u njegovu 
vlastitom životu; već je započeto vjerom. Zato onaj koji vjeruje, više »ne ide na sud« (== osudu): 
eshatološka osuda neće ga dotaknuti, već od ovog časa oslobođenje od nje (r. 24; usp. 3,18). 

Već ostvarena eshatologija. Obično su nju očekivali u budućnosti, na koncu, ali ona je već tu, 
ona je sadašnja čas, »sada« Sina Božjega, koji je ostvaruje. U svijetu ima mnogo »mrtvih«, mnogo 
onih, koji su iz različitih razloga udaljeni od Boga, mnogo onih koji ne učestvuju u Božjem životu. 
Sin im sada pruža tu priliku. Neki od njih čut će njegov glas i vjerovati, a oni koji uzvjeruju, primit će 
Božji život: »živjet će« po Sinu. A Sin im može dati taj život zbog svoje istovjetnosti s Ocem. 
Naime, Otac ima život po sebi. Život mu ne dolazi izvana. On je sami životni princip. Taj svoj 
vlastiti život saopćio je Sinu, tako da je i Sin životni princip, isti kao i Otac. Budući da je princip 
života, jasno je da ga može saopćiti drugima. Ali kao što može dati život onima koji u njega vjeruju, 
tako može i osuditi one koji ne vjeruju; i može to učiniti jer, kako smo vidjeli, Otac ne »sudi« nikoga 
izravno (usp. r. 22), nego je vlast »suđenja« (= osude) dao Sinu; i dao mu je tu vlast zato što je »Sin 
čovječji«. Mesija, predviđen za ostvaritelja Božjih planova; očito božanski Mesija, s istim svojstvima 
Boga Oca. 

Prema tome, ne treba se čuditi što Sin pripisuje sebi takvu vlast; to je nešto što mu pripada po 
pravu njegovog božanskog ustrojstva. I kako on vrši tu svoju vlast u sadašnjoj eshatologiji, tako će to 
učiniti i u konačnoj. Doći će i taj čas. I oni koji leže u grobovima, čut će njegov glas, koji će ih 
pozvati da se probude, i izaći će sa svojim tjelesima. Ali, bit će dvostruko uskrsnuće: jedno, na 
»život«, na vječno sudjelovanje u slavi Božjoj; a drugo, 


343 1 dok vjeruje; uvijek je moguće prestati vjerovati, ali u tom slučaju i i zr eka bi prestala važiti. 

na »sud« idi osuđenje, to jest na strahovitu vječnost odijeljenja od Boga. Toga časa, bit će 
konačno potvrđena podjela ljudi na dvije vrste; ali podjela, koja je u korijenu bila učinjena već za 
povijesnog života svakog pojedinca. 344 

Zaključak ovog dijela govora (r. 30) u osnovi ponavlja ono što je rečeno u uvodu (r. 19), nešto 
prošireno. Isus ne radi ništa sam, nezavisno od Oca. On i Otac su jedno te isto (10,30): djelovanje 
jednoga samo očituje djelovanje drugoga. Prema tome, ako Isus 345 »sudi« (= osuđuje) nekoga, ne čini 
to nezavisno od Oca, nego jer to »čuje« od njega; znamo da to Otac ne čini izravno (r. 22). I upravo 
stoga, ta osuda je pravedna, jer Božji sudovi mogu biti samo pravedni. Ali je pravedna također u 
smislu da nije svojevoljna, nego utemeljena na ponašanju osuđene osobe. Postoji stoga logika u 
svemu tome. U svom djelovanju Isus ne traži (niti bi to mogao učiniti) da ostvari svoju vlastitu volju, 
nego volja Oca koji ga je poslao: u stvari to su dvije volje u jedinoj, tako da se nužno podudaraju u 
svim stvarima. A mi znamo da je volja Očeva da se nitko ne izgubi, nego da se spasi sav svijet 
(6,39—40). Isusova volja ne može biti različita. Prema tome, ako je netko osuđen, nije to od Boga ili 
od njegovog Krista, nego svojom krivnjom: što nije htio vjerovati (usp. r. 24). 

DRUGI DIO (rr. 31—40). — Drugi dio govora posvećen je temi »svjedočanstva«, još jednoj 
od velikih tema četvrtog evanđelja. Isusove tvrdnje s obzirom na svoju osobu nisu nikakva 
samovolja; temelje se na solidnim svjedočanstvima, koja jamče za njihovu vjerodostojnost. 

a) U uvodu ovog dijela, Isus predusrsće poteškoću koja se postavlja sama od sebe. U prvom 
dijelu govora, on je zastupao potpunu istovjetnost s Ocem na razini djelovanja: istovjetnost koja 
dolazi odatle što Otac saopćuje Sinu sve stvari, djelujući na taj način ne izravno, nego preko Sina. Ali 
sav taj niz tvrdnja su stvarno svjedočanstva u prilog samom sebi, što ne važi ni u kakvom pravnom 
poretku na svijetu. Njegovi neprijatelji sigurno su mu htjeli predbaciti tu stvar — kao što su to učinili 
drugom zgodom, usp. 8,13 — pa ih Isus želi unaprijed razoružati, istina je da je sve što je on dosad 
rekao, njegove vlastite tvrdnje, da su svjedočanstva njemu u prilog. Pravno nisu valjana, ne bi nikoga 
obvezivala, ali on ne stoji uporno na tom vidu njihove valjanosti. U toj stvari, on nije sam: ima 
»drugi« koji svjedoče za njega. Vidjet će se daje taj »drugi« sam njegov otac (r. 37). Bog svjedoči za 
njega. A Božje svjedočanstvo mora bisti istinito. I Isus zna, na temelju njihova međusobnog bitnog 
prožimanja, daje ono istinito. 

Poslije toga, Isus navodi niz svjedočanstava u prilog svojih tvrdnja i kao dokaz za njih. Sva ova 
svjedočanstva on smatra svjedočanstvima Očevim, čak i ono prvo (Krstiteljevo), samo su neka vise a 
druga manje izravna. 

b) Prvo u ovom nizu jest svjedočanstvo Krstitelja (rr. 33—35). Isus po novo stoji na 
činjenici da su upravo njegovi sugovornici naložili da Ivan bude ispitan (1,19). S jedne strane, ne 
mogu nikoga optužiti zbog možebitnih smicalica, a s druge strane, bili su vrlo dobro obaviješteni o 
tome kako stvari stoje. Zar nije sumnjivo što oni ovo svjedočanstvo uopće nisu uzeli u obzir? Jer, 
Ivan je dao svjedočanstvo istini. Krajnje pošteno i nezainteresirano, 


344 Neozbiljno je tvrditi da se u četvrtom evanđelju niječe buduća (konačna) eshatologija; o Ivanovoj 
eshatologiji vidi dobru raspravu u Wikenhauserovom komentaru (u španjolskom prijevodu, 
Barcelona 1967, 415—422); također Schnackenburg, II, 523—537. 

345 To jest utjelovljeni Sin; u dijelom ovom ulomku, to što se ima pred očima jest utjelovljenje, ne 
vječno Sinovljevo postojanije u krilu Oca. 

pokazao je ne na sebe, nego na Isusa kao na Mesiju, na Jaganjca Božjeg, nad kojeg je vidio da je 
sašao Duh Božji (1,20—34). 

Svjedočanstvo Krstiteljevo u stvari je i svjedočanstvo Očevo, jer Ivan djeluje kao Božje 
sredstvo, kao providnosni djelić u povijesti spasenja: kao onaj koji je imao pripraviti tlo Mesiji i 
objaviti ga Izraelu. Međutim, po svom vanjskom ustrojstvu, to je »ljudsko« svjedočanstvo; onu drugu 
njegovu stranu mogu vidjeti samo oči vjere. Zbog toga njegova »ljudskog« značaja, Isusu nije bilo 
potrebno ni spomenuti ga, i on ga u stvari ne navodi u prilog sebi, nego jedino misleći na svoje 
sugovornike: »da se vi spasite« (r. 34). Istina je da je to ljudsko svjedočanstvo, ali je vrlo važno. 
Krstitelj nije bio običan čovjek, nego izvanredna osoba, općenito poštivana kao prorok (usp. Mt 
21,26). Zar im njegove riječi ništa ne kažu? 

Vidi se da im ne kažu ništa. Ivan je uistinu bio »svjetiljka koja gori i svijetli«, jer je cijelo 
njegovo poslanje trebalo voditi k Mesiji i Spasitelju i k radosti spasenja. Imali su sve uvjete da budu 
trajni sudionici u toj radosti spasenja da su bili prihvatili Ivanovo svjedočanstvo. Ali, upravo zato što 
nisu prihvatili njegovo svjedočanstvo, sve je ispalo vrlo kratkotrajno. Krstiteljev pokret bio je nužno 
privremen; takav je bio i zanos kojega je on pobudio; trajno je bilo ono na što je on upućivao, a to 
nisu uzeli u obzir. 

c) Slijedeće svjedočanstvo jesu »djela« ili čudesa Isusova (r. 36), koja su stvarno »znakovi« 
Božji. Nije ovo jedini put da se Isus poziva na njih (usp. 14,10). To su svjedočanstva upravo zbog 
toga što su »znakovi« moći Božje. Moć činiti čudesa isključivo je božanska: nitko ne može učiniti 
čudo, ako Bog nije s njime (usp. 3,2). Ako Isus to čini, znak je da dolazi od Boga (usp. 9,33), da 
posjeduje istu moć kao i Bog, da to zapravo sam Bog, koji je u njemu, čini čudesa. 

d) Treće je svjedočanstvo izravno Očevo (r. 37a). Ne kaže se u čemu se sastoji. Neki misle na 
ono unutarnje svjedočanstvo naše savjesti, što ga Bog izravno ulijeva omima koji vjeruju (usp. Rim 
8,16; 1 Iv5,9) To nam izgleda previše visoka mistika za Isusove sugovornike — Drugi misle na 
svjedočanstvo Oca sadržano u Pismima. Ali o tome će se govoriti napose (rr. 39—40), premda se ono 
što Isus kaže u rr. 37b—38 može proširiti i u tom smislu. — Konačno, misli se da se radi o Očevom 
izričitom svjedočanstvu pri Isusovom krštenju. Istina je da ga je malo njih čulo i vidjelo, možda 
nijedan od sadašnjih sugovornika; ali u svakom slučaju, radi se o javnoj činjenici, općenito poznatoj 
po Krstiteljevom svjedočanstvu (usp. 1,32—34). Ovo tumačenje izgleda nam najvjerojatnije upravo 
zbog Krstiteljevog svjedočanstva, koje je ovdje stavljeno na prvom mjestu. 

Postoji, dakle, Očeva izričita izjava s obzirom na Isusovu osobu. Ali za Zidove je isto kao da i 
ne postoji. Oni nikad nisu čuli Očevog glasa, nikad nisu vidjeli njegova lica, nikad nisu sačuvali u 
sebi njegove riječi; trostruki paralelizam, no koji izražava samo jednu misao: da su Zidovi slijepi i 
gluhi za Očevo svjedočanstvo. Najbolji dokaz za tu tvrdnju jest to što ne vjeruju u Isusa, koji je Očev 
izaslanik. 

Aluzija na Božju »riječ«, koju Zidovi nisu u sebi sačuvali (r. 38), mogla bi se razumjeti i o 
riječi Božjoj sadržanoj u Pismu; u tom slučaju, ova bi bilješka bila kao uvod u zadnje svjedočanstvo 
ovoga niza. 

e) Ovo zadnje svjedočanstvo je biblijsko svjedočanstvo Pisma (rr. 39—40). Moralo bi biti 
uvjerljivo. Židovski mudraci, pismoznanci i zakonoznanci, cijeli svoj život posvećuju pomnom 
proučavanju Pisma, i kad ocjenjuju proučavanje dolaze skoro do idolatrije, smatrajući prokletom i 
osuđenom svjetinu koga nije imala te povlastice (7,49). Bez sumnje, izvorna je namjera ispravna: 

u Pismima se nalazi vječni život, jer sadrže riječ Božju, koja je riječ života. Prema tame, isplati 
se posvetiti cijeli život, da se sve bolje otkrije smisao riječi Božje. Ali, usprkos svemu tome naporu, 
oni ne razumiju pravi smisao Pisama. Naime, ona govore o Isusu i tako svjedoče u prilog njemu. 
Stvarno, S. Z. sadrži stvari i riječi koje su predoznačivale i pripravljale Isusov dolazak. S. Z. je 
evanđeoska priprava. U Isusu se »ispunja« S. Z. Isus je zadnji stvarni predmet S. Z., koji se samo u 
njemu može u potpunosti razumjeti (usp. Dj 3,18.24; 8,32—35, itd., itd.). Međutim, manjkale su 
potrebne dispozicije, da dođu do tog razumijevanja. Na stvari je to da oni ne vjeruju Pismima; ne 
vjeruju u pravi duh Biblije (usp. r. 46). Iz svega toga treba zaključiti da se oni ne žele približiti Isusu 
po vjeri, i da se tako isključuju iz istinskog Božjeg naroda, koji je određen da sudjeluje u Božjem 
životu, odsada, on je jedini koji može dati taj život. 

V 

ZAKLJUČAK (rr. 41—47). — Unatoč Očevim svjedočanstvima koja jamče njegovu 
vjerodostojnost, Zidovi ne prihvaćaju Isusa. U zaključku ovog govora, Isus sažima ovu nevjeru 
služeći se izravnim i tvrdim izrazima, koji su značajni za sve polemike kod Iv. U stvari, ovdje se 
tumače duboki uzroci ove nevjere, psihološki i religiozni. 

Isus počinje sa tvrdnjom da on ne traži slavu od ljudi. Na taj način, već se ističe psihološka 
opreka prema njegovim protivnicima, jer je oni traže (r. 44). To su dva oprečna stava, koji nužno 
zahtijevaju dva načina ponašanja u praktičnom životu. Mjesto da ujedine, oni neizbježno udaljuju. 

Isus se ne brine za ljudsku slavu. Već nam je donekle poznata ta strana njegove ličnosti. Nije 
demagog. Ne radi ništa što bi moglo laskati ljudskim strastima ili pobuditi simpatije, ili učiniti da 
zadobije pristalice. Sasvim protivno, rekli bismo, on uživa u tome da bude antipatičan: zahtijeva 
mnogo, traži odricanje i križ, kaže da treba ostaviti sve. Isus ne čini ništa u svoju vlastitu korist, 
upravo stoga jer ga ne zanima njegova osoba, nego jedino njegovo spasiteljsko poslanje, koje mora 
izvršiti po nalogu svoga Oca. 

Nasuprot ovom stavu potpune nesebičnosti stoje njegovi protivnici, koje on pozna vrlo dobro 
pa zna da nemaju u sebi »ljubavi Božje«, to jest ljubavi koju Bog ima prema njima (usp. 1 Iv 4,16); 
drukčije rečeno, ne zanimaju ih Božje spasiteljske nakane pomoću kojih on očituje svoju ljubav. 
Poznato je da je Bog upravo iz ljubavi poslao svog Sina na svijet, da bi se ljudi mogli spasiti 
vjerujući u njega (3,16). I Isus je zato ovdje da spašava u ime svoga Oca, ne oslanjajući se na svoju 
vlastitu čast i ugled. Ali, oni ga ne prihvaćaju, jer ne laska njihovim političkim, društvenim ili 
religioznim osjećajima. Naprotiv, zanosno bi primili svakog drugog koji bi došao u svoje vlastito ime 
i predstavio se svojim vlastitim auktoritetom kao Mesija ili prorok, jer bi bio živi izraz njihovih 
vlastitih želja i očekivanja: svatko ljubi ono što misli da mu je dobro (usp. 15,19). Stvarno, Isusov 
vijek se isticao obiljem lažnih mesija i nesretnih revolucionarnih ustanaka (usp. Mt 24,24; Mk 
13,6.21—22; Dj 5,36—37). 

Jedan od razloga, dakle, židovske nevjere treba tražiti u samoj naravi Isusove poruke i osobe: 
čvrsto se držeći isključivo istine Božje, on ne odgovara vremenitom interesu ljudi. 

Ali, glavni je uzrok uvijek oholost, pohlepa za ljudskom slavom, želja za poštovanjem i hvalom 
kod drugih. Oholost je glavna zapreka vjeri; nema vjere gdje nema otvorenosti prema Bogu u 
poniznosti. Bile su poslovične oholost i hvalisavost farizeja, premda su ih oni prerušavali na razne 
načine; Isus im je to svakom zgodom predbacivao (usp. Mt 23,5—7). Zakonoznanci, kao što obično 
biva s ljudima od knjige, nadimali su se napose priznanjima 

i pohvalama stručnjaka svoje vlastite skupine. Ali, jedina slava koja važi, jest ona koja dolazi 
od Boga kao priznanje naše vjere, ali njih ta slava, ne zanima. Kako je moguće povjerovati u Isusa u 
takvim okolnostima? 

Ova oholost ne dopušta Židovima shvatiti pravi smisao Pisama, koja se globalno pripisuju 
Mojsiju. Prema tome, neće biti potrebno da ih Isus optuži na Očevom sudu; njihov tužitelj bit će sami 
Mojsije, u kojega oni stavljaju svoje nade; to jest Pisma, koja oni strastveno proučavaju, jer misle da 
će u njima naći život vječni (r. 39). Nalazimo se pred nevjerojatnim besmislom; za njih, Mojsije je 
nešto najviše, njihov učitelj i čovjek kojemu je Bog izravno govorio (usp. 9,28—29), ali oni ipak, u 
stvari, ne vjeruju Mojsiju; jer kad bi vjerovali u njega, vjerovali bi i u Isusa, jer je Mojsije pisao O 
Isusu; već smo vidjeli kako je S. Z. proročanstvo i priprava Isusova (r. 39). Ako ne vjeruju spisima 
koje oni poštuju, kako će vjerovati Isusovim riječima? 

5) RASPRAVA SA ŽIDOVIMA 
(KONAC SVIBNJA G. 29) 

(Iv 7,15—24) 

Prenosimo ovamo ovaj ulomak 7. pagl., jer mislimo, da mu je stvarno ovdje mjesto, kao 
nastavak 5. pogl. Kako je bio umetnut u 7. pogl., to je pitanje koje moramo ostaviti književnoj kritici. 
Opravdati njegovo sadašnje mjesto moguće je, ali na vrlo izvještačen način. Da na blagdan Sjenica 
(povijesni kontekst 7. pogl.) Isus spominje stvari koje su se dogodile prije četiri mjeseca, na blagdan 
Pedeset dana (5. pogl.), vrlo je nevjerojatno; i to se zapaža u raznim pojedinostima, kako ćemo 
vidjeti. Osim ovih aluzija, cijeli ulomak pun je paralelizama s kristološkim govorom 5. poglavlja, 
tako da se uistinu ima utisak, da se radi o razvoju i proširenju istog govora. I to bi bilo posvema u Iv 
stilu: poslije nekog više ili manje dugog Isusovog izlaganja, dolaze prigovori njegovih protivnika, i 
tako nastaje rasprava puna osporavanja, gdje Isus ima prilike da se opširnije pozabavi već izrečenim 
pojmovima ... 

Ostajemo, dakle, pri tome da je 7,15—24 logički nastavak 5. pogl., posebno o temi židovske 

• 346 

nevjere. 

Sugovornici su Isusovi »Židovi«, pod čim se razumijeva sva religiozna aristokracija Izraela, 
osobito farizeji i pismoznanci, žarki Isusovi neprijatelji od samog početka; ali ovaj put se 
suprotstavlja Isusu i »mnoštvo« (r. 20), to jest onaj dio slušateljstva što ga sačinjavaju stanovnici 
Jeruzalema, već podučeni od prije spomenutih, ili možda najviše neiskusni hodočasnici koji se ovih 
dana nalaze u Jeruzalemu. 

Prvi koji započinju jesu »Židovi«, a među njima, sigurno pismoznanci jer se hvataju, da 
započnu svoj napad, za neke riječi koje je Isus i z rekao na koncu svog govora o Mojsiju i Bibliji 
(5,45—47). To je polje gdje su oni stručnjaci. Na njihovo veliko čuđenje, čini se, da on dobro 
poznaje sadržaj 

itumačenja Pisama, iako nije prošao kroz kakvu višu rabinsku školu, gdje se dobivala stručnost 
u toj svetoj znanosti. Odakle mu to da »pozna Pisma« a da nije učio? 


346 Kratak sažetak dovoljnih dokaza u prilog ove promjene može se vidjeti u Wikenhauserovom 
komentaru (str. 236—237) i kod Schnackenburga (II, 188—190). — Drugi autori misle, da bi i 
nekoliko drugih ulomaka 7. pogl. (rr. 11—13. 31— 32.44—52) trebalo prenijeti u 5. pogl., ali poslije 
r. 18; tako na primjer Boismard i Lamouille, o. c, 153—164; mi u najmanju ruku mislimo da to nije 
potrebno kao u slučaju prethodnog ulomka. 

Lukavi jeruzalemski pismoznanci iskoristili su prisutnost mnogobrojnih Galilejaca i 
Nazarećana, u Jeruzalemu da se dobro obavijeste o toj osobi. Tako su doznali daje on kao i sva djeca 
u selu, naučio čitati i pisati u mjesnoj sinagogi, i ništa više. Cijeli svoj život odraslog čovjeka proveo 
je kao radnik. Nije pohađao nikakvih viših nauka. Odakle mu onda ovo navodno znanje? Oni iz 
iskustva znaju da treba dosta vremena, novca i truda, da se nauče te stvari, i da nema uljevene 
znanosti. 

Ali, stvar je posve jasna. Ako nije naučio, znači da izmišlja. Obično blebetalo. Ako se stvar 
bolje ispita, vidjet će se da se ne radi o pravom poznavanju Pisma; bit će da je naučio nekoliko fraza 
pa ih stalno ponavlja. Varalica koji obmanjuje narod pripisujući sebi nemoguće stvari. U pitanju je 
samo častohlepnost nekog malo ozbiljnog čovjeka ... 

Isus opaža kamo ciljaju zaključci njegovih protivnika, pa im odgovara (r. 16) da s njegove 
strane nema nikakvog osobnog isticanja. Njegov »nauk« — njegova poruka, sve što on naviješta 
svijetu — nije nešto osobno njegovo. Istina je da on to nije naučio ni na nekom sveučilištu s 
učiteljima, niti privatnim učenjem. Sve njegovo znanje jest Očevo znanje i on ga je naučio živeći s 
Ocem od sve vječnosti (usp. 1,18; 3,11—13). Prema tome, budući daje Očev izaslanik, sve što on 
govori i naučava jest jedino ono što mu Otac nalaže (12,49). On je u svom govoru napomenuo daje u 
svemu potpuno zavisan od Oca (5,19.30). Njegov je nauk nešto što se ne može naučiti ovdje na 
zemlji. 

Ali svi to neće priznati; to je stvar ispravnog razlučivanja. Sve zavisi od stava što ga netko ima 
prema volji Božjoj, koja je spasiteljska volja (usp. 6,39): onaj koji je otvoren prema ovoj spasiteljskoj 
Božjoj struji, dobiva neko šesto osjetilo, osjetilo vjere, pomoću kojega će moći spoznati porijeklo 
Isusova nauka. Osim toga, onaj koji se u bilo kojoj stvari predstavlja u vlastito ime i govori za svoj 
račun, obično će tražiti »svoju vlastitu slavu«, to jest branit će svoje interese, nastojat će da se svidi 
ljudima, i u tu svrhu služit će se smicalicama, lagat će, bit će jednostran u svoju korist. Naprotiv, ako 
netko ne dolazi u vlastito ime, nego kao predstavnik drugog koji ga šalje, nema razloga da postupa na 
taj način: bit će »istinit« ili iskren i u njemu neće biti »nepravednosti« ili jednostranosti. U tom 
položaju nalazi se Isus: on je u svom govoru svečano upozorio da ne traži popularnosti pred ljudima 
(5,41). 

Uprkos svemu tome, položaj u kojem se on nalazi prema svojim protivnicima krajnje je težak. 
Oni traže ništa manje nego da ga ubiju (r.19; usp. 5,18). Zašto? U ime zakona što im ga je dao 
Mojsije, s optužbom daje prekršio taj zakon, ozdravivši subotom bolesnog čovjeka (5,16). Međutim, 
oni nemaju nikakvog moralnog prava da ga osude, jer oni su prvi koji ne opslužuju zaklon; to jest 
duh zakona. Najbolji dokaz za ovu tvrdnju jest upravo ovaj ubojnički stav u ime onog zakona koji 
nije bio ništa drugo nego daleka priprava za Isusov dolazak. 

Toga časa upliće se također »mnoštvo«. Upliće se neprijateljskim tonom; to je onaj dio pučkih 
masa kojega su Isusovi protivnici vrlo dobro poučili. Oni nisu gubili vrijeme u Jeruzalemu za vrijeme 
ovog blagdana; isti posao što su ga mimo vršili cijelo vrijeme u Galileji. 

Protivno istini, dovikuju iz mase Isusu da ga nitko ne želi ubiti. Neizravno, drže ga time za 
lašca i klevetnika. I još više: da ima »nečistog duha«, daje izvan sebe, daje lud, da ne zna što govori 

Ovo je teška uvreda, koju poznajemo još iz Galileje. Podudaranje je zanimljivo, jer pokazuje na 
isti izvor. 

Osim toga, lasci i klevetnici ispadaju Isusovi protivnici jer niječu istinu. Ne pobijajući ih 
izravno, Isus se drži onoga što je ustvrdio. Samo što im sada, posve mimo, dokazuje kako su naveliko 
nedosljedni u svom postupku, i kako nemaju temelja da ga optuže. Naime, svi su se sablaznili radi 
jednog jedinog djela što ga je Isus učinio subotom: jedno jedino ozdravljenje uzetoga kod ribnjaka 
(5,8—9). Sablažnjuju se radi jedne jedine stvari kad se radi o njemu, a oni mimo krše subote svaki 
put kad im se pruži prilika. Radi se o obrezanju. Ono dolazi od patrijarha, kon kr etno od Abrahama 
(usp. Post 17,10—13; 21,4), i bilo je propisano u Mojsijevom zakonu (Lev 12,3). Dijete se moralo 
obrezati osmi dan po rođenju. Što da se radi ako taj dan padne u subotu? Rabini su općenito učili da 
je zakon osmog dana jači od zakona subotnjeg odmora, tako da se mirne duše obrezivalo subotom; a 
to je posao. Za rabine, obrezivanje je isto što i ozdravljenje nekog tjelesnog uda, pa su odatle oni 
izvlačili dokaz »od lakšeg na teže« (od nižeg na više): ako je dozvoljeno ozdraviti samo jedan ud 
(jedan od 248!), s puno više razloga može se ozdraviti cijelog čovjeka. To je točno Isusov dokaz: ako 
oni krše subotu obrezujući, to jest ozdravljajući samo jedan ud, zašto prosvjeduju protiv njega što je 
izliječio cijelog čovjeka? 347 

Bez sumnje, Isus ide dalje nego službeni rabinski nauk. Prema tome nauku, subotom se moglo 
liječiti čovjeka jedino ako se nalazio u neposrednoj pogibelji smrti. Isus je znao da je to samo teorija, 
i da su oni kršili subotu i za mnogo manje stvari, kad se radilo o njihovom vlastitom interesu (usp. Mt 
12,11; Lk 13,15). U svakom slučaju, on uči da je subotom dozvoljeno svako liječenje (nijedan od 
onih koje je on ozdravio subotom nije bio u smrtnoj pogibelji), jer je po srijedi dobro čovjeka: svi 
pozitivni zakoni, čak i oni božanski, doneseni su da budu na korist čovjeku (usp. Mk 2,27), tako da 
povrh svih njih stoji zakon ljubavi (usp. Mk 3,4). 

U stvari je to da Židovi sude po vanjštini, po onomu što vide, što je izvanjsko, po slovu zakona, 
dok bi bilo potrebno da se potrude suditi po pravednom mjerilu, to jest pazeći na duh koji nadahnjuje 
zakon. 


347 O tom predmetu usp. Boismard i Lamouille, o. c, 163. 

V. GALILEJSKI SLOM 


1) OPET U GALILEJI 
(LIPANJ G. 29) 

(Iv 7,1) 

Tvrdo je bilo iskustvo u Jeruzalemu za vrijeme blagdana Pedeset dana. Prevladavajuća oznaka: 
nevjera i progonstvo. Poglavari, Isusovi protivnici, dolaze čak do toga da nastoje ubiti Isusa. 
Intuitivno su znali da sukob s njime nije nešto površno: radilo se o biti ili ne biti. Radi toga, da izađe 
iz tog ozračja krajnjeg neprijateljstva, da izbjegne nepotrebna suočavanja, Isus se brzo povratio u 
Galileju (Iv 7,1). 

Kako se vidi, konac 5. pogl. i početak 7. pogl. povezuje se posve naravno. 

Isus će ponovno otići u Jeruzalem za blagdan Sjenica (Iv 7,2.10), i tom zgodom će zauvijek 
ostaviti Galileju. Ali, od povratka s blagdana Pedeset dana pa do Sjenica, ponovno djeluje u Galileji 
(Iv 7,1.10). Još četiri mjeseca djelovanja u Galileji. Iv ne donosi ništa iz ovog razdoblja, ali mu je 
vjerojatno posvećen znatan odsjek kod sinoptika. 

Ovo važno razdoblje javnog djelovanja završit će se slomom što ga već unaprijed ocrtavaju 
događaji prigodom umnažanja kruhova, a on će opet biti predigra konačnog sloma prigodom Pashe 
slijedeće godine. 


2) RASPRAVA O FARIZEJSKIM PREDAJAMA 
(LIPANJ G. 29) 

Mt 15,1—9; Mk 7,1—13 

Povrativši se iz Jeruzalema s blagdana Pedeset dana, Isus dolazi ponovno u Galileju, ali ne 
znamo u koje mjesto. Budući daje za vrijeme cijelog galilejskog djelovanja Kafamaum bio njegovo 
boravište i misionarsko središte, bilo bi prirodno misliti da se povratio u taj grad. Ali, nije postigao 
ono što je vruće želio: biti slobodan od proganjanja prijestolničkih neprijatelja, koji su ozbiljno 
mislili na njegovu smrt. Ova misao da ga se riješe prvom zgodom, navela je jednu skupinu farizeja i 
pismoznanaca iz Jeruzalema da doputuju u Galileju. Nije bio dovoljan nadzor mjesnih farizeja i 
rabina; rekli bismo da je ovaj pohod bio neka vrsta službenog izaslanstva (iako se ne predstavlja kao 
takvo) Vrhovnog vijeća, sa svrhom da prikupi dokaze. 

Tako se tumači što oni posebno paze na stvari koje idu protiv važećih vjerskih običaja. Posebno 
je ozbiljna pogreška izostavljanje ritualnog pranja 

(pranja ruku) prije jela. To je vrlo težak prekršaj »predaje otaca«, o kojem se rabini vrlo strogo 
izražavaju, idući čak i do izopćenja. 

»Očinske predaje« jesu skup usmenih rabinskih učenja koji sadržava zakone i običaje nadodate 
Mojsijevom zakonu, a koji tumače taj zakon. Ispisane su u II. st. pr. Kr. Sačinjavaju golemi zbornik 
Misne, koji se sastoji od šest velikih dijelova, 63 traktata, 523 poglavlja i 4187 paragrafa. Jedan od 
tih velikih dijelova posvećen je pitanjima čistoće i nečistoće (Toharoth). Sadrži dvanaest traktata, a 
svaki od njih po nekoliko poglavlja. Cijeli jedan traktat (Jadaim) posvećen je čistoći ruku. U Isusovo 
vrijeme, njega su učili u rabinskim školama. Poznavanje ovih predaja, koje dolaze od velikih učitelja, 
smatralo se duhovnom povlasticom; proklet je bio onaj »zemaljski puk« lišen toga znanja (Iv 7,49). 

Budući da se radi o tipično židovskoj stvari, nerazumljivoj za kršćane Nežidove, evanđelist 
Marko tumači je s dosta pojedinosti. Počinje napomenom da »farizeji i svi Židovi« ne jedu ako prije 
vrlo pomno ne operu ruke. Prvotno, to je obvezivalo samo svećenike, i to u okviru bogoštovnih čina i 
u svetištu (Izl 30,18—21). Farizeji, iako svjetovnjaci, prihvatili su tu obvezu kao zaslužno djelo 
svetosti a onda je proširili na sve kao nužni dio židovske duhovnosti. U kumranskoj zajednici, 
tjelesna pranja vršila su se u posebnim ribnjacima, izgrađenim u tu svrhu. 

Ta je praksa uvijek na snazi, nadodaje evanđelist, jer se oni »čvrsto drže predaje otaca«. 
Stvarno se smatra da te predaje dolaze od samog Moj šija — od samog Boga na Sinaju — i da su 
»usmeni zakon«, isto tako vrijedan i (po mišljenju nekih rabina) čak viši nego Torah. 

Među ovim predajama koje se odnose na zakonsku čistoću 349 evanđelist spominje posebna 
pranja prije jela, kupanja kad se povrate s tržišta i ritualna pranja »čaša, vrčeva i bakrenog 
posuđa«. 350 

I tako, pismoznanci i farizeji zapaziše da »neki« od Isusovih učenika jedu a da prije nisu oprali 
ruke, što je teški prekršaj predaje starih. Ako se oni tako ponašaju, krivnja je na učitelju, koji ih je 
tako naučio; radi toga, prosvjed je upravljen Isusu kao pravom krivcu. 

Izraz »neki« zanimljiv je s više gledišta. Znači, ne svi; neki su se i dalje držali svoje pobožne 
prakse. A to je značajno za Isusovu pedagogiju sa svojim učenicima. On se osobno nije prao prije jela 
(usp. Lk 11,38), ali Svojim učenicima nije to isto nametao odmah i bez iznimke; znao je da se te 
stvari duboko urezuju u svijest; bilo je bolje ostaviti stvar vremenu da njegov nauk i primjer prodru u 
svijesti nenasilno. 

S druge strane, ovo »neki« daje slutiti da uprkos svim rabinskim prijetnjama mnogo svijeta nije 
opsluživalo toga zakona. To je moglo biti iz raznih razloga. U prvom redu, zato što taj zakon možda 
još nije bio duboko sjeo u kolektivnu savjest kao teška obveza; vjerojatno nije bilo dovoljno vremena 
za to, ako je ispravna ona tradicija koja proširenje te prakse općenito pripisuje glasovitim rabinima 
Hilelu i Samaju, tek nekoliko desetljeća prije Isusa. Međutim, glavni razlog sigurno treba tražiti u 
praktičnoj nemogućnosti da taj zakon opsluže svi oni koji su vršili neke materijalne poslove, napose 
poljske. Ako nije bilo čiste vode na mjestu gdje se netko nalazio, prema 


348 »S tim su htjeli pokazat; (slijedeći Izl 19,6) da oni predstavljaju svećenički narod 
spasenja, na koncu vremena«: J. Jeremias, Neutestamentliche Theologie, I, 173. 

349 »Ruke su se morale još bolje očistiti, zaronjujući ih potpuno u vodu, na povratku s 
tržišta, jer je u takvim slučajevima i onečišćenje bilo jače zbog doticaja s drugim osobama 
(s trgovcima poganima ili s pukom)«; J. Schmid, kom. Mk. 

350 Cijeli jedan traktat (Kelim) ovog velikog dijela Misne radi o tom predmetu. 

nekim učiteljima ona se morala tražiti čak do četiri milje daleko. I sam obred bio je tako 
zamršen zbog guste mreže propisa, da su ga uistinu mogli dobro izvršiti samo oni koji nisu imali ni 
na što drugo misliti: »Taj čin su zvali netilah Jadaim — uzdignuti ruke, i razlikovao se od običnog 
higijenskog pranja ruku, koje se zvalo rehisah, pranje. Ovaj obred zakonskog čišćenja imao je dva 
dijela: prva voda i druga voda. Za svako pranje bila je potrebna četvrtina loga (oko 0,137 litra). 
Pranje se moglo učiniti u kakvoj bilo posudi, ali ne zahvatajući vodu udubljenjem ruke. Voda se 
morala izliti na obje ruke. Ako se izlila samo na jedinu, moralo se paziti da očišćena ruka opet ne 
postane nečista dotaknuvši se druge još neočišćene. Voda je morala biti čista i neupotrijebljena za 
druge potrebe. Ako ruka nije oprana do zglavka, ne smatra se očišćenom. Da čišćenje bude uistinu 
čisto, vodu je trebalo najprije izliti na ruku. Ali budući je ova voda postajala nečista radi doticaja s 
nečistom rukom, trebalo je ponovno izliti više vode, da se tako očiste one nečiste kapljice, koje bi 
možda ostale na ruci. S druge strane, ako bi se voda za očišćenje dotakla podlaktice, postojala je 
pogibelj, da bi, kad se izlije druga voda, ona voda koja je ostala na podlaktici, mogla kliznuti na ruku 
i tako je učiniti nečistom. I u tu svrhu rabinska je kazuistika riješila da se oba čišćenja obave držeći 
prste i ruke prema gore«. 351 

Bio bi dovoljan samo ovaj navod da se vidi kako su neke prakse židovske pobožnosti značile 
strahovito duhovno ropstvo, premda je njihova izvorna namjera bila sigurno sveta. Nije čudo da je 
takva duhovnost našla neumoljivog protivnika u slobodarskom duhu kakav je bio Isusov. 

Farizeji, dakle, i pismoznanci prosvjeduju kod Isusa zato što njegovi učenici krše tako važnu 
predaju starih, jedući s »običnim« (— nečistim, obredno neopranim) rukama. 

Isusov odgovor ima dva dijela: jedan navod iz proroka Izaije (29,13) i primjer »korbana« (Mk). 
Mt ima obrnut redoslijed: najprije primjer »korbana« a onda navod iz Izaije. S tim se posve mijenja 
perspektiva dokazivanja. 

Redoslijed Mt je logičniji. Budući da protivnici iznose jedan jedini slučaj (pranje ruku), i Isus 
im tako odgovara s jednim jedinim slučajem (»korban«), potvrđujući ga Izaijinim tekstom. Osim 
toga, kod Mt sam literarni oblik ima izravniji značaj odgovora (koji se započinje drugim pitanjem) 
nego kod Mk, gdje Isus tek neizravno odgovara. Ali upravo to nas navodi na mišljenje, da se kad Mt 
radi o redakcionalnom zahvatu pa da Mk ima više vjerojatnosti daje izvoran. 

Prema Mk, Isusov odgovor ima općenit doseg: njemu je pitanje čišćenja ruku dio temeljnog 
problema vrijednosti »očinskih predaja« uopće. 

Već od početka Isus naziva svoje protivnike »licemjerima« (neiskrenim osobama koje računaju 
samo ma vanjštinu), misleći na Izaijin tekst, koji će na njih primijeniti. Prorok (prema prijevodu 
LXX, koji je ovdje upotrijebljen) stavlja u Božja usta teški prigovor narodu, koji ga časti samo 
ustima, dok je njegovo srce daleko od njega. Formalistička religioznost, zasnovana isključivo na 
vanjskim činima, religija koja ne izvire iz čovjekove unutrašnjosti, koja, dosljedno tome, može u 
kon kr etnom životu postojati razdvojena od ispravnog bogoštovlja, bez vrijednosti, jer u njegovom 
središtu ne stoji Bog, nego ovi vanjski čini, kojima su ljudi dali zakonski oblik i koji su ljudskog 
porijekla. 


351 Manuel de Tuya, kom. Mt, kratki sažetak iz Strack-Billerbeck, Komentar zum Neuen Testament 
aus Talmud und Midrasch, I, 698—705. 

Isus kaže da je ono što je Izaija govorio o ljudima svoga vremena u isto vrijeme proroštvo, koje 
se sada ispunja na njegovim protivnicima. 

Prema tome, ovo je temeljni Isusov dokaz: »predaje otaca« nisu obvezatne, jer su to ljudske 
ustanove, nezajamčene božanskim auktoritetom. To je za farizejske uši strahovito krivovjerna 
tvrdnja. 

Taj bi dokaz mogao izgledati sklizak, jer bi se moglo činiti da se njime želi zanijekati svaka 
vrijednost ljudskim ustanovama. Ne radi se o tome. U stvari, Isus želi osuditi osnovnu laž farizejske 
duhovnosti: to da se božanska važnost pridaje čisto ljudskim zakonima, sa svim besmislenim 
posljedicama koje iz toga proizlaze. Osim toga, sve su ljudske ustanove nužno privremene i pod 
uplivom povijesnih uvjeta. Sto u neko određeno vrijeme može biti dobro i potrebno, možda je u neko 
drugo vrijeme štetno i bez smisla. To je ovdje slučaj. 

Dokle može dovesti besmisao ove zbrke između božanskog i ljudskog, Isus pokazuje na 
jednom primjeru, gdje se »predaja otaca«, koja se smatra božanskog porijekla i obaveze, u stvari 
iskorištava, da se izbjegne obaveza pravog božanskog zakona, od prvotne važnosti za društveni život. 
To je slučaj »korbana«. Tu su praksu strogo osuđivali već u samom židovstvu, ali uprkos tome 
farizeji su je prihvatili kao valjanu. To je tipični slučaj zakonske smicalice pomoću koje je bilo 
moguće izbjeći bilo kakvu neugodnu obvezu. Bila je to neka vrsta zavjeta kojom se »posvećivalo« 
Bogu ono što bi inače trebalo služiti za uzdržavanje roditelja, već starih i bez sredstava za život (ali je 
predmet zavjeta mogao biti i bilo kakav dug). Budući da je »posvećeno«, ono što se prinosilo kao 
zavjet nije se moglo upotrijebiti ni u kakvu profanu svrhu, tako da je sin mogao mirne duše 
zanemariti brigu za svoje roditelje. A najgore je bilo to što je zavjet bio samo u riječima (nekad ni 
Bogu ni hramu nije dopalo ništa), a ipak je on opravdavao sasvim stvarnu zloupotrebu i nemoralnost. 
Dopuštao je poništiti zapovijed Božju pod izmišljenom izlikom služenja Bogu. To je vrhunac 
»licemjerja« do kojega može doći religiozni farizejizam. 352 

Obred koji poništava ljubav: stvar koju Isus ne bi nikad bio u stanju progutati. 

3) NAUK O ČISTOĆI I NEČISTOĆI 
(LIPANJ G. 29) 

MT 15,10—20; MK 7,14—23 

Tematski, ovi su Isusovi nauci u uskoj vezi sa prethodnim ulomkom. Mogli bi se čak smatrati 
njegovim nastavkom i da su izgovoreni istom zgodom. Bio bi to drugi dio Isusovog odgovora na 
farizejski prosvjed u vezi sa čišćenjem ruku. U prvom dijelu, Isus općenito niječe obvezatnu 
valjanost »predaja«; u ovom drugom dijelu niječe valjanost samog farizejskog pojma čistoće. 

Međutim, ovdje imamo drugu pozornicu: u prethodnom ulomku, slušaoci su bili farizeji i 
pismoznanci, a ovdje je to mnoštvo naroda. To bi dalo slutiti daje Isus ove nauke izgovorio drugom 
zgodom, ali u izravnom odnosu 


352 »Korban« je zločin protiv četvrte zapovijedi, premda se ne smatra takvim; Biblija inače 
smatra vrlo teškim zločine protiv roditelja; usp. A. Augiuistmovich, El nino en la Biblia, 
79—81. — Da se bolje razumije i osvijetli pitanje »korbana«, usp. Boismard, Synopse, II, 
230 (natpis na jednoj kosturnici iz prvog stoljeća ijedan kumranski tekst). 

na uplitanje farizeja. Opća je tema bila od velikog interesa za puk: farizejski pritisak na mase 
mora da ih je pritiskao isto tako kao sada Isusa i njegovu skupinu 

Da se umire savjesti suočene s nemogućim zahtjevima i da se ima ispravan pojam o 
religioznosti, potrebno je da puk ima jasnu sliku o tome što je čisto a što nečisto pred Bogom, sliku o 
samoj osnovi istinskog odnosa s Bogom. Zbog važnosti teme, Isus pobuđuje pozornost svojih 
slušatelja (»poslušajte me svi i razumijte!«) 

Zatim uspostavlja načelo koje sačinjava temelj religioznog života. Samo čovjek može ukaljati 
čovjeka. Zasluga nekog ljudskog čina ne dolazi mu izvana, nego iznutra. Bit moralnosti i 
religioznosti nalazi se u ljudskom sircu: u njegovoj savjesti, u njegovim nakanama, u njegovim 
unutarnjim raspoloženjima. 

Odatle posve prirodno izlazi praktični zaključak o upotrebi stvari. Nema čistih i nečistih stvari: 
ništa nije čisto ili nečisto po sebi, reći će kasnije sv. Pavao (Rim 14,14). Čovjek je onaj koji određuje 
kakvoću stvari. Samo od čovjeka zavisi da li će neko jelo biti dobro ili zlo. Nema po sebi čistih ili 
nečistih jela. Hrana je nešto što dolazi izvana, različita je od čovjeka i stoga ga ne može okaljati: 
može ga ukaljati samo ono što izlazi iz čovjekove unutrašnjosti, iz njegovog srca, iz dubine njegovog 
bića. 

Isus razlikuje moral od obreda, religiozni život od vanjskog čina, za koji se smatra da ga 
očituje. Bitan je život. Ako je obred uistinu njegov izražaj, imamo pravo »bogoštovlje«; ako je 
naprotiv postao razlogom samom sebi, imamo »isprazno bogoštovlje«, ritualizam, čije središte nije 
više Bog, nego čovjek. 353 Jezgrovito i vrlo jasno, Isus sažima lapidarnom formulom veliki niz 
proročkih predšasnika o unutrašnjoj religiji (usp. Am 5,21—24; Iz 1,11—17, itd.). 

Od ovog nagovora mnoštvu evanđelisti su nam sačuvali samo ovaj vrlo kratki sažetak 
najhitnijega. Sad se opet mijenja pozornica. Otpustivši svijet, ulaze »u kuću« (Mk); to je, ako se 
nalazimo u Kafamaumu, Petrova kuća, gdje Isus stanuje. Prisutni su jedino učenici. Oni najprije 
obavijeste Isusa o negativnom govorkanju o njegovom nauku, što su ga čuli od farizeja (Mt). Vidi se 
da njegovi protivnici ne napuštaju bojnog polja nego da ga slijede na sve strane. Stvar je ozbiljna: 
novi je učitelj krivovjerac pa ne samo sebi i svojima, nego i masama naučava krivovjerje. Kad su čuli 
njegove riječi, farizeji su ostali »sablažnjeni«: oni izjavljuju da konačno postoji neprelazna brana 
među njima, da se radi o dva nepomirljiva svijeta... 

Isus umiruje svoje učenike. Neka ih ne čudi ta pojava. Ona je neizbježna. Neka se sjate 
parabole o ljulju. Na žalost, u ovoj povijesnoj etapi Kraljevstva, u polju Božjem mora biti i ljulja. 
Isusovi protivnici nisu ono dobro sjeme što ga je njegov Otac posijao u polju, nego ljulj što ga je 
posijao neprijatelj (Mt 13,24—25). Sad je vrijeme ljulja, neizbježno je da tako bude, ali doći će i 
vrijeme da se on iščupa (Mt 13,30). 

U međuvremenu neka se učenici ne brinu. Ovo povijesno stanje ne može se promijeniti silom. 
Na žalost, farizeji su slijepci, ali oni vode druge slijepce, i rezultat je neizbježiv: oboji će pasti u 
jamu. Farizeji i pismoznanci su svojevoljni i svjesni slijepci: po svojoj spremi u svetoj znanosti, oni 
bi trebali biti u stanju doći k Isusu po vjeri, ali to izričito neće, radi interesa za kojima idu. I pučke su 
mase slijepe, ali one su u nemogućnosti da dođu do većih spoznaja. Budući da oni koji ih predvode 
boluju od takvih smrtonosnih predrasuda, ove mase isto tako neće doći do toga da vjeruju u 


353 Usp. A. Augustinovich Puebla y la religiosidadpopular, 85—87. 

Isusa. Na taj način, farizeji niti ulaze u Kraljevstvo, niti dopuštaju da drugi uđu (Mt 23,13). 

Međutim, ovi Isusovi izrazi nisu bili ni samim učenicima posve jasni, i Petar istupa i traži da im 
to istumači. To je tako velika promjena mentaliteta, da ju je teško od jedanput usvojiti. Ali, Isus im 
uprkos tome prigovara zbog toga nerazumijevanja: poslije toliko vremena što su s njime očekivao bi 
s njihove strane da bolje poznaju njegovu misao. 

U ovom slučaju stvar je dosta jasna: ono što ulazi u čovjeka izvana u obliku hrane ne može ga 
moralno ukaljati, jer samo ispunja biološku ulogu, a da ne dodirne njegovo srce, to jest njegovu 
savjest, jedini izvor moralnosti i religioznog života. Sve što je tuđe čovjeku, tuđe je također 
moralnosti i religioznom značaju njegovih čina. 

Na taj način — zapaža evanđelist — Isus je »proglasio čistim sva jela« (Mk). Učinio je to 
stvarno neizravno, ali odrješito i posve jasno. Imajući u vidu tu konstataciju, začuđuje nas činjenica 
da se u prvoj Crkvi još uvijek mogao postaviti taj isti problem, u onako teškom obliku kako ga 
poznajemo (usp. Dj 10,10—16; 15,20—29; Rim 14,14—23; Gal 2,11—14, itd.); to je najbolji dokaz 
kako je duboko bila uvriježena u židovskom mentalitetu »predaja« o čistoći i nečistoći; ali, Crkva je 
imala sigurnu orijentaciju, pomoću koje je konačno mogla riješiti to stanje. 

Isus sada izlaže drugi dio svoje misli. Jedina stvar koja moralno kalja čovjeka jest ono što izlazi 
iz njega; to jest ono zlo koje se rađa u njegovoj unutrašnjosti, i onda se na razne načine očituje 
izvana. Tu se nalazi porijeklo i psihološki nastanak grijeha. 354 U ovdje napravljenim popisima grijeha 
zastupljene su sve vrate grijeha: grijesi koji se čine mišlju, riječju i djelom. Ali, svima je zajedničko 
da imaju svoje sjedište u čovjekovoj unutrašnjosti. 355 Grijeh, izravni proizvod ljudskog srca, jedina je 
nečistoća u Božjim očima. 


4) SIROFENIČANKA 
(LIPANJ G. 29) 

Mt 15,21—28; Mk 7,24—30 

Poslije rasprava o očišćenju nalazimo Isusa u krajevima Tira. Kod Mt (i u raznim kodeksima 
Mk) čita se »Tira i Sidona«, jer je to biblijski uobičajeni izražaj. Sidon je više na sjeveru, i tamo će 
Isus otići tek poslije ovog događaja. Ovom zgodom, on dolazi u podmčje Tira do južne granice stare 
Fenicije, koja je u ono vrijeme politički pripadala rimskoj provinciji Siriji. To je kraj koji graniči s 
Galilejom. Poslije će odatle otići do Sidona, a zatim će se spustiti prema jugoistoku do istočne obale 
jezera, sve po nežidovskim krajevima: kroz nekoliko dana bit će izvan svoje domovine. 

Ne navode se razlozi ovog izleta po pograničnim krajevima sjevera i istoka. Sigurno nije razlog 
misija (Mt 15,24). Mk (r. 24) napominje da mu je namjera bila da ostane nezapažen, da se za njega ne 
zna, što je moglo biti iz raznih razloga. Na primjer, izbjeći progon farizeja i suočenje s njima, koje 
nije vodilo ničemu dobrom, nego je samo još više zamućivalo sredinu. Ili, odmoriti se malko od 
napora propovijedanja. Ili, što je najvjerojatnije, 


354 O tom predmetu vidi naširoko naš El hombre roto, 13—123. 

355 Popis grijeha kod Mk opširniji je nego kad Mt; takvi popisi osobito su česti u Pavlovim pismima; 
usp. Rim 1,29—31; 13,13; 1 Kor 5,10—11; 6,9—10; 2 Kor 12, 20—21; Gal 5,19—21, itd. 

ostati neko vrijeme nasamu s apostolima i posvetiti se više njihovoj izgradnji; u budućnosti 
neće biti previše takvih zgoda, a njegov život već počinje ići nizbrdo ... 

U ovom kazivanju, Mt ne izgleda vjeran sam sebi: on je, u usporedbi s Mk, redovito onaj koji 
pojednostavljuje stvari, dok je ovdje potpuniji, detaljniji i slikovitiji. A ovo nije jedina razlika. Na 
primjer, sastanak sa ženom mogao se odigrati i u Galileji, na putu prema granici: doznavši da se Isus 
nalazi blizu na drugoj strani, žena je mogla izaći iz svog kraja da se s njim susretne. Međutim, znamo 
od Mk (7,31) da se susret događa na feničkom zemljištu. Isto tako, susret, prema Mt, događa se na 
ulici, dok se, prema Mk, odigrava u kući u kojoj se Isus časovito nastanio; premda mislimo da ovdje 
obojica imaju pravo: u stvari, događaj započinje na ulici a završava se u kući. 

U književnom pogledu, prizor sa Sirofeničankom jedina je ad lijepih evanđeoskih stranica. 
Portret je ove žene savršen: portret majke srvane bolom i ljubavlju, tvrdoglave majke koja ne popušta 
ni pred kakvom poteškoćom, koja je odlučila da pod svaku cijenu postigne ono što je naumila; 
pametne i pronicave žene, brzih reakcija, koja u jedan čas pretvara u vlastitu korist sve što dođe i sve 
svodi na onaj jedini predmet koji je potpuno zaokuplja; žene tako ljubazno ponizne, da bi bilo 
nemoguće odoljeti tome čaru. Isus nije odolio. 

I Isusov portret popunjen je novom nijansom u njegovom općenju s drugim osobama: 
dobroćudnošću, koja se upušta u ljubaznu polemiku, koja ima za svrhu da se malo zaboravi na 
tjeskobu i umire živci. Površni čitatelj evanđelja, koji se ne trudi da rekonstruira psihološki prizor 
ovoga časa, koji sudi jedino po golim izrazima, smatrat će neopravdano tvrdim ovaj Isusov usmeni 
postupak, koji uostalom nije u skladu s njegovim kasnijim vladanjem. Ja naprotiv mislim da je ovo 
jedan od spontano najnježnijih prizora, koji nas osvaja svojim ljudskim naglaskom. 

Prema Mt, žena je »Kananejka«, to jest Nežidovka; poganske stanovnike Fenicije još uvijek su 
smatrali potomcima starih Kananejaca. Mk je opisuje kao »Helenku (Grkinju), porijeklom 
Sirofeničanku«; to znači da se rodila u tom kraju Fenicije, dijelu provincije Sirije a daje bila »grčke« 
kulture, ili jednostavno Nežidovka (usp. Iv 7,35). 

Kad se Isus s apostolima već nalazi na zemljištu Tira, izlazi mu ususret ova žena. Pozdravlja ga 
židovskim mesijanskim naslovom »sina Davidovog«, što čudno zvuči u ustima poganke; ali blizina 
dvaju zemljišta i neizbježne kulturne izmjene ne čine ga toliko sumnjivim. Žena ga vruće moli da joj 
se smiluje i ozdravi joj kćer, koja je posjednuta od zlog duha... 

Iz pripovijesti se ne može zaključiti, da li se uistinu radilo o posjednuću ili o običnoj bolesti. 
Vjerojatnije je da se radi o ovom zadnjem; evanđelisti se izražavaju prema kulturi svoga vremena. 
Bolest je morala biti teška tako da je djevojka bila osuđena na krevet (usp. Mk 7,30). 

Isus ženi ništa ne odgovara ali je ni ne ušutkuje. Jednostavno se ne obazire na nju (ili tako 
izgleda); ono što ga neposredno zanima jest doći do neke kuće da se odmori od dugog puta. 

Žena ne gubi srčanosti zbog ove Isusove prividne ravnodušnosti. Moli i viče bez prestanka. 
Vikati u svim mogućim tonovima, to je veliko oružje istočnjaka. Ali žena toliko navaljuje da konačno 
dosadi i apostolima, koji (vrlo dobro poznaju ovu taktiku. Zbog toga oni se zalažu kod Isusa da joj 
učini tu milost i da otpusti. 356 


356 Za upotrebu glagola »apolyein« u ovom smislu (otpustiti, osloboditi, ali podijelivši neku milost) 
usp. Mt 18,27; 27,15; Lk 2,29; 13,12, itd. 

Isus im odgovara da je njegovo lično poslanje ograničeno jedimo na Izrael. Zar se ne sjećaju da 
je i njima nametnuo to isto (Mit 10,5—6)? Ni oni nisu mogli prijeći granice Izraela za vrijeme 
Učiteljevog povijesnog života; moraju se imati u vidu stvarne mogućnosti; doći će i vrijeme 
proširenja. 

Tako dođu do kuće gdje su im pružili gostoprimstvo. Sigurno se radi o kući nekog Židova, koji 
simpatizira s Isusom. Isus je mogao mirne duše ostati i u nekoj poganskoj kući bez bojazni da će se 
ritualno onečistiti; njegova zadnja borba s farizejima odnosila se upravo na tu temu; ali Židov se 
uvijek osjeća bolje s drugim Židovom. U ovom pograničnom sirofeničkom kraju sigurno je bilo dosta 
Židova pa je Isus bio dobro poznat među njima, jer su se mnogi od njih okupljali u znatnim 
skupinama oko Isusa u Galileji (usp. Mk 3,8). 

Isus ima namjeru da bude nasamu i da po mogućnosti nitko ne zna da se nalazi ovdje. Ali 
barem za jedan čas nije mogao ostati skriven. Dođe ona žena i padne mu pred noge. Ona je čula ono 
što je Učitelj rekao svojima da se ograničuje samo na Izrael, ali se ona ne može pomiriti s time, 
njezina je kći u teškom stanju, potrebna joj je pomoć ... 

Isus je već razumio s kakvim tipom žene ima posla i do kolikog se pouzdanja i nade može 
uzdići neko napaćeno srce. Već je odlučio što ima učiniti. Ali, u svakom slučaju potrebno je razjasniti 
situaciju. Neka ova žena ne sudi loše njegove riječi. Neka ga ne smatra okrutnim, kao da neće da 
učini djelo ljubavi. Ozdraviti nekog bolesnika nije odvojen čin nego je sastavni dio njegovog općeg 
poslanja. I tu postoji plan. Neke stvari imaju prednost pred drugima, kao i u svakom pametnom 
planu. Ne bi bilo razumno ako bi se izvrnuo red; to bi bilo kao kad bi majka najprije dala jesti kućnim 
psima pa tek onda svojoj djeci... 

Ovu isporedbu obično tumače kao primjenu na Židove (»sinovi«) i pogane (»psi«), što je vrlo 
uvredljivo za pogane. Razumjeti tako ovaj tekst bilo bi posve protivno Isusovom stilu; već su nam 
poznati njegovi izrazi puni simpatije za neke pogane koji su pokazivali izvanredno pouzdanje u 
njega. Isporedba ne cilja na osobe, nego na prioritet u postupku. 

Osim toga, u prizoru kao što je ovaj, koji je prepun uzdrhtale ljudske napetosti, treba priznati da 
tekst ne kaže sve: moramo zamisliti posebnu modulaciju glasa, pogled, uzdah, podsmijeh... Možda je 
upravo toga časa u Isusa gledao neki od onih kućnih psića, s onim krupnim mokrim i divnim očima, 
koje su u stanju izazvati u čovjeku sve drugo prije nego odbojnost. Ja ne mogu zamisliti da bi Isus 
dijelio predrasude svoje židovske kulture o ovoj životinji sa skoro ljudskom dušom ... 

Sigurno je to da se žena ne osjeća uvrijeđenom nego naprotiv potaknutom da se nada. Već diše 
zrak olakšanja. Popušta napetost. I žena u letu hvata dijalektičku mogućnost koju joj sam Učitelj 
nudi. Sigurno, svaka stvar ima svoje vrijeme; najprije hrana gospodaru a onda psu; samo što su psi 
vrlo pametni pa ne čekaju strpljivo na svoj red, iskorištavaju i gospodarev ručak, hvatajući pod 
stolom sve što im padne... Dakle, ona se vrlo rado stavlja u taj položaj: ne traži puno, ne misli da on 
radi nje promijeni cijeli svoj plan djelatnosti, moli tek malu milost, jednu mrvicu ... Ženo, kako je 
velika tvoja vjera!, Isus se ne uzmože uzdržati da ne uzvikne. Tko ne bi učinio čudo! Nemoguće je 
odbiti moliteljicu kao što je ova. 

Čudo je učinjeno izdaleka, posve jednostavno, samo na Isusov nalog (»neka ti bude kako 
želiš«). Kad se žena povratila kući, našla je kćer još uvijek u krevetu, možda odmarajući se od svog 
vlastitog uzbuđenja, ali potpuno zdravu. 

Ovo nije jedini put da Isus mijenja neki osobni program; o tome smo već govorili drugom 
zgodom. Na razini njegovog ljudskog iskustva, to je posve normalno: svaka pametna osoba mora 
predvidjeti mogućnost takvih promjena, kad to prilike zahtijevaju. 

5) GLUHONIJEMI IZ DEKAPOLISA 
(SRPANJ G. 29) 

Mt 15,29—31; Mk 7,31—37 

Ovu i slijedeće zgode do preobraženja stavljamo u srpanj godine 29, ne zato što bismo bili 
ponukani kakvom kronološkom naznakom, nego jednostavno jer mislimo, po redoslijedu kojeg se 
držimo, da mogu imati mjesta u ovom mjesecu; preobraženje se, vrlo vjerojatno, može staviti 
početkom kolovoza. 

Mt je ovdje samo djelomično paralelan s Mk: u pojednostavljenoj zemljopisnoj bilješci i u onoj 
pojedinosti koja se može smatrati poopćenim proširenjem učinaka ovog čuda sa gluhonijemim; ne 
spominje samog čuda. 

Mt pojednostavljuje zemljopisnu bilješku. Kaže daje »odande«, to jest od mjesta gdje se sastao 
sa Sirofeničankom, Isus došao na Galilejsko more. Kad bismo se oslanjali samo na njega, ne bismo 
znali kojim je putem Isus stigao do jezera. Isto tako ne bismo znali na koju je obalu jezera došao, 
istočnu ili zapadnu: njegov se tekst dobro slaže s bilo kojom od njih. 

Mk razjašnjava položaj. Da dođe do jezera, Isus iz krajeva Tira prolazi kroz Sidon. Preneražava 
ta vijest zbog ovog silnog, prividno nepotrebnog zaobilaženja. Sidom je oko trideset kilometara 
sjeverno od Tira: zašto ići tako daleko na sjever? Isus to radi namjerno. U njegovom programu ovi su 
dani, slobodni od pučkih misija, namijenjeni apostolima. Ne žuri mu se da se vrati k jezeru: vratit će 
se prema planu. U međuvremenu, mirniji je na poganskom teritoriju, daleko od pritiska židovskog 
pučanstva. 

Od Sidona, Isus se spušta u pravcu jugoistoka i stiže do jezera, ali »usred područja 
Dekapolisa«; to jest dolazi na istočnu obalu jezera, ali u dekapolskom predjelu. Ovo je područje 
uglavnom nastanjeno poganskim žiteljima, ali ima i Židova. Već otprije, Isus je dobro poznat u ovom 
kraju. 

U nekom mjestu, ovdje blizu jezera, dovode mu nekog gluhog čovjeka, koji je također bio 
mucav (upotrijebljena riječ — »mogilalos« — znači više mucavost nego potpunu nijemost). Sudeći 
po nekim okolnostima, čovjek je Židov. Ljudi koji su ga doveli k Isusu mole ga da stavi na njega 
ruke, što je tradicionalno židovski gest. Osim toga, nalaže mu »mesijansku tajnu«, što bi bilo 
nerazumljivo u poganskom kraju i s nekom poganskom osobom. 

Isus uzima gluhonijemog nasamo, odvojeno od mnoštva, to jest odvojeno od osoba koje su ga 
dovele, od apostola i od nekih drugih koji su se bili skupili. Želi učiniti čudo nasamo s bolesnikom. I 
to je dio mesijanske tajne: vidjeti proces nekog čudesnog ozdravljenja uvijek je u stanju izazvati 
neumjerene reakcije. Ali vjerojatno ima i drugi razlog: ne želi da svijet vidi geste koje će upotrijebiti, 
jer bi ih svatko lako shvatio kao čarobnjaštvo. A Isus upotrebljava te geste (metnuti prste u uši i 
dotaknuti jezik pljuvačkom) zato što su živi simbolički izražaj onoga što će se dogoditi i jedini način 
da se opći s gluhim čovjekom: da mu dadne do znanja da će ga ozdraviti i da pobudi pouzdanje u 
njemu. 


357 Isus to ne smatra čarobnjaštvom; čudo se postiže pomoću molitve (»podiže oči prema nebu, 
uzdahnu«: Mk r. 34). 

Ovi gesti popraćeni su jednom aramejskom riječju, koja izražava usmeno ono što oni kažu 
simbolički: »otvori se!«. To je kao naredba bolesniku da se »otvori« ušima i jezikom ... 

Uistinu, tog istog časa poče čuti i »govorio je ispravno«, to jest već nije više mucao. Tako 
ozdravljen, dođe među prisutne a onda započe graja. Isus mu stoga zabrani da govori o toj stvari, ali 
zabrana je bila beskorisna; reklo bi se naprotiv, da se zbog nje čudo više razglasilo. Veliko udivljenje 
u cijelom kraju. Govorenja o Isusovoj osobi vrlo su povoljna: sve što radi, dobro radi. I osim drugih 
čudesa, čini da gluhi čuju i nijemi govore; a to podsjeća na mesijanska vremena koja najavljuje Izaija 
(35,5—6); u Isusu se ostvaruje to sretno navještenje. 

Mt je sve to dobro »sredio«. Ne govori o čudu gluhonijemoga, nego o velikim mnoštvima koja 
dovode sve vrste bolesnika pa da ih Isus sve ozdravljava. Nastaje onda opće udivljenje zbog tih 
ozdravljenja i svi su zbog toga slavili Boga Izraelova. 358 

Kako se vidi, Mt je posebni čin pretvorio u opći »sažetak«. I stvorio mu je također prikladnu 
scenografiju: Isus je na nekom uzdignutom mjestu, a u ravnici pod njegovim nogama velika 
mnoštva... Očito je da mu taj topografski uređaj služi da uvede »drugo« umnažanje kruhova, o kojem 
u nastavku govori. 


6) POVRATAK NA ZAPADNU OBALU 
(SRPANJ G. 29) 

Mt 15,39; Mk 8,10 

Poslije ozdravljenja gluhonijemoga na području Dekapolisa blizu jezera, Mt i Mk imaju 
»drugo« umnažanje kruhova. Kad bi ono bilo povijesno, bilo bi se odigralo više-manje na istom 
mjestu kao i prvo ili u nekom području blizu njega. Ali mi smo vidjeli da se u stvari ne radi o nekom 
drugom umnažanju, nego o ponovljenoj pripovijesti jednog te istog umnažanja, što se dogodilo oko 
Pashe godine 29. Stoga ovdje ne uzimamo u obzir ovo drugo kazivanje. 

Znamo da je Isus poslije umnažanja kruhova (jednog) prešao jezero i došao u neko mjesto 
genezaretske ravnice. Bilješka Mt i Mk u ovom tekstu mogla bi poslužiti da se geografski točnije 
odredi to mjesto, ako su »Magadan« (Mt) i »Dalmanuta« (Mk) iskvarena imena »Magdale«: Isus bi 
stigao u genezaretsku ravnicu u području Magdale ... 

Ali, prema mjestu koje sada zauzima u evanđeljima, ova bi bilješka označivala Isusov povratak 
na obalu jezera (u predjelu Magdale) poslije onog drugog izleta po poganskim krajevima na sjeveru i 
istoku, poslije ozdravljenja gluhonijemoga. 

Ali i kad ne bismo uzeli u obzir ovu bilješku, svakako bismo morali pretpostaviti da se Isus 
povratio na zapadnu obalu, jer se u slijedećem prizoru pojavljuje u društvu »farizeja i saduceja«, što 
ne bi moglo biti u poganskoj Dekapoli. 


358 Ovaj izraz napominje da su oni koji su tako očitovali svoju zahvalnost bili pogani (ne 
Izraelci). 

7) FARIZEJI TRAŽE ZNAK S NEBA 
(SRPANJ G. 29) 

Mt 16,1—2a.4; Mk 8,11—13 

Kako se vidi, isključujemo iz ovog konteksta Mt 16,2b—3, kojega nema u vrlo važnim 
kodeksima, i koji zato neki izdavači (Larfeld, Nestle) donose u zagradama prema tome, u ovom 
ulomku radi se jedino o znaku s neba, što ga farizeji zahtijevaju od Isusa, a ne o znakovima vremena. 
Interpolacija ove teme kod Mt vjerojatno dolazi od povezivanja misli: čudo »s neba« izazvalo je 
misao na meteorološke znakove »na nebu« ... 

Glavni razlog zbog kojeg isključujemo ovaj ulomak, jest, što ga nema kod Mk. S druge strane, 
Lk se bavi ovom temom u drugom kontekstu (12,54—56), kamo ćemo staviti kao paralelan i ovaj 
odlomak Mt. 

Isus se, dakle, nalazi na zapadnoj obali jezera, možda u predjelu Magdale. Tamo se pojavljuju i 
farizeji. Mt kaže »farizeji i saduceji«, ali se zna da je to kod njega neka formula (usp. također 3,7; 
16,6.11.12); ova se asocijacija možda tumači činjenicom da su ove dvije skupine, svaka na svoj 
način, odlučivale sudbinom zemlje; kad se radi o oporbi prema Isusu, to je udruženje vjerojatno, jer i 
jedna i druga skupina vide u njemu neprijatelja, jedna s religioznog stanovišta, a druga radi političke 
pogibelji, koju predstavlja koji bilo mesijanski pokret; uostalom, ovaj izraz treba smatrati 
stereotipnim i vidjeti iza njega jedino farizeje. 

Farizeji ovog prizora vjerojatno su mjesni farizeji. Nije vjerojatno da se tu još uvijek nalazila 
ona skupina koja je bila došla iz Jeruzalema i koja je prije Isusovog izleta po poganskim krajevima 
raspravljala s njim o zakonskoj čistoći. Ipak je posve vjerojatno da su svojim mjesnim kolegama 
ostavili točne upute, kako će slijediti Isusa u korak i nastojati da ga kompromitiraju. 

Stvarno, njihovo uplitanje u ovom slučaju ima nakanu »kušati« ga: navući ga u poteškoće, 
dokazati da ne može učiniti ono što se od njega traži i da su stoga njegova mesijanska umišljanja 
lažna, u nadi da bi na taj način štogod učinio i rekao što bi mu moglo naškoditi i povećati još više 
njegov ionako glomazan popis zločina ... 

Traže od njega ništa manje nego neki znak »s neba«, nešto čudesno što bi očevidno dolazilo s 
neba. Isus je dosad učinio dosta čudesnih čina, kojima su i farizeji prisustvovali i koje oni nikad nisu 
nijekali kao objektivne stvarnosti. Ali sve te stvari bile su »zemaljske«, dogodile su se ovdje dolje, pa 
je stoga uvijek moguće istumačiti ih nekako drugačije, na primjer kao čarobnjaštvo ili vražji posao 
(usp. Mt 12,24; Mk 3,22). Oni sada traže nešto što bi sašlo izravno odozgor, s neba, nešto što se ne bi 
moglo pobrkati ni s čim drugim, što se ne bi moglo tumačiti drukčije nego kao sigurni znak Božje 
moći; možda nešto kao Jošuina čudesa, kad je učinio da na njegove neprijatelje padne veliko kamenje 
iz neba, i kad je zaustavio u njihovom hodu sunce i mjesec (Jš 10,11—13); ili nešto kao Hijino čudo, 
kad je učinio da sade s neba Jahvin oganj (1 Kr 18,38)... 

Isus »jaukne u svom duhu« (Mk): uzdahnu iz dubine duše, prepun dubokog bola, beskrajne 
gorčine zbog te zlobe; u stilu je Mk naglasiti jaka Isusova uzbuđenja. »Ovo pokoljenje«, ovi 
predstavnici naroda koji ne vjeruju, zašto traže neki takav znak? Čine to očito sa zlim namjerama: 
njih u stvari ne zanima ustanoviti da Božja moć djeluje po Isusu, nego »kušati« ga, nastojati da 
poklizne, pa da ga osude ... 

Zbog svega toga, ovo je pokoljenje zlo i »preljubničko« (Mt) u biblijskom značenju riječi: 
nevjerno odredbama Božjim, olaka i gnusna supruga koja stalno vara svog muža ... 

Naravno, ovim nevjernim ljudima »neće se dati« nikakvo čudo (Mk); bezlični oblik kojim se 
izražava da im Bog (čije se ime ne želi spomenuti) neće dati nikakvog znaka. Bog je ozbiljan 
gospodin; nije to neki lakrdijaš, koji bi bio raspoložen pružiti besplatne predstave zlim ljudima. Za 
njih neće biti znakova; nikakvog znaka. Neki čudesni čin može postati »znak« jedino osobama koje 
vjeruju, koje su spremne da u njemu vide moć Božju; a to ovdje nije slučaj (usp. Mk 3,28—30). Bez 
te vjere, svaki se čin, čak i najčudnovatiji čudesni čin, čak neki čudesni čin »s neba«, može istumačiti 
na drugi način (usp. Iv 12,28—29). Zidovi su jednom već imali takvo čudo »s neba« u vezi s Isusom, 
nešto što se desilo prigodom njegovog krštenja i što je zajamčila osoba daleko izvan svake sumnje 
(usp. Mt 3,16—17; Iv 1,32—34), i nitko nije povjerovao u to čudo. 

Potpuno isključenje znakova kod Mk ne protivurječi iznimci kod Mt. Isus nikada neće učiniti 
neko čudo na potražnju Zidova (Mk), pa se jedini znak kojeg će imati a kojeg oni nikad ne bi tražili i 
u koji isto tako neće vjerovati, jest znak Jone (Mt), znak njegove smrti i uskrsnuća (usp. Mt 12,39), 
kojim će Bog dati konačni pečat svima drugima. 

Očito ražalošćen i oneraspoložen, Isus ostavlja farizeje, ponovno se ukrcava i prelazi na 
istočnu, obalu, kraj slobodan od ovih nesmiljenih napadača. Posljednji Isusovi pokreti jasno pokazuju 
da on sve više želi izbjegavati ova suočenja s njima: ukoliko je moguće, valja upotrijebiti vrijeme u 
korisnije stvari. 


8) FARIZEJSKI KVASAC 
(SRPANJ G. 29) 

Mt 16,5—12; Mk 8,14—21; (Lk 12,1) 

Treba primijetiti da je Lk 12,1 paralelan jedino s r. 6 Mt i s r. 15 Mk. I treba napomenuti da se 

oco 

ova i z reka o kvascu ~ ne nalazi ovdje u svom izvornom kontekstu. Očito se radi o nečem 
neočekivanom. Prekida nasilno govor o kruhovima. Kod Mt, r. 6 jest umetak između r. 5 i 7, koji su 
ujedinjeni prirodnom logikom. Isto se to događa s Mk, gdje je r. 15 neprirodni umetak između r. 14 i 
16. Dokaz da se radi o umetku jest i Lk, koji ovu izreku stavlja u posve drugi povijesni i stvarni 
kontekst, premda je i on neodrživ. Vrijeme je kod njega nesigurno, kao i u cijelom ovom velikom 
odsjeku Lk. Okolnosti su nevjerojatne. Isus se nalazi u kući nekog farizeja, pozvan od njega na objed, 
i upravo za vrijeme tog objeda izriče najžešći govor protiv farizeja. To je psihološki nevjerojatno. 
Osim toga, taj govor (s više pojedinosti) donosi Mt u drugom povijesnom kontekstu (Mt 23,13—36). 
Poslije objeda, Isus izlazi, i pismoznanci i farizeji počinju ga napadati. Odjedanput, pojavljuje se 
mnoštvo naroda, na tisuće. I onda, opomena o kvascu... 

Beskoristan je, dakle, napor da se odrede povijesne okolnosti, u kojima su bile izgovorene ove 
riječi. Da je aluzija upućena samo farizejima, mogli bismo zamisliti nekoliko takvih zgoda. Ali, kako 
se aludira i na Heroda (Mk), trebalo bi misliti na neku priliku gdje je on udružen s farizejima. Možda 


359 Usp. A. Augustinovich, Fermento de Evangelio, 23—30. 

bi to moglo biti poslije prizora u Lk 13,31—33, ali on je iz dosta kasnijeg doba, dok prisutnost 
tisuća naroda daje slutiti radije galilejsko doba velikih skupina... 

Bilo kako bilo, sigurno je da se u vrijeme kad su pisana naša evanđelja nije znalo gdje bi 
trebalo staviti ovu odvojenu Isusovu izreku. Mt i Mk su mislili da bi najbolje pristajala u ovom 
kontekstu: s jedne strane, neposredno prije toga dogodilo se ono podmuklo uplitanje farizeja, a s 
druge strane moguće je uspostaviti neku asocijaciju, iako malo prisilnu, između kvasca i kruha, koji 
je bio predmet govora među učenicima. 

Naravno, kad su ovu izreku stavili u ovaj kontekst, napravili su i neka preudešavanja u cijelom 
ulomku (što je posebno očito kod Mt, rr. 11—12), da se dobije zadovoljavajući smisao. Ne preostaje 
nam drugi put, nego vidjeti cijeli ulomak u njegovom današnjem ustrojstvu. 

Nije posve jasno kad je Isus izgovorio ove napomene, da li onda kad su već bili na drugoj obali, 
kao što daje slutiti Mt, ili radije za vrijeme plovidbe, kako s više vjerojatnosti izlazi čitajući Mk. 

Sigurno je da su učenici zaboravili ponijeti sa sobom hrane na put. Samo su jedan kruh imali u 
lađici. Premda nisu ništa govorili, mislili su na taj zabarav i na taj jedini kruh. U tom času dolazi 
Isusova napomena o kvascu ... Prema tekstovima, ima više subjekata kvasca. Kod Lk, to su jedino 
farizeji, i to ne predstavlja nikakvu poteškoću. Kod Mk, osim farizeja, još je i Herod Antipa; i tu je 
poteškoća. Stavljaju se na istu razinu dva subjekta, koji nemaju ništa zajedničkog, ni u socijalnom, ni 
u političkom, ni u religioznom pogledu. Poteškoća je još veća, ako se uzme u obzir da Mt 
poistovjećuje kvasac s »naukom«: Heroda se ni na koji način ne može smatrati učiteljem. 

Vjerojatno su stoga kod Mk neki kodeksi promijenili »Heroda« u »herodijance«; ali se očito 
radi o kasnijem čitanju da se izbjegne poteškoća. 

Kod Mt, mjesto Heroda su saduceji, ali već znamo da se radi o formuli; vrlo je vjerojatno da 
saduceja nije izvorno bilo u Isusovom savjetu, premda se poredba i na njih s pravom može 
primijeniti. 

Subjekti kvasca su, dakle, farizeji i Herod Antipa (Mk): toga kvasca moraju se čuvati učenici. 

Mk ne označuje pobliže u čemu se sastoji taj pogubni kvasac. Mt kaže, da je to »nauk« farizeja 
(i saduceja). Lk ga označuje kao »licemjerje«. Mt i Lk se popunjuju. Luka proširuje Mateja, 
nadodavši obilježje kvasca. Izvorno, Isus je sigurno aludirao na nauk i na život farizeja. 

»Nauk« farizeja dobro je poznavao cijeli svijet; to je bilo ono što se službeno naučavalo kao 
religija. Isus se mnogo puta osvrtao na taj nauk, napose s obzirom na one točke, koje su mu najviše 
služile da naglasi razliku između stare duhovnosti i »nove pravednosti« (vidjeti posebno teme 
skupljene u dvjema velikim izborima: Mt 5—7 i 23). Kad aludira na taj nauk kao na zli kvasac, 
sigurno misli na te točke. 

Ali, farizeji su naučavali ne samo teorijama, nego i praksom, svojim životom. Ono što na prvi 
pogled i općenito obilježuje to svjedočanstvo, to je, po Isusovom kritičnom mišljenju, licemjerje: 
hinjen je, pretvaranje, neiskrenost, neautentičnost. 360 

Tako se razumije i kvasac Heroda Antipe. Ne radi se samo o »nauku«, nego o cjelovitom 
svjedočanstvu osobe. Herod je bio poznat kao lukav čovjek (»lisac«: Lk 13,32) a lukavstvo je jedan 
od izražaja licemjerja. Ali to je samo jedan vidik. Mnoge druge oznake ove podle ličnosti, koju je 
nemoguće definirati, 


360 O licemjernim stavovima farizerja, usp. ib. 27. 332 

upotpunjuju taj nesretni »kvasac«; nepovjerljivost, izvrtanje vrijednosti u javnom životu, 
senzualni materijalizam, neosjetljivost za moralne vrijednosti, servilnost... 

Čuvši opomenu o kvascu, učenici odmah pomišljaju na kruh. To je razumljivo, jer onoga časa 
oni su zabrinuti za tu stvar: zaboravili su kruh i sada ne znaju što će raditi. Te im se misli sada vrte po 
glavi (Mt) pa možda neki od njih govore napose o toj stvari (Mk). 

Isus poznaje njihove brige, i prigovara im dvije stvari. Najprije, njihovu malovjernost (Mt): 
zabrinuti su zato što nemaju kruha, kao da nikad nisu upoznali svog Učitelja, kao da dosad nisu imali 
dovoljno dokaza, da on može riješiti taj problem i mnogo veće. Zatim im prigovara (tvrđe kod Mk 
nego kod Mt) njihovo nerazumijevanje, zatvorenost, nesposobnost da shvate položaj, da procijene 
stvari koje bi svratile na sebe svačiju pozornost, kao oni koji imaju oči a ne vide, koji imaju uši a ne 
čuju (Jer 5,2.1). Zabrinuti su ovog časa zato što nemaju kruha, a zar se ne sjećaju onih pet tisuća ljudi 
koji se nahraniše s pet kruhova, i onih četiri tisuće ljudi koji se nahraniše sa sedam kruhova? 361 
Sigurno se sjećaju. I onda, još uvijek ništa ne razumiju? (Mk), zar još ne shvaćaju da je sama Isusova 
prisutnost sigurno jamstvo protiv svih briga? 

Da, sad su konačno razumjeli, kad im je govorio o kvascu, da nije mislio ni na kakav kruh, 
nego da ih je želio upozoriti da se čuvaju nauka farizeja (Mt). 

Kvasac djeluje iznutra, šireći se neosjetljivo kroz cijelo tijesto: nitko ne vidi kako on ukišava, 
ali rezultat je tu. Tako se uvlače i pogubni nauci: čim su sličniji kvascu, tim je potrebnija opreznost... 

9) OZDRAVLJENJE SLIJEPCA IZ BETSAIDE 
(SRPANJ G. 29) 

Mk 8,22—26 

Vidjeli smo, da se Isusov nastup u prethodnom ulomku događa vjerojatno za vrijeme plovidbe 
prema istočnoj obali. Skupina se zatim iskrcava na nekom mjestu južno od Betsaide. Isus opet želi 
biti izvan Galileje, u poganskom kraju. Odavle namjerava ići dalje na sjever. Prva je postaja Betsaida, 
odakle su trojica iz njegove skupine (Petar, Andrija i Filip); o tom mjestu govorili smo drugom 
zgodom. 

Jedini Mk donosi ovo čudo, u mnogim pojedinostima slično ozdravljenju gluhog i mucavoga, 
što se također nalazi samo kod Mk (7,32—37). Neki misle da se u stvari radi o »duplikatu«, o drugoj, 
naravno, preudešenoj, pripovijesti istog događaja. Ali, nama se čini da su razlike između ova dva 
slučaja tako velike da ih nije moguće poistovjetovati. Činjenica da se pripovijest nalazi samo kod Mk 
nije ništa čudno: i drugi sinoptici imaju gradiva kojega ostali nemaju. 

Od mjesta gdje su se iskrcali Isus i njegova skupina idu prema sjeveru i »stižu u Betsaidu« (r. 
22). Ali znamo da nisu došli u samo mjesto: čudo se događa prije (r. 26). 


361 Naši evanđelisti smatrahu dvije pripovijesti o umnažanju kruhova kao da se radi o dva čuda, pa ih 
tako predstavljaju i na ovom mjestu; mi znamo da se u stvari radi samo o jednom čudu. 

Upada u oči da se Betsaida naziva »selom«, kad znamo da ju je tetrarh Filip pretvorio u grad; 
ali je poznato kako su naši evanđelisti nestalni u tim oznakama. 

Kad se približio mjestu, dovedoše mu nekog slijepca i zamoliše da ga se dotakne: Isusa dobro 
poznaju u ovoj sredini, i svi znaju da on može ozdraviti bolesnike samim doticajem. Postupa isto kao 
u slučaju gluhonijemoga: čini čudo izvan grada, on sam s bolesnikom, da izbjegne možebitna 
mesijanska uzbuđenja i da se njegovi gesti ne shvate kao čarobnjačke manipulacije. Evanđelist 
pomno bilježi daje izveo bolesnika izvan sela »uzevši ga za rubu«: budući da se radi o slijepcu, nije 
moglo biti drukčije. 

Kod ovog čuda Isus upotrebljava dva gesta: stavlja mu pljuvačku na oči i polaže na njega ruke. 
Pljuvačka je u ono vrijeme bila općenito smatrana uspješnim lijekom mnogih bolesti; rabini su s 
njom pravili najčudnovatije recepte. I Isus ju je upotrijebio pri ozdravljenju gluhonijemog (7,33), i 
još će je upotrijebiti (pomiješanu s blatom) u slučaju slijepca od rođenja (Iv 9,6). Naravno, za Isusa 
pljuvačka nije lijek, nego simbolički gest, kojega bolesnik može razumjeti i koji može pobuditi 
pouzdanije u njemu: bolesnik je bio doveden k Isusu ne kao nekom nadriliječniku, nego kao 
čudotvorcu. 

Velika novost ovog čuda jest u tome što se njegov učinak ne daje u tren, odjedanput, nego 
postepeno, malo pomalo, na dijelove. Poslije prvih gesta, Isus pita bolesnika da li vidi štogod: samo 
njegovo pitanje znači da on sumnja ili da zna da nešto nedostaje. Bolesnik mu odgovara da počinje 
vidjeti, ali nejasno i iskrivljeno: vidi daleko neke ljude što se miču (one koje su ostavili na ulazu u 
selo), ali mu izgledaju kao stabla koja hodaju ... Ponovo je stekao vid, ali vrlo nesavršeno. 

Isporedba ljudi sa stablima pokazuje daje taj čovjek nekoć imao vizuelno iskustvo o njima; što 
znači da nije slijepac od rođenja. 

Po drugi puta, Isus mu se rukom dotiče očiju i čovjek, savršeno ozdravljen, počinje jasno 
vidjeti sve stvari. 

Oduvijek je pobuđivao znatiželju ovaj Isusov postupak: zašto ga nije ozdravio odjedanput, kao 
što je uvijek radio u drugim slučajevima? Postoje bezbrojna mišljenja o tom predmetu. Jedna je stvar 
sigurna: ne možemo to pripisati ograničenosti Isusove moći. Takvo tumačenje bilo bi protupovijesno, 
protivno svemu što o njemu dosad znamo i samom konačnom rezultatu ovog čuda. Da to 
razumijemo, možda bi bilo potrebno zamisliti utisak koji su mogli dobiti prvi kršćanski čitaoci ove 
pripovijesti: vjerojatno su mislili da je slučaj bio vrlo težak, ali da sama njegova veličina pokazuje u 
jačem svjetlu Isusovu čudesnu moć, a nju je i sam bolesnik mogao bolje ocijenili s ovim polaganim 
postupkom ... 

Isus šalje bolesnika njegovoj kući, ali mu zabranjuje ući u selo. Čini se da su već u antičko 
vrijeme ovdje vidjeli nešto neskladno. Izlazilo bi da slijepac nije iz Betsaide, ali onda ne bi imalo 
nikakvog smisla zabraniti mu da uđe u Betsaidu. Da se izbjegne ta poteškoća, neki su kodeksi 
promijenili tekst: ako uđeš u selo ne reci nikome... Nisu bili potrebni ovi ispravci. U današnjem 
tekstu nema nikakve nesuglasnosti. Ozdravljani čovjek, prije nego što pođe svojoj kući, mislio je ući 
u Betsaidu da saopći cijelom svijetu svoju sreću; Isus mu jednostavno zabranjuje da to učini; trebalo 
je sačuvati »mesijansku tajnu« pred širokom publikom. 

10) PETROVA ISPOVIJEST I PRIMAT 
(SRPANJ G. 29) 

Mt 16,13—20; Mk 8,27—30; Lk 9,18—21 

Ovo je jedan od najviše osporavanih tekstova u našim evanđeljima. Njegovo tumačenje i uopće 
stavovi prema njemu dobar su primjer kako odlučnu ulogu igra naša subjektivnost u čitanju tekstova. 
Kod pristupa nekom tekstu (kao i svakoj drugoj pojavi) ulaze u igru mnogi čimbenici: odgoj, kultura, 
predaja, duhovno ozračje, a napose životno opredjeljenje osobe. Čovjek ne može biti posve 
objektivan pred nekim tekstom. Nisu to ni protestanti ni katolici. I jedini i drugi, već se nalazimo pod 
utjecajem. Jedino što nam ostaje: obnavljati stalno našu iskrenost. 

Brda papira ispisana su o ovom vrlo važnom ulomku. Obavijest o problematici koju on podiže 
lako je naći ne samo u tumačenjima, nego i u svakom udžbeniku klasične ekleziologije. 

Mi ćemo, ovdje kao i drugdje, nastojati jedino da ovaj tekst učinimo razumljivijim običnom 
čitatelju. Radije bi trebalo govoriti o tekstovima, jer su evanđelisti nejednaki: dok Mk i Lk donose 
isključivo Petrovu mesijansku ispovijest, Mt dodaje još i ulomak o primatu, što ga Isus ovom zgodom 
podjeljuje Petru. Ova razlika podiže sumnje o autentičnosti ovog Mt dodatka kod svih onih koji 
pripadaju teološkoj struji koja ne prihvaća primata, iz razloga koji nekad nemaju nikakvog posla sa 
samim biblijskim tekstom. 

Sigurno je da se polemika ne može odnositi na tekstualnu kritiku. Predaja teksta ovog Mt 
ulomka (nr. 17—19) posve je sigurna, bez ikakve iznimke. Možete ga tumačiti kako hoćete, ali je 
nemoguće ne priznati pošteno njegovu povijesnu autentičnost: povijest teksta ne predstavlja nikakvog 
kolebanja. 

Činjenica da ovog teksta ne navode izvanbiblijski pisci prve kršćanske starine jest dokaz »iz 
šutnje«, ali je poznato kako je relativan i nedjelotvoran takav dokaz. 

Semitski značaj, koji se vidi u svakoj riječi ovog teksta, dokazuje da on nije mogao nastati 
izvan Palestine: to ide protiv onih koji drže da je nastao u nežidovskoj kršćanskoj sredini, da opravda 
svojatanja rimske crkve. 

Bez ovog teksta, ime »Petar« i razlog zbog kojeg je Isus tako prozvao Simuna bili bi zagonetka 
i povijesna neizvjesnost u našim evanđeljima; jedino im ovdje nalazimo tumačenje. 

To što se ulomak ne nalazi kod Mk i Lk nije nipošto dokaz protiv njegove autentičnosti. Nije 
ovo prvi slučaj, da se neki materijal nađe u jednog evanđelista a da ga nema kod drugih. Neki put, 
neki pisac ispušta neki materijal zato što mu nije potreban za njegov posebni plan. Drugi put, ispušta 
ga jednostavno zato što ga ne poznaje, što ga nije našao u usmenim ili pismenim izvorima svoga 
djela. To je sigurno i naš slučaj, jer se ne može zamisliti, da bi ova dva evanđelista namjerno ispustila 
tako važno svjedočanstvo za život Crkve. 

Ovo izostavljanje postaje još razumljivijim, ako se pretpostavi da ovaj ulomak o primatu ne 
pripada izvorno ovom kontekstu, nego da se radi o jednoj od onih zalutalih Isusovih izreka čije se 
povijesno mjesto bilo izgubilo, a za koju je Mt smatrao prikladnim da bude ovdje, kao odgovor na 
Petrovu ispovijest. Mislimo da je ta hipoteza ispravna. Ulomak o primatu stvarno je tema strana i 
prethodnom i slijedećem kontekstu i uistinu posjeduje sve karakteristike interpolacije. Naravno, to 
ništa ne smeta njegovoj kanonskoj autentičnosti niti njegovoj dogmatskoj i ekleziološkoj vrijednosti. 


335 



Mi o njemu radimo na ovom mjestu zato što uistinu ne znamo gdje se izvorno nalazio. 

Sto se tiče topografskih okolnosti, postoje male razlike među evanđelistima. Prema Mt, Isus je 
već stigao u okolicu Cezareje Filipove. Ali to ne znači daje došao u sam grad, nego u okružje koje se 
po njemu zvalo. Mk se još manje približuje. On kaže, da je Isus s učenicima išao prema selima 
Cezareje Filipove, to jest prema selima toga okružja; tako se označava pravac sjevera, kojeg se Isus 
držao od Betsaide; i da »na putu« prema tom kraju stavlja ono pitanje apostolima. Sve to sugerira da 
se ova putujuća skupina ne nalazi ni u Cezareji ni blizu nje, tako da nagađanja Ricciottija (i nekih 
drugih tumača) o stijeni na kojoj je počivao veličanstveni Augustov hram, koja bi osvjetljivala novo 
šimunovo ime (Petar)..., iako su zamamljiva, samo su romantička nagađanja. 

Još manje pomaže ovdje bilješka Lk. Prema njemu, Isus se nalazio na nekom osamljenom 
mjestu u molitvi (poznato je da Lk najviše govori o Isusovoj molitvi), i da je tu postavio svoje pitanje 
apostolima. Lk ne protivurječi ostaloj dvojici, nego ih upotpunjuje: na putu prema kraju Cezareje 
Filipove, skupina se zaustavila na nekom samotnom mjestu, da bi se Isus mogao pomoliti... Isus je 
često molio, osobito u važnim časovima; ovo je jedan od njih. 

Cezareja Filipova, prijestolnica tetrarhije Heroda Filipa (sina Heroda Velikog), nalazila se oko 
40 kilometara sjeverno od Betsaide, blizu izvara rijeke Jordana. Mjesto se danas zove Bania, spomen 
na stari Panias ili Paneas, koji se opet tako zove po nekoj spilji posvećenoj bogu Parnu (svetište se 
grčki zvalo »Paneion«) Nad ovom spiljom već je Herod Veliki bio podigao veličanstven mramorni 
hram u čast cara Augusta, ali je grad sagradio njegov sin, tetrarh Herod Filip, i nazvao ga »Cezareja« 
u čast cezara Augusta. Dodao joj je ime »Filipova«, da se razlikuje od druge Cezareje, zvane 
»Morske«, važnog grada i luke na palestinskom Sredozemlju. Ali Cezareju Filipovu zvali su i 
»Cezareja Panias«, zbog starog Panovog svetišta. 

I tako, na nekom samotnom mjestu u okolini ovog grada, Isus stavlja učenicima pitanje o svojoj 
osobi, s nakanom da on sam izazove temu svog mesijanstva. To je nov elemenat. Nikada prije ne 
bismo zamislili Isusa s takvim pitanjem; naprotiv, izbjegao bi ili zabranio govoriti o tim stvarima. 
Nastala je promjena u njegovom javnom životu. Ta promjena započinje umnažanjem kruhova i 
razočaranjem puka, koje je nastalo na temelju toga čuda. Isus sve više ostaje sam s učenicima. 
Počinje period posvećen pretežno izgradnji učenika. Njihova vjera u Isusovo mesijanstvo zauzima 
prvo mjesto. Polazna je točka ispovijest te vjere. Isus je svjestan da je njihov pojam mesijanizma isto 
tako kriv kao i pučki, i poslije ovog prizora počet će im izlagati njegov pravi smisao. Na žalost, oni 
ga neće usvojiti sve do iza Isusovog proslavljenja, ali kad dođe taj čas, oni će se sjetiti tih poduka, i 
»ne će postati sadržajem njihove nove postpashalne vjere ... 

U ovaj opći kontekst stavlja se Isusovo pitanje o tome što se misli o njemu. 

Na prvom mjestu, on pita što svijet općenito misli o njemu: 362 javno mišljenje. Ne radi to zato 
što bi ga stvarno zanimalo to pitanje; to je sauno način da se dođe do pitanja upravljenog njima, 
učenicima; da im dadne do 


362 U prvom pitanju, Isus kod Mk i Lk upotrebljava zamjenicu »ja«, dok kod Mt mjesto nje 
upotrebljava izraz »Sin čovječji«. Ovo je mesijanski naslov, kojim Isus redovito označuje sama sebe, 
ali je ovdje očito da znači isto što i »ja«, samo svečanije izraženo, i stoga ovaj izraz vjerojatno nije 
izvoran na ovom mjestu (vjerojatnije je da je Isus rekao jednostavno »ja«) 

znanja, da ga stvarno zanimaju samo oni i to što misle oni, radi njihovog mjesta i zato što su 
zbog svoje duge udomaćenosti s njime u stanju da ga bolja poznaju. 

Pučko mišljenje (koje su apostoli vrlo dobro poznavali) slaže se s onim što je rečeno drugom 
zgodom (Mk 6,14—15 i paral.): Isus bi bio ili ponovno oživljeni Ivan Krstitelj, ili Ilija koji se 
povratio iz svog skrovišta, ili neki drugi uskrsli stari prorok. Jedina razlika nalazi se kod Mt, koji na 
ovaj popis znamenitih ličnosti, čija bi reinkarnacija mogao biti Isus, dodaje još proroka Jeremiju, koji 
je bio postao popularan u pobožnim židovskim predajama (usp. 2 Mak 2,1—12; 15,14—15). 

Prema ovom tekstu, pučko mišljenje o Isusovoj osobi ne nadilazi sliku o nekom znamenitom 
proroku. Međutim, u narodu nekad izbijaju na površinu i mišljenja o mogućem Isusovom 
mesijanskom značaju, pa je zanimljivo da to apostoli ne spominju, nego Petar izražava to mišljenje 
kao svojstveno za njegovu skupinu i kao oprečno onome što misli puk. Na primjer, Kananejka 
pozdravlja Isusa kao »sina Davidovog« (Mt 15,22). S tim istim naslovom zazivaju ga dva slijepca 
(Mt 9,27). Drugom zgodom, neće to biti samo neki pojedinci, nego cijelo prisutno mnoštvo naroda 
koje će iznijeti tu mogućnost (usp. Mt 12,23). Poslije umnažanja kruhova, pučke mase ne samo misle 
da bi mogao biti, nego su uvjerene, da Isus jest »prorok koji je imao doći na svijet«, to jest 
eshatološki prorok (Pnz 18,15), Mesija, i radi toga nastoje ga proglasiti nasilu kraljem (Iv 6,14—15). 

Ali, upravo ovi tekstovi mogli bi nam napomenuti razlog ili razloge zbog kojih učenici ne 
spominju tih stvari: ne vide u njima solidno mišljenje puka, nego 

— odvojeno mišljenje nekog pojedinca (Mt 15,22; 9,27); ili 

— predmnijevanje ili običnu mogućnost (Mt 12,23); ili 

— časoviti zanos, koji ne ostavlja nikakvog traga, kao što se pokazalo u stvarnosti (Iv 6,14— 
15). 

Nasuprot tim pučkim mišljenjima stoji vjera skupine učenika, koju izražava Petar kao 
predstavnik svih: 

— »Ti si Krist« (Mk); grčki prijevod hebrejskog »Mesije«; najjednostavniji oblik. 

— »Ti si Krist Božji« (Lk); svečaniji oblik. 

—»Krist, Sin Boga živoga« (Mt); razvijeniji i sadržajniji oblik. Obično se zastupa (među 
katoličkim tumačima) da u formuli Mt postoji dvostruka ispovijest: mesijanstva (»ti si Krist«) i 
bitnog božanskog sinovstva (»Sin Boga živoga«). Ono što je uistinu izvanredno, to bi bila ova druga 
ispovijest, koja bi zaslužila Kristovu nagradu; samo na nju može se odnositi ono što se kaže o 
»objavljenju« (r. 17); Petru bi bilo nadnaravnim putem objavljeno ono što je po sebi misterij, 
nedohvatljiv ljudskom razumu. 

Iskreno mislimo da ovo tumačenje uvodi neuravnoteženost u naša evanđelja, posebno 
sinoptička. Kad bi se pretpostavilo da je ovaj izraz dodao Mt, ne bi bilo problema: u času kad je 
pisao, evanđelist je dobro poznavao ovu dogmu kršćanske vjere. Ali pretpostaviti tu istu vjeru kod 
Petra, u ovom povijesnom času njegove ispovijesti, nema nikakvog temelja. Nikad se poslije ne može 
naći ni jedan znak da bi Petar mogao imati tu objavu (naprotiv ima mnogo znakova da je nije imao) 
— sve do uskrsnuća svoga Gospodina. 

Ovaj izraz, u odnosu na Isusa, redovito ima mesijansko značenje (usp. Mk 3,11; 5,7; Lk 4,3; Iv 
1,49); nikad ne dopire do značenja vječnog sinovstva u krilu Trojstva. Osim toga, treba imati u vidu, 
da je Mt dosada strogo 

paralelan s Mk i Lk, koji govore samo o mesijanstvu. Čak i sam Mt, kad navodi zabranu da se 
govori o toj stvari, cilja isključivo na Isusov mesijanski značaj (r. 20), što dokazuje, da ovom i z razu 
nije pridavao nikakvo drugo bitno različno značenje. 

Petar, dakle, ispovijeda da je Isus Krist, Mesija, najavljen po prorocima i očekivan kroz 
vjekove; i da je Mesija koji se odlikuje svojim posebnim odnosom s Bogom, s kojim je Bog tako 
intimno ujedinjen kao stoje otac ujedinjen sa svojim sinom ... 

Petrov je stav vrlo različit od pučkog. Kod pučkih masa, radije bi se trebalo govoriti o 
predosjećaju, o nejasnom mišljenju, ili o časovitom zanosu i želji rođenoj iz političkog očaja, dok se 
kod Petra radi o uvjerenju, o sigurnosti, o čvrstoj vjeri. 

Kod Petra (i njegovih drugova) postoji vjera, vrhunaravno uvjerenje, da je njihov Učitelj 
očekivani Mesija. Drugo je pitanje sadržaja te vjere ili narav toga mesijanizma. Ubrzo će se pokazati 
da Petar u tome nije nadilazio opću razinu pučkih očekivanja i bit će strogo ukoren zbog toga (usp. 
Mt 16,22—23). 

Međutim, već sama činjenica vjere zaslužuje pohvalu. Isus se obraća Petru njegovim domaćim 
imenom Simun Barjona. Naziva ga sretnim, blaženim. Sretnim, jer mu je Bog objavio da je Isus 
mesija. Upotrebljava se isti izraz čestitke kao u Blaženstvima. Petar spada u onaj red blaženih 
»siromaha«, koji imaju srce otvoreno za objavu. 

Ako je ovaj misterij bio »objavljen« Petru, znak je da ga nije mogao sam od sebe spoznati, 
»tijelom i krvlju«, samim ljudskim moćima, koje su ograničene i prevarljive. On je svojim vlastitim 
prirodnim opažanjem mogao doći do nekih približnih zaključaka, kao i ostali puk, do nekog 
predosjećaja i vjerojatnog mišljenja, ali ne do sigurnosti vjere. Vjera dolazi isključivo od objave; i 
vjera je sreća iako se u nju umiješaju i lažni elementi; uvijek će biti vremena za pročišćavanje, ali ako 
već postoji neki temelj. 

Kao odgovor na ovu vjeru i ovu ispovijest, Isus mu sada svečano kaže da ga postavlja za ono 
što znači njegovo novo ime »Petar«, što mu ga je dao već od prvog časa kad ga je upoznao. 

»Petar« je grčki »Petros«, a to je muški oblik od »petra«, što znači stijena, pećina. 363 Šimun će, 
dakle, biti masivna stijena i vršiti ulogu temelja u solidnoj zgradi, određenoj da ostane trajno (usp. Mt 
7,24—26); bit će temelj, jer će »na« njemu biti sagrađena ona zgrada; na njemu ili na njegovoj osobi, 
ne na nekoj njegovoj osobini. 

Zgrada koju će sam Isus sagraditi na ovoj stijeni (Petru) kao temelju, jest njegova »Crkva«, 
njegova eshatološka zajednica, novi Božji narod, koji će doći na mjesto staroga. 364 

Isus kaže: »moju« Crkvu. Time on prešutno sebi prisvaja Božja svojstva: kao što je Jahve u S. 
Z. izabrao jedan narod, tako će i on zasnovati svoj. 

Ako se ova simbolika prevede, Petar je čvrstoća, solidnost, neosvojivost, vječno trajanje ... 


363 Aramejski Kefah, u grčkom obliku Kefas (usp. Iv 1,42; 1 Kor 1,12; 3,22; 9,5; 15,5; Gal 
1,18; 2,9,11.14). Izgleda da se prije ove primjene na Simuna—Petra, ni grčko ni aramejsko 
ime nije upotrebljavalo kao vlastito ime. 

364 U grčkom prijevodu LXX, riječ »crkva« (grčki »ekklesia«) redovito je prijevod hebrejske 
riječi »qahal« skup, zbor, skupština, Božja zajednica, izabrani narod ... I u kumranskim 
spisima govori se o zidanju zajednice, stoje prijevod riječi »adah«, koja se »skoro uvijek 
odnosi na zajednicu članova što pripadaju narodu spasenja« : J. Jeremias, Neutest. Tlieologie, 
I, 199—200. 

S druge strane, on je osnova, temelj, ono što daje čvrstoću i postojanost, bez čega se ne može 
zamisliti postojanje Crkve ... 

Upravo zato što će Crkva biti sagrađena na tako nepokretnom temelju koji je Petar-stijena, 
nikakva oluja neće je moći porušiti (usp. Ml 7,24—25). »Vrata Hadesa«, to jest vrata šeola (boravišta 
mrtvih), neće je nadvladati. Smrt je neće pobijediti. Neće umrijeti. Neće se svršiti. Crkva je zauvijek 
nepropadljiva. 

Ono što je već bilo naznačeno simbolom stijene kao temelja, sada se predaje Petru izričito: 
»ključeve kraljevstva nebeskog«, najvišu i opću vlast u Crkvi, pomoću koje će on odlučivati tko će 
unići u eshatološko Božje kraljevstvo, a tko će biti isključen iz njega. Učinit će to kon kr etno »vežući 
i razrješujući«. 365 Ovo su poznati rabinski izrazi disciplinarnog i doktrinalnog značenja. U okviru 
discipline, znače izopćiti iz zajednice ili primiti u zajednicu. Na doktirinalnom polju, znače izjaviti da 
je nešto pogrešno i zabraniti ga kao zlo, ili izjaviti daje pravovjerno i dopustiti ga kao dobro. 

Jednom riječju, Petru se podjeljuje najviša vlast u Crkvi: u stvarima discipline, dogme, 
morala... To je osobna vlasi, očigledna i neprenosiva, koja nimalo ne umanjuje istu takvu vlast 
dopuštenu drugim osobama, niti je ta ista vilast drugih osoba umanjuje (usp. Mt 18,18). 

I njegovim odlukama jamči se ovdje nebeska potvrda: znači da iza ove Petrove vlasti stoji 
izravno vlast Božja. 

Petar je bio svjestan svog povlaštenog položaja u apostolskoj skupini i bio je kao takav priznat 
već za povijesnog Isusovog života. Napose je očito da je vršio svoj primat u prvotnoj Crkvi (usp. Dj 
1,15—26; 2,14—40; 3,3—7; 4,8—12; 5,3—11.29—33; 8,20—24; 10,1—48; 11,1—18; Gal 1,18; Lk 
22,3; Iv 21,15, itd.). 

Ono što protestantizam ne može dopustiti jest da ove Petrove povlastice prelaze i na njegove 
nasljednike. Katolici se ovdje pozivaju na logiku: ako je zgrada određena da traje, trajan mora biti i 
njezin temelj... Povijesni Petar davno je umro, ali trajnost Crkve zahtijeva da se on ovjekovječi u 
svojoj ulozi. 

Sva tri evanđelista donose zatim strogu Isusovu zabranu učenicima, da nikome ne kažu ništa o 
ovom predmetu njegovog mesijanstva. Izgleda da Isus sebi protivurječi: s jedne strane, on sam 
izaziva temu, a s druge strane je zabranjuje. Ali nema tu nikakvog protivurječja: tema je pokrenuta za 
skupinu učenika, i treba ostati u toj skupini; za druge vrijedi uvijek mesijanska tajna; pučke mase 
zamišljaju sebi jedino nekakvog političko-socijalnog mesiju. Brzo će se vidjeti (i Isus je to znao), da 
učenici plivaju u istim vodama, i već odsada Isus će početi da im tumači pravu sliku Mesije, koju će 
on ostvariti u potpunosti u svojoj osobi. Ova zabrana ima pedagošku vrijednost i za učenike: ne bi 
mogli ispravno istumačiti drugima ono što ni oni sami dobro ne razumiju. 

11) PRVO PRORICANJE MUKE 
(SRPANJ G. 29) 

Mt 16,21—23; Mk 8,31—33; Lk 9,22 

Odmah na početku treba napomenuti da se redovito govori o tri najave muke (osim ove, još Mk 
9,30—32 i 10,32—34 i paral.), zato što su njih tri 


365 »Budući da se u semitskim jezicima upotrebljavaju parovi oprečnih pojmova 

da se opiše sveukupnost, ovaj par izraza označava... sveukupnu vlast«: J. Jeremias, o.c, 278. 

najšire izražene. Ali, bilo je i drugih izričitih najava, samo u kraćem obliku; na primjer Mk 9,12 
i paral. i ona u Getsemaniju Mk 14,41—42 i paral. Ali osim ovih izričitih proricanja, evanđelja imaju 
i mnogo prešutnih aluzija, izraženih na razne načine, 366 koje su prave najave, razasute po svim 
evanđeljima, bez kojih bi mnogo evanđeoskog gradiva ostalo nerazumljivo. 

Neophodno je potrebno držati to u vidu nasuprot radikalnoj kritici, koja drži da Isus nije mogao 
izreći te najave, i da su zato ova tri spomenuta navještenja muke i smrti kasnije djelo kršćanske 
zajednice, sastavljeno poslije događaja. Radilo bi se o sažetku prošlosti, predstavljenom kao najava 
budućnosti. 

Istina je da se ne može posve nijekati uloga zajednice, s obzirom na jezični oblik ovih 
proricanja; to je očito, na primjer, iz nabrajanja pojedinosti, napose u trećem proricanju (Mk 10,32— 
34); ovdje se jasno vidi povijest muke. Ali, odavde pa do posvemašnjeg nijekanja da bi Isus 
navijestio i same bitne činjenice, postoji neoprostivi skok. J. Jeremias, s onom potankošću i 
poštenjem, koji su njegova značajka, podrobno je proučio to pitanje 367 i došao do slijedećeg 
zaključka: »S ovim ne želimo ustvrditi da su sve mnogobrojne riječi koje se odnose na muku pred- 
pashalne (to treba ispitati u svakom kon kr etnom slučaju). Ali, želimo pobilježiti kao rezultat 
činjenicu, da ne možemo sumnjati da je Isus očekivao i navijestio svoju muku i smrt. Videći da se 
nalazi pod stalnim prijetnjama, Isus je morao računati sa sudbinom proroka. Istina je da su ta 
takozvana tri proricanja muke, u svom današnjem obliku, sastavljena ex eventu... Golema većina 
ostalih navještenja muke očito su pred-pashana. Skepticizam, koji ne zna granica u kritici, može i 
nehotice navesti da se falsificira povijest. Tako je i ovdje, gdje ispravna opaska da su neki izrazi i 
logia bili izraženi iz retrospektivne vizije muke, može dovesti do zloupotrebe, da se čitavo ovo 
gradivo smatra djelom zajednice«. 368 

Ovaj ulomak nije jednak kod trojice evanđelista: kod Lk uopće nema događaja s Petrom. 

Isto tako, ne može se od njih dobiti jednodušno svjedočanstvo o točnom vremenu kad su bile 
izgovorene ove Isusove riječi. Uvod Mk (»i poče«) može se razumjeti povezan s prethodnim 
ulomkom, ali se može shvatiti i kao posve nezavisan od njega, tako da označava novu etapu. Kod Mt 
(»otada«) postoji sigurno veza s prethodnim događajem, ali ne nužno u tom smislu da jedna stvar 
slijedi neposredno iza druge; može se shvatiti da se događa na temelju druge. Kod Lk naprotiv postoji 
tijesna veza s prethodnim događajima: navještaj muke navodi se kao motiv zabrane da se govori o 
Isusovom mesijanskom značaju, kao da se kaže da ta stvar može biti objavljena samo poslije njegove 
smrti i uskrsnuća. 

Ukratko, ovaj nauk misaono se povezuje izravno s Petrovom ispoviješću i označava početak 
novog perioda u sklopu Isusove djelatnosti. Sadržaj ulomka određuje približno tu novost. 

— U prvom redu, radi se o »pouci« (Mk). Ne znači to da Isus dosad nije poučavao, nego će to 
odsada biti njegova pretežna djelatnost. Dosad, važnu su ulogu u njegovom javnom životu imala 
čudesa, i to je izravno povezano s navalom masa; i unaprijed će on činiti čudesa ali, kako je nestalo 
velikih masa, smanjit će se i broj čudesa. 


366 Vidjeti navode u J. Jeremias, o.c, 327—328. 

367 O.c, 321—331. 

368 O.c, 331. 

Osim toga, treba znati da se ta pouka daje apostolima. I dosad je Isus poučavao svoje najbliže, 
ali odsada ta će izgradnja biti stalnija i sistematičnija. 

— Zatim, odsada će se Isus u svojim naučavanjima jasno doticati i one teme koju je dosada 
izbjegavao: govorit će o sebi i o svom poslanju, o providnosnom značenju svoje osobe i svoga djela. 

Ovaj novi pravac otvara se upravo s ovim ulomkom, gdje Isus naviješta svoju blisku 
budućnost: to što će mu 369 se dogoditi kao Mesiji, ukoliko je Mesija i jer je od Boga željeni Mesija. 
Isus je znao kako su mesijanizam zamišljali njegovi apostoli (ovog istog časa čut će to iz Petrovih 
usta), i sad im počinje izlagati prava svojstva i sudbinu Mesije, onakvog kako ga je Bog predvidio u 
svojim planovima, i kakvog će on slobodno ostvariti. Ovaj pojam slobodnog izvršenja sadržan je 
upravo u izrazu koji doslovno znači posve protivno. Isus kaže da se sve ono što će ga zadesiti u 
Jeruzalemu, »mora« dogoditi (grčki »dei«). Ali, ne radi se o nekoj fatalističkoj ili determinističkoj 
nužnosti, nego se želi reći da je sve to predviđeno u Božjem planu, da Bog hoće da tako bude, da Isus 
zna za taj Božji plan i da ga želi izvršiti posve svjesno ... 

Četiri su stvari koje Isus naviješta da će mu se dogoditi u razmjerno bliskoj budućnosti. 

— Puno će prepatiti; sva tri evanđelista upotrebljavaju prilog »puno«; premda ne spominju 
ništa pojedinačno, imaju pred očima pripovijesti o muci; radi se o fizičkim i moralnim mukama. 

— Bit će »odbačen« (Mk i Lk) od Vrhovnog vijeća svog naroda (spominju se tri kategorije 
članova koje su sačinjavale sinedrij). Spomenom odbacivanja Isusa sa strane narodnih vlasti želi se 
već odsada staviti u prvi red njihovu krivnju i grijeh, njihovu izravnu odgovornost za ovaj čin. Još 
jednom naglašavamo da se ne radi o nekoj fatalističkoj nužnosti, nego o svojevoljnoj sljepoći, koju je 
Bog također predvidio kao posve slobodnu. — Mt ne govori o odbacivanju, pa se uloga sinedrija 
sastoji u tome da će mnogo napatiti Isusa. 

— Umrijet će. 

— Uskrsnut će; svaki put kad Isus govori o svojoj smrti, govori također o uskrsnuću; poniženje 
i slava međusobno se uvjetuju i osmišljavaju; i poniženje je slava/ 

Mk bilježi da je Isus govorio te stvari učenicima »posve otvoreno«, bez parabola i isporedaba, 
ne prikrivajući ili ublažujući izraze, bez mogućnosti da ga se dvoznačno shvati; da se ne može 
sumnjati o značenju njegovih riječi niti o pojmu što ga Bog ima o Mesiji. 

Mt sa svoje strane bilježi, da se sve to mora dogoditi u Jeruzalemu, gradu koji ubija proroke: 
prorok ne može umrijeti izvan Jeruzalema. 

Misao o Mesiji koji pati i nasilno umire neprihvatljiva je za Židova Isusovog vremena. A 
također i za apostole. Svi su očekivali neodoljivo moćnog mesiju koji bi smrvio neprijatelje naroda i 
uspostavio vječnu vlast Izraelovog 


369 Mk. i Lk rabe naslov »Sin čovječji«, ali to opet (usp. Mt 16,13) znači isto što i »on« (Isus govori u 
trećoj osobi); kod Mt je »Isus Krist« (Mesija). 

370 Govoreći o uskrsnuću, Mk upotrebljava izraz »poslije tri dana« (tako i u druga dva navještenja: 
9,31 i 10,34), dok ostala dvojica evanđelista više vole izraz »treći dan«. Nema sumnje da oba izraza 
znače isto; međutim, kad bi se Markov izraz uzeo sa svom strogošću, mogao bi se razumjeti u smislu 
daje protekao još jedan dan više između smrti i uskrsnuća, što bi bilo protivino povijesnim 
podacima; stoga je vjerojatno daje formula »treći dan« kasniji ispravak one druge (»poslije tri 
dana«), koja bi tako bila starija i izvornija. Ali je zanimljivo da i Mt upotrebljava isti izraz u 27,63. 

Boga u svijetu. Osloboditelj koji bi se borio za slobodu predavši se u smrt, jest neprobavljiv 
besmisao. 

Brzo dođe reakcija. Još jednom plane Petar u ime svih. Njegova je reakcija impulzivna, s 
izvjesnim znakovima nasilnosti. Razočaranje je vrlo veliko. Toliko su očekivali od Učitelja a on im 
sad izlazi s tim ponižavajućim i nemogućim stvarima! Najprije se kaže da je uhvatio Isusa, kao da bi 
mu htio čak i fizički svratiti pozornost. Ono što je rekao o uskrsnuću, Petar kao da nije ni čuo. Ono 
što ga je odmah pogodilo, bio je govor o mukama i o smrti. Kakav besmisao! Ne daj Bože! Neće se 
to dogoditi! Ti ne možeš dopustiti tako nešto! 

Na sve ovo trebalo bi nadodati i ono što se ne kaže u ovom vrlo kratkom sažetku: ton glasa, 
poglede, geste ..., da bi se razumio još tvrđi naglasak Isusovog odgovora. 

Mk bilježi daje Isus ukorio Petra gledajući učenike: premda upravljen (Petru, ukor važi za sve, 
jer svi su istog mišljenja. 

Ukor Petru sastoji se od nekoliko elemenata, sve jedan tvrđi od drugoga: 

— Idi! Povuci se! — Ne radi se o fizičkom odvajanju, nego o čvrstom odbijanju Petrovih 
umiljavanja. 

— Iza mene! Slijedi me! — Ponovno, ne radi se o fizičkom premještanju, kao da ga ne bi želio 
vidjeti. Isus ne izražava prezir, nego svakom pojedincu označava njegovu ulogu. Učitelj nije Petar, 
nego Isus. Petrova je dužnost slijediti. Isus je onaj koji pokazuje pravi put. 

— Sotono! — Sigurno nehotice, Petar ponavlja ulogu sotone, onog istog neprijatelja, koji mu je 
pri napastima u pustinji predlagao posve isti tip mesijanstva što mu ga sada predlaže Petar. 

— Sablazan si za mene! — Ti si kamen o koji se spotičem na svom putu. Ti bi me htio odvratiti 
od jedinog istinskog puta što ga je za Mesiju zacrtao sam Bog. Upravo tako ti izvršavaš sotonine 
namjere! 

— Ti ne misliš o Božjim stvarima, nego ljudskim! — Ne misliš božanski, nego ljudski. 
Rasuđuješ naopako. Slika Mesije, kako ju je opisao Isus, nije izmišljotina ili njegova svojevolja, nego 
Božja misao o toj stvari. Petar predstavlja ljudske interese, koji ne uzimaju u obzir Božje naume. 

Vječni nesklad između neba i zemlje. 

12) UVJETI DA NETKO BUDE UČENIK 
(KONAC SRPNJA G. 29) 

Mt 16,24—28; Mk 8,34—9,1; Lk 9,23—27 

Sadašnje mjesto ovih Isusovih i z reka logički je dobro izabrano. Iza kako je jasnim bojama 
naslikao sudbinu Mesije, bilo je prikladno upozorili učenike da njihova sudbina ne može biti 
drukčija: da biti učenik znači slijediti Učitelja u svemu, pa i u najneugodnijim vidovima njegovog 
providnosnog poslanja. 

Ovdje počinje dubinska izgradnja apostola s obzirom na smisao njihovog posebnog odnosa s 
Isusom, premda se njegove riječi mogu primijeniti općenito na sve njegove sljedbenike. 

Vrlo je vjerojatno, dakle, da se Isus jednog od onih dana iza kako je navijestio svoju muku, 
dotakao i ove teme učeništva: slijediti ga s »križem«. To ne znači da ova dva nagovora slijede 
neposredno jedan iza drugog; na 


342 



protiv, uvodi evanđelista u ovaj ulomak daju slutiti da je među njima bio prekid. Isto tako nije 
jasno koja ili koje od ovih izreka pripadaju ovom povijesnom času, jer je očito da sve ne pripadaju; 
slične izražaje nalazimo i u drugim kontekstima; evanđelisti su skupili ovdje nekoliko nepovezanih 
logia istog sadržaja. 

Što se tiče geografskog mjesta ovog nagovora, stvar nije napose jasna. Najvjerojatnije je da se 
više ne nalazimo u kraju Cezareje Filipove, gdje se zbila Petrova ispovijest i prvi navještaj muke, 
nego ponovno u Galileji, kamo se Isus — izgleda — bio povratio ovih dana. Na to navodi 
prvenstveno promjena slušatelja. Kod Mt, slušatelji su »učenica« (kao u prethodnim događajima na 
poganskom zemljištu), ali Mk govori o »mnoštvu s učenicima«, a Lk o »svima«, to jest o narodu i o 
učenicima iz Mk vijesti. Riječ »mnoštvo« već je postala stereotipnom i može značiti bilo kakvu 
skupinu ljudi; već znamo da nije vjerojatno da ovoga časa Isusa slijede velike mase naroda, ali u 
svakom slučaju sredina je sigurno židovska a ne poganska sa sjevera. Kao potvrda možda može 
poslužiti i slijedeći događaj koji donose sva tri sinoptika, a to je Preobraženje, koje se događa 
sedmicu dana poslije ovog nagovora i sasvim sigurno u Galileji. 

Što se tiče povijesnog časa, ove Isusove izreke stavljamo piri koncu srpnja g. 29, oslanjajući se 
upravo na kronologiju Preobraženja: ono se događa sedmicu dana »poslije ovih riječi« (Lk 9,28); kao 
što ćemo vidjeti, vrlo vjerojatno početkom kolovoza. 

Kako smo vidjeli, Isusovo se slušateljstvo sastoji od apostola i od »mnoštva« (Mk), koje 
vjerojatno nije ništa drugo nego skupine pristalica. Isus se obraća »svima« (Lk), što znači da uvjeti 
potrebni da netko bude učenik, važe (općenito za sve one koji žele biti njegovi istinski sljedbenici; ne 
jedino za apostole, iako za njih važe u prvom redu, zbog njihove bliskosti s Isusom. 

Slijedeći Markov tekst (ostala dva evanđelista predstavljaju neke male razlike), cijeli se ulomak 
sastoji od šest logia; evanđelisti se nisu potrudili čak ni da ih literarno povežu; jedino što ih 
ujedinjuje, jest glavna misao o Isusovom učeniku. 

1) Prva izreka sadržava (r. 34) neposredne uvjete da netko može biti Isusov učenik. Ti su uvjeti 
tri ili dva, već prema tome kako se tumače upotrijebljeni izrazi. Ako je pojam učenika izražen jedino 
sa »ići za mnom«, bila bi tri: zanijekati samog sebe, nositi križ i slijediti ga. Ali, meni se čini 
vjerojatnijim da je učenik ovdje označen na dva načina: »ići za njim« i »slijediti ga«. U skladu s tim, 
bila hi dva uvjeta: odreći se samog sebe i nositi križ. Isus bi rekao: ako netko želi biti moj učenik, 
neka se odrekne samog sebe, neka nosi svoj križ i neka tako bude moj učenik... 

»Ići za nekim« ili »slijediti nekoga« izražava plastično ono što znači biti nečiji učenik: držati 
tog čovjeka za svog vodiča i predvodnika, slijediti u svemu njegove misli, želje i zapovijedi, potpuno 
se povezujući s njegovom stvari, preoblikovati svoj život prema njegovom životu ... 

Radi toga, da netko bude pravi Isusov učenik, potrebna su ova dva uvjeta: 

— Odreći se samog sebe. Zanijekati se. Izraz je vrlo jak. Znači reći sam sebi: ne postojim više 
ja, nego Isus; ne postoje moja mjerila, nego samo Isusova; ne postoje moje želje ni nacrti, nego samo 
Isusovi; ja više ne mislim na svoje interese, nego na Isusove; sve je moje posve podvrgnuto Isusu. 

— Nositi svoj križ. U Isusovo vrijeme, raspeće ili smrt na križu bila je dosta poznata u Palestini 
kao rimska kazna smrti, tako iznimno okrutna, da se mogla upotrijebiti kao metafora razumljiva za 
svakoga. Križ je simbol odvratne smrti. Isus kaže da njegov učenik mora nositi svoju smrt. Svoju 

malu smrt koja se sastoji u odricanju nekada silno dragih stvari i osoba, kad to služenje Učitelju 
bude zahtijevalo. Ali, i veliku smrt, ono »izgubiti svoju dušu« (život), kad to povezanost s 
Učiteljevom stvari zatraži (usp. r. 35). I to nošenje vlastite smrti mora biti »svaki dan« (Lk): mora 
postati stil života. 

2) Druga je izreka (r. 35) mudra poslovica, koja se, kad se jednom čuje, nikad ne može 
zaboraviti: onaj koji sačuva svoj život, gubi ga; a onaj koji ga izgubi, spasi ga. 371 Paradoks, igra riječi 
sa dva vremena ljudskog života: povijesnim i eshatološkim. Onaj koji pod svaku cijenu misli sačuvati 
svoj zemaljski život, koji samo misli kako će osigurati svoju osobu ovdje na zemlji, sigurno neće 
moći uživati vječnog života u slavi Božjoj. Naprotiv, onaj koji se ovdje, radi Isusa, ' odrekne svega 
što se od njega zatraži, čak i vlastitog fizičkog života, imat će osiguran svoj vječni život u 
eshatologiji. Moguće su samo ove dvije skrajnosti; ne postoji nikakvo srednje stanje. Isus nas 
primorava da se odlučimo za jednu od njih. 

Lk stavlja u uzročni odnos (»jer«) ovu i z reku s prvom, kao da kaže: budući daje po srijedi ovo 
pitanje sačuvanja i gubljenja »života«, sasvim je prirodno, da Isusov učenik zaniječe samog sebe i 
nosi svoj križ ... Ostala dvojica evanđelista, iako to ne kažu izričito, već samim tim što stavljaju jednu 
uz drugu ove dvije izreke, misle istu stvar. 

3) Treća izreka (r. 36) jest kao daljni razvoj druge: kao da kaže da se isplati izgubiti jedan život 
da se dobije drugi, jer kakvu korist ima čovjek od toga da posjeduje sve na ovoj zemlji, ako će zatim 

'1'JA 

izgubiti svoju dušu u vječnosti, to jest ako se on sam izgubi za eshatološku vječnost (Lk). 

4) četvrte izreke (r. 37) nema kod Lk. Sto će dati čovjek kao otkupninu za svoju dušu (život)? 
Što može čovjek dati Bogu da opet zadobije izgubljeni vječni život? Tada se neće moći više ništa 
učiniti. U općem kontekstu ovog ulomka, ovaj logion želi svratiti pozornost na važnost povijesnog 
vremena, u kojem se odvija poziv učenika: naša vječna sudbina zavisi od toga kako ćemo upotrijebiti 
ovo vrijeme, jer kad se ono jedanput zatvori, zatvaraju se i sve mogućnosti popravka. 

Peta izreka (r. 38) ima paralelu kod Lk, ali je nema u r. 27 Mt, osim samo djelomično. Pravu 
paralelu kod Mt trebalo bi tražiti u drugom kontekstu (10,33; također Lk 12,9). Ovaj logion izgleda 
neprirodno u ovom kontekstu; jedino opravdanje da bude ovdje može se naći u općoj ideji učenika, 
koji mora također biti Isusov svjedok. Na taj način, onaj koji se zastidi Isusa i njegovih riječi' i iz 
stida ih zaniječe, toga će se i Isus zastidjeti na 


371 Doslovno se kaže da se spašava ili gubi »duša«, ali je poznato da to znači, da se spašava ili gubi 
»život«, a to opet znači, da čovjek spašava ili gubi »sebe« (tko se želi spasiti, izgubit će se): spašava 
se ili se gubi cijeli čovjek, a ne samo ona biološka pojava što se zove »život«. 

372 Mk nadodaje »i radi Evanđelja«, što je sigurno njegov vlastiti dodatak, Isus je poistovjećen s 
njegovim Evanđeljem: jednako je zaslužno boriti se za njega i boriti se za njegovo Evanđelje. U tom 
dodatku odražava se vrijeme progonstva i mučeništva radi naviještenja Evanđelja, kad je Crkva 
mogla u svom životu iskusiti što znači »izgubiti svoj život radi njega«. Ali, Isus je vrlo dobro mogao 
predvidjeti sve to, tako da nije potrebno pomišljati daje to kasnija izmišljotina kršćanske zajednice. 

373 Isti logion ponavlja se nekoliko puta u drugim kontekstima; usp. Mt 10.39; Lk 17,33; Iv 12,25— 
26. 

374 Lk stvarno prevodi semitski izraz (»duša«) ostale dvojice evanđelista; vidi bilj. 371. 

375 Mk nadodaje: »pred ovim preljubotvomim i grešnim naraštajem«; to jest pred ovim nevjernim i 
Isusu neprijateljskim narodom (koji se promatra osobito u njegovim predstavnicima); ali to 
neposredno gledište ne ide protiv općenitog značenja ovog izraza. 

eshatološkom sudu: zanijekat će ga izjavivši mu da je »izgubio svoju dušu«. Taj je rezultat 
neizbježiv: onaj koji se ne želi približiti, ostaje daleko ... Isus ovdje tvrdi dvije stvari koje ga uzdižu 
na božansku razinu: 

— da vječna sudbina čovjeka zavisi od stava prema Isusu u ovom životu; 

— daje Isus eshatološki sudac, od čijeg suda zavisi vječnost svakog pojedinca. 

Na taj posljednji sud doći će Isus u svojstvu »Sina čovječjeg« (proslavljenog Mesije) u slavi 
svoga Oca; to jest, uživajući istu slavu kao i njegov Otac; i okružen svojim anđelima. Prema Lk, doći 
će u svojoj vlastitoj slavi, u slavi svoga Oca i u slavi svojih anđela ..., što je u stvari isto. 

U ovom dijelu paralelan je Mt (r. 27): Sin čovječji doći će na posljednji sud u slavi svoga Oca i 
okružen svojim anđelima, da plati svakome prema njegovim djelima; kako se na vrlo slikovit način 
opisuje u Mt 25,31—46. 

6) Posljednji je logion najzagonetniji i najviše pretresan. Mnogi ga smatraju nastavkom i 
misaonim proširenjem prethodne izreke, gdje je bio govor o eshatološkom sudu. U tom slučaju, Isus 
bi ovdje tvrdio da će se ovaj njegov posljednji dolazak (parusija) dogoditi prije nego što potpuno 
nestane njegovog naraštaja: većina ga ne bi vidjela, ali još bi bilo nekih koji bi prisustvovali tom 
događaju. Prema tom mišljenju, i Isus bi, kao i svi njegovi suvremenici, očekivao skoru uspostavu 
eshatološkog Božjeg Kraljevstva; i, naravno, bio bi se prevario. Ali, na drugom mjestu Isus vrlo jasno 
tvrdi da ni on sam ne zna kad će biti konac svijeta (usp. Mt 24,36) a tako veliko protivurječje ne 
može se dopustiti kod normalne osobe. Osim toga, dobro je poznato, kako je nestalna, nesigurna i 
kliska židovska apokaliptika. Ova tema nije tako jednostavna kako bi je određena strana htjela 
prikazati, nego puno zamršenija, pa možda da se drugom zgodom na nju navratimo. 

Što se tiče našeg teksta, postoji tematska analogija s prethodnom izrekom, i stoga se nalazi 
ovdje (dok je očito, da bi njegovo mjesto moralo biti u nekom apokaliptičkom kontekstu), ali se ne 
radi o istoj stvari, nego o dvjema različitim temama: u prethodnom logionu govor je o posljednjem 
sudu, a ovdje, vrlo jasno, o Kraljevstvu Božjem (Mk i Lk), što je i Kraljevstvo Sina čovječjeg (Mt: 
»Sin čovječji u svom Kraljevstvu«). Konkretno, radi se o nekoj »moćnoj« (Mk) objavi Kraljevstva 
Božjeg, koju će još uvijek moći konstatirati neki od ovog naraštaja. 376 Tumači se ne slažu u tome na 
koji bi poseban događaj mogao misliti Isus: na rušenje Jeruzalema, na Uskrsnuće, čak (prema 
nekima) na Preobraženje ... Možda se odnosi na čudesno proširenje Evanđelja (Kraljevstva Božjeg) u 
apostolsko doba. Stvarno, nekih tridesetak godina kasnije, sv. Pavao mogao je pisati, da se Evanđelje 
propovijeda po cijeloj zemlji (Rim 9,18), što se onda poklapalo s granicama rimskog carstva... 

13) PREOBRAŽENJE 
(POČETKOM KOLOVOZA G. 29) 

Mt 17,1—8; Mk 9,2—8; Lk 9,28—36 

Isusovo preobraženje je još jedan od vrhunskih događaja njegova života. A ono je i diobna crta 
koja dijeli Isusov javni život na dva dijela: uspon i pad. Prvi je dio bio prirodna priprava za Petrovu 
ispovijest, potvrđenu 


376 Vidjeli smo u svoje vrijeme da se Kraljevstvo Božje ostvaruje u raznim etapama; teza daje Isus 
govorio samo o eshatološkom Kraljevstvu prav; nasilje nad tekstovima (i to mnogim). 

slavom preobraženja; drugi je dio put koji vodi k poniženju i smrti. »Preobraženje stoji između 
napasti u pustinji i agonije u vrtu kao vrhunac u Isusovoj zemaljskoj službi« (Trench). 

Kao književna kompozicija, obično se misli, da preobraženje pripada apokaliptičkom 
književnom rodu (usp. napose Dan 10), ali s dodatkom nekih elemenata sinajske teofanije. 

Male razlike u nekim pojedinostima kod trojice evanđelista pokazuju što svaki od njih želi 
naglasiti na posebni način. Kod Mt, Isus je novi Mesija, jedini učitelj, koga treba slušati. Kod Mk, u 
prvom redu stoji objavljenje vrhunaravne Isusove slave, lik naglašava njegovo mističko iskustvo u 
molitvi... 

Preobraženje donose sva tri sinoptika i sva tri u istom povijesnom kontekstu. Ivan ga ne 
spominje, kao i toliko drugih stvari koje on smatra dovoljno poznatim iz drugih evanđelista. Živi 
karakter pripovijesti daje naslutiti, sugerira očevica. Razne Petrove reakcije, vrlo oštroumno 
pribilježene, daju slutiti da je on taj očevidac. On je saopćitelj događaja. Od njega, izravno ili 
neizravno, (proizlazi pripovijest sinoptika. Događaj se kratko spominje i u 2 Pt 1,16—17, koje 
svjedočanstvo, ako se i ne pripiše izravno Petru, sigurno je iz apostolskog doba. Na taj način, 
povijesni karakter pripovijesti dobro je učvršćen; niječe ga jedino radikalna kritika, koja ne dopušta 
mogućnost vrhunaravnog u povijesti. 

Što se tiče kronologije, ovaj događaj stavljamo početkom kolovoza, iskazujući priznanje 
datumu liturgijske svečanosti (6. kolovoza), koja u istočnoj Crkvi potječe iz V. st. U stvari, do toga 
nas je doveo kronološki redoslijed koji mi slijedimo. Osim toga, vidjet ćemo da se preobraženje 
vjerojatno događa noću. Isus moli. Apostoli spavaju. Svi prenoćuju na brdu, pod vedrim nebom. Sve 
to napominje ljetno vrijeme, što se dobro poklapa s našom kronologijom. 

Lk kaže da se događaj odigrava oko osam dana (Mt i Mk točnije ustanovljuju da je bilo šest 
dana) poslije »ovih riječi«, što se izravno odnosi na Isusovo učenje o uvjetima da netko bude učenik, 
a ovo je povezano s prvim navještenjem muke a ono s Petrovom ispoviješću, tako da se Lk izraz 
odnosi vjerojatno na sve to. Vidjeli smo da se kod zadnjeg ulomka Isus već nalazi u Galileji. (Mk 
8,34). 

Kao mjesto preobraženja, Lk jednostavno spominje neko »brdo«, što je kod Mt i Mk neko 
»visoko brdo«. Vrlo stara kršćanska predaja, koja potječe iz III. st., poistovjećuje ovo brdo s 
Taborom (današnji Džebel etTor), posve usamljeni čunj na ezdrelonskoj ravnici, koji se izdiže skoro 
500 m nad njezinom razinom; geološka rijetkost i uzbudljiva prirodna ljepota, odakle se uživa 
jedinstven pogled na dobar dio Palestine i susjednih krajeva. 377 

Međutim, svi se ne slažu s tim mjestom. Mnogi misle, da se preobraženje odigralo na nekom od 
vrhova Velikog Hermona. Kao glavni razlog navodi se što se prethodni prizor (Petrova ispovijest i 
sve drugo s njom u vezi) odigrava na zemljištu Cezareje Filipove, blizu Hermona, i da je prva 
geografska promjena zabilježena tek u Mk 9,30. Ali, ako se ovaj tekst bolje analizira, odmah će se 
zapaziti da se u njemu već pretpostavlja ta promjena, da se Isus već otprije nalazio u Galileji. 
Stvarno, vidjeli smo da se on nalazi u Galileji već od Mk 8,34. 


377 Tekstova predaje u Baldi, Enchiridion, br. 490—529; kratka povijest svetišta u 
Guida, 361—365. 

378 Tako još uvijek Boismard, usp. Svnopse, II, 253. 

Drugi razlog bio bi što Isus uzlazi »privatno« s apostolima, odijeljen od drugih, nasamo; što 
nije moglo biti tako, jer je u Kristovo vrijeme vrh brda bio nastanjen. S obzirom na taj povijesni 
podatak, treba reći da je vrh brda morao biti nastanjen i utvrđen u vrijeme Antioha III. Velikog, koji 
ga je osvojio oko g. 218. pr. Kr. Isto je tako bilo u vrijeme Josipa Flavija, koji ga je utvrdio, i 
Vespazijana, koji ga je osvojio (66. posl. Kr.). Josip Flavije pravi jasnu razliku između vojničke 
tvrđave i drugih stanovnika. Ne možemo reći da je isto tako bilo u vrijeme Kristovo, ali to ne 
možemo ni nijekati. Bilo kako bilo s tom stvari, ništa se s tim ne može dokazati, jer izraz »privatno« 
(odijeljeno, nasamo) jedino pokazuje na odijeljenje od ostalih ljudi u istom događaju; nešto što se ne 
radi javno; a to ne ide protiv poistovjetovanja s Taborom, iako se pretpostavi daje onda vrh brda bio 
nastanjen. Zaravan na vrhu Tabora tako je velika (1200 x 400 m.), da se tu uvijek moglo naći neko 
osamljeno mjesto, pogotovo noću. 

Ukratko, ne postoji nikakav ozbiljan razlog protiv Tabora, dok u prilog njemu govori 
jednodušna predaja, čija su prva svjedočanstva vrlo blizu apostolskog doba. Istočni kršćani još uvijek 
zovu blagdan Preobraženja »to Thaborion« (Taborij). 

Jedina tri apostola, koja prate Isusa u ovom svečanom času, oni su isti koji su bili s njim pri 
uskrišenju Jairove kćerke (Mk 5,37) i koji će ga pratiti i u Getsemanskom vrtu (Mk 14,33). 

Jedini Lk bilježi bliski i neposredni razlog zbog kojeg Isus traži samoću na brdu: želi moliti. 
Preobraženje se odigrava upravo »dok se molio«. To znači da su vanjske pojave namijenjene trojici 
apostola, ali da je ono što Isus proživljava u svojoj unutrašnjosti, mističko iskustvo posebne Božje 
blizine, gdje se Isusu potvrđuje njegova sudbina smrti u Jeruzalemu, ali da radi toga nije manje Sin i 
izabranik. 

Činjenica da Isus moli, čini vjerojatnijim mišljenje da se preobraženje odigrava noću, jer je Isus 
znao i cijelu noć provesti u molitvi (Lik 6,12). Naravno, nije to apodiktičan dokaz, jer Isus nije molio 
samo noću. Ali postoje i drugi znakovi. Tako su apostoli svladani snom, pa su tek kad su se probudili 
vidjeli Isusovu slavu (Lk, r. 32). Isto tako tek sutradan (iza preobraženja) silaze s brda (Lk, r. 37), što 
po svoj prilici pokazuje da su prethodnu noć proveli na brdu. 380 

Ono što se zatim dogodilo pred očima apostola, latinski je prijevod (Vulgata) izrazio glagolom 
»transfigurare«, preobraziti, i otada imamo taj pojam koji doslovno znači promjenu u figuri (u 
»obrazu«) ili vanjskom izgledu, površnu mijenu. Ali, grčki glagol (»metamorfoo«) je snažniji: po 
sebi on bi trebalo da znači unutrašnju promjenu, bitnu promjenu, promjenu u samoj »formi« bića. Taj 
isti glagol upotrebljava se još u Rim 12,2, gdje znači duboku i potpunu promjenu našega uma, i u 2 
Kor 3,18, gdje označuje potpuno 


37y Taboru je posvećen cijeli broj 22 (veljača-ožujak 1982) u Le Monde de la Bibl"; zemljopisni 
okoliš, povijest, arheologija, predaja, sadašnjost..., sve to popraćeno krasnim fotografijama, 
planovima, crtežima; prava zaokružena mala monografija s najnužnijim podacima. 

380 Ovo je najopćenitije mišljenje među tumačima. Ali ima ih koji misle da se je događaj zbio po 
danu. Kažu da su apostoli mogli biti pospani i po danu dok je Isus molio. Kad se kaže da su istog 
časa kad su se probudili, vidjeli slavu Kristovu, želi se reći da nisu vidjeli sve ispočetka i ponovno 
uvesti na neki način govor o prikazanju. Ako su bili pospani po noći, to je stvar koja se sama po sebi 
razumije, tako da nije trebalo o tome govoriti; dok je bilo umjesno to zabilježiti, ako se dogodilo po 
danu, jer je nešto neobično. Osim toga, oblak koji pokriva svojom sjenom, razumljiviji je po danu 
nego po noći... (tako P. Lagrange, u svom kom. Lk). 

preoblikovanje u Kristov lik. S tim u skladu, i ovdje bi trebalo govorili o »transformaciji« 
mjesto o »transfiguraciji«, ali kako u Kristu ne može biti bitnih promjena, ostali smo pri riječi 
»transfiguracija«, preobraženje, da se izbjegne svaka moguća dvoznačnost. Luka, koji piše poganima, 
ispušta potpuno ovaj glagol, da se on ne bi potekao s metamorfozom božanstva u poganskim 
mitologijama. Mt i Mk upotrebljavaju taj glagol da označe, da je ova vanjska promjena, promjena u 
Isusovom vanjskom izgledu, bila duboka, korjenita i potpuna; nešto što se nije vidjelo nikada prije. 

Prema Lk, tri apostola nisu vidjela početak preobraženja, jer su bili svladani snom i tek iza 

001 

kako su se probudili, vidjeli su Isusovu slavu i dvojicu ljudi s njime. Prema ostaloj dvojici 
evanđelista, apostoli su vidjeli sve od početka. Ova pojedinost ne mijenja ništa na samom događaju. 

Preobraženje se moglo vidjeti na licu (Mt i Lk; kod Mk nema te pojedinosti) i na odijelu 
Isusovom. O licu kaže Lk da je »zadobilo drugi oblik«, što kod Mt znači da se »zasvijetlilo kao 
sunce«. Sigurno je od njegovog sjaja blistalo i njegovo odijelo: njegove haljine postadoše tako sjajne 
i bijele (Mk i Lk) kao svjetlo (Mt), čiji sjaj nije moguće postići nikakvim ljudskim umijećem (Mk). 
To je sjaj božanske slave; vidi se da evanđelisti ne nalaze dovoljne isporedbe da ga izraze. 

Onda im se pojavljuju Mojsije i Hijar apostoli ih vide unutrašnjim ali stvarnim viđenjem; ne 
radi se o običnoj prevarljivoj sugestiji. Sigurno ih prepoznaju kao takve po pučkoj slici, kako su 
tradicionalno bili predstavljeni (Loisy). 

Raspravlja se o tome kakav smisao može imati prisutnost ovih dviju ličnosti u ovom događaju. 
Bilo u apokrifima, bilo u rabinskoj književnosti, Ilija ima vezu s Mesijom, kao njegov suradnik i 
preteča, ali Mojsije se nikad ne pojavljuje u toj ulozi, barem ne u najstarijoj židovskoj književnosti, 
tako da se njegova prisutnost u ovom prizoru ne može uzeti kao izraz neke židovske misli onog 
vremena o vezi između njih i Mesije. Obično se misli da Mojsije ovdje predstavlja zakon a Ilija 
proroštvo: uzete skupa, cijeli stari zavjet. Cijela starozavjetna ekonomija, koja je bila priprava za 
Krista, daje svjedočanstvo Kristu: »Dvije najviše ličnosti S. Z. klanjaju se pred Sinom čovječijim, 
Zakon i Proroci iskazuju počast Evanđelju« (Loisy). 

Mt i Mk jednostavno bilježe da su ove dvije ličnosti S. Z. govorile s Isusom, ali Lk nam otkriva 
također sadržaj toga razgovora: njegov »izlazak« ili smrt, koja se mora dogoditi u Jeruzalemu; 
sigurno tema prikladna tome času. Poslije Petrove ispovijesti, Isus je jasno najavio da će biti 
odbačen, da će trpjeti i umrijeti, a kako znamo, apostoli su se sablaznili zbog toga. Bilo je prikladno 
govoriti sada o toj stvari. Isus mora umrijeti, ali se apostoli ne smiju sablazniti: preobraženje im treba 
pokazati Isusovu božansku narav, kao neko unaprijed ostvareno uskrsnuće (koje je također navijestio 
skupa sa smrću): kada se uvjere o slavi, morali bi razumjeti križ ... 


381 Tako s većinom tumača prevodimo glagol »diagregorein«. Ovaj glagol nalazi se samo na 
ovom mjestu. U prijevodu LXX ne dolazi nijednom. U profanoj književnosti samo 
jedanput, ali tu znači bdjeti, biti budan. Neki autori tako prevode ovaj glagol i na našem 
mjestu, tako da bi, po tom tumačenju, apostoli bili budni cijelo vrijeme i vidjeli sav prizor 
od početka, premda vrlo pospani. — Mi više volimo ono drugo tumačenje jer govor je o 
snu apostola (Lk r. b2), tako daje prirodnije misliti da su se probudili, nego da su bili 
budni. 

382 Tako Mt i Lk, stavivši jasno Mojsija na prvom mjestu. Mk kaže »Ilija s Mojsijem«, ali i 
kod njega je Ilija pratilac Majsijev, koji je glavna ličnost. Nije to čudno, jer se radi o 
najvećem liku izraelske povijesti. 

383 Može se vidjeti u Stracik-Billerbeck, I, 756—758; IV 779—798. 

Lk je isto tako jedini koji bilježi da su se također Mojsije i Ilija vidjeli »u slavi«: sigurno po 
odrazu sjaja Isusovog lika. 

Već znamo, prema Lk, da apostoli nisu vidjeli početak preobraženja. Dok se Isus molio, oni su 
spavali. Probudivši se, vidješe sav taj izljev nebeske slave. Položaj je tako psihološki uvjerljiviji: pri 
buđenju, kontrasti se jače zapažaju. Tako se bolje razumije luda Petrova reakcija, uzevši još u obzir 
da su se Mojsije i Ilija već opraštali od Isusa. 

Kao i uvijek, Petar posreduje prije svih drugih (kod Mt se čak nudi da on sam napravi tri 
sjenice): »dobro je da budemo ovdje«, kaže on Isusu, pa ako hoćeš, napravit ćemo tri »šatora« ..., to 
jest tri kolibe od kolaca i granja, koje se brzo načine (kao što i danas čine preko ljeta Arapi u svojim 
poljima). 

»Dobro je da budemo ovdje« redovito se tumači kao uzvik zadovoljstva i užitka: kako je dobro, 
ugodno, divno ovo! Dobro za trojicu apostola: Petar nije mogao govoriti u ime Isusovo i njegove 
dvojice gosta. Prema tome, prijedlog da se sagrade tri kolibe ima za svrhu zadržati Isusa i njegove 
goste u ovom stanju, da i nadalje mogu uživati u tolikoj ljepoti... Jedino što pretpostaviti tu stvar 
previše je čak i u Petrovim ustima, koji nije znao šta govori. Zato razni dobri tumači, po našem 
mišljenju više u pravu, razumiju ove riječi u smislu »prikladno i korisno«. Petar se budi, vidi posve 
neuobičajen prizor, ništa ne razumije, i prva ideja koja mu dolazi u glavu jest gostoprimstvo: mogu se 
načiniti barem tri kolibe za tri znamenite ličnosti, da ne budu tako na vedrom nebu; vrlo je dobro da 
smo ovdje nas trojica; ako hoćeš, učitelju, već ćemo početi posao... Još jednom, Petrova dobro 
poznata spontanost i preuzetnost. On nimalo me razumije uzvišena značaj ovog događaja, nego samo 
misli na materijalnu uslugu koju bi mogao učiniti. 

U pravom smislu, nije znao što je govorio. On vidi kako Isus razgovara s Mojsijem i Ilijom, pa 
želi da se i on uplete u razgovor, ali mu ništa drugo ne pada na pamet nego vulgarni prijedlog o 
kolibama: stvarno, u ovom uzvišenom kontekstu, ove riječi nemaju nikakva smisla. 

A posljednji razlog ove bezrazložnosti jest da su apostoli bili uplašeni (Mk), bojali su se: radi 
se o prirodnom religioznom strahu pred neobičnim i nadnaravnim činima (usp. Mk 4,41; 5,15.33; 
6,50; 16,8). Taj strah im neutralizira moć da procijene okolnosti i da vedro umuju: stoga nije znao što 
je govorio ... 

Dok Petar još govori (Mt i Lk), ulaze na pozornicu neki novi elementi, koji skoro ponavljaju 
teofaniju krštenja. 

Najprije, oblak. Mt bilježi da je i on bio sjajan, možda radi zračenja sjaja Isusove osobe. Zbog 
tog izvanrednog osvjetljenja cijele sredine, razumljivo je daje oblak mogao i noću baciti svoju sjenu. 

Prema stalnoj upotrebi u Bibliji, oblak očituje prisutnost Božju. Tako je i ovdje: iz oblaka će 
se čuti glas o Kristu kao Sinu. 

Ovaj ih je oblak »pokrio«, to jest bacio svoju sjenu na njih, pokrivši ih tom sjenom. Koga? 
Tekstovi nisu posve izričiti u tom pogledu, ali izgleda skoro sigurno, da se radi samo o Mojsiju, Iliji i 
Isusu; ne o trojici apostola; oni čuju nebeski glas kako dolazi iz oblaka, čim se pokazuje da se nalaze 
izvan njega. 


384 Tako se pojavljuje oblak u teofanijama (Izl 16,10; 19,9.16; 33,9; Lev 16,2; Br 11,25), u zavjetnom 
šatoru (Izl 40,35 gr. 29), pri posvećenju hrama (1 Kr 8,10); očekuju ga u mesijanska vremena (2 Mak 
2,8); u N. Z., osim na ovom mjestu, nalazimo ga pri uzašašću (Dj 1,9) a bit će prisutan na parusiji 
(Mk 13,26; 14,62; Otk 1,7). 

Ali i ovdje treba razlikovati dva vremena. U prvom času, oblak pokriva Isusa i njegova dva 
gosta; o tome govore sva tri evanđelista. Zatim jedini Luka bilježi (r. 34), da ove tri ličnosti koje 
ulaze u oblak potpuno nestaju u njemu; Mojsije i Ilija neće se više ni pojaviti. Toga časa, apostoli se 
ponovno plaše (Lk); prvi puta bili su se jako prestrašili kad su vidjeli Isusovu slavu (Mk). 

Iz oblaka se čuo glas, koji je govorio: »Ovo je Sin moj ljubljeni, njega slušajte«. 385 Glas Očev, 
jer Isus je proglašen Sinom; očito se ne radi o uobičajenom jednostavnom mesijanskom naslovu. Isti 
taj glas čuo se i pri Isusovom krštenju. I okolnosti su slične: u oba slučaja radi se o svečanom 
prikazivanju Isusa kao Sina Božjeg. Jedino su kod krštenja ove riječi upravljene svima prisutnima, 
dok je ovdje slušateljstvo svedeno na tri apostola: u prvom slučaju radilo se o svečanom 
predstavljanju Isusa na ulazu u njegovo javno djelovanje, dok je ovdje cilj utvrditi u vjeri apostole, 
koji trpe sablazan križa. 

»Njega slušajte« znači »budite mu poslušni«: nema mjesta za sablazan, iako Isus govori o 
svojoj muci i smrti; treba ga slušati i biti mu poslušan, jer je Sin Božji, iako je određen da bude 
ponižen. 

Toga časa kad su čuli nebeski glas, tri apostola se ponovo silno preplašiše: padoše na zemlju i 
ne usuđivahu se dignuti od straha. Sam Isus morao im se približiti, dotaknuti ih i zapovjediti im da se 
dignu (Mt). On je opet bio poprimio svoj normalni ljudski oblik. Dok su apostoli bili prostrti na 
zemlji, nestalo je oblaka i u njemu Mojsija i Ilije, tako da ih apostoli, kao što ih nisu vidjeli pri 
dolasku, nisu vidjeli ni pri odlasku... 

Sve se povratilo u svoj obični tok. Vrhunac brda poprimio je opet svoj uobičajeni izgled, kao i 
kad su došli ovamo. Skoro ne mogući vjerovati samima sebi, apostoli najprije gledaju oko sebe (Mk), 
ali uzalud; onda podignu oči (Mt), s nadom da bi još uvijek mogli vidjeti božanski oblak i dva 
znamenita gosta u njemu, ali... ne vidješe nikoga više osim samog Isusa. 

Lk još bilježi, da su tri apostola šutjela o toj stvari, me rekavši nikome ništa o onome što su bili 
vidjeli. On tako unaprijed iznosi Isusovu izričitu zapovijed, kako ćemo vidjeti u slijedećem ulomku. 

*** 

Preobraženje je časoviti sjaj božanstva Riječi u Isusovoj ljudskoj naravi. Isusovo je tijelo, 
slavno po hipostatskom jedinstvu, uvijek uživalo neizrecivi sjaj, ali ga Krist nikad nije pokazao osim 
sada u preobražanju. U svom običnom životu Isus je izgledao kao i svaki čovjek svoga vremena. Ne 
pokazati izvana svoju vlastitu slavu, njemu posve prirodnu radi hipostatskog sjedinjenja, bilo je 
sigurno veće čudo nego samo preobraženje, ali bio je to jedan od uvjeta Isusovog poniženja i 
čovjekova spasenja. Samo jedanput, i samo za jedan čas, Isus se pokazao u svojoj prirođenoj slavi, 
pokazavši jasno svoje božanstvo; k tomu je dodata izričita izjava s Božje strane. 

A sve to s posebnom nakanom. 

Taj cilj preobraženja može se izvesti iz okolnosti i konteksta događaja. Preobraženje se događa 
poslije Petrove ispovijesti, gdje je Isus bio priznat kao Mesija, i iza kako je on jasno najavio svoju 
smrt, koja je trebala zapečatiti njegovo mesijansko djelo, a kojoj je kao priprava trebalo da služi cijeli 
drugi dio njegove javne službe. Ali apostoli nisu bili u stanju prihvatiti misao 


385 Mjesto »ljubljeni«, Lk ima »izabrani«; Mt dodaje »koji mi je po volji«, — Vidi i povijesnu 
uspomenu na taj događaj u 2 Pt 1,17. 

mesije odbačenog od svih i osuđenog na sramotnu smrt. Odatle sablazan križa i velika 
prikladnost preobraženja. Očiti sjaj božanstva i izričita Očeva izjava treba da potvrde Petrovu 
ispovijest i uklone svaku sumnju. Treba slušati Krista, treba slijediti Krista, iako poniženog. Njegova 
je smrt potrebna Božjim naumima, ali ona nimalo ne smanjuje njegovu slavu, koja se pokazala u 
preobraženju. Krist ovdje proslavljen, jamac je Krista koji će umrijeti, on jest i uvijek će biti 
ispunjenje Zakona i Proroka. 

Ovdje, u jednom povlaštenom i trenutnom času, dogodilo se unaprijed ono što će se u nedjelju 
uskrsnuća pokazati na stalan način: neizreciva slava Kyriosa. 386 

Drugo je pitanje da li su apostoli u onaj čas razumjeli pravo značenje ovog događaja. Više 
izgleda da nisu. Njihovo ponašanje za vrijeme Muke pokazuje da su ostali otvrdnuli u razumijevanju 
i poslije preobraženja. 

Petar je vjerojatno tek poslije uskrsnuća razumio Isusovu veličinu objavljenu u preobraženju, 

007 

iako mu se veličina i sjaj onoga časa nikada nisu izbrisali iz pameti (usp. 2 Pt 1,16—17). 


14) ILIJIN POVRATAK 

(POČETKOM KOLOVOZA G. 29) 

Mt 17,9—13; Mk 9,9—13 

Sutradan iza noći preobraženja (Lk 9,37), Isus i tri apostola koji su ga pratili silazili su s brda. I 
dok su silazili, strogo im zabrani da nikome ništa ne reknu o onome što su vidjeli, dok on (Mesija, 
Sin čovječji) ne uskrsne od mrtvih. Još jednom to je mesijanska tajna, koju treba pomno čuvati do 
uskrsnuća. Kako smo vidjeli, preobraženje je bilo časoviti sjaj slave uskrsnuća. Siriti tu stvar bilo bi 
štetno, zbog pogibelji loše shvaćenog mesijanizma, a bilo bi i nekorisno, jer je nitko ne bi mogao 
razumjeti prije samog uskrsnuća. 

Vidjeli smo kako je Lk unaprijed iznio (9,36) rezultat te zabrane: apostoli su šutjeli i nikome 
nisu ništa rekli o onome što su vidjeli. Mt ništa ne kaže o toj šutnji. Mk bilježi, da su »sačuvali tu 
riječ (stvar) u samima sebi«, to jest u svojoj unutrašnjosti. Obično se te riječi shvaćaju u smislu da su 
zadržali tajnu koju im je Isus bio naložio. Ali, izgleda vjerojatnije da se tim želi označiti, da su oni 
zadržali ove riječi o uskrsnuću u svojoj pameti i u svom srcu, ali da onoga časa nisu razumjeli ništa 
od svega toga; sjetit će se toga i razumjeti u svoje vrijeme ... 


386 »Evanđelisti, slijedeći svaki pravac interesa svoje knjige, vidjeli su u ovom prizoru očitovanje 
istinskog Kristovog bića, onoga bića koje sakriva sama njegova narav sluge. Ovo očitovanje 
Kristovog bića ostvaruje se time što unaprijed pokazuje slavu koju će uživati u uskrsnuću ili 
uživanju. Marko napose naglašava Kristov identitet spajajući naslove sluge i sina čovječjeg, naslove 
koji su u židovskoj predaji bili oprečni jedan drugome. Zajednička je značajka svim evanđelistima da 
se objavljenje Kristove slave ostvaruje njegovim poniženjem. Da pokaže smisao toga poniženja, Isus 
pokazuje unaprijed slavu do koje ono dovodi«: Ch. Duquoc, Christologie, I, 124. 

387 Radikalni kritičari ne priznaju preobraženje kao povijesnu činjenicu, jer ne mogu zamisliti da se nešto 
nadnaravna može dogoditi u povijesti. Stoga, mnogi od njih nastoje istumačiti ovu pojavu prirodnim 
načinom, ali se može reći da je tu skoro toliko mišljenja koliko autora. I neka od tih mišljenja stvarno su 
tako smiješna, da se čovjek čudi kako su ozbiljne osobe mogle tako nešto napisati. Sam broj i šarolikost 
tih mišljenja najbolji je dokaz kako neznanstvena stanovišta ne pružaju nikakve sigurnosti; o tim 
čudnovatim tumačenjima usp. Voste, De baptismo, tentatione et transfigumtione Jesu, 141—156. 

Stvarno, raspravljali su među sobom što bi moglo značiti to uskrsnuće od mrtvih. Uskrsnuće je 
pitanje posljednjih vremena, dok se ovdje naviješta kao blisko. Osim toga, što ima uskrsnuće s 
Mesijom? I uvijek ta sablazan Mesijine smrti, koja mora prethoditi uskrsnuću ... 

U svakom slučaju, ako je Isus Mesija, kamo ćemo s učenjem pismoznanaca o povratku Ilije, 
koji se mara ponovno pojaviti prije nego što dođe Mesija? Učenici ne vide jasno tu stvar. Ako je Isus 
Mesija, nauka pismoznanaca mora biti pogrešna, jer nigdje misu vidjeli Iliju ... 

Isus im odgovara da je učenje pismoznanaca ispravno. Sigurno, najprije mora doći Ilija a rekao 
je to već prorok Malahija (3,23—24; usp. Sir 48,10), pripisujući Iliji, uoči Mesijinog dolaska, 
plemenito djelo općeg pomirenja: obratiti srce očeva sinovima, i srce sinova očevima ... 

Sve je to istina ali onda se suočujemo s besmislenom situacijom (Mk): 

— Mesija je došao, i to je Isus; 

— u sukladnosti s tim, moralo bi biti da je došao i Ilija, njegov preteča, da izvrši svoje djelo 
pomirenja ... ; 

— ali pomirenje nije izvršeno, jer kako bi se inače shvatilo, da Mesija (Sin čovječji) mora 
mnogo trpjeti i biti obeščašćen, kao što je napisano?; 388 zasigurno, oni koji će ga poniziti ne postupaju 
u duhu pomirenja... 

Sada sam Isus odgovara na svoju vlastitu poteškoću: u stvari, novi je Ilija već došao, ali uzalud, 
jer ga nisu priznali kao takvog; on je učinio djelo pomirenja, pozivajući sve na obraćenje, učinivši 
uistinu da se »obrati srce očeva sinovima i srce sinova očevima«, ali ga ne poslušaše, nitko nije vidio 
u njemu Mesijinog preteču, koji mu na taj način pripravlja put; naprotiv, odvedoše ga u tamnicu i na 
smrt; jednom riječju, učiniše od njega sve što htjedoše, tako »kako je napisano o njemu« (Mk) — to 
jest promatrajući ga prema onome što je napisano o prvom Iliji, njegovom povijesnom tipu (o novom 
Iliji to nije nigdje napisano). 

Upravo zbog toga, zbog toga nepoznavanja uloga i situacija, na isti će način mučiti Sina 
čovječjeg, Isusa Mesiju. 389 

Tek tada razumješe učenici da im je govorio o Ivanu Krstitelju. Mogli su doći do tog zaključka 
sjećajući se nekih drugih njegovih napomena o toj stvari (usp. Mt 11,14). Još prije Krstiteljevog 
rođenja prorečeno je za njega da će doći »s Ilijinim duhom i snagom« (Lk 1,17). 


15) OZDRAVLJENJE PADAVIČARA 

(POČETKOM KOLOVOZA G. 29) 

Mt 17,14—21; Mk 9,14—29; Lk 9,37—43a 

Ovu pripovijest donose sva tri sinoptika. Kad Mk je puno duža nego kod druge dvojice, punija 
pojedinostima i življa. 

Čudo se odigrava sutradan iza noći preobraženja (Lk), kad su Isus i njegova tri pratioca sišli s 
brda na ravnicu, na mjesto gdje se nalazilo ostalih devet učenika. 


388 Napisano je da Mesija mora trpjeti (vidi što se kaže o Slugi kod Iz 52,14; 53, 4—10, ali nikad se to 
ne kaže o njemu kao o »Sinu čovječjem«. 

389 To je drugi navještaj muke, ali kratak i ne spominje uskrsnuća. Od vremena prvog navještaja, 
budućnost muke i smrti stalno je pred Isusovim očima. 


352 




Ovi ostali učenici prenoćili su prošle noći vjerojatno u selu na podnožju Tabora, koje se danas 
zove Daburijeh, što odgovara starinskom Daberath (Jš 19,12). 390 

Mnogi misle da ova pripovijest nema dobrog unutarnjeg jedinstva; bio bi to umjetni amalgam 
od nekoliko prizora svedenih na samo jedan; u tekstu bi osim toga bilo nekoliko nesuglasnosti, koje s 
radom sređivača nisu posve iščezle. Ostavljamo ta pitanja književnoj kritici, ograničujući se na 
pripovijest u njezinom današnjem obliku. 

Sva tri evanđelista spominju mnoštvo naroda na podnožju brda, koje je Isus tu našao okupljeno 
kada je sišao s brda. Sigurno se radi o stanovnicima Daberatha, koji su došli ovamo iz velike 
znatiželjnosti: po selu se raširila vijest da je devet Isusovih učenika vršilo egzorcizam nad nekim 
mladićem, ali da nisu mogli ništa učiniti; sada čekaju velikog čudotvorca, jedinog koji je to u stanju 
učiniti... 

Što se tiče ovog egzorcizma, slučaj ovoga dječaka pripisuje se posjednuću zlog duha. I sam se 
Isus izražava na taj način; ne može se očekivati od njega da govori kao modemi liječnik. Znamo da 
se ni u jednom takvom slučaju ne može unaprijed isključiti demonski upliv: kakva bilo bolest može 
biti uzeta kao polazna točka za neki vrhunaravni utjecaj. Znanost ne može reći odlučnu riječ u toj 
stvari, jer ona nadilazi njezino fenomenološko polje. Ali, znanost nekada može istumačiti sve pojave 
na prirodan način, tako da ni teolog nije uvijek primoran uteći se nadnaravnim snagama. To je i naš 
slučaj. Nema ovdje nikakvog razloga koji bi nas primorao da mislimo na opsjednuće. 

Očito se radi o slučaju padavice s dosta teškim krizama. 

oni 

Simptomi koje spominje Marko (najbrojniji) su slijedeći: nijemost (r. 17) i gluhoća (r. 25), 
padanje na tlo, pjena u ustima, škrgutanje zubima, ukočenost (r. 18), valjanje po zemlji (r. 20), 
padanje u vatru i u vodu (r. 22), vika, siloviti potresi u cijelom tijelu i, konačno, stanje potpune 
iscrpljenosti (r. 26). 

Na ovaj dugi popis Mt i Lk ne nadodaju ništa novoga. 

Kako se vidi iz ove slike, slučaj je dosta težak. U tome je vjerojatno razlog da se ovdje, osim 
»mnoštva« znatiželjnika, nalaze na pozornici i pismoznanci, oštro se prepirući s devetoricom 
učenika, koji nisu uspjeli u svom pokušaju. Sigurno je to bila nejednaka prepirka: učenici nisu bili 
dovoljno pripravljeni, da se suprotstave napadajima ovih obrazovanih ljudi, vještih u dijalektičkim 
finesama. A bilo je tu i nešto ironije i unutarnjeg užitka zbog njihovog neuspjeha. Zar im njihov 
učitelj nije dao moć nad zlim duhovima? Gdje im je ostala ta moć? Po učeniku se može suditi 
vrijednost učitelja... 

Kad je Isus stigao i vidio učenike kako raspravljaju s pismoznancima, ne svidje mu se ta stvar: 
pitanje koje im postavlja (»što raspravljate s njima?«: Mk) u stvari je ukor; zašto gubiti vrijeme s tim 
ljudima?; oni ne dolaze s ispravnim namjerama, nikad se ne postiže ništa pozitivno raspravljajući s 
njima ... 

Vjerojatno se Isus pojavio prije očekivanog vremena, tako da se svijet iznenadio, ali, ugledavši 
ga, svi odmah potrčaše da ga pozdrave; vidi se da je uživao velik ugled u ovom kraju. 


390 Na tom mjestu otkriveni su ostaci crkve (22x10 m), koja je bila podignuta na spomen 
ovog čuda; usp. Baltdi, Guida, 367 i Enchiridion, br. 524,2. 

391 Smatraju se »anomalijom« u okviru padavice, koji je ovdje jasan; možda se misli na 
gubitak sposobnosti, koji može nastupiti u časovima krize (neosjetljivost nekih udova). 

Kad se stvar malo smirila, iz mnoštva izađe neki čovjek, približi se Isusu i klekne pred njega 
(Mt) pa, da nadjača glasove prisutnih ljudi, poče vikati (Lk) moleći samilost za svog sina, koji je bio 
teško bolestan. Sin je jedinac (Lk) i zato je očaj još veći. Otac ga naziva »mjesečarom«, to jest 
padavičarom (ljudi su u ono vrijeme mislili, da su napadi padavice u vezi s mjesečnim mijenama), što 
je u pučkom shvaćanju bilo isto što i posjednuće zlog duha. Da dobro obavijesti Isusa, dječakov otac 
spominje u pojedinostima znakove posjednuća. Već prije, on se bio obratio njegovim učenicima da 
ga izbave iz te poteškoće, ali oni nisu mogli ništa učiniti. 

Isus tada nastupa na način koji u sadašnjem kontekstu nije dobro shvatljiv. Obraća se 
»nevjernom naraštaju«, i to vrlo tvrdim riječima: »dokle ću ostati s vama, dokle ću vas podnositi?« 
Očito je rasrđen (Mk uvijek bilježi njegove jake osjećaje), ali nije posve jasno na koga; ne zaslužuju 
to ni dječakov otac, ni skupljeni narod, koji su ga primili vrlo srdačno. Sigurno nije zabilježena neka 
pojedinost, koja bi učinila razumljivim ovaj nastup. Osim toga, izraz »nevjerni naraštaj« postao je 
stereotipan i može značiti koje bilo nevjernike, iako ih je malo. Ovom zgodom, jedini koji se izričito 
spominju kao nevjernici jesu devetorica učenika (r. 20 Mt), pa je moguće da se Isus srdi na njih; 
srdžba tim jača što se radi upravo o njima, koji su svojim nedostatkom vjere prouzročili svu tu 
sramotu ... 

Isus tada zapovjedi da mu dovedu dječaka (Mk, r. 19). I u tome su htjeli vidjeti neku 
»anomaliju«, budući da je otac već bio doveo dječaka (r. 17). Ali, sudeći po nekim znakovima, Isus 
se bio odvojio od svijeta, zato traži da mu dovedu dječaka tamo gdje se on nalazi. To je njegov stil. 
Učinit će čudo nasamo, potajno, da izbjegne nezdrave zanose. 

Dječak je dosada bio miran, ali čim dođe pred Isusa, doživje vrlo težak napad, padne po zemlji 
i počne se valjati i pjeniti. Prema govoru ovog kazivanja, zli duh se brani da ga Isus ne izbaci. Isus 
pita dječakova oca koliko mu se vremena to događa, želeći tako izraziti svoje saučešće nad tako 
žalosnim slučajem. 

Od djetinjstva mu se to događa, odgovara otac, i mnogo je puta bio u životnoj opasnosti, 
padnuvši u vatru ili u vodu. Izgleda da su znakovi bolesti svaki čas sve teži, i tko zna kako će se to 
svršiti; zato, ako možeš, pomozi nam iz čiste samilosti... Poslije iskustva s učenicima, čovjek nije 
siguran ni za Isusa, da li ima tu moć ili ne. 

Što se tiče onoga »ako možeš«, odgovara mu Isus, bitno je imati pouzdanja. Nema toga što se 
ne može postići pouzdanjem u Boga. Ako s takvim pouzdanjem netko traži nešto od Isusa, nema toga 
što ne može učiniti... 

Isus zapaža daje čovjek očajan, ali dobro raspoložen; čini sve moguće da postigne povjerenje u 

njega. 

Vjerujem, gospodine — poviče čovjek —, pouzdajem se u tebe, ali osjećam da moje pouzdanje 
nije dovoljno, da nije toliko kao što bih ja želio; pomozi ti mom nedostatku vjere! 

Duhovno tlo za čudo već je pripravno. Prisutne osobe postaju nestrpljive i počinju se 
približavati mjestu gdje su se nalazila njih trojica. Isus onda ubrza cijelu stvar. Egzorcizira dječaka. 
Dječak doživljuje drugi napad, koji ga potpuno iscrpi, ostavivši ga kao mrtvog, tako da su mnogi od 
prisutnih, koji su u međuvremenu došli do mjesta, govorili da je stvarno mrtav. Ali, Isus ga uze za 
ruke, podiže ga, i dječak stade na noge. 

Bez obzira da li se radi o posjednuću ili bolesti, snaga je čuda uvijek ista: ozdravljenje je 

v • • 392 

casovito i potpuno. 


392 Sličan slučaj koji se nedavno desio u ovom kraju, analizirao sam u članku EJ cliablo pegado del 
techo, u dnevniku La Religion (Caracas), 13. 11. 1973. 

Jedini Lk bilježi reakcije naroda na ovo čudo: svi su ostali zaprepašteni veličinom Božjom, 
puni udivljenja zbog tako velikih stvari što ih čini Bog... 

Od mjesta gdje se dogodilo čudo Isus ode s učenicima u neku kuću u selu. Kad su se našli 
nasamo, učenici ga zamole da im istumači, zašto oni nisu uspjeli osloboditi dječaka; sigurno su svi 
bili nemirni zbog toga. Isus im navodi dva razloga, no koji su u stvari samo jedan. 

— Osnovni je razlog njihova »oskudna vjera« (grčki »oligopistia«), u stvari njihov nedostatak 
vjere; jer prava vjera, makar bila malena kao gorušično zrno, bila bi u stanju prenijeti i samo ovo 

ono 

brdo preobraženja; ništa joj ne bi bilo nemoguće (Mt). 

— Drugi je razlog nedostatak molitve. To je prirodno. Vjera pobuđuje molitvu. Molitva je izraz 
vjere, kao što je poljubac izraz ljubavi. Ovom zgodom, učenicima je ponestalo i vjere i molitve. A što 
se tiče posjedmuća, ona nisu sva jednaka; neka su više a neka manje jaka; neka se mogu egzorcizirati 
jedino molitvom (Mk), 394 to jest intenzivnim dodirom s Bogom, kad potpuno zaboravimo na same 
sebe i potpuno se predamo moći Božjoj. 


16) POSLJEDNJI IZLET PO GALILEJI 

(KOLOVOZ — RUJAN G. 29) 

Mt 17,22a; Mk 9,30 

Od brda preobraženja Isus je poduzeo, sam s učenicima, svoj posljednji izlet po Galileji. Mk 
bilježi da on to radi nezapaženo, izbjegavajući koliko je moguće dodir sa svijetom, jer želi 
upotrijebiti sve raspoloživo vrijeme za poduku učenicima. 

U izvjesnom smislu, ovaj je izlet također dugi oproštaj od svoga kraja. Bit će i žalosnih crta. 

Posljednji izlet, ali dug; skoro dva mjeseca. Za blagdan Sjenica godine 29, Isus će otići u 
Jeruzalem, ostavivši konačno Galileju. Ovaj se blagdan slavio koncem rujna ili početkom listopada. 
Zbog toga, sinoptičko gradivo, koje nam, po našem redoslijedu, još preostaje do Sjenica, stavit ćemo 
okruglo u mjesec kolovoz-rujan. 


17) DRUGI NAVJEŠTAJ MUKE 

(KOLOVOZ-RUJAN G. 29) 

Mt 17,22b—23; Mk 9,31—32; Lk 9,43b—45 

Znamo da u našim evanđeljima postoje tri formalna navještenja muke i nekoliko kraćih (malo 
prije govorili smo ovdje o Mt 17,13). 

Neki noviji tumači misle da sva ova navještenja nisu ništa drugo nego varijante jednog jedinog 
Isusovog proricanja svoje muke i smrti. To mišljenje nikako nam se ne čini vjerojatnim. Isusovim je 
učenicima smrt Mesije bila strašno mučno pitanje, uzevši u obzir njihov pojam politički 
pobjedonosnog mesijanizma, tako da je prirodno misliti, da se Isus više puta i uporno vraćao na tu 
temu. 


393 Neki ovom r. 20 Mt stavljaju kao paralelu Lk 17,5—6 (Lagrange, Larfeld), ali nam se čini 
vjerojatnijim daje Lk 17,5—6 paralelan s Mt 21,21; Mk 11,22. 

394 Neki kodeksi dodaju »i postom« (u Bibliji, molitva i post često idu skupa), ali to nije autentično 
čitanje. Isto tako nije autentičan r. 21 Mt (uzet je iz r. 29 Mk). 

Ovaj drugi formalni navještaj pada vrlo dobro u ovaj mirni period, kad Isus hoda po Galileji, 
privatno i sam s učenicima, odajući se isključivo njihovoj pripravi. 

Kod Luke, ovaj navještaj dolazi kao kontrast: kad se sav svijet divi stvarima koje Isus radi, on 
zvoni na smrt... 

Ovaj put se ,kaže da će Mesija (Sin čovječji) biti »predan u ruke ljudi«; to jest u ruke njegovih 
neprijatelja, koji samo misle kako će ga ukloniti. Neki tumače glagol »predati« o ludinoj izdaji (usp. 
Mk 14,41), ali to je strano ovom kontekstu gdje je govor o smrti: Mt i Mk upravo nadodaju da će ga 
ovi ljudi ubiti. Mesija će, dakle, biti predan na smrt, a tim se hoće reći (da se ne spomene ime Božje), 
da će ga Bog predati na smrt: da će ispuniti vječnu odredbu Božju da umre za ljude. 

Ovaj put Lk ne spominje uskrsnuće, ali ga spominju ostala dvojica; to malo mijenja smisao 
reakcije kod učenika, koju bilježe sva tri evanđelista; bolje rečeno, njih trojica se popunjuju, da izraze 
onaj složeni doživljaj kojega učenici imaju pri ovom navještaju. 

Mt kaže da su učenici ostali »duboko ražalošćeni«. To je značajno. Oni nisu primijetili 
nagovještaj uskrsnuća, koji je trebalo da im pobudi pouzdanje i nadu. Glavni utisak kojega u njima 
ostavljaju Isusove riječi, jest skora Učiteljeva smrt, a to je izvor žalosti. 

Mk i Lk bilježe da učenici nisu razumjeli toga govora i da nisu bili sposobni razumjeti ga. Pod 
vidom Lk (koji ne spominje uskrsnuća) ovo se nerazumijevanje odnosi na smrt; zar se može zamisliti 
Mesija koji umire da spasi? Kod Mk, misli se ne samo na smrt nego i na uskrsnuće (koje on 
spominje). Već prije evanđelist je bio zabilježio nerazumijevanje učenika u pitanju uskrsnuća (usp. 
9,10): istina je da je vjera u židovstvu prihvaćala uskrsnuće mrtvih, ali se vidi da ta vjera nije bila 
dovoljno rasprostranjena u puku. 

Mk i Lk još bilježe da se učenici, premda nisu razumjeli, ipak nisu usudili ništa pitati. 
Vjerojatno su se još uvijek živo sjećali teškog Isusovog ukora Petru poslije prvog navještaja ... 


18) VELIKO JE ONO ŠTO JE MALENO 
(KOLOVOZ-RUJAN G. 29) 

Mt 18,1—2.4; Lk 9,46—47.48c 395 


S ovim ulomkom otvara se 18. poglavlje Matejevo, još jedan snažan dio u našim evanđeljima. 
Tumači mu daju razna imena: »crkveni govor«, »pravilo zajednice«, »ustav Crkve«, itd. Radi se o 
skupu Isusovih učenja o međusobnim odnosima između raznih članova zajednice. Neka od tih učenja 
odnose se posebno na odgovorne vlasti u zajednici a druga na sve članove. 

Očito je iz posebnog sadržaja ovih izreka, pa čak iz načina kako su kod sređivanja sastavljene, 
da sve ove nauke nisu bile izgovorene istom zgodom, nego da se opet radi o jednom od onih 
»govora«, koje je Mt umjetno složio, skupivši u jednu cjelinu razne nevezane Isusove izreke (čiji je 
povijesni kontekst već tada bio nepoznat), koje su na neki način radile o ovoj općoj crkvenoj temi. 


395 Usp. A. Augiustinovich, El nino en la Biblia, 151—159; s tom razlikom što smo u toj knjizi stavili 
kao paralelu još i Mk 9,33—36, što ne činimo na ovom mjestu, iza kako smo bolje promislili tu stvar. 

Najbolji dokaz, da sve ove izreke ne pripadaju istom povijesnom času, jest to da se nekoliko 
njih nalaze kod Lk u posve različitim kontekstima. 

Nekoliko ovih i zr eka nalazi se i kod Mk, i to sve u 9. poglavlju, koje pripada istom povijesnom 
kontekstu kao i 18. poglavlje Mt. Važno je to imati na umu, jer na osnovi toga podudaranja možemo 
čitavo gradivo Matejevog 18. poglavlja staviti u ovaj period posljednjeg Isusovog izleta po Galileji. 
U ovom periodu, Isus je isključivo zabavljen pripravom učenika i ovdje imamo nekoliko bitnih 
poduka. Osim toga, radi se o dosta dugom vremenu (dva mjeseca), tako da je lako zamisliti mnogo 
posebnih okolnosti, koje su mogle neposredno motivirati svaku pojedinu izreku. 

Neke izreke iz Markovog 9. poglavlja Matej donosi u drugim kontekstima; u tim slučajevima, 
više volimo redoslijed Markov, zbog povijesnog vremena o kojem smo gore govorili. 

Kod Mt, na pitanje sadržano u r. 1. odgovaraju izravno riječi r. 4, ne r. 3, kojeg stoga vadimo iz 
ovog konteksta i kojeg ćemo ispitati posebno. Isto to treba reći o prvom dijelu Lukinog r. 48: na 
pitanje odgovara jedino drugi dio. 

Tema je ovog nauka pitanje prednosti ili prvenstva, tko ima veću vlast i tko je važniji među 
učenicima. Kod Mt, sami učenici to izričito pitaju Isusa, ali općenito, tako da se može odnositi uopće 
na sve: tko je najveći u nebeskom kraljevstvu? Ali znamo iz Lk da je njih mučilo pitanje prvenstva 
među njima; tko bi »od njih« bio najveći. Prema tome evanđelistu, oni to ne pitaju izričito Isusa, 
nego u sebi mozgaju o tome, pa im Isus, koji zna što oni misle, odgovara na njihove misli. 

Još jednom postaje jasno da su apostoli dijelili opće pučko mišljenje o mesijanstvu. Nisu mogli 
zamisliti neko duhovno Mesijino kraljevstvo. Za njih to kraljevstvo, premda je izravno djelo Božje, 
nije moglo biti bez ljudskih značajki bilo kojeg kraljevstva; prema tome, morale su biti predviđene u 
njemu službe koje daju vlast i dostojanstvo a koje je Isus sigurno čuvao za svoje najbliže. Ali i među 
ministrima postoje kategorije. Neki od njih određen je da zauzme najvažnije mjesto, da bude 
»najveći«. Koji bi to mogao biti? Uprkos svim Isusovim posredovanjima, to će ih pitanje i nadalje 
mučiti. Jednog dana, dvojica od njih pokrenut će čak i svoju majku da se zauzme za njih. Tom 
zgodom, ostali su se razgnjevili i prosvjedovali pa su tim dokazali da su imali iste težnje (usp. Mt 
20,20—24). 

Da bude jasniji, Isus iskorištava prisutnost nekog djeteta na onom mjestu: djeca se uvijek 
uvuku tamo gdje se nalaze starije osobe. Stavi ga pred njih (»uza se«, kaže Lk, kao znak nježne 
ljubavi), kao uzor kojega treba slijediti: maleno je, nemoćno, nesposobno da nekome zapovijeda ili 
da sebi to zamišlja, veselo jer ne zna za zavist, posve zavisno od onoga što mu dadnu...; dakle, tko 
postane malen kao ovo dijete, taj je najveći u Kraljevstvu nebeskom (Mt). Lk to kaže još 
jednostavnije, i zato s više vjerojatnosti daje izvoran: tko je najmanji među vama, taj je velik. 

Izvrnute vrijednosti: veliko je ono što je maleno. 

Ono što je beznačajno u očima svijeta, veliko je u očima Božjim. 

Pred Bogom, jedini »odrastao« čovjek, to je »dijete«. 

Da postaneš važan u Kraljevstvu, moraš postati malen kao dijete. 

Ovo nije antropološko ili društveno, nego nadnaravno vrednovanje. Apostoli se pitaju o tome 
tko je najveći u Kraljevstvu nebeskom, premda oni razumiju to Kraljevstvo na svoj način. Isus im 
odgovara misleći na istinsko Kraljevstvo nebesko onako kako ga on razumije. Radi se, dakle, o 
božanskom sudu o tome što znači »biti velik« i »biti malen«: kad je netko velik ili malen u Božjim 
očima. 

Zabrinutost apostola rađa se iz njihove želje da zauzmu vodeća mjesta uprave u Kraljevstvu; a 
Isusov odgovor ima u vidu upravo te njihove želje. A to znači da u ovom kontekstu »ustava Crkve« 
(Mrt 18) ove riječi nisu upravljene svim članovima, nego crkvenim vlastima, dostojanstvenicima 
odgovornim za zajednicu. Isus pokazuje jedini prikladan stav kojim treba željeti i vršiti te uloge. 
Poteškoća nije u tome da netko teži za takvim mjestima: ako ih se shvati kao ono što stvarno jesu, to 
jest kao nesebično služenje zajednici, već je prva Crkva smatrala takvu težnju izvrsnom stvari (usp. 1 
Tim 3,1). Poteškoća je u tome s kakvim se duhom i s kakvim potajnim namjerama žele a zatim vrše 
te vodeće uloge. 

Taj stav, dakle, što ga Isus traži, jest djetinjska poniznost, koju sačinjava dijeli skup ovisnih 
stavova: ne smatrati se važnim, nesebičnost, nezavidnost, netakmičenje, skromnost, potreba tuđe 
pomoći i zaštite ..., itd. 

Naravno, kod biološkog djeteta sve je to prirođeno i nesvjesno. Dijete je ponizno po svom 
ustrojstvu. Ono nema u tome nikakve zasluge. Biti »malen«, to je kod djeteta narav njegove dobi. 
Zasluga počinje kad se ova »malenost« svjesno prizna pred Bogom kao jedini valjani stav, kad se 
osobno usvoji i uzme za orijentaciju cijelog života. Svi ne naprave toga koraka od naravnog do 
»duhovnog djetinjstva«. Ali Isus izjavljuje daje to osnovni uvjet, da mognemo imati neku vrijednost 
u Kraljevstvu Božjem. 


19) KRALJEVSTVO DOBIVAJU ONI KOJI SU KAO DJECA 
(KOLOVOZ-RUJAN G. 29) 

Mt 18,3; (Mk 10,15); <Lk 18,17) 396 

Sva tri evanđelista izražavaju istu misao ali različitim riječima. Mk i Lk doslovno se slažu i na 
jednostavniji način donose samo ono što je bitno. Mt predstavlja već daljnju razradu; bolje rečeno, 
dodaje tumačenje glavnom pojmu. 

Misleći na aramejski izvornik, u kojem se izražavao Isus, riječi Mt »promijeniti se i postati kao 
djeca« mogle bi se također prevesti sa »postati ponovno djeca«. Vratiti se na početak. Ponovno 
početi. Preporoditi se. Kad bismo tako preveli, našli bismo neočekivan paralelizam s poznatim 
Isusovim riječima kod Iv: »Tko se ne rodi ponovno, ne može vidjeti Kraljevstva Božjeg« (3,3). Da se 
može »vidjeti« Kraljevstvo, nužno je »ponovno se roditi« (Iv) ili »ponovno postati dijete« (Mt). 

U tom slučaju, središnja misao teksta bila bi obraćenje, »potpuna promjena«. Stvarno, čovjek 
koji se »obrati«, koji »promijeni« jedan život s (drugim, koji počne živjeti različitim životom, sličan 
je djetetu koje se otvara prema novosti. 

Međutim, ovo nije glavna misao teksta. 

U današnjem Matejevom tekstu, riječ »promijeniti (se)« sadrži bez sumnje pojam obraćenja, ali 
obraćenje je uvjet da se »postane kao djeca«. Ako želite postati kao djeca (a to je nužno da se uđe u 
Kraljevstvo), treba se »obratiti«, potrebno je »promijeniti« svoje životne stavove. 

»Promijeniti se« tumači ono što znači »postati kao djeca«: kako rekosmo, onaj koji se obrati, 
stvarno počinje živjeti novim životom, kao dijete. Ali naglasak je ne na obraćenju, nego na djetetu 
kao obrascu života. 


396 Usp. o. c, 159—166. 358 

Ukratko, Mt želi reći slijedeće: da se može ući u Kraljevstvo, nužan je uvjet »postati kao djeca« 
(ali za to je potrebno obraćenje). 

Svaki od trojice evanđelista ima ovu frazu u različitom povijesnom (i kronološkom) kontekstu; 
najbolji dokaz da se radi o nevezanoj izreci, čiji je povijesni kontekst već bio nepoznat. Mi više 
volimo povijesni čas Mt, jer se dobro slaže s periodom snažnog poučavanja učenika o ustrojstvu 
Crkve. 

Ali upravo zato što ne poznamo povijesnog konteksta ove izreke, bilo bi pogrešno tumačiti ove 
Isusove riječi kao da su bile upravljene posebno apostolima (crkvenim vlastima). Kod nijednog 
evanđelista ne nalazimo nikakvog znaka za takvo tumačenje. Treba ih, dakle, shvatiti da su 
upravljene svima bez razlike, poštivajući njihov općeniti izričaj: za sve i za svakoga vrijedi pravilo, 
da je potrebno »postati kao djeca«, da se može ući u Kraljevstvo nebesko. Kako se vidi, ne radi se o 
različitim kategorijama ili dostojanstvima u Kraljevstvu, nego o samom ulasku ili prijemu u njega. 

Iz tog istog razloga (nedostatak povijesnog konteksta), ne možemo pomišljati na neki posebni 
vid »djeteta«. Nemamo za to nikakva oslonca. Stvar je bila drukčija u prethodno ispitanom slučaju. 
Tamo se radilo o traženju »veličine«; radi toga, dijete je bilo simbol »malenosti« (poniznosti). Ovdje 
se moramo pridržavati jedino općeg izričaja. 

»Dijete«, ništa više. 

Ali dijete je svijet za sebe. To otežava tumačenje: koliko se toga može reći o djetetu! 

Na ovom mjestu, »dijete« treba shvatiti jednostavno kao oprečno »odraslom«, suprotstavljajući 
cijelu psihologiju djeteta psihologiji odraslog čovjeka. 

Ali, ja mislim da nam Isusova misao pokazuje nešto konkretnijeg. 

Za Isusa, praslika »odraslog« čovjeka, protivna Kraljevstvu, jest farizej. Isus izričito izjavljuje 
da je farizejska duhovnost neprikladna za »ulazak« u Kraljevstvo (Mt 5,20). Još vaše: kaže da niti 
»ulaze« niti dopuštaju da drugi »uđu« (Mt 23,13). To je naša tema. 

Da se »uđe«, kaže Isus, potrebno je usvojiti stavove protivne stavovima »odraslog« čovjeka. 

»Dijete« je antipod farizeja. 

Ovdje bi se moglo pomišljati na sve što je oprečno značajkama farizejstva: oholost, traženje 
samog sebe, licemjerje, legalizam, smatrati se većim od drugih ..., itd. 397 


20) LJUBAV PREMA BIJEDNIKU: BRIGA ZAJEDNICE 

(KOLOVOZ-RUJAN G. 29) 

Mt 18,5 K +10,40—41); Mk 9,36—37; Lk 9,48ab 398 

Kod Mk, ovaj je ulomak ujedinjen s raspravom među apostolima tko je najveći među njima (rr. 
33—35). Mi smo ga izvadili iz tog konteksta, jer stvarno nema ništa zajedničkog s njim. »Dijete« 
ovdje nije uzorak ničega, nije uzorak života i djelovanja, nego predmet »primanja« od strane 
zajednice. 

Sva tri evanđelista donose ovu izreku u istom povijesnom kontekstu: za posljednjeg Isusovog 
izleta po Galileji. Ona posve prirodno nalazi svoje mjesto u ovom vremenu, kad se govori o 
odnosima među članovima zajednice i kad je ideja ljubavi stalno prisutna. 


397 O farizejskoj duhovnosti, promatranoj u vidu ove suprotnosti, usp. o. c, 161—166. 

398 Usp. o. c, 167—169. 

R. 5 Mt strogo je paralelan sr. 37a Mk i 48a Lk, dok rr. 37b Mk i 48b Lk sadrže dodatak, koji 
je paralelan s Mt 10,40, u posve drukčijem kontekstu i s proširenim vidikom. 

Isus razgovara s apostolima. Čovjek bi rekao da se nalaze u nekoj kući. Unutra se nalazi i neko 
dijete. Isus ga uzme na ruke, držeći ga pred učenicima (Mk). Nježan i ljubazan gest, kakvoga nisu 
običavali činiti u javnosti »ozbiljni« ljudi. Isus razbija kalupe. Apostoli, odgojeni u ozračju rabinskog 
preziranja djeteta kao poluosobe i bezvrijednog bića, vjerojatno su gledali taj prizor sa široko 
otvorenim očima ... 

Pokazujući učenicima ovo dijete koje nježno grli, kaže im: »Tko u moje ime primi jedno dijete 
kao što je ovo, mene prima«. 

Smisao ove izreke mora se odrediti polazeći od riječi »primiti«, što znači dati utočište, zaštitu, 
pomoć ... 

»Dijete« je ovdje, dakle, simbol nevoljnog čovjeka, sinonim »siromaha«. Ali, ne radi se o 
duhovnom, nego o fizičkom siromaštvu. Radi se o siromahu u najširem značenju riječi: o čovjeku 
koji nema najnužnijih stvari, da bi mogao živjeti istinskim ljudskim životom, koji nije u stanju da 
sam pribavi te stvari, nego je potrebno da mu ih netko dadne. 

»Dijete« je nemoćan čovjek u svakom pogledu. 

Takvo »dijete« treba »primiti«, priskočiti mu u pomoć, dati mu što mu je potrebno ... A očito se 
ne radi o prolaznom djelu ljubavi (premda se i to podrazumijeva), nego o stalnom »primanju«. 

Radi se o pastirskoj službi ljubavi. 

Ovo je poduka za zajednicu. Pravilo kojega se moraju držati Isusovi učenici s obzirom na 
najpotrebnije među sobom. Posebna primjena velike zapovijedi o ljubavi bližnjega. 

»Dijete« ovdje, dakle, nije simbol svih učenika (nije značajka učenika kao takvog), nego je 
simbol siromašnih, najnevoljnijih. Oni koji se nalaze u boljem položaju, cijela zajednica, mora ih 
uzeti pod svoju zaštitu. Zato što su najnevoljniji i najnapaćeniji — i stoga također najizložaniji svim 
moralnim i materijalnim poteškoćama —, zajednica ih mora imati u vidu kao prvenstveni predmet 
svoje brige. Prema veličini te brige moći će se osjetiti bilo duhovnog života zajednice, njezinog 
konkretnog razumijevanja zapovijedi ljubavi. 

Ljubav traži siromahe na prvom mjestu. 

Premda se u »djeci« na ovom mjestu mogu vidjeti u prvom redu siromasi zajednice, izraz je po 
sebi općeg značenja, i uključuje sve siromahe bez razlike. Kršćanska zajednica mora biti otvorena 
svim nevoljnicima i patnicima svijeta. 

U našem tekstu, Isus se poistovjećuje sa siromasima: što se učini »djetetu«, čini se njemu. 
Istinska ljudska ljubav prema čovjeku uvijek ima religiozni značaj, zato što se ne može rastaviti od 
ljubavi prema Bogu: ona je jedan od načina kojim se ljubi Bog. 

Zbog ovog poistovjetovanja Isusa sa siromahom, ova je izreka uvelike paralelna s Mt 25,35— 
46, samo što je u ovom zadnjem tekstu mjesto o »djeci« govor o »najmanjima«. Očito je da su ovi 
izrazi sinonimni. U ovom drugom ulomku nadodata je i jedna nova, vrlo važna dimenzija: 
pretpostavlja se da ljubav prema bližnjemu može biti i »nesvjesno kršćanska«: iako čovjek ne 
pomišlja izričito na Krista (»u moje ime«), u stvari dolazi do Krista po siromahu ... Vjerojatno ima 
mnogo »službenih« kršćana, koji to u stvari nisu po istini ljubavi; ali ima i mnogo drugih, koji to jesu 
a da toga i ne znaju. Utješna je ta konstatacija. 


360 





Poslije toga, Mk dodaje: »A tko mene primi, ne prima mene, nego onoga koji je mene poslao« 
(r. 37b). Lk to izražava jednostavnije (r. 48b). Isus se, s jedne strane, poistovjećuje s djetetom, a s 
druge se strane poistovjećuje s Bogom; u ovom kontekstu, to znači, tko primi siromaha, prima 
samoga Boga... 

Te iste riječi nalaze se još i u Mt 10,41, u drugom povijesnom času: na zaključku »apostolskog 
govora« u vezi s poslanjem apostola. U tom kontekstu, Isus se obraća posebno njima i poistovjećuje 
se s njima. Tako gledišta postaju drukčija. Poistovjećuje se navjestitelj s onim koji ga šalje; ne 
poistovjećuju se osobe, nego poslanje ili uloga s porukom; ideja poznata i u židovstvu. Ali, tako 
postaje drukčiji i domet »primanja«. Ne radi se više o tome da se primi siromah; nije više govor o 
pastirskoj službi ljubavi; radi se o tome da se prime Isusovi navjestitelji, radi Isusove poruke koju 
nose; bolje rečeno, radi se o tome da se primi ta poruka, prihvaćajući je osobno i podvrgavajući joj se 
po vjeri... 

S druge strane, Isus se poistovjećuje s onim koji ga je poslao. Temelj ove istovjetnosti nije 
bitno jedinstvo između Sina i Oca, nego činjenica daje Bog poslao Isusa. Konkretno, želi se reći, tko 
primi Isusove apostole, prima samoga Boga: »s Isusovim navjestiteljima sam Bog ulazi u domove« 
(J. Jeremias). 

Ovdje (10,41) Mt dodaje još i nagradu koja čeka one koji prime Isusove navjestitelje: ista 
nagrada koju će dobiti sami navjestitelji. Isus ih označuje kao »proroke« i kao »pravednike« (svete), 
što je isto kao kad bi rekao »pravedne proroke« (usp. još 13,17 i 23,29). Dakle, tko primi te svete 
misionare, dobit će istu nagradu kao i ti sveti misionari, upravo stoga što ne primaju jedino njihove 
osobe, nego i njihove riječi. Još jednom rečeno, ne radi se izravno o vršenju ljubavi (to se 
podrazumijeva), nego o prihvaćanju Isusove poruke po vjeri... 


21) NI ČAŠA VODE NEĆE OSTATI NENAGRAĐENA 
(KOLOVOZ-RUJAN G. 29) 

(Mt 10,42); Mk 9,41 3 " 

Ispitujemo ovdje ovaj logion radi redoslijeda kod Mk, koji je povijesno paralelan s Mt 18 
(posljednji Isusov izlet po Galileji), premda se njemu paralelan tekst nalaza u Mt 10,42. 

R. 41 Mk nadovezuje se na r. 37 (rr. 38—40 rade o posve drugom predmetu), tako da je posve 
naravno misliti na Božju nagradu (r. 41) za postojan život ljubavi (r. 37). Osim toga, retku 37b Mk 
tekstualno je paralelan Mt 10,40, iza kojega slijedi 10,41, gdje se izričito govori o nagradi; sad se u 
10,42 nastavlja ta tema riječima da će biti nagrađene i najneznatnije usluge. Ni čaša vode neće ostati 
nenaplaćena ... 

Mislimo da je ova i zr eka bila izgovorena u ovom općem periodu od dva mjeseca, koji prethode 
blagdanu Sjenica, ali to je dosta dugo vrijeme, a nije joj moguće odrediti neki pobliži povijesni čas. 

Matej (10,42) govori o »ovim malenim«. Ali tko su oni? U svom današnjem kontekstu, ove se 
riječi ne mogu odnositi ni na koga osim na apostole. Ali poteškoća je upravo tu: što imaju »ovi 
maleni« s apostolima? O primanju misionara bilo je govora u dva prethodna retka, tako da su »ovi 
maleni« 


399 Usp. o. c, 169—175. 

ovdje nešto uistinu nenadano; očit dokaz da ovaj logion nije na svom mjestu; teško je reći gdje 
se izvorno nalazio, jedino treba zamisliti neki prizor gdje se nalazi nekoliko djece: zamjenica »ovi« 
to pokazuje. 

Kod Mk, mjesto »ovih malenih« stoji, »vas«, misleći izričito na apostole. Ali i ovdje, i to još 
jasnije nego kod Mt, stvar je odvojena od neposredno prethodnog prizora, nema s njime nikakve 
logične veze. A to znači da se ovaj logion ni kod Mk ne nalazi u svom povijesnom kontekstu i da ga 
zato treba tumačiti nezavisno. 

Zamjenica »vas« odnosila bi se na Isusove učenike. Po Mt znamo da se oni ispoređuju s »ovim 
malenim«. 

Ako »ovi maleni« nisu posebno apostoli, kakve nam još mogućnosti ostaju? Na koga kon kr etno 
misli Isus kad govori o »ovim malenim«? 

Moglo bi se pomisliti da je »maleno« (dijete) simbol nezaštićenog, potrebnog, nevoljnog, 
siromašnog čovjeka; kao u prethodnoj izreci. Jedina razlika bila bi u tome što se ovdje radi o 
siromašnim kršćanima, o siromahu zajednice. U tom slučaju, Isus bi izrazio da bi bilo kakva pažnja, 
pružena bilo kojem od njegovih nevoljnih učenika, zato jer se radi o njegovom učeniku (Mt) (»jer ste 
Kristovi«: Mk), bila prikladno nagrađena... 

Ali u tom slučaju, poticaj ljubavi bila bi činjenica da je netko kršćanin, a to bi je bitno 
umanjilo: činim djelo ljubavi jer se radi o kršćaninu... Vidjeli smo da je samo siromaštvo dovoljan 
poticaj ljubavi, radilo se o kršćanima ili ne. 

Mi radije mislimo da su »ovi maleni« svi kršćani, bogati i siromašni. Da nema kršćanina koji 
ne bi bio »malen«. Isus bi onda učio, da će biti nagrađen svaki onaj koji učini bilo kakvu pažnju bilo 
kojem njegovom učeniku, jer je njegov učenik, ali upravo zbog toga što su njegovi učenici »maleni« i 
zaslužuju da ih se razumije. Posljednji poticaj ljubavi bio bi ne »biti učenik«, nego »biti malen«. 

Ali, kako među »malenima« može biti i bogatog svijeta, ovdje »malen« nije nužno simbol 
fizičkog siromaštva (premda ga ne isključuje); trebalo bi, dakle, misliti na neku drugu vrstu 
»malenosti«. 

Znamo da je potrebno biti »dijete« da se uđe u Kraljevstvo Božje. Sjetimo se sada Isusovih 
riječi, kojima zahvaljuje svom Ocu što je otkrio tajne Kraljevstva »dječici« (Mt 11,25). Grčka riječ je 
»nepios«, što doslovno znači vrlo malo dijete, djetešce, mališan, prve godine djetinjstva; a u 
prenesenom smislu, sve što ta dob pretpostavlja: nerazuman, neznalica, glup, neiskusan, naivan, 
nerazvijen, djetinjast... U Heb 15,13, takvo »djetešce« hrani se mlijekom i oprečno je »savršenom« 
čovjeku, to jest odraslom čovjeku, koji može uzimati tvrdu hranu U 1 Kor 3,1—2, sv. Pavao smatra 
Korinćane »dječicom« u Kristu, koju mora hraniti mlijekom jer ne podnose tvrdu, hranu, budući da 
su previše »tjelesni«, zabrinuti i oslonjeni jedino na prirodne i fizičke stvari; u oprečnosti s 
»duhovnima«, to jest s duhovno razvijenim osobama. U tekstu Mt 11,25, »dječica« su oprečna 
»mudrim i učenim«, koje klasično predstavljaju farizeji. 

Na drugom mjestu, Isus ih zove »siromasima u duhu« (Mt 5,3). Ogromna većina tog 
jednostavnog puka i ekonomski je siromašna: o njima govori Lk na paralelnom mjestu Govora na 
gori (6,20). To njihovo stanje pomaže im da budu »duhovno« siromašni. 

»Maleni«, dakle, to su beznačajni ljudi, bezvrijedni, oni koji ništa ne znače u društvu 
povlaštenih. Isus je bio rekao prije, da svaki koji prima jednoga od njih, prima njega samoga. Sada 
naučava, da ni najmanja usluga takvim njegovim vjernicima neće ostati bez Božje nagrade... 

22) TEŽINA SABLAZNI 

(KOLOVOZ-RUJAN G. 29) 

Mt 18,6—7; Mk 9,42; (Lk 17,1—3a), 400 

Ovaj logion govori o težini sablazni, tako ozbiljnoj, da se ona ne može isporediti ni s najvećom 
nesrećom, kao na primjer utopiti se u moru... 

Mt i Mk imaju ga u istom kontekstu, ali bez ikakve veze s prethodnim izrekama. Kod Lk, 
kontekst je različit, ali ni kod njega nije dobro u skladu ni s onim što dolazi prije ni s onim što dolazi 
poslije. 

Sve to dokazuje da su evanđelisti našli ovu i z reku nepovezanu, bez konteksta; Mateju i Marku 
dobro dolazi na ovom mjestu kao uvod u slijedeći predmet. 

U glavnoj izreci, malo je razlika u riječima među tekstovima. Mk je jednostavnija i zato bli ž i 
izvorniku. Lk izvrće redoslijed riječi. 

Ovo je vrlo važna poruka za uredan i koristan život zajednice. Isus želi spriječiti sablazan 
»malenih«. Kod Mk, to su »maleni« koji jednostavno »vjeruju«. Mt dodaje »u me«, tumači i 
proširuje: ne samo vjera, nego vjera u Krista. Kod Lk, vjera se ne spominje. 

Sablazan je kao kamen na putu o koji se čovjek spotakne, posrne i možda padne. Nije to 
izravno guranje u grijeh, nego varka, zamka. Sablazan je sve ono što može biti poticaj ili prilika za 
moralni pad drugih. 

Na ove »sablažnjive« stvari ili čine, sav svijet ne odgovara na isti način: neki su jači u vjeri pa 
se i ne pomaknu; drugi su slabija i padnu. Na poseban način treba imati u vidu ove zadnje. I jake 
ličnosti mogu imati časova slabosti, i u tom se času mogu sablazniti. To je bio slučaj s Krstiteljem, 
koji je možda očekivao da će se Isus drukčije pojaviti kao Mesija, pa se sablaznio kad to nije vidio; i 
to mu Isus prikriveno i neizravno predbacuje, ciljajući u isto vrijeme na sve one koji su tako mislili 
(usp. Mt 11,6). 

Ima takođe sablazni koje su plod zlobe a ne slabosti. S pravom se zovu »farizejske«. Farizeji su 
se bez prestanka sablažnjivai Isusovim stavovima i činima. On se nikada ne osvrće na ovu vrstu 
sablazni, kaju bi stvarno trebalo drukčije zvati. 

S ovim riječima, Isus ne misli na neko dijete; prema tome, ne treba zamišljati, da je ovdje 
prisutno neko dijete. Isus govori o »malenima« ali koji mogu »pasti«, to jest o odraslima koji su 
»maleni«. 

»Malena« su, dakle, ovdje svi oni koji vjeruju (Mk) u Krista (Mt). 

Isusovi su učenici »maleni«: siromašni, jednostavni, ponizni svijet..., kao djeca. Misao ide 
paralelno s onim što smo vidjeli u prethodnoj izreci. 

Međutim, treba misliti posebno na slabost, na neotpornost, kao što je upravo slučaj s djecom: 
na najslabije u vjeri među Isusovim učenicima. Jer su slabiji, lakše padnu. Njihova vjera još nema 
čvrstih temelja. Njih Isus želi na poseban način zaštititi. 

Kazna se opisuje isporedbom uzetom iz života onoga vremena: mlinski kamen (Lk), ali ne 
kućni mlinski kamen, kojeg okreću žene, manjeg obujma (premda bi on bio dovoljan za ovu svrhu o 
kojoj govore evanđelja), nego veliki mlinski kamen, kojeg okreće magarac ... 

Težina kazne znak je izvanredne težine sablazni. 

Poslije glavnog izričaja, imamo dva dodatka. Lk: »Pazite na se!« — promislite dobro što 
govorite i radite, da ne bude uzrok propasti za druge ... 


400 Usp. o. c, 176—177. 

Mt dodaje dva »Jao«. Nesretan je svijet (ljudski rod) zbog sablazni: zbog onih koji trpe sablazni 
i zbog onih kojih ih uzrokuju. Istina, sablazan je neizbježna zbog sadašnje naravi slabog čovjeka, ali 
to ne oduzima odgovornosti (sasvim protivno!) onima koji su uzrok tuđeg grijeha: teško njima! 

23) KRALJEVSTVO BOŽJE, A TO JE BITNO, BOLJE JE OD 

SVEGA DRUGOG 

(KOLOVOZ-RUJAN G. 29) 

Mt 18,8—9; Mk 9,43—49 

Skoro iste izreke ima Mt i u Govoru na gori (5,29—30). Tamo je govor jedino o desnom oku i 
desnoj ruci; ovdje, o ruci, o nozi i oku (kao kod Mk). Ne bi bilo čudno ako je Isus više puta izrazio 
isti nauk, budući da se radi o tako važnom predmetu. Sigurno je da se dobro uklapa u oba konteksta. 

Ovdje Isus nastavlja i proširuje temu o sablazni. U prethodnom ulomku radilo se o sablazni 
koju uzrokuju drugi; ovdje smo upozoreni na svoju vlastitu narav, koja nas također nekad 
»sablažnjava«, to jest navodi na grijeh. 

Ljudsku narav, sklonu na grijeh, predstavljaju neki tjelesni udovi. Spominje se ruka, noga i 
oko, jer su najaktivniji i jer nas najčešće i najočitije navode na grijeh. U isto vrijeme, to su 
najkorisniji udovi za materijalni život čovjeka, tako da su, kao predmet isporedbe, simbol onoga što 
ljudi obično smatraju najkorisnijim i najdragocjenijim. 

Isus govori o tome da ih odrežemo i bacimo daleko od sebe, kao što bacamo smrdljivo smeće... 
Naravno, ne radi se o fizičkom rezanju, koje uostalom ne bi ništa koristilo, jer grijeh uvijek ima svoje 
gnijezdo u srcu. Želi se reći da je potrebno, kad nas naša narav navodi na grijeh, podvrći je Božjem 
kriteriju pod svaku cijenu, da ne zgriješimo; da je grijeh (biti »sablažnjen«) najgore što nam se može 
desiti, jer nam ne dopušta »ući u »život«, koji se sastoji u vječnom sudjelovanju u Božjem životu; 
stoga je ući u život isto što i ući u Kraljevstvo Božje (Mt) ili sudjelovati u konačnom ostvarenju 
Kraljevstva Božjeg. 

Kraljevstvo Božje, prema tome, najviše je dobro čovjeka, iznad svake druge vrijednosti, 
dragocjenije i od stvari koje se smatraju najdragocjenijim; to je isti nauk koji nam je Isus ostavio i u 
nekim parabolama (Biser, Blago). 

Time što se tri puta ponavlja ono što bolje, u skladu s tri uda (kod Mk; kod Mt ponavlja se dva 
puta, jer su ruka i noga spomenute skupa), želi se naglasiti izvanredna važnost ove stvari. 

Ovdje, Kraljevstvo je Božje eshatološko, Kraljevstvo vječnosti; to je očito i iz onoga što je 
njemu oprečno, naime »pakla« (Mk), ili »ognjenog pakla« (Mt), 401 ili »vječnog ognja« (Mt), ili 
»neugasivog ognja« (Mk). Snažno je naglašena misao konačnosti i vječnog trajanja, pojačana još 
(kod Mk) strahovitom slikom kojom se završava Izaijina knjiga (66,24), silikom paklenog crva koji 
ne umire, i ognja koji se nikada ne gasi... 402 

Najviša vrijednost i najviša protuvrijednost. Nešto radi čega se isplati svaka žrtva i svako 
odricanje; i nešto što se moira izbjegavati pod svaku cijenu, da ne budemo kroz cijelu vječnost 
»zasoljeni vatrom« (Mk, r. 49). 


401 Taj izraz nam je već poznat; usp. još Boismard, Synopse, II, 266. 

402 Ove riječi nisu izvorne u rr. 44 i 46, nego su uzete iz r. 48 (da se sačuva paralelizam u 
svim članovima). 364 

Vidjeli smo da je kazna onih koji se daju »sablazniti« vječni i neugasivi pakleni oganj. 
Vječnost ognja nalazi dobar simbol u soli, koja se upotrebljava da se neke stvari sačuvaju od trulenja. 
Oni koji idu u pakao jesu kao »zasoljeni vatrom«, to jest uzdržani kroz cijelu vječnost za djelovanje 
vatre ... 4<)3 Tako i sol spada u inventar apokaliptičkih slika. 


24) SOL 

(KOLOVOZ-RUJAN G. 29) 

(Mt 5,13); Mk 9,50; (Lk 14,34—35) 

Izreku o soli donose sva trti sinoptika, ali svaki od njih u drukčijem kontekstu; dokaz da 
nijedan od njih nije više poznavao izvornu okolnost u kojoj je bila izgovorena. 

Mi je zadržavamo na ovom povijesnom mjestu zbog redoslijeda kod Mk, jer nas ništa ne 
primorava da ga promijenimo. Evanđelist ju je sigurno stavio ovamo zbog povezivanja misli s vatrom 
koja zasoljuje, o kojoj je govor u r. 49, ali je uvjerljiv i ovaj opći kontekst Isusovih poduka o 
članovima zajednice (paralelan s Mt 18), gdje sol mora simbolizirati neke od bitnih značajki Isusovog 
učenika. 

Gledan s ovog gledišta, dobar je također i Matejev kontekst u Govoru na gori. Moguće je da 
upravo ovdje najbolja odskače opće simboličko značenje soli. Osnovna tema Govora na gori jest 
kršćanska »nova pravednost«, oprečna prijašnjoj starozavjetnoj i židovskoj duhovnosti. 

Dosljedno tome, sol je ovaj novi evanđeoski duh, sadržan u Isusovom teoretskom i praktičnom 
nauku. Nema sumnje da joj je evanđelist, uključivši je ovdje, htio dati ovo značenje. Međutim, mi 
smo je isključili iz Matejevog Govora na gori, jer je nema u Luk inom Govoru. 

Sadašnji je Lukin kontekst najneuvjerljiviji od svih. 

Kod Mt, isporedba se odnosi izrazito na učenike; kod druge dvojice to se izvodi neizravno. 

Učenici moraju biti sol »zemlje« (Mt), to jest za sve ljude; isto kao što moraju biti svjetlo 
»svijeta« (5,14). 

Kako rekosmo, sol je novi kršćanski duh, sadržan u Isusovom Evanđelju. Učenici su pozvani 
da budu živo utjelovljenje tog duha (Mt). To je nešto dobro (Mk i Lk); to je jedini dobri duh, po 
kojem se ljudi mogu spasiti; radi toga je došao Isus. 

Ali, kod nijednog evanđelista nije jasno na što točno cilja ova isporedba, to jest pod kakvim 
posebnim vidom mora djelovati ovaj evanđeoski duh. Zbog te neodređenosti, morali bismo pomišljati 
na ono što čovjek obično misli kad je govor o soli, naime na začin jela (»kuhinjski« vidik, kako bi 
tekao Boismard). Sva tri evanđelista naglašavaju ukus soli i gubljenje toga ukusa. 


403 Svi se neće složiti s ovim tumačenjem, koje se nama čini ne samo mogućim, nego i 
najvjerojatnijim, u skladu s onim što je prije rečeno. Mi stoga spajamo ovaj r. 49 Mk s prethodnim 
kantekstom. Drugi ga naprotiv spajaju s onim što dolazi u nastavku (izreka o soli); mi mislimo, daje 
ovaj logion o soli donesen ovamo upravo radi riječi »soliti« u r. 49, što služi kao zaključak 
prethodnom ulomku. — Najsigurnije čitanje jest »svi će biti posoljeni ognjem«. U dragim rukopisima 
stoji: »I (jer) svaka žrtva bit će posoljena solju«; što može biti sjećanje na Lev 2,13, čime bi se dobilo 
i drugačije značenje ovog izraza. Mislimo daje naše tumačenje najviše u skladu s kontekstom. 

Drugo svojstvo soli koje puk dobro poznaje, jest da štiti od gnjiljenja, ali nema nikakvog znaka 
da se na to misli na ovom mjestu. 

Isus nas, dakle, uči da njegov učenik, s ovim novim duhom stvorenim na temelju njegove 
poruke, mora biti sličan onome što sol znači za jelo: da mora dati ugodan ukus čovjekovom životu u 
njegovim odnosima s Bogom (Isusa ne zanima čisto praktični vidik života); ljudi bi morali shvatiti, 
na osnovi naše riječi i našeg primjera, da je evanđeoska poruka najviša čovjekova sreća; i da je to 
jedino što može učiniti čovjeka ugodnim u Božjim očima ... 

Kršćanin bi u svijetu morao biti nešto privlačno a ne odbojno. 

Ali i sol može izgubiti svoj posebni ukus, može postati neukusna, ako joj se primiješa previše 
stranih elemenata, pa joj u tom slučaj ništa ne može povratiti njezin ukus ili posebnost da začini jelo. 
Isto tako i kršćanin može izgubiti svoj evanđeoski duh, ako ga više ne pokreće Evanđelje, nego drugi 
interesi strani Evanđelju. Ako se to dogodi, ništa drugo, osim Evanđelja, ne može mu povratiti onaj 
prijatni značaj kršćanskog bića. 

Pokvarena sol ničemu ne koristi — »ni za zemlju ni za gnoj« (Lk). U Egiptu i Palestini 
običavali su dodati soli gnoju, kojim se gnojilo tlo, da bude plodnije. 404 Dakle, pokvarena sol čak ni 
za to ne koristi. 

To se isto događa s kršćaninom koji je izgubio svoj evanđeoski duh: nije više koristan ni za što, 
nije više prikladan za ono za što je bio namijenjen, nije više sposoban oploditi ljudska srca, čineći ih 
ugodna Bogu ... 

S pokvarenom solju ne može se učiniti ništa drugo nego baciti je na ulicu. Tako ona doživljuje 
istu sudbinu kao i svako smeće: ljudi je pogaze. 

Ista ta sudbina čeka i kršćanina koji je izgubio svoj duh: bit će »bačen van«, što nas podsjeća na 
»vanjsku tamu« eshatološke kazne... »Tko ima uši, neka čuje«, ponavlja Isus kod Lk ovaj uobičajeni 
izraz, kojim želi svratiti pozornost na neki vrlo važni predmet. 

Prirodno je, dakle, što nas Isus pobuđuje da imadnemo u sebi tu sol (Mk), da budemo posve 
prožeti duhom Evanđelja. Taj će duh zatim dati obilježje našim odnosima prema drugim ljudima, čija 
će temeljna značajka biti mir (Mk): naša će Crkva biti zajednica ujedinjena mirom, slobodna od 
sukoba u bitnim stvarima, i još k tomu obogaćena svim božanskim blagoslovima, što znači mir u 
bibličkom govornu. 405 


25) POD ANĐEOSKOM ZAŠTITOM 
(KOLOVOZ-RUJAN G. 29) 

Mt 18,IO 406 


Ovaj se logion nalazi samo kod Mt. 

Polazeći od današnjeg teksta, prvo pitanje koje se nameće jest: s čime treba povezati ovu 
izreku, s prethodnim ili sa slijedećim ulomkom? 

Neki tumači idu prvim smjerom, drugi drugim. Oba se mogu pohvaliti dobrim razlozima. 


404 Usp. Boismard, Synopse, II, 131. 

405 Mnogi tumači misle da se spomen mira kod Mk odnosi na raspravu među apostolima, o kojoj je 
evanđelist prije govorio (9,33—34); ali u tom slučaju moralo bi se pretpostaviti, da se radi o 
evanđelistovom komentaru a ne o Isusovim riječima; a nemamo nikakvog razloga misliti, da ovo nisu 
Isusove riječi. 

406 Usp. El nino en la Biblia, 179—181. 

Tekstualno se on povezuje s r. 6 pomoću riječi »maleni«: u onom se retku govori o »ovim 
malenim«, a ovdje smo opomenuti da ne preziremo »ove malene«. 

U ovom kontekstu, ovi maleni bili bi isti kao i u prethodnom slučaju: Isusovi učenici, ponizni i 
neznatni, samo se posebno ističe njihova slabost. Smisao opomene bio bi taj, da se oni »ne preziru«, 
sablažnjujući ih; zbog toga što imaju beskrajnu vrijednost pred Bogom, premda su neznatni i slabi. 

U drugom slučaju, parabola o izgubljenoj ovci treba da posluži kao osvjetljenje ove izreke. 
Maleni bi, očigledno, bili Kristovi učenici, ali pod posebnim vidom grešnika kojima je potrebno 
obraćenje. Ne treba ih »prezirati«, misleći da su ništavni zato što su grešnici; postupiti tako, značilo, 
bi vladati se isto kao i farizeji, kojima je grešnik prije obraćenja biće vrijedno prezira, s kojim se ne 
može imati nikakva veza. Sasvim protivno, oni uvijek imaju golemu vrijednost pred Bogom, tako da 
ih Bog ne samo ne prezire, nego ih još i izričito traži, čineći sve moguće da se obrate i povrate na 
pravi put. 

U kontekstu Mt 18 (»crkveni govor«), ovo bi bila vrijedna poduka za kršćansku zajednicu: 
kako se treba vladati prema svojim vlastitim grešnim članovima i prema grešnicima uopće. Ne treba 
ih ostaviti same sebi. Oni nisu zauvijek izgubljeni, kako bi neki mogli misliti. Časovito su se izgubili, 
ali za to ima rješenje; grešniku je uvijek otvoren put povratka. Mjesto da ih »prezire« ostavivši ih 
samima sebi, zajednica se mora uvijek izričito truditi da ih traži... , 

Pastirska služba samilosti, oponašajući Božju samilost. 

Oba ova tumačenja mogu se braniti, ali konačno ne uspijevaju da nas uvjere. 

Veza s r. 6 posve je vještačka, osnovana na riječi »maleni«. U stvari, naša i z reka nema nikakve 
veze sa sablazni. 

Na drugoj strani, isto se tako ne slaže dobro s parabolom o izgubljenoj ovci. Glavna nakana ove 
parabole usredotočuje se na Božje »veselje« nad obraćenjem grešnika, a naša izreka ne slaže se dobro 
s tom središnjom mišlju. 

Izlazi, dakle, iz svega toga, da se radi o nezavisnoj izreci, čije nam je izvorno mjesto 
nepoznato, premda se može lijepo staviti u ovaj opći period zadnjeg Isusovog izleta po Galileji; stoga 
je treba tumačiti prema onom što izražava, bez veze s ičim drugim. 

Na taj način, »maleni« su Isusovi učenici, nazvani tako zbog njihove društvene neznatnosti. Ne 
smije ih se prezirati, kolikogod ih ljudi mogli smatrati nevažnim. Ljudi se mogu prevariti, a Bog ne. 
Pred Bogom, svaki je čovjek izvanredno važan. Kad se radi o spasenju čovjeka, nema razlike između 
malenog i velikog. Najzadinji na društvenim stepenicama važi u Božjim očima isto toliko kao i prvi. 
Možda i više, ukoliko ovi »maleni«, upravo zbog toga jer su maleni i bez obrane na ovom svijetu, 
imaju svoje posebne zaštitnike na nebu: najviši razred anđela, one koji su stalno u neposrednoj 
Božjoj prisutnosti kao njegovi služitelji. Pretpostavlja se da ovi bliski prijatelji i službenica Božji 
stalno paze na svaku pogibelj koja bi mogla prijetiti ovim »malenima«, da to odmah saopće 
Gospodinu ... 407 


407 Ovo je glavni novozavjetni tekst u potporu nauke o »anđelima čuvarima«. Ona ima predšasnika u 
S. Z. i u vjerovanjima židovstva. Kad slikamo anđele čuvare, uvijek ih predstavljamo kako čuvaju 
neko dijete. To je psihološki razumljivo. Ali vidimo da su oni zaštitnici svih, i malih koji su veliki... 

Ne smije se izgubiti iz vida povijesni vidik. Napomena da se »ne preziru« podsjeća izravno na 
farizeje, koji su upravo »prezirali« sve one koji nisu farizeji (Lk 18,9). Isus ovdje osuđuje taj 
kompleks nadmoćnosti. Upozoruje daje potrebno promijeniti način mišljenja u tom pogledu. 

26);BRATSKA OPOMENA 
(KOLOVOZ-RUJAN G. 29) 

Mt 18,15—17; (Lk 17,3b) 

Poslije opomene o preziru malenih (18,10), Mt ima parabolu o izgubljenoj ovci (rr. 12—14) 408 , 
koju ima i Lk, ali u drugačijem kontekstu. I kod Mt, parabola može imati prihvatljiv smisao, osobito 
ako se uzme kao uvod u slijedeći ulomak o bratskoj opomeni, ali je kontekst Lk sigurno puno bolji. 409 
Zato ne smatramo ovu parabolu dijelom Matejevog »crkvenog govora«; razmotrit ćemo je u 
Luk inom povijesnom kontekstu. 

Kod Lk, izreka je vrlo općenita i jednostavna: »Ako ti brat sagriješi, ukori ga«. Kod Mt se 
pojedinačno određuje kako treba vršiti taj ukor. Ali postoji još jedna važnija razlika. Iz konteksta je 
očito (nr. 3c—4), da je kod Lk »griješiti« isto što i osobna uvreda, 410 što ograničava Isusovu izreku i 
u širini i u dubini: zakon bratske opomene obvezuje jedino u pojedinačnim slučajevima uvrede 
(obvezan je jedino onaj koji je bio uvrijeđen), i jedino u slučajevima osobne uvrede (ne bilo kojeg 
grijeha). Kod Mt, naprotiv, grijeh ima neodređeno, opće značenje svakog prekršaja Božjeg zakona. 411 
Dakle, obveza opomene postoji kad se počini bilo kakav grijeh, jedino što se pri tome treba držati 
nekih pravila i postupati postepeno. 

a) Pretpostavlja se da grijeh nije poznat cijeloj zajednici, nego samo jednom njezinom članu. 
Taj je član zajednice dužan opomenuti grešnika. Ali mora to učiniti vrlo pažljivo, nasamo s 
grešnikom. Ovaj može reagirati dobro ili loše. Ako te sasluša, primi opomenu i popravi se, dobio si 
svog brata ... A ako ne, treba nastaviti s postupkom. 

Izlazi iz toga da svrha opomene može biti samo da dobijemo svog brata, to jest učiniti sve 
moguće, da on i nadalje bude brat; dosljedno tome, jedini je poticaj opomene bratska ljubav, duhovna 
osnova svake zajednice; odatle izlaze njezine značajke. 

— U prvom redu, obvezatnost. Isusove riječi zvuče kao obveza. Moralisti su je skoro dokinuli 
u praktičnom životu svojom kazuistikom, ali ona postoji i treba je smatrati teškom obvezom. Ljubav 
prema bratu na to nas obvezuje. Ako ljubim brata, ne mogu biti ravnodušan ni pred njegovim 
spasenjem ni pred moralnom razinom zajednice, kojoj obojica pripadamo. Ako uistinu ljubim, osjetit 

412 

ću se obvezanim ukoriti neuredne (1 Sol 5,14), jer i Bog kori one koje ljubi (Izr 3,12; Otk 3,19). 


408 R. 11 nije izvorno pripadao ovom mjestu; nema ga u najboljim rukopisima; vjerojatno je uzet iz Lk 
19,10. 

409 »Matejev kontekst ne pruža nam nikakvog oslonca u pitanju izvorne zgode u Isusovom životu, 
koja ga je potakla da izgovori parabolu o izgubljenoj ovci. Nema sumnje da nam je Luka sačuvao 
izvornu zgodu«: J. Jeremias, Die Gleichnisse Jesu, 50. 

410 Zato neki rukopisi dodaju ovdje »protiv tebe«; to je tumačenje. 

411 Premda i ovdje neki kodeksi nadodaju »protiv tebe«, sužujući tako grijeh na osobnu uvredu; ali je 
očito da žele uskladiti tekst s Lk. 

412 O opomeni kao sredstvu poduke u Bibliji usp. A. Augustinovich, El nino en la Biblia, 101—106. 

—Ljubav će pokazati i način kako da se to učini u svakom slučaju. Ne smije se postupati kako 
bilo. Treba znati opomenuti sa svom mudrošću (Kol 3,16). Kad Bog kaznama popravlja, radi to radi 
našeg spasenja (1 Kor 11,32); takav mora biti i naš stav prema drugima: savjetovati ih kao braću koju 
ljubimo i koju želimo spasiti (2 Sol 3,14—15). 

Radi toga, opomenu treba započeti nasamo, posve neupadljivo. S tim se u prvom redu postiže 
da nešto što nije javno ne postane javno našom krivnjom. S druge strane, ukori se nikome ne sviđaju; 
stoga treba postupati krajnje obzirno, da opomenuti brat shvati da to radimo isključivo iz ljubavi, da 
se ne smatramo boljim od njega, da mu ne želimo biti učitelji... 

b) Može se također dogoditi da naše posredovanje izazove neočekivane i neugodne reakcije, ali 
u svakom slučaju možemo biti zadovoljeni, ako to služi spasenju nekog brata (usp. 2 Kor 7,8—12). 
Radi toga, ne možemo ostaviti cijelu stvar, ako nas spomenuti ne posluša, ako prvi pokušaj bude 
uzaludan. Slijedeći je korak »uzeti sa sobom još jednoga ili dvojicu«. I navodi se Pnz 19,15. Ali ovaj 
zakonski tekst govori o barem dvojici ili trojici svjedoka, potrebnih da neki dokaz na sudu bude 
valjan, jer samo jedan svjedok nije dovoljan, dok je u našem tekstu dovoljan i samo jedan; to je 
najbolji dokaz, da se ovdje ne misli na sudski postupak; još uvijek smo kod privatnog postupka; tek 
kod slijedećeg koraka stvar dolazi na razinu zajednice, gdje bi se moglo pomišljati na neki proces. 
Prema tome, ovdje prisutnost jedne ili dviju osoba ima drugu svrhu: pokazati dotičnomu daje ta stvar 
ozbiljna, da se ne radi o procjeni, možda s predrasudama, samo jedne osobe; a možda, ako te osobe 
zaslužuju njegovo veće povjerenje, i da izvrše na njega jači upliv, da se popravi... 

c) Ako i to posredovanje bude uzaludno, treba se uteći »Crkvi«, to jest mjesnoj zajednici kojoj 
dotični pripada. 413 

Dvije stvari treba ovdje naglasiti: 

— U prvom redu, važnost za zajednicu svakog člana i njegovog života. U Crkvi, nitko nije 
otok. Crkva je skladni slijev osobne savjesti sa savješću zajednice. 414 Ovi se slučajevi saopćuju 
zajednici, zato što zajednicu životno zanima sve što radi svaki njezin član i njegovo spasenje. 

— Neki razumiju ovdje »crkvu« kao »zajednicu sa svim članovima« (tako J. Schmid u svom 
komentaru), ali to je tehnički nemoguće. Stoga radije treba misliti na odgovorne predstavnike 
zajednice, koja će onda izabirati prikladna sredstva, kojima sama zajednica raspolaže, da se taj brat 
obrati. 

To bi bio dokaz da Isus nije mislio na neku anarhičku Crkvu, nego da je od početka zamislio 
organiziranu zajednicu, s vlašću koja može donositi odluke u svim slučajevima, kao što se to događa 
u bilo kojem ljudskom društvu. 415 


413 Jedino drugo mjesto u našim evanđeljima gdje se nalazi ova riječ, jest Mt 16, 18, ali u 
smislu opće Crkve. 

414 O toj temi usp. A. Augjusrtinovich, El hombre roto, 118—121. 

415 Mislim da i u kumranskim tekstovima možemo naći oslonac za ovo tumačenje. Eseni ove 
zajednice držali su se iste prakse koju Isus ovdje naučava: opominjali su grešnog člana, postupajući 
istim redom kroz ova tri stupnja; vidi tekstove kod Boismard, Synopse, II, 267—2,68; usp. također A. 
Gonzalez Lamadrid, Los deseubrimientos clel Mar Muerto, Madrid 1973, 293. Budući da nema 
nikakvog drugog svjedočanstva o toj praksi u židovskoj predaji, Boismard misli daje Kumran 
sigurno uplivao na današnji tekst Mt (ib., 268). Možda je pretjerano govoriti o sigurnosti, ali je 
svakako zanimljivo napomenuti da se u Kumranu, kad je stvar stigla na razinu zajednice, grešnika 
moralo prijaviti poglavarima zajednice (»Brojnima«), a ne zajednici u smislu »svih članova 
zajednice«, premda je to u kumranskaj zajednici bilo tehnički moguće. 

d) Skrajnja mogućnost koja se predviđa jest, da dotični ne posluša ni samu Crkvu; da budu 
uzaludni i svi napori sa strane zajednice. U tom slučaju, »neka ti bude kao poganin i carinik«, to jest 
smatraj ga kao da nikad i nije bio kršćanin i kao simbol grešnika. 416 Jedino što preostaje jest: ne 
računati s tom osobom kao članom zajednice, jer je u stvari prestao biti njezinim članom. 

Netko je rekao da su ove riječi tvrde u Isusovim ustima, jer je on prijatelj grešnika i razumije 
grešnike. Ali to znači vidjeti tu stvar sentimentalno. Isus nikad nije bio blag prema grijehu i nepokori. 
U ovom se tekstu ni ne spominje neka ustavna mjera izopćenja sa strane zajednice, nego se samo 
tvrdi, da se neposlušni član sam izopćuje iz zajednice. To je slučaj konačne životne odluke protiv 
zajednice. Zamišljam da to Isus sa žalošću konstatira. Zanimljivo je da upravo evanđelist samilosti 
donosi parabolu o smokvi koja se na koncu mora posjeći, iza kako su se pokazale uzaludnima sve 
izvanredne pažnje koje su joj bile učinjene (Lk 13,9). 


27) VLAST ODLUČIVANJA U CRKVI 
(KOLOVOZ—RUJAN G. 29) 

Mt 18,18 

Naše je mišljenje da ova izreka prirodno razvija i zaključuje prethodni ulomak. Tamo je bio 
govor o članu zajednice koji je pogriješio i bio dostavljen zajednici, da ona potraži sredstva za njegov 
popravak, ili, za slučaj da on konačno ne htjedne poslušati, da ga ne smatra više svojim članom. 
Ovdje se tvrdi, da će Bog (»na nebu«) potvrditi svaku odluku zajednice u takvim slučajevima, na 
temelju vlasti »s vezivanja i razrješivanja« koju Isus dodjeljuje zajednici, to jest vlasti kojom može 
nešto zabraniti ili dozvoliti, osuditi ili oprostiti. 417 

Ta ista vlast bila je dodijeljena posebno Petru (Mt 16,19). Ako se sada daje i drugima, to 
nimalo ne umanjuje Petrovu vlast: svatko na svojoj razini. 

Važnije je pitanje kome se specifično dodjeljuje ta vlast: da li zajednici kao takvoj 
(tradicionalno protestantsko tumačenje) ili njezinim poglavarima (tradicionalno katoličko tumačenje). 
Danas ova dva tumačenja ne izgledaju protivurječna jedno drugome. 

Ako se avaj logion poveže s prethodnim, kao što mi radimo, vlast o kojoj je govor odnosit će se 
prirodno na predstavnike zajednice; ne može biti drukčije (vidi naše opaske u prethodnom paragrafu). 

Ako se naprotiv ovaj tekst uzme nezavisno, ništa nas ne ovlašćuje da suzimo ovu vlast jedino 
na poglavare zajednice; ton teksta iziskivao bi, naprotiv, da se ova vlast shvati kao nešto svojstveno 
cijeloj zajednici. 418 

Naravno, u izrazu »što god svežete ... «, lična zamjenica »vi« koja se tu podrazumijeva, 
označuje zajednicu kao takvu, i nije isto što i »svaki od vas«, 


416 »Ethnikos« za kršćana isto je što »Nežidov« (poganin) za Židova; što se tiče carinika, poznato je 
da se Isus prijateljski odnosio prema njima; ovdje on ne izražava svojtu osobnu ocjenu, nego pučko 
mišljenje o njima kao praliku javnog grešnika. 

417 Prelaz od jednine (»ti«, r. 17) na množinu (»vi«, r. 18) ne predstavlja n ik akve poteškoće, jer »ti« je 
općenito i u stvari znači isto što i »vi«. 

418 S katoličke strane, obično se dokazuje pomoću Mt 18,1, prema kojemu bi cijeli ovaj govor bio 
upravljen crkvenim poglavarima. To je neispravno. Vidjeli smo, da sve izreke nisu namijenjene 
njima. 

što bi značilo posve anarhičnu i nemoguću zajednicu. Zajednica ima vlast, i po toj vlasti ona 
određuje osobe koje će je predstavljati. 

Razumije se da je odnos ove vlasti Crkve prema vlasti Petrovoj isti onakav kao što je odnos 
neke zgrade prema svom temelju (Mt 16,18). 


28) ZAJEDNIČKA MOLITVA 
(KOLOVOZ—RUJAN G. 29) 

Mt 18,19—20 

Ova Isusova izreka ide vrlo dobro u ovom općem kontekstu poduka o zajednici za vrijeme 
posljednjeg izleta po Galileji. Osim ovog općeg okvira, nije moguće odrediti neki pobliži povijesni 
čas ni ovoj izreci niti ijednoj drugoj iz ove zbirke. Evanđelist je vjerojatno želi povezati s prethodnom 
izrekom o bratskoj opomeni, a ima za to i dobrih razloga. 

Sadržaj ove izreke vrlo je jednostavan, ali teološki vrlo dubok: zajednička je molitva uspješna 
zato što je Isus prisutan u skupu koji moli... 

Broj dva ili tri najmanja je količina da se može govoriti o zajednici. Da Isus tu bude prisutan, 
skup dvojice ili trojice mora biti prava kršćanska zajednica (crkva). Kao uvjet da Isus bude prisutan i 
da zajednička molitva bude uspješna, skup mora biti sazvan »u njegovo ime«, to jest radi njega, radi 
njegove osobe, iz ljubavi prema njemu. Temeljna je oznaka crkve, bila velika ili malena, to da je 
skup osoba koje se osjećaju ujedinjene istom ljubavlju prema Kristu kao svom središtu i po njemu 
ujedinjene među sobom. Isus je na poseban način prisutan u kršćanskoj zajednici snagom te ljubavi: 
iako bi se radilo o malom broju osoba, ali o osobama koje njega ljube i ljube se međusobno, ova ga 
ljubav zove, veže ga za crkvu, primorava ga da bude prisutan. I budući da je prisutan, i on, moli s 
onima koji mole: odatle uspješnost ove molitve. Osim toga, pretpostavlja se da oni koji se skupe »u 
ime« Isusovo, također mole »u njegovo ime«: ne misleći na svoj interes, po njegovim nakanama, 
nadahnuti ljubavlju prema njemu, podvrgavajući sve ostvarenju Kraljevstva (usp. Mt 6,10); još jedan 
razlog uspješnosti. 

Ako se ovaj logion poveže s prethodnima, može se shvatiti kao njihov daljnji razvoj i potvrda 
pod raznim vidicima: 

— Kad neki grešni član bude prijavljen zajednici radi popravka (r. 17), zajednička je molitva 
uspješno sredstvo da se ponovno privede na pravi put (ako u njemu još postoji nešto dobrih 
dispozicija, ako već nije postao posve neposlušan). 

— Svaka odluka crkvene zajednice s obzirom na nekog pojedinačnog člana (r. 17) bila je 
zajamčena Isusovom prisutnošću u njezinoj sredini. 

— Moć vlasti koju Crkva posjeduje (r. 18) pojačana je moću molitve. 

— »Dvojica ili trojica« koji se saberu (r. 20), podrazumijeva se da su u odnosima s »crkvom« 
(r. 17). Male zajednice unutar velike; ne odijeljene od nje. 419 

Takve moraju biti i crkvene osnovne zajednice. Ali, bilo bi neispravno misliti da se ovim 
tekstom preporučuju kršćanske osnovne zajednice. 420 Ovdje 


419 Prema tome, ova Isusova riječ ne ovlašćuje odijeljene male zajednice. Uistinu, kontekst pokazuje 
da su se ova dvojica ili trojica skupili u Crkvi (r. 17), jednoj skupštini«: Traduction Oecumenique cle 
la Bible, kom. ov. mj. 

420 Drugi ih pastoralni razlozi preporučuju. Misli se na tzv. »bazične zajednice« koje su se u novije 
vrijeme proširile po Južnoj Americi. (Napomena korektora). 

se male zajednice ne preporučuju, nego se samo kaže da i one najmanje uživaju stvarnu 
Kristovu prisutnost... 


29) UPOTREBA ISUSOVOG IMENA 

(KOLOVOZ—RUJAN G. 29) 

Mk 9,38—40; Lk 9,49—50 

Stavljamo ovaj ulomak ovdje, poslije zajedničke molitve, oslanjajući se na izraz »u ime« 
Isusovo, koji se nalazi i u jednom i u drugom. Mislimo da ovog puta ovaj izraz očituje stvarni odnos 
između ova dva ulomka, a ne književni ili redakcijski (ni u jednom od ova dva slučaja ne postoji 
paralelizam između Mt i ostalih). Taj odnos sastojao bi se u slijedećem: prije je rečemo da se Isus 
nalazi s dvojicom ili trojicom koji se saberu »u njegovo ime«, zato što oni tako skupljeni čine Isusovu 
zajednicu; sad se daje do znanja da se Isusovoj zajednici može pripadali i nesvjesno, ne znajući to, 
samim djelovanjem »u njegovo ime«. 

S oslonom na ovaj Isusov nauk govor je o egzorcizmu što ga je »u ime« Isusovo obavio neki 
čovjek koji nije pripadao krugu Isusovih učenika (njegovih sljedbenika). Prijava dolazi od Ivana, 
jednog od žestoke braće »Gromova«. Apostoli su nastojali da spriječe taj egzorcizam, upravo stoga 
što onaj čovjek nije pripadao njihovoj skupini. Vidi se da toga časa Isus, nije bio skupa s njima, pa su 
oni mislili da imaju vlast postupiti na taj način, ukoliko je Isus samo njima ostavio svoju moć (Mt 
10,1; Lk 9,1); onaj je egzorcist prisvajao sebi vlast na koju nije imao pravo. Ali, očito je da oni 
zauzimaju taj stav iz skupinske zatvorenosti, zbog pogibelji koja prijeti svakoj specijaliziranoj 
skupini. 21 

U svakom slučaju, vijest je zanimljiva jer pokazuje da je Isus bio poznat u zemlji kao uspješan 
egzorcist. Psihološki je vjerojatno da se neki od židovskih egzorcista (bilo ih je i među farizejskim 
učenicima, usp. Mt 12,27) odlučio da obavi egzorcizam u ime te nadnaravne Isusove moći... 

Isus iskorištava taj slučaj, da poduči apostole o tome kako kršćanin mora bita širok i snošljiv. 
Neka ubuduće ne sprečavaju takve čine. Razlog je jasan. Ako netko čini nešto u ime Isusovo, s 
povjerenjem u njegovu moć, znak je da vjeruje u njega, da ga slijedi a da to ne zna, da je njegov 
učenik na nesvjestan i prešutan način. Jedni su Isusovi učenici zato što ih je on izabrao; drugi su 
njegovi učenici, jer su oni izabrali njega a da to i ne znaju... 

U ovoj širini treba vidjeti predmet pripadanja Isusu: »tko nije protiv vas, taj je za vas«. Pred 
Isusom su mogući samo krajnji stavovi: za ili protiv, da ili ne. Pred Isusom nije moguća neutralnost i 
poluboje. Tko nije neprijatelj, taj je prijatelj... 

Ali također..., tko nije prijatelj, taj je neprijatelj (usp. Mt 12,30; Lk 11,23). 

Kako se vidi, ova dva prividno nepovezana Isusova i z raza izriču potpuno istu stvar, samo na 
dva oprečna načina, u skladu s dvjema različitim situacijama. 


421 Uisp. A. Auguatinovich, Puebla y religiosidadpopular, 34—35. 

422 Tako kod Lk. Kod Mk, mjesto »vas« stoji »nas«, što ovom Isusovom izrazu daje okus poslovice. 
Mislimo daje Lk izvomiji, jer je osoban; sličan je onaj drugi kontrast kod Mt 12,30; Lk 11,23. 

30) OPRAŠTANJE UVREDA 
(KOLOVOZ—RUJAN G.29) 

Mt 18,21—22; (Lk 17,3c—4) 

Govoreći o bratskoj opomeni, vidjeli smo da je kod Lk (17,3b) bratov »grijeh« u stvari lična 
uvreda zbog koje treba opomenuti brata. Sada (17c) Isus zahtijeva da bratu treba oprostiti ako se 
pokaje. Ne samo to, nego da mu treba oprostiti uvijek koliko god te puta uvrijedio, ako se isto tol ik o 
puta pokaje. »Sedam puta« znači neodređeni broj puta ... 

Opraštanje ne poznaje granica. 

Ali izričito se predviđa da se onaj koji je uvrijedio pokaje i da moli za oproštenje. A što ako on 
toga ne učini? Lk izgleda da ograničuje općenitost zapovijedi. 

Kod Mt, ne spominje se ni pokajanje ni molenje oproštenja, tako da oproštenje izlazi sasvim 
općenito i bezuvjetno. Petru ta stvar ne izgleda vrlo pametna (zar to ne bi značilo ostaviti otvorena 
vrata svim bezobraznicima?), zato pita Isusa da li postoji neka granica kod opraštanja kad me brat 
(sugrađanin) uvrijedi, ili moram oprostiti uvijek (»do sedam puta«), Isus mu odgovara da se mora 
oprostiti ne jednostavno uvijek, nego u najapsoliutnijem smislu uvijek (»do sedamdeset puta 
sedam«)... 

Opraštanje nema granica. Treba oprostiti uvijek, pokajali se ili ne pokajali, molili te za 
oproštenje ili ne. 

Isus je na križu oprostio ne čekajući da se pokaju. 


31) OKRUTNI DUŽNIK 

(KOLOVOZ-RUJAN G. 29) 

Mt 18,23—35 423 

S ovom parabolom evanđelist želi osvijetliti prijašnju nauku o opraštanju. Ali, neki poznati 
tumači misle da ovo nije njezino izvorno mjesto, jer se u prethodnom ulomku radi o opraštanju koje 
se ponavlja bez granica, dok ovdje nije govor o tom ponavljanju nego o potrebi oproštenja. 424 

Mi mislimo da je Isus mogao vrlo dobro izreći ovu parabolu upravo u ovom povijesnom času. 
U prijašnjoj poduči, ponavljanje oproštenja, ili pokajanje onoga koji je uvrijedio (Lk), samo su 
sporedni čini; središnja misao je samo opraštanje, neizbježiva dužnost kršćanina da oprosti; parabola 
upravo osvjetljuje nadnaravni temelj te dužnosti. 

Neki drže da povijesni okvir parabole nije palestinski. Na primjer: kod Židova je bilo 
zabranjeno prodati ženu (r. 25); nije poznato da se išlo u zatvor zbog dugova (r. 30); nije postojala 
kazna mučenja (r. 34)... Parabola bi pretpostavljala prilike koje su vladale u Egiptu za ptolomejskog 
doba. 425 

Kad bi to uistinu bilo tako, značilo bi da su te prilike bile dobro poznate u Palestini, možda zato 
što su takve ili njima slične prilike još uvijek postojale u obližnjim zemljama Srednjeg Istoka. 


423 Elemente slike vidi J. Jeremias, Die Gleichnisse Jesu, 254—259. 

424 Usp. J. Jeremias, o. c, 120; J. Schmid, kom. nav. mj., itd. 

425 Usp. J. Jeremias, o. c, 255 i 257; Boismard, Synopse, II, 268—269. 

Po našem mišljenju, uvodna formula »zato« nije tek književni način prelaza s jedne stvari ma 
drugu, nego stvarno povezuje parabolu s prethodnim predmetom opraštanja. 

U uvodu parabole, isporedba se uspostavlja između nebeskog Kraljevstva i sređivanja računa 
među kraljem i njegovim slugama; ali se radi o običnoj uvodnoj isporedbi s prvim spomenutim 
predmetom, koji ne predstavlja smisao parabole; njega treba pronaći u razvoju pripovijesti. 

»Sluge« u paraboli jesu kraljevski sluge, to jest visoki kraljevski činovnici, kon kr etno 
upravitelji ili satrapi pokrajina, izravno odgovorni kralju za poreze svojih pokrajina. Prvi kojega 
dovode da uredi račune jest nesavjestan činovnik, koji je kroz dugo vremena varao kraljevsku 
riznicu, bilo time što je upotrebljavao porezni novac za svoje osobne troškove, bilo skrivajući ga, da 
sebi osigura budućnost, sve dok nije dostigao golemu svotu od deset tisuća talenata, što znači deset 
milijuna rimskih dinara ili deset milijuna radničkih dnevnica ... 

Ovaj broj nadilazi sve mogućnosti bilo kojeg poreza i bilo kakvog duga; nešto sasvim 
pretjerano i nemoguće. Isus često unosi u svoje parabole nevjerojatne elemente, da tako snažno svrati 
pozornost na neki posebni vidik svojeg naučavanja. 

Pred kraljem, ovaj činovnik izjavljuje da nema čime platiti duga. Kralj, ljutit, zapovijeda da ga 
prodaju kao roba, sa svime što ima i sa cijelom obitelji; to mu služi samo da malo iskali ljutnju, jer je 
svjestan da iznos te prodaje ne može podmiriti mi najmanji dio golemog duga. 

Strašan prizor: od kraljevskog ministra rob! Činovnik pada ničice pred svog gospodara, 
zaklinjući ga da ima samilosti s njime, da mu produži rok, pa će mu on sve platiti. U časovima očaja 
lako se obeća što bilo, iako se zna da se neće moći ispuniti ono što se obećalo. 

Kralj ima samilosti s čovjekom pa ide još dalje od onoga što se traži: kako zna da mu čovjek 
ionako ne može povratiti duga, bez daljega mu oprašta cijeli dug. 

Čim izađe iz kraljevog dvora, ovaj visoki činovnik odmah zaboravi kako mu je bilo oprošteno. 
Sretne na ulici jednog od svojih drugova, čini se nižeg reda, koji mu je dugovao sto dinara, posve 
smiješnu svotu u ispotredbi s onim što je on dugovao kralju. Da mu ne pobjegne, uhvati ga tako 
snažno za vrat da ga skoro udavi, i zaprijeti mu da mu odmah i na tom mjesta plati onih sto dinara. 
Čovjek toga časa nema čime platiti. Čini isto što je i onaj bio učinio pred kraljem: pada ničice pred 
njega i moli ga da mu produži rok, pa da će mu on sve platiti. Ali onaj drugi neće da čeka nego ga 
nemilosrdno baca u zatvor, s namjerom da ga tu pridrži sve dok ili on ili netko za njega ne plati dug. 

Ali stvar se doznala pa se drugovi ovog nesretnog čovjeka navelike razjariše; ljutnja je posve 
razumljiva zbog tako gnusnog postupka, tim više ako su bili obaviješteni o svemu što se prije bilo 
dogodilo. Odoše, dakle, i obavijestiše kralja o toj stvari. Ovaj se sada naljuti još više i naloži da mu 
dovedu onog neodgovornog i okrutnog činovnika. Naziva ga zločestim: njemu je bio oprošten golem 
dug, a on nije u stanju oprostiti jednu sitnicu! Zato što on nije oprostio, ne zaslužuje više ni da se 
njemu oprosti. I neće mu se oprostiti. I mjesto oprosta, zahtjev: predaje ga mučiteljima, da ga muče, 
što je prikladno sredstvo, da ili krivac prokaže gdje je sakrio ili uložio novac, ili da netko od njegove 
rodbine ili prijatelja plati za njega... 

Isus ovako završuje parabolu, otkrivajući njezin smisao.: »Tako će i Otac moj nebeski postupiti 
s vama, ako svaki od vas me oprosti od srca svome bratu«. 

Kao u većini parabola, tako i ovdje ima nekoliko alegorijskih elemenata: 

— Kralj: Bog. 

— Kraljev sluga: čovjek primalac Božjeg oproštenja. 

— Sređivanje računa: posljednji sud. 

— Novac koji se duguje: čovjekov grijeh. 

— Pretjeranost duga: beskrajna čovjekova nedostojnost pred Bogom i beskrajna potreba 
njegove samilosti. 

Nauk same parabole (njezinu središnju misao) pokazuju zaključne Isusove riječi, gdje nam se 
daje do znanja da će na zadnjem sudu Bog postupiti s nama isto onako kao što smo mi ovdje 
postupali s našom braćom. Konkretno: moramo oprostiti uvrede koje nam drugi nanose, jer je 
Bog uvijek spreman oprostiti nama beskrajno veće uvrede koje mi njemu nanosimo; i, ,ako mi 
ne oprostimo, ni on nama neće oprostiti. 

Kako se vidi, čovjekovo oproštenje bilo bi kao uvjet da Bog oprosti, što bi na neki način 
ograničavalo dobrotu i slobodu Božju. U stvari nije tako. Božje oproštenje, kao uopće njegova 
milost, po sebi je stalno i bezuvjetno, ali kako je namijenjeno čovjeku nalazi u njemu neizbježan 
protivuteg, koji čini da je ono samo relativno uspješno: zavisi od čovjekove reakcije. Bog uvijek 
pruža čovjeku svoje oproštenje, ali ono ga ne može doseći, ako se čovjek nalazi daleko od Boga. Tu 
uvjetovanost Božjeg oproštenja jasno naučava parabola o izgubljenom sinu: mladićev je otac bio 
oprostio svom sinu od samog početka, ali je ovaj mogao doživjeti to oproštenje tek onda kad se po¬ 
vratio očevoj kući... 

Čovjek koji ne oprašta svom bližnjem, pokazuje da se ne želi pomiriti s Bogom, koji je 
prisutan, u bližnjemu; a kad je odijeljen od Boga, postaje nepristupačan za njegovo oproštenje. 

Ali to ne znači, da ja svojim oproštenjem kupujem Božje oproštenje, kao da postižem pravo na 
njegovo oproštenje; naime, ono što ja opraštam nešto je posve beznačajno nasuprot beskrajnog duga 
što ga ja imam pred Bogom. Ova nam parabola osvjetljuje samo jednu od molba Očenaša (Mt 6,12): 
naša spremnost da oprostimo ovlašćuje nas da molimo samilost Božju. 

Bogatstvo neke parabole ne iscrpljuje se samom središnjom mišlju. Kao u većina parabola, 
tako i ovdje, osim središnjeg nauka parabole, ima i nekoliko drugih sporednih poduka: 

— Podučava se, na primjer, da ima oproštenja »od srca« i drugih koja nisu takva; pravih i 
nepravih oproštenja. Jedino valjano oproštenje jest ono »od srca«, potpuno, pri kojem uvreda uistinu 
više ne postoji ni pod kojim vidom (r. 35). 

— Imamo ovdje još jedan slučaj Isusovog kritičnog stava prema novcu, zbog pogibelji da nas 
dovede do potpune društvene neosjećajnosti (rr. 28—30). 

— Ostavivši kazuistiku po strani, mora se reći da je svaka uvreda Boga beskrajna (r. 24), zato 
što je Bog beskrajan; grijeh je manjak ravnoteže u odnosu između stvorenja i Stvoritelja, koji su 
beskrajno udaljeni. 

— Pred Bogom, čovjek nema nikakvog prava, ne može ništa zahtijevati,ne preostaje mu ništa 
drugo nego moliti samilost Božju (r. 26). 

— Grijeh koji ne bude oprošten, nužno mora biti kažnjen. Po sebi, kazna bi morala trajati sve 
dok se ne plati sav dug, ali kako je dug beskrajan,nikad neće moći biti plaćen u cijelosti, i zbog toga 
kazna će biti vječna (r. 34). 

— Isus ovdje potvrđuje svoj nauk o »mjeri«, izložen drugom prigodom (Mk 4,24): »kojom 
mjerom mjerite, onom će vam se mjeriti«: u svemiru postoji ravnoteža, koja se ne može nekažnjivo 
prekršiti (r. 35). 

32) VLAST JE SLUŽENJE 
(KONAC RUJNA G. 29) Mk 9,33—35 

Ovaj Markov ulomak ne smatramo strogo paralelnim ni s jedinim drugim evanđelistom. 426 Isus 
se i u drugim zgodama doticao ovog predmeta, ali ovdje to čini pod posebnim vidom i u posve 
određenim prilikama. 

Stavljamo ovaj prizor u ovaj povijesni čas radi vijesti: »dođoše u Kafarnaum«, što smatramo 
završetkom zadnjeg velikog Isusovog izleta po Galileji u društvu svojih apostola, koji se započeo u r. 
30. Kako znamo, taj je izlet trajao skoro dva mjeseca, koje je on upotrijebio isključivo za 
podučavanje Dvanaestorice. Budući da je bio blizu blagdan Sjenica (Iv 7,2), na koji je i Isus hitio 
hodočastiti, on prekida ovu povučenost i vraća se u Kafarnaum. To je posljednji ulazak u onaj grad 
koji je za galilejskog djelovanja bio »njegov«. Uskoro će izaći iz njega zauvijek. 

Neposredna blizina Sjenica dovela nas je do konca rujna. 

Već otprije, apostole je uznemirivalo pitanje tko će od njih biti prvi u budućem Isusovom 
Kraljevstvu (usp. Mt 18,1; Lk 9,46). Ali, izgleda da se ova tema sada, na putu u Kafarnaum, 
pretvorila u vruću raspravu. Apostoli su raspravljali tako glasno da ih je mogao čuti i Isus, koji je išao 
malo odijeljen od njih. 

Već drugom zgodom Isus im je bio izložio svoje mišljenje o toj stvari (usp. Mt 18,4; Lk 9,48c). 
Sad ima prilike da se povrati na taj predmet, iako s drukčijim naglaskom. Ali želi to učiniti polako i 
mimo, kad se jedanput smjestio u kući, gdje je redovito stanovao kad se nalazio u gradu (usp. Mk 
2,1; 3,20), možda Petrovoj i Andrijinoj (usp. Mk 1,29). 

Kad su već bili sami u kući, Isus se obrati apostolima i upita ih o čemu su raspravljali. On je 
znao o čemu su raspravljali, i dat će im svoje rješenje ne čekajući njihov odgovor; pita ih samo zato 
da im najavi predmet svoje poduke a i da se oni osjete pokorenim i da se postide što im nisu bile ni 
od kakve koristi sve ove Isusove poduke za vrijeme zadnjeg povučenog putovanja po Galileji (Mt 
18). 

I stvarno, oni su šutjeli. Bilo ih je stid! 

Isus im onda izloži svoju misao o prvenstvu u zajednici, promatranom pod ova dva slijedeća 
vidika: 

— Onaj koji želi biti prvi neka bude zadnji od svih... Isusovo mesijansko kraljevstvo ne smije 
biti pobrkano ni s kakvom ljudskom vladavinom. Ovdje se izvrću uloge i vrijednosti. U političkim 
vladavinama, vlast se smatra poglavarstvom, moću nad drugim ljudima, koja nekad postane pravi 
despotizam; onaj koji je na vrhu osjeća potrebu dokazati i sebi i drugima da je »prvi«. Ovdje, kod 
Isusa, bit će sasvim protivno. Ako neki od vas sanja da bude »prvi«, neka se spremi da bude 
»zadnji«. Vidi se da pred Bogom važe samo »zadnji«. 

Crkvena vlast (o njoj je ovdje izričito govor) ne smije pobrkati svoje mjesto s ljudskim pojmom 
moći i gospodstva. Mora zaboraviti na sve ono što svijet može smatrati velikim u njezinom položaju. 
Uzorak je sam Krist, koji je sašao s postolja božanstva i postao smrtni čovjek (Fil 2,6—7). Ako je 
»nijekala samoga sebe« (Mt 16,24) obvezatan put za sve kršćane, mnogo je to više za one koji 
upravljaju kršćanskom zajednicom, zbog stalne napasti veličine, kojoj su izloženi u društvu kojemu 
je gospodariti drugima postalo smislom života. 


426 Protivno onomu što rekosmo u El nino en la Biblia, 151—159. 

— Onaj koji želi biti prvi, neka bude. sluga svima ... U političkim vladavinama, vlast je ona 
koja »zapovijeda«, raspolaže, određuje; drugi moraju služiti, slušati njezine naredbe, nekada 
izvrgnuti pravim zloupotrebama sile (usp. Mt 20,25). Ovdje kod Isusa bit će sasvim protivno. Onaj 
od vas koji teži zapovijedati svima neka bude spreman služiti svima. Prvenstvo, veličina, vlast u 
Crkvi (i pred Bogom) sastoji se u služenju. »Starješina« je onaj koji »više služi«; drukčije bi spali na 
politički pojam vlasti. 

»Sin čovječji nije došao da mu služe, nego da on služi« (Mt 20,28). 

»Dakle, ako ja. Učitelj i Gospodin, oprah vama noge, i vi morate prati noge jedan dragome« (Iv 
13,14). 


33) HRAMSKI POREZ 
(KONAC RUJNA G. 29) 

(Mt 17,24—27) 

Smatramo da ovaj ulomak nije u današnjem evanđelju na svom mjestu i da mu je povijesno 
mjesto ovdje: po Isusovom povratku u Kafarnaum, iza posljednjeg izleta po Galileji. Dvostruko se 
povezuje s Mk 9,33: kad se spominje ulazak u Kafarnaum (r. 24) i ulazak u kuću (r. 25). U toj kući, 
Isus je izložio apostolima svoj nauk o vlasti kao služenju (Mk 9,33—35). Zamišljamo da se, poslije 
toga, u istoj kući, odvija razgovor s Petrom o hramskom porezu. 

Ali, ova je stvar s porezom počela prije dolaska u kuću. Čim je Isusova skupina ušla u 
Kafarnaum, pojaviše se pobirači »didrahme«, kako se zvao hramski porez. Vidi se da im se žuri i da 
vrebaju na sve; što bi ukazivalo da je raspoloživo vrijeme za ovogodišnje pobiranje bilo na izmaku. 
Obično se pobirao taj porez prije Pashe, ali nekada se to činilo i prije blagdana Pedeset dana i 
Sjenica. Ovaj posljednji blagdan bio je vrlo blizu; upravo zadnji rok za pobiranje. 

Porez za hramsko bogoštovlje stara je ustanova. Bala je obavezna za sve Židove od dvadeset 
godina naviše. U Izl 30,13—15 on je ustaljen na pola šekela godišnje po glavi. U vrijeme Nehemije 
spustili su ga na trećinu, šekela (Neh 10,33), ali u Isusovo vrijeme opet je iznosio pola šekela, što 
znači dvije drahme ili jednu didrafamu; zato su ga i zvali jednostavno »didrahmom«. Jedna drahma je 
jedan rimski dinar, tako da je hiramski porez iznosio dva dinara ili dvije radničke nadnice. 

Pobirači se približiše Petru, odmah tu na ulici, i upitaše ga da li njegov Učitelj plaća hramski 
porez; u slučaju da ga plaća, neka ga plati odmah i tako ispuni ovu obavezu. 

Ne zna se kako ali pobirači priznaju Petra kao poglavara Dvanaestorice. 

Pitanje pobirača pokazuje da oni sumnjaju, da li Isus stvarno plaća ovaj porez. 

Nije se čuditi zbog ove sumnje. Po cijeloj Galileji, a osobito u Kafamaumu, gdje su ga bolje 
poznavali, Isus je bio na glasu kao krivovjemik, koji je zanijekao toliko tradicionalnih židovs ki h 
ustanova; ne bi bilo nimalo čudno, ako ne bi hitio platiti ovog poreza. 

Ali, Petar im odgovori da on plaća porez i da će ta stvar danas biti riješena. Međutim, kad su 
unišli u kuću, Isus mu ne dade vremena da postavi to pitanje, jer gaje najviše zanimalo ono što su oni 
raspravljala na 

putu, naime tko je od njih najveći i najvažniji (Mk 9,33—35). Ali, kad je završio s tom 
podukom, prikuči se Petru, da govori s njim o porezu. Nitko mu ništa nije bio rekao, a sve je već 
znao. Nije to prvi puta da se ustanovljuje njegovo nadnaravno poznavanje stvari. 

Tko plaća poreze kraljevima, sinovi ili stranci? 

Neki misle da su »sinovi« ovog teksta kraljevska obitelj, koja prirodno ne plaća poreza, 
nasuprot drugim građanima, koji ih moraju plaćati. Drugima se više sviđa vidjeti u njima 
»podložnike« kraljevstva. U ono vrijeme, rimski građani nisu plaćali poreze; činili su to jedino 
»stranci« (oni koji nisu bili rimski građani). 

Jedino stranci plaćaju poreze, odgovori mu Petar. 

Dosljedno tome, sinovi su oslobođeni od njih, zaključuje Isus. Konkretno, njega i apostole ne 
obvezuju ovi porezi. 

Isusov je dokaz očit, premda nije izravno i z ražen. On je Sin Kralja kojemu je hram posvećen. 
Budući da je Sin, razumljivo je da nije podložan zakonima hrama; ne samo to, nego on još može, kao 
i Kralj, raspolagati tim zakonima, jer je veći od hrama (Mt 12,6). S druge strane, i apostoli su, zbog 
uske povezanosti s njim, isto tako sinovi Kralja, premda na drukčijoj razini; prema tome, i oni su 
izuzeti od ovog zakona. 

Međutim, ovo nije zgodna prilika, da se pobiračima tumače ove složene teološke stvarnosti, 
koje oni uostalom ne bi razumjeli, ni povjerovali, ni prihvatili. Osim toga, Petar je bio rekao da Isus 
plaća porez, i radi toga je trebalo platiti, »da ih ne sablaznimo«. 

Međutim, onih dana zajednička kasa izgleda da mije bila u najboljem stanju. To je razumljivo: 
kroz skoro dva mjeseca cijela se skupina zadržavala po unutrašnjosti pokrajine, što bez sumnje 
predstavlja skuplji, način života, veće troškove. Radi toga, neka Petar ode na jezero, neka baci udicu, 
nek otvori usta prvoj ribi koju ulovi, i naći će jedan stater, novac koji važi četiri drahme (jednu 
tetradrahmu) ili dvije didrahme, upravo svotu potrebnu za dva poreza: neka s tim plati za Isusa i za 
se. 

Još jedan primjer nadnaravnog predznanja. Petar je sigurno otišao na jezero s potpunim 
uvjerenjem da će uspjeti. 

Ništa se ne kaže o tome da li su i drugi apostoli platili odgovarajući porez i kako su to uradili; 
ovdje se htjela posebno naglasiti uloga Petrova, njegova bliskost s Isusom i njegova važnost unutar 
skupine Dvanaestorice. 


34) ŽALOSNI OPROŠTAJ NEUSPJELOG 
(KONAC RUJNA G. 29) 

(Mt 11,20—24); (Lk 10,13—15) 

Ovdje se radi o poznatom Isusovom nagovoru trima tvrdokornim gradovima na jezeru, gdje se 
najviše odvijala Isusova galilejska djelatnost. Svaki ga evanđelist donosi u različitom kontekstu, i 
nijedan od njih ne slaže se s ovim koji mu mi dodjeljujemo 


427 To da se u ribama može nekada naći čudnih predmeta, opće je vjerovanje kod svih naroda, s 
izvjesnim osloncem u stvarnosti; o takozvanoj »ribi sv. Petra« vidi neke opaske kod Ricciottija. 

Treba priznati da su oba evanđelista psihološki dobro ugradila ovaj ulomak u svoj književni 
kontekst. Kod Mt, on dolazi poslije žestokog Isusovog osvrta na svoje nevjerne suvremenike, koji su 
odbacili Krstitelja kao što sada odbacuju njega ... Kod Lk, on se nalazi u okviru poslanja 72 učenika, 
i iza kako je gradu koji ih odbije prorečena gora sudbina od Sodome ... 

Međutim, nijedan od tih konteksta nije povijesno uvjerljiv. Kod Mt, ulomak se nalazi za punog 
galilejskog djelovanja, kad još ima dosta vremena da se ono završi i kad još nije opravdano govoriti o 
slomu. Kod Lk, naprotiv, dolazi dosta vremena iza kako je Isus ostavio Galileju, kad se nalazi u 
drukčijim sredinama, i kad bi spominjanje galilejskog sloma bilo uistinu nešto neočekivano. 

Stoga smo ostavila ovaj ulomak za ovaj povijesni čas, kad Isus završava svoj posao u Galileji, 
uoči konačnog oproštaja sa svojim zavičajem. Njegove riječi uistinu imaju i oblik i ton oproštaja. Bez 
sumnje, radi se o žalosnom i obeshrabrujućem oproštaju, ali posve u skladu sa stvarnošću. 

Kad je Isus došao u Galileju, u svibnju prošle godine, njegova glavna namjera bila je da se 
narod obrati: da ljudi, namjesto svojih prijašnjih duhovnih stavova, prihvate ovu novost koju je on 
donio na svijet (usp. Mt 4,17; Mk 1,15). Sva njegova djelatnost bila je usredotočena na postignuće 
toga cilja. I čudesa je činio u tu svrhu. Ona su bila u stanju pobuditi na obraćenje sve ljude dobre 
volje. Bilo je nekoliko ohrabrujućih primjera. Ali ih je bilo vrlo malo. Golema većina naroda ostala je 
pri svojim prijašnjim religioznim stavovima. 

Najveći dio ovog napora utrošio je Isus u predjelu jezera, u ovom kraju triju gradova: 
Kafamauma, Betsaide i Korozaina. I najveći dio svojih čudesa Isus je učinio u ovom kraju. 

Kafamaum je bio grad povlašten više nego ijedan drugi. Isus gaje izabrao sebi za boravište i za 
cijelo vrijeme svog galilejskog djelovanja imao je tu svoje misionarsko središte. Ovdje je proveo 
najviše vremena, najviše naučavao i najviše čudesa učinio. 

Od čudesa učinjenih u Betsaidi i u njezinoj okolici spominju se samo dva: ozdravljanje nekog 
slijepca (Mk 8,22—26) i umnažanje kruhova (Mk 6,31—44 i paral.), ali iz ovog se teksta zaključuje 
da ih je bilo mnogo više. 

Što se tiče Korozaina, u cijeloj se Bibliji spominje jedino ovdje. Odgovara današnjem Khirbet 
Kerazeh, oko tri kilometra sjeverno od jezera, usred vulkanskog bazaltnog kraja, gdje se nalaze 
ruševine neke stare sinagoge. 428 

Sav ovaj Isusov napor bio je uzaludan, jer se stanovnici ovih gradova nisu obratili. 

Teško tim gradovima zbog zle sudbine koja ih neizbježivo čeka! 

Isti Jao! kao u Govoru na gari (Lk 6,24—26): nije proklinjanje, nego izraz samilosti, bola, 
jadikovanja. 

Betsaida i Korozain ispaređuju se s Tirom i Sidonom, bliskim poganskim gradovima, koji su u 
proročkoj književnosti dobro poznati kao klasični predmeti Božje srdžbe (Iz 23; Ez 26—28; Am 
1,9—10; Zali 9,2—4). Dakle, da su se u njima zbila čudesa što su se dogodila u ovim galilejskim 
gradovima, 


428 O Kafarnaumu i Betsaidi govorili smo drugom zgodom. Tekstove predaje koji se odnose na 
Korozain vidi u Baldi, Enchiridion, br. 459—470. Već u vrijeme Euzebija Cezarejskog (g. 265— 
340) mjesto je bilo pusto (ib., br. 459). U srednjem vijeku, razni putopisci izgleda da ga poistovjećuju 
s Kursi,..na istočnoj obali jezera (ib., str. 383 bilj. 2). 

odavno bi činili pokoru. 429 Stoga će kazna Tiru i Sidonu na eshatološkom sudu biti lakša nego 
kazna koja čeka ove gradove. 

Kafamaum, oholi napredni grad, koji misli da se može podići do neba, na najniže će pasti: 
uvijek su najsmrtniji padovi s visina. Da su u samoj Sodomi bila učinjena čudesa što su ovdje 
učinjena, još uvijek bi stajala uzgor, jer bi se i taj neisporedivi primjer ljudske pokvarenosti bio već 
obratio i Bog ga ne bi bio porušio. Stoga će na sudnji dan sudbina Sodome biti podnošljivija od 
sudbine Kafamauma ... 

Isus nije ni uvrijeđen ni osvetljiv. Osjeća žalost i bol pred neizbježivim: radi se o izričitom 
odbacivanju izvanredne Božje milosti. Ovakvi stavovi povlače za sobom neizbježne posljediice. 430 
Odatle njegova bol, jer je Bog bio poslao svog Sina na svijet s namjerom da se nitko ne izgubi... 

Galilejsko se djelovanje svršava slomom. Možemo upotrijebiti ovaj izraz, jer se je stvarno 
izjalovio glavni cilj Isusovog dolaska: obraćenje, vjera u njega, ukopčavanje u novu ekonomiju 
spasenja što znači Kraljevstvo Božje. Istina je da su neki pojedinci povjerovali u Isusa, ali to su bili 
rijetki slučajevi. Golema većina naroda ostala je ravnodušna prema njegovoj poruci. Bilo je vremena 
kad su se oko Isusa skupljale velike mase naroda, ali to nije bilo upravo iz vjerskih motiva; bilo je tu 
svega pomalo: zanosa za nove i izvanredne stvari, traženja čudesa iz koristoljubivosti, mesijanskih 
nada u lijepu političku budućnost ... čak i ta površna montaža srozava se iza umnažanja kruhova, kad 
razočaranje ovladava pučkim masama; od toga proljeća godine 29, Isus već predosjeća sudbonosni 
rasplet slijedećeg proljeća. 

Kad na koncu Isus ostavlja ovaj predio jezera i njegovih gradova, ne ostavlja u njima praktično 
nikakvog traga ... 

Jao tim gradovima! 

Iako jedna stvar nema veze s drugom, teško se oteti dojmu što ga čovjek ima kad s neke 
uzvisine nad jezerom promatra ovaj kraj triju nestalih gradova, ovu bazaltnu crninu, koja pritišće 
srce; stvarno je nemoguće ne pomišljati na ove Isusove riječi gledajući panoramu koju imamo pred 
očima; nikad u životu nisam vidio tako pustog i paklenskog krajolika. 431 

Galilejski slom predigra je drugog velikog sloma na Veliki Petak. 

Isus se oprašta od Galileje s tugom u srcu. Nekoliko mjeseci kasnije, isto tako i s istog razloga, 
zaplakat će nad Jeruzalemom ... 

Blizu je blagdan Sjenica. Tom će zgodom Isus zauvijek ostaviti zemlju u kojoj je odrastao i 
kojoj je posvetio skoro godinu i pol svog javnog djelovanja. Odsada mu se neće više izbrisati iz vida 
Jeruzalem koji ubija proroke ... 


429 »U kostrijeti i pepelu« (odjeveni u kostrijet i posuti pepelom), simboli koji su se 
upotrebljavali u stara vremena, da se izrazi javna ispovijed i bol za grijehe; usp. Jer 6,26; 
Jon 3,5—8. 

430 »Da nisam došao i da im nisam govorio, ne bi imali grijeha. Ali sad nemaju isprike za 
svoj grijeh... Da nisam među njima učinio djela kojih nitko drugi ne učini, ne bi imali 
grijeha« (Iv 15,22—24). 

431 Ima dosta godina otkako sam ostavio Palestinu, pa ne znam da li se u ovo vrijeme 
velikih promjena izmijenilo štogod i u anom kraju. 

kronološka si nopsa evanđelja 

13) Blago i biser 

.14) Razlog naućavanja u 

(13.47—50) 

(13,44—48) 




parabolama 

(13,34—35) 

4,33—34 



15) Zaključak o parabola- 




ma 

(13.51—52) 




16) Stišana oluja (drugo 




polugodište g. 28) 

(8,18.23—27) 

4,35—41 

8,22—25 


17) Posjednuti iz Gerase 




(drugo polugodište g. 
28) 

(8,28—34) 

5,1—20 

8,26—39 


18) Žena bolesna od Jcrva- 



renja 1 Jairova kći 
(drugo polugodište g. 
28) 

(9,1.18—26) 

5.21—43 

8,40—56 


19) Drugi posjet i neu- 




spjeh u Nazaretu (sije¬ 
čanj—-veljača g, 29) 

(13,53—58) 

6.1—6a 

(4,22b—30) 

(4,44) 

20) Misionarski Izlet po 



Galileji (siječanj—ve¬ 
ljača g. 29) 

(9,35) 

6,6b 



21) Dva slijepca (siječanj 




— veljača g. 29) 

(9,27—31) 




22) Uvod u poslanje Dva- 




naestorice 

(9,36—38) 




23) Poslanje Dvanaestori- 





ce (ožujak g. 29) 

(10,1.5—10) 

6,7—43 

(9,1—6) 

Iv 

24) Isus uporedo u misiji 





(ožujak g. 29) 

(11,1) 




25) Krstiteljevo mučeni- 





šfcvo (ožujak g, 29) 

(14,5-12) 

6,21—29 



26) Herodovo mišljenje o 





Isusu (ožujak g- 29) 

(14.1-2) 

6,14—16 

(9,7-9) 


27) Povratak iz misije (po- 





četkom travnja g. 29) 


6,30 

(9,10a) 


26) Umnažano e kruhova 





(početkom travnja g. 

(14,13—21 

8,31—-44 



29) 

+ 15,32—39) 

+ (84—10) 

(9,10b—17) 

6,1—15 

29) Isus hoda po jezeru 




(početkom travnja g- 
29) 

(14,22—33) 

6,45—52 


6,16—21 

30) Ozdravljenja u Gene- 




zaretu početkom trav¬ 
nja g- 29) 

(14,34—36) 

6,53—56 



31) Povijesni uvod u eu- 





haristijski govor (po¬ 
četkom travnja g. 29) 




6,22-25-29 

32) Euharistiijskl govor 




(početkom travnja g, 
29) 




6,26—58 

33) Učina! govora (travanj 




g. 29) 




6,00—71 

IV- KRATKI POHOD JEKU- 





ZALEMU 





1) Isus u Jeruzalemu Oto- 





nac svibnja g. 29) 

2) Čudo kod ribnjaka 




5,1 

Bethesde (konac svib¬ 
nja g. 29) 




5,2—9a 

3) Rasprava o suboti (ko- 




nac svibnja g- 29) 

4) Veliki kristološki go- 




5,9b—18 

vor (konac svibnja g. 
29) 




5,19—47 

5) Rasprava sa Zidovima 




(konac svibnja g, 29) 




7,15—24 

V. GALILEJSKI SLOM 





1) Opet u Galileji (lipanj 

R. 29) 

2) Rasprava o farizejskim 




(74) 

predajama (lipanj g. 
29) 

15,1—9 

7,1—13 



3) Najuk o čistoći i neči- 



stoći (lipanj g- 29) 

4) Sirofeničanka (lipani 

15,10—20 

7,14—23 



g. 29) 

5) Gluhomjemi iz Deka- 

15,21—20 

7,24—30 



polisa (srpanj g. 29) 

6) Povratak na zapadnu 

15,29—31 

7,31—37 



obalu (srpanj g. 29) 

7) Farizeji traže znak s 

15,39 

8,10 



neba (srpanj g. 29) 

8) Farizejski kvasac (sr- 

16,1—2a.4 

8,11—13 



panj g. 29) 

9) Ozdravljenje slijepca 

16,5—12 

8,14—21 

(12,1) 


iz Betsaide (srpanj g- 
29) 


8,22—26 



10) Petrova ispovijest i 





primat (srpanj g. 29) 

18,13—20 

0,27—30 

9,18—21 

i IV 

11) Prvo proricanje muke 





(srpanj g. 29) 

16,21—23 

8,31—33 

9,22 


12) Uvjeti da netko bude 





učenik (konac srpnja 
g. 29) 

18,24—28 

8,34—9,1 

9,23—27 


13) Freobraženje (počet- 



9,28—3« 


kom kolovoza g. 29) 

17,1—8 

9.2—8 


14) Uijtn povratak (počet- 





kom kolovoza g. 29) 

17,9—13 

9,9—13 



15) Ozdravljenje padavića- 





ra (početkom kolovoza 
g 29) 

17,14—21 

9,14—29 

9,37—43a 


16) Posljednji izlet po Ga- 





loj i (kolovoz—rujan 

g. 29) 

17,22a 

9,30 



17) Drugi navještaj muke 





(kolovoz — rujan g. 
29) 

17,22b—23 

9,31—32 

9,43b—45 


18) Veliko je ono Sto je 





maleno (tkolovoz—ru¬ 
jan g. 29) 

18,1—2.4 


9,46—4748c 


19) Kraljevstvo dobivaju 





oni koji su kao djeca 
(kolovoz—rujan g. 29) 

18,3 

(10,15) 

(8,17) 


20) ljubav prema bijedni- 





ku: briga zajednice 
(kolovoz — rujan g- 

18,5 




29) 

+ (10,40—41) 

9,36—37 

9,48ab 


21) Ni čaša vode neće os- 





tati nenagrađena (ko¬ 
lovoz—rujan g. 29) 

(10,42) 

9,41 



22) Težina sablazni (kolo- 





voz—rujan g. 29) 

18,6—7 

9,42 

(17,1—3a) 


23) Kraljevstvo Božje, a 





to je bitno, bolje je 
od svega drugog (kolo¬ 
voz—rujan g. 29) 

18,8—9 

9,43—49 



24) Sol (kolovoz—rujan g. 





29) 

(5.13) 

9,50 

(14,34—35) 


25) Pod anđeoskom zaiti- 





tom (kol.-rujan g. 29) 

18,10 




26) Bratska opomena (ko. 



(17^b) 


lovoz—rujan g. 29) 

18.15—17 



27) Vlast odlučivanja u 





Grk vi (kolovoz—rujan 
g. 29) 

18.18 




2B) Zajednička molitva 





(kolovoz—rujan g. 29) 

18.19—20 




29) Upotreba Isusovog 





imena (kolovoz—rujan 
g 29) 


9.38—40 

9,49—50 


30) Opraštanje uvreda (ko- 



(17,3c—4) 


lovoz—fliujan g. 29) 

18,21—22 



31) Okrutni dužnik (kolo- 





voz—rujan g. 29) 

18.23—35 




32) Vlast Je služenje (ko- 


9,33—35 



lorvoz—.rujan g. 29) 




33) Hramski porez (konac 





rujna g. 29) 

(11,20—24) 




34) Žalosni oproštaj neus- 





pjelog (konac rujna g, 
29) 



(10,13—15) 

POVIJESNI 


lv 1,1—18 
Lk 1,1—4 
Mt 1,1—17 
Lk 1,5—25 
Lk 1,26—38 
Lk 1,39—56 
Lk 1,57 
Lk 1,58—79 
Ml 1,18—24 
Lk 2,1—20 
Lk 2,21 
Lk 2,22—38 
Mt 2,1—12 
Mt 2,13—15 
Mt 2,16—18 
Mt 2,19—22 
Mt 2,23 
Lk 2,41—50 
Lk 1,80 
Lk 2,51,40.52 
Mt 3,1—6 
Mt 3,7—10 
Lk 3,10—14 
Mt 3,11—12 
Mt 3,13—17 
Mt 4,1—11 
lv 1,19—28 
lv 1,29—34 
Iv 1,35—39 
Iv 1,40—42 
Iv 1,43 a 
I v 1,43b—44 
Iv 1,45—51 
Iv 2,1—11 
Iv 2,12 
Iv 2,13 
Iv 2,23—25 
Iv 3,1—12 
Iv 3,13—21.31—36 
Iv 3,22 
Iv 3.23—24 
Iv 3,25—30 
Mt 14,3—4 
Mt 4,12 
Iv 4,5—30 
Iv 4,31—38 
Iv 4,39—42 
Lk 4,14b45b 
Mk 1,15 

REDOSLIJED EVANĐEOSKIH TEKSTOVA 

Paralelna mjesta vidjeti u prethodnoj sinopsi! 


Mt 4,13a 

Mt 134—3a 

Iv 4,4«—54 

Mt 13,10—15 

Mt 4,13—1« 

Mk 4,21—23 

Mk 1,21—22 

Mk 4,24—25 

Mk 1,23—28 

Mk 4,26—29 

Mk 1,29—31 

Mt 13,31—32 

Mk 1,32—34 

Mt 13,33 

Mk 1,35—38 

Mt 13,24—30.36—13 

Mt 4,23—25 

Mt 13,47—50 

Lk 54—U 

Mt 13,44—46 

Mk 1,40—45 

Mt 13,34—35 

Mk 2,1 

Mt 13,51—52 

Mk 2,2—12 

Mt 8,18.23—27 

Mk 2,13—14 

Mt 8,28—34 

Mk 2,15—17 

Mt 9,1.18—26 

Mk 2,18—22 

Mt 13,53—58 

Mk 2,23—28 

Mt 9,35 

Mk 3,1.1—« 

Mit 9,27—31 

Mk 3,7—12 

Mt 9,36—38 

Mk 3,13—19 

Mt 10,1.5—16 

Mt 5,1—2 

Mt 114 

Mt 5,3—12 

Mt 14,5—12 

Mt 5,17—20 

Mt 14,1—2 

Mt 5,21—24 

Mk 6,30 

Mt 5,27—30 

Mt 14,13—21 + 15,32—39 

Mt 5,31—32 

Mt 14,22—33 

Mt 5,33—37 

Mt 14,34—36 

Mt 5,38—42 

Iv 6,22—25.59 

Mt 5,43—48 

Iv 6,26—58 

Mt 6,1 

Iv 6,60—71 

Mt 6,2—4 

(1344—35) 

Mt 6,5—8 

Iv 5,1 

Mt 6,16—18 

Iv 5,1—9a 

Mt 7,1—5 

Iv 5,9b—18 

Mt 7,6 

Iv 5,19—47 

Mt 7,12 

Iv 7,15—24 

Mt 7,15—20 

Iv 7,1 

Mt 7,21—23 

Mt 154—9 

Ml 7.24—27 

Mt 1540—20 

Mt 8,1 

Mt 15,21—28 

Mt 8,5—13 

Mt 15,29—31 

Lk 7,11—17 

Mt 15,39 

Lk 7,18—23 

Ml 16,1—2a.4 

Lk 7,24—35 

Mt 16,5—12 

Lk 7,36—50 

Mk 8,22—26 

Lk 8,1—3 

Mt 16,13—20 

Mt 12,46—50 

Mt 16,21—23 

Mt 9,32—34 

Mt 16,24—28 

Mt 12,31—32 

Mt 17,1—8 

KAZALO POJEDINIH EVANĐELJA 

— razlog poučavanja 


— Marije .... 

40—42 

u parabolama . 

269 

Odmazda, zakon 


— sijač .... 

260—262 

odmazde, . 

189—191 

— sjeme koje samo 

262—263 

Odnosi Dvanaestorice prema 

raste .... 

Isusu. 

139—141 

— svjetiljka 

259—260 

Oluja na jezeru . 

Oprošten je 

— grijeha 

— uvreda 

270—271 

149—150 

373 

— tumačenje parabola 257—259 

— zagonetni elementi u 

parabolama . . 257 

— zaključak o parabolama 270 

Opsjednuti 
— iz Gerase . 

271—276 

— zbitka parabola 
Paralelna Krstiteljeva dje- 

254—255 

— iz Kafarnauma 

136—137 

lafcnost • • •• • 

101—102 

Osveta v- »Odmazda« 


Pastiri v. »Rođenje Isusovo« 

Otkup prvorođenstva v. 

»Posjet, 

Patološki pojavi v. »Opsjednuti« 

Zakonski — hramu« 


Petar v. »Učenici«, »Dvanaestorica«, 

»Petrova ispovijest i primat« 
Petrova ispovijest i primat 

. 335—339 

Pokolj nevine dječice • 44—45 

Pokora v. »Obraćenje« 

Ponovno rođenje v. »Nikodem« 
Ponovo se roditi v. »Nikodem« 
Popis v. »Rođenje Isusovo« 

Popis Dvanaestorice . 164—167 

Posjednuti v. »Opsjednuti« 

Posjet 

— maga .... 42—43 

— Marije Elizabeti . 32—33 

— zakonski — hramu . 40—42 

Poslanje Dvanaestorice 281—284 

288 

Poslanstvo Krstiteljevo . 207—208 

Post . . .155—156, 196—197 

Post Isusov . . . 61—63 

Potrebni v. »Dijete«, »Siro¬ 
masi« .... 359—361 

Povijest (znanstveni pojam) 

. 23—25 

Povijesnost 

— osobe Isusove . 15—18 

— ustanovljenja Dvanaes¬ 
torice .... 162—164 

Povratak Ilije . . . 351—352 

Povratak iz Egipta . . 45 

Poziv 

— definitivni — 

apostola . . 142—144 

— Levija-Mateja (v. također »U- 
čenici«, »Dvanaestorica«) 
.150—152 

— na učeništvo . • 342—345 

Pranja v. »Rasprava o farizejskim 

predajama« 

Predaje starih (farizejske) 320—323 
Predevanđeoske žabi 1 ješke 

. 18—19 

Predevanđeoske zbirke . 18—19 

Predrasude Dvanaestorice 

.167—168 

Pređi Isusovi < - . 20—22 

Preljub.186—187 

Preobraženjc . . . 345—351 

Pretkazanja muke 339—342, 355— 
—356 

Prijateljstva Isusova . 229—232 

Probatika v. »Ribnjak Bethesda« 
Prolog. 11—20 


— histoarijski - . 15—20 

— teološki . . . 11—14 

Proroci, Lažni — . . 200—201 
Prvenstvo (primat) Petrovo 

. 335—339 

Punica Petrova . . . 137—138 

Pustinja 

— judejska . . . 47—48, 51 

— Krotiteljeva . . 47—48 

— palestinska . . 47—48 

— značenje ... 48 

Računanje vremena . 52 

Radost, Ljudska Isusova — 181—183 
Rahaba v. »Pređi Isusovi« 
Rasprava 

— o čistom i nečistom 323—325 

— o farizejskim preda¬ 
jama .... 320—323 

— o suboti . . . 310—311 

— sa Židovima . . 317—319 

Rastava.187—188 

Razlog naučavanja u para¬ 
bolama .... 269 

Razmišljanja, Ivanova teološ¬ 
ka —.96—106 

Red poglavlja Iv 4-7 . 130—132 

Riba sv. Petra v. »Hramski porez« 
Ribnjak Bethesda . . 307—310 

Riječ Božja . . . 11—14 

Rodoslovno stablo . . 20—22 

Rođenje 

— Isusovo . . . 35—38 

— Ivana Krstitelja . 34 

Ruta v. »Pređj Isusovi« 

Sablazan .... 363—364 

Salem (Šalim) v. »Paralelna Kroti¬ 
teljeva djelatnost« 

Saloma v. »Ivan Krstitelj — mu¬ 
čen ištvo* 

Samarijanci . . . 116—118 

Samarijanka . . . 111—116 

Sebaste v. »Ivan Krstitelj — mu¬ 
čen ištvo« 

»Sestra« Djevice Marije . 215—251 

Sihar v »Samarijanka« 

Sihem v. »Samarijanka« 

Sijač. 260—262 

Sin, čimovnikov — (ozdrav¬ 
ljenje) . 129—130 

Sirofeničanka . . . 325—328 

Siromasi . . 127—129, 

(v. također »Blaženstva«) 

356—361 

Sjesme koje samo raste . 
Slijediti Isusa v. »Učenici« 

262—283 

Slijepac iz Betsaide . 

333—334 

Slijepci, (Ozdravljenje) . 
Sloj, Društveni — 

280—281 

Dvanaestorice 

Slom galilejskog 

167—168 

službovanja 

Sluga, StotnLkov — 

378—330 

(Ozdravljenje) . 

204—205 

Služenje . 

376—377 

Smrt Krstiteljeva 

285—287 

Sol ♦ • • . . 

365—366 

Sotona v. »Opsjednuti«, »Čudesa«, 
»Kušnje« 

Spilje v. »Rođenje Isusovo 

« 

Spisi, predevanđeoski 

Sreća, ljudska — 

18—19 

Isusova .... 

181—183 

Stanje, Obiteljsko — Dvanaestori- 

ca 

Subota 

167—163 

— brati klasje u — . 

310—311 

— opsluživanje — 

156—158 

— povreda — 

156—158 

— rasprava o — . 

310—311 

Suditi (Ne —!) . 

197—198 

Sukobi s farizejima . 

147—160 

S uzana ..... 

218—219 

Svadba u Kani . 
Svjedočanstva Isusova o 

80—84 

Krstitelju .... 

208—210 

Svjedočanstva Krstiteljeva 

— o Ja- 

ganjcu Božjem 

73—74 

— posljednje — . 

102—103 

— pred jeruzalemskim 

poslan- 

stvom .... 

71—73 

Sv. Ivan od Brda v. »Posjet Marije 
Elizabeti« 

Svjetiljka .... 

259—260 


Simun v. »Posjet, Zakonski — hra¬ 
mu« 

Šimun 

— »brat« Isusov v. »'Braća'« Isu¬ 
sova« 

— Kananae v. »Dvanaestorica« 

— Petar v. »Učenici«, »Dvanaesto¬ 
rica«, »Ispovijest Petrova i pri¬ 
mat« 


— Revnitelj v. »Dvanaestorica« 

Škole. 127 

Stala . 37—38 


Tabor v. »Preobraženje« 

Taborion v. »Preobraženje« 
Tamara v. »Pređi Isusovi« 
Tarikea v. »Marija Magdalena« 
Tell-el-Balatah v. »Samarijanka« 
Tolmaj v, »Dvanaestorica« 

Toma v. »Dvanaestorica« 


Trgovci (Izgon —) . 

94—96 

Tumačenje parabola 

256—257 

Ubojst\ T o ..... 

185—186 

Učesnici 

— definitivni poziv . 

142—145. 

162—164 

— odnosi prema Isusu . 

139—141 

— poziv Levija-Mateja • 

150—152 

— pravi — ... 

202 

— prvi pozivi 

74—79 

— razini nazivi 

145 

— ustanova 

Dvanaestorice . 

162—168 

— značenje 

nasljedovanja . 

144—145 

Učenik, (uvjeti da se 

bude). 

342—345 

Učitelj (Isus kao —) 

133—136 

Umnažanje kruhova . 

289—293 

Uredbe zajednice 

356—377 

Usahla ruka 

(Ozdravljenje) . 

158—160 

Uskrišenja 

— u Nainu 

205—207 

— Jairove kćeri . 

276—277 

Ustanova Dvanaestorice . 

162—164 

Ustav Crkve 

356—377 

Utamničenje, 

Krstiteljevo — 

107—109 

Uzeti (Ozdravljenje) 

147—150 


Wadi 

— es-Samak v. »Opsjednuti iz 
Gerase« 

— Farah v. »Ivan Krstitelj — dje¬ 
lovanje paralelno s Isusom« 

Zagonetni elementi u parabola¬ 
ma • . . . • • 257—258 

Zaharija v. »Ivan Krstitelj — na- 

vještenje rođenja, rođenje, obre- 
zanje« 


Zajednica Isusova 

224—229 

Zaključak o parabolama . 

270 

Zakon . 

183—185 

Zaruke. 

31—32 

Zavičajno«;: Isusova 


— nastanjen u 


Kafamaumu 

132—133 

— nastanjen u 


Nazaretu . 

46 

Zbirka parabola - 

254—255 


Zebedej v. »Učenici«, » 

Dvanaestori- 

ca« 

Zlatno pravilo . 

. 199—200 

Značajke Dvanaestorice 

167—168 

Znak s neba . 

. 330—331 

Zrno, gorušično — . 

. 263—264 

Zvijezda maga . 

42—43 

Žene u Isusovoj 

zajednici . 

. 217—224 

Žetva .... 

. 115—116 

